kS0hl:f 


DEÁK  ÉLETE 

IRTA 

FERENCZI   ZOLTÁN 
II.  KÖTET. 


-.•;-:r 


A  MAGYAR 

TUDOMÁNYOS  AKADÉMIA 

KÖNYVKIADÓ  VÁLLALATA 


UJ  FOLYAM,  LVm.  KÖTET. 
1902—1904.  CYCLUS 


DEÁK  ÉLETE 


mTA 


FERENCZI   ZOLTÁN 

n. 


AZ  1904-DIK  ÉVI  ILLETMÉNY  HARMADIK  KÖTETE 


DEÁK  ÉLETE 


IBTÁ 


FERENCZI  ZOLTÁN 


n.  KOTE 


BUDAPEST 

A  MAGYAR  TUDOMÁNYOS  AKADÉMIA  KLADÁSA 

1904 


D6 

Kit.  1 


Homyánszky  Viktor  cs.  és  kir.  udvari  könyvnyomdája. 


A  MÁSODIK  KÖTET  TARTALMA. 


MÁSODIK  KÖNYV.  (1836—1849.) 

KILENCZEDIK    FEJEZET. 

Deák  8  az  administratori  rendszer  és  az  ellenzéki  nyilatkozat. 

Festetics  administrator  Zalában.  —  Deák  a  májusi  megye- 
gyűlésen. —  Beszéde  a  lakomán.  —  Deák  Pesten.  —  Az  ellen- 
zék apadása.   —    A  júliusi  közgyűlésen  Festetics  beiktatása. 

—  Deák  a  partiumról.  —  A  bizalmatlansági  szavazatról.  — 
Deák  az  augusztusi  közgjrtilésen.  —  A  zalai  „legény"  és 
„atyafi"  párt.  —  Vörösmarty  költeménye.  —  A  novemberi  köz- 
gyűlés. —  Deák  a  honti  köriratról.  —  Deák  Pestmegye  kör- 
leveléről s  az  administratori  rendszerről.  —  A  beszéd  hatása. 

—  Wesselényi  észrevételei.  —  Deák  válasza.  —  Az  ellenzék 
helyzete  és  tevékenysége.   —  Az  ellenzék  kívánsága  Deáktól. 

—  A  novemberi  ellenzéki  értekezlet,  —  Deák  távolléte  miatt 
a  hangulat.  —  Deák  felelete  Kossuthnak  magáról  s  a  helyzet- 
ről. —  Válasza  Batthyánynak.  —  Nézete  az  ellenzéki  programm- 
ról.  —  A  közvélemény  álláspontja.  —  Deák  Zalában.  —  Az 
ellenzék  kísérlete  a  pesti  küldöttséggel  s  alkuja  a  Pesti  Hírlap- 
pal. —  Az  Allgemeine  czikke.  —  Deák  Pesten  1846  elején  a 
programmról.  —  Egyéb  kérdések.  —  Az  értekezlet  hatása.  — 
Deákról  ellenzéki  és  conservativ  körökben.  —  Kovács  és 
Széchenyi  kísérlete.  —  Nézetek  az  ellenzék  bukásáról.  — 
Széchenyi  terve  Keménynyel.  —  A  zalai  gyűlés  1846  márcziusá- 
ban,  —  Deák  nagy  beszéde.  —  A  zalai  körlevél.  -  Hatása 
és  Kossuth  tervei.  —  Ellenzéki  értekezlet  Pesten  1846  június 
8-ikán.  —  Deák  nem  megy  az  augusztusi  értekezletre.  — 
Eredménytelenség,  —  A  novemberi  értekezlet.  —  Bezerédy  a 
Deák  hivatásáról.  —  Meghivó  az  1847  márczius  15-iki  ellenzéki 

értekezletre.  —  Teleki,  Kossuth,  Batthyány,  Bezerédy  Deák- 
nál. —  Deák  nézete.  —  A  márcziusi  ellenzéki  értekezlet  pro- 
grammja.  —  Deák  megirja  az  ellenzéki  nyilatkozatot.  — 
Június  4-ikén  elfogadtatik.  —  A  conservativ  programm  és 
hatása.  —  Az  augusztusi  ellenzéki  értekezlet.  —  Bezerédy  az 
egyesülésről  és  Deák  helyzete 1 — 54 

TIZEDIK    FEJEZET. 

Deák  betegsége. 

Deák  kedélyi  lehangoltsága  1845  vége  óta.  —  Betegsége. 
—  A  homeopathia.  —  Betegségéről  barátai  és  ö  maga.  — 
Wesselényi  meghívása.  —  Deák  válasza.  —  Festetics  eljárása 
a  szeptemberi  megyegyűlésen.  —  A  Kelemen  hagyatéka  s  Deák 
beszéde.  —  A  vita  s  Deák  második  beszéde.  —  Az  insurrectio- 
nális  alap  ügye.  —  Az  elnök  ellenőrzési  joga.  —  Deák  nem 
megy  Pestre.  —  Egy  fontos  elvi  kérdés  a  megyében.  ^  A 
november  9-iki  közgyűlés.  —  Visszavonul  a  megyétől.  —  Beteg- 
ségének újabb  fordulata.  —  Tudósítások  betegségéről.  —  Utazni 
indul.  —  Stettner  tudósítása.  —  Külföldi  útja.  —  Attomyr 
véleménye  Deák  követségéről.  —  A  közvélemény  ostroma.  — 
Deák  levele  Wesselényinek.  —  Követválasztás  Zalában. 

55-70 

TIZENEGYEDIK    FEJEZET. 

Deák  a  márcziusi  napokban. 

Deák  és  az  országgyűlés.  —  Csekély  befolyása.  —  Sóvár- 
gás utána  Pozsonyban.  —  A  márczius  3-iki  határozatok.  — 
Wenckheim  és  Tolnay  Deáknál.  —  A  követek  levele.  —  Zala 
közgyűlése  márczius  16-ikán.  —  Horváth  jelentése.  —  Hatá- 
rozatok. —  A  megye  Deákról.  —  Követnek  választatik.  — 
Megbízó  levele.  —  Igazságügyi  miniszterjelölt.  —  Véleménye 
a  hozott  törvényekről.  —  Az  úrbérröl.  —  Az  ősiségi  törvény 
Deák  műve.  —  Befejezett  tények.  —  Törvényjavaslat  a  minisz- 
tériumról. —  Deák  Bécsben  e  javaslat  miatt.  —  A  törvény- 
javaslat tárgyalása  Bécsben.  —  Deák  nézete.  —  Izgalom  a 
leirat  miatt.  —  Rendetlenségek.  —  Deák  beszéde.  —  Deákék 
újra  Bécsben.  —  Tanácskozások.  —  Deák  nyilatkozata.  —  A 
leirat  kihirdetése.  —  Deák  és  Kossuth  beszéde.  —  A  hangulat. 


TARTALOM.  VII 

—  Deák  a  népképviseleti  javaslatról.  —  Megerősítést  nyer.  — 
Deák  hangiüata.  —  Deák  a  hivatalnokok  elmozdításáról.  —  A 
hűtlen  tanácsosok  megbüntetéséről.  —  Deák  pár  más  kérdés- 
ről. —  Deák  és  a  megyei  törvényjavaslat,  —  Deák  és  a  köz- 
lekedési javaslat.  —  Deák  indítványai.  —  Eredmények.  —  Deák 
szerepe  általában.  —  Fogadtatás  Pesten     ....    71 — 98 

TIZENKETTEDIK    FEJEZET. 

Dedk  mint  miniszter  1848  április — június  havában. 

Minisztériumának  ügyköre.  —  Szervezi  minisztériumát.  — 
Belső  működése.  —  Rendelete  a  sajtóbirósági  esküttszékekröl. 

—  Közzéteszi  minisztériuma  beosztását.  —  Néhány  rendelete 
és  eljárása.  —  Intézkedései  a  börtönügyben  s  a  felsőbb  bíró- 
ságokról. —  Az  összkormány  helyzete.  —  A  nehézségek.  — 
Minisztertanácsok.  —  Hiba  a  kormány  megalakításában  s  ebben 
Deák  önmagáról.  —  A  minisztérium  s  a  hadügy.  —  Három 
főkérdés.  —  Az  államadósság  kérdése.  —  Segély  az  olasz 
háború  ellen.  —  Közös  költségek.  —  A  bonyodalmak.  —  Deák 
a  helyzetről.  —  Macskazene  Léderernek.  —  Az  országgyűlés 
összehívása.  —  A  minisztérium  tevékenysége.  —  Deák  a 
helyzetről  június  15-ikén.  —  Meghasonlás  a  kormányban.  — 
Kossuth  túlsúlya.  —  A  helyzet  képe  az  országgyűlés  meg- 
nyitásakor      99 — 121 

TIZENHARMADIK    FEJEZET. 

Az   olasz   kérdés   1848-han. 

Deák  követsége.  —  Előleges  intézkedések.    —    Az    olasz 
ügy  a  minisztertanácsban.  —  Az  értekezlet.  —  Minisztertanács. 

—  Kossuth  a  kormány  szónoka.  —  A  ház  megalakulása  ós 
Deák.  —  A  július  10-iki  napirendi  vita.  —  Deák  a  július  11-iki 
ülésen.  —  Házszabályok.  —  Az  olasz  ügy  először  a   Házban. 

—  Deák  beszéde.  —  Kossuth  előadja  július  20-ikán  a  minisz- 
térium politikáját  az  olasz  ügyben.  —  A  vita.  —  Kossuth  ki- 
jelentései. —  Minisztertanács.  —  Ennek  végzése  a  Házban  és 
Deák  beszédei.  —  Kossuth  beszéde  s  a  szavazás.  —  Vita  a 
szavazás    felett   s   Deák   beszéde.  —  Deák  a  kormánypártról. 

—  Beszéde   e   kérdésben.   —   Belsőbb  okok.   —   A  kormány 

bírálata  a  parlamentárismus  szempontjából.  —  Kemény  ós 
Kovács  Lajos  nézete.  —  Az  olasz  ügy  befejezése.  —  Ered- 
mény     122—144 

TIZENNEGYEDIK    FEJEZET. 

Deák  az  országgyűlés  első  felében. 

Küldöttség  Bécsben.  —  Kossuth  a  Házban.  —  Deák  és  az 
ostromállapotról  szóló  törvényjavaslat.  —  Nyáry  és  Deák  tör- 
vényjavaslata a  hűbéri  viszonyok  maradványainak  eltörléséről. 

—  A  javaslatok  sorsa.  —  A  javaslatok  elvei.  —  A  javaslat 
tárgyalása.  —  Deák  beszédének  hatása.  —  A  tárgyalás  meg- 
szakítása. —  A  Ház  tárgyalásmódja  augusztus  eleje  óta.  — 
Gorové  indítványa  a  német  szövetségről.  —  Kossuth  beszéde  s 
a  határozat  hatása.  —  Az  inditványozási  láz.  —  Deák  ellene 
szól.    —   A  népoktatási  törvény  13-ik  pontja  s  Deák  beszéde. 

—  A  részleges  indítványok  és  Deák.  —  A  katonai  törvény.  — 
Kossuth  róla  előzetesen.  —  A  központi  bízottság  javaslata.  — 
A  kormány  álláspontja.  —  Zártülés  augusztus  elején.  —  Kemény 
Dénes  elhalasztó  indítványa.  —  Okai.  —  Az  új  javaslat.  — 
Ellentétek  a  kormányban.  —  A  javaslat  beterjesztése  augusz- 
tus 16-ikán.  —  A  kérdés  és  az  ellenzék.  —  A  kormány  meg- 
egyeztető javaslata.  —  Perczel  felszólalása.  —  A  bizalom  kér- 
dése. —  A  javaslat  elfogadása.    —   Deák  jelentése  a  Házban. 

—  Deák  és  az  országgyűlés.  —  Sinkay  indítványa  és  Deák 
válasza.   —   Deák  vezérségének  kérdése  és  Deák  anekdotája. 

—  Vezérségének  természete.  —  Küzdelme  önmagával.  —  A 
nemzetiségi  törvény.  —  Levele  szeptember  22-ikén  a  helyzet- 
ről. —  Viszonya  Kossuthhoz.  —  Kossuth  vezérsége.  —  Pénz- 
ügyi javaslatok.  —  Batthyány  és  Deák  Bécsben.  —  Az 
augusztus  31-iki  királyi  rendelet  és  emlékírat.  —  Kossuth 
szeptember  4-iki  indítványai.  —  Az  országgyűlés  küldöttsége 
Bécsben.  —  A  minisztérium  lemondása   ....    145—184 

TIZENÖTÖDIK    FEJEZET. 

Deák  az  országgyűlés  második  felében. 

A  Ház  forradalmi  lépései.  —  Deák  a  Ház  permanentiájáról, 

—  Batthyány  megbízatása  kormányalakításra.  —  Deák  tárczát 
nem  vállal.  —  Kossuth  indítványa.  —  Deák  a  bécsi  küldöttség 

vezetője.  —  A  bécsi  országgyűlés  tárgfj'^alása.  —  Eredmény- 
telenség. —  Fáklyás-zene.  —  Batthyány  kormányt  alakit.  — 
Kossuth  indítványa.  —  Deák  ellene.  —  A  szeptember  23-iki 
ülés.  —  A  szeptember  24-iki  határozatok.  —  Deák  indítványa. 

—  Deák  a  szeptember  24-iki  határozatról.  —  Megszövegezi.  — 
Deák  nem  fogadja  el  a  manifesztum  megszerkesztését.  —  A 
szeptember  29-iki  és  30-iki  ülések.  —  Deák  a  Ház  együttmara- 
dásáról.  —  A  Ház  ülései.  —  A  királyi  iratok.  —  Kossuth 
válasza.  —  Honvédelmi  bizottmány.  —  Récsey  lemond.  —  Az 
országgyűlés  és  Deák  az  októberi  napokban.  —  A  Ludoviceum 
ügyében.  —  Fontos  ügyekben  hallgat.  —  Kossuth  úrbéri  kár- 
pótlási indítványa.    —  Indítványa   a   büntető   törvénykönyvről. 

—  Deák  a  megbízást  elvállalja.  —  Deák  az  úrbéri  kárpótlás- 
ról. —  A  kérdés  tárgyalása.  —  Deák  indítványára  deczember 
30-ikán  leveszik  a  napirendről.  —  A  deczember  31-iki  ülés.  — 
A  békeküldöttség.  —  Deák  beszédei.  —  Deák  elbeszélése  a 
békeküldöttek  útjáról.  —  Jelentésök  a  Ház  előtt  Debreczenben. 

—  Határozatok.  —  Deákék  második  jelentése     .    185—214 


HARMADIK  KÖNYV.  (1849—1865.) 

EL8Ö    FEJEZET. 

Deák  az  önkényuralom  alatt. 

Deák  nem  bír  Debreczenbe  menni.  —  Pesten  marad.  — 
Levele  gr.  Batthyánynénak.  —  A  márczius  4-iki  alkotmány  s 
az  április  14-iki  függetlenségi  nyilatkozat.  —  Deák  Zalában 
és  Pesten.  —  Sinkay  elbeszélése.  —  A  Ház  határozata  Deák- 
ról. —  Kossuth  mondása.  —  Deák  bujdosása,  fölmentése.  — 
Passivitása.  —  Tartózkodása.  —  Látogatások  Kehidán.  — 
Wesselényi  halála.  —  Az  óhaj,  hogy  Pestre  költözzék.  — 
Birtoka  eladásának  okai.  —  Levele  az  eladás  tárgyában.  — 
Széchenyi  megveszi  Kehidát.  —  Pestre  költözése.  —  Lakása. 
—  Életmódja.  —  Szellemi  központ.  —  Társadalmi  és  politikai 
hatása.  —  Elvei.  —  Vörösmarty  halála.  —  Deák  és  az  aka- 
démia. —  Deák  és  a  48-as  alap.  —  Deák  és  Eötvös.  —  Deák  s 
a  conservativek.  —  A  47-es  alap.  —  Az  57-iki  emlékirat.  — 
Deák  és  Széchenyi.  —  A  conservativek  1859-ben.  —  Dessewfify 
Emil  terve.  —  A  birodalmi  tanács  és  gr.  Szécsen.  —  Dessewfify 

Újabb  terve  és  Szécsen,  —  Az  októberi  iratok  és  Deák.  — 
Az  októberi  diploma  elvei.  —  Deák  magatartása.  —  Deák  s 
az  esztergomi  értekezlet.  —  Változások  Bécsben.  —  Schm eriing. 

—  Deák  és  Eötvös  Bécsben.  —  Deák  tudósítása.  —  Eredmény. 

—  Deák  a  megoldás  nehézségeiről 215 — 254 


MÁSODIK    FEJEZET. 

Deák  s  az  októberi  diploma  és  februári  pátens. 

Deák  fellépésének  okai  1861  január  óta.  —  A  megyék.  — 
Deák  a   megyék  ellen.  —  Felirati  javaslata  Pest  közgyűlésén. 

—  Deák  előkészülete  az  országbírói  értekezletre.  —  Ghyczy 
Deákról.  —  Ghyczy  nézete.  —  Deák  valódi  álláspontja.  — 
Elvei.  —  Ellenkeznek  a  közhangulattal.  —  Beszéde  február 
25-ikén.  —  Deák  a  43-iki  büntető  codexről.  —  Nézetei  más 
kérdésekben.  —  Befolyása.  —  Az  országgyűlés  az  országbírói 
értekezlet  javaslatáról.  —  A  februári  pátens  és  elvei.  —  Ha- 
tása Deákra.  —  A  conservativek  kísérlete.  —  Zágrábmegye 
körlevele.  —  Deák  felelete.  —  Nézete  az  egyesülésről.  —  Ez  az 
emlékirat  felelet  az  októberi  diplomára  és  a  februári  pátensre  is. 

255-273 

HARMADIK    FEJEZET. 

Az  1861-iki  országgyűlés  előzményei. 

A  meghívóban  kijelölt  czél.  —  Értekezlet  az  országgyűlés 
irányáról  s  a  kormány  magatartásáról.  —   Ennek   eredményei. 

—  Viták  az  országgyűlés  megnyitásáról.  —  Értekezlet  Nyáry- 
nál.  —  Ertekezletek  a  Budára  menetel  ügyében  —  Deák 
beszéde  s   ennek  hatása.  —  A  megnyitás.  —  Az  első  ülések. 

—  A  trónbeszéd.  —  Ellentét  a  trónbeszéd  s  a  nemzeti  kívá- 
nalmak közt.  —  A  Ház  megalakulása.  —  A  két  párt.  — 
Nézeteik.    —   Egyesítő   kísérletek.    —   Deák   a  pártok  felett. 

—  A  felirati  párt.  —  Deák  izenete  a  feliratról.  —  A  hatá- 
rozatiak programmja.  —  A  kormány  rendelete  s  a  trónbeszéd 
Bécsben.  —  Az  adóügy.  —  Az  országgyűlés  működése.  — 
Palóczy  halála.  —  Deák  felirati  javaslatáról  a  határozatiak.  — 
A  feliratok  vitaterve.  —  Teleki  öngyilkossága.  —  Deák  beszéde 
s  az  ülés  elhalasztása  május  8-ikáról  13-ikára     .    274—294 

NEGYEDIK  FEJEZET. 

Az   első  felirati   vita. 

Deák  első  felirati  javaslata  május  13-ikán.  —  Ennek  alap- 
terve. —  Tartalma.  —  Jellemzése.  —  Hatása.  —  Rechberg 
jegyzéke.  —  A  felirati  vita.  —  Tisza  és  Teleki  beszédei.  — 
A  vita  általános  jelleme.  —  A  feUrati  és  határozati  szónokok. 

—  Révész  beszéde.  —  Deák  válasza  június  4-ikén.  —  A 
június  5-iki  szavazás.  —  A  részletes  vita.  —  Vita  a  trón- 
lemondás kérdésében.  —  Deák  a  Várady  határozati  javaslata 
ellen.  —  A  felirat  megszavazása.  —  A  rossz  hatás.  —  A  Ház 
működése.  —  A  felirat  a  főrendeknél  és  felvitele  Bécsbe.  — 
Az  elfogadás  megtagadása.  —  Értekezletek,  minisztertanácsok. 

—  Kihallgatások,  Ghyczy  jegyzései.  —  A  középút.  —  A  június 
30-iki  leirat.  —  A  leirat  a  Reichsrathban.  —  Országgyűlési 
értekezletek  a  leiratról.  —  Megállapodás  az  eredeti  feliratban. 

Mig  Wesselényit  a  közönség  s  az  ifjúság   Pesten 
ünnepelte  és  ő  a  május  28-iki  fáklyás-zene  alkalmából 

Ferenczi  :  Deák  F.  élete.  U.  1 

a  centralisáló  kormánytól  eredő  veszélyekre  hívta  fel 
a  figyelmet:  Deák  már  május  24-ikén,  többet  késve, 
mint  akarta,  Zalába  sietett,  hol  május  26-ikára  fontos 
közgyűlés  volt  hirdetve. 

E  közgyűlést  nevezetessé  gr.  Batthyány  Imrének,  a 
megye  húsz  éven  át  kedvelt  főispánjának  lemondása  tette, 
ki  mint  septemvir,  az  új  rend  alatt  mindkét  állást  meg 
nem  tarthatta ;  helyette  gr.  Festetics  Leó  lett  adminis- 
trator,  és  erről  most  került  felolvasásra  a  királyi  leirat. 
Az  ellenzékiek  már  Deák  megjötte  előtt  értekezletet 
tartottak  Kerkápoly  alispánnál  a  teendőről ;  közlel- 
kesedései elhatározták,  hogy  az  új  kinevezést  nem 
fogadják  el  s  ellene  -kemény  feliratot  intéznek.  Ez  volt  a 
közvélemény  is.  Megjő  május  26-ikán  reggel  Deák, 
hallja  a  megállapodást  s  erre  tüstént  azt  feleli,  hogy 
nem  járulhat  hozzá ;  mert  Batthyány  tényleg  lemond- 
ván, a  király  kinevezési  joga  kétségbe  nem  vonható ; 
ebben  tehát  törvénytelenség  nincs  és  ha  megállapo- 
dásukról le  nem  mondanak,  ő  nem  tarthat  velők.  Nagy 
a  megütődés,  próbálják  rábeszélni;  ő  nem  enged. 
Erre  kénytelen-kelletlen  elhatározzák,  hogy  fejtse  ki 
Deák  a  megye  álláspontját  s  kiadják  a  jelszót,  hogy 
a  mit  ő  mond,  vita  nélkül  el  kell  fogadni. 

Ezzel  megmentette  Deák  a  szigorú  törvényesség 
elvét;  de  ezóta  népszerűsége  némileg  apadni  kezdett 
s  ez  az  egész  közvéleményben  érezhetővé  lett,  mert 
a  vérmessé  vált  közhangúlat  nem  találta  őt  elég  me- 
résznek. Megnyílt  azonban  a  gyűlés,  felolvassák  a 
leiratot  s  Deák  kifejti  álláspontját,  mire  egyhangú  lett 
a  kinevezés  tudomásul  vétele  és  az,  hogy  Batthyánytól 
díszes  küldöttség  által  vesznek  búcsút  Pesten,  melyben 
a  kiküldetést  Deák  is  elvállalta.  Ezután  Deák  hosszabb 
beszédet  tartott  az  administratori  rendszer  miatt  elő- 

állott  helyzetről.  Noha  —  monda  —  Festetics  kineve- 
zése nem  törvénytelen,  mégis  a  ki  a  kormány  eljárását 
gyanúsitni  akarja,  erre  találhat  okot.  Az  ország  már 
felszólalt  eUene  s  meg  keU  várni  a  továbbiakkal  az 
országgyűlést.  A  kormány  azt  mondja,  hogy  czélja  a 
belkormányzat  javítása,  mit  ó  szívesen  vesz  és  pártol ; 
de  akkor  a  kinevezéseket  mért  nem  alkalmazta  ehhez 
az  elvéhez?  Továbbá  az,  hogy  a  többi  hivatalt  mel- 
lőzve, a  főispánságot  nagy  fizetéssel  látja  el,  holott 
a  többiek  inkább  rá  volnának  szorulva :  azt  mutatja,  a 
mit  beszélnek  is,  hogy  pártfőnököket  akar  a  megyékre 
küldeni  s  velők  többséget  szereztetni.  Ámde  ő  nem 
akar  előre  gyanúsitni  s  Zalában  megvárja  az  új  helyettes 
eljárását ;  ha  jót  tesz,  pártolni  fogja,  ha  törvényt  és 
szokást  sértene,  fel  fog  szólani.  Ezért  most  semmi 
intézkedést  vagy  felírást  szükségesnek  nem  tart.^ 

Utána  senki  sem  szólt ;  általános  éljenzés  fogadta 
ugyan  a  beszédet ;  de  az  ellenzék  éppen  nem  találta 
elég  keménynek.  Erre  az  alispán  hozzátette,  hogy 
írnak -e  a  gyűlésből  Festeticsnek?  —  Nemi  — 
felelte  a  többség.  Jól  van  —  folytatá  —  akkor  ír  ő, 
mint  alispán.  Újra  hangzott  a  „nem"  ;  a  többség  azt 
felelte,  hogy  ő  az  önkény  embere ;  ám  jöjjön,  ha 
gyűlés  van ;  de  ők  nem  közlekednek  vele. 

^  E  beszéd  kivonatát  1.  Pesti  Hirlap.  1845.  479.  szám  s 
jobban  Budapesti  Hiradó  1845.  192.  szám.  A  Pesti  Hirlap  vi- 
lágosan nem  volt  a  beszéddel  megelégedve.  E  szerint  kiemelte 
Deák  azt  is,  hogy  az  új  főispánra  annyi  teher  van  róva,  me- 
lyeknek meg  nem  felelhet  s  ez  éppennemfogjaóhajtotttekintélyét 
emelni,  valamint  nem  a  megyében  lakás  sem ;  söt  tapasztalat  sze- 
rint eddig  is  ott  volt  a  legtöbb  zavar,  hol  a  főispán  a  megyében 
lakott.  Nem  lehet  ugyan  a  közlésekből  tisztán  kivenni,  azon- 
ban Deák  kiemelvén  a  főispán  nagy  fizetését,  azt  is  sereimül 
említette,   hogy  ezt   ezentúl,   mint  kormány-hivatalnok,   egye- 

Erre  búskomoran  állt  fel  újra  Deák.  Gyermek- 
korában azt  tanulta:  honor  in  honorante;  tehát  ő 
illendőnek  s  nagyon  jónak  vélné,  ha  a  megye  írna 
Festeticsnek ;  de  ha  ír  vagy  nem  ír,  egyik  részre  sem 
hárul  jogsérelem,  csak  az  illem  sértetik  meg ;  azonban 
ha  az  alispánt  eltiltják  vele  az  érintkezéstől,  az  meg- 
bocsáthatatlan hiba  volna.  Ha  a  megye  nem  is,  akkor 
írjon  hát  az  alispán  s  érintkezzék  ő  vele  hivatalból. 
Voltaképen  senki  sem  pártolta  Deákot ;  csak  egy  föl- 
kiáltás hangzott :  hát  írjon  az  alispán  s  ezzel  végző- 
dött a  kérdés. 

A  gyűlés  után  Deák  tiszteletére  nagyszerű  lakomát 
tartottak,  melyen  Horváthné  volt  a  háziasszony  s  217-en 
vettek  részt  benne.  Deákra  számtalan  köszöntőt  mond- 
tak ;  de  ő  mindvégig  komor  maradt ;  végre  az  ebéd  vége 
felé  Ő  is  poharat  emelt ;  a  közönség  mámorosan  tódult 
köréje  s  a  nagyszabású  hazai  körút  után  valami  nagy- 
szerű kijelentést  várt;  de  ő  szelíd,  egyszerű  szókkal 
a  védegyletet  éltette.  A  beszéd  jelentősége  éppen  ekkor, 
midőn  A  szent-gróti  levél  elemzése  javában  folyt  a 
Jelenkor-han,  világos  és  szembeötlő  volt ;  a  közönség 
azonban  némi  csalódással  kiáltott  éljen-t  rá.  Az  ünne- 
pély folytatásaként  Pázmán  Mihály  színésztársasága 
estve  a  Yédangyal   czímű   darabot'  adta  elő  s  ezután 

nesen  az  állampénztárból  fogja  venni,  a  megyékre  rótt  500 — 1500 
forint  pótlékot  kivéve.  —  Ez  azért  fontos,  mert  a  legtöbb  megye 
ezt  különös  sérelemként  emelte  ki.  Eddig  a  főispán  képviselte  a 
kormányt,  de  képviselte  a  megyét  is,  mert  innen  vette  fizeté- 
sét ;  most  csupán  a  kormány  fizetéses  szolgája  lesz.  A  másik 
sérelem,  melyet  kiemeltek,  bogy  a  régi  főispánok  törvényelle- 
nesen bocsáttattak  el  az  1536  :  XXXVI.  t.-cz.  ellenére,  mely  azt 
mondja,  bogy  a  főispán  a  megye  igazságos  panaszára  elbocsá- 
tandó. Igaz,  azt  nem  mondja,  bogy  csak  erre  küldbető  el  s 
másként  nem  s  ezen  alapult  a  kormány  eljárása. 

tánczvigalom   következett,  melyben  nők,  férfiak  honi 
kelmében  jelentek  meg. 

így  végződött  a  zalai  gyűlés.  Ennek  határozatából 
a  mintegy  kilenczven  tagú  küldöttség  június  18-ikára 
ment  Pestre  s  az  Angol  királyné-szállóban  vett  búcsút 
gr.  Batthyány  Imrétől.  A  beszédet  Deák  tartotta  s  a 
búcsút  lakoma  követte.  Fontosabb  azonban  az,  hogy 
Deák  a  küldöttséget  megelőzve,  már  június  16-ikára 
Pestre  érkezett,  az  ellenzék  néhány  főtagja  hívására 
s  ez  alkalommal  történt  az  első  megállapodás  egy 
nagyobb  ellenzéki  értekezlet  szükségéről,  melynek  idejét 
az  1845  karácsonja  és  1846  húshagyó  keddje  közötti 
időre  tették  s  pontos  kitűzését  a  pesti  ellenzéki  tagokra 
bízták.  Deák  Pestről  már  június  19-ikén  haza  is  akart 
menni;  de  egy  makacs  torokgyuladás  miatt  25-ikéig 
kellett  maradnia.  Ekkor  búsan  szorított  Wesselényivel 
bucsúkezet ;  mert  mindkettő  tudta,  hogy  ez  több  évre 
szól  s  mindkettő  érezte,  hogy  új  idők  és  új  megpró- 
báltatások következnek.  Wesselényi  elborult  kedélylyel 
látta  a  régi  ellenzék  hanyatlását,  a  kormány  térfog- 
lalását s  mikor  még  az  egykor  híres  Balogh  Jánosról, 
sorsa  osztályosáról  is  azt  kellé  hallania,  hogy  kor- 
mányhivatalt vállalt,  június  6-ikán  egy  szenvedélyes 
levélben  öntötte  ki  haragját  és  elkeseredését,  melyre 
azonban  Balogh  sohasem  felelt.  Még  nagyobb  volt 
Deák  aggodalma,  ki  a  legnagyobb  elkeseredéssel 
látta  a  közelgő  vészt,  hogy  a  kormány  ez  új  erőszakja 
fölkelti  a  rossz  szenvedélyeket  s  az  ellenzéket  okve- 
tetlenül a  túlzás  karjaiba  fogja  kergetni.  Ezóta  oly 
hazafiúi  búskomorság  lepte  meg,  mely  végigkísérte  a 
forradalomig,  sőt  azon  túl  és  egyik  lényeges  oka  volt 
azoknak  a  lelki  és  testi  szenvedéseknek,  melyeken 
ez  évek  alatt  átment. 

E  szenvedéseket  egyelőre  megyéjében  élte  át,  hová 
pár  napi  időzés  után  Balaton-Füreden,  június  29-ikén 
érkezett  meg  s  készült  a  július  14-iki  közgyűlésre, 
melyen  Festeticset  kellett  beigtatni.  Festetics  négylovas 
kocsin,  minden  kiséret  és  fogadtatás  nélkül  érkezett 
meg  Zala-Egerszegre  július  13-ikán,  egy  vasárnapon. 
Kevéssel  azután  a  két  alispán,  a  főjegyző  és  pár 
hivatalnok  tisztelgett  nála ;  erre  ő  Deáknál  tett  láto- 
gatást, kit  nem  talált,  mert  csak  14-ikén  érkezett 
meg  s  a  látogatást  tüstént  viszonozta.  Istentisztelet 
után,  d.  e.  11  órakor  nyílt  meg  az  ülés,  melyen  Fes- 
teticset feltűnő  hidegen  fogadták.  Felolvastatta  először 
is  a  királyi  kinevezést,  leoldta  kardját,  aztán  ,, leg- 
tiszteltebb honfitársát  és  barátját"  Deákot  kérte  föl, 
hogy  az  esküt  előtte  felolvassa.  Csak  akkor  hangzott 
némi  ellenzés  mellett  hatalmas  éljenzés.  Ezután  egy 
jól  kiszámított  beszédet  olvasott  fel,  melyben  kije- 
lentette, hogy  czélja  a  rend  és  törvényesség.  Ez  hatott ; 
de  még  jobban  hatott  Csányi  Lászlónak  az  a  válasza, 
hogy  municipalis  rendszerünket  új  zaklatásnak  látván 
kitéve,  részéről  örvendeni  nem  bír. 

Mély,  várakozó  csend  támadt.  Ekkor  Deák  állott 
fel  és  hosszabb  beszédben,  elterelve  a  figyelmet  a 
feszélyező  jelenettől,  a  részek  visszacsatolása  tárgyá- 
ban feliratot  és  ennek  a  megyékkel  közlését  indít- 
ványozta. Ez  a  beszéd  az  1836  :  XXIV.  t.-cz.  végrehaj- 
tását követelte ;  előadta,  hogy  a  partiumot  a  múlt 
országgyűlésre  meg  is  hívták ;  de  K.-Szolnok  nem 
jelent  meg  s  az  ellenszegülő  főispán  kitüntetést  nyert. 
A  királyi  tábla  megindította  ugyan  a  szokásos  pert,  ítélet 
is  van ;  de  végre  nem  hajtották,  mert  fegyveres  erő 
gátolta  meg  s  az  erdélyi  lapok  komédiának  nevezték 
az  eljárást.  Ezt  nem  képzelheti  a  király  akaratának ; 

ó  a  törvény  végrehajtását  követeK.  „Minket  —  monda 
—  törvények  biztosítanak,  végrehajtás  által  várunk 
rendet  és  szabadságot ;  rend  nélkül  nincs  szabadság. 
Nem  teljesített  törvény  alszik,  s  ha  csak  puszta  vélet- 
lennek köszönhetné  teljesülését,  lankad  a  törvény  iránti 
tisztelet  és  fokonként  alábbszáll  ereje,  sújt  és  öl. 
Rendfentartás  színe  alatt  hozatik  be  a  despotismus, 
szabadság  színe  alatt  az  anarchia ;  ily  veszélyeket 
hoz  reánk  azon  hatalom,  mely  bennünket  arról  vádol, 
hogy  a  törvényeket  nem  tiszteljük". 

Deák  e  beszéde  erdélyi  tapasztalatainak  eredménye. 
Sokan  azt  hitték,  hogy  a  részek  visszakapcsolása 
gátja  lesz  az  uniónak ;  Deák  meggyőződött  róla,  hogy 
ez  fogja  leginkább  elősegítni ;  mert  megdönti  a  legtöbb 
erdélyi  embernek  azt  a  hitét,  hogy  Erdély  elég  ön- 
magának ;  holott  a  leg^íjabb  idők  bebizonyították,  hogy 
Erdély  alkotmányát  és  nemzetiségét  csak  az  unió  ment- 
heti meg ;  ezért  küzdött  ő  és  Kölcsey  akkoriban  oly  lel- 
kesen az  1836  :  XXI.  t.-cz.-ért  is.  A  törvényesség  e 
nyilatkozata  oly  hatást  tett  az  erős  kijelentésekre  szom- 
jazó zalaiakra,  hogy  már-már,  az  országgyűlés  példá- 
jára, bizalmatlanságot  akartak  a  kormánynak  szavazni 
s  csak  Deák  intésére  hagyták  el,  mint  a  mely  nem 
észszerű  s  nem  vezet  czélra;  ő  ugyanezt  tartotta  az 
országgyűlés  bizalmatlansági  szavazatáról  is.  E  beszéd 
hatása  alatt  határozta  el  a  megye,  hogy  ezután  ülésein 
gyorsírót  alkalmaz.  Másnap  elfogadta  a  Deák  által 
fogalmazott  feliratot  s  ezzel  végződött  a  megyegyűlés ; 
a  szokásos  díszebéd  és  tánczmulatság  elmaradt. 

Ez  az  ellenszenv  fogadta  Festeticset  az  augusztus 
18-iki  közgyűlésen  is.  Deák  újra  jelen  volt;  de  csak 
egyszer  szólt  ahhoz  a  jelentéshez,  hogy  a  kormány 
az  evangélikus  gymnasiumokban  eltiltotta  az  önképző- 

köröket.  0  kiemelvén  saját  tanulói  emlékeiből  ezek 
nevelő  hatását,  azt  tette  hozzá,  hogy  furcsa  eljárás 
ily  kicsiségekbe  akadni  bele  a  kormánynak  éppen 
akkor,  midőn  a  magyar  nemzetiség  ápolását  han- 
goztatja; de  további  eljárás  előtt  a  leirat  szósze- 
rinti szövegének  beszerzését  indítványozta.  Ez  lett  a 
határozat. 

Látható,  hogy  Zala,  Deák  vezetése  alatt  mintegy 
szándékosan,  hosszabb  ideig  nem  foglalkozott  az  egész 
országot  izgalomban  tartott  administratori  rendszerrel ; 
az  is  igaz,  hogy  Festetics  erős  jelenetekre  nem  adott 
alkalmat.  Azonban  éppen  nem  mondható,  hogy  az  ellen- 
zék meg  lett  volna  ezzel  elégedve  ;  mert  Zala  e  hallga- 
tással megszűnt  magáról  beszéltetni  s  a  vezetést  áten- 
gedte Pestmegyének,  hol  ugyancsak  forrongtak  az 
elmék.  így  történt,  hogy  a  zalai  ellenzék  megoszlott  s 
az  augusztusi  közgyűlés  óta  a  magát  „legény"-nek  neve- 
zett régi  ellenzék  mellett  „atyafi"  névvel  egy  szélsőbb 
árnyalat  állott  elé,  mely  kellő  tapintat  nélkül  bizo- 
nyára megosztotta  volna  a  pártot.  Ez  fölriasztotta  a 
megyét  annál  inkább,  mert  az  „atyafi "-párt  a  novem- 
ber 10-iki  közgyűlésre  nagy  számmal  jelent  meg. 
Ekkor  Horváth  János  vállalta  magára  a  kibékítést. 
Az  ez  időben  Kehidán  időző  Vörösmartyt  felszólította, 
hogy  írjon  egy  költeményt,  mely  az  egyesülést  és 
egyességet  hangoztassa  s  ekkor  írta  „Nevet  kerestek 
jó  ügynek  baráti?"  kezdetű  költeményét,  melyben 
arra  biztatja  a  pártot,  hogy  jelszóul  csak  egy,  az 
osztatlan  haza  nevét  válaszsza,  egyesüljön  egy  névben, 
egy  elvben  és  minthogy  Zalának  büszkesége  oly  férfi, 
minő  ritkán  születik,  tehát  csak  a  jók  egyessége  kell, 
hogy  minden  vésznek  ellent  bírjunk  állni.  Az  egészet 
imaszerű  fohász  fejezi  be. 

E  költemény  négy  versszaka  szakaszonként  volt 
olvasható  Zala-Egerszegen,  november  9-ikén,  este  a 
kivilágításkor,  Horváth  és  Csányi  László  ablakaiban 
s  ugyanakkor  értekezletet  tartott  a  két  párt  Horváth- 
nál,  melyet  másnap  reggel  folytatva,  sikerült  az 
egyesség.  Erre  annál  nagyobb  szükség  volt,  mert 
Deák  befolyása  nemcsak  a  megyében,  hanem  az  egész 
országban  lényegileg  azon  a  többségen  alapult,  melyet 
minden  kérdésre  nézve  megyéjében  bírt ;  ez  kétszeres 
fontosságú  lett  most,  midőn  éppen  az  administratori 
kérdés  került  napirendre  a  honti  levél  és  Pestmegye 
körlevele  következtében.  ^ 

A  helyzet  megítélésére  elég  tudni  azt,  hogy  noha 
régibb  határozatból  az  alispáni  negyedévi  jelentés  volt 
az  ülés  első  tárgya,  Horváth  János  indítványára  a 
honti  levelet  kiáltozta  az  egész  gyűlés  s  csak  midőn 
Deák  kívánta,  hogy  tartsák  meg  a  saját  rendjöket, 
mert  a  honti  levél  nem  oly  sürgető,  hogy  megyéjök 
érdeke  elé  tegyék :  kezdték  meghallgatni  a  jelentést. 
Ez  után  rögtön  a  honti  levél  tárgyalását  kívánták. 
Ennek   lényege  abból  állt,  hogy  Luka  Sándor,    honti 

^  Azt,  hogy  ez  így  volt,  eldönti  Bezerédy  november  20-iki 
levele  Wesselényinek,  hol  ezt  írja :  „Kehidán  tehát  voltam 
(október  közepén  a  Kehida  szomszédságában  tartott  s  tartatni 
szokott  Bezerédy-szüret  alkalmából)  és  Ferkónkat  jó  egészség- 
ben, színben  és  mennyire  közdolgainkra  nézve  lehet,  kedvben 
találtam.  Elgondolod,  hogj  sokat  beszéltünk  felöled.  Pestre 
nem  jött  és  télen  át  is,  hogy  jönne,  még  akkor  bizonyosan 
nem  igérte.  Gyűlésük  is  volt  most,  a  mi  tartoztatta.  Ügyünk 
Zalában  most  még  igen  jó  állást  mutat,  ámbár  félig  rejtett, 
félig  nyüvános  fondorkodás  folyvást  dolgozik  ellene ;  tartsa  az 
Isten,  ha  valahol,  éppen  Zalában  meg  ügyünknek  a  többséget 
és  azzal  Ferkónknak  egyenes  hatályosságát".  (Erdélyi  Múzeum 
Wesselényi  levéltár.) 

administrator,  az  augusztus  11-iki  közgyűlést,  az  ellen- 
zék többsége  miatt,  az  utolsó  pillanatban  elhalasztotta 
a  közbátorság  ürügye  alatt  s  ekkor  a  megye  rendéi 
elnököt  választva,  magok  tartották  meg  a  gyűlést  s 
három  határozatot  hoztak :  felírnak  a  királyhoz  a  megye 
helyzetéről,  Luka  elmozdításáról  és  Majláth  György 
visszahelyezéséről;  küldöttséget  indítnak  a  nádorhoz 
és  Majláth-hoz  s  végre  körlevélben  értesítik  ezekről 
a  megyéket.  Ez  a  körlevél  természetesen  hivatalos 
pecsét  nélkül  küldetvén  el,  országszerte  feltűnést 
okozott  és  tárgyalása  nem  kevéssé  okozta  az  új  rend- 
szer teljes  népszerűtlenné  tevését. 

Deák  most  is  a  későbbi  felszólalókhoz  tartozott  és 
hosszabb  beszédben  Hontmegye  körlevelét  pártolandó- 
nak mondta.  Ez  alapon  a  megye  elhatározta,  hogy  szin- 
tén feliratot  intéz,  melyben  a  sérelem  megvizsgálására 
királyi  biztos  kinevezését  s  a  vétkesek  megbüntetését 
fogja  kérni ;  de  egyszersmind  elmellőzte  Deák  indítvá- 
nyára a  többektől  indítványozott  nádori  közbenjárást, 
melynek  alkotmányunk  szerint  világosan  csak  a  nemzet 
és  uralkodó  közti  ellentét  kiegyenlítésében  van  helye. 
Ugyanez  alkalommal  Deák  részletesebben  nyilatkozott 
abban  is,  hogy  tárgyalható-e  a  hivatalos  pecsét  nélkül 
érkezett  honti  levél?  Szerinte  igen  is  tárgyalható  s 
hitele  nem  vonható  kétségbe ;  mert  ha  a  megye  csak 
a  hivatalos  személyek  (fő-  és  alispán)  elnöklete  alatt 
tarthatna  gyűlést,  akkor  nem  volna  módja  ezek  ön- 
kénye ellen  magán  segíteni. 

Bővebben  nyilatkozott,  midőn  az  előbbi  kérdéssel 
kapcsolatban  Pestmegye  augusztus  27-iki  körlevelére 
került  a  sor.  Ez  is  a  honti  eseményből  indul  ki  s 
midőn  feliratában  ugyanoly  intézkedéseket  kér  a 
királytól,  mint  minőket  Zala  már  május  26-ikán  elha- 

tározott,  de  feliratba  nem  foglalt;  egyszersmind  fel- 
hívja a  megyéket,  hogy  e  jól  kiszámított  új  rendszer 
ellen,  melynek  czélja  alkotmányunk  egyetlen  bizto- 
sítékának, a  megyének  megtörése  s  azután  alkotmá- 
nyunk megsemmisítése;  tegyenek  meg  minden  törvé- 
nyes intézkedést,  hogy  ha  az  erőszak  netalán  győzne 
is,  legalább  magoknak  szemrehányást  ne  tehessenek. 
Deák  egyenesen  kijelentette,  hogy  gyanúsitni,  rej- 
tett indokokat  keresni  nem  akar,  csupán  a  tényekre 
szorítkozik  s  kiindul  a  kormány  programmjából :  a 
megyei  beligazgatás  javításából.  Ez  a  czél  jó  és  tör- 
vényes ;  de  az  eddig  történtek  nem  sokat  ígérők ; 
sőt  még  reményt  sem  keltők,  mert  csak  új  bonyoló- 
dásokat  okoztak.  Lehet,  hogy  ez  csak  a  kezdet  bajai- 
ból ered ;  várjuk  meg  tehát  lépésről-lépésre  a  kor- 
mány tetteit  s  majd  akkor  ítéljünk  az  egész  fölött. 
Maga  a  többségszerzés  nem  törvénytelen ;  sőt  alkot- 
mányos czél,  ha  az  eszközök  is  törvényesek.  Ámde, 
ha  ő  a  kormány  jó  czélzataiban  nem  kétkedik  is ;  az 
eddigi  jelenségek  szerint  az  eszközök,  melyeket  meg- 
bízottai több  helyt  alkalmaztak,  méltó  aggodalmat  kel- 
tők. Nem  lévén  adatai,  elhiszi,  hogy  azok,  kik  köze- 
lebbről kormányhivatalt  nyertek,  de  előbb  az  ellenzék- 
hez tartoztak,  ezt  Őszinte  meggyőződésből  tették  s  ez 
még  nem  vétek.  De  újabban  némely  hivatal  oly  fényes 
anyagi  jutalommal  kecsegtet,  hogy  félni  lehet  ennek 
az  erkölcsöket  megvesztegető  hatásától  még  akkor  is, 
ha  a  kormánynak  ilyes  nem  volt  tervében  ;  már  pedig 
„az  olyan  ember,  ki  pénzért  árulja  meggyőződését, 
ki  a  hivatalt  azért  hajhászsza  alacsony  utakon  is, 
mert  annak  anyagi  hasznai  után  eseng ;  az  olyan  em- 
ber, kit  pénzzel,  anyagi  érdekekkel  vesztegettek  meg : 
gyalázatos  és  megvetésre  méltó  mindenkor,  mert  keble- 

bői  kialudt  a  becsületesség  utolsó  szikrája  és  lelki- 
ismerete portéka,  mely  a  többet  ígérőnek  kezébe 
kerül". 

Másik  aggodalma,  hogy  ha  a  kormány  magyar 
vezetői  e  többséget  megszerzik,  e  hatalmat  ők  nem 
fogják  használhatni.  E  törekvésnek  ugyanis  két  fel- 
vonása van :  a  kormánynak  többségszerzés  és  e  több- 
séggel a  tervezett  javítások  kivitele,  ö  e  jókat  min- 
denesetre szívesen  fogadja;  de  hát  eddig  is  csak  az 
ellenzékkel  kellett  a  kormánypártnak  küzdenie '?  Nem 
lesz-e  ezután  is  egy  közbülső  harmadik  hatalom,  mely 
az  első  s  második  felvonás  közé  áll? 

A  mit  ekkor  az  ellenzék  szerepéről  mondott,  vilá- 
gos felelet  Széchenyinek  A  szentgróii  levél  elemzésé- 
hen az  ellenzékről  kifejtett  nézeteire.  Az  ellenzék  sze- 
repe —  mond  Deák  —  a  helyes  ellenőrzés  s  nem  az 
okvetetlen  való  ellenállás ;  de  másrészről  feladata  a 
kezdeményezés  és  meggyőzés  is ;  tehát  a  haladásnak 
bármely  irányban  való  pártolása  és  az  ellenzék  tulaj- 
donképeni  feladatai  közt,  a  vélemény-szabadság  elve 
szempontjából,  éles  válaszfalat  vonni  nem  lehet.  Ily 
módon  nem  könnyű  ellenzékinek  lenni  s  előre  látja, 
hogy  soraik  meg  fognak  ritkulni,  ha  a  kormány  min- 
den eszközt  felhasznál;  mert  az  ingadozók  tömege 
oda  fog  átmenni.  Ezért  a  szilárd  elvbarátokat  kitar- 
tásra, edzett  hűségre  szólítja  fel.  Egyébként  helye- 
sebb eszköznek  és  a  kormány  részéről  őszintébbnek 
is  vélné,  ha  a  pártok  felett  állva,  mentől  több  jónak 
eszközlésével  igyekeznék  hatástalanná  tenni  az  ellen- 
zéket. Midőn  két  felhevült  párt  küzd  a  hazában,  az 
egyetértés  helyreállításának  módja  kettő :  egyik  a 
békés  kiegyenlítés,  másik  Macchiavellí  szerint  az  egyik 
párt  megsemmisítése.  Óhajtja  és  reméli,  hogy  az  utóbbi 

módhoz  senki  sem  nyúl.  Ha  most  azt  kérdezné  valaki, 
hogy  mi  az,  mi  ezek  ellen  a  nemzet  legjobb  óvó- 
szere?  —  ő  a  történelem  alapján  csak  azt  felelheti, 
hogy  a  nemzetnek  szilárd  és  becsületes  jelleme.  E 
nélkül  veszve  vagyunk.  Tegyük  félre  a  gyanúsításo- 
kat, hogy  tisztán  lássuk  a  helyzetet  s  mint  az  ellen- 
zék tagjai,  maradjunk  meg  szilárdan  és  becsületes 
önzetlenséggel  nézeteink  mellett ;  őrködjünk  és  csele- 
kedjünk. Végül  javasolja  Pestmegye  levelének  jegyző- 
könyvbe iktatását  s  a  májusi  közgyűlés  határozatai- 
nak megújítását. 

A  beszéd  tartalma  s  a  végső  következtetés  tanú- 
sítja, hogy  Deák  valami  tettleges  lépést  ez  alka- 
lommal sem  ajánlott;  még  nem  látta  elérkezettnek 
idejét.  De  éppen  ezért  beszéde  vegyes  hatást  tett 
úgy  a  jelenvoltakra,  mint  az  egész  országra.  Dőry 
Imre  "Wesselényinek  november  16-ikáról  azt  írja,  hogy 
a  beszéd  remek  volt  s  tanulságos  jelenre,  jövőre, 
teendőkre,  gyülekezetre  s  kivált  az  elnökre,  rend- 
szerére és  az  administratorokra  általában.  Lelkese- 
désében így  kiált  föl:  „Isten  három  van,  az  igaz; 
de  Ferkó  hazánk  fiai  közt  csak  egyedül  egymaga 
van,  ez  igen  kár,  már  legalább  a  szentlélek  tulaj- 
donaival lenne  felruházva  (qua  talis) ;  ha  működhetne  : 
hajh  beh  sok  jó  dolgot  hozhatna  létre !  Az  Isten  haj- 
danában Salamonnak  adta,  kérése  után,  a  nagy  böl- 
cseséget ;  ha  bölcs  Salamon  a  zalai  gyűlésbe  jött 
volna,  emberségemre  mondom,  tanult  volna  tőle ;  de 
amúgy  is  én  már  kitaláltam  azt  jó  ideje,  hogy  Sala- 
mon, a  bölcs,  nem  volt  olyan  bölcs,  mint  Ferkénk; 
lám  ennek  egy  felesége  sincs". 

Azonban,  ha  ez  a  naiv,  de  lelkes  nyilatkozat  nem 
áll   is    magára,    a   minthogy   nem  is  áll;   több   olyat 

ismerünk,  mely  e  beszéddel  megelégedve  nem  volt. 
Így  elégedetlen  volt  vele  Kossuth  s  tehát  az  egész 
pesti  ellenzék ;  mert  ők  Deáktól  nem  a  helyzet  passiv 
birálatát,  hanem  a  cselekvés  harczi  riadóját  várták, 
a  mi  beszédében  csakugyan  nincsen.  Már  pedig  a 
Kossuth  szellemét  kifejező  pestmegyei  levél  éppen 
erre  volt  szánva  s  hogy  az  országban  nem  tette  a 
várt  hatást,  Kossuth  nem  ok  nélkül  a  zalai  beszédnek 
tulajdonította  s  így  várakozásában  csalódott ;  mert  őt 
éppen  az  a  politikai,  nyughatatlan ság  jellemzi,  mely 
Deákban  teljesen  hiányzott. 

Ehhez  járult,  hogy  a  Budapesti  Híradó  némi  bírá- 
lat mellett  egy  magasztaló  czikkben,  a  minthogy  állan- 
dón magasztalva  írt  ebben  az  időben  Deákról,  elfogadta 
nézeteit  az  ellenzék  szerepéről.  Ezt  pedig  úgy  ma- 
gyarázták, hogy  e  dicséret  és  helybenhagyás  által 
vagy  megnyerni  akarták  Deákot,  úgy  tüntetvén  fel, 
hogy  nézeteik  azonosak ;  vagy  depopularizálni,  ez  által 
hatását  csökkentve,  magokhoz  közelebb  vonni,  úgy- 
hogy, Wesselényi  nagy  bámulatára,  Kossuth  szüksé- 
gesnek tartotta  felelni  rá  a  Hetilap-hsuí.  A  Híradó 
magasztaló  czikkeit  gr.  Dessewffy  Emil  írta  s  ha 
ismerjük  Deák  iránti  érzelmeit,  melyekről  volt  már 
szó  e  lapokon,  akkor  tudjuk,  hogy  neki  egyik  sem 
lehetett  oly  értelemben  czélja,  mint  az  ellenzékiek 
föltették.  0  ismerte  Deákot  s  tudta,  hogy  megingat- 
hatatlan ;  de  hogy  a  Széchenjd  értelmében  vélt  el- 
különítés, az  ellenzék  mérsékeltebb  elemeinek  Deák 
vezetése  alatti  egyesítése  csakugyan  neki  is  terve 
volt,  az  kétségtelen. 

Sokkal  jellemzőbb,  hogy  Deák  e  beszédével  Wesse- 
lényi sem  volt  mindenben  megelégedve.  Kivált  két 
helyét  emeli  ki,  melyek  egyike  az,  mintha  Deák  azt 

mondaná,  hogy  az  ellenzék  haladni  nem  akar,  ellen- 
ben a  kormány  igen.  Ezt  Deáknak  a  Pesti  Hirlap- 
ban  olvasott  beszéde  e  helyéből  következteti:  „Nem 
lehet  szigorúan  elválasztó  falat  húzni,  mely  a  hala- 
dásnak pártolóit  az  ellenzék  embereitől,  kik  nem  a 
haladásnak,  csak  a  törvényszegésnek  vagy  oly  hala- 
dási lépésnek  ellenzői,  melyek  a  hazának  több  kárt 
okozhatnának  mint  hasznot :  egymástól  szorosan  el- 
válaszsza.  Nem  lehet  az  ellenzék  embereit  tespedésre, 
a  haladás  pártolóit  pedig  a  kormány  minden  léptei- 
nek pártolására  kárhoztatni". 

Világos  e  helyből,  hogy  Wesselényi  Deákot  félre- 
értette ;  mert  itt  ő  nem  az  egész  ellenzékről,  hanem  az 
ellenzéknek  csak  arról  a  részéről  szól,  mely  az  ellen- 
zékiességet  csakugyan  így  fogta  fel;  de  hogy  Deák 
az  ellenzék  szerepét  nem  csak  az  ellenőrzésben  látja, 
az  éppen  egyik  főlényege  a  beszédnek  s  ebben  rej- 
lik a  Széchenyinek  adott  felelet  tartalma. 

A  másik  hely,  melyet  Wesselényi  még  jobban 
megró,  az,  a  hol  az  ellenzék  apadásáról  így  szól: 
„eltávoznak  azok,  kiknek  valóságos  meggyőződése 
változott" ;  s  alább  „mert  ha  a  hazában  levő  becsü- 
letes emberek  egy  része  meggyőződésből  a  kormány 
érdekeit  pártolja"  stb.  Ezt  és  ilyet  mondani  Wesse- 
lényi nem  tartja  jónak  s  hasznosnak ;  mert,  ha  újab- 
ban a  kormányi  eljárás  külszíne  kevésbbé  törvény- 
ellenes is,  végczélja  nem  kevésbbé  az ;  ő  tehát  nem 
kímélte  volna  az  elpártolókat ;  mert  meggyőződésből 
úgy  is  alig  lett  valaki  kormánypárti  s  különösen  nem 
helyesli  annak  elismerését,  hogy  ezek  cselekedhetnek 
meggyőződésből  is.  Végre  nem  elégíti  ki  az  a  szelíd 
irónia  sem,  melylyel  Deák  a  kormány  jószándékait 
említi. 

Deák  1846  január  14-iki  levelében  felel  különösen 
a  második  észrevételre.  Általában  megjegyzi,  hogy 
beszédét  a  Festi  Hirlap  a  czenzura  miatt  nem  adta 
híven ;  de  az  az  állítás,  hogy  meggyőződésből  lettek 
többen  kormánypártiak,  igaz ;  mert  a  kormány  a  múlt 
országgyűlés  sikertelenségeit  az  ellenzékre  tolva,  magá- 
hoz bírt  többeket  a  jobb  fejek  közül  is  csábítni  azzal, 
hogy  minden  másképen  lesz,  ha  a  kormány  többségre 
jut.  Erre  nagy  hatással  volt  Széchenyi  csatlakozása  is. 
Most  már  nem  szabad  s  nem  tanácsos  ezekről  mind 
haszonlesést  tenni  fel;  hanem  kiábrándításukra  kell 
törekedni;  „figyelmeztetnünk  kell  őket,  miszerint,  ha 
ők  legtisztább  szándék  mellett  is  csalódnak,  a  haza 
fogja  iszonyú  kárát  vallani  és  ha  majd  ámulásuk 
múlik,  pedig  múlni  fog,  úgy  hiszem,  mert  a  kormány 
nem  lesz  képes  kecsegtető  ígéreteit  beváltani,  ha 
mondom,  ezen  jó  és  becsületes,  de  elámított  urak 
ámítása  múlik,  akkor  sokkal  könnyebben  térnek  vissza 
hozzánk,  kik  őket  becsületeseknek,  de  elámítottaknak 
hittük,  mintha  őket  is  rosszlelkűeknek  bélyegeztük 
volna.  Beszédem  egész  tartalma  ezen  a  logikán  ala- 
púi s  ha  azt  egész  szövegében  veszed  fontolóra,  úgy 
hiszem,  igazolni  fogod  állításomat". 

Ez  a,  különben  a  nyilvánosság  előtt  nem  folyt 
vita,  azért  érdekes,  mert  egyrészről  Deák  nézetét  tel- 
jes ■  világosságába  helyezi ;  másfelől,  mert  most  is 
kerülni  akarta  a  gyanúsításnak  azt  a  hibáját,  melyet 
következetesen  ehtélt.  Wesselényi  1846  február  9-iki 
levelében  újra  visszatér  e  tárgyra  s  nagy  részletesség- 
gel fejtegeti,  hogy  ő  azoknak,  még  pedig  nagy  szám- 
ban való  létezését,  a  kiket  meggyőződés  tett  a  kor- 
mány embereivé^  mint  Deák  fölteszi,  nem  hiszi  s  nem 
hiszi    azt    sem,    hogy    kímélésük    vissza   fogja    őket 

hozni;  sőt  inkább  másokat  is  elpártolásra  fog  bá- 
toritni. 

Deák  nem  felelt  rá  semmit;  de  lelkében  vissza- 
maradt annak  érzése,  hogy  pártjának  egy  nagy  része 
vele  megelégedve  nincs  s  valami  olyat  vár  tőle,  mire 
nem  érez  hivatást.  Az  1845.  év  második  felében  való- 
ban érezni  kezdi,  hogy  az  ellenzék  mohó  szenvedé- 
lyessége  kezdi  túlszárnyalni  őt  s  történt  ez  éppen 
akkor,  midőn  a  kor  férfiainak  levelei  telve  vannak 
sötét  aggodalmakkal,  reménytelenséggel  az  ellenzék 
hanyatlása  miatt,  a  mi  csak  annál  inkább  maga  után 
vonta  a  megmaradt  rész  túlzásba  rohanását  és  a  meg- 
semmisülés elleni  küzdelmét  a  végsőig  fokozta. 
Apponyi  és  Jósika  minden  sikert  igérő  módon  foly- 
tatták a  munkát.  A  kormányzati  egész  háló  szorosabbra 
vonatott ;  az  ellenzéket  a  külföldtől  jobban  elzárták, 
mint  valaha,  a  megvásárolt  Augshurger  Allgemeine 
Zeitv/ng,  mely  eddig  Lukács  Móricz  és  Pulszky  czikkeit 
mégis  csak  kiadta,  most  rendszeresen  félretett  minden 
közleményt  s  az  az  ellenzéki  egyesület,  melyet  Wesse- 
lényi a  végből  indítványozott,  hogy  ez  a  külföldet  hely- 
zetünkről felvilágosító  czikkekkel  és  röpiratokkal  lássa 
el,  nem  jöhetett  létre,  min  e  hónapokban  nem  győz 
panaszkodni.  Ezekhez  járult,  hogy  az  ellenzék  válla- 
latain  valami  végzet  lebegett.  A  gyáralapító  társaság 
kevés  sikerrel  működött,  a  védegylet  kora  hanyatlás- 
nak indult  minden  erőfeszítés  és  az  első  nagy  lelke- 
sedés daczára,  a  szalaggyári  egyestilet  1845  tavaszán 
feloszlott,  a  czukorgyár  ugyanekkor  csak  nehezen 
bírt  megküzdeni  az  első  nehézségekkel ;  csak  a  keres- 
kedelmi társaságról  járták  be  1845  végén  egyelőre 
nagyszerű  jelentések  az  országot. 

Mindez  azonban,  a  legenyhébben  szólva  is,  kevés 

volt  s  az  ellenzék  apadását,  legjobban  tanúsítja  az 
a  diadalmas  hang,  mely  ebben  az  időben  a  haladó 
conservativek  lapjaiból  és  levelezéséből  kihallszik ;  az 
ellenzék  lehangoltságát  pedig  ugyancsak  a  főbb  em- 
berek levelei,  de  számos  más  körülmény  is  mutatja. 
Ilyen  volt  az  1845  novemberi  védegyleti  közgyűlés 
és  ünnepély^  melyre  az  ellenzék  nem  jelent  meg  oly 
számmal,  mint  kellett  volna  s  Bezerédy  is  csak  annyi 
vigasztalót  tud  róla  mondani  Wesselényinek  írt  novem- 
ber 20-iki  levelében,  hogy  nem  volt  ugyan  népes,  de 
lelkesült.  Deák  sem  jelent  meg,  a  mit  neki  az  egész 
ellenzék  felrótt,  annál  inkább,  mert  mindenki  azt  kí- 
vánta, sőt  követelte  tőle,  hogy  álljon  az  ügyek  élére, 
legyen  az  egész  ellenzék  vezetője,  melyet  éppen  most 
a  centralisták,  Eötvös  és  társai,  a  legrosszabb  időben 
végleg  megosztani  látszottak. 

Ez  a  kívánság  majdnem  követelés  alakját  öltötte 
fel  november  18-ikán,  a  védegyleti  gyűlés  alkalmá- 
ból tartott  ellenzéki  értekezleten.  Ugyanis,  mint 
Bezerédy  említett  levelében  írja,  gróf  Batthyány  Lajos 
és  Kázmér,  gróf  Teleki  László,  gróf  Ráday  Gedeon, 
báró  Wenckheim  Béla,  Szentkirályi  Mór,  Csányi  László, 
Kossuth,  Bezerédy  és  mások  28-an  összegyűltek,  hogy 
az  ellenzék  jelen  feladatairól  értekezzenek.  Ez  alka- 
lommal —  mond  Bezerédy  —  „egy  kis  iratot  készí- 
tettünk és  írtunk  alá,  melyben  felhozván  a  kormány 
némely  cselekvéseit,  szükségesnek  nyilatkoztatjuk, 
hogy  azon  cselekvések  káros  következéseik  elhárítása 
végett,  a  mi  elveink  barátai  is  álljanak  össze  s  az 
alattvalói  hűség,  törvény  és  alkotmány  korlátai  közt, 
becsületes  úton-módon  igyekezzenek  eszközölni  azt, 
mit  a  haza  érdeke  kíván.  Batthyány  Lajos,  Deák  és 
Szentkirályi  bízattak  meg,  hogy  a  teendők  felett  véle- 

menyüket  adják  elő  s  hívják  össze  vélünk  együtt 
hazánk  isméretesb  híveit,  hogy  véleményük  felett  és 
átalán  is  tanácskozzunk  és  valamiben,  mi  működé- 
sünket egyesítse  s  irányozza,  állapodjunk  meg.  Igen 
óhajtom  és  nem  is  kételkedhetem,  hogy  ezen  lépés 
mind  a  te,  mind  Ferkó  helybenhagyását  megnyeri  s 
Ő  hamar  eljöjjön  Pestre,  hogy  azon  vélemény  és  terv 
minél  előbb  eleibénk  kerüljön,  miután  szabadon  és 
elfogulatlanul  értekezhetünk  felette".  „Ha  írsz  Ferkó- 
nak,  tégy  említést  a  dologról  és  igen  jó  lesz,  ha  ő 
látja,  miként  te  is  kívánod  és  te  is  számolsz  reá, 
hogy  ő  ezen  véleménykészítésben  részt  veend  és  a 
végett  minél  előbb  Pesten  megfordul,  mire  ezen  új, 
mintegy  kényszerítő  körülményen  kívül  is,  mint  érin- 
tem, igen  erős  okok  volnának ;  arra  t.  i.,  hogy  Ferkó, 
Pesten  megforduljon". 

November  18-ika  (1845)  tehát  az  a  nap,  melyen  egy 
ellenzéki  programm  kiadásának  szükségét  először  mond- 
ták ki  és  nemcsak  hogy  Deák  működésétől  várták 
sikerét ;  hanem  követelőn  lépett  fel  az  az  óhaj,  hogy 
hosszasabban  és  gyakrabban  időzzék  Pesten,  álljon 
az  ellenzék  élére;  mert,  írja  Bezerédy,  „már  minden 
tekintetben  valóban  idején  van",  hogy  e  szerepét  be- 
töltse. Ekkor  nyilatkozik  meg  először  az  az  egyetemes 
kívánság,  melynek  Deák  csak  1854-ben  engedett, 
hogy  legalább  az  év  egy  részén  Pesten  lakjék. 

Ámde  ezzel  az  általános  óhajjal  ellentétben  állt 
az,  hogy  Deák  már  előre  megmondta,  még  júniusban, 
hogy  télen  nem  jön  Pestre,  noha  Wesselényi  is  kérve- 
kérte.  Ugyanezt  mondta  egyébként  Klauzál  is  s  Wesse- 
lényi erre  szintén  lemondott  a  pesti  útról.  Wesselényi 
Bezerédynek  október  13-ikán  csak  azt  említi  okul, 
hogy  ezt  Deák  és  Klauzál  körülményei  nem  engedik ; 

de  a  valódi  okot  megírja  maga  Deák  Kossuthnak  1845 
november  24-iki  levelében.  A  november  18-iki  ellen- 
zéki értekezlet  alkalmából  ugyanis  úgy  Batthyány 
Lajos,  mint  Szentkirályi  Mór,  gr.  Ráday  és  Kossuth  irt 
Deáknak;  amazok  csak  a programmkészítésről  szólnak, 
de  Kossuth  a  pesti  hosszasabb  időzés  szükségességére 
is  kiterjeszkedik."  E  leveleket  Csányi  László  vitte 
el  Deáknak.  Deák  most  egyenesen  megírja  Kossuthnak, 
hogy  Pesten  hónapokat  nem  tölthet ;  mert  nincs  miból 
és  szükségét  sem  látja;  de  megígéri,  hogy  1846 
vízkereszt  napja  után  pár  hétre  Pestre  megy.  „Nem 
hiszem  én  azt,  barátom :  —  mondja  Kossuth  unszolá- 
sára, —  hogy  az,  ha  én  Pesten  töltenem  az  évnek 
egy  részét,  következéseire  nézve  oly  fontos  volna, 
mint  Te  állítod.  Istenemre  mondom  I  nem  hiszem. 
Pedig  bizony  nem  szerénység  mondatja  vélem  ezt; 
de  ismerem  a  körülményeket,  ismerem  a  hont  legalább 
annyira:  hogy  el  tudok  kerülni  minden  álreménye- 
ket,  s  a  mit  eddig  személyemre  nézve  a  vak  vélet- 
lennek játéka  eszközlött,  azt  nem  fogom  önfontossá- 
gomat  túlbecsülve,  befolyásomnak  tulajdonítani  soha. 
Hidd  el,  barátom,  valamint  első  pillanatban  hízelgő 
vala  reám  nézve  azon  sóvárgás,  melylyel  engem  körö- 
tökben látni  kívántok,  úgy  komoly  és  hideg  megfon- 
tolás után  semmi  reám  nézve  leverőbb  nem  lehetett 
Úgy  tekintem  én  ezt,  mint  csalhatatlan  jelét  szomorú 
állapotunknak.  Midőn  azok,  kikben  erő,  tehetség  s 
akarat  egyenként  is  legalább  annyi  van,  mint  én  ben- 
nem, együttvéve  pedig  oly  igen  sokkal  több  és 
mégis  egyenként  és  együtt  csak  engem,  távollévőt 
vártok,  kívántok,  sőt  múlhatatlan  szükségesnek  tar- 
totok magatok  között,  akaratlanul  megvallottátok:  hogy 
sem   nélkülem,  sem   vélem   nincs  többé  reménytek  a 

jó  sükerhez.  A  reménytelenség  egyik  bizonyos  jele  a 
távolból  várni  segédet  olyantól,  kinek  ereje  is,  tehet- 
sége is  kisebb,  mint  magunké.  Egyébaránt  e  remény- 
telenség az  én  keblemet  már  rég  elfoglalta  nem- 
zetünknek gyáva  jellemtelensége  miatt;  s  a  mit 
most  újabban  látunk,  hogy  alig  kezdett  a  kormány 
tettleg  fellépni,  s  a  jobb  fizetésű  hivatalokkal  kecseg- 
tetve polgártársainkat,  pártját  terjeszteni;  már  is  cso- 
portonként tódulnak  még  egykori  elvbarátink  is  a 
kormány  zászlója  alá,  nem  kérdezve  a  czélt,  melyre 
használtatni  fognak,  nem  tekintve  az  eszközöket, 
melyekkel  élniök  kell  majd  ellenünk,  —  még  inkább 
megerősít  engem  hiedelmemben.  Tudod  te,  hogy  régen 
remény  nélkül  állok  én  véletek  s  közöttetek  a  csata- 
téren, de  a  süker  reménye  nélkül  is  kész  vagyok  küz- 
deni, mert  ezt  becsület  és  kötelesség  parancsolják. 
Most  is  tehát  lemegyek,  igenis,  kivánságtok  szerint 
még  e  télen,  vízkereszt  után  Pestre,  egy  pár  hetet 
ott  töltendő,  ámbár  bizonyosan  tudom:  hogy  ottlétem- 
nek haszna  semmi  nem  leend,  s  ámbár  ezen  út  és 
pesti  múlatás,  kivált  most,  midőn  a  szűk  termés  jöve- 
delmem nagyobb  részétől  megfosztott,  a  szűkölködők 
szaporodott  száma  költségesebb  segítséget  igényel,  s 
még  nem  tudom, mikép  teendek  szert  a  szükséges  pénzre, 
nehezemre  esik ;  de  lemegyek  mégis,  hogy  remény  nélkül 
eleget  tegyek  kívánságtoknak  s  követelésteknek". 

Ezt  a  reménytelenséget  és  nemzetünkben  való  bizal- 
matlanságot Deák  ebben  az  időben  nem  egyszer  fejezi 
ki,  Batthyánynak  november  24-ikén  „a  magyar  gyáva 
jeUemtelenségérőr*^  tesz  említést  a  kormányi  hatalom- 
nak e  hirtelen  meghódolás  alkalmából.  Wesselényihez 
november  8-ikán  írt  levelében  hasonlók  olvashatók; 
Bezerédy  minden  optimismusa   mellett  sem  tudott  10 

tiszta  ellenzéki  megyét  neki  összeszámitni ;  a  jövő 
országgyűléstől  semmit  sem  remél;  aggódik  szivéből 
és  igazán,  pedig  nem  szokott  agyrémeket  látni. 

Ily  hangulatában  kapta  a  Batthyány,  Szentkirályi, 
gróf  Ráday  és  Kossuth  levelét  november  22 — 24-ike  tájt, 
hogy  készítsen  programmot,  mely  egyesítse  az  összes 
ellenzéki  árnyalatokat.  Kossuth  azt  írta  volt  Deáknak, 
hogy  Batthyánynak  ne  fejtse  ki  nézeteit  a  programmról 
s  csak  Pestre  jövetelének  idejét  írja  meg  ;  de  Kossuth 
levele  csak  november  24-ikén  kerülvén  kezébe,  midőn 
már  szintén  e  napról  kelt  levelét  Battyánynak  elküldte 
volt :  így  két  levélből  van  módunkban  megismerni 
elveit.  Ezek  a  következők :  Ö  ily  egyesítő  program- 
mot lehetőnek  nem  tart.  Ha  ez  általános  lesz,  azaz 
csak  azt  mondják  ki,  hogy  a  törvénytelen  kormányi 
lépéseket  ellenezni,  a  haladás  kérdéseit  előmozdítni  s 
szükség  szerint  indítványozni  fogják :  erre  a  kormány 
emberei  azt  fogják  felelni,  hogy  ők  is  ezt  akarják  s 
az  ellenzék  szakadását  az  egyes  esetek  törvényessége 
vagy  czélszerűsége  feletti  nézeteltérés  fogja  okozni. 
Ezzel  tehát  semmit  sem  érnek  s  csak  alkalmat  adnak 
a  kibúvásra.  Ha  pedig  a  programm  részletes  lesz,  a 
nehézségek  még  nagyobbak.  Sok  kérdésben  ők  magok 
sincsenek  megállapodva  sem  magok  közt,  sem  önmagok- 
ban ;  mert  sok  kérdést  a  kivihetőség  határoz  meg. 
Vannak,  kik  a  legtöbb  kérdésben  velők  egyetértenek, 
néhányban  nem  ;  ezeket  a  részletes  programm  elszaka- 
dásra bírná ;  nem  használna  néhány  főpont  kiemelése 
sem,  mert  a  kik  kedvencz  eszméjöket  mellőzve  látnák, 
szintén  elválnának.  De  a  kormány  jelenlegi  felléptével 
szemben  sem  állítható  fel  részletes  programm ;  mert 
az  ellenzék  eljárását  mindig  az  előre  nem  látható 
egyes  esetek  fogják  megszabni.  Egyszóval  a  részletes 

programm  a  várt  egyesítés  helyett  csak  növelné  a  sza- 
kadást ;  mert  az  ellenzéket  csak  az  elvrokonság  s  nem 
a  részletekben  való  egyezés  tartja  össze,  sőt  ezek- 
ben mindig  nagy  volt  az  eltérés.  Más  alkotmányos 
országokban  az  ellenzék  hatalmas  egyesitője  a  többség- 
szerzés; ily  czélt  a  magyar  ellenzék  nem  tűzhet  ki; 
másutt,  a  hol  utasítások  nincsenek,  az  egyes  alárendel- 
heti nézeteit  a  többségnek;  nálunk  az  utasítások  miatt 
még  csak  az  sem  lehet,  hogy  egy  időben  ugyanazon 
elvek  győzzenek  még  a  tisztán  ellenzéki  megyékben  is. 
Ezt  felelte  röviden,  a  Kossuth  levelére  utasítva  őket, 
Szentkirályinak  és  Rádaynak  is  november  30-ikán. 

Mindez  okokat  Batthyánynak  november  24-ikén 
rövidebben,  de  sokkal  erőteljesebben,  némileg  indu- 
lattól remegve  írja  meg.  így  ez  a  levél  jobb  és  mé- 
lyebb bepillantást  ad  Deák  ekkori  lelki  életébe.  Minél 
mélyebben  megyünk  bele  az  ellenzéki  főtárgyak  kitű- 
zésébe, —  mond  itt,  —  annál  több  okot  adunk  némelyek- 
nek az  elpártolásra,  azon  a  czímen,  hogy  kedvencz 
eszméjöket  nem  emeltük  ki;  kivált  most,  a  kormány 
növekedő  ereje  s  „a  magyar  gyáva  jellemtelensége 
miatt"  inkább  védelmi  állás  a  helyes;  ezt  pedig  a 
kormány  támadásának  módja  határozza  meg;  „sem- 
mit nem  kételkedem,  hogy  a  magyarnak  veleszületett 
irigykedő,  fondor,  büszke  természeténél  fogva  a  Pesten 
készítendő  programm  sok  keserűséget  okozna"  ;  ürügy 
volna  az  elszakadásra  azoknak,  kik  különben  támaszaink. 

Deák  ezt  az  álláspontját  a  részletes  programm 
ellen  mindvégig  megtartotta.  Ebből  világos  volt,  hogy 
egyelőre  nem  is  fog  készülni.  Deák  e  nézetében 
az  1836  óta  vallott  „per  excerpta"  javítások  iránti 
elve  nyilatkozik,  melyben  a  büntető  törvényjavaslat 
iménti  bosszantó  és  váratlan  bukása   újra  megerősí- 

tette.  Szerinte  csak  az  események  kedvező  felhaszná- 
lásával kivívott,  sőt  kierőszakolt  javításokra  van  ki- 
látás s  nincs  nyoma,  hogy  ő  oly  programmot,  mint 
a  Széchenyi-féle  (Stádium),  a  szatmári  vagy  a  pesti 
tizenkét  pont,  vagy  mint  a  centralista  iskola  dogma- 
tikus elmélete,  a  gyakorlati  politika  czélja  gyanánt 
ebben  az  időben  helyeselt  volna. 

Azonban  éppen  a  gyakorlati  politika,  különösen 
elhatározó  pillanatokban  s  ilyen  volt  akkor  nálunk 
ez  az  idő,  ezzel  ellenkezőt  tanúsít ;  t.  i.  azt,  hogy  a 
tömegnek  jelszavak,  általános,  de  megfogható,  alakba 
önthető  eszmék  kellenek,  melyeket  hangoztasson  s 
melyekhez  a  jövő  javítások  eszményi  reményeit  kap- 
csolhassa, vagy  ezek  megvalósításába  vágyai  kielé- 
gítését helyezze.  A  ki  zászlót  emel,  annak  írnia  is 
kell  rá  valamit  akár  szóban,  akár  képben.  Mi  tehát 
inkább  helyeseljük  ebben  az  időben  a  programm-kívá- 
nók  elvét  s  a  jövő  csakugyan  megmutatta,  hogy  a 
közvéleménynek  ez  kellett  és  ha  Deák  nem  csinálta, 
megalkotta  ez  önmagának,  kinyomatta,  felírta  falakra 
s  zászlókra  egyaránt.  E  mellett  jobb  is  lett  volna  egy 
ily  programmal  tisztába  hozni,  hogy  ki  az  igazán  elv- 
ben hű,  meggyőződésben  erős  és  következetes ;  mert 
végre  is  Deák  pessimismusa  daczára,  ilyennek  mutatta 
magát  utóbb  a  nemzet  túlnyomó  része  ;  azonban  Deák, 
a  ki  nem  szerette  a  nagy  koczkáztatásokat  s  a  ki  annyit 
áldozott  a  lefolyt  1845-ik  évben  azért,  hogy  az  ellen- 
zék egysége  fönmaradjon,  nem  tehetett  mást  és  nem 
mondhatott  egyebet. 

Menjünk  tovább.  Deák,  a  mint  Kossuthnak  írta, 
november  25-ikén  Zala  -Egers  zegre  utazott,  hol  két  vagy 
három  hétig  tartott  üléseket,  mint  a  gyámi  választmány 
elnöke ;  majd,  a  mint  ígérte,  1846  Vízkereszt  után  csak- 

ugyan  Pestre  jött.  Közben  azonban  az  ő  részvétele  nélkül 
az  ellenzék  vezetői  itt  pár  lényeges  lépést  tettek. 

Ezek  egyike  a  pest-megyei  küldöttség  volt  a  király- 
hoz. Kossuth,  ki  majdnem  türelmetlenül  várta,  hogy 
végre  az  ellenzék  valami  tettleges  lépést  tegyen, 
megint  a  már  egyszer  eredménytelen  módszerhez  folya- 
modott, t.  i.  a  feliratnak  külön  küldöttség  által  való 
átnyujtásához.  Erre  alkalmat  az  1845  november  12-iki 
közgyűlésen  a  horvát  események  adtak.  Ugyanis  az 
illyr-párt  a  Magyarországtól  való  elszakadást  tűzte 
ki  czélul  s  ebben  a  kormány  támogatta;  mert  szep- 
tember 14-iki  rendelete  szerint  a  nemesség  zöme,  mely 
alkotmányos  érzelmű,  a  tartománjd  gyűlésen  kizára- 
tott a  szavazásból ;  erre  jogot  csak  a  bántól  meg- 
hívottak s  a  hatóságok  küldöttei  kaptak ;  ez  pedig 
oly  intézkedés,  minőt  cáak  az  össztörvényhozás  gya- 
korolhat; továbbá  a  szeptember  21-iki  leirat  értel- 
mében a  túrmezei  nemesség  a  fejenként  való  szava- 
zástól a  rend  ürügye  alatt  megfosztatván,  csupán  egy 
szavazatra  szoríttatott. 

Az  e  tárgyban  készült  felirat,  mely  az  összes 
megyéknek  megküldetett  s  a  külön  küldöttség,  egyaránt 
Kossuth  eszméje.  Hasonlót  határozott  Pozsonymegye 
is ;  de  a  küldöttség  a  Bécsbe  meneteltől  eltiltatott. 
Ily  tilalmat  küldött  Pest-megyéhez  deczember  10-ikén 
a  nádor  is,  de  ez  elkésett,  mert  a  küldöttség  deczember 
15-ikén  Bécsbe  érkezett ;  azonban  sem  a  főkanczel- 
lár,  sem  a  király,  sem  a  kormány  egyetlen  tagja  sem 
akarta  hivatalosan  fogadni ;  sem  végre  az  uralkodóház 
pár  tagja,  kiknél  a  megye  emlékiratát  szintén  letette. 
Ennek  az  eljárásnak  eredménye  1846  január  24-ikén 
egy  szigorú  rosszalás  lett  a  király  részéről,  egy  fed- 
dés  a   helytartótanácstól    s    végre   a   főherczegeknél 

hagyott  emlékirat  példányainak  visszaküldése.  Ekkor 
Pestmegye  1846  január  31-iki,  Pozsonymegye  január 
5-iki  közgyűléséből  ezeket,  mint  törvénytelen  cselek- 
ményeket, szintén  közölte  a  megyékkel. 

Mindezt  az  egész  ország  feszült  figyelemmel  kisérte 
s  annál  feltűnőbb  volt  a  kormány  eljárása  e  két  kül- 
döttséggel szemben;  mert  ugyanakkor  egy  délszláv 
küldöttség  Bécsben  nemcsak  elfogadtatott,  hanem 
Kolowrath  magát  egyenesen  hívőknek  vallotta.  Ezt  a 
pestmegyei  küldöttséget  mindenki  Kossuth  cselekvő 
felléptének  tekintette  a  Deák  várakozó  politikájával 
szemben;  de  a  kudarcz  után  az  ellenzék  sem  helye- 
selte s  Kossuthot  számos  szemrehányás  érte,  kivált  a 
következő  okból :  szükségtelen  demonstratio  volt,  mert 
világos  ugyan  a  kormány  szláv  rokonszenve,  de  a  kül- 
döttségek el  nem  fogadásával  ennek  bevallására  kény- 
szeríttetett, mit  tétetni  vele  azért  nem  volt  helyes, 
mert  most  esetleges  visszalépése  nehezebb.  Azonban 
volt  mégis  benne  valami  jó ;  az  ellenzék  erélyét  fel- 
ébresztette, de  egészben  Deák    szempontját  igazolta. 

Az  ellenzék  másik  sikeresebb  lépése  volt  a  cen- 
tralisták visszaléptetése  a  Pesti  Hírlaptól.  A  lap  tulaj- 
donosai most  is  Landerer  és  Heckenast  s  szerkesztője 
Csengery  Antal  voltak.  Az  ellenzék  pesti  választmánya 
egyenesen  meg  akarta  venni  a  lapot,  minthogy  újnak 
megindítására  reménye  nem  lehetett.  A  tulajdonosok 
át  is  adták  volna ;  de  úgy,  hogy  a  lap  jövedelme  övék 
legyen  s  a  szerkesztésbe  is  befolyjanak.  Csengery 
is  hajlandó  lett  volna  lemondani  igényeiről,  ha  Lan- 
dererók  eladják  a  lapot ;  de  minthogy  ez  nem  történt 
meg,  a  kérdést  úgy  oldották  meg,  hogy  Csengery 
1846  január  elsején  oly  programmot  adott,  melyet  az 
egész  ellenzék  helyeselt.  Megígérte  t.  i.  a  centrálisa- 

tio  teljes  mellőzését,  minthogy  a  kormány  éppen  a 
megye  megtörésével  akarja  terveit  megvalósítni ;  szavát 
adta,  hogy  minden  szőnyegre  kerülő  fontosabb  kér- 
dést megbeszél  előbb  Kossuthtal,  Szentkirályival, 
Batthyányval  vagy  Teleki  Lászlóval  és  más  ellenzéki- 
ekkel s  a  nyílt  kérdésekről  közli  az  ellenkező  néze- 
teket is ;  ezzel  szemben  az  ellenzék  megígérte  a  lap 
szellemi  pártolását.  Midőn  ez  a  megállapodás  készen 
volt,  közölték  Deákkal,  ki  szintén  hozzájárult  s  kijelen- 
tette, hogy  ily  alakban  a  lap  az  ellenzék  közlönyének 
nyilvánítható.  Ez  a  megoldás  nagy  örömet  okozott ;  mert 
a  Hetilap^  2jl  egyetlen  ellenzéki  közlöny,  nem  lehetett 
hivatalos  ellenzéki  lappá ;  ugyanis  hetenként  csak  egy- 
szer jelent  meg  s  a  legfőbb  tárgyakról,  mint  horvát 
kérdés,  administratori  rendszer,  városi,  megyei  kérdés, 
nem  volt  szabad  írnia. 

Ezalatt  azonban  az  ellenzék  elbukott  Tolnában  és 
Csongrádban,  a  Bezerédy  és  Klauzál  megyéiben ;  a 
conservativek  megalapították  Pesten  a  Gyüldét,  hová 
báró  Liptay  nagy  sikerrel  toborzottá  az  ellenzéki  ifjúsá- 
got és  a  mely  ellen  Petőfi  ismert  költeményét  írta ;  az 
1845  deczember  15-iki  bihari  közgyűlés  vérrel  jegyezte 
be  magát  ez  év  küzdelmeinek  krónikájába ;  az  Augs- 
burger  Allgemeine^  pedig  egy  nagy  feltűnést  keltett 
czikkben  (Zedlitz  írta)  Deákot  és  Wesselényit  azzal 
akarta  népszerűtlenekké  tenni,  hogy  őket  Széchenyivel 
együtt  a  régibb  szellemű  ellenzék  vezéreinek  nevezte, 

^  Tényleg  Pesten  mondogatták,  hogy  lám,  már  az  Allgemeine 
is  dicsérgeti  Deákot.  Deák  sohasem  felelt  e  czikkre ;  mert  az 
volt  nézete,  hogy  nyilvános  szereplése  úgy  is  elég  czáfolat ;  de 
Wesselényinek,  mert  visszavonultan  élt,  maga  tanácsolta  a  fele- 
letet. Wesselényi  válaszát  megküldte  Deáknak,  ki  helyeselte  és 
aztán   Lukács   Móricz    küldte   be  az  Allgemeine-n2i]í  a  czikket, 

megkülönböztetve  a  Teleki,  Kossuth,  Battyány,  Szent- 
királyi-féle Pilvax-kávéházi  hősöktől.  Mindezek  csak 
annál  nagyobb  várakozást  ébresztettek  a  küszöbön 
álló  pesti  ellenzéki  értekezlet  iránt,  melyre  Deákot 
oly  sóvárogva  várták  s  a  melyben  való  csalódás  akkora 
lehangoltságot  okozott. 

Deák,  a  mint  Ígérte,  1846  január  31-ikére  ment 
Pestre  s  ott  maradt  február  16-ikáig.  A  történteket 
részletesen  megírta  Bezerédy  február  17-ikén  Wesselé- 
nyinek. E  szerint  az  ellenzékiek  Deákot  várva,  sem- 
miben előre  meg  nem  állapodtak,  sőt  még  értekezle- 
tet sem  tartottak;  annál  többet  tanácskoztak,  érte- 
keztek, beszéltek  Ő  vele  ;  „és  úgyszólván  a  nervositásig 
törekedtünk  —  írja  —  valami  módot,  formát  találni 
ki,  mely  szerint  határozottabb,  áthatóbb,  elevenebb 
cselekvési  pályára  lehessen  jutnunk,  lépnünk  az  ő 
vezérlete  alatt".  Ez  azonban  ez  alkalommal  nem  sikerült 
s  csupán  abban  állapodtak  meg,  hogy  a  medárdi  és 
augusztusi  vásárok  előtt  Pesten  újabb  értekezleteket 
fognak  tartani,  azt  remélve,  hogy  akkorra  meglelik 
a  fő  kérdésekben  az  egyesülés  pontjait. 

Ez  volt  a  megállapodás,  vagyis  röviden  elfogadták 
Deák  nézetét,  mely  szerint  nem  helyes  és  nem  is 
kivihető,  hogy  az  ellenzék  programmot  adjon  ki ;  mert 
ha  ez  általános,  nem  felel  meg  czéljának ;  ha  részletes, 
szakadást  szül.  Ezt  az  eredményt  írja  Deák  is  április 
9-ikén  Wesselényinek. 

melynek  megjelenését  még  alkalomszerűbbé  tette  Széchenyinek 
1846  júniusára  tervezett  látogatása  Zsibóra.  Wesselényi  e  czik- 
ket  saját  meggyőződése  és  pártállása  kifejtésére  használta  fel, 
úgy  hogy  Széchenyi  látogatása  aztán  elmaradt.  E  czikk  hatá- 
sáról Bezerédy  május  elsején  ezt  írja :  „örömmel  fogadták  azt 
barátink  és  várva-váriák  a  bihari  eseményekről  Ígértet" . 

De  e  fődolgon  kívül  számos  más  kérdésről  volt 
szó  és  történt  is  pár  megállapodás.  Elhatározták  a 
sajtónak  nagyobb  fölhasználását  röpiratok  és  kivált 
a  Pesti  Sirlap  erélyesebb  felkarolása  által,  a  mi 
Wesselényi  sürgetésének  eredménye  volt  ;^  szükséges- 
nek mondták  ki,  hogy  az  ellenzék  ügyének  megnyerje- 
nek egy  külföldi  lapot,  de  részleteit  júniusra  hagyták ; 
megígérte  Deák,  hogy  Zalából,  a  tavaszi  közgyűlésből, 
a  pesti,  pozsonyi  és  zágrábi  körlevelek  alapján,  kör- 
levelet fog  kibocsáttatni,  mely  kifejti  a  törvényt  és 
alkotmányt  sértő  legújabb  kormányi  intézkedéseket 
figyelmeztetés  és  országgyűlésre  előkészítés  végett, 
melytől  Teleki  nem  kevesebbet,  mint  az  ellenzék  több- 
ségre jutását  remélte. 

Tudjuk  továbbá  azt  is,  hogy  Deákot  e  napok  alatt 
minden  párt  emberei  sokszor  felkeresték,  véleményét 
kikérték ;  megjelenése  az  ellenzékre  nagyon  jó  hatást 

*  Wesselényi  e  tárgyban  kiterjedt  levelezést  folytatott  most 
és  utóbb  is,  irt  Batthyány  Kázmérnak  is,  ki  február  20-ikán  a 
külföldi  sajtó  felhasználásáról  azt  felelte,  hogy  indítványa  a 
legnehezebb  idők  közt  érkezett ;  a  teendő  legio,  az  erő  kevés 
és  annál  nehezebb  elhatározni,  hogy  az  oly  erős,  sújtó  hatalom 
eUen  hová  fordítsák.  E  javaslatot  mindenki  helyeselte ;  „de  — 
írja  Batthyány  —  Deák  Ferencz  is  éppen  jelen  levén,  midőn 
leveleid  érkeztek,  összeszámítottuk  ezer  bajainkat  s  össze  az 
ezer  meg  ezer  teendőt  —  s  fájdalom !  —  meg  kellett  valla- 
nunk, hogy  tekintetbe  vévén  azt  is,  miként  csekély  ereink, 
különösen  pénzbeli  kútforrásaink  mindinkább  fogynak,  mintsem 
hogy  szaporodjanak,  itt  fel  nem  léphetünk  még,  ott  sem  s  leg- 
több tárgyra  nézve  minduntalan  s  jobbadán  csak  szavakra  s 
óvásokra  kerülő  publico-politicai  térre  vissza  vagyunk  szorítva". 
Tényleg  az  aláírt  pénzt  egyébre  kellett  fordítani  s  noha  ebben 
és  a  következő  évben  több  röpiratot  nyújtottak  be  az  ellenzéki 
választmányhoz,  egy  sem  jelent  meg  s  csak  az  Ellenőr  czimfí 
zsebkönyv  kiadása  sikerült  1847-ben. 

tett  s  cselekvésre  és  kitartásra  lelkesítette  a  pártot. 
Volt  február  12-ikén  nagyszabású  kaszinói  közebéd 
és  más  ünnepély  is ;  de  nem  lehet  tagadni,  hogy  a 
határozott  programm  elhalasztása  mégis  lehangoló 
volt.  Bezerédy  is  a  maga  szelíd  modorában  kiemeli 
azt  az  aggályát,  hogy  a  conservativek  kizsákmányol- 
ják az  időt  s  kérdés,  hogy  csak  júniusban  is  tehetik-e 
oly  sikerrel  azt,  mit  szándékoznak,  mint  tehették 
volna  most?  Ö  csak  egy  menedéket  lát,  azt,  hogy  az 
együttműködhetés  hiányát  magán  polgári  erénynyel 
és  erélylyel  pótolják  s  így  különösen,  mint  legfontosab- 
bakat, ajánlja  az  úrbéri  terheknek  magánúton  meg- 
szüntetését s  a  közadózás  önkéntes  elvállalását. 

Kétségtelen  tehát,  hogy  a  cselekvés  vágyát  lehan- 
golta az  értekezlet  eredménye  s  Kossuth  sem  volt 
megelégedve,  ki  éppen  ekkor  nagyon  is  rá  volt  külön- 
böző vállalatai,  de  legkivált  a  fiumei  vasút  miatt,  a 
támogatásra  szorulva  s  a  ki  már  megelőzőleg  is  rosz- 
szalta  Deák  passiv  magatartását.  Erre  nézve  különösen 
jellemző  annak  a  nézetnek  terjedése,  hogy  Deák  tekin- 
télye megingott  és  megingatták  éppen  a  pesti  ellenzé- 
kiek, kik  már-már  nyíltan  kifakadtak,  hogy  mért  nem 
áll  az  új  mozgalmak  élére  ? 

Mindennek  tapasztalása  s  a  pestiek  elégedetlen- 
sége volt  az  oka  Deák  ekkori  kedvetlenségének. 
Kovács  Lajos  1846  márczius  15-ikén  igen  érdekes  képét 
adva  az  akkori  politikai  helyzetnek,  azt  írja  báró  Wes- 
selényinek, hogy  Deák  Pestre  jövetele  előtt  hosszasan 
beszélt  Kossuthtal  Deákról.  Örvendett  Bécsből  vissza- 
jövet, hogy  Deák  a  pesti  értekezleten  ugyanazt  a 
politikát  követte,  melyet  róla  megjósolt ;  erről  Kossuth- 
tal sokat  vitatkozott,  ki  vele  egyáltalán  nem  tudott 
kibékülni.  Mindebből  Kovács  azt  sejti,  hogy  a  Deák 

és  Kossuth  útjai,  hacsak  utóbbira  békítőn  hatni 
nem  bír,  elválóban  vannak  s  a  Kossuth  és  Szent- 
királyi potitikája  össze  nem  fér  a  Deákéval.  Ezért 
ő  és  Széchenyi  Bécsben  kieszközöltek  egy  új  politi- 
kai lapot,  mely  az  ellenzéknek  Deák  szellemében 
adjon  új  alakot;  mert  régi  formájában  szakadásra  s 
megsemmisülésre  vezet.  Minthogy  Kossuthtal  többé  az 
alku  lehetetlen ;  tehát  az  új  lap,  a  melynek  szerkesz- 
tőjéül Kemény  Zsigmondot  kivánja  megnyerni,  hivatva 
lesz  Deák  elvei  és  Széchenyi  újabb  irányzata  közt 
meglelni  a  közelítés  módjait  s  „  e  szövetségben  meg- 
vetni a  haza  sebesebb  fejlődésének  s  a  valódi  alkot- 
mányos közéletnek  maradandó  alapjait.  —  Ez  azon- 
ban —  teszi  hozzá  —  még  titok ! " 

Mindezt  Kovács  világosan  azért  írta  meg  Wesselé- 
nyinek, mert  tudta,  hogy  ő  is  inkább  Deák,  mint  Kossuth 
felé  hajlik  s  tehát  őt  is  a  középpárt  emberének  tart- 
hatta ;  másodszor  általa  és  nála  akarta  Keményt  meg- 
nyerni az  új  lap  szerkesztőjéül,  melynek  Független 
(Széchenyi  kedvelt  elnevezése,  melylyel  saját  helyze- 
tét kívánta  jellemezni)  lett  volna  a  czíme.  ^  Felkérte 
tehát,  hogy  hívja  Keményt  Kapudról  Zsibóra,  hol  őt 
Széchenyi  is  meg  fogja  júniusban  a  Debreczenben 
tartandó  Tisza-szabályozási  gyűlés  alkalmából  látogatni 
s  ez  alkalommal  fölfedi  az  új  pártalakúlás  szüksé- 
gét, mert  czélja  volt  őt  e  közvetítő  szerepre  megnyerni. 
Ugyané  levélből  megtudjuk  azt  is,  hogy  a  Tisza- sza- 
bályozás nagyszabású  mozgalma,  melyet  Széchenyi 
új    állásából   kifolyólag    kezdett,    elsősorban    szintén 

^  Későbbi  idöböl  azt  olvassuk,  hogy  most  sem  új  politikai 
lap  megindításáról,  hanem  megint  csak  a  JeknAor-nak  czimben 
és  irányzatban  átalakításáról  volt  szó ;  de  Kovács  határozottan 
új  hírlapról  beszél.  Keménynek  évi  iíO  ezer  forintot  ígértek. 

nem  csupán  anyagi  mozgalom  kíván  lenni,   hanem  a 
conservativ  politika  egyik  eszköze. 

Mellőzve  egyebet,  kétségtelen,  hogy  a  Tisza-szabá- 
lyozáson kívül  a  partium  visszacsatolásában  és  még 
egyebekben  is  nagy  engedékenységre  volt  a  kormány 
kész  és  mindezek  talán  be  is  következnek,  ha  Apponyi- 
nak  sikerül  e  középpárttal  az  ellenzéket  megbontani  s 
Deák  tekintélyét  az  ellenzék  szélsőbb  árnyalata  ellen 
latba  vetve,  magának  országgyűlési  többséget  szerezni. 
A  Budapesti  Híradó  már  is  újongott  vezérczikkeiben, 
hogy  az  ellenzék  saját  hibájából  végvpnaglásban  szen- 
ved ;  Fáy  András  keseregve  vezérczikkezett  a  Jelen- 
Tcorhan  az  oppositio  belső  bomlási  tüneteiről;  Szé- 
chenyi valóságos  diadalutat  tett  1846  tavaszán  a  Tiszán, 
midőn  végighajózott  rajta  az  első  gőzösön  fényes 
kíséretével.  Hihető  is,  hogyha  a  kormány  ekkor  szo- 
kott hibáit  kerüli,  a  középpártot  ugyan  nem  alkotja 
meg,  de  többségre  tesz  szert;  azonban  kísérleteit 
künn  és  benn  annyi  botrány  kisérte,  a  megyei  zava- 
rok erőszakos  és  vesztegető  felidézése  akkora  bizal- 
matlanságot keltett  Apponyi  szándékai  iránt,  hogy 
mindez  a  harczot  csak  annál  hevesebbé  s  az  ellen- 
zék összetartásának  szükségét  csak  annál  szembeöt- 
lőbbé  tette. 

Mindebből  következett,  hogy  Kovács  és  Széchenyi 
terve  sem  Wesselényivel,  sem  Keménynyel  nem  sike- 
rült. Wesselényi  közben  kiadta  az  augsburgi  Allge- 
meine-han  tiltakozását,  mintha  az  ő  ellenzéki  állás- 
pontja az  újabb  ellenzéki  árnyalatok  és  fejlemények 
közt  változott  volna  s  e  nyilatkozat  időszerű  kapcso- 
lata Széchenyi  látogatásával  szembeötlő  volna,  még  ha 
nem  írná  is  Wesselényi,  hogy  éppen  e  körülmények 
közt  zsibói  útját  nem  tartja  gyöngéd  eljárásnak. 

Kemény  1846  április  15-ikére  csakugyan  Zsibóra 
érkezett.  Itt  Wesselényivel  az  erdélyi  urbér_,ügyében  egy 
czikksorozatot  írtak,  ezenkívül  Gyulai  Pál-j&t  foly- 
tatta s  kevés  megszakítással  az  egész  évet  ott  töltötte. 
Kovács  itt  csakugyan  megpróbálta  megnyerni  őt,  de 
hiába ;  és  minthogy  közben  megjelent  a  zalai  körlevél 
és  Wesselényi  czikke ;  tehát  Széchenyi  nem  ment  el 
Zsibóra  s  utóbb  lapja,  mint  czéltalan,  szintén  abban 
maradt.  A  középpárt  terve  újra  dugába  dőlt,  de  más 
alakban  kísérlete  mindegyre  megújult  egészen  48-ig. 

A  zalai  fontos  megyei  gyűlés  1846  márczius  3-ikán 
tartatott  meg.  Ezen  tárgyalás  alá  kerülvén  Pest  és 
Pozsony  megyék  körlevelei  a  bécsi  küldöttségek  kudar- 
czárói és  a  horvát  ügyekről,  továbbá  Zágrábmegye 
panaszos  átirata  az  illyr-párt  legutóbbi  működéséről  s 
a  kormány  sérelmes  rendeleteiről :  mindenekelőtt  Deák 
állott  fel  s  tartotta  nevezetes  beszédét,  mely  alapul 
szolgált  a  zalai  körlevélnek.  Ez  a  körlevél  is  egészen 
Deák  műve  s  mint  ilyet  küldte  el  másolatban  ő  maga 
Wesselényinek. 

A  beszéd  csak  kivonatban  maradt  ugyan  ránk  ;  de 
megállapítható,  hogy  majdnem  azonos  a  körlevéllel. 
Nagyobb  eltérés  az,  midőn  a  beszéd  bevezetése  arról  a 
keserű  kénytelenségről  beszél,  hogy  a  sérelmek  miatt 
fel  kell  szólalniok,  holott  az  idők  inkább  azt  kívánnák, 
hogy  a  reformokkal  foglalkozzanak,  mire  maga  a  király 
szólította  fel  a  nemzetet  a  legközelebbi  országgyűlésen ; 
mégis  midőn  a  haladás  művén  akarnának  munkálni, 
kénytelenek  az  újabb  sérelmeket  venni  elő.  „És  mi  — 
teszi  hozzá  —  erőben  megfogyva,  magunk  közt  véle- 
ményben, érdekben  megszakadva,  mindig  távolabb 
esünk  azon  sikertől,  mit  elérni  óhajtunk,  mi  a  nem- 
zet kifejlődése".  Végül  azt  indítványozza,  hogy  mivel 

Ferenczi :  Deák  F.  élete.  H.  8 

a  megyék  fóliratai  sikertelenek  voltak,  küldöttségeik 
nem  fogadtattak:  jegyezzék  fel  sérelmeiket,  adják  utasí- 
tásul a  jövő  országgyűlésre  választandó  követeiknek 
mindenekelőtt  való  orvoslás  végett  és  pártolásukra  kör- 
levélben szólítsák  fel  az  összes  törvényhatóságokat ; 
mert  ha  bennök  az  ország  többsége  osztozik,  a  király 
őket  okvetetlenül  orvosolni  fogja. 

Aközgyűlés  jegyzőkönyve  szerint  Deák  beszédét  csak 
nagyon  rövid  vita  követte  s  egyhangú  elfogadásra 
találván,  így  készült  a  megyékhez  az  ellenzéki  érte- 
kezletben előre  megígért  körlevél,  ennek  az  évnek 
egyik  legfontosabb  politikai  eseménye. 

A  körlevél  e  szókkal  kezdődik :  „Kedves  Barátink 
és  Atyánkfiai  I  Alkotmányos  állásunkban  polgári  köteles- 
ségünk njdlván  fölszólalni  a  sértett  törvények  oltal- 
mára. Nem  keresünk  mi  titkos  czélzatokat  a  kormány 
cselekvőségében,  nem  gyanúsítunk  szándékot;  csak 
Isten  előtt  tárvák  a  szivek  rejtekei.  Akarjuk  hinni : 
hogy  a  kormány  rendet  akar,  —  oly  rendet,  mely 
oltalma  legyen  az  alkotmányos  szabadságnak,  nem 
pedig  annak  elnyomója,  s  akarjuk  hinni,  hogy  a  kor- 
mány szellemi  és  anyagi  kifejlődésünk  eszközlésére 
törekszik.  Akarjuk  hinni  mindezt,  mert  tudjuk,  hogy 
ezek  legelsőbb  s  legszentebb  kötelességei  a  kormány- 
nak ;  oly  kötelességek,  melyekről  megfeledkeznie  soha 
nem  szabad;  melyeket,  ha  szándékosan  mellőzne,  meg- 
csalná a  fejedelem  bizodalmát  s  árulást  követne  el 
a  haza  ellen.  Erősnek  óhajtjuk  mi  is  a  kormányt  s 
erősnek  nemcsak  anyagilag,  hanem  szellemileg  is ; 
mert  meg  vagyunk  győződve,  hogy  csak  a  szellemileg 
erős  kormány  képes  a  nemzetnek  érdekében  czél- 
szerüen  használni  azon  hatalmat,  melyet  a  törvény 
és  fejedelem  bizalma  kezébe  tett  le.  De  fájdalommal 

mondjuk  ki  aggodalmunkat:  hogy  azon  ösvény,  melyen 
a  kormány  némely  közelebbi  cselekvései  által  meg- 
indult, nem  vezet  a  nemzet  és  a  fejedelem  érdekében 
kitűzött  magasabb  czél  felé.  —  Fájdalommal  mondjuk 
ki :  hogy  a  kormány  ezen  ösvényen  nem  eszközli  az 
alkotmányos  szabadságnak  oltalmával'  párosult  rend 
föntartását  s  nem  fogja  elősegíteni  a  nemzetnek  kifej- 
lődését. Tényeket  hozandunk  fel  állitásunk  mellett; 
nem  keresve  titkos  irányt,  rejtett  okokat,  csak  azok- 
ról fogunk  szólani,  mik  a  kormány  törvényelleni  cselek- 
véséből vagy  káros  mulasztásából  származtak". 

A  sérelmek  elseje  az  1836:  XXI.  t.-cz.  ellenére 
a  részek  visszacsatolásának  nemcsak  10  év  óta  halo- 
gatása ;  hanem  a  közelebbi  országgyűlés  közkereseti 
eljárásának  eltűrt  kijátszása  s  gúny  és  megvetés  tár- 
gyává tevése.  A  sérelmek  másodika,  hogy  a  kormány 
évek  óta  nyugodtan  nézi  a  horvát  zavargásokat,  a 
vizsgálatok  eredményeit  közzé  nem  teszi;  tehát  mel- 
lőzi az  országgyűlés  és  törvényhatóságok  felszólalá- 
sait, sőt  azt  a  hitet  is  ébreszti,  hogy  e  zavarok  elő- 
idézőit pártolja.  De  e  mellett  tettlegesen  megsértette 
a  törvényt,  midőn  legújabban  elrendelte,  hogy  a  tar- 
tományi gyűlésen  ezentúl  ne  az  összes  nemességnek, 
csak  a  báni  meghívóval  megjelenteknek  legyen  szava- 
zata ;  már  pedig  ez  a  horvát  nemesség  törvényes  jogá- 
nak királyi  parancs  által  törvénytelen  elvevése.  Ez 
sérelmes  nemcsak  Horvát-  hanem  Magyarországra  is; 
mert  megváltoztatja  a  követküldés  és  a  képviseltetés 
módját,  már  pedig  Magyar-  és  Horvátország  alkotmánya 
egy  s  alkotmányos  szabadsága  ugyanaz;  legkülönöseb- 
ben sérti  pedig  az  1790 :  XII.  t.-cz.-et.  Ide  tartoznak 
a  horvátországi  sajtóvizsgálat  egyoldalú  és  részrehajló 
gyakorlása,  a  horvát  elszakadó  törekvések  pártolása  is ; 

3* 

noha  utóbbira  nézve  bizalmat  fejez  ki  a  király  esküje 
iránt ;  sérelemként  említi,  hogy  Pest-  és  Pozsonymegyék 
küldöttségeit  a  horvát  nemesség  jogának  elvevése 
tárgyában  sem  a  király,  sem  a  kormány  nem  fogadta, 
sőt  Pozsonymegye  rendéi  dorgáló  leiratot  kaptak,  hogy 
az  1770-iki  rendelethez  tartva  magokat,  csak  feliratok- 
kal forduljanak  a  királyhoz,  ne  küldöttség  által.  Ez 
az  eljárás  nemcsak  sérelmes,  minthogy  az  1770-iki 
rendelet  nem  törvény  s  a  király  azóta  is  fogadott  el 
megyei  küldöttségeket ;  hanem  ész-  és  czélszerűtlen 
eljárás,  mert  megingatja  a  fejedelemben  és  kormányá- 
ban a  bizalmat ;  e  mellett  eddig  s  a  monarchikus 
forma  természetéből  következik  is  ez,  nem  volt  s  nincs 
elzárva  ma  sem  a  király  ajtaja  még  egyes  folyamodó 
előtt  sem ;  hogyan  lehet  elzárni  tehát  a  törvényható- 
ságok előtt?  A  kormány  ezáltal  sem  önbizalmának, 
sem  bölcseségének  tanújelét  nem  adta  s  a  régi  elavult 
1770-iki  rendeletre  hivatkozás  az  ő  részéről,  ki  a 
törvényt  sem  tartja  meg,  valóban  különös.  További 
sérelem  Hontmegye  esete,  melyben  ennek  és  számos 
megyének  azon  feliratát,  hogy  a  kormány  tartson 
vizsgálatot,  a  kormány  nemcsak  félretette,  hanem  dor- 
gáló leiratot  intézett  a  megyéhez  ;  már  pedig  „a  mes- 
terséggel ápolt  s  az  erőszakkal  föntartott  tekintély 
szellemi  gyöngeségnek  jele  mindenkor  s  ugyanazért 
biztos  és  állandó  sohasem  lehet".  Fölsorolja  a  bihari 
legújabb  eseményeket,  melyeknek  főoka,  hogy  a  kor- 
mány azt  az  elvet  állította  fel,  hogy  a  főispánnak  joga 
van  a  közgyűlés  ellenére  széksértési  keresetet  rend- 
delni  el ;  ez  a  szabadon  tanácskozó  testületek  szellemé- 
vel teljesen  ellenkezik,  ellenkezik  szokásainkkal  és  tör- 
vényeinkkel s  ezekhez  járul,  hogy  noha  a  deczemberi 
gyűlés  borzalmai  óta  három  hónap  tölt  el,  a  vizsgálat  el 

van  ugyan  rendelve,  debefejezve  nincsen.  Részle- 
tesen kiterjeszkedik  az  adminisztrátoroknak  minden 
áron  többségszerzésre  irányuló  eljárására ;  élesen  meg- 
különbözteti a  királyt  és  kormányt,  kifejti,  hogy  a 
királynak  nincs  szüksége  többségre,  kimutatja,  hogy 
ez  a  törekvés  alkotmányellenes  és  hogy  a  kormánynak 
valódi  többséget  legbiztosabban  eljárása  korrektsége 
és  a  nemzet  előhaladására  irányzott  törekvése  szerez. 

Végre  fájdalmasan  emeli  ki,  hogy  a  nemzetnek 
éppen  oly  időben  kell  ily  ellenőrzéssel  foglalkoznia, 
midőn  a  kor  leginkább  sürgeti  a  jövő  s  jelen  átala- 
kulás elveinek  életbeléptetését.  A  kormány  hiába  han- 
goztatja jó  törekvéseit,  „A  törvénysértés,  a  törvények 
teljesítésének  elmulasztása,  a  törvényes  szabadság 
önkényes  korlátozása  rendre  nem  vezethet ;  sőt  inkább 
a  rendnek  föntartását  veszélyezteti.  Törvényt  sérteni 
annak,  ki  anyagi  erővel  bír,  nem  nehéz ;  de  szellemi 
erőnek  hiányára  mutat  mindenkor."  Ok  szellemileg 
és  anyagilag  erős  kormányt  akarnak,  hogy  a  haladást 
eszközölje;  de  ennek  az  útja  éppen  ellenkező. 

Noha  e  körlevél  általános  elveken  kívül  nem  ad 
programmot  s  ezt  Deák  elvei  után  várni  sem  lehetett ; 
azonban  a  sérelmeket  oly  hatásosan  egyesíti,  oly 
magas  szempontból  és  nyugodt  öntudattal,  de  a  mel- 
lett szigorú  határozottsággal  bírálja  a  kormány  tévedé- 
seit ;  ezenkívül  oly  bölcsen  választja  el  a  kormánytól  a 
király  személyét,  a  kiben  a  végrehajtó  hatalom  és 
felerészben  a  törvényhozói  hatalom  összpontosul,  s  oly 
világosan  czélozza  a  kormány  hibáitól  elkülönítve  az 
Ő  felvilágosítását :  hogy  noha,  mint  egyébként  a  régi 
sérelmi  politika  egyik  nyilatkozata,  a  haladást  sovár- 
gók  vágyakozásait  ki  nem  elégíthette ;  mégis  orszá- 
gosan  nagy   hatást,  egyetemes  lelkesedést  okozott  s 

tartalmát  a  megyék  legtöbbje  sietett  követutasítá- 
saiba foglalni. 

A  körlevélnek  ezt  a  hatását  Pestmegyében  Kossuth 
még  másképpen  is  kiaknázta.  Közbejött  ugyanis  a 
galicziai  pórlázadás  s  ezt  a  bécsi  kormány  úgy  hasz- 
nálta ki  az  urak  ellen,  hogy  pártfogásába  vette  a 
jobbágyságot  az  úrbéri  terhek  leszállításában.  Ebből 
Kossuth  logikailag  azt  következtette,  hogy  Ausztria 
kénytelen  most  már  összes  tartományaiban  fölszaba- 
dítni  a  jobbágyságot  s  ebben  a  magyar  nemességnek, 
hacsak  veszni  nem  akar,  meg  kell  előznie,  ö  tehát 
Wesselényinek  1846  május  27-iki  nevezetes  levelében 
a  jövő  teendőit  így  formulázta  a  zalai  körlevél  hatása 
alatt:  „Mi  a  sérelmek  tömegét  összeállító  zalai  kör- 
levél folytában  arról  tanácskozandunk  Pestben  :  mit 
kell  tenni,  hogy  alkotmányos  életünket  a  kormány 
ellenséges  invasiói  ellen  megóvjuk.  S  feleletünk  első 
szava  lett :  Egyesülnünk  kell  érdekben  a  néppel,  hogy 
erősebbek  legyünk,  mintsem  kormánykény  büntetlenül 
tapodhassa  törvényeinket".  Ennek  feltételei:  az  úrbér 
kárpótlás  nélküli  eltörlése  olyformán,  hogy  ennek 
felét  az  állam  vállalja  el  közadóban,  másodszor  a 
közteherviselés,  harmadszor  a  községi  képviselet  a 
megyegyűlésen. 

Ily,  mondhatni  az  egész  országra  kiható  körül- 
mények közt  ült  össze  Pesten  a  második  ellenzéki 
értekezlet  1846  június  8-ikán,  melynek  természetesen 
egész  más  képe  volt,  mint  a  februárinak  s  most  bizo- 
nyos elvek  kimondása  elkerülhetetlenné  vált.  Jelen 
volt  a  két  Batthyány,  t.  i.  Lajos  és  Kázmér,  Klauzál, 
Deák,  Kossuth  és  mások.  Mindenekelőtt  elhatározták 
a  külföldi  sajtó  igénybe  vételét  s  erre  a  czélra  több 
mint  5000  frtot  írtak  alá,  az  ügy  vezetését  Batthyányra, 

Szentkirályira  s  pár  pesti  tagra  bízták ;  ^  kimond- 
ták, hogy  szószerinti  programmot  ugyan  most  sem 
adnak,  de  megegyeztek  abban,  hogy  a  legsürgetőbb 
feladat  az  úrbéri  viszonyok  teljes  és  általános  meg- 
szüntetése országos  intézkedés  által,  a  földesurak  tel- 
jes kárpótlásával ;  éppen  ily  sürgős  a  közteherviselés 
megfelelő  alkotmányos  (t.  i.  a  felelősség)  biztosíték 
mellett;  ebből  a  hadi  adóban  való  résztvételt  már 
most  elvül  kimondták,  mert  az  adók  többi  nemeit 
alkotmányos  biztosíték  nélkül  megszavazni  nem  vélték 
tanácsosnak,  de  a  hadi  adóra  nézve,  mely  úgyis  meg- 
van, újabb  biztosítékokra  nem  várnak;  megegyeztek 
a  népképviseletben,  mely  addig  is,  míg  országgyűlé- 
sen elfogadtatik,  létesítendő  a  megyegyűléseken ;  végre 
elvben  megegyeztek  a  városok  ügyében,  melynek  rész- 
leteiről az  augusztus  19-ikére  összehívott  újabb  érte- 
kezleten fognak  határozni. 

Ezek  voltak  a  határozott  eredmények,  melyekben 
Kossuth  működését,  ha  levelével  összevetjük,  lehe- 
tetlen nem  látni.  Ezekhez  Deák  is  hozzájárult.  Éppen 
Kossuth  előtérbe  lépett  szereplése  okozta,  hogy  az 
értekezleteken  „élénk  összeszólalkozások,  sőt  össze- 
zörrenések  és  keserű  kifakadások  voltak",  —  írja 
Bezerédy  június  12-ikén. 

^  Kossuth  e  választmányban  részt  venni  nem  akart,  írja 
Lukács  M.  június  15-ikéröl,  midőn  Wesselényit  s  az  erdélyie- 
ket is  aláírásra  hívja  fel.  Az  aláírás  csak  egy  évre  szólt,  a 
másik  évi  a  sikertől  volt  függővé  téve.  Ezt  azért  csinálták 
meg,  mert  a  kormány  Orosz  József  vezetése  alatt  közben  egész 
sajtóhivatalt  állított  az  ellenzék  ellen.  Az  értekezlet  felhívta 
Kossuthot,  hogy  az  örökváltság  és  közteherviselés  ügyében 
írjon  két  röpiratot.  Szentkirályi  válalkozott  egyre,  az  ősiségről, 
Hugó  Károly  német  röpiratokra  s  szóba  jött  Kossuth  szerkesz- 
tésében egy  időszaki  folyóirat  kiadása  is. 

Deák  június  12-ikén  eltávozván  Pestről,  előbb  Zalába 
sietett  Egerszegre  s  részt  vett  megyéje  június  15-iki  köz- 
gyűlésén.^ Innen  Kehidára,  aztán  Balaton-Füredre  ment 
s  a  nyarat  ott  töltötte  augusztus  elejéig ;  de  betegsé- 
gére nézve  minden  haszon  nélkül.  Ezért  Kossuthnak 
augusztus  17-ikén  irt  levelében  mentette  ki  elmara- 
dását az  augusztus  19-iki  értekezletről,  mely  alkalom- 
mal Kossuth,  mint  elnök,  az  első  iparmükiállítást 
rendezte  a  nemzeti  múzeum  helyiségeiben  s  országo- 
san feltűnt  az  elért  fényes  siker.  Ugyanekkor  az  ellen- 
zékiek a  gyűlések  egész  sorát  tartották.  Volt  véd- 
egyleti gyűlés  is,  s  az  egyletnek  új  erőt  adhatott  volna 
a  vámviszonyok  miatti  agitatio  ;  de  közeli  hanyatlását 
jelentette  Kossuth  lemondása  az  igazgatóságról,  mire 
egészsége,  vagyoni  érdekek,  saját  helyzete  egyaránt 
kényszeritették.  Volt  végre  kisdedóvó  és  kereskedelmi 
társasági  közgyűlés ;  az  utóbbiban  a  már  akkor  kide- 
rült nagy  veszteségek  miatt  kellemetlen  s  éles  kifa- 
kadások fordultak  elő,  kivált  Kossuth  személye  ellen. 

Magának  az  ellenzéki  értekezletnek  eredménye  alig 
volt.  Főleg  a  vámviszonyok,  a  partium  ügye  és  a  sajtó 

*  Megyéje  e  közgyűlésén  Deák  különösen  egy  kérdésben 
szólalt  fel  háromszor  is,  Névszerint  a  király  rendeletet  adott 
ki,  hogy  a  római  katholikus  vallásról  az  evangélikus  vallásra 
áttérés  eseteire  nézve  az  1844:111.  törvényczikk  5— 11.  pontjai 
a  görög-nem-egyesültekre  is  kiterjesztessenek.  Deák  e  rende- 
letnek nem  tartalmát,  mert  az  helyes,  hanem  országgyűlésen 
kívül  való  kibocsátását  sérelmesnek  találta,  a  minthogy  az  is 
volt  8  hivatkozva  az  1792  :  XII.  törvényczikkre,  ezt  sérelemként 
kívánta  följegyeztetni.  A  másik  két  beszéd  ez  elvnek  bővebb 
kifejtése  Hettyei  János  két  rendbeli  felszólalására",  a  ki  ezekben 
a  király  jogait  védte  s  a  kormány  érdemeit  emlegette,  melyek- 
kel szemben  Deák  a  helyes  alkotmányosság  elveit  hangoztatta 
■a.  megye  helyeslése  közt. 

támogatása,  melyre  eddig  7000  frtot  írtak  alá,  volt  a 
beszélgetések  főtárgya,  határozott  eredmények  nélkül. 
A  partium  ügyét  különösen  az  1846  szeptember  9-ikére 
hirdetett  erdélyi  országgyűlés  miatt  vették  elé ;  de 
azt  remélve,  hogy  a  novemberi  értekezletre  Deák 
megjelenhetik,  a  döntő  lépéseket  akkorra  hagyták, 

AzonbanDeák,  Kossuth  november  5-iki  egyenes  meg- 
hívása daczára,  nem  ment  el  a  novemberi  értekezletre 
sem,  egyrészről  az  e  hó  9-ikére  hirdetett  megyei  köz- 
gyűlés, másfelől  betegsége  miatt.  így  ennek  az  érte- 
kezletnek sem  lett  eredménye ;  pedig  közben  nagy 
esemény  rázkódtatta  meg  az  egész  ellenzéket,  t.  i.  a 
kereskedelmi  társaság  már  régebben  sejtett  bukása  s 
még  előbb  Szabó  Pál  igazgatónak,  Kossuth  egyik 
bizalmasának,  Amerikába  szökése.  Különösen  e  miatt 
mindenféle  elégedetlenség,  szemrehányás,  meghason- 
lások  működtek.  Kossuth  sem  fejthette  ki  szokott 
erélyét  és  befolyását;  mindenki  csak  erről  beszélt 
s  Kossuth,  noha  maga  is  minden  vagyonát  ott  vesz- 
tette, számtalan  megtámadásnak  volt  kitéve ;  de  főkép 
igaza  volt  Wesselényinek,  ki  nem  a  pénz,  hanem  az 
ellenzék  tekintélyének  csorbulását  és  Deáknak,  ki  azt 
a  kórjelt  találta  legsúlyosabbnak,  hogy  a  kormány 
lapjai  örvendeznek  a  csapáson,  mert  a  kereskedelmi 
társaság  pártolóinak  politikai  elvei  mások, 

Bezerédy  november  21-iki  leveléből  világos,  hogy 
e  veszteség  és  Deák  távolléte  miatt  az  érdeklődés  is 
kisebb  volt,  mint  előbb.  Csüggetegség  vett  erőt  még 
a  főbbeken  is ;  ezért  Deák  megjelenése  annál  szüksé- 
gesebb lett  volna ;  mert  a  mint  egyszer  a  védegylet- 
nél és  a  gyáralapító  társulatnál,  úgy  talán  most  is 
meg  bírta  volna  menteni  a  helyzetet.  Bezerédy  nagy 
részben   az  ő  távollétének    tulajdonítja  az  eredmény- 

telenséget.  Tartottak  a  sajtó  támogatása  ügyében  újra 
értekezletet ;  de  kevesen  jelentek  meg  rajta ;  beszéltek 
a  német  vám-  és  dohányügyről  is ;  de  úgy  ezeket  ,mint 
egyebeket  megint  újabb  értekezletre  halasztották. 
Bezerédy  egyenesen  új  ellenzéki  alakulás  szükségét 
látja;  —  „az  nagy  baj,  hogy  Ferkénk  többet  Pesten  nem 
lehet ;  bízva,  hogy  márcziusban  (1847)  ott  lesz,  akkor 
számosabb  összejövetelt  kívánnánk  —  teszi  hozzá  — 
és  olyanra  számítunk".  Csakugyan  ez  volt  az  érte- 
kezlet legfontosabb  eredménye ;  elhatározták,  hogy 
Batthyány  Lajos  külön  kőnyomatú  körlevéllel  hívja  meg 
a  tagokat  s  Deák  megjelenését  annál  inkább  biztosít- 
sák ;  mert  ekkor  már  a  conservativek  első  programmja 
sajtó  alatt  volt  s  november  14-ikéről  keltezve  deczem- 
ber  legelejére  kőnyomatban  megjelent. 

Most  már  nem  volt  helye  a  habozásnak.   Batthyány 

1846  deczember  26-iki  kelettel  a  kőnyomatú  meghívót 
szétküldte  az  ellenzéki  főbb  tagoknak,  mely  szerint 
„a  haladó  alkotmányos  ellenzék,  mely  Magyarország 
ez  értelmű  kifejlődését  és  korszerű  átalakulását  szívén 
hordva:  az  ezeket  eszközlő  korkérdéseknek  részben 
kölcsönös  vitatás,  részben  hírlapok  és  röpiratok  útjáni 
fejtegetését  s  ekképi  megérlelését  tűzi  ki  magának 
czélul,  e  tárgyban  1847-iki  márczius  15-ikén  helyben 
(Pest)  tanácskozmányt  tartand". 

Azonban  Deák  betegsége  mind  aggasztóbbá  vál- 
ván, már  februárban  világos  lett,  hogy  márczius  15-ikére 
nem  megy  Pestre.  Ekkor  gróf  Teleki  László  és  Kossuth 

1847  február  25-ikén  tanácsainak  kikérése  végett  Kehi- 
dára utaztak  s  még  előbb  Batthyány  Lajos  és  Bezerédy 
jártak  hasonló  okból  nála.  Kossuthék  útja  márczius 
2-ikáig  tartott  s  mindössze  másfél  napot  töltöttek 
Kehidán.    „Deákkal    —    írja    Teleki    Wesselényinek 

április  3-ikára  —  a  programm  dolgában  akartunk 
értekeződni;  de  azon  másfél  nap  alatt,  melyet  ott 
tölténk,  nem  sokra  meheténk.  Beszélgetéseinkben  nem- 
csak Deák  szenvedő  állapota;  de  unalmas  látogatók 
is  hátráltattak.  Deák  most  is  úgy  látta,  hogy  tekintve 
a  különböző  elemeket,  melyekből  áll  az  ellenzék,  nyi- 
latkozni nehéz  is,  veszélyes  is ;  de  miután  már  az 
ellenfél  programmot  adott  s  a  részünkrőli  nyilatkozás 
oly  általánosan  kívántatott,  elösmerte,  hogy  már  most 
lehetetlen  nem  nyilatkoznunk.  Szerinte  ezen  nyilatko- 
zatnak vissza  kellene  utasitni  némely,  az  ellenfél  által 
ellenünk  támasztott  vádakat,  de  a  nélkül,  hogy  nyi- 
latkozatunk a  pecsovics-programm  taglalatává  vagy 
czáfolatává  váljék;  mert  elvkijelentéseinknek  kellene 
úgy  szerkesztve  lenni,  hogy  a  czáfolatot  magukban 
foglalják.  Abban  is  megegyezett,  hogy  ezen  nyilatko- 
zat kifejezze  a  czélt,  mely  felé  törekszik  az  ellenzék: 
úgymint  érdekegység  —  s  a  mit  ez  föltételez^  szabad 
ember,  szabad  föld  vagy  közteherviselés,  úrbéri  viszo- 
nyok kárpótlás  melletti  megszüntetése  status  intézkedés 
útján,  jogokban  osztakozás  a  néppel^  azaz  népképvise- 
let ;  de  úgy,  hogy  egyszersmind  az  is  kifejezve  legyen, 
miszerint  ezt  az  ellenzék  csak  úgy  érti,  hogy  minden 
lépést  szívesen  megteszen,  mely  által  ezen  kijelentett 
irányban,  ha  csak  egy  fokkal  is,  de  oly  móddal  jut- 
hatand  előbbre,  hogy  a  további  haladás  útja  előtte 
nyitva  maradjon.  Az  iránt  is  megegyeztünk,  hogy 
ezen  márcziusi  konferencziában  még  ne  készítsünk 
programmot ;  hanem  csak  a  programm  alapelveit  hatá- 
rozzuk el." 

így  ír  Teleki  s  mindebben  kétségtelenül  benne 
van  mindaz,  a  mit  márczius  15-ikén  az  értekezlet  elfo- 
gadott.  E  levélből   látható,  hogy  Deák   a  határozott 

elvek  kimondását  főkép  csak  az  ellenzék  egyetemes 
óhajára  tartotta  most  is  szükségesnek  és  helyesnek. 
Maga  a  különben  szelíd  Bezerédy  is  írja  márczius 
elsején,  hogy  tekintve  az  erdélyi  országgyűlésen  az 
urbér  tárgyalásainak  antiliberalis  irányát,  a  conserva- 
tiv  programmot  és  az  idők  jeleit :  nekik  nyilatkozniok 
kell,  ő  kész  engedni,  megegyezni ;  de  a  mit  elfogad- 
nak, azt  mondják  ki  egyenesen  és  feltétel  nélkül  s 
pl.  ő  kész  akár  legelsőnek  a  népképviseletet  és  fele- 
lős kormányt  is  elfogadni. 

Ebből  kétségtelen,  hogy  Bezerédy,  midőn  február 
első  napjaiban  Deákot  meglátogatta,  a  közvélemény 
tolmácsolása  által  befolyással  volt  Deák  fenti  vélemé- 
nyére, legkülönösebben  azzal,  hogy  a  többség  egyenesen 
a  programm-készítést  tűzte  ki  a  márczius  15-iki  érte- 
kezlet egyetlen  tárgyául.  Ily  hatások  alatt  módosította 
Deák  az  ő  régebbi  nézetét  s  ennek  alapján  Kossuth 
készített  egy  javaslatot,  melynek  bevezető  két  pontja 
ugyanaz,  mint  a  Deáké  s  utóbb  végleg  is  elfogadták. 

Kemény  azt  írja  április  12-ikérŐl  Wesselényinek, 
hogy  százakra  ment  azok  száma,  kik  márczius  15-ikére 
Pestre  siettek,  hogy  a  programm-készítésben  részt 
vegyenek  s  híre  menvén,  hogy  ez  még  most  sem 
készül  el,  nagy  lett  az  elégedetlenség ;  kivált  a  Bor- 
sod, Zemplén,  Vas  megyeiek  zúgtak,  kikhez  utóbb  a 
Szabolcs  megyeiek  csatlakoztak.  Ennélfogva  minden 
főbb  ellenzéki  tag  megegyezett  abban,  hogy  legalább  is 
oly  határozatokat  kell  hozni,  melyek  teljesen  pótolják 
a  programmot  s  ez  már  valamivel  több  volt,  mint  a 
mit  Deák  javasolt.  Kossuth  és  hívei  tehát  külön  kis 
értekezleteken  megállapodtak  a  főbb  elvekben;  melyek 
utóbb  bele  is  kerültek  a  határozatokba;  de  ezekben 
a    parlamentarismus    és   felelős    kormány   elve   csak 

ebben  az  általános  tételben  nyert  kifejezést,  hogy  „az 
eddigi  garantiák  mellé  ujaknak  is  kivivására  fognak 
törekedni, "  mit  éppen  úgy  lehetett  pl.  a  megye-rend- 
szer további  kifejtésére  érteni.  Ugyanekkor  Eötvösék 
is  papirra  tették  központositó  elveiket,  melyekben  az 
ellenzék  főtörekvésének  a  parlamentáris  kormányt 
nyilvánították.  Ezt  még  mind  össze  lehetett  egyeztetni 
a  Deák-Kossuth-féle  szöveggel.  Azonban  megérkezett 
Szemere  Bertalan  és  ő  is  hozott  magával  egy,  ezektől 
teljesen  eltérő  programm-tervet,  melyben  minden  árnya- 
lat megkapta  azt,  a  mit  óhajtott ;  t.  i.  a  centralisták 
a  parlamenti  kormányt ;  a  horvát  mozgalmaktól  félők 
a  magyar  nyelv  és  nemzetiség  kifejtésének  sürgeté- 
sét, de  a  többi  nemzetiségek  igényeinek,  sőt  előíté- 
leteinek is  óvatos  kímélésével ;  a  gyökeres  reformtól 
félők  az  adó  és  örökváltság  egyenes  kimondása  helyett 
a  részletekben  való  előlépést;  az  Apponyit  pártolók 
azt,  hogy  az  ellenzés  nem  személyek,  hanem  elvek  és 
tények  ellen  fog  intéztetni  és  jövőre  magokat  nem 
ellenzékieknek;  hanem  független  reformereknek  fogják 
nevezni, 

A  Szemere  szövege  oly  tetszetős  volt,  hogy  midőn 
a  gyűlést  megelőző  napon,  márczius  14-ikén,  nyilvá- 
nossá lett,  majdnem  biztos  többségre  számíthatott. 
Ekkor  Klauzálnál  közös  értekezletet  tartottak  s  a 
„reformer"  nevet  nem  fogadták  el,  egyébben  Kossuth 
felszólalása  ellenére,  különösen  Batthyány  pártolására, 
elhatározták  a  Kossuth  és  Szemereféle  szöveg  össze- 
öntését,  s  így  születtek  a  márczius  15-iki  pontok.  A  gyűlés 
e  megállapodások  után  szépen,  méltóságosan  s  általá- 
nos összhangban  végződött.  Beszéltek  Kossuth,  Eötvös, 
Kubinyi,  Szemere,  Teleki,  Klauzál  s  kivált  Bezerédy 
igen  hatásosan  az  egyesség  szükségéről.  Végre  Batthyány 

összegezte  az  eredményt,  mely  tehát  valamivel  többet  és 
határozottabban,  de  egészben  Deák  szellemét  fejezte 
ki  s  ez  a  tudat  lényegesen  hozzájárult,  hogy  az  ellen- 
zék minden  töredéke  kielégítve  érezte  magát.  '  Az 
1847  márczius  15-én  tartott  ellenzéki  tanácskozmány 
határozatai  két  első  pontja  tehát  éppen  az,  a  mit 
Deák  javasolt:  t.  i.  nyilatkoznak,  mint  oly  párt 
tagjai,  mely  már  több  év  előtt  nyilvánosan  bevallott 
czimmel  és  iránynyal  föllépett  az  alkotmányosság 
mezején;  de  most  csak  az  alapelveket  állapítják  meg, 
a  nyilatkozat  elkészítését  egy  választmányra  bízzák.  Az 
alapelvek  a  következők :  Megtartják  az  „ellenzék" 
elnevezést  és  feladatát,  t.  i.  az  alkotmány  által  nyúj- 
tott eszközökkel  való  ellenőrzést,  de  ezt  mindig  tények- 
hez s  nem  személyekhez  kötik ;  ez  alapon  kijelentik, 
hogy  a  kormány  eljárását  a  múlt  országgyűlés  óta 
sokban  törvénytelennek  s  veszélyesnek  találják,  ezért 
a  kormányi  felelősség  és  más  biztosítékok  kivívására 
fognak  törekedni,  minők  a  közéleti  nyilvánosság  és 
szabad  egyesületi  jog ;  minthogy  valódi  parlamentáris 
kormányunk  nincs,  az  ellenzék  szerepe  nemcsak  az 
ellenőrzés,  hanem  a  reformok  megvalósítása  s  a  kezde- 
ményezés is,  mert  a  jelenlegi  kormányi  és  conservativ 
törekvések  a  reformok  kezdeményezésére  nem  adnak 
biztosítékot ;    de    e  meUett  a  kormány   minden   ilyen 


^  Ez  annál  nagyobb  örömet  okozott,  mert  Deák  elmara- 
dása miatt  mindenki  kudarcától  tartott,  mit  gr.  Ráday  Gedeon 
márczius  9-ikéröl  e  szókkal  irt  meg  Wesselényinek :  „E  napok- 
ban, jelesen  15.  Mart.  az  ellenzéknek  összejövetele  lesz ;  Deák 
F.,  egészsége  —  fájdalom  —  napról-napra  gyengülve,  feljöni 
nem  fog.  —  Tudom,  ember  elég  lesz,  de  lesz-e  resultatum  ? 
az  nagy  kérdés,  mi  igen  szeretjük  a  halogatást".  Wesselényi 
levéltár.  Erdélyi  Múzeum. 

irányú  törekvését  pártolni  fogják  ;  a  sajtószabadságot, 
mint  a  békés  haladás  feltételét,  iparkodnak  vissza- 
szerezni; czéljuk  levén  a  honpolgárok  összes  osztá- 
lyainak egyesítése,  tehát  a  nemzetiség  és  vallás 
érdekeinek  kímélésével  küzdeni  fognak  az  unióért,  köz- 
teherviselésért, a  közterhek  országgyűlésen  való  tárgya- 
lásáért és  a  róluk  való  számadásért,  továbbá  a  nem- 
nemesek s  első  sorban  a  kir.  városok  és  szabadkerületek 
törvényhozási  és  helyhatósági  képviseltetési  jogáért,  a 
törvény  előtti  egyenlőségért,  az  úrbéri  viszonyok  kár- 
pótlás melletti  teljes  megszüntetéséért,  az  ősiség  eltör- 
léséért. Kijelentik,  hogy  ezekben  minden  előlépést, 
mely  azonban  a  jövő  kifejlődést  nem  köti  meg,  elfo- 
gadnak ;  ez  irányban  fognak  hatni  a  jövő  országgyű- 
lésen, pártolni  fognak  minden  anyagi  és  szellemi  elő- 
haladásra  törekvést  s  így  kivált  a  köznevelés  ügyét. 
Szemök  előtt  fogják  tartam  mindebben  a  pragmatica 
sanctioból  folyó  kötelességeket  és  viszonyokat  az  1790  : 
X.  t.-cz.  szoros  figyelembevételével ;  de  az  örökös  tarto- 
mányokkal való  érdekek  méltányos  kiegyenlítéséhez 
hozzájárulnak.  Ily  közös  értekezleteket  az  ellenzék 
egységének  megóvására  jövőre  is  tartani  fognak ;  de 
a  törvényhatóságok  szabad  mozgását  nem  kívánják 
akadályozni;  végül  a  kormánynak  párttá  alakulását 
s  mint  ilyennek,  a  megyei  rendszer  felforgatására 
irányuló  törekvését  és  oly  többség  szerzését,  mely 
csak  egy  pártnak  kedvez,  alkotmányellenesnek  nyil- 
vánítják. 

Ez  elvek  alapján,  melyekben,  mint  az  augsburgi 
Allgemeine  is  elismeréssel  emelte  ki,  a  nép  felsza- 
badítása s  az  egyenlőség,  mint  a  párt  eredeti  jel- 
szava, volt  a  főelv,  a  végleges  njólatkozat  megszer- 
kesztése  végett  Kossuthot,  Deákot,  Eötvöst,  Pulszky 

Ferenczet,  Teleki  Lászlót  és  Szemére  Bertalant  küldték 
ki.  Kossuth  erre  meg  is  hivta  Deákot,  ki  április  10-ikén 
megígérte,  hogy  a  hó  végén  Pozsonyba  s  onnan  május 
5 — 10-ike  tájt  Pestre  jön ;  de  kérte,  hogy  a  szerkesztést 
ne  halászszák  s  főképen  ne  várjanak  rá,  kinek  dol- 
gozni úgy  sem  szabad  s  nem  is  bír ;  még  ily  kis  levél  is 
kifárasztja.  De  Kossuthék  megvárták  Deákot,  a  ki  május 
elsején  Paksra,  onnan  Pestre  utazván,  ő  fogalmazta 
meg  a  végleges  nyilatkozatot,^  azalatt,  míg  május 
15-ikéig  itt  időzött.  Ez  volt  az  a  politikával  való  kis 
bajoskodás,  melyről  Wesselényinek  május  elsején  ír. 
Ha  ezt  a  nyilatkozatot  a  márczius  15-iki  megálla- 
podásokkal összevetjük,  első  tekintetre  a  következők 
ötlenek  szemünkbe :  Ez  a  programm  mindazt  magában 
foglalja,  mit  amazok;  de  némely  részében  kevésbbé 
élesen,  némely  fődologban  elsimítva  és  határozatla- 
nabbul;  bővebb  különösen  azzal,  hogy  nemcsak  a 
teendők,  hanem  a  sérelmek  is  elő  vannak,  még  pedig 
első  helyen  sorolva ;  végre  a  mi  ott  pragmatikusan  van 
megmondva;  az  ebben  körül  van  írva  s  részletezőn 
kifejtve.  Vegyünk  ez  utóbbira  pl.  csak  egy  pontot.  A 
márczius  15-iki  megállapodások  2-ik  pontja  így  szól : 
„mi . . .  ellenzésünket  úgy,  valamint  pártolásunkat,  nem 
személyekhez,    hanem  tárgyakhoz   és  tényekhez  köt- 

^  Ezt  egyenesen  megmondja  a  június  7-iki  körirat^  mely 
mellett  az  ellenzéki  nyilatkozatot,  „az  ellenzék  központi  bizott- 
mánya" szétküldte,  midőn  ezt  irja  :  „Közbizodalma  elvbarátunk, 
Deák  Ferencz,  mint  a  fölkért  bizottmány  tagja,  volt  szives  az 
„Ellenzéki  nyilatkozat" -ot  szerkezetbe  foglalni  ...  Az  általa 
szerkesztett  Nyilatkozat  megbízott  társai  által  is  helyeseltetve, 
tegnapi  napon  a  barátságos  értekezésre  újólag  egybesereglett 
ellenzéki  elvbarátok  gyülekezetének  bírálata  alá  terjesztetett 
s  közegyetértéssel  elfogadtatván,  annak  az  ellenzéki  párt  tagjai- 
val közlésére  megbizatánk". 

jük/  Ezt  a  Nyilatkozat  így  írja  körtQ:  „De  mi  az 
ellenzést  vagy  pártolást  nem  személyekhez,  hanem 
tárgyakhoz  és  tényekhez  kötjük  s  a  kormánynak  csak 
oly  lépéseit  fogjuk  helyteleníteni,  sŐt  tehetségünk 
szerint  ellenezni,  melyek  formájokban  vagy  lényegek- 
ben törvényelleniek,  vagy  következményeikben  a  haza 
közérdekeire  s  az  alkotmányos  élet  föntartására  és 
kifejlődésére  károsak.  —  Hazánk  jelen  viszonyai  között 
a  magyar  kormány  tényleg  nem  tisztán  parlamentáris, 
mely  eredetére  nézve  a  többségben  njdlatkozó  nem- 
zeti akarat  kifolyása  volna  s  lételét  a  többség  pár- 
tolásától feltételezettnek  elismerné.  A  magyar  kor- 
mány alkotmányos  törvényeink  ellenére  idegenszerű 
s  nem  nemzeti  befolyás  alatt  áll;  oly  befolyás  alatt, 
mely  a  monarchiának  egyéb  tartományait  absolut 
hatalommal  igazgatván,  alkotmányos  formáinkat,  ösz- 
szes  közigazgatási  rendszerére  nézve  is,  alkalmat- 
lankodóknak  szereti  tekinteni  s  az  alkotmányos 
életnek  nem  éppen  barátja.  Ily  viszonyok  között 
pedig  pártolást  vagy  ellenzést  személyekhez  kötni 
nem  szabad." 

így  megy  végig  az  új  szerkezet  a  régi  pontok  min- 
denikén, kidolgozva  és  fölfejtve  őket;  de  mindenütt 
határozott  és  higgadt  modorban.  A  sérelmek  közül  a 
régebbi  és  orvosolatlanúl  maradtakat  csak  általában 
emeli  ki,  mint  a  bizalmatlanság  főokainak  egyikét ;  az 
újabbak  közül  névszerint  megnevezi  a  partium,  a  nem- 
zetiség, (katonai  véghelyeken  a  magyar  nyelv  tudását  az 
1840  :VL  t.-cz.  szerint,  a  magyar  nyelvnek  közokta- 
tási nyelvvé  tételét  az  1844 :  II.  t.-cz.  szerint),  Horvát- 
országban a  tartományi  gyűlés  törvénytelen  újjáalakí- 
tása, a  megyék  szervezetének  megbontása  kérdését; 
alább  részletesebben  fejti  ki  a  conservativ  állásponttal 

Ferenczi  :  Deák  F.  élete.  II.  * 

szemben  az  ellenzéknek  indítványozási  jogát,  sőt  a  mi 
viszonyaink  közt  egyenes  kötelességét ;  továbbá  és  ez 
benne  teljesen  új,  fejtegeti  az  örökös  tartományoknak 
adandó  alkotmányosság  szükségének  okait  s  mindennek 
a  hazánkkal  való  viszonyokra  kedvező  hatását  és  egy- 
szersmind az  egész  birodalom  szükségképeni  erősödését. 
Ebben  az  alakban  került  a  minden  pathost  kerülő, 
higgadt  nyilatkozat  a  június  4-iki  ellenzéki  értekez- 
let elé,  mely  szószerint  elfogadta  s  ugyanez  egyszer- 
smind kimondta,  hogy  az  örökös  tartományokban  mutat- 
kozó alkotmányos  mozgalmakat  felkarolja,  velők  szoli- 
daritást vállal ;  sőt  voltak,  a  kik,  mint  Bezerédy,  holmi 
monarchiái  alapon  álló  status-szövetség  alakját  tartot- 
ták volna  Ausztriára  és  Magyarországra  nézve  leg- 
helyesebbnek. De  ezek  a  lehetetlen  gondolatok  csak 
éppen  szóba  kerültek  s  csak  magánlevelek  említik 
őket.  Ezekből  tudjuk  azt  iS;  hogy  az  értekezlet  ugyan 
nem  oly  népes,  mint  a  márcziusi,  de  békés  és  hatá- 
rozott volt  főleg  a  közadózás  elvében  és  hogy  a  nyilat- 
kozat kéziratban  s  kevés  számú  kőnyomatban^  csak- 
hamar az  országTíöztulajdonává  válván,  nem  kevéssé 
hatott  az  ellenzéki  szellem  erősödésére,  az  ingadozók 
visszahódítására. 

^  A  könyomtatót  t.  i,  200  példány  kinyomatása  után  befo- 
gatta a  kormány,  sajtóját  lezárták,  vallatóra  fogták  s  csak 
hosszabb  huzavona  után  engedték  szabadon ;  holott  a  conser- 
vativ  programm  kőnyomatban  jelent  meg  1846  november  14-ikén 
és  1847  június  14-ikén.  Lukács  Móricz  október  25-ikéröl  azt  írja 
Wesselényinek,  hogy  a  köveket  elkobozták,  a  nyomtatót  privi- 
légiumától és  kenyerétől  megfosztották.  A  „nyilatkozat"  fon- 
tosságáról legyen  elég  itt  hivatkozni  az  Augshurger  Allgemeine 
szeptember  ll-iM  számának  ily  czímű  czikkére  :  Guter  Rath 
fiir  Oesterreich  mit  Bezugnahme  auf  das  Programm  der  liberó- 
ién Parthei  in  Ungarn. 

E  nevezetes  iratra  gyors  válasz  kívánt  lenni  a  con- 
servativek  újabb  programmja  június  14-ikéről,  mely  a 
tárnokmester  elnöklete  alatt  tartott  értekezlet  eredmé- 
nye s  melyre  az  ellenzéki  nyilatkozat  hatása  kétségtelen. 
A  conservativek  t.  i.  az  1846  novemberi  programm  után 
1847  márcziusában  újabb  értekezletet  tartottak,  melyen 
szintén  a  tárnok  elnöklete  alatt,  az  azóta  támadt 
félreértéseket,  ellenvetéseket  oszlatták  el  és  ők  is 
részletes  és  határozott  czélokat  jelölve  meg,  kitűzték 
a  megvalósítás  sorrendjét.  A  kérdéseket  három  cso- 
portra osztották:  olyanokra,  melyekre  nézve  már  az 
országgyűlés  két  háza  megállapodott  és  fel  is  vannak 
terjesztve,  csak  a  királyi  megerősítés  hiányzik ;  olya- 
nokra, melyekben  megvan  a  megállapodás,  csak  még 
a  fölterjesztés  hiányzik  s  végre,  melyekben  az  ország- 
gyűlés megegyezni  nem  bírt,  vagy  melyek  még  eddig 
szóba  nem  kerültek.  Az  első  két  csoporthoz  sorozták 
a  katonai  élelmezés,  a  büntetőtörvény  és  börtönjaví- 
tás, a  vámviszonyok  s  a  bányatörvény  ügyét,  melyek 
befejezését  első  feladatúi  tűzték  ki.  A  harmadik  cso- 
portba sorozták  az  országgyűlési  szabad  tanácskozást 
és  ennek  törvények  általi  biztosítását,  tekintet  nélkül 
a  sajtókérdésre ;  az  úrbéri  viszonyokból  való  kibon- 
takozást, de  csupán  a  megváltás  módjának  elősegí- 
tése által  (ősiség  eltörlése,  úrbéri  és  tagosító  perek 
siettetése,  megváltási  eszközök  teremtése) ;  a  királyi 
városok  és  kerületek  szavazási  jogát  és  belső  rende- 
zését, végre  a  közteherviselést.  Ámde  mindez  óhajokat 
és  megállapodásokat  annyi  megkötéssel  állapították 
meg  s  annyi  feltételhez,  körülményhez  kötötték,  hogy  e 
programmból  akár  az  is  kiolvasható,  hogy  ezeket  nem 
a  teljes  szabadelvűség  szerint,  hanem  csupán  az  idők 
nyomása  alatti  módosítással  kívánják  megoldani,  melyek 

4* 


55  KüiENCZEDIK   FEJEZET, 

így  a  középkori  viszonyokból  való  kibontakozást  éppen 
nem  eszközlötték  volna.  E  programm  tehát,  melyet, 
mint  az  előbbit  is,  gr.  Dessevrffy  Emil  fogalmazott, 
az  ellenzékivel  összevetve,  az  általános  elvek  legtöbb- 
jében hasonlón  hangzik  ugyan ;  de  lényegében  nem 
egyéb,  mint  ezek  megkerülése  vagy  elburkolása,  a 
körmönfont  kifejezések  ködébe  merítése  és  éppen 
ezért  nagyon  alkalmas  volt  az  addig  elvakult  szemek 
felnyitására. 

Az  ellenzék  ezt  a  hibáját  ki  is  aknázta.  Alig  jelent 
meg  kőnyomatban  június  14-ikén,  valósággal  szétszed- 
ték, kihéjazták  belőle  a  lényeget ;  világossá  tették, 
hogy  e  programm  sem  sajtószabadságot,  sem  az  úrbéri 
viszonyok  megszüntetését,  sem  az  Ősiség  valódi  eltör- 
lését őszintén  nem  akarja;  és  mindennek  hatása  akkora 
volt,  hogy  már  július  23-ikán  Bezerédy  kedvező  jele- 
ket látott  a  közeledő  országgyűlésre. 

így  érkezett  el  az  augusztusi  vásári  újabb  ellen- 
zéki értekezlet,  melyen  Deák  megint  nem  vett  részt 
s  általában  is  a  vásár  elhalasztása  és  az  ez  időben 
esett  nagyszámú  megyegyűlés  miatt  kevésbbé  volt 
népes,  mint  a  júniusi.  Egyben  az  ellenzéknek  nagy 
csalódás  közt  kellett  számot  vetnie  a  körülményekkel. 
Ugyanis  az  örökös  tartományokból  valami  mozgalom 
neszét  várta  feleletül  arra,  hogy  az  ottani  alkotmá- 
nyos mozgalmak  pártolását  határozta ;  de  semmi  ilyes 
nem  történt.  Az  értekezlet  egyébként  fontos  eredmé- 
nyekkel végződött.  A  nyilvános  ülésen,  az  ellenzéki 
kör  szép  új  helyiségében,  Kossuth  hosszú  és  nagy- 
hatású beszéde  a  programmról  volt  a  főtárgy ;  utána 
újra  felolvasták  s  elfogadták  a  júniusi  nyilatkozatot, 
és  megbízták  a  választmányt,  hogy  teljes  erővel  ipar- 
kodjék  megvalósítására.   A    bizalmas   értekezleteken 

gr.  Batthyánynál  különösen  a  legközelebbi  országgyű- 
ési  választások  és  okvetetlen  többségszerzés  volt  a 
főkérdés.  Számbavették,  hogy  18—19  megyére  szá- 
míthatnak, a  kormány  13-ra,  a  többi  meg  fog  oszlani; 
de  éppen  ezek  megnyerése  végett  elhatározták  a  köz- 
ponti ellenzéki  választmány  állandó  működését  s  erre 
új  aláírást  nyitottak.  Felszólítást  adtak  ki  bizalmi 
férfiakhoz,  hogy  a  kétes  megyékben  oly  szabadabb- 
elvű, jóhírű  mágnások  választását  eszközöljék,  a  kik 
rossz  ntasítás  mellett  is  függetlenségüket  meg  bírják 
óvni  s  ezekkel  Kossuth  még  11  megyét  vélt  megnyer- 
hetni, ki  nagyon  rózsaszínben  látta  az  ellenzék  jövő- 
jét. Elhatározták,  hogy  a  választmány  az  országgyűlés 
alatt  Pozsonyban  tartózkodjék  s  ott  tartsák  meg  a 
következő  szűkebb  értekezletet  a  királyi  javaslatok 
kihirdetése  után ;  a  nagy  értekezletet  a  következő 
tavaszra  halasztották ;  de  utóbb  mindkettő  a  megoszlás- 
tól való  aggodalom  miatt  elmaradt.  Védegyleti  népes 
közgyűlést  is  tartottak,  melyen  Batthyány  Kázmér  elnöki 
beszédén  kívül,  kivált  Kossuthnak  az  örökös  tartomá- 
nyokra nézve  kidolgozott  vámterve  keltett  nagy  lel- 
kesedést, elhatározták  kinyomatását  s  az  országgyű- 
léshez beadását. 

„És  így  ...  —  írja  Wesselényinek  Bezerédy  augusz- 
tus 27-ikén,  miután  kiemeli  minden  oldalon  a  jó  és 
simulékony  hangulatot  —  bármi  ügygyel-bajjal  sikerült 
mégis :  hogy  az  oppositio,  mint  összeszerkeződött  testü- 
let fellépett,  organisálta  magát  taliter-qualiter ;  műkö- 
dött is,  habár  nem  is  talán  várakozás  szerint ;  elveire, 
teendőire  nézve  közösen  nyilatkozott  és  a  mi  fő,  nem 
veszett  össze,  nem  bomlott  szét ;  sőt  kétségen  kívül 
sokkal  inkább  egyesülten  áll  külső-  és  belsőképpen, 
mint   fellépésünk    előtt   állott;    ez  bevégzett  tény  az 

országgyűlést    előzött    epochára   nézve    s    bátorít    a 
jövőre."^ 

Ámde  azt  most  nem  említi  Bezerédy,  a  mi  pedig 
első  sorban  igaz,  hogy  ez  az  egyesülés  Deák  érdeme 
s  az  ő  megingathatatlan  és  vezérségre  még  sem  vágyó 
jellemének  kifolyása,  tekintélyének  varázsa,  ö  volt 
az  egyetlen,  a  ki  ebben  az  időben  új  pártalakulást 
bírt  volna  létesíteni  s  kétségtelen,  ha  ezt  teszi,  a 
közel  jövő  alakulásai  mások  lettek  volna.  De  mások 
lettek  volna  akkor  is,  ha  őt  betegsége  ebben  az  idő- 
ben a  politikai  szerepléstől  el  nem  zárja  s  így  mint- 
egy a  sors  könyvében  volt  megírva,  hogy  a  vezérség 
Kossuthé  legyen,  kire  nézve  már  ez  az  augusztusi 
értekezlet  kimondta,  hogy  Pestmegyében  követté  kell 
lennie,  sőt  Szentkirályival  együtt  ki  is  jelölte.  E 
választásra  nagyszabású  előkészület  volt  a  megye 
augusztusi  követutasító  közgyűlése,  melyen  a  reform- 
eszmékben gazdag  utasítást  zajtalanul  tárgyalták  le, 
okosan  kikerülve  a  részleteket  s  így  példát  adva  az 
általános,    majd    egészen    eltörlendő    utasításadásra. 

'  Lásd  Lukács  M.  levelét  1847  szeptember  11.,  Ferenczi 
Lászlóét  szeptember  9.,  Somogyi  Antalét  augusztus  23.  és 
Bezerédyét  augusztus  29-röl  B.  Wesselényihez.  Wesselényi 
levéltár.  Erdélyi  Múzeum. 

DEÁK  KEDÉLTI  LEHANGOLTSÁGA  1846  VÉGE  ÓTA.  —  BETEGSÉGE.  —  A 
HOMEOPATHIA.  —  BETEGSÉGÉRŐL  BARÁTAI  ÉS  ö  MAGA.  —  WESSELÉNYI 
MEGHÍVÁSA.  —  DEÁK  VÁLASZA.  —  FESTETICS  ELJÁRÁSA  A  SZEP- 
TEMBERI MEGYEGYŰLÉSEN,  —  A  KELEMEN  HAGYATÉKA  S  DBÁK 
BESZÉDE.  —  A  VITA  S  DEÁK  MÁSODIK  BESZÉDE.  —  AZ  INSURRECTIO- 
NÁLIS  ALAP  ÜGYE.  —  AZ  ELNÖK  ELLENŐRZÉSI  JOGA.  —  DEÁK  NEM 
MEGY  PESTRE.  —  EGY  PONTOS  ELVI  KÉRDÉS  A  MEGYÉBEN.  —  A 
NOVEMBER  9-IKI  KÖZGYŰLÉS.  —  VISSZAVONUL  A  MEGYÉTŐL.  —  BE- 
TEGSÉGÉNEK ÚJABB  FORDULATA.  —  TUDÓSÍTÁSOK  BETEGSÉGÉRŐL.  — 
UTAZNI  INDUL.  —  STETTNER  TUDÓSÍTÁSA.  —  KÜLFÖLDI  ÚTJA.  — 
ATTOMYR  VÉLEMÉNYE  DEÁK  KÖVETSÉGÉRŐL.  —  A  KÖZVÉLEMÉNY 
OSTROMA.  —  DEÁK  LEVELE  WESSELÉNYINEK.  —  KÖVETVÁLASZTÁS 
ZALÁBAN. 

Ha  Deák  1845  utáni  politikai  működését  meg- 
figyeljük, némi  elkedvetlenedést  tapasztalunk  rajta. 
Mind  erősebbé  vált  benne  a  visszavonulás  vágya  s  a 
temek  mások,  különösen  Kossuth  részére  átengedése. 
Úgy  most,  mint  későbbi  pályája  világosan  mutatja, 
hogy  mindig  csak  a  legnagyobb  rábeszéléseknek, 
mondhatni  erőszakolásnak  engedett;  csak  akkor  állt 
a  mozgalom  élére,  ha  a  közszükség  és  közvélemény 
hangosan  kivánta,  sőt  követelte.  De  most  ezenkívül 
is  valami  szellemi  bágyadság,  lehangoltság  uralkodott 
rajta,  melyet  barátai  valódi  aggodalommal  szemléltek 
s  mely  kivált  1845  vége  óta,  mind  jobban  erőt  vett 
rajta.   Mennyire  volt   ennek   okozója   a   körülmények 

alakulása,  a  működésével  való  elégedetlenség :  azt  az 
előbbiekben  láttuk ;  de  főoka  mindenesetre  betegsége 
volt.  Erről  1846  január  14-ikén  ezt  írja  Wesselényi- 
nek :  „Egy  pár  hónap  óta  az  én  egészségem  is  nagyon 
megbomlott,  májbajok  és  vértódulás,  miket  orvosom 
vak  aranyérnek  tulajdonit,  sokat  kínoznak,  nem  fekvő 
beteg,  de  fol3rv^ást  beteges  vagyok". 

Ebben  az  időben  élte  a  homeopathia  a  maga  virág- 
korát s  az  allopathia  egyszerre  minden  tekintélyét 
elveszteni  látszott.  Legelőbbkelőink  külön  homeopa- 
thákat  tartottak  házaiknál,  mint  Wesselényi,  Károlyi 
György,  Batthyány  Lajos ;  Pozsonyban  egy  híres  homeo- 
patha  lakott,  Attomyr,  kihez  az  egész  országból  men- 
tek tanácsot  kérni  s  gyógyulást  keresni.  Ebből  magya- 
rázható, hogy  Wesselényi  valósággal  megdöbbenve  írta 
neki,  hogy  csak  az  istenért  allopathák  kezébe  ne  adja 
magát ;  pedig  úgy  volt ;  mert  Zalában  nem  volt  homeo- 
patha,  noha  amazok  orvosszereit]  nem  szívesen  szedte. 
Ezért  örömmel  ragadta  meg  tanácsaikat,  hogy  1846 
nyarán  töltsön  Füreden  vagy  hat  hetet ;  mert  közben 
folyvást  betegebb  lett.  így  nemcsak  ő  írja,  hanem  több 
oldalról  tudjuk,  hogy  mialatt  1846  január  3 1-ikétől  feb- 
ruár 17-ikéig  Pesten  volt,  folyvást  betegeskedett  s  mert 
Bakody  homeopatha  éppen  azelőtt  kevéssel  meghalt, 
ott  is  csak  allopathák  tanácsait  kérhette  ki.  Vörös- 
marty 1846  márczius  6-ikán  azt  írja  róla:  „Deák  itt 
volt  egy  pár  hétig.  Egészsége  és  talán  kedve  is  nem 
oly  jó  és  vidám,  mint  lenni  szokott.  Aranyér  bántja," 

Utóbb  egy  ideig  jobb  híreket  olvasunk.  Bezerédy, 
mint  1846  május  1-én  írja  Wesselényinek,  húsvét 
€lőtt  sógornőjével  együtt  meglátogatta  Deákot  s  örült, 
hogy  „Ferkónkat  egészben  helyreállott  egészségben, 
jó  színben  és  vidám  elevenségben"  találta.    Hasonló- 

képen  találta  őt  Bezerédy,  midőn  Deák  június  7-ikétől 
június  12-ikéig  Pesten  időzött ;  de  már  Jósika  Miklós 
június  10-ikén  azt  írja  Wesselényinek :  „Deák  Ferkó 
itt  van,  de  nem  egészséges"  és  szeptember  12-iké- 
ről :  „Deák  folytonosan  sinlik,  bár  a  mint  hallom,  most 
kissé  jobban  van;  ő  Kehidán  mulat." 

De  legjobban  értesülünk  állapotáról  magának  Deák- 
nak leveleiből.  Augusztus  17-ikén,  tehát  midőn  újra 
Pestre  kellett  volna  mennie,  ezt  írja  Wesselényinek: 
„Füred  nékem  semmit  nem  használt,  sőt  azóta  még 
inkább  háborgat  az  aranyér  ezerféle  alakban,  külö- 
nösen két  hét  óta  derékfájás  kínoz  s  lehetetlenné 
teszi  a  kocsizást,  még  csak  a  gazdaság  körül  is.  Ha 
járok  vagy  nyugalmasan  ülök,  fájdalmaim  csekélyeb- 
bek, de  kocsin  kiállhatatlanok.  E  mellett  levert  kedély, 
szokatlan  ingerültség  s  rendkívüli  tehetetlenség  a 
munkára,  szokott  kísérői  bajomnak.  Elhatározám  meg- 
kísérlem Strahl  Mórícznak,  a  berlini  orvosnak  gyógy- 
módját, mely  öcsémnek,  Deák  Józsinak  és  Császár 
Ferencznek  oly  igen  használt;  mert  ha  e  baj  nem 
múlik  vagy  legalább  nem  enyhül,  a  nyavalyának  lelket 
nyomó  terhe  alatt  alkalmatlan  leendek  minden  komo- 
lyabb dologra.  Legközelebbi  kedvetlen  következése 
megroncsolt  egészségi  állásomnak  az,  hogy  Pestre  nem 
mehetek,  pedig  magam  dolgában  is  és  rokoniméban 
is  múlhatatlanul  kellene  mennem ;  s  ezenfelül  oly 
igen  számoltam  sok  jó  emberrel  szívesen  találkozhatni. 
Azonban  ezúttal  a  lehetetlenség  rontja  el  számításomat. 
Mondd  el,  kérlek,  barátinknak  is,  hogy  egyedül  beteg- 
ség gátolt  szándéklott  leutazásomban.  Még  tegnapelőtt 
is  megpróbáltam,  a  határban  egy  távolabb  eső  föl- 
demre kocsin  kimentem,  de  gyalog  kellett  visszajön- 
nöm,  mert   kocsin   nem   maradhattam."    Hasonlót   ír 

szeptember  12-én :  „Pestre  csakugyan  egészségemnek 
bomlott  állapota  miatt  nem  mehettem.  Az  aranyérnek 
alkalmatlan,  nyomasztó  s  néha  fájdalmas  rohamai 
gátolták  utamat.  Bajom  sokféle  változásai  s  ezer  alakú 
tünetei  között  legnehezebben  viselem  azt,  hogy  kedé- 
lyem általában  levert,  munkára  rest  s  tehetetlen 
vagyok,  részvétlen,  örömtelen  s  néha  ok  nélkül  is 
ingerült.  Ha  ezen  lelki  állapot  nálam  tartós  leend, 
a  politikai  tér  előttem  el  lesz  zárva,  mert  haszon- 
vehetetlen  leszek  s  a  nagyobb  tömeg  között,  zárt 
levegőben  nem  tudom  kiállani  csak  egy  óráig  is  a 
hőséget". 

Midőn  e  levelét  irta,  már  két  hét  óta  használta 
Strahl  allopatha  gyógyszereit.  Csupán,  mint  a  kor  gon- 
dolkozására jellemző  adatot  említjük  meg;  hogy  közhit 
szerint  a  kormány  mérgeztette  meg;  e  képtelen  hír 
barátai  leveleiben  többször  olvasható.  Wesselényi  ezalatt 
azt  hallván,  egy  téves  hír  következtében,  hogy  Deák 
Heidelbergbe  készül  magát  gyógyíttatni,  1846  szep- 
tembere óta  több  levélben  sürgette  őt,  hogy  ne  for- 
duljon allopathákhoz  s  szeptember  3-ikán  Bezerédynek 
is  írta,  hogy  beszélje  le  róla  és  kérte  Deákot,  hogy 
menjen  Zsibóra,  mert  neki  igen  ügyes  és  szerencsés 
kezű  homeopatha  orvosa  van,  Stapf  és  Dézsen  is 
van  egy  Szőcs  nevű  jeles  orvos ;  vagy  legalább  írja 
meg  részletesen  betegségét,  hogy  mondhasson  Stapf 
róla  véleményt ;  végre,  ha  nem  jöhet  hozzá,  forduljon 
Attomyr  híres  homeopathához  Pozsonyban,  ki  már 
egyszer  1835-ben  az  allopathák  sikertelen  kísérletei 
után  meggyógyította  volt. 

Deák  azonban  szeptember  12-ikén  azt  felelte,  hogy 
gazdasága  miatt,  bármint  óhajtaná,  hozzá  hosszabb 
időre  nem  mehet.  Betegsége  még  súlyossá  nem  vált; 


DEÁK   BETEGSÉaB.  59 

de  úgy  látszik,  vértoMásai  miatt  gutaütéstől  tartott, 
noha  eddig  ezek  még  nem  voltak  oly  tartósak  és 
nagyok,  hogy  szédülést,  fiilzúgást  s  a  szemek  káprá- 
zását  okozták  volna. 

Mindezek  daczára  részt  vett  ez  alkalommal  is 
megyéje  szeptember  14 — 15-iki  közgyűlésén,  annál 
inkább ;  mert  már  gr.  Festetics  Leó  is  éppen  úgy  kísér- 
letet tett  a  tömegekkel  való  zsamokoskodásra,  mint 
annyi  más  administrator.  E  gyűlésre  Forintos  György 
vezetése  alatt  nagyszámú  nemest  csődített  be,  külö- 
nösen három  ügyben,  melyek  őt  közelebbről  érdekelték. 
Ezek  elseje  a  Kelemen  Imre,  tárnoki  nemes  és  híres 
jogtudós  hagyatéki  ügye,  ki,  mint  tanár,  körülbelül 
80,000  forintot  hagyott  a  megye  kezelése  alá,  hogy 
kamatait  szegény  rokonai  kapják.  A  megye  el  is  fogadta 
a  tőke  kezelését  s  kinevezte  gondnokául  Hertelendy 
Károlyt,  ki  utóbb  azt  jelentette,  hogy  20,000  forint  elvész 
a  tőkéből ;  mert  az  adósok  vagyonából  nem  telt  ki  s  oka 
ennek,  hogy  ő  későn  tábláztatta  be  vagyonukra ;  elmu- 
lasztotta pedig  azért,  mert  a  vagyon  uzsorából  gyűlt  s 
panaszkodott,  hogy  most  a  megye  e  miatt  mégis  őt  perli. 
Kéri,  hogy  a  megye  mondjon  le  e  piszkos  vagyon  keze- 
léséről s  őt  e  nagyobbszámú  megyegyűlés  által  a  per 
alól  mentse  fel.  Deák  ekkor  hosszabb  beszédben  védte 
a  megyei  végzést  és  a  leghatározottabban  kimutatta, 
hogy  Hertelendy  a  betáblázásnak  bármi  okból  való 
elhanyagolásával  mulasztást  követett  el,  tehát  az  el- 
veszett összegért  felelős  és  e  felelősséget,  vagy  ha, 
a  mint  Hertelendy  hiszi,  eljárása  helyességét,  csak 
bírói  ítélet  állapíthatja  meg ;  ezt  követelni  Hertelendy- 
nek  is  érdeke,  a  megyének  pedig  kötelessége.  To- 
vábbá a  megye  most,  midőn  felügyelete  alatt  20,000 
forint  a  tőkéből  elveszett,  kezeléséről  le  nem  mondhat ; 

mert  ez  nem  fér  meg  a  megye  méltóságával  s  ebből 
az  alkalomból  részletesebben  kiterjeszkedett  a  megye 
hitelének  kérdésére,  azzal  végezve,  hogy  a  megye 
határozatának  fentartására  szavaz. 

Ebből  szenvedélyes  vita  támadt,  melyben  Herte- 
lendy  fia,  Kálmán,  Csányi  László,  Saáry  Gergely,  majd 
újra  Hertelendy  Károly  szólalt  fel,  ki  szenvedélytől 
elvakítva,  ezt  az  eljárást  személye  iránti  gyülölségnek 
nevezte  s  azt  mondta,  hogy  nem  ismer  oly  törvényt, 
mely  a  betáblázás  elhanyagolása  miatt  kárpótlást  álla- 
pitna  meg.  Deák  most  másodszor  az  erkölcsi  érzés 
és  felelősség  súlyának  szigorú  hangoztatásával  kemé- 
nyen, mondhatni,  kimélet  nélkül  szólalt  fel  a  perbe  fogó 
megyei  határozat  védelmére  s  szinte  kiérezzük  a  töre- 
dékben ránk  maradt  beszédben  a  férfias  indulat  nemes, 
de  félreértést  nem  ismerő  erejét,  mely  elsöpörte  az 
ellenvéleményt  s  a  megyei  végzést  a  tömeg  ellen^ 
melynek  begyűjtésében  Hertelendynek  is  része  volt, 
fényesen  és  ellentmondás  nélkül  megvédte,  mit  a  fő- 
ispáni helyettes  most  már  sietett  is  kimondani. 

A  második  ügy  az  insurrectionalis  alap  kérdése 
volt.  Ez  eredetileg  60,000  s  most  209,000  forintból 
állt,  melyből  mintegy  8000  forint  volt  kölcsönképen 
elhelyezendő.  Forintos  kifejtette,  hogy  ők  főleg  azért 
gyűltek  be  ily  nagy  számmal,  mert  nekik  is  van 
joguk  beleszólni  ennek  kezelésébe  és  kívánják,  hogy 
Ők  is  aránylagos  kölcsönt  kaphassanak.  Deák  e  kér- 
désben, Horváth  János  hosszabb  beszéde  után,  külö- 
nösen az  alap  jogi  természetéről  szólva  s  a  kezelés 
pontosságát  fejtve  ki,  elfogadta  azt  az  elvet,  hogy  a 
kis-nemesség  is  kellő  biztosíték  mellett  pénzt  kap- 
hasson, akár  még  mielőtt  az  erre  vonatkozó  szabályok 
elkészülnek,  akár  a  szabályok  megállapítása  után.  A 

megye  előbb  a  szabályok  elkészítését  határozta  el  s 
így  ez  a  felleg  is  elvonult. 

A  harmadik  ügy  arról  szólt  elvi  szempontból,  hogy 
van-e  joga  a  főispáni  helyettesnek  elnöki  állásából  a 
közgyűlés  által  kiküldött  választmányok  elnökeihez 
sürgető  leveleket  intézni  ?  Deák  ekkor  a  főispáni  he- 
lyettessel szemben  különösen  azt  fejtette  ki,  hogy 
bizalmas  emlékeztetésnek  az  ilyet  elfogadja ;  de  hiva- 
talos intésnek  nem ;  ellenőrző  joga  csak  a  hivatal- 
nokokra, de  nem  terjed  ki  egyszersmind  a  rendekre 
is.  „Mondjuk  ki  tehát  jegyzőkönyvileg,  —  monda  — 
hogy  a  rendek  maguknak  tartják  fönn  a  jogot,  a  kikül- 
döttektől számot  kérni  s  azokat  megróni."  így  kelet- 
kezett egy  jegyzőkönyvi  óvás,  melyet  Festetics  emberei 
meg  sem  kísérlettek  meggátolni. 

Természetes,  hogy  a  politikai  szereplés  a  megyé- 
ben, mely  nem  kisebb  izgalmakkal  járt,  mint  az 
országgyűlési  követség,  Deák  megzavart  idegrend- 
szere helyreállításához  éppen  nem  járult.  Ezért  nem 
ment,  mint  láttuk,  a  novemberi  ellenzéki  értekezletre 
sem.  De  volt  ennek  még  más,  megyei  oka  is.  Kossuth- 
nak ugyanis  1846  november  7-ikén  azt  írta,  hogy 
egészsége  most  sem  jó,  de  nem  rosszabb,  mint  volt 
az  egész  éven  át,  sőt  tán  valamivel  jobb ;  azonban 
azt  is  írja,  hogy  „Pestre  nem  mehet,  mert  holnapután 
közgyűlésük  leend,  most  pedig  a  közgyűlést  elhagynia 
vétek  volna,  mert  nem  tudhatják,  minő  ármány  és 
cselszövénykoholtatnak  minden  órában  ellenök."  Említi, 
hogy  a  múlt  gyűlés  után  Forintos  széltiben  beszélte, 
hogy  Festetics  csődítette  be  őket  s  mégis  cserben 
hagyta. 

Az  a  fontos  kérdés,  melyről  Deák  most  szólt,  egy 
régebbi  megyei  végzés  volt,   mely  szerint  a  megye  a 

t(5rvényszéki  bírákat  szabadon  választhatja  és  nemcsak 
a  főispán  vagy  helyettese  által  kinevezett  táblabírák 
közül.  E  végzést  egy  királyi  leirat  megsemmisítette, 
mint  a  törvényes  gyakorlattal  ellenkezőt,  de  a  megye 
fentartotta;  most  egy  leirat  elrendelte  az  engedel- 
mességet s  meghagyta  továbbá,  hogy  a  megye  tör- 
vényszékeihez az  1835-iki  megyei  szabál3Tendelet  elle- 
nére újabban  alkalmazott  tiszteletbeli  jegyzők,  ügyé- 
szek, esküdtek  napidíjait  azonnal  szüntessék  be. 

E  leirat  felett  november  9-ikén  heves  vita  támadt, 
melyben  Csányi  indulatosan  kelt  ki  a  kormány  ellen,  míg 
Plander  Ferencz  és  Gyarmathy  János  védelmére  keltek. 
Deák  kétszer  szólalt  fel,  először  azok  ellen,  kik  Gyar- 
mathyt  beszédtartása  jogában  meg  akarták  gátolni  s 
ennek  beszéde  után  a  kérdés  elvi  részéről  nyilatkozott. 
E  szerint  a  megyének  szabad  választójoga  azl613:XXrV. 
és  az  1681 :  X.  törvényczikken  alapszik  s  noha  gya- 
korlatba nem  vették,  mert  szükség  nem  volt  rá,  e 
törvény  el  nem  enyészett.  Ebből  kifolyólag  javasolja, 
hogy  ne  tegyék  félre  a  leiratot,  mint  Csányi  indít- 
ványozta, hanem  jegyezzék  fel  sérelem  gyanánt  az 
országgyűlésre ;  a  mi  pedig  a  póttisztviselők  napidíja 
eltörlését  illeti,  ezt  ő  elfogadandónak  véli,  mert  ők 
ezt  ugyan  az  ügyek  menete  gyorsítása  végett  hatá- 
rozták; de  talán  lesznek,  kik  ingyen  is  elvégzik.  A 
közgyűlés  mindkettőt  elfogadta. 

Ezek  voltak  Deák  ezidőbeli  megyei  szereplésének 
úgynevezett  belsőbb  adatai,  melyeknek  betegsége  da- 
czára megfelelt;  de  általok  helyzetét  csak  rosszabbí- 
totta s  ezután  a  megyegyűlésekre  sem  mehetett  el. 
Egy  egész  évnél  több  telt  el,  míg  vele  újra  találko- 
zunk Zala  gyűlésén  1847  november  17-ikén. 

Ezalatt  betegsége  folyton  fejlődött.  Wesselényinek 

ez  időben  azt  írta,  hogy  Havas  pesti  tanár  szerint 
baja  „sünt  moUimina  haemorrhoidalia",  berlini  orvosa 
szerint  „plethora  abdominalis  és  hypercarbonisatio 
sanguinis".  így  telt  az  idő,  sem  rosszabbul,  sem  jobban 
nem  lett;  de  berlini  orvosa  tanácsait  az  év  végéig 
követte  s  csak  1847  január  10-ike  tájt  fordult  Attomyr- 
hoz.  „Az  én  egészségem  —  írja  január  26-ikán  Wes- 
selényinek —  most  is  csak  olyan,  mint  volt;  a  ber- 
lini orvost  elhagytam  s  már  egy  pár  hét  óta  Attomyr- 
nak  orvoslása  alatt  vagyok,  ki  a  mellett,  hogy  erős 
testi  mozgást  ajánlott,  megtiltott  minden  fejbeli  munkát, 
minden  írást,  s  még  a  komolyabb  olvasást  is.  Most 
tehát  csak  parasztember  vagyok  s  nagyapáink  mód- 
jára, könyv  és  toll  nélkül  élem  le  napjaimat.  Tavaszra 
utazást  ajánlott  Attomyr". 

Azonban  mások  azt  találták,  hogy  sokkal  rosz- 
szabbul  van,  mint  ő  maga  hiszi.  „Minek  is  örüljön  az 
ember  —  írja  1846  november  4-ikéről  Csapody  Pál 
Wesselényinek  —  talán  Szőgyény  cancellárrá  kineve- 
zésének vagy  Szabó  Pál  megszökésének  vagy  kedves 
Ferkónk  rossz-bőrbenlétének?  Ezen  két  első  a  világ 
kerekiben  annyit,  a  mennyit  ment  föl,  menend  le  is ; 
de  Ferkónk  kipótolhatatlan ;  és  azért  sir  a  lélek  ben- 
nem, ha  róla  gondolkodom,  vagy  hallok  rossz  híreket ; 
s  mivel  Zsivora  épp  tegnap  ment  el  tőlem,  ki  Zalából 
jőve  erre  Kiss  Emmátúl,  ez  szomoríta  meg  azon  hírrel, 
hogy  Ferkó  ebül  vagyon". 

Most  Wesselényi  sietett  Attomyrnak  1846  deczember 
3-ikán  maga  is  írni  s  felhívta  figyelmét  Deák  beteg- 
ségére, mely  egyelőre  mind  veszélyesebb  alakot  öltött, 
mint  azt  1847  elejéről  több  egykorú  nyilatkozatból 
ismerjük.  így  Bezerédy,  a  ki  február  első  napjaiban 
látogatta  meg,  márczius  1-sei  levele  szerint  „gyengült 

állapotban  és  az  aranyérféle  soknemű  baj  által  körül- 
véve találta".  Teleki  László  márczius  végén  ezt  írja 
Wesselényinek :  „Kossuth  és  én  múlt  hó  25-ikén  Deák- 
hoz utaztunk  ;  —  kívánod  tudni,  mily  állapotban  találtuk 
őt?  bíz  e  tekintetben  nem  sok  megnyugtatót  mond- 
hatok. Máj  és  aranyér  bántják.  Megsoványodva  — 
hisz  ez  még  nem  volna  nagy  baj ;  —  de  igen  szen- 
vedőn s  fájdalom!  elgyengülve,  lehangolva  találtuk 
őt,  komoly  tárgyakkal  nem  foglalatoskodhatik  s  ha 
ilyesekről  —  habár  csak  egy  félóráig  is  beszélget  — 
tüstént  növekednek  szenvedései.  Attomyr  legfőbb  ta- 
nácsa abból  áll :  führen  Sie  ein  geistiges  Schlaraffen- 
leben.  Én  kehidai  életrendszerét  czélszerűnek  nem 
tartom;  mert  neki  mulatságra,  kellemes  társalgásra 
volna  szüksége ;  Kehidán  pedig  többnyíre  egyedül 
vagy  legalább  mulattató  társak  híjával  van.  Én  is  azt 
hiszem,  hogy  az  utazás  neki  igen  használhatna.  Szán- 
dékozik is  Olaszhonba  vagy  Schweiczba  egy  kis  utat 
tenni,  április  végére  várjuk  őt  ide  (t.  i.  Pestre);  de 
csak  néhány  napra.  Azonban  reméljük,  hogy  a  június 
4-ikén  tartandó  ellenzéki  conferentiában  részt  veend ; 
mert  akkorra  bizonyosan  visszaérkezik."  Még  kevésbbé 
vigasztaló  Csapody  Pál  tudósítása,  a  ki  márczius  elején 
meglátogatta  s  15-ikén  ezt  írja :  „Most  Ferkóra  megyek 
(térek)  és  róla  nem  kevés  aggódással  azt  írhatom, 
hogy  őt,  kivált  leborotválatlan  állapotban,  megdöbbe- 
nésig rosszul  kinézni  találtam,  elsovánkodva  etc. ; 
másnap  jó  kedélyénél  fogva,  meg  is  borotválkozva, 
megbékülten  annyira-mennyire  állásával.  Zalabérből 
azonban  visszatértemkor  máj-,  lépfájásrúl  panaszkodva, 
már  is  melancholice  leltem  s  én  igen  kész  vagyok  hinni, 
sőt  természetesnek  tartom,  hogy  ha  a  szárnyaló  hírek 
fülébe  mentek,  mit  de  facto  én  részemről,   hogy  tör- 

téntek,  nem  tudok,  de  igen  verisimile,  hogy  meg- 
hallhatta :  hogy  azok  őt  positiv  hipokondrussá  teszik. 
Már  mindenesetre  állása  búsitó.  Tégedet  szívesen  tisztel 
s  hiszi,  reá  nem  neheztelsz,  ha  rösten  corresponden- 
cziáz  !  de  nékie  írni,  különösen  jelen  körülményeiben, 
alig  szabad.  Reggel  mindennap  izzadtig  járkál,  dél- 
ben rosszul  eszik,  estve  csokoládéz ;  ez  utóbbit  sze- 
retném, ha  abban  hagyná."  E  szerint  Csapody  egye- 
nesen írja,  hogy  az  ellenzék  panaszai  az  6  cuncta- 
toroskodó  politikájáról  tényleg  növelték  szenvedéseit 
és  hypochondriáját. 

Wesselényi  e  hírekre  újra  sürgette  Deákot,  hogy 
menjen  hozzá  s  ott  folytassa  Attomyr  utasításait;  de 
e  levelekre  Deák  már  nem  is  válaszolt,  hanem  csak 
mások  által  izentette,  hogy  Attomyr  tanácsára  hosz- 
szabb  külföldi  útra  indul  Pest  és  Pozsony  érintésével. 
Áprilisban,  Attomyr  utasításait  követve,  jobban  lett 
valamivel.  Stuller,  ki  április  24-ike  előtt  pár  nappal 
látogatta  meg,  ezt  írja:  „E  napokban  Somogy  és 
Zala  vármegyékben  utazván.  Deákot  is  meglátogatám ; 
jókedvűnek  találám  ugyan;  de  mi  ez  egykori  derült- 
ségéhez !  Orvosa  megtiltván  neki  a  komoly  tárgyakkal! 
foglalkozást,  úgy  tapasztalam,  hogy  napi  eseményeink 
sem  bírtak  előtte  oly  érdekkel,  mint  valaha ;  külsőleg 
is  pedig  észrevehetők  rajta  a  szenvedés  jelei,  mit  az 
arczán  látható  barázdák  tanúsítanak." 

Attomyr  tanácsa  következtében,  Deák  május  2-ikán 
kezdte  meg  utazását.  Előbb  rokonaihoz,  aztán  Pestre 
jött.  Ez  alkalommal  Attomyrnak  kedvezőbben  írva 
betegségéről,  így  folytatja:  „Kedélyem  sokkal  jobb, 
oly  vidám  ugyan  nem,  mint  betegségem  előtt ;  de  nem 
is  oly  nyomott,  mint  a  homeopathikus  gyógymód  előtt. 
Néha  érzékeny  vagyok,  de  nem  oly  kedvevesztett,  sőt 

Ferenczi :  Deák  F.  élete.  II.  $ 

néha  vidám".  Ezt  Attomyr  oly  kedvezőn  ítélte  meg,  hogy 
külső  behatások  elkerülése  esetén,  Deák  teljes  gyógyu- 
lását jósolta.  Pesten,  mint  láttuk,  egy  hétig  értekezett 
az  ellenzék  főbb  tagjaival,  megírta  az  ellenzéki  nyilat- 
kozatot s  május  16-ikán  Pozsonyba  ment  Attomyrhoz. 

Ez  alkalommal  Stettner  György  fölkereste  őt  s 
május  27-ikén  ezt  írja  Wesselényinek :  „Kedves  Bará- 
tom !  fájó  szívvel  mondom  ki,  a  mi  Ferink  komolyan 
beteg!  A  szellem  ugyan  még  semmit  sem  veszített 
előbbi  hatalmából;  de  az  a  vidor  kedély  most  több- 
nyire borongó  s  az  a  munkabíró  és  munkagyőző  test 
egy-két  sor  írás  mechanismusa  által  is  alterálódik  I 
Attomyr  azt  mondja,  hogy  az  idegrendszer  van  meg- 
zavarva működésében.  Ezzel  nem  ellenkező  az  én  két 
napi  folytonos  vélelétem  alatti  tapasztalásom  is.  Reg- 
geli 10  óra  tájban  bizonyos  nehézség  és  levertség 
foglalja  el,  elkezd  ásítozni,  50 — 60-at  egyfolytában, 
fejében  égést  s  kábulást  érez,  a  nélkül,  hogy  vagy 
arcza  sokkal  gyúladtabb  vagy  feje  tapasztalhatólag 
forróbb  volna.  Estve  5  vagy  6  óra  tájban  már  jobban 
van ;  álma  az  éj  első  felében  meglehetős,  reggel  felé 
már  nyughatatlan.  S  ez  önvallomása  szerint  így  megyén 
egyik  nap,  mint  másik  nap." 

Ily  körülmények  közt  indult  Deák  nyugot-európai 
útjára  Bécsen  át  1847  május  25-ikén  reggel  8  órakor 
Attomyr,  Attomyrné  és  dr.  Wurda  társaságában,  kikkel 
négy  hétig  bolygott  Steierországban  és  Salzkammer- 
gutban,  mialatt  néhány  rövidebb  kedélyi  lehangolt- 
ságot  kivéve,  jól  érezte  magát.  Ischlben  elválva  Atto- 
myréktől,  meglehetősen  lehangolta  az,  hogy  egyedül 
maradt ;  de  Ghyczy  Kálmánnal  találkozván,  Ghyczy  el- 
kísérte Salzburgba  s  onnan  Münchenbe,  Ekkori  terve 
szerint  már  négy  hét  múlva  megint  Pozsonyban  akart 

lenni ;    de   sokkal   tovább    maradt  külföldön.   A  mint 
szeptember  8-iki  leveléből  olvassuk,  Münchenből  Bajor- 
országban utazgatva,  Lindauba,  a  Boden-tón  át  Kon- 
stáncznak  Schaffliausenbe,  Zürichbe,  a  zürichi  s  a  zugi 
tavakon  át  Arth  felé  a  Rigire  ment,  megnézte  Küst- 
nachot  s  a  Teli  által  nevezetessé  vált  helyeket,  majd 
a  Vierwaldstatti  tón  át  Luczernbe,  Argauba,  Bernbe, 
a  thuni  tavon  Interlackenbe,  Lautenbrunnba,  a  Jungfrau 
megtekintésére  ment,  onnan  Bernbe  tért  vissza  s  jelen 
volt  két  napon  át  a  Tagsatzung  kevéssé  érdekes  ülésein. 
Bernből  aztán  Freyburgba,  Veveybe,  a  genfi  tavon  át 
Oenfbe,  onnan  egy  kis  kirándulásra  Ferneybe   ment, 
Voltaire  régi  fészkébe ;  majd  újra  Genfbe,  Savoyába, 
Chamounixba  utazott  a  Montblanc  megtekintésére ;  innen 
megint  Genfbe  térve,  majd  Lausanneba,  Yverdunba,  a 
neuburgi  tavon  át  Neuburgba,  Bielbe,  Solothurnba,  Ba- 
selbe, Strassburgba,  a  Rajnán  hajón  Kölnbe,  Wormsba, 
Speierbe,Mainzba,Koblenzberándult,majdvisszaKölnbe, 
Mainzba,  Frankfurtba,  Heydelbergbe,  hol  Welckert  és 
Mittermaiert  látogatta  meg,  kik  a  büntetőtörvénykönyv 
szerkesztése  idejéből  jól  ismert  hires  férfiút  kiváló  elő- 
zékenységgel   fogadták.   Heydelbergből   Würzburgon, 
Nürnbergen,  Regensburgon,  Linzen,  Bécsen  át  augusztus 
13-ikára  Pozsonyba  ért  s  egy  napi  időzés  után  Győrön 
át   három   és   fél   havi    távollét   után    16-ikán   Kehi- 
dára érkezett.    „Útamban  —  irja  ő  maga   —   semmi 
szerencsétlenségem,    semmi   kalandom  nem  volt  s  ha 
a  mostani  divat  szerint  leírnám  utazásomat,  az  volna 
a  legunalmasabb   olvasmány  a   hazai   literaturában. " 
A  mint  Attomyx  július  29-ikén  irta,  ettől  az  uta- 
zástól  minden  jót   remélt ;    de   már   akkor  kifejezte, 
hogy  még  pár  év  kell,  míg  Deák  teljesen  meggyógyul 
s  akkor  is  sokkal  ingerlékenyebb  lesz,  mint  betegsége 

előtt  volt.  Még  határozottabban  írja  augusztus  14-ikéről, 
hogy  Deák  e  három  hó  alatt  hasonlíthatatlanul  jobban 
lett ;  ezt  ő  maga  is  érzi  és  oly  jó,  virágzó  színben 
van,  hogy  minden  oldalról  ostromolják  a  jövő  ország- 
gyűlésre, a  követség  elvállalására.  „Erről  azonban 
most  szó  egyáltalán  nem  lehet,  még  akkor  sem,  ha 
egészen  közönséges  képviselő  volna,  ki  naponként  pár 
órát  ül  s  utasítása  szerint  igent  és  nemet  mond.  Nem 
dolgozhatik  és  nem  is  szabad  szellemileg  foglalkoznia, 
ha  csak  két  hét  alatt  újra  nem  akar  visszaesni  oda, 
hol  félév  előtt  volt  s  az,  az  Isten  tudja  csak !  nagyon 
is  túrhetetlen  állapot  volt .  .  .  Még  pár  évi  ilyes  élet- 
módra s  talán  még  pár,  noha  kisebb  utazásra  van 
szüksége,  hogy  a  régi  kerékvágásba  visszatérjen  s 
akkor  is  óvatosnak  kell  lennie,  hogy  benne  megma- 
radjon." így  ír  Attomyr  s  hozzáteszi,  hogy  nagy  baj, 
hogy  Deák  nem  lehet  követ;  de  még  nagyobb  baj 
volna  most  lennie  követnek  s  aztán  soha  többé. 

Attomyr  tehát  határozottan  megígértette  Deákkal 
az  otthon  maradást.  Ez  világos  Deák  szeptember  8-iki 
leveléből  is,  melyben  körülbelül  ugyanazt  írja,  mit 
Attomyr.  De  nemcsak  ő,  minden  orvos  nyugalmat  és 
szellemi  munkától  tartózkodást  ajánlott  s  ezt  Deák 
is  annyira  érezte,  hogy  mint  írja,  utazása  végnapjai- 
ban s  otthon  újra  régi  rosszulléte  fogta  el,  sőt  párszor 
még  rosszabb  napjai  is  voltak  és  minden  szellemi 
munka  felizgatja,  még  a  levélírás  is.  Ámde  az  ellen- 
zéki közvélemény  ezt  elhinni  nem  akarva,  ostromolta 
őt.  „Exaltatio  nélkül  mondom  —  írja  Deák  erről  Wes- 
selényinek —  hogy  elmennék,  ha  bizonyosan  tudnám  is, 
hogy  az  ország  gyűlésének  végével  egészségem  tel- 
jesen tönkre  lesz  téve  s  helyrehozhatatlanul  oda  leszek,, 
mert  tudom,    hogy  minden  helyzetnek  vannak   köte- 

lességei  s  veszélyei,  melyek  becsületes  embert  nem 
tartóztatnak  oda  állani,  hová  rendeltetése  hívja;  de 
érzem  magam  is,  orvosaim  is  bizonyossá  tesznek,  hogy 
nem  egy  pár  hónap,  hanem  egy  pár  hét  is  teljesen 
tehetetlenné  teend,  sőt  amint  jelenleg  s  már  közel  két 
év  óta  érzem  magamat,  még  csak  elkezdeni  sem 
volnék  képes  ezen  pályát,  melynek  nehézségei  annjd 
elméleti  megfeszítést  kívánnak.  Fájdalmasan  hat  reám 
azon  gondolat  is,  hogy  sokan  betegeskedésemet  csak 
ürügynek  tekintik,  s  azt  hiszik,  hogy  menni  nem 
akarok  s  betegeskedéssel  mentem  magamat;  pedig 
Isten  tudja,  hogy  mennék,  ha  lehetne  s  ily  alakos- 
kodás nem  volt  sajátom  soha."  ^ 

Ekkor  Wesselényi  figyelmeztette  barátait,  főleg  az 
ellenzék  vezérférfiait,  hogy  hagyják  Deákot  nyugton 
s  így  utóbb  kevesebbet  zaklatták,  csak  a  közvélemény 
ítélte   el,    mely  kíméletet   nem   igen   szokott  ismerni. 

^  Mindezt  megerősíti  Stettner  György  pápai  tanár  levele 
Wesselényihez  1847  augusztus  19-ikéröl :  , Ferink  megérkezett ! 
A  múlt  vasárnap,  azaz  folyó  hónap  15-ikén  volt  nálam,  Pozsony- 
ból jőve ;  s  másnap  ment  haza,  mert  igen  aggódott  testvére, 
Klári  miatt,  kit  betegen  hagyott  el  s  ki  azóta  a  gleichenbergi 
fürdőket  fogta  használni.  Istennek  hála !  Ferink  jobban  van, 
mint  mikor  tőle  Pozsonyban  elváltam  ;  legalább  azon  10  óra 
alatt,  miket  házamnál  ébren  töltött,  a  tolvajláznak  legkisebb 
jelenségét  sem  vettem  észre.  Feje,  az  igaz,  még  gyakran  kábult 
s  vértolulások  által  ostromoltatik  ;  de  hiszem,  hogy  ha  magát 
a  munkától  megtartóztatja,  még  teljesen  ki  fog  épülni.  Ellen- 
kező esetben  pedig  a  legborzasztóbbtól  kell  rettegnünk!!! 
Az  Istenre  kérlek:  bírd  rá  ügyfeleinket,  hogy  mind  a  személy 
iránti  kegyeletből,  mind  az  ügy  jövendője  tekintetéből  is, 
hagyják  ki  öt  egy  ideig  —  mig  magát  kipihenheti  s  normális 
állapotba  jöhet  —  a  játékból  s  ne  sodorják  politikai  izgal- 
makba. A  recidiva  borzasztó  lehetne".  Wesselényi  levéltár. 
Erdélyi  Múzeum. 

Ily  előzmények  után  természetes  az,  a  mi  következett. 
A  király  1847  szeptember  17-ikén  kiadván  a  meghívót 
az  országgyűlésre,  Zala  október  4-ikén  választotta  meg 
követeit.  A  nemesek  oly  nagy  számmal  jelentek  meg, 
hogy  a  gyűlést  újra  a  megyeház  előtti  téren  tartották. 
Miután  felolvasták  a  királyi  meghívó-levelet,  „az  össze- 
sereglett karok  és  rendek  —  mond  a  jegyzőkönyv 
3615.  pontja  —  azon  határtalan  bizodalomnál  fogva, 
melylyel  Deák  Ferencz  táblabíró  úr  iránt  viseltetnek, 
ki  az  1836-ik  és  1840-ik  évi  országgyűléseken,  mint 
a  megyének  követe,  a  haza  java  előmozdításában  oly 
sokat  fáradozott,  ki  minden  előforduló  esetekben  a 
megye  rendéi  bizalmának  és  várakozásának  a  leg- 
tökéletesebb mértékben  megfelelt,  kiben  az  egész 
magyar  honnak  bizodalma  összpontosul,  kit  a  hazának 
minden  egyes  tagja,  de  az  egész  külföld  is  a  törvény- 
hozásra legalkalmatosabbnak  nyilván  vall,  átalános 
közakarattal  s  minden  ellenszó  nélkül  a  jövő  ország 
gyűlésére  követjüknek  szűnni  nem  akaró  éljen  kiál- 
tások közt  elválasztották".  Azonban  erre  az  első  al- 
ispán felolvasta  Deáknak  október  3-iki  levelét,  hogy 
orvosai  tanácsa  miatt  nem  fogadhatja  el  a  követséget ; 
nemcsak,  mert  ez  őt  tönkretenné,  hanem  mert  a  munká- 
hoz kezdeni  sem  bírna ;  amaz  még  nem  tartaná  vissza ; 
de  e  második  körülmény  miatt  kéri  maga  helyett  más 
követ  küldését.  A  rendek  leverő  érzéssel  fogadták  e 
kijelentést  és  noha  Deákot  senki  sem  pótolhatja,  a 
törvénynek  engedelmeskedve,  Tolnay  Károlyt  és  ifjabb 
Csúzy  Pált  választották  meg  követeknek;  a  főispáni 
helyettes  elnöklete  alatt  pedig  egy  19  tagú  bizottságot 
küldtek  Kehidára,  hogy  Deáknak  fejezze  ki  tisztele- 
töket,  bizalmukat,  fájdalmukat  s  végre  óhajtásukat, 
hogy  minél  előbb  újra  részt  vehessen  a  közpályán. 


TIZENEGYEDIK  FEJEZET. 
Deák  a  márcziusi  napokban. 

DEÁK  ÉS  AZ  ORSZÁGGYŰLÉS.  —  CSEKÉLY  BEFOLYÁSA.  —  SÓVÁRGÁS 
UTÁNA  POZSONYBAN.  —  A  MÁKCZroS  3-IKI  HATÁROZATOK.  —  WENCK- 
TTBiTM  ÉS  TOLNAY  DEÁKNÁL.  —  A  KÖVETEK  LEVELE.  —  ZALA  KÖZ- 
GYŰLÉSE MÁRCZrüS  16-IKÁN.  —  HORVÁTH  JELENTÉSE.  —  HATÁROZA- 
TOK. —  A  MEGYE  DEÁKRÓL.  —  KÖVETNEK  VÁLASZTATIK.  —  MEG- 
BÍZÓ LEVELE.  —  IGAZSÁGÜGYI  MINISZTERJELÖLT.  —  VÉLEMÉNYE  A 
HOZOTT  TÖRVÉNYEKRŐL.  —  AZ  URBÉRRÖL.  —  AZ  ŐSISÉGI  TÖRVÉNY 
DEÁK  MÜVE.  —  BEFEJEZETT  TÉNYEK.  —  TÖRVÉNYJAVASLAT  A  MI- 
NISZTÉRIUMRÓL. —  DEÁK  BÉCSBEN  E  JAVASLAT  MIATT.  —  A  TÖR- 
VÉNYJAVASLAT TÁRGYALÁSA  BÉCSBEN.  —  DEÁK  NÉZETE.  —  IZGALOM 
A  LEÍRAT  MIATT.  —  RENDETLENSÉGEK.  —  DEÁK  BESZÉDE.  —  DEÁKÉK 
ÚJBA  BÉCSBEN.  —  TANÁCSKOZÁSOK.  —  DEÁK  NYILATKOZATA.  —  A 
LEIRAT  KIHIRDETÉSE.  —  DEÁK  ÉS  KOSSUTH   BESZÉDE.  —  A  HANGULAT. 

—  DEÁK   A   NÉPKÉPVISELETI    JAVASLATRÓL.    —    MEGERŐSÍTÉST    NYER. 

—  DEÁK   HANGULATA.    —    DEÁK   A   HIVATALNOKOK    ELMOZDÍTÁSÁRÓL. 

—  A  HŰTLEN  TANÁCSOSOK  MEGBÜNTETÉSÉRŐL.  —  DEÁK  PÁR  MÁS 
KÉRDÉSRŐL.  —  DEÁK  ÉS  A  MEGYEI  TÖRATÉNYJA VASLAT.  —  DEÁK  ÉS 
A   KÖZLEKEDÉSI   JAVASLAT.    —   DEÁK     INDÍTVÁNYAI.    —    EREDMÉNYEK. 

—    DEÁK   SZEREPE   ÁLTALÁBAN.    —    FOGADTATÁS   PESTEN. 

Deák  befolyása  az  1847/48-iki  országgyűlésre, 
míg  csak  követ  nem  lett  s  márczius  20-ikára  Pozsonyba 
nem  ment,  jóformán  csak  a  megyegyűlésre  szorítko- 
zott ;  de  ez  is  csak  november  17-ikére,  midőn  a  köve- 
tek a  királyi  előterjesztéseket  leküldve,  utasítást  kér- 
tek; mert  Zala  is  követte  Pest-megyét,  hogy  részle- 
tes utasítás  helyett  csak  az  irányelveket  határozta 
meg.  Ezt  a  nézetet  most  Deák  bővebben  is  kifejtette. 
„A  követ  —  monda  —  nemcsak  megyéjét,  hanem  az 

egész  országot  képviseli.  Még  a  boldogult  nádortól  haliám 
mondani,  hogy  a  követ  nemcsak  megyéjének  kép- 
viselője. Nagy  részében  azoknak,  melyek  az  előadá- 
sokban (királyi  előterjesztések)  említtetnek,  el  vannak 
látva  a  követek  utasítással.  Nincs  részletes  utasítás, 
de  a  főelv  adva  van."  Ez,  monda  beszéde  végén, 
midőn  elősorolva  a  királyi  javaslatokat,  kifejtette  róluk 
megyéje  álláspontját,  elég  is.  Nem  is  tartja  a  részle- 
tek ismerete  nélkül  helyesnek  előre  határozni;  de 
szeretné  is,  ha  a  követek  kezét  a  megye  nem  kötné 
meg  s  legfőlebb  a  legfontosabb  tárgyakra  nézve 
kívánná  a  végpont  megjelölését,  melyen  túl  utasítás 
nélkül  ne  menjenek. 

Midőn  a  megye  ezt  egyhangúlag  elfogadta,  egy- 
szersmind megritkította  az  alkalmakat,  hogy  Deák 
részletesebben  szólhasson  az  országgyűlés  tárgyaihoz. 
Csak  azt  tudjuk  róla,  hogy  általában  helyeselte  a 
Kossuth  által  vezetett  ellenzék  eljárását  s  taktikáját ; 
de  a  belsőbb,  rejtettebb  viszonyokról,  alkudozásokról, 
tárgyalásokról,  megegyezésekről,  melyeket  az  idők 
hatalma  felforgatott  és  gyorsan  más,  nagyobb  elveket 
juttatott  diadalra  :  ha  részletes  tudomása  volt  is,  belé- 
jök  nem  elegyedett;  még  leveleket  sem  írt. 

Az  azonban  igaz,  hogy  az  egész  idő  alatt  állan- 
dón annál  nagyobb  volt  utána  a  vágyakozás,  minél 
bonyolultabb  ügyek  fordultak  elő  s  minél  inkább  hal- 
lották 1848  elején,  hogy  egészsége  helyre  állt.  Meg- 
jelenését bármely  pillanatban  lehetővé  tette  a  követ- 
választó közgyűlésen  úgy  Tolnay  Károly,  mint  ifjú 
Csúzy  Pál  kijelentése,  hogy  büszkék  lesznek,  ha 
követi  széküket  bármikor,  ha  egészsége  engedi,  neki 
átadhatják.  Ifjú  Csúzy  Pál  deczember  13-ikán  külön 
levelet  is  írt  Horváth  Jánosnak,  mellékelve  lemondó 


DEÁK   A   MJLrCZIüSI   NAPOKBAN.  ^3 

nyilatkozatát,  újra  felajánlva  helyét  Deáknak  s  kérve, 
hogy  ezt  a  deczember  17-iki  közgyűlésen  hivatalosan 
is  jelentse  be.  Horváth  el  is  ment  Deákhoz ;  de 
tagadó  választ  kapván,  a  lemondó  levelet  visszaküldte 
Csúzynak. 

így  következett  el  márczius  3-ika,  melynek  ered- 
ményeit másnap,  a  márczius  4-iki  nevezetes  ülés  után, 
Zala  követei  gyorspostán  azonnal  megküldötték  a  me- 
gyének. Ismeretes,  hogy  a  korszakot  alkotó  határozatok 
miként  keletkeztek.  Márczius  3-ikán  a  bécsi  bank  állásá- 
nak és  a  bankjegyek  fedezésének  ügyében  Balogh  Kor- 
nél, Győrmegye  követe,  feliratot  indítványozott.  Ennek 
kapcsán  Kossuth  szólalt  fel  s  ő  is  feliratot  javasolt, 
de  az  idő  és  körülmények  színvonala  szerintit,  mely- 
ben kérjék  a  népképviseleti  kormányt,  a  honvédelem 
újjászervezését,  a  felelős  minisztériumot,  a  bevételek  és 
kiadások  tekintetében  a  felelősséget  a  felelős  minisz- 
térium által,  mint  olyanokat,  a  melyek  minden  átalakulás 
alapjai,  továbbá  az  örökös  tartományoknak  alkotmányt 
és  végre  az  átalakulás  e  nagy  kérdéseiben  oly  gyors 
eljárást,  mely  a  szokott  országgyűlési  alkudozások  mel- 
lőzésével, minél  előbb  szentesített  törvények  által  biz- 
tosítsa e  nemzeti  óhajtásokat. 

A  bécsi  bank  helyzetének  kimutatása  s  márczius 
4-ikén  a  kerületi  ülésen  egyhangúlag  elfogadott  fel- 
irat, voltak  tehát  azok  a  kérdések,  melyek  tárgyalása 
végett  márczius  16-ikán  Zalamegye  közgyűlése  össze- 
ült. De  ezalatt  az  is  eldőlt,  hogy  Deáknak  most 
már  föl  kell  mennie  Pozsonyba ;  föl  minden  áron.  Ez 
volt  az  országgyűlési  közvélemény  általános  óhajtása. 
Midőn  tehát  megtörtént  a  márczius  13-iki  bécsi  for- 
radalom és  Metternich,  Apponyi  leköszöntek  s  a  csá- 
szár Ausztriában  is   szabadsajtót,   alkotmányt   és    a 


74  TIZENEGYEDIK   FEJEZET. 

polgári  őrsereget  megadta ;  midőn  Pozsonyban  ez  ese- 
mények hatása  alatt  a  főrendek  is  márczius  14-ikén 
egyhangúlag  elfogadták  a  márczius  4-iki  rendi  fölira- 
tot :  gróf  Batthyány  Lajos  még  e  napon  báró  Wenck- 
heim  Bélát  és  Tolnay  Károlyt  külön  is  leküldötte  Deák- 
hoz, hogy  rábírják  a  követség  elvállalására,  a  kik, 
számos  főrendi  és  követi  tag  által  aláírva,  a  következő 
levelet  vitték  el  neki: 

„Kedves  Barátunk !  Bécsben  az  alkotmányért  pol- 
gárok vére  folyt.  Metternich  absolutistikus  irányú  kor- 
mánya megbukott.  Apponyi  leköszönt.  Ily  roppant  fon- 
tosságú körülmények  közt  alkotmányunkat  és  a  trónt 
a  nép  fölkarolása  által  szilárdítani  elhatározott  komoly 
szándékunk.  Szükségünk  van  azért  rád,  s  bizton  vár- 
juk minél  előbbi  jelenlétedet." 

Ez  a  levél  és  a  közvélemény,  melyet  a  sajtó  e  napok- 
ban kifejezett :  már  eldöndötték  Deák  elhatározását, 
midőn  a  márczius  16-iki  közgyűlés  összeült,  melynek 
első  napján  Deák  nem  volt  jelen.  Ezen  mindenek- 
előtt Horváth  János  előadta,  hogy  az  egyik  követ, 
Tolnay  Károly,  hivatalosan  értesítvén  őt  a  bécsi  ese- 
ményekről, a  márczius  14-iki  országgyűlési  határoza- 
tokról s  a  nádor  vezetése  alatt  Bécsbe  ment  küldött- 
ségről ;  egyszersmind  arról  is  tudósította  őt,  „hogy  az 
összegyűlt  rendek  pártszínezet  nélkül,  a  mágnások  s 
ott  maga  az  ország  fenséges  nádora,  közakarattal 
Deák  Ferencz  úrnak  az  országgyűlésen  leendő  meg- 
jelenését óhajtják,  a  körülmények  szüksége  pedig  ezt 
parancsolja."  Ezt  a  követi  jelentés  felolvasása  követte 
a  nagy  eseményekről,  melyek  Zalamegye  sok  éven 
át  sürgetett  elveinek  felelvén  meg,  örömmel  fogadták 
őket  és  ezek  törvénybe  iktatására  nemcsak  fölhatal- 
mazták követeiket;   hanem  az  unió  hátráltatóinak,  a 

horvát  zavargások  és  az  administratori  rendszer  előidé- 
zőinek megbüntetését  is  kivánták  ;  elhatározták  azt  is, 
hogy  e  törvényjavaslatok  a  főrendek  vetoja  esetén 
egj^enesen  terjesztessenek  fel  a  királyhoz.  Ez  az 
alkotmányunkkal  ellenkező  határozat  eléggé  mutatja, 
hogy  Deák  nem  volt  jelen  s  a  14-ikén  történtek  után 
felesleges  is  volt.  Ezután  még  elrendelvén  a  bank- 
jegyek teljes  értékben  való  elfogadásának  kihirdeté- 
sét, Deák  iránti  bizalmának  a  közgyűlés  a  követke- 
zőkben adott  kifejezést : 

„Hogy  azok,  mik  legújabban  Európában  s  maguk- 
ban az  örökös  tartományokban  történtek  és  a  napról- 
napra  kifejlődő  események  a  jelen  országgyűlésre 
bizonyos  befolyással  leendőnek,  igen  érzik  a  megye 
rendéi  és  ezért  teljesen  meg  vannak  győződve :  hogy 
a  magyar  nemzetnek  a  jelen  átalakulási  korszakban 
jövendőjének  boldogsága  vagy  boldogtalansága  a 
körülmények  okszerű  és  bölcs  fölhasználásától  vagyon 
felfüggesztve,  és  a  mi  jelen  időben  vagy  felhaszná- 
latlanul elhanyagoltatik  vagy  czélt  tévesztve  alkalmaz- 
tatik,  a  jövendő  helyrehozni  s  kipótolni  sohasem  fogja: 
legszentebb  kötelesség  tehát  minden  erőt  s  minden 
módot  arra  alkalmazni,  hogy  a  nemzet  jövendő  bol- 
dogsága s  törvényes  független  alkotmányossága  biz- 
tosíttassék.  Ezen  eszközök  legfőbbike  az :  hogy  az 
országgyűlése  czélszerű  irányban  folytattassék,  s  mivel 
érzik  a  rendek,  hogy  a  magyar  hazának  fiai  közt 
Deák  Ferencz  táblabíró  úr  azon  legfőbb  egyik  egyén, 
ki  rendithetetlen  jelleme,  tiszta  hazafiúsága,  mély 
belátása,  a  múltat,  jelent  és  jövendőt  összefüggesz- 
teni képes  ítélő  tehetsége  által  a  haza  javára  legtöb- 
bet eszközölhet :  polgári  bűnt  követnének  el  a  megye 
rendéi   s  hazájok   és  a  nemzet  iránti  kötelességökről 

felejtkeznének  meg,  ha  őt  ismét  a  haza  és  az  egász 
nemzet  nevében  fel  nem  hívnák,  hogy  ő  a  jelen 
országgyűlésen,  mint  a  megye  képviselője  megjelenve, 
azt,  mit  hazájára  nézve  jónak  és  üdvösnek  ítélend, 
eszközölje.  Elhatározták  tehát :  hogy  holnap  tüstént 
annyi  számban  minden  rang  és  sors  különbsége  nél- 
kül, a  mennyiben  lehet,  másodalispán  úrnak  elnök- 
lete alatt  Kehidán  Deák  Ferencz  úrnál  megjelenvén, 
őt  az  országgyűlési  követségnek  elvállalására  már  a 
követválasztási  gyűléskor  a  megye  rendéi  általános 
közakaratával  történt  elválasztása  után  újabban  ismét 
megkérjék." 

E  határozattal  a  küldöttség  jelentéséig  felfüggesz- 
tették az  ülést;  de  mielőtt  a  küldöttség  Kehidára 
indult  volna.  Deák  még  az  nap  Zala-Egerszegre  érke- 
zett. A  küldöttek  tehát  ott  keresték  fel  s  a  mint  másnap 
a  másodalispán  jelentette,  azt  felelte,  hogy  bárha  ron- 
csolt egészsége  miatt  nincs  reménye  az  országgyűlés 
végéig  Pozsonyban  maradhatni;  de  kötelességének 
érezvén  a  követség  elvállalását,  ha  szabályszerűen 
megválasztják,  elfogadja.  A  riadó  éljenzés  után  Hor- 
váth János  előadván,  hogy  a  megye  mindkét  követe 
már  a  választáskor  kijelentette,  hogy  helyét  Deáknak 
átadni  kész  és  Csúzy  Pál  ezt  deczember  13-ikán,  Tol- 
nay  pedig  most  írásban  is  ismételte  :  a  rendek  köszö- 
nettel tudomásul  vették  s  a  Csúzy  Pál  korábban 
beadott  lemondását  fogadván  el,  márczius  22-ikére 
követválasztó  gyűlést  határoztak. 

A  márczius  22-iki  népes  gyűlés  a  megyeház  előtti 
téren  folyt  le.  Deákot  követnek  kiáltván  ki,  megbízó- 
levelét úgy  adták  ki,  hogy  „mint  a  megye  teljes 
hatalmú  megbízottja,  a  tanácskozásokban  és  törvények 
alkotásában    minden    utasítás   nélkül,    önbelátását   s 

meggyőződését  követve  szavazzon" ;  s  ha  ő  kénytelen 
volna  visszatérni,  helyetteséül  Csúzyt  már  most  meg- 
választották. 

Deák  e  választáskor  már  Pozsonyban  volt.  Már- 
czius  19-ikén,  Wenckheimmal  útra  kelvén,  20-ikán 
egy  óra  tájban  érkezett  oda,  a  Zöld-fa  vendéglőbe 
szállt  s  még  az  nap  értekezvén  Batthyányval,  ki 
minisztériuma  megalakítását  éppen  miatta  halasztotta 
eddig,  hosszas  rábeszélésre  elvállalta  az  igazságügyi 
tárczát  és  Batthyány  már  mint  ilyent  jelentette  be  a 
márczius  23-iki  kerületi   ülés  legnagyobb  örömére. 

Hogyan  folytak  le  az  első  napok.  Deák  maga 
megírta  márczius  28-ikán  Tarán}'i  Józsefnek.  Ekkor 
már  az  átalakulás  legnevezetesebb  kérdései  hirtelen 
alkotott  törvények  által  el  voltak  döntve ;  el  volt  döntve 
a  közteherviselés  és  az  úrbéri  terhek  megszüntetése 
mind  a  két  táblán  s  csak  megerősítésre  vártak ;  sok 
követ  meg  is  küldte  őket  a  megyéknek,  ki  is  hirdet- 
ték őket  s  így  már  befejezett  ténynyel  kellett  szá- 
molnia, midőn  a  nádor  s  több  főrendi  tag  fölhívta, 
hogy  kivált  a  hevenyészett  úrbéri  törvényen  javítson. 
Deák  csak  azt  felelhette,  hogy  noha  e  sietést  sem 
helyesnek,  sem  szükségesnek  nem  hiszi ;  de  a  kihir- 
detés után  a  változtatást  sem  helyeselheti,  mert  ered- 
ménye rettentő  parasztháború  volna.  E  nyilatkozata 
megmentette  a  törvényt  minden  szándékolt  változta- 
tástól ;  sőt  midőn  először  megjelent  a  kertileti  ülésen, 
ismételte  ezeket  és  helyeselte  a  rendek  gyors  és  nagy- 
lelkű határozatát. 

Valójában  pedig  nézetét  utóbbi  nyilatkozataiból  e 
kérdésben  a  következőkben  állapíthatjuk  meg :  az 
állam  mindig  rendelkezett  az  úrbéri  javakról;  tehát 
rendelkezhetett  most  is  és  kimondhatta,  hogy  e  szol- 

gálatok  ellenkeznek  az  állam  czéljával,  kimondhatta 
az  állami  kárpótlást  is  becsű  alapján  teljes  értékben 
vagy  csak  részben  ;  sőt  az  úrbér  megszüntetése  helyes 
is,  czélszerü  is ;  de  a  népnek  e  feltételek  nélküli  oda- 
ajándékozás  már  nem  volt  az;  mert  minden  birtok- 
és  jogfogalmat  a  nép  naiv  felfogásában  annál  inkább 
összezavart,  mert  a  nép  ilyesmire  elő  is  voltíkészitve,  s  e 
mellett  a  tulajdon  felőli  fogalomnak  ez  a  megtévesz- 
tése szükségképen  oly  és  annyi  követelést  támasztott, 
melyeket  sem  kielégítni,  sem  lecsillapítni  nem  lehet; 
ezért  helyesebb  lett  volna  az  úrbéri  szolgálatok  azon- 
nal való  megszüntetése  mellett,  a  kármentesítést  a 
jobbágy  adózásával  pl  akár  20  év  alatt  eszközölni; 
emígy  könnyen  megeshetik,  hogy  a  felbecsült  szol- 
gálatok az  államot  több  száz  millióval  terhelik  meg 
s  azt  kifizetni  nem  bírja,  legfölebb  bizonyos  per- 
czentjét. 

De  hát  minderről  a  történtek  után  beszélni  késő  volt. 

Deák  márczius  23-ikára  megkapván  követi  megbízó- 
levelét, este  félhétkor  már  elment  a  kerületi  ülésre, 
a  hol  nagy  lelkesedéssel  fogadták,  mire  ő  röviden 
felelte,  hogy  e  drága  perczekben  czifra  szóknak  helye 
nincs  s  ezért  röviden  ajánlja  magát  követtársainak. 
Itt  tárgyalás  alatt  éppen  Somsich  Pálnak  már  délelőtt 
megkezdett  törvényjavaslata  állott  az  ősiség  eltörlé- 
séről. Javaslata  szerint  az  eltörlés  az  „uti  possidetis", 
azaz  a  jelenlegi  birtoklás  alapján  történt  volna,  úgy 
hogy  még  a  zálogban  levő  birtokokat  se  lehessen 
kiváltani,  ha  a  zálogidő  lejárta  után  eddig  nem  indít- 
tatott, vagy  ha  a  lejárat  után  egy  év  alatt  nem  indíttat- 
nék per  miatta.  Deák  nemcsak  e  veszélyes  elv,  hanem 
az  egész  hiányos  javaslat  ellen  felszólalt;  mert  ez  a 
határozat  megingatná  a  múlt  idŐk  törvényeibe  vetett 

hitet,  de  ezenkívül  egyébként  is  hiányos  és  ingadozó. 
Mivel  itt  a  sietést  semmi  sem  indokolja,  mint  az  úrbéri 
ségnél,  tehát  bízza  meg  a  ház,  az  ősiség  eltöriésének 
elvi  kimondása  mellett,  a  kinevezendő  felelős  kormányt 
egy  rendszeres  polgári  törvénykönyv  kidolgozásával. 
Ezt  a  ház  egyhangúlag  fogadta  el  s  ebben  az  izgatott 
pillanatban  semmi  sem  jellemezheti  jobban  Deák  befo- 
lyását, mint  ez  az  egyhangú  határozat,  mely  végre  is 
megkötötte  a  gyors  haladás  nagyon  is  rohanó  kerekét, 
így  jött  létre  Deáknak  csupán  két  pontból  álló  tör- 
vénye, (1848 :  XV.),  mely  csak  elvben  mondja  ki  az 
ősiség  eltörlését. 

De  ugyanez  egyszersmind  eléggé  mutatja,  hogy 
Deák  az  események  közepébe  jutott  bele.  Batthyány- 
nak  senkiben  sem  volt  nagyobb  bizalma,  mint  benne ; 
e  napokban  senkivel  többet  nem  tanácskozott.  Örök 
kár,  hogy  csaknem  mindenben  már  bevégzett  tények- 
kel állt  szemben,  melyek  talán  az  ő  befolyásával  más 
alakot  öltöttek  volna.  A  legfontosabb  kérdés  azonban, 
mely  most  mindenkit  leginkább  foglalkoztatott,  a  fele- 
lős minisztérium  iránti  törvényjavaslat  volt.  Ebben 
eddigelé  a  következők  történtek:  Kossuth  márczius 
3-iki  kerületi  indítványát  márczius  4-Lkén  az  országos 
ülés  is  egyhangúlag  elfogadta;  de  István  nádor  e 
napon  Bécsbe  menvén  és  e  nagy  súlyú  feliratot  saját 
elnöklete  alatt  kívánván  tárgyaltatni,  főrendi  ülés  elé 
egyenlőre  nem  kerülhetett.  Ezalatt  Bécsben  gróf  Ap- 
ponyi  az  országgyűlés  feloszlatásának  tervével  foglal- 
kozott és  a  teendőkről  Szőgyény  tanácsára  márczius 
8-ikán  a  nádor  elnöklete  alatt  Majláth  országbíró, 
Keglevich  tárnok,  Szécsen  Miklós  kincstári  elnök, 
Széchenyi,  Apponyi,  Szőgyény,  Zsedényi  egy  értekez- 
letet  tartottak,   melyen  Apponyi  indítványára   a  fel- 

oszlatás  helyett  egy  leiratot  határoztak  az  országgyű- 
léshez, mely  elrendelvén  a  törvényes  útra  visszatérést, 
feloszlatással  fenyegette  volna  a  rendeket.  Ugyanekkor 
ajánlta  Széchenyi,  hogy  őt  teljhatalmú  királyi  biztosként 
küldjék  az  országgyűlésre  ;  de  ezt  senki  sem  helyeselte. 

Erre  a  nádor  márczius  10-ikén  visszatért  ugyan 
Pozsonyba ;  de  a  várva  várt  főrendi  ülést  még  sem 
tartotta  meg,  noha  márczius  9-ikén  a  rendek  sürgető 
izenetet  is  küldtek  át.  Várta  ugyanis  e  leiratot ;  de  a 
márczius  13-iki  bécsi  forradalom  elsöpörte  úgy  azt, 
mint  márczius  14-ikén  Metternichet  és  Apponyit.  Ekkor 
a  rendek  Kossuth  vezetése  alatt  küldöttségileg  kérték 
meg  a  nádort,  hogy  tartsa  meg  az  óhajtott  gyűlést.  Erre 
délután  három  órakor  a  főrendek  a  feliratot  egyhangú- 
lag elfogadták  s  márczius  15-ikén,  a  pesti  ifjúsági  moz- 
galom napján,  a  két  ház  külön  küldöttsége  vitte  Bécsbe, 
a  nádor  elnöklete  alatt,  a  ki  elfogadásához  állását 
kötötte.  Bécsben  most  egyik  értekezlet  a  másikat  kö- 
vette Lajos  főherczeg  elnöklete  alatt;  de  senki  sem 
ajánlhatván  az  ellenállást,  a  királylyal  márczius  16-ikán 
elfogadtatták.  E  szerint  István  nádor  Magyarország 
teljhatalmú  helytartója  lett,  mire  gróf  Batthyány  Lajost 
miniszterelnökké  márczius  17-ikén  e  felhatalmazás  alap- 
ján kinevezte. 

így  készült  el  a  minisztériumról  szóló  törvényjavas- 
lat (1848 :  in.  t.-cz.),  melyet  legalább  is  Deák  egyenes 
befolyása  nélkül,  márczius  22-ikén  a  rendek  és  23-ikán 
délelőtt  a  főrendek  is  elfogadtak  és  Batthyány  márczius 
24-ikén  Deákkal  Bécsbe  ment  megerősítését  kiesz- 
közölni s  csak  28-ikán  délre  térhettek  vissza.  „Sokat 
futkostunk,  kértünk,  okoskodtunk,  fenyegetőztünk  a 
főherczegeknél ;  —  írja  márczius  28-ikáról  Deák  — 
sikere  fáradozásainknak   nem  volt  ugyan   tökéletes, 

de  mégis  reményt  nyújt,  s  a  holnap  érkezendő  válasz- 
ból lehet,  úgy  hiszem,  valami  jót  csinálni". 

Deák  nem  mond  többet ;  de  Szőgyény  emlékira- 
taiban részletesen  megírja  a  történteket.  A  cancel- 
lária  országgyűlési  bizottmánya  azonnal  tárgyalván  a 
javaslatot,  még  Bartal  is  azt  vélte,  hogy  a  pénzügyi 
és  honvédelmi  minisztériumok  miatt  változtatni  kell 
rajta  s  a  magyar  cancellária  fentartandó.  így  szólt 
a  cancellária  javaslata.  Szőgyény  maga  semmit  sem 
fogadott  volna  el  a  márczius  16-iki  királyi  kézirat 
határain  túl  s  az  országgyűlést,  ellenállása  esetén, 
eloszlattatván,  teljhatalmú  királyi  biztost  és  hadat  kül- 
dött volna  az  országba ;  ha  pedig  —  tévé  hozzá  —  ezt 
nem  lehetne  tenni,  akkor  nincs  más,  mint  alkudozni 
Batthyányval  és  Deákkal.  Ily  értelemben  szólt  a  nádor- 
ral, ki  márczius  24-ikén  meg  is  tette  javaslatát  három 
lehetőség  szerint :  a)  Magyarországot,  a  hadsereg  kivo- 
násával, sorsának  kell  átengedni ;  h)  Batthyányval  és 
Deákkal  tárgyalva,  le  kell  alkudni  a  lehetőt  s  ez  most  a 
legjobb  mód ;  c)  hadsereget  és  királyi  biztost  kell  kül- 
deni az  oszágba.  Ehhez  csatolta  Szőgyény  a  maga,  rész- 
ben hasonló  tartalmú  fölterjesztését  Márczius  25-ikén 
Lajos  főherczeg  eloöklete  alatt,  Majláth  György  ország- 
bíró jelenlétében,  meg  is  tartották  erről  az  értekezletet ; 
de  kiviláglott,  hogy  sem  katona,  sem  pénz  nincs  ;  tehát 
királyi  biztosról  szó  nem  lehet.  Most  a  törvényjavas- 
latra került  a  sor  és  több  módosítással  egészben  a 
cancellária  javaslatát  fogadták  el. 

De  Szőgyény  sem  beszél  el  mindent.  A  dolog  már- 
czius 25-ikén  nem  fejeztetett  be  ;  hiszen  akkor  Deákék 
nem  ültek  volna  28-ikán  reggelig  Bécsben,  a  mi 
Pozsonyban  és  Pesten  könnyen  érthető  izgalmat  oko- 
zott. Az  alkudozások  tovább  folytak ;  mert  Batthyány 

Ferenczi :  Deák  F.  élete.  U.  6 

előre  megmondta  s  ezt  a  nádor  is  írja  előterjesztésé- 
ben, hogy  e  törvényjavaslat  el  nem  fogadása  esetén 
a  miniszterelnökségről  lemond  s  éppen  Szőgyény  elő- 
adásából világos,  hogy  márczius  27-ikén  a  miniszteri 
és  úrbéri  törvényről,  a  király  beleegyezésével,  a  leirato- 
kat a  nádor  megmutatta  Batthyánynak  és  Deáknak,  a 
kik  kivált  az  elsőre  négy  észrevételt  tettek.  Közülök 
kettő  csak  inkább  a  szövegezésre  vonatkozott ;  de  a 
másik  kettő  a  lényegbe  vágott  és  hogy  éppen  a  hon- 
védelmi és  pénzügyminiszteri  tárczákra  vonatkozott, 
azt  megerősíti  a  nádornak  márczius  28-iki  levele 
Szőgyényhez,  ki  még  az  nap  estve  is  bizonyos  változta- 
tásokat kívánt,  azzal  a  megjegyzéssel,  hogy  ebben  az 
esetben  a  rendek  nemcsak  rekrutákat,  hanem  loyalis 
nyilatkozatot  is  fognak  megszavazni. 

Minthogy  pedig  Batthyány  ék  márczius  28-ikán  dél- 
ben, tehát  mikor  Bécsben  a  végső  alkudozások  folytak  a 
leiratról,  már  Pozsonyban  voltak,  pontosan  nem  tud- 
hatták, mi  lesz  benne,  csak  azt,  hogy  ők  mit  kíván- 
tak s  minek  elfogadtatására  ajánlkoztak.  Deák  Pozsony- 
ban, Lónyay  Menyhért  szerint,  a  bécsi  tárgyalásokról 
azt  mondta,  hogy  az  első  kívánság  az  államadóssá- 
gok egy  részének  elvállalása  volt;  ezt  a  leiratba  is 
be  akarták  venni;  de  a  nádor  és  Deákék  rábeszélé- 
sére ráállottak,  hogy  az  udvartartásra  és  közös  költsé- 
gekre az  előbbi  jövedelmeket  követeljék  —  vagy 
még  kevesebbet ;  a  hadügyminisztert  egészen  ki  akar- 
ták hagyni,  de  ebben  is  engedtek;  egyébaránt,  ha  a 
nádor  nem  tudna  most  mindent  kivinni,  egy  felirat 
kieszközli.  Ebből  az  látszik,  hogy  e  pár  lényeges  pont- 
ban Deák  jobb  leiratot  remélt. 

Márczius  29-ikén  megérkezett  a  nádor  kora  reg- 
gel s  azonnal  ismert  lőn  a  leirat,  mely  fenn  kívánja 

tartani  az  udvari  cancelláriát,  megszorítja  az  ország- 
gyűlés s  a  minisztérium  befolyását  a  pénz-  és  had- 
ügyre nézve.  Azonnal  elkezdték  izgatni  az  ifjúságot, 
mely  nagy  tömegben  lepte  el  tizenkét  órakor  az  orszá- 
gos ülés  termét  s  a  belépő  minisztereket  kitörő  zajjal 
üdvözölte.  Mire  délután  egy  órakor  a  nádor  az  elegyes 
ülést  megnyitotta,  az  izgalom  a  legnagyobb  fokot  érte 
el;  csak  gróf  Teleki  László  mentette  meg  a  helyze- 
tet, azt  mondván  hogy  a  nádor  mindennek  kieszköz- 
lését  megígérte.  Valóban,  midőn  Batthyány  kijelen- 
tette, hogy  ha  a  nádor  a  leirat  megváltoztatását  ki 
nem  eszközli,  ő  és  társai  tárczát  nem  vállalnak :  szavát 
adta,  hogy  vagy  módosíttatja  a  leiratot  vagy  ő  is 
leköszön. 

Azonban  így  is  rendetlenségek  történtek.  Estve 
a  leirat  egy  példányát  elégették,  Zsedényit,  kinek 
ellenjegyzése  mellett  érkezett,  halálra  keresték.  Ebből 
30-ikán  heves  kerületi  jelenet  származott ;  mert  Szé- 
chenyi s  utána  Deák  e  rendetlenségeket  elítélték. 
Deák,  a  mint  beszéde  is  mutatja,  nagyon  fel  volt 
indulva  ;  a  rend  fentartását  a  haza  első  kötelességének 
jelentve  ki,  hozzátette  :  „Isten  látja  lelkemet,  gyer- 
mekkoromtól fogva  epedtem  a  dolgok  átalakulása 
után,  de  ha  ez  anarchiával  jár,  elfordulnék  tőle*. 
Madarász  László  (Somogy),  ki  márczius  29-ikén  Zse- 
dényi  perbevonatását  indítványozta  s  e  kihágás  köz- 
vetetlen  oka  volt,  nem  a  ház  elé  tartozónak  mondta 
a  dolgot ;  bántó  szókkal  is  illette  a  felszólalókat,  mire 
Deák  a  saját  képviselői  joga  nevében  felindulva  uta- 
sította vissza  a  támadást  a  ház  helyeslése  közt  s 
Széchenyi  aztán  elsimította  a  vihart. 

De  a  leirat  miatt  a  harag  végig  zúgott  Pesten  át  az 
egész  országon.  Valóságos  polgárháború  állt  küszöbön, 

6* 

midőn  30-ikán  délután  fél  kettőkor  Bécsből  külön  sür- 
gönynyel hívták  fel  Batthyányt,  Széchenyit,  Eötvöst, 
Deákot,  ki,  mint  Lónyay  Menyhért  írja,  a  legsötétebb 
sejtelmek  közt  nem  várt  kevesebbet  az  országgyűlés 
eloszlatásánál. 

Megérkezvén  a  felhívottak  Bécsbe,  még  az  nap 
Ferencz  Károly  főherczeg  megtartotta  velők  az  érte- 
kezletet Szőgyény  és  Bartal  jelenlétében.  A  cancel- 
lária  ellenző  javaslatát  Szőgyény  adta  elő.^  »Erre, 
—  mond  Szőgyény  —  Batthyány  szárazon  és  daczo- 
san  sürgette  az  országgyűlési  kívánatok  teljesítését. 
Ugyanezt  tette  hosszas  és  geniális  modorában  Szé- 
chenyi, de  teljes  tisztelettel  a  királyi  család  iránt. 
Legmérsékeltebben  szólt  Eötvös,  ki  nyíltan  kijelenté 
sajnálkozását  a  felett,  hogy  a  dolgok  idáig  jutottak; 
de  az  ellenállást  most  már  ő  is  lehetetlennek  tar- 
totta. Ingerültebb  volt  Deák,  bár  lényegileg  Eötvöshöz 
hasonlóan  nyilatkozott".  Bartal  is  ily  értelemben  szólt 
s  a  tanácskozás  eredmény  nélkül  oszlott  el.  Ezután 
gróf  Hartiggal  és  báró  Jósikával  folyt  a  tárgyalás.  Az 
eredmény  az  lett,  hogy  nem  engednek  s  erre  az  udvar 
is  el  volt  határozva ;  de  másnap  a  nádor,  Eötvös  és 
Széchenyi  eljárták  a  főherczegeket  s  a  megtagadás 
következményeit  oly  veszélyeseknek  ecsetelték,  annyi 
loyalitást  ígértek,  hogy  végre  engedtek.  így  született 
a  márczius  31-iki  leirat,  mely  elejti  a  királyi  kama- 
rát és  udvari  cancelláriát ;  a  királyi  háztartásról  és 
egyéb  közös  kiadásokról  a  határozatot  a  jövő  ország- 
gyűlésnek tartja  fenn,  de  addig  ezekről  ideiglenes 
intézkedést   kíván;    az    államadósság    egy    részének 

'  Szőgyény  Em,lékiratai-ha.n  (36.  1.)  ezt  az  értekezletet 
április  2-ikára  teszi,  világos  tévedéssel. 

elvállalását  mellőzi;  a  hadügyre  nézve  békében  el- 
ismeri az  országgyűlés  és  a  kormány  teljes  hatás- 
körét; azonban  a  katonaságnak  az  országon  kívüli 
alkalmazását  s  a  katonai  kinevezések  jogát  a  prag- 
matica  sanctio  értelmében  a  király  magának  tartja 
fenn,  de  mindenben  a  személye  körüli  magyar  minisz- 
ter ellenjegyzése  mellett. 

Ez  a  nevezetes  leirat  ide  vonatkozó  része.^  E 
tárgyalások  alatt  márczius  31-ikén  délelőtt  történt,  hogy 
Szőgyény  Deákkal  a  nádornál  találkozván,  kérte  őt, 
hogy  nagy  befolyását  használja  fel  az  országgyűlésen 
a  kivánatok  mérséklésére,  mire  a  következő  neveze- 
tes nyilatkozatot  tette:  „Hát  ki  gondolja,  hogy  az 
eddigiek  is  meggyőződésem  és  óhajtásom  szerint  tör- 
téntek ;  de  részeg  emberrel  nem  lehet  okosan  beszélni, 
pedig  az  országgyűlés  most  részeg." 

Ez  a  nyilatkozat  fontos  következtetésekre  jogosít, 
kivált,  ha  Deáknak  többi,  már  említett  nyilatkozataival 
egybevetjük.  Kétségtelen,  hogy  ő  az  első  leirattal  szem- 
ben sem  foglalt  volna  el  oly  erőszakos  állást  s  olyannak 
tartotta,  melyből  lehet  valamit  csinálni.  Mindenesetre 
a  még  meg  sem  alakult  minisztériumban  már  itt  jelent- 
keznek az  első  ellentétek  atomjai. 

E   leirattal   a   nádor   márczius   31-ikén   déltájban 


'  Nem  ily  részletesen,  de  a  födologban  teljes  hűséggel  így 
beszéli  el  Deák  is  Lunstkandl  elleni  művében  (10 — 11. 1.)  e  tör- 
vények keletkezését.  Említi  a  király  első  tárgyalásait  a  kanczel- 
lárral,  továbbá  rokonával,  a  nádorral  s  hazánk  fö  hivatalno- 
kaival; említi  az  első  el  nem  fogadott  leiratot,  a  nádor  s  a 
miniszterjelöltek  második  bécsi  útját,  az  értekezletet  Ferencz 
Károly  föherczeg  elnöklete  alatt,  a  benne  résztvett  tagokat  s  a 
dolgok  hitelére  nézve  hivatkozik  Deákra,  Eötvösre,  Szőgyényre 
és  Bartal  Györgyre. 

érkezett  Pozsonyba;  onnan  még  ugyanazon  hajóval 
Eötvös  a  főváros  megnyugtatása  végett  Pestre  hozta. 
Pozsonyban  hat  órakor  volt  az  elegyes  ülés,  melyen 
a  leiratot  a  nádor  kihirdette.  Midőn  Deák  és  Kossuth 
beléptek  a  terembe,  falrengető  riadalom  köszöntötte 
őket;  a  nádor  iránti  lelkesedés  alig  ismert  határt. 
Még  az  nap  kerületi  és  országos  ülés  a  leirat  szerint 
átalakította  a  miniszteri  törvényjavaslatot.  Ekkor  a 
kedélyek  megnyugtatására  felszólalt  Deák  s  azt  mondta, 
hogy  e  ,  leirattal  minden  meg  van  adva,  a  mit  papí- 
ron adni  lehet ;  a  többi  a  nemzet  gondja*  ;  a  nemzet 
gondja  az  is,  hogy  a  felelősséget  átvigye  az  életbe. 
Hangsúlyozta,  hogy  a  leirat  polgárháborútól  mentette 
meg  a  hazát.  Erre  a  minisztérium  megbízásából  a 
leirat  következményeire  térve,  a  királyi  udvar  ellátá- 
sára egyelőre  egy  általános  összeg  megszavazását 
indítványozta.  Ezt  általános  helyeslés  követte.  Utána 
Kubinyi  Ferencz,  Madarász  László,  gróf  Batthyány 
és  végre  Kossuth  szóltak.  Kossuth  beszéde  kivált  a 
körül  fogott,  hogy  ő  mért  fogadja  el  ezt  a  leiratot,  noha 
nincs  meg  benne  mind,  a  mit  kívántak?  Elfogadja 
legkivált;  mert  tudja,  hogy  ha  ő  azt  mondaná:  „nem 
kelll"  —  polgárvér  folyna  miatta  és  mert  végre  is 
kielégítő.  Tőlünk  függ  kivívni  a  többit  ezután ;  mert 
hazánk  önállása  most  pénz-  és  hadügy  tekintetében 
is  biztosítva  van. 

A  pozsonyi  és  pesti  radikálisok  ugyan  nem  voltak 
még  ezzel  sem  megelégedve ;  de  a  többség  öröme 
elnyomta  zajukat.  A  rendek  a  közös  kiadásokra  három 
millió  forintot  szavaztak  meg,  április  elsején  a  nádor 
tiszteletére  ünnepet  tartottak,  Kossuth  intézett  hozzá 
beszédet,  melyre  a  felelet  éppen  oly  lelkes  volt  és 
április  2-ikán  maga  a  nádor  táviratozta  Szőgyénynek 

Bóesbe,  hogy   a   hangulat  a  lehető  legjobb,  a  lelke- 
sedés általános. 

így  álltak  a  dolgok,  midőn  ennek  a  legnehezebb 
kérdésnek  megoldásával  mindenki  azt  tartotta,  hogy 
az  országgyűlés  befejezte  működését  s  csak  pár  leg- 
szükségesebb törvényjavaslat  van  még  hátra.  Különösen 
az  országgyűlés  higgadtabb  része  kívánta  volna  végét ; 
mert  tartott  a  sok  tekintetben  hevenyészett  törvények- 
től, melyek  közül  éppen  a  legfontosabbak  voltak  hiányo- 
sak; tartottak  továbbá  véletlenektől,  meglepetésektől, 
de  le  kellett  még  múlhatatlanul  tárgyalni  pár  javasla- 
tot. Ezek  közül  a  népképviseletről  szólót  (1848 :  V.), 
ennek  mind  az  57  pontjával  együtt,  a  kerületben  már- 
czius  30-ikán  egy  napon  tartott  két  ülésen  egészen  befe- 
jezték; csak  egy  fontos  módosítást  tettek  rajta  Kubicza 
Pál  (Trencsénmegye)  indítványára,  hogy  fél-telek  he- 
lyett az  egynegyednyi  jobbágy-telket  vették  a  qualifi- 
catio  alapjául.  Kossuth  hozzájárult  s  nagy  többség  sza- 
vazta meg,  noha  Andrássy  Gyula  a  választói  jog  e  kiter- 
jesztését, főleg  nemzetiségi  okokból,  nem  helyeselte. 
A  javaslatot  a  márczius  31-iki  országos  ülés  is  majd- 
nem felkiáltással  fogadta  el,  s  április  elsején  a  főren- 
dek is  csupán  a  föntebbi  pont,  a  képviselők  5  forint 
napidíja    és  400  forint  lakbére   ellen  tettek  kifogást. 

Deák  márczius  30-ikán  délután  két  órakor  Bécsbe 
hivatván,  e  javaslat  tárgyalásán  nem  vett  részt  s  így 
csak  április  4-ikén,  a  kerületi  ülésben  volt  módja  e 
két  ponthoz  szólani.  Az  elsőre  nézve  különösen  azt 
fejtette  ki,  hogy  a  negyedtelkes  szavazók  legfölebb 
százezerrel  fognák  növelni  a  választók  számát  s  így 
aggodalomra  ok  nincsen ;  másrészről  a  választói  jog 
kiterjesztése  az  általános  szavazati  jognak  legjobb 
ellenszere  s  így  éppen  a    stabilismus  barátainak  kel- 


88  TIZENEGYEDIK   FEJEZET. 

lene  óhajtaniok.  Kifejtvén  továbbá  a  képviselők  napi- 
dijának szükségét,  különösen  abból  a  szempontból, 
hogy  máskülönben  szegény  ember  képviselő  nemlehetne 
s  e  mellett  nagyon  is  ki  volnának  a  követek  téve  a 
megvesztegetés  kísértéseinek:  az  ülés  egyhangúlag 
elfogadta  az  előbbi  szerkezetet.  Ugyanezeket  április 
5-ikén  a  főrendek  is  elfogadván,  még  az  nap  öt  más 
törvényjavaslattal  együtt  felterjesztették.^  Szőgyény 
Emlékiratai  részletesen  felsorolják  azokat  a  nehézsé- 
geket, melyekbe  ennek  a  javaslatnak  megerősítése  is 
ütközött,  kivált  a  határőrvidékekre  vonatkozó  pont  miatt 
(55.) ;  ugyanő  elmondja  benne  Batthyány  és  Kossuth 
szerepét ;  míg  végre  a  király  ezt  is  megerősítette  egy 
oly  leirat  kíséretében,  hogy  a  határőrvidékek  katonai 
szervezete  nem  fog  megváltozni,  míg  az  ő  beleegyezésé- 
vel új  törvény  nem  alkottatik.  E  küzdelmekben  Deák 
most  nem  vett  részt  s  nem  is  járt  az  országgyűlés  végéig 
Bécsben.  Az  eseményeket  kiváló  kedvetlenséggel  s 
némileg  végzetes  megnyugvással  kisérve,  feltűnő  rit- 
kán hallatta  szavát,  úgy  hogy  az  április  9-ikéig  tar- 
tott csaknem  állandó  üléseken  alig  szólott  néhányszor, 
mialatt  mások  minél  rendkívülibb  indítványokkal  áll- 
iak  elő,  a  lázas  napok  hatása  alatt  keresvén  a  fel- 
tűnés alkalmait.  Pár  felszólalásából  majdnem  kiérezni 
az  iróniát,  melylyel  a  rendeket  pár  túlzásban  meggá- 
tolta. Említsünk  fel  csak  két  esetet. 

Az  április  2-iki  kerületi  ülésen  Bónis  Sámuel  tör- 

^  A  többi  öt  javaslat ;  a  megyei  hatóság  ideiglenes  gyakor- 
lása, a  megszüntetett  magán  úrijavadalmak  államadóssággá  vál- 
toztatásáról szóló  javaslatnak  egy  9-ik  §-tal  való  kiegészítése,  a 
földesúri  hatóság  megszüntetéséről  érkezett  királyi  válaszra 
felirat,  a  községi  választásról  s  végre  Fiúméról  és  Buccariról 
javaslat. 

vényjavaslatot  nyújtott  be,  hogy  a  miniszteri  felelős- 
ség gyakorlati  életbeléptethetése  végett  minden  köz- 
hivatalnok elmozdithatását  mondják  ki,  a  bírák  kivé- 
telével, A  megindult  vitában  Madarász  László,  Somogy 
követe,  az  örökös  főispánságok  megszüntetését  indít- 
ványozta ;  mert  kevés  logikát  látna  abban,  ha  ezek 
elmozdíthatók  nem  volnának.  Deák  erre  felelve,  azt 
monda,  hogy  „e  táblánál  a  logika  az  események  miatt 
cassálva  van,  s  a  törvényjavaslatok  azért  annyira  elté- 
rők" ;  ő  egyébiránt  választás  által  alakított  s  elmoz- 
díthatatlan  megyei  bíróságot  és  felelős  minisztériumot 
összeférhetetlen  eszmének  tart.  Bónis  javaslata  mégis 
törvénynyé  lett  (1848 :  XIX  t.-cz.) ;  Deák  többet  nem 
szólt  a  kérdéshez. 

A  másik  eset  április  5-ikén  történt.  Ez  alkalom- 
mal Balogh  Kornélra  megyéje  (Győr)  nehéz  feladatot 
rótt ;  mert  utasításából  fel  kellett  olvasnia  egy  törvény- 
javaslatot, mely  szerint  a  hűtlen  tanácsosok  s  köztök 
Metternich,  gróf  Apponyi  György  és  Zsedényi  Eduárd, 
az  Ulászló  törvénye  (VI.  decret.  7.  ez.)  értelmében 
büntettessenek  meg;  Madarász  meg  éppen  a  ház 
sorompói  elé  akarta  idézni  őket.  Beöthy  Ödön,  Bihar 
tüzes  követe,  e  napon  jelent  meg  először  a  házban, 
nagy  éljenzések  közt  foglalván  el  a  Reviczky  lemon- 
dásával megürült  helyet ;  a  karzatra  pedig  báró  Wes- 
selényi, ki  csak  egy  nappal  azelőtt  érkezett  Pestre, 
lépett  be  hasonló  lelkesedéstől  üdvözölve.  Az  ülés, 
mely  a  görög-katholikusok  és  görög-keletiek  vallásos 
ügyeit  tárgyalta,  a  Balogh  indítványáig  közönbös  han- 
gúlatban folyt.  Most  egyszerre  nagy  élénkség  kelet- 
kezek, „a  habok  kezdtek  hullámzani,  s  kemény  phi- 
lippíkák  áradoztak  főkép  Madarász  és  Beöthy  ajkairól, 
midőn  Deák  Ferencz,  mint  Neptun,  egyetlen  szavával 

lecsillapította  a  hullámokat,  figyelmeztetvén  a  házat, 
hogy  valamikép  következetlenségbe  ne  jöjjön  azon 
felírásával,  melyben  minden  politikai  bűnös  számára 
amnestiát  kér.  —  Lőn  csend  és  nyugalom.*  —  Külö- 
nösen Beöthy,  ki  hosszas  beszédben  áradozott  a  hely- 
zetről, Deáknak  e  rendkívüli  várakozás  közt  és  nagy 
nyugalommal  elmondott  pár  szavára  teljesen  lefőzve, 
röviden  tette  hozzá,  hogy  ezt  az  előzményt  nem  is- 
merte; egyébiránt  —  monda  magát  mentegetve  — 
ez  a  beszélgetés  erről  a  tárgyról  nem  ártott,  még  ha 
élesebb  lett  volna  is. 

De  ez  a  pár  eset  magára  áll.  Deák  a  legtöbbször 
hallgatott;  noha  nemcsak  az  ország  minden  részéből 
érkeztek  az  országgyűléshez  a  forradalmi  láznak  gyak- 
ran furcsa  és  naiv  nyilatkozatai ;  hanem  a  házban  is 
nem  egy  ilyen  született  s  Deák  ezek  ellen  is  csak 
párszor  nyilatkozott.  Akkor  is  hallgatott,  midőn  pl. 
Borsodmegye  márczius  27-ikén  azt  indítványozta,  hogy 
Metternich;  ki  magyar  indigena  is  volt,  bélyegeztes- 
sék meg.  Madarász  László  s  a  szélsők  rögtön  készek 
voltak  mindenre  s  csak  Szentkirályi  lelkes  felszólalá- 
sára mondtak  le  arról,  hogy  legalább  is  az  indigena- 
tustól  foszszák  meg.  Deák  ekkor  nem  szólt,  csak  a 
Zsedényit  üldözők  rendetlenkedései  alkalmával  tett  pár 
megjegyzést  erre  a  vitára  és  nem  minden  czélzás  nél- 
kül. Madarászra  czélozva  azt  mondta,  hogy  „Ulászló 
törvényeit,  az  elavult  Corpus  Jurist,  melyet  a  változó 
körülmények  fordulata  egészen  félretett,  éppen  nem 
tartaná  alkalmas  fegyvernek  a  nemzet  új  átalakulásá- 
ban.** Az  új  rendszer  emberéhez  ezek  az  avult  fegyverek 
s  ily  nagy  dolgok  közt  egyes  emberekkel  való  vesző- 
dés kicsinyeskedés  volna.  Hevesen  pattant  fel  erre 
Madarász,  hogy  ő  miniszteri  önkényt  nem  tűr  s  hogy  a 

Corpus  Juris  és  Ulászló  törvénye  eltemetve  nincs ; 
erre  Deák  másodszor  rendkivüli  felindulással  utasí- 
totta vissza  Madarász  vádjait.  Ö  nem,  mint  miniszter, 
hanem,  mint  Zala  képviselője  szólt ;  szólt  a  szabadság 
és  rend  érdekében  s  ezt  tenni  fogja,  míg  össze  nem 
roskad. 

Hasonló  indítványnak  kell  tekintenünk  a  Beöthy 
Ödönét  április  8-ikán,  ki  Martinovicsok  hamvainak 
felásatását  s  a  nemzeti  hála  kifejezése  melletti  eltaka- 
rítását indítványozta  a  kerületi  ülésen,  minek  végre- 
hajtását a  minisztériumra  bízta  volna  s  ezt  általános 
helyeslés  fogadta;  majd  április  10-ikén  Szentiványi 
tette  szóvá,  hogy  a  régi  cancellária  tagjai  közül 
Zsedényi  Eduárdot,  ha  a  róla  szóló  hírek  igazak,  ne 
alkalmazzák  a  status-tanácsban  ;  felvilágosítást  kér  ez 
iránt  a  miniszterektől.  Erre  előbb  Kossuth  vette  vé- 
delmébe Zsedényit,  majd  Deák,  ki  különös  meleg- 
séggel emelte  ki  Zsedényi  fáradozásait  már  első 
alkalommal  is  abban,  hogy  a  miniszteri  törvény  meg- 
erősíttessék s  midőn  ez  másodízben  fölküldetett,  a 
nemzeti  követelések  kivívásában  senki  nagyobb  érde- 
met nem  szerzett. 

Deák  tehát  ritkán  szólt,  de  mindig  mérséklőleg  s 
néha  az  iróniának  halvány  árnyalata  jelentkezett  be- 
szédén. Ezeken  kívül  különösen  két  kérdésben  vett 
részt:  ezek  egyike  a  miniszteriális  kormányzatnak 
megegyeztetése  a  megyével  s  a  másik  Széchenyi  tör- 
vényjavaslata a  közlekedési   minisztérium   teendőiről. 

Az  első  kérdést  Bónis  már  említett  törvényjavaslata 
vetette  föl  a  hivatalnokok  elmozdíthatásáról  s  ebből 
az  alkalomból  láttuk  Deák  véleményét.  Utána  Kossuth 
szólalt  fel,  ki  arra  a  kérdésre,  hogy  a  megyei  szer- 
kezet a  miniszteri  felelőséggel  összeilleszthető-e?  — 

azt  felelte,  hogy  össze,  ha  ezt  helyesen  s  úgy  értel- 
mezzük, mint  a  minisztériumról  szóló  törvény  mondja, 
t,  i.  hogy  a  minisztérium  törvénytelent  nem  tesz  s  a 
mit  a  törvény  rendel,  végrehajtja  Ezért  erről  szük- 
ségesnek tartja  egy  rövid  törvény  alkotását,  E  beszédet 
Kossuth  főleg  azért  tartotta,  mert  először  jelezni 
akarta,  hogy  egy  ily  tartalmú  törvény  kell  s  ez  már 
készen  is  állott  asztalán,  mely  éppen  úgy,  mint  a 
népképviseleti  törvény,  az  ő  saját  munkája  volt ;  mert 
másodszor  senki  sem  érezhette  inkább  azt  a  köteles- 
séget, mint  ő,  hogy  a  két  elvet  egymás  mellett  meg- 
mentse, mint  ki  a  megye  legnagyobb  barátja  s  most 
mégis  a  felelős  kormány  kivívója,  sőt  egyik  tagja  lett 
az  események  csodás  összejátszása  következtében. 

Azt  mindenki  tudta  s  a  lapok  is,  kivált  a  Pesti 
Hirlap,  éveken  keresztül  hirdették,  hogy  az  „akkori" 
megye  az  új  állapotokkal  összeférhetetlen ;  ezt  érezte 
természetesen  Kossuth  is.  Törvényjavaslata  tehát,  mely 
a  jövő  országgyűlés  részletes  intézkedéséig  csak  pár 
pontból  állt,  a  megyei  közgyűlést  szintén  népképvise- 
leti alapra  kívánta  fektetni  s  a  nélkül,  hogy  a  köz- 
gyűlés jogkörét  különösebben  körülirta  volna,  a  tör- 
vények végrehajtására  s  a  minisztériummal  való  érint- 
kezésre a  régi  alakban  tartotta  volna  meg.  E  javaslatát 
a  fenti  vitával  egy  napon,  április  2-ikán  d.  u.  öt  órakor 
bemutatta  a  kerületi  ülésen  s  rendkívül  heves  vitának 
lett  tárgya  különösen  az,  hogy  e  javaslat  a  nemesség 
fejenként  való  megjelenését  megszüntette.  Ez  oly 
pont  volt,  melyben  a  leendő  minisztérium  tagjai  sem 
értettek  egyet.  Széchenyi  ki  is  mondta  több  más  kö- 
vettel, hogy  ebben  a  régi  és  annyi  áldozatot  hozott 
nemesség  jogainak  csorbítását  látja ;  Pázmándy  Dénes 
pedig   egyenesen   kijelentette,   hogy   ő   a   megyét   a 

centralisatióval  összeegyeztethetőnek  nem  tartja  s  a 
jövő  országgyűlés  részletes  intézkedéséig  a  megye- 
gyűléseket  felfüggesztené.  Erre  Kossuth  hosszú  és 
fényes  beszédben  ajánlta  javaslatát,  hozzátéve,  hogy 
inkább  kiköltözik  a  hazából,  mintsem  csak  centrali- 
satio  legyen  s  inkább  a  ministerialis  törvénynek  is 
megbuktatására  törekednék.  Látván  azonban,  hogy 
javaslatát  ebben  az  alakban  el  nem  fogadják,  maga 
indítványozta,  hogy  aludjanak  egyet  rája. 

Azonban  másnap  a  vita  megújult  s  minthogy  Szé- 
chenyi e  napon  kifejtette  álláspontját,  maga  Batthyány 
indítványozta,  hogy  mivel  egyik  jelöltnek,  ha  bár- 
melyik elv  győz,  vissza  kell  a  miniszterségtől  lépni; 
tehát  utasítsák  a  kérdést  conferentia  elé.  Ezt  a  zárt 
értekezletet  április  S-íkán  este  tartották  meg.  Erről 
csak  annyit  tudunk,  hogy  Deák  ékesszólása  és  bölcse- 
sége  játszotta  rajta  a  főszerepet,  melylyel  kiegyenlítette 
az  ellentéteket  s  így  jött  létre  az  a  közvetítő,  mind- 
össze két  pontból  és  két  alpontból  álló  javaslat,  mely 
a  megyegyúlést  a  régi  ősgyűlés  alakjában  föntartotta, 
csak  kiegészítette  a  községek  képviselőivel  és  azzal, 
hogy  a  következő  országgyűlés  intézkedéséig  a  tör- 
vények végrehajtására  s  a  megyei  belkormányzatra 
ez  a  közgyűlés  egy  állandó  választmányt  küld  ki.  E 
kérdésben  tehát  Kossuth  kénytelen  volt  éppen  azt 
fogadni  el,  mi  ellen  két  azelőtti  kerületi  ülésben 
vitatkozott. 

Széchenyi  törvényjavaslata  „a  közlekedési  minisz- 
térium teendőiről"  áprüis  5-ikén  került  a  miniszter- 
jelöltek megállapodása  után  kerületi  ülésre  s  6-ikán 
kezdték  tárgyalni.  Lényege  az  volt,  hogy  az  össz- 
miniszterium  az  előforduló  szükséghez  képest  tíz  millió 
forint  alapot  alkothasson  a  közlekedés  ügyeire,  melyet 

az  ország  biztosítson  s  ebből  vasutakra  nyolcz  milliót, 
vizszabályozásra  két  milliót  lehessen  fordítani.  Az  egész 
idő  alatt,  márczius  eleje  óta,  bármi  hihetetlenül  han- 
gozzék, ez  keltette  a  legnagyobb  vitát,  átnyúlt  április 
7-ikére  is  ;  Széchenyi  ismételve  felszólalt.  A  legtöbben 
nem  ezeket  tekintették  elsőrendű  kérdéseknek,  mások 
az  általános  javaslat  helyett  részleteket  kívántak  volna, 
még  mások  a  budget-tárgyalásra  halasztották  volna. 
Kossuth  ez  alkalommal  Bécsben  volt  s  a  minisztérium 
álláspontját  Széchenyin  kívül  Deák  védte.  Beszédében 
különösen  azt  hangsúlyozta,  hogy  a  ministerialis  kor- 
mányzat pénzt  igényel;  maga  a  közvélemény  ered- 
ményeket fog  kívánni,  ehhez  pénz  kell ;  előre  a  szer- 
ződéseket a  vasutakról  stb.  bemutatni  nem  lehet  s 
magok  az  eljárások  is  pénzt  igényelnek;  e  mellett 
felelős  kormányzat  nélkül  sem  oszlott  volna  el  az 
országgyűlés  országos  pénztár  felállítása  nélkül.  To- 
vábbá ha  az  új  átalakulás  okozta  lázak  elmúlnak, 
mindenki  azt  fogja  kérdezni :  mit  nyert  a  haza  ?  A 
kormánynak  tehát  legalább  a  jövő  haszon  reményeit 
kell  előmutatnia;  mert  egyelőre  minden  társadalmi 
osztály  veszített ;  ezeket  meg  kell  nyugtatni  s  a  munkára 
vágyóknak  munkát  adni.  Minderre  a  jövő  országgyű- 
lésig s  a  felhalmozott  munkák  befejeztéig  várni  nem 
lehet;  de  furcsa  kezdése  is  volna  az  alkotmányos 
kormányzatnak,  hogy  az  országgyűlés  a  minisztérium- 
nak a  hitelt  megtagadja.  Madarásznak  felelve  meg 
azt  mondta,  hogy  e  mellett  magától  értetődik,  hogy 
novemberig,  a  míg  a  közteherviselés  életbe  nem  lép, 
bármily  szépen  szónokoljunk,  a  közmunkáknak  a  me- 
gyékben meg  kell  maradniok  s  a  minisztérium  intéz- 
kedése alá  adatniok;  ez  éppen  úgy  a  helyes  meg- 
fontolás, mint  a  bizalom  kérdése.  Ez  az  ő,  mint  Zala 

képviselőjének  véleménye  s  nem  mint  miniszteré ;  mert 
még  nem  miniszter.  így  a  törvényjavaslatot  hosszú 
huza-vona  után  némi  módosítással  megszavazták ; 
azonban  8-ikán  elbukott  a  főrendeknél.  Széchenyi 
szomorú  arczczal  hagyta  el  az  ülést ;  de  mint  előre 
megmondta,  tárczakérdést  belőle  nem  csinált.  Midőn 
azonban  a  rendi  tábla  másodszor  is  megsürgette  a 
javaslatot,  a  főrendek  is  elfogadták  s  ebből  lett  az 
1848  :  XXX.  t.-cz. 

Míg  ezek  történtek,  a  király  április  7-ikén  aláírta 
a  miniszterek  kinevezését,  melyet  a  nádor  április 
10-ikén  délután  két  órakor  vegyes  ülésben  a  leg- 
nagyobb lelkesedés  között  hirdetett  ki.  E  pár  nap 
alatt  Pozsonyban  állandó  lázas  izgalom  uralkodott. 
A  kerületi  és  országos  ülések  kora  reggeltől  késő 
éjig  tartottak,  oly  teremben,  mely  világításra  beren- 
dezve nem  lévén,  a  követek  faggyúgyertya  mellett 
végezték  az  ország  dolgait.  Egy  ily  kerületi  ülésen, 
április  7-én  estve  hat  órakor.  Deák  a  rend  érdekében 
három  indítványt  tett :  küldjön  ki  a  ház  a  kerületi 
jegyzőkből  egy  bizottságot  a  törvények  szövegezésére ; 
a  végre,  hogy  április  9-ikére  minden  elkészüljön,  a 
tábla  tegye  ülését  állandóvá ;  végre  a  nádor  teljhatalmú 
királyi  helytartóvá  neveztetvén  s  így  személye  sért- 
hetetlen lévén,  a  pestmegyei  főispánságot  s  a  jász-kún 
kapitányi  hivatalt  ruházza  másokra.  Mindezeket,  mint 
Deák  összes  ez  időből  való  indítványait,  általános  he- 
lyeslés fogadta. 

Ekkor  t.  i.  még  azt  hitték,  hogy  a  király  már 
9-ikére  lejő  ;  de  csak  10-ikén  esti  hat  órakor  érkezett 
meg  s  így  az  országgyűlés  bezárása  11-ikére,  kedd 
napra  esett.  Ezen  a  napon  erősítette  meg  a  király  az 
elkészült  31  törvényczikkelyt,   melyek   fontosságukat 


96  TIZENEGYEDIK   FBJEZET. 

tekintve,  olyanok  voltak,  hogy  már  akkor  ezredéves  tör- 
ténetünk új  határköveiül  tekintette  őket  a  közvélemény 
s  a  következő  napot,  mint  új  millenium  hajnalát  üdvö- 
zölte ;  főképen,  mert  a  múlt  nemesen  halt  meg,  erő- 
szak nélkül  múlt  ki  a  nyugati  eszmék  első  hatalmas 
lehelletére,  egyelőre  vért  nem  sóvárogva.  A  márczius 
3-ikától  vagy  még  inkább  márczius  14-ikétől  április 
11-ikéig  terjedő  pár  hét  éppen  oly  átalakulást  idézett 
elő,  mint  minőt  a  pusztaszeri  ősgyűlés,  mely  a  hódító 
nemzetből  szabad,  alkotmányos  nemzetet  alkotva,  egy 
ezredévig  tartott  fejlődés  alapját  letette  és  biztosította  ; 
most  pedig  az  új  törvények  letették  az  új  alkotmányos- 
ság alapjait,  mely  szerint  a  király  csak  uralkodik,  de 
nem  kormányoz  ;  a  hűbéri  rendszert  átadták  a  múltnak, 
a  régi  politikai  társaságok  és  körök  helyett  az  egységes 
nemzet  állott  fel  megifjodva  és  lánczait  lerázva. 

De  ezt  csak  éppen  megemlítjük.  Deák  életrajza 
más,  sajátos  szempont  kiemelés  érekötelez,  arra,  hogy 
ez  a  néhány  nap  eldöntötte  Kossuth  uralmának  kér- 
dését. Mikor  Deák  fölment,  vele,  ha  akart  volna  is, 
versenyezni  nem  bírt;  de  nem  is  akart  s  a  tért  át- 
engedte. Részvétele  az  ügyekben  inkább  mérséklő, 
csillapító,  közvetítő  volt  s  ha  Kossuth  szólt,  Ő  mindig 
hallgatott;  szavát  a  tanácskozásokban  érvényesítette, 
melyeknek  részleteit  nem  ismerjük  eléggé.  Egyszer  állt 
fel  csak  Kossuth  előtt,  midőn  márczius  31-én,  a  minisz- 
terialis törvény  jóváhagyásánál,  még  mindig  látta  a 
követek  és  hallgatóság  arczain  az  elégedetlenség  jeleit. 
Sietett  kijelenteni,  hogy  a  leiratban  minden  meg  van 
adva,  a  mit  csak  papiroson  adni  lehet  s  igyekezett  a 
figyelmet  másra  terelni;  azonban  pár  más  felszólaló 
után  Kossuth  még  Batthyány  után  is  felszólalt  s  noha 
megnyugvást  jelentett  ki,  de  egyszersmind  oly  mélyen 

nyomta  ujját  a  sajgó  sebbe,  hogy  csak  annál  jobban 
éreztette,  hogy  mit  nem  kaptunk  meg  teljesen  s  a 
megnyugvás  bölcsesége  helyett  a  lemondás  és  áldozat 
nagyságának  és  a  hősies  önmegtagadásnak  érzetével 
töltötte  el  az  őt  éljenző  hallgatókat.  Deák  azóta  nagyobb 
beszédet  nem  is  tartott,  a  vezetést  átengedte ;  csak 
egyszer  szólt  hosszabban  a  minisztérium  megállapo- 
dásának védelmére  április  6-ikán,  a  Széchenyi  javas- 
latánál, midőn  Kossuth  Batthyányval  Bécsben  volt  a 
népképviseleti  törvény  érdekében.  Máskor  mindig  Kos- 
suth beszélt,  vezetett,  informált,  felvilágosított  és  dön- 
tött ;  a  legfontosabb  törvényjavaslatok  is  nemcsak  az 
ő  szellemét  fejezik  ki,  hanem  ő  is  szövegezte  őket  s 
igy  most  ő  vitte  azt  a  szerepet,  melyet  1839/40-ben 
Deák:  azaz  nemcsak  az  országgyűlésnek,  hanem  a 
sziveknek  és  hangulatoknak  is  vezére  volt. 

Mindezt  a  csalódás  némi  természetes  érzelmével 
szemlélték  azok,  kik  nem  voltak  Kossuth  hívei.  Ezért 
Deák  lelkes  fogadtatása  után  a  lehangoltság  és  csa- 
lódás érzete  vett  erőt  rajtok  s  megadással  várták  az 
események  folyamát,  mint  azt  tette  Deák  is,  kitől  ők 
több  erélyt  s  a  vezetésnek  Kossuth  kezéből  való  kiraga- 
dását várták.  Ezt  Deák  meg  sem  próbálta ;  nem  volt 
természetében  s  bölcsesége  úgy  is  megsúgta,  hogy 
hiábavaló  volna.  így  midőn  az  országgyűlés  vége  felé 
közeledett,  a  Deák  éljenei  mind  kevesbedtek,  míg 
Kossuth  alig  bírta  a  nemzeti  lelkesedés  tanuj eleit 
elfogadni  és  megköszönni  s  olykor  betegséggel  men- 
tette ki  magát,  a  mi  valóban  nem  csoda.  Maga  a 
követi  kar  mintegy  a  múlt  hagyományok  fölelevenítése 
végett  elhatározta  ugyan,  hogy  Deáknak  és  Wesse- 
lényinek fáklyás-zenét  ad  s  e  végre  300  forintot  gyűj- 
tött;  de   egy  nagy  falusi   égés   hírét  haUván,  ezt  a 

leégetteknek  adták  egy  más  összeggel  együtt  s  a 
tisztelgés  elmaradt,  min  Deáknál  senki  kevésbbé  nem 
búsult. 

így  érkezett  el  az  országgyűlés  vége ;  de  a  minisz- 
terek s  így  Deák  is,  megvárták  Pozsonyban  a  tör- 
vények kinyomatását.  Április  14-ikén  indultak  le 
hajón  Pestre,  hol  nagyszerű  fogadtatásban  részesültek. 
Minden  minisztert  koszorúval  fogadtak,  de  a  kivilá- 
gítást az  eső  elmosta.  Másnap,  15-ikén  a  pesti  nemzet- 
őrség adott  az  összes  minisztereknek  „addig  még  nem 
látott  nagyszerű"  fáklyás-zenét,  melyen  Kossuthot  ki- 
véve, mind  ott  voltak  az  Európa-szálloda  erkélyén. 
Kacskovics  Lajos,  pest -városi  főjegyző  beszédére 
Batthyány  és  Deák  feleltek.  Deák  a  kül-  és  belbéke 
fentartását  ajánlta  a  polgároknak  s  ezzel  társaival 
együtt  belépett  a  nagy  feladatok  tömkelegébe. 

Deák  mint  miniszter    1848   április— JTÍnins 
havában. 

MINISZTÉIIIÜMÁNAK  ÜGYKÖRE.  —  SZEBVEZI  MINISZTÉRIUMÁT.  —  BELSŐ 
MŰKÖDÉSE.  —  RENDELETE  A  SAJTÓBIRÓSlGI  ESKÜTTSZÉKEKRÖL.  — 
KÖZZÉTESZI  MINISZTÉRIUMA  BEOSZTÁSÁT.  —  NÉHÁNY  RENDELETE  ÉS 
ELJÁRÁSA.  —  INTÉZKEDÉSEI  A  BÖRTÖNÜGYBEN  S  A  FELSŐBB  BÍRÓSÁ- 
GOKRÓL. —  AZ  ÖSSZKORMÁNY  HELYZETE.  —  A  NEHÉZSÉGEK.  — 
MINISZTERTANÁCSOK.  —  HIBA  A  KORMÁNY  MEGALAKÍTÁSÁBAN  S  EBBEN 
DEÁK  ÖNMAGÁRÓL.  —  A  MINISZTÉRIUM  S  A  HADÜGY.  —  HÁROM  FŐ- 
KÉRDÉS.  —  AZ  ÁLLAMADÓSSÁG  KÉRDÉSE.  —  SEGÉLY  AZ  OLASZ  HÁBORÚ 
ELLEN.  —  KÖZÖS  KÖLTSÉGEK.  —  A  BONYODALMAK.  —  DEÁK  A  HELY- 
ZETRŐL. —  MACSKAZENE  LÉDERERNEK.  —  AZ  ORSZÁGGYŰLÉS  ÖSSZE- 
HÍVÁSA. —  A  MENISZTÉRIÜM  TEVÉKENYSÉGE.  —  DEÁK  A  HELYZETRŐL 
JÚNIUS  15-IKÉN.  —  MEGHASONLÁS  A  KORMÁNYBAN.  —  KOSSUTH  TÚL- 
SÚLYA,   —   A   HELYZET   KÉPE   AZ    ORSZÁGGYŰLÉS   MEGNYITÁSAKOR. 

A  fényes  napok  elmúltával  Deák  elfoglalta  hiva- 
tali állását,  melynek  körébe  tartoztak  a  büntető  tör- 
vénykezés, esküdtbíróság,  börtönügy,  úrbéri  törvény- 
kezésből eredő  panaszok,  polgári  törvénykezés  a 
szentszéki,  bányászati  és  váltóbíróságokkal,  a  felü- 
gyelet a  hiteles  helyekre,  közvádlókra,  ügyvédi  karra ; 
a  korengedély,  a  protestánsok  házassági  viszonyai, 
az  udvari  cancellária  által  gyakorlott  politikai  bírás- 
kodási ügyek,  tehát  az  eddig  általa  kiadott  bírói 
parancsok,  a  bírói  delegácziók,  birói  zár,  rövid  vissza- 
helyezési,  fólebbviteli  bírósági,  törvénykezési  forma- 
hibák kérdései;   a  büntető  és  polgári  ítélőszékek  el-/ 

rendezése,  a  törvénykezési  eljárás  s  végre  a  büntető, 
polgári  és  bánya-törvénykönyv  kidolgozása.  Egészen 
szokatlanul  kivétettek  a  kegyelmezési  ügyek  s  a 
király  melletti  miniszterre  bízattak  azért,  mert  a  kegyel- 
mező jogot  az  1848:  III:  t.-cz.  24  §-ja  szerint  a 
király  magának  tartotta  fenn. 

E  rengeteg  munka  elvégzésére,  melyek  egyszer- 
smind, az  Ausztriával  való  viszonyunk  megoldását  ki- 
véve, a  legbonyolúltabbak  voltak,  csak  nyugodt  időkben 
lehetett  volna  számítani.  Oly  munkáról  volt  ezekben 
szó,  melyen  1792  óta  a  nemzet  hiában  fáradozott,  a 
mely  részét  megalkotta  is,  az  1848-iki  törvények  alapos- 
tól felforgatták.  Minisztériumát  Deák  azonnal  szervezte 
s  május  3-ikára  már  majdnem  minden  állást  betöltött. 
Államtitkára  lett  Ghyczy  Kálmán,  kit  erre  még  Pozsony- 
ban, az  országgyűlés  végén  felszólított,  osztályigaz- 
gatók lettek  a  büntető  és  úrbéri  osztályban  Bónis 
Sámuel,  a  polgáriban  Nagy  Károly,  a  politikaiban 
Dubraviczky  Simon,  a"'  kodificationálisban  Szalay 
László ;  osztálytanácsosok  Beöthy  Lajos,  Kis  Lajos, 
és  Hadschics  János,  titkárok  Tóth  Lőrincz,  Farkas 
Ágoston,  Irányi  Dániel,  Kendelényi  Ferencz,  Pap 
Antal;  mind  kiváló  férfiak,  kiknek  egy  része  a  múlt- 
ban, másik  része  a  jövőben  ismertté  tette  nevét. 
Azonban  még  mielőtt  csak  el  is  kezdhette  volna  egyik 
vagy  másik  kodificatiót,  Szalayt  május  21-ikén  a 
frankfurti  német  szövetségi  országgyűlésre,  Pázmándy 
Dénessel  együtt,  követnek  küldték  ki.  Ezért  Deák, 
bármily  bajnak  tartotta  is,  már  előre  lemondott  róla, 
mint  Szalaynak  június  3-ikán  írta,  hogy  az  ország- 
gyűlésre a  büntető  törvénykönyvet  és  eljárást  el- 
készítse s  így  lettünk  egy  második  nagy  munkával 
szegényebbek. 

A  minisztérium  belső  működéséről  Ghyczy  vissza- 
emlékezéseiben azt  írja,  hogy  a  törvényhozási  dolgo- 
kat maga  Deák  végezte  Szalayval,  a  míg  t.  i.  ez 
Frankfurtba  nem  ment,  a  kinevezéseket  sziatén  magá- 
nak tartotta  s  Tóth  Lőrinczczel  intézte  el ;  de  a  többi 
teendőket  mind  Ghyczyre  bízta,  ki  vezette  a  három 
osztályt  s  minden  rendeletet  letisztázva  küldött  Deák- 
nak. Ghyczy  az  osztályfőnököket,  a  forradalmi  ügyekbe 
merült  Bónist  kivéve,  nagyon  dicséri.  A  dolog,  főleg  a 
polgári  és  politikai  osztályban  nagyon  sok  volt ;  mert 
a  magyar  királyi  udvari  canczellária  feloszlatása  után 
a  bírói  parancsolatok,  sommás  visszahelyeztetési  ügyek 
s  főleg  ez  utóbbiak,  mint  bíráskodási  kérdések,  nagyon 
sok  munkát  adtak. 

A  törvényalkotás  teréu  Deák  első  műve  a  sajtó- 
vétségek iránti  esküttszékekről  szóló  ideiglenes  ren- 
delete volt.  Ugyanis  az  1848:  XVIII.  t.-cz.  felhatal- 
mazta a  kormányt,  hogy  az  1843-iki  büntetőtörvény- 
könyvi javaslat  elvei  szerint  intézkedjék  e  tárgyban 
s  így  adta  ki  Deák  április  29-ikéről  ezt  a  rendeletet 
a  minisztertanács  jóváhagyása  után  108  pontban.  Ezt 
még  Szalayval  együtt  készítették  s  az  alakba  öntés 
Szalay  műve.  Megjelent  Miniszteri  rendelet  sajtóvét- 
ségek felett  Ítélendő  esTcüdtszélcék  felállítása  iránt  czím 
alatt  és  pár  esetben  ítélkeztek  is  e  szerint  sajtóvétsé- 
gekben, a  mi  első  eset  volt  hazánkban.^ 

^  Egy  alkalommal  Deák  is  kénytelen  volt  sajtóperbe  fogni 
a  saitóvétségekröl  szóló  XV.  t.-cz.  10-ik  §-a  értelmében  a 
Márczius  tizenötödike  czimű  lapot  a  május  20-iki  miniszter- 
tanács végzéséből,  midőn  56-ík  számában  azt  irta,  hogy  ,a 
minisztérium  István  nádor  ő  főherczegségét  provisorius  király- 
nak kiáltotta  ki".  Olyanok  voltak  az  idők,  hogy  ily  veszélyes 
képtelenség  is  hitelre  talált. 

A  nyugalom  némi  helyreálltával  berendezte  minisz- 
tériumát Budán  a  régi  országházban  s  május  5-ikén 
országos  körlevélben  részletesen  közzétette  a  hozzá- 
tartozó tárgyakat ;  kijelentette,  hogy  a  minisztériumá- 
hoz utalt  codexek  és  eljárások  elkészítésére  külön 
szakértőket  fog  felszólitni  s  tehát,  ha  bárki  ezek  egé- 
szére vagy  részleteire  jól  kidolgozott  javaslatot  készít, 
szívesen  fogadja.  Továbbá  minthogy  éppen  az  Ő  indít- 
ványára István  nádor  lemondott  a  jász-kúnok  gróf- 
ságáról s  megszűnt  a  nádori  törvényszék  és  személyes 
bíráskodás,  ezek  helyett  előterjesztésére  a  miniszter- 
tanács a  következő  intézkedéseket  adta  ki:  ezután 
a  jász-kúnok  fölebbviteli  bírósága  a  rendes  perekre 
a  hétszemélyes  tábla  lesz ;  ugyanoda  utaltatnak  a 
nádori  törvényszék  összes  ügyei;  ezekre  az  ügyekre 
egy  szavazat  nélküli  előadó  neveztetik  ki ;  a  nádor- 
hoz személyes  bíráskodásra  felterjesztett  ügyek  egy 
háromtagú  legfelső  bíróságra  bízatnak,  mely  egyszer- 
smind a  fölkelési  és  majorkodási  pénztári  számadáso- 
kat is  megvizsgálja ;  a  törvénykezési  alaki  hibák  és 
perújítási  engedély  megadása  ezután  az  igazságügy- 
miniszter hatáskörébe  tartozik.  Ugyancsak  az  Ő  elő- 
terjesztésére a  minisztertanács  április  26-ikán  a  bel- 
ügy- és  igazságügyi  minisztériumban  egy  horvátosztály 
felállítását  határozta  el ;  május  elsején  elrendelte,  hogy 
Horvátországgal  a  levelezés  ezután  is  latinul  folyjon, 
a  törvények  oda  magyar  és  latin  nyelven  küldesse- 
nek meg,  de  a  horvát  fordítás  mellékeltessék.  Május 
30-ikán  a  minisztertanács  elrendelvén  Mészárosnak  a 
határőrvidék  pereiben  a  haditörvényszék  felállítását, 
Deák  előterjesztésére  a  polgári  perekre,  a  magán- 
viszonyok rendezésére,  ítélőszékeik  és  fölebbviteli  bíró- 
ságaikra nézve  elhatározta  a  határőrvidék  megkérdő- 

zését  s  azt  a  felhívást,  hogy  készítsenek  ezekről  ők 
maguk  javaslatokat.  Ezek  végleges  kidolgozására  az 
igazságügyi  minisztériumban  két  tanácsost  állított  be 
2500  forint  fizetéssel. 

Közzétette  továbbá,  hogy  Ő  az  István  főherczeg- 
szállóban  naponként  9 — 11-ig  bárkit  fogad;  bármily 
magánfolyamodvány  beadható  ugyanott  a  27-ik  szám 
alatt  Tóth  Lőrinczhez  vagy  Budán  a  minisztériumban ; 
Ghyczy  délelőtt  bárkit  fogad  s  magánügyekben  az  iktató- 
hivatal  felvilágosításokat  ad.  Deák  tehát  a  gondolható 
legnagyobb  nyilvánossággal  rendezte  be  hivatalát.  Az 
ország  minden  részéből  felcsődült  jobbágyok  csak- 
ugyan bőven  igénybevették  idejét  s  ő  minden  hozzá- 
fordulót készséggel  világosított  fel.  Megmagyarázta  a 
jobbágyoknak  az  új  törvényeket  és  helyes  értelmöket, 
t.  i.  a  robot  alóli  fölmentést,  jobbágy  telkeik  valódi 
birtoklását ;  fölvilágosította,  hogy  a  jogegyenlőség 
alapján  szabadon  élvezhetik  munkájok  gyümölcseit  és 
megvagyonosodhatnak ;  vigasztalta,  bátorította,  lelke- 
sítette őket  az  igazság  és  hazaszeretet  érzelmeivel. 
Mind  ez  annál  szükségesebb  volt,  mert  a  gyors  átme- 
netet a  nép  seholsem  értette  meg  ;  sok  helyt  keveselte, 
a  mit  kapott  s  az  urakét  is  kívánta  volna ;  még  több 
helyen  bánkódott  a  jobbágy- viszony  megszűntén,  első 
zavarában  nem  tudva,  mihez  kapjon,  megfosztatván  a 
századok  óta  megszokott  gyámkodástól. 

Mindezek  az  intézkedések  oly  természetűek  voltak, 
hogy  noha  sem  ő,  sem  minisztériuma  különös  nép- 
szerűségnek nem  örvendett,  de  meg  nem  támadták 
értök.  Valami  csöndes  megnyugvás  fogadta  mindazt, 
a  mit  te  tt ;  ezért  alig  lehet  olvasni  róla  valamit  az 
egykorú  lapokban,  a  mi  forradalmi  időben  a  legked- 
vezőbb bírálat. 

Látván  Deák,  hogy  sem  új  büntető-  sem  polgári 
törvénykönyv  egyelőre  országyúlésileg  nem  készülhet; 
erre  nyugalmat  a  világesemények  aggasztó  rohama  s 
honunk  fenyegetett  helyzete  nem  fog  adni:  előkészítette 
ugyan  az  országgyűlésre  a  büntetőtörvénykönyvet,  mint 
azt  egy  július  10-ikén  tartott  beszédében  kiemeli;  de  tud- 
ván, hogy  egyelőre  le  nem  tárgyalható,  elsősorban  is 
május  25-ikén  két  nevezetes  intézkedést  tett,  melyek 
egyikét  Pest  városához  intézte,  másikat  a  királyi  kúriá- 
hoz. Amazt  a  város  börtöneinek  szégyenletes  állapota 
miatt  Bónis  Sámuel  jelentésére  adta  ki,  elrendelvén 
addig  is  Pest  börtöneinek  javítását,  a  míg  az  egész 
országban  czélszerü  intézkedéseket  tehetne.  Kiváltképen 
elrendelte,  hogy  egészséges  börtönhelyiségeket  bérel- 
tessenek, sok  bűnöst  össze  ne  zárjanak,  a  rabokat 
naponként  szabad  levegőre  vigyék,  a  rendőri  kihágásért 
befogottakat  a  bűntevőkkel  együvé  ne  zárják  s  a  befo- 
gottak  mihamarább  bíráik  elé  állíttassanak.  A  királyi 
kúriához  intézett  rendelete  az  igazság  gyorsabb  kiszol- 
gáltatására vonatkozott ;  ezért  a  kúriát  három  tanácsra 
(váltóügyi,  bűnügyi  és  polgári)  osztotta  s  elrendelte, 
hogy  a  váltó-tanács  naponként  ülést  tartson.  A  királyi 
táblán  külön  úrbéri  osztál}^  rendezett  be ;  intézkedett, 
hogy  a  perekhez  képest  szintén  két-három  tanácsra 
oszolva  munkálkodjék  s  a  váltótörvényszéket  két 
tanácsra  osztotta.  A  kúriát  továbbá  33  tagra  növelte, 
elnökévé  az  országbíráját  tette ;  a  táblát  az  elnökön 
és  királyi  személynökön  kívül  szintén  33  taggal,  a 
váltó  törvény  széket  az  elnökön  és  alelnökön  kívül  11 
taggal  szervezte ;  intézkedett  a  kúriánál  felszaporodott 
perek  sorrendjéről  és  egy  egységes  per-irattár  beren- 
dezéséről. Mindkét  rendeletét  maguk  a  radikal-lapok 
is  nagy  lelkesedéssel  fogadták  s  nem  egy  czikk  olvas- 

ható  róluk  az  egykorú  lapokban,  melyek  őt  akkori  igaz- 
ságszolgáltatásunknak különben  elég  szembeötlő  szá- 
mos hiányaira  figyelmeztették ;  de  e  mellett  teljes  hitet 
fejeztek  ki  benne. ^ 

Ezek  Deák  miniszteri  működésének  első  fontosabb 
intézkedései;  de  nem  ezek  okozták  [a  fő  nehézsége- 
ket, hanem  azok  a  rendkívüli  akadályok,  melyek  az 
összminisztérium  működésének  már  az  első  pillanat 
óta  útjába  helyezkedtek  s  a  szakmunkálkodást  meg- 
bénították; mert  állandón  a  bel-  és  külpolitika  s  a 
megoldatlan  közjogi  kérdések  miatti  aggodalmakkal 
foglalták  el  az  egész  kormányzatot. 

Ugyanis  az  1848-iki  átalakulás  alapelvei,  t.  i.  a 
népképviselet,  kormányi  felelősség,  megyei  szervezet 
ideiglenes  rendezése,  a  hivatalnokok  elmozdíthatósága 
által  korlátozott  önkormányzat,  általános  adózás,  tör- 
vény előtti  egyenlőség,  az  úrbéri  terhek  és  papitized 
eltörlése  és  ezen  elvek  közt  azok  is,  melyeknek  hazánk- 
ban azonnal  való  alkalmazhatásán  sokan,  még  Deák  is 
előbb  kételkedett;  de  viszont  kiváltképen  a  magyar 
kormány  lehető  legnagyobb  önállása:  mind  olyanoknak 
látszottak,  melyek  a  békés  továbbfejlés  teljes  biztosí- 
tékai s  mindenesetre  azok  is  lettek  volna;  ha  a  mámo- 
rossá lett  nemzet  az  állandó  mozgásnak  indult  kivánato- 
kat  mérsékelni,  a  megoldatlanul  hagyott  fontos  közjogi 
kérdések  rendezését  nyugodtan  bírta  volna  nézni  s  ha 
mindezek  békés  kiegyenlítésére  az  uralkodó  környeze- 
tében meg  lett  volna  a  változott  viszonyok  mellett  is  a 
teljes  őszinteség  és  jóakarat.  Azonban  mindezek  össze- 
kuszáltatván  s  az  elsimítható  kérdések  az  események 
rohama  által  élükre  állíttatván :  a  gondolkozók  szemében 

1  L.  pl.  Reform.  Nyilt  levél.  1848.  H.  27,  42.  1. 

a  nehézségek  már  a  kiindulásnál  legyőzhetetleneknek 
látszottak,  s  aggódó  tekintetök  a  jövő  meglebbenteti 
fátyola  megett  előre  megpillantotta  a  közelgő  rettentő 
eseményeket,  melyek  ellen  erő,  bölcseség,  hazafiasság 
hiábanvalónak  bizonyult. 

Ezek  közé  az  aggódok  közé  tartozott  Deák  a  legelső 
pillanatok  óta,  a  mint  ezt  levelei  s  az  összes  egykorú 
adatok  tanúsítják.  Midőn  a  minisztérium  az  április  15-iki 
minisztertanácsból  egy  nyilatkozattal,  mely  a  szabad- 
ság feltételének,  a  rendnek  fentartását  minden  lehető 
eszközzel  igéri,  az  ország  kormányzását  megkezdte, 
mindjárt  két  nagy  nehézségbe  ütközött:  nem  volt 
pénze  és  katonája ;  de  volt  egy  forradalmi  hangulatú 
fővárosa,  melyet  kormányozni  nem  bírt  s  melynek 
példájára  vidéki  városokban  is  anarchiára  hajló  irány 
jelentkezett,  több  helyt  véres  kitörésekkel  és  üldözé- 
sékkel a  zsidók  ellen  s  a  nép  nem  egy  helyt  föld- 
foglalásra adta  magát.  Mindehhez  ott  voltak  délen, 
északon,  keleten  és  délkeleten  különböző  felizgatott  s 
a  nyert  jogoknál  többet  követelő,  elszakadásra  törő 
nemzetiségek ;  holott  egyetlenegy  régi  politikai  és  köz- 
igazgatási állapot  is  az  új  törvények  értelmében  meg 
nem  maradt  s  nem  is  maradhatott ;  holott  Ausztriával 
egyetlen   közjogi  kérdés   tisztázva  nem  volt. 

Az  a  lázas  izgalom,  melylyel  a  kormány  a  bei- 
igazgatás  rendezéséhez  fogott,  már  a  gyakori  minisz- 
ter-tanácsokban is  jelentkezett.  Április  15 — 17-ikén 
Batthyány,  19 — 20-ikán  a  nádor  elnöklete  alatt  tart- 
tattak  tanácskozások;  melyeken  a  jegyzők  felváltva 
az  államtitkárok  voltak;  ezekből  mindegyre  az  össz- 
miniszterek  által  aláirt  hirdetmények,  majd  István 
nádor  külön  proclamatiói  adattak  ki.  Kezdetben  nagy 
volt  a  kormányban   az  egyetértés ;  az  eljárás  mindig 

együttes  volt,  a  míg  Kossuthot  betegsége  pár  hétre 
visszavonulásra  nem  kényszerítette  s  Madarász  László 
útján  a  szélső  elemekkel  május  elején  összeköttetésbe 
nem  lépett. 

Általában  már  a  kormány  alakításában  oly  hibák 
követtettek  el,  melyek  az  alkotmányos  kormányzat 
fogalmával  ellenkeznek  s  mégis  kikerülhetetlenek  vol- 
tak. Ezek  elseje,  hogy  több  tag  kedvetlenül  s  csak 
a  kényszernek  engedve  lépett  be,  mint  Deák,  ki 
maga  írja  április  30-ikán,  hogy  csak  kötelességből  és 
becsületből  engedett  Batthyánynak,  a  ki  azt  mondta, 
hogy  nélküle  minisztériumot  nem  alakit ;  ha  pedig 
Batthyány  visszalép,  aligha  akadt  volna  erre  más 
alkalmas  férfi  s  így  őt  vádolták  volna,  hogy  lehetet- 
lenné tette  az  első  minisztériumot.  Kénytelenségből 
vállalkozott  tehát  néhány  hétre,  míg  egészsége  engedi. 
„Örömest  menekülnék  most  is,  —  teszi  hozzá,  —  de 
dolgaink  mindinkább  bonyolódnak,  az  ország  állapota 
s  jövendője  mindennap  bizonytalanabb,  s  így  távoz- 
nom, legalább  még  egy  ideig,  lehetetlen."  Ily  erkölcsi 
kényszernek  engedett  Széchenyi  és  Mészáros  is,  ki 
még  hozzá  saját  alkalmatlanságát  és  kinevezetetése 
miatti  ijedségét  leplezetlenül  megírja  EmléMratai-ban. 
Mészáros  egyébként  az  első  küzdelmek  alatt  nem  volt 
Pesten ;  hivatalát  csak  május  23-ikán  foglalta  el.  Herczeg 
Eszterházyt  végre  csak  Széchenyi  beszélte  rá  a  minisz- 
terségre s  utóbb  az  udvar  kívánata  hatott  rá;  de 
kijelentette,  hogy  mihelyt  a  minisztériumnak  törvény- 
telen, vagy  veszedelmes  irányát  tapasztalná,  tüstént 
lemond.  így  hát  áUandón  néhány  lemondani  vágyó 
miniszter  volt  a  kormányban.  A  másik,  még  nagyobb 
baj  volt  az,  hogy  a  kormánytagok  meggyőződése,  iránya 
és  czélja  nemcsak  különböző,  sok  tekintetben  ellentétes 

is  volt.  A  nemzet  mámorban  úszott,  midőn  Kossuthot 
és  Szemerét,  Széchenyit  és  Deákot  együtt  látta  a 
minisztériumban,  holott  ez  végzetes  találkozás  volt.  Itt 
nemcsak  személyi,  hanem  elvi  ellentétek  álltak  szem- 
ben s  Deák  ezt  már  Pozsonyban  mélyen  érezte,  előbb 
mint  bárki,  még  mint  Széchenyi  is ;  Batthyány  pedig 
nem  járhatott  el  másként,  mert  világos  volt,  hogy 
minisztérium  Kossuth  nélkül  lehetetlen  és  két  körül- 
ményben csalódott  úgy  ő,  mint  a  nádor  és  az  általok 
vezetett  bécsi  körök.  Egyik  az,  hogy  ha,  a  mint  ők 
mondták,  Kossuth  belép  a  minisztériumban,  mint  a  kor- 
mány tagja,  kevésbbé  lesz  ártalmas,  mert  kevésbbé 
lesz  módja  izgatni;  holott  éppen  ezáltal,  mivel  titok 
előtte  nem  volt,  a  legjobban  kezébe  került  az  izgatás 
anyaga ;  a  másik  az,  hogy  a  legártalmatlanabb  minisz- 
tériumot, a  pénzügyit  adván  neki,  ezzel,  mint  István 
nádor  leveléből  világos,  erejét  paralyzáltnak  gondol- 
ták ;  ámde  utóbb  kiderült,  hogy  éppen  a  legnagyobb 
erőt  kapta  kezébe  s  befolyása  csak  annál  végzetesebbé 
vált;  annál  inkább,  mert  a  másik  hatalmi  eszköz,  a 
belügy,  egy  vele  ,  rokonszenvező,  sőt  utóbb  vele  szö- 
vetkező kézbe,  a  Szemeréébe  került.  Ily  személyzeti 
viszonyok  közt  egységes  elvek,  közértelmű  szilárd  el- 
határozás, egyöntetű  vezetés  lehetetlen  volt ;  rendesen 
azon  fordult  meg  a  kérdés,  hogy  melyik  fél  erősebb 
s  ennek  elve  győzött.  Ezért  a  miniszter-tanácsi  ülé- 
sek már  kezdet  óta  a  lehető  legzajosabbak  s  legzava- 
rosabbak  voltak.  „Én  kétszer  voltam  István  nádor 
elnöklete  alatt  tartott  minisztertanácsban  ily  minőség- 
ben (t.  i.  mint  jegyző) ;  —  írja  Ghiczy  —  de  mond- 
hatom, hogy  oly  ziláltan  folyt  a  tanácskozás,  hogy 
én,  ki  sokáig  voltam  jegyző  és  gyakorlott  a  határo- 
zatok  értelmének    fölfogásában,   ismételve   kénytelen 

voltam  kérdezni,  hogy  miben  történt  a  megállapodás. 
A  tanácskozás  reám  azt  a  benyomást  tette,  hogy  nem 
jó,  ha  igen  sok  okos,  de  külön  alapnézetü  ember  van 
együtt  egy  minisztériumban.*  Mindennek  daczára  azon- 
ban, noha  többen  érezték  az  összeférhetetlenséget, 
kilépni  nem  mertek,  mert  általános  volt  a  hit,  hogy 
még  egy  teljes  minisztérium  megerősíttetni  nem  fog, 
többé  pénz-  és  hadügyminiszter  nem  lesz.  Maradtak 
tehát  az  egymást  kizáró  elemek;  sőt  a  kilépéssel 
fenyegetődzés  Kossuthék  egyik  politikai  fogásává  lett, 
s  vele  sok  határozatot  kierőszakoltak  a  tanácsban  a 
többség  ellen,  mely  aggódva  engedett. 

Ezek  voltak  mindjárt  kezdetben  a  minisztérium 
belső  viszonyai.  A  kormány  a  haderő  kérdésében  azáltal 
akart  magán  segíteni,  hogy  egyrészről  szaporította  a 
nemzetőrséget,  melyet  azonban  fölfegyverezni  nem  bírt 
s  belőle  rendes  katonaságot  alakítni  úgyis  a  lehe- 
tetlenséggel volt  határos;  másrészről  pedig  egyelőre 
nem  sürgette  a  külföldön  levő  magyar  katonaság  haza 
küldését,  tekintve  Ausztria  kényes  helyzetét,  de  midőn 
a  vasmegyei,  pozsonyi  zsidó  üldözések,  szatmármegyei, 
békési,  közép-szolnoki  földfelosztási  rendetlenségek, 
selmeczi  tót  mozgalmak  előállottak :  április  16-ikán, 
20-ikán,  24-ikén  ismételve  küldött  Eszterházynak  sür- 
getést, hogy  katonáink  hazaküldését  Olaszországból, 
Galicziából,  Morvából  eszközölje  ki  az  1848 :  ül.  t.-cz. 
8.  §-a  értelmében  s  egyszersmind  kijelenti,  hogy  ha 
ez  a  kívánata  most  sem  teljesíttetnék,  oly  lépések 
megtételét  látja  elkerülhetlennek,  minőkre  felelőssé- 
gének érzete  kényszeríti.  Addig  is  az  április  26-iki 
minisztertanács  egy  tízezer  emberből  álló  őrsereg  ki- 
állításának előmunkálataira  Batthyánynak  és  Kossuth- 
nak megbízást  adott. 

Ez  a  hivatalos  közlemény  a  lapokban  a  sajtónak 
és  közvéleménynek  szólt,  melyek  már  kezdet  óta  ócsá- 
rolták a  kormány  erélytelenségét,  s  ennek  lapokban, 
népgyűléseken,  klubokban  szabad  kifejezést  adva, 
népszerűségét  s  benne  a  hitet  aláásni  nemcsak  ipar- 
kodtak, hanem  ez  korán  sikerült  is;  úgy  hogy  még 
Kossuthban  is  megingott  a  hit  s  hívei  csak  azzal  tart- 
tották  fenn,  hogy  ő  bizony  cselekednék,  de  a  minisz- 
terség kezeit  megköti. 

Katona  az  egész  országban  alig  18,000  volt;  de 
nem  magyar  és  nem  tisztán  a  kormány  rendelkezése 
alatt ;  pénz  az  állampénztárban  alig  volt  400,000  forint. 
A  tenni  nem  bírásnak  ily  körülményei  közt  szakadt 
a  minisztériumra,  a  belső  bajokon  kívül,  három  nagy 
közös  kérdés :  az  államadósságokban  az  arányos  rész- 
vétel, az  olasz  háborúra  adandó  segély  és  a  közös 
költségekben  az  arányos  osztozás.  Ezek  egyesültek 
abban  a  főkérdésben,  melyet  röviden  az  egyesített 
birodalom  nagyhatalmi  állásának  nevezhetni. 

Közűlök  időrendben  első  az  államadósságok  ügye 
volt,  mely  a  márcziusi  alkudozásokban  már  szóba 
került;  de  egyelőre  a  miniszterjelöltek  kitérhettek 
előle ;  azonban  áprüis  7-ikén,  a  népképviseleti  törvény- 
nyel kapcsolatban,  a  király  egy  külön  leiratot  küldött 
a  nádorhoz;  de  az  akkori  izgatottság  közepett  annál 
kevésbbé  mondta  úgy  a  nádor,  mint  a  kormány  közzé- 
tehetőnek, mert  a  rendi  országgyűlés  nem  is  hiva- 
tott róla  dönteni.  így  egyelőre  titokban  tartatott;  de 
—  mint  Deák  is  mondta  1867  deczember  14-ikén  a 
házban  —  a  törvények  szentesítése  után  azonnal  fel- 
hívta a  kormányt  ő  felsége  mintegy  200  miUió  forint 
adósság,  illetve  ennek  évi  tíz  millió  kamatja  elválla- 
lására ;  sőt  alig  oszlott  el  az  utolsó  rendi  országgyű- 

lés,  a  föntebbi  leiratot  a  bécsi  kormány  kiadta  a 
Wiener  Zeitung  április  16-iki  számában,  melyben  az 
adósság  elvállalására  nézve  hivatkozás  történik  a 
nemzet  nagylelkűségére,  a  bizalom  megerősödésére, 
az  osztrák  tartományok  sürgetésére  és  a  pragmatica 
sanctiora,  mely  utóbbiban  tehát  az  elvállalás  jogi 
kötelezettsége  volt  kifejezve. 

Kétségtelen  s  bölcsebb  hazánkfiai  ezt  akkor  ia 
elismerték,  el  1849  január  13-ikán  Kossuth  maga  is, 
hogy  ezeknek  az  adósságoknak  egy  részét  már  akkor 
el  kellett  volna  vállalni  és  utóbb  el  is  vállalt  a  nemzet 
1867-ben  körülbelül  háromannyit;  érezték  sokan  azt 
is,  hogy  ezzel  azonnal  ki  lehetett  volna  csavarni  a 
reactio  kezéből  a  legerősebb  fegyvert.  De  soha  rosz- 
szabbkor  s  kevesebb  politikával  ki  nem  adhatták  volna 
ezt  a  követelést,  még  pedig  méltányosság  helyett  jogi 
kötelezettség  gyanánt ;  midőn  a  kormány  pénz  s  had- 
sereg nélkül  hányódott  az  anarchia  és  lázadás  veszélyei 
közt;  midőn  az  önfentartás  egyenesen  követelte  a 
pénz  összetartását.  Valami  oly  fékevesztett  felhábo- 
rodás fogta  el  tehát  a  kedélyeket,  mint  a  márcziusi 
napok  végén  s  nem  volt  egyetlen  hang,  mely  mellette 
mert  volna  emelkedni.  Hogyan?  örök  időkre  évi  tíz 
milliót  elvállalni  az  egyenes  adókra,  melyek  eddig 
ennek  felét  sem  érték  el  s  mindezt  egyszerre  az  úrbéri 
kárpótlással,  holott  azokból  az  adósságokból  Magyar- 
ország semmit  sem  vett  fel,  meg  sem  kérdezték,  szám- 
talan törvény  idézhető  ellene  és  belőlök  semmit  ha- 
zánkra nem  fordítottak ;  fizetni  akkor,  midőn  az  ország 
összes  jövedelmeit  évi  28  millió  forintra  számították  ? 

Ezek  voltak  versben  és  prózában  a  felháborodás 
kérdései  még  a  miniszterialis  Pesti  Hirlap-ban  is,  és 
a  rajok  adott  kemény  válaszok   fejezték   ki  a  taga- 

dás  határozottságát.  Merhetett-e  most  már  a  kormány, 
midőn  Batthyány  a  minisztertanácsban  előhozta,  mást, 
mint  tagadó  választ  adni  a  jogi  kötelezettségre  nézve  ? 
Még  Széchenyi  és  Deák  is  ellene  szóltak  s  Deák 
magánkörben  adott  nyilatkozata,  hogy  jogilag  az  el- 
vállalás minket  nem  kötelez  és  különben  is  ezt  az  adós- 
ságot elfogadni  nem  lehetne  a  tönkremenés  világos 
szándéka  nélkül,  mert  a  kamatokat  nem  birnók  fizetni : 
nyilvánosságra  került  s  általános  helyeslés  közt  ismétel- 
gették. Deák  hozzátette  1867  deczember  14-ikén,  hogy 
a  bécsi  kormánytól  hiba  volt  a  jogi  kötelezettség  emle- 
getése ;  de  a  magyar  kormány  is  hibázott,  hogy  hala- 
dék nélkül  ki  nem  jelentette  azt,  a  mit  1861  óta  a 
nemzet  mindig  tett,  hogy  méltányossági  és  politikai 
okokból  kész  az  adósság  egy  részének  elvállalásáról 
alkudozni.  „Mennyi  baj,  mennyi  viszály,  vér  és  áldo- 
zat lett  volna  ezáltal  valószínűleg  elkerülve  !"  így  tör- 
tént, hogy  egész  1848-ban  a  kormány  az  országgyűlés 
előtt  ezt  a  kérdést  elő  sem  hozta. 

A  második  kérdés  az  olasz  háborúra  adandó  segély 
ügye  volt.  Erről  márczius  végén  már  a  házban  is  volt 
szó;  akkor  Batthyány,  a  ki  a  miniszterialis  törvény 
elfogadása  alkalmából  úgy  a  maga,  mint  a  minisztérium 
nevében  megígérte  az  olaszok  elleni  segélyt,  melyet  a 
bécsi  kormánykörök  40,000  katonában  kívántak  meg- 
adatni: kijelentette  Madarász  interpellatiójára,  hogy 
e  segély  kötelezettsége  a  pragmatica  sanctíóból  egye- 
nesen következik.  Ezt  akkor  az  egész  országgyűlés 
helyeselte.  Ámde  már  pár  nap  múlva  a  közvélemény 
hangosan  kiáltozni  kezdte,  hogy  midőn  egy  önérzetében 
megalázott  nemzet  küzd  szabadságáért  és  hazájáért, 
éppen  mi,  magyarok,  segélyt  ellene  nem  adhatunk  s 
nincs  kormány,  a  mely  erre  áldozatot  vagy  csak  hajla- 

mot  is  bírna  kierőszakolni.  Ezt  Kubinyi  közhelyeslés 
közt  április  10-ikén  meg  is  mondta  egy  ülésen.  Ámde 
az  országgyűlés  után  Batthyány  nem  egyszer  ismételte 
ebbeli  igéretét  Bécsben,  valahányszor  valami  iratot 
kieszközölt ;  sőt  midőn  Batthyány,  Eötvös  és  Széchenyi 
a  májusi  események  után  Innsbruckba  mentek  a  királyt 
az  országba  hívni,  az  uralkodó  a  Budára  jövetelt  ettől 
tette  függővé.  Ez  ezt  a  kérdést  nemcsak  előtérbe 
áUitotta,  hanem  ebben  fejeződött  ki  a  pragmatica 
sanctióból  folyó  kapcsolat  követelménye,  melyben  az 
egész  kormány  is  kezdetben  egyetértett  s  csak  utóbb 
lett  benne  különvéleménye  Kossuthnak  és  Szemerének. 

A  harmadik  kérdés  általában  a  két  országot  ülető 
közös  ügyek  s  elsősorban  a  közös  költségek  kérdése 
volt,  melyekre  április  2-Lkán  Deák  indítványára  az 
országgyűlés  a  jövőben  beszámítandó  három  miUió 
forintot  ellentmondás  nélkül  szavazott  meg. 

Deáknak  mind  e  kérdésekben  álláspontja  nyílt 
s  határozott  volt  s  az  államadóságokat  leszámítva, 
tudván,  hogy  jövőnk  ezen  dől  el,  engedékenységet 
javasolt  minden  alkalommal.  Számtalanszor  mondta  a 
minisztertanácsokban,  hogy  sem  pénzünk,  sem  fegy- 
verünk, sem  megbízható  katonáink,  sem  alkalmas 
hadvezéreink  nincsenek,  csak  erély  és  belátás  ment- 
het meg.  Ámde  Kossuthot,  ki  áUandó  szellemi  láz- 
ban élt  s  kinek  az  események  látszottak  szövetsége- 
seivé szegődni,  meggyőzni  nem  bírta.  Mészáros  is  azt 
Írja  Deákról,  hogy  „a  külviszonyokra  nézve  legenge- 
dékenyebb  volt  s  mindent  feláldozott  volna,  csakhogy 
honának  jövőjét  biztosíthassa ;  s  azért  felette  csodál- 
koztam, midőn  hallottam,  hogy  az  országgyűlésen  az 
ausztriai  államadósság  egy  részének  átvételét  ő  is 
ellenezte.    Azonban  azóta,    mióta  a  körülmények  vál- 

toztak,  ő  is  máskép  kezdett  gondolkozni,  s  ha  Horvát- 
országot illető  ajánlatai  elfogadtattak  volna  —  talán 
nem  jutunk  vala  oda,  hol  vagyunk.  Deák  higgadt, 
jószívű  kedély  volt,  a  hazai  körülményeket  s  az  embe* 
reket  ismerte.  Logikai  ész,  világos  öntudat,  a  körül- 
mények világos  felfogása  és  előadása  által  tűnt  ki  s 
későn  jővén  az  1848-iki  országgyűlésre,  azt  elhamar- 
kodónak  látta,  s  ezen  elhamarkodás  káros  következ- 
ményeit szerette  volna  megelőzni.  Végül  békés  s  talán 
túlengedékeny  jelleme  daczára  el  lehet  róla  mondani : 
bár  ilyes  emberek  lennének  a  kormányok  élén,  akkor 
tán  még  törvényekre  sem  lenne  szükség ;  ők  maguk 
a  törvény,  ők  korszakuk  fénye,  igazsága  és  erénye 
lévén.  Reám  meggy őzőleg  hatott.  Mihelyest  vélemé- 
nyét elmondotta,  elhallgatott,  nem  vitatta  azt ;  a  minisz- 
teri határozatnak  nem  állott  ellent ;  röviden :  minden 
volt,  csak  nem  forradalmi  ember,  s  bár  tulajdonai 
vezérszerepre  hívták — békeszeretetével  kivonta  magát. " 
Alapjában  ez  a  három  kérdés  mind  közösügy  ugyan ; 
de  akkoriban  a  mindkét  oldalon  uralkodó  tájékozat- 
lanság miatt  külön  s  az  események  nyomása  alatt 
alkalomszerűleg  dobattak  a  zavarok  közé ;  azonban  a 
két  első  már  április  folyamán  a  Lajtha  mindkét  felén 
foglalkoztatta  az  izgatott  közvéleményt,  növelve  a  poli- 
tikai rázkódások  körét  s  baljóslatokkal  töltve  el  a 
gondolkodó  elméket.  E  jelenetek  egyike  volt  az,  hogy 
midőn  Pestről  április  havában  vagy  200  huszárt  és  a 
magyar  katonaságot  Olaszországba  akarták  vinni,  a 
pesti  ifjúság  meggátolta ;  másfelől  proclamatióval  akart 
lázadást  szítani  az  itt  levő  olasz  katonaságban,  hogy 
menjen  hazája  segítségére  engedély  nélkül.  Mind- 
ebből izgalom  támadt;  már  április  második  felében 
a  minisztériumot   egyik  vád  a  másik  után  érte,  hogy 

akar  is  cselekedni,  nem  is,  hogy  erélye  és  merészsége 
nem  kielégítő,  hogy  nem  áll  az  események  színvonalán, 
hogy  nem  hívja  össze  a  nemzetgyűlést,  mely  kijavítsa 
az  előbbi  országgyűlés  hibáit,  mely  tovább  ült  együtt, 
több  ideiglenes  törvényt  hozott,  mint  kellett  volna  s 
bennök  nem  mindig  radikális  elvekből  indult  ki.  így 
a  minisztérium  előbbi  általános  népszerűsége  java- 
részét április  végére  már  elvesztette.  Másrészről  ugyan- 
ekkor a  magyar  lapok  útján  a  hangulatról  értesült  s  a 
bécsi  kormány  által  sugalmazott  bécsi  lapok  szemre- 
hányást szemrehányásra  halmoztak,  hogy  mi  sem 
pénzt,  sem  katonát  adni  nem  akarunk ;  az  Olaszország- 
ban levő  magyarokat  is  visszaköveteljük,  sőt  vissza- 
csábítjuk ;  a  hazánkban  levő  olasz  katonákat  pedig 
lázadásra  s  hazatérésre  buzdítjuk,  a  monarchiát  ketté- 
szakítottuk, a  kormány  hatalmát  megzsibbasztottuk 
s  ha  a  had-  és  pénzügyben  eddigi  irányunkban  meg 
nem  gátoltatunk,  a  monarchia  összeomlik.  Ez  volt 
ott  kétségtelenül  a  hivatalos  álláspont  is  már  május 
7— 8-ika  körül. 

így  történt,  hogy  míg  emígy  bajaink  sokasodtak, 
a  bécsi  kormánykörök  mephistói  gyönyörrel  szemlélték 
őket  és  segítés  helyett  örömmel  ragadták  meg  azokat 
az  eszközöket,  melyek  alkalmasak  voltak  belső  ügyeink 
bonyodalmait  a  végsőkig  fokozni  s  tehetetlenségünk 
érzetét  az  elkeseredésig  csigázni,  látni  kellvén,  hogy 
miként  uszítják  ránk  minden  képzelhető  ellenségeinket. 
Deák  április  30-ikáról,  miután  elősorolta  a  minisztérium 
erőlködéseit,  a  horvát  terveket,  a  bánáti  és  bácsi 
lázadást,  a  tótok  mozgolódásait  és  azt,  hogy  mindez 
ellen  sem  katona,  sem  fegyver,  sem  pénz  nincs,  így 
folytatja  a  helyzet  rajzát :  „Bécs  örül  e  bajoknak,  mert 
haragusznak  reánk,   hogy  a  status-adósságokból  egy 

pár  száz  milliót  elvállalni  nem  akarunk,  ezt  pedig 
nem  tehetjük,  mert  fizetni  képesek  nem  volnánk  a 
kamatokat,  a  megbukott  pártnak  néhányai  szintén 
örülnek,  sőt  titkon  talán  táplálják  is  a  már  kitörő 
mozgalmakat." 

Mindez  csak  kezdete  volt  még  a  bajoknak,  melyek 
különben  csak  abban  változtak,  hogy  naponként  foko- 
zódtak; legkivált  azonban  az  járult  fokozásukhoz,  hogy 
május  10  és  11-ike  közti  éjjel  a  pesti  ifjúság  tömér- 
dek nép  kíséretében  tíz  óra  tájban  Budára  ment,  hogy 
Lederer  Ignácz  katonai  parancsnoknak  macskazenét 
adjon.  ^  Lederer  ezt  előre  megtudván,  lakását  a  Szent- 
György-téren  katonákkal  rakatta  meg  s  a  macska-zene 
kezdetén  trombita- jeladásra  ezek  a  fegyvertelen  népre 
rohanván,  szétoszlásra  fel  sem  szólítva,  német  károm- 
lások közt  kaszabolta  s  szétverte.  Ebből  oly  izgalom 
támadt,  hogy  a  nádor  és  kormány  alig  bírta  lecsilla- 
pítani. Másnap  a  minisztertanács  elrendelte  ugyan  a 
vizsgálatot,  de  Lederer  Bécsbe  futása  csak  növelte  az 
izgalmat  és  Petőfi  az  azon  nap  tartott  népgyűlésen  oly 
hevesen  fakadt  ki  a  minisztérium  erélytelensége  miatt 
s  oly  erélylyel  követelte  az  országgyűlés,  vagy  mint  ő 
nevezte,  a  „nemzeti  convent"  összehívását,  hogy  az  első- 
ért ugyan  sok  szemrehányás  érte  s  népszerűségét  nagyon 


^  E  macskazene  okai :  Lederer  Ignácz,  magyarországi  ka- 
tonai parancsnok,  megtagadta  a  magyar  kormánynak  az  enge- 
delmességet a  május  7-iki  királyi  rendelet  s  a  törvény  ellenére ; 
a  nemzetörségnek  csak  néhány  száz  fegyvert  adott  ki,  holott 
utóbb  kisült,  hogy  a  fegyvertárban  14,000  fegyver  van  s  ö 
becsületszavára  állította,  hogy  nincs.  A  közvélemény  tehát  fel 
volt  ellene  háborodva  s  minthogy  a  hadi  parancsnokságot  a 
kormány  nem  vette  vagy  nem  vehette  el  tőle,  ezért  a  fiatalság 
egy  része  elhatározta,   hogy   ellenszenvének  így  ad  kifejezést. 

is  leapasztotta;  de  az  utóbbi  közóhajtássá,  sőt  köve- 
teléssé emelkedvén,  a  minisztertanács  végzéséből  a 
nádor,  mint  helytartó,  május  20-ikán  az  országgyűlést 
a  király  nevében  összehívta  július  2-ikára. 

Mindez  oly  időben  történt,  mikor  a  minisztérium 
valóban  nagyobb  erélylyel  kezdett  fellépni.  Batthyány 
a  nádorral  május  2-ikán  Bécsbe  menvén,  május  6-ikán 
kieszközölt  több  kéziratot  Jellasich  ellen  és  a  Horvát- 
országba küldendő  királyi  biztosra,  továbbá  május 
7-ikén  Mészáros  hazarendelésére,  a  magyar  katona- 
ság és  a  végvidékek  feletti  rendelkezési  jogra  nézve ; 
intézkedett  május  16-ikán  az  április  26-Lki  miniszter- 
tanácsi végzés  értelmében  10,000  honvéd  (nemzet- 
őrsereg) toborzásáról,  20-ikán  két  millió  forint  erejéig 
közpénztári  utalványok  és  12,500.000  forint  mennyi- 
ségig egy-  és  kétforintos  bankjegyek  kibocsátásáról  és 
ezek  érczalapjának  nemzeti  adakozásból  való  össze- 
gyűjtéséről ;  közben  Mészáros  május  24-ikén  elfoglalja 
hivatalát,  június  elsején  fölesketi  Budán  a  vérmezőn 
a  katonaságot  az  alkotmányra,  megtörténik  Erdélylyel 
az  unió  május  30-ikán ;  június  elején  több  kedvező 
királyi  kézirat  érkezik  Pestre,  melyek  egyike  Jella- 
sichot  engedelmességre  inti,  másika  Hrabovszky  horvát- 
országi biztosnak  szigorú  eljárást  parancsol,  a  har- 
madik minden  polgári  és  katonai  hatóságot,  a  negyedik 
Puchner  erdélyi  hadiparancsnokot  a  minisztérium  alá 
rendeli  s  június  10-ikén  ezeket  két  más  követte 
Jellasich  és  a  határőrvidékek  ellen.  E  mellett  május 
15-ikén  a  második  bécsi  forradalom  elől  az  udvar 
Innsbruckba  menekülvén,  mihelyt  ezt  a  minisztérium 
megtudta,  május  19-ikén  egy  hirdetményt  tett  közzé 
a  rend  és  a  király  iránti  húségről;  mert  elhatározta, 
hogy   a   királyt   Magyarországba   fogja  hívni.   Ezóta 

a  király  behívása  az  országba,  mint  összes  súlyos 
bajaink  gyógyszere  szerepelt  a  miniszterialis  politiká- 
ban ;  ezért  a  május  20-iki  minisztertanács-ülés  határo- 
zatából maga  a  nádor  is  Innsbruckba  ment,  hogy  ezt 
kieszközölje  s  az  olaszok  elleni  segély  megigérése 
után,  június  elején,  érkezett  is  erre  nézve  egy  kedvező 
királyi  válasz. 

Mindezek  azonban  egyrészről  nem  nyugtatták  meg 
a  magyar  s  főleg  a  pesti  közvéleményt,  mely  kezdte 
megszokni;  hogy  ilyeseknek  ne  higyjen,  mert  hiszen 
tartalmukkal  naponként  egészen  ellenkező  történik  s 
nekik  éppen  azok  nem  engedelmeskednek,  kiknek 
szólanak ;  másfelől  csak  növelték  a  bizalmatlanságot 
abban  a  minisztériumban,  mely  cselekvés  helyett 
iratokat  eszközöl  ki  s  mindinkább  meggyökerezett  a 
hit,  hogy  a  király  környezete  kettős  eljárást  követ: 
egyrészről  megadja  a  minisztérium  kívánatait,  másfelől 
felfegyverzi  elleneinket. 

Teljesen  ugyanezt  írja  Deák  is  sógorának  június 
15-ikén.  Elsorolja  a  fenyegető  veszélyeket  a  ráczok, 
Jellasich,  sŐt  a  budapesti  tömeg  részéről,  a  miniszteriura 
tehetetlenségét,  mert  nincs  fegyver  és  kapni,  sőt  venni 
sem  lehet ;  megemlítvén  továbbá  a  pénzhiányt,  a  hitel 
lehetetlenségét,  a  közjövedelmek  csökkenését,  így  foly- 
tatja: „De  legsúlyosabb  az :  hogy  valószínűleg  perfidia 
vesz  körül  minden  oldalról ;  a  király  aláír  mindent ;  mi 
annak  folytán  rendelkezünk,  de  segítségre,  bizalomra, 
engedelmességre,  kivált  a  katonai  karnál  nem  találunk ; 
mindenütt  azt  hirdetik :  hogy  mi  űztük  el  a  királyt  s 
á  császár  nevével,  de  az  ő  akaratján  kívül  izgatnak 
ellenünk".  „Mi  teszünk,  a  mit  tehetünk,  de  fegyver 
nélkül,  pénz  nélkül  mire  mehetünk,  s  még  ezenfelül 
is  minden  oldalról  szórt  szemrehányások,  keserűségek, 

vádak,  kárhoztatások,  hogy  miért  nem  tetttink  többet 
s  nem  teremtettünk  fegyvert,  pénzt  és  erőt  r  sem  anyagi, 
sem  szellemi  erőnket  nem  növelik ;  sőt  bizalmatlan- 
ságot gerjesztve  irántunk  és  a  polgárok  egyes  osztá- 
lyai között  is,  még  inkább  lehetetlenné  tesznek  minden 
hatást.  Örömest  engednénk  helyünket,  legalább  mi 
néhányan,  másoknak,  ügyesebbeknek,  erősebbeknek; 
de  minden  megbomlásunk  még  inkább  sietteti  a  közelgő 
anarchiát  s  ezt  lelkünkre  nem  vehetjük;  pedig  talán 
nem  hibázok,  ha  azt  mondom:  hogy  magunk  között 
is  van  egymás  iránt,  legalább  egy  iránt,  bizodalmat- 
lanság.  Mindez  barátom,  pokol  e  földön,  látni  a  haza 
közelgető  veszélyét,  ott  áUni  a  dolgok  élén  hatalom 
s  tekintély  nélkül,  nem  bizhatni  senkiben  és  semmi- 
ben s  érezzük  azt,  hogy  életünk,  becsületünk  hihetőleg 
siker  nélkül  lesz  koczkáztatva  és  még  sem  léphetni  le 
ezen  helyről  a  haza  miatt  s  a  legszentebb  kötelesség 
miatt:  ez  kínos,  iszonyúan  kínos  érzés.  Ily  érzelmek 
között  keU  a  közigazgatás  mindennapi  száraz  dolgait 
is  végeznünk  s  ha  oly  komoly  dolog  nem  volna,  nevet- 
ségesnek mondhatnám,  midőn  igazságügyi  ügyekkel, 
tervekkel  s  törvényjavaslatokkal  foglalkozom,  de  lelkem 
a  hazát  fenyegető  veszélyek  elhárításának  gondjain 
csügg  szakadatlanul." 

így  ír  Deák  pár  héttel  az  országgyűlés  előtt  s  e 
levélből  is  világos,  hogy  ekkor  már  teljes  volt  a  minisz- 
tériumban „egy  miatt"  a  szakadás,  melyről  egyébként 
minden  egykorú  adat  tanúskodik.  Ez  az  „egy"  szó, 
mely  természetesen  Kossuthra  vonatkozik,  ismételten 
előfordul  a  48-ról  szóló  fóljegyzésekben  és  levelekben. 
Másrészről  világos  az,  hogy  ekkor  már  a  bécsi  körök 
bizalma  teljesen  elfordult  hazánktól  s  a  kormánytól; 
ezt  csak  valami  nagy  bizalmi  ténynyel  lehetett  volna 

visszavívni  a  dynastiai  érdekek  és  a  közösügyi  bizto- 
sítékok kérdéseiben.  Az  összes  hatalmi  eszközök  két- 
ségbeejtő szegénysége  mellett  csakugyan  ez  lett  volna 
az  egyetlen  mentőeszköz;  de  ilyesre  a  minisztérium 
akkori  belső  viszonyai  közt  gondolni  sem  lehetett, 
noha  a  többség  akarta  volna.  E  belső  viszonyokról 
többek,  de  kivált  Mészáros  feljegyzéseiből  azt  tudjuk, 
hogy  Klauzál  mindig  Deákkal  tartott ;  Eötvös,  ha  jelen 
volt,  szintén,  utóbb  azonban  ritkán  jelent  meg  s  közjogi 
kérdésekben  még  tovább  ment  volna,  mint  Deák;  Mészá- 
ros, Széchenyi,  mindig  Deákkal  szavazott ;  Batthyány 
politikailag  bármily  határozott  volt,  Kossuthtal  azért 
igyekezett  mindig  megegyezni,  mert  tudta,  hogy  nél- 
küle minisztériuma  s  bármely  más  kormány  is  lehetet- 
len. Mindebből  világos,  hogy  Kossuth  volt  kisebbségben; 
mégis  az  előbbi  okból,  mindig  az  ő  eszméi  győztek; 
mert  „alig  volt  két  tanácskozás  közül  egy,  hol  le- 
mondással ne  fenyegetőzött  volna.  A  többi  miniszter, 
nem  akarván  az  országgyűlés  előtt  lemondani,  — 
holott  állását  kiki  gyűlölte  —  engedett.  Gondolták 
és  remélték,  hogy  a  fellengős  ember  némely  inprak- 
tikus  kívánalmaiban  s  a  pénzügyben  magamagát  fogja 
megbuktatni,  vagy  pedig  a  bölcs  országgyűlés  fogja 
kelletén  felüli  sebes  és  veszélyes  mozgását  rosszalni. 
Hanem  e  számítás  hibás  volt,  a  mint  azt  a  követ- 
kezmény is  megmutatta." 

De  ezekhez  még  más  körülmények  is  járultak. 
Kossuth,  Madarász  László  útján,  a  pesti  forradalmi 
klubokra  támaszkodott;  ezek  elterjesztették  a  hitet, 
hogy  ő  bírna  tenni  elhatározót  és  nagyot,  ha  minisz- 
tertársai nem  gátolnák  és  a  május-júniusi  pénzügyi 
műveletek  annál  jobban  erősítették  e  hitet,  mert  úgy 
tüntették  fel  őket,  mint  egy  ily,  önálló,  a  korlátoktól 

magát  felszabadított  Kossuth  első  önálló  tevékenységét, 
így  lett  ő  a  haza  egyedüli  reménye  s  mintegy  önálló 
politikája  kiemelésére  megindította  július  elsején  a 
Kossuth  Hirlap-^éX,  minél  a  helyzetet  alig  jellemezheti 
valami  jobban.  E  mellett  azt,  hogy  ő  önállón  cselekszik, 
megerősítette,  hogy  április  végén  betegsége  miatt 
Budára  egy  villába  költözött,  a  minisztertanácsokban 
egy  ideig  nem  vett  részt  s  fontos  nyilatkozatok  jelentek 
meg  aláírása  nélkül.  Midőn  Batthyány  ennek  káros 
hatását  kissé  későn  észrevette,  rábírta  őt,  hogy  újra 
Pestre  költözzék ;  sőt  a  kormányértekezleteket  nála 
tartotta;  de  mindez  nem  történhetett  a  nélkül,  hogy 
az  ő  tekintélye  rohamosan  ne  szálljon  és  Kossuthé  ne 
emelkedjék. 

Ily  körülmények  közt  ült  össze  az  országgyűlés, 
mely  hivatva  lett  volna  elintézni  a  Magyarország  és 
Ausztria  közti  kapcsolat,  azaz  a  kölcsönös  védelem, 
a  közös  költségek  s  ezeken  kívül  az  államadósság  kér- 
déseit ;  midőn  már  el  volt  terjedve,  sőt  mélyen  meg- 
gyökerezve annak  a  perfidiának  tudata,  hogy  az  éppen 
ezeket  követelő  hatalom  támadtat  és  pusztíttat  orvul 
minket  saját  hazánkban;  midőn  tehát  ezekről  szólni 
hazaárulás  vádja  nélkül  majdnem  lehetetlen  volt;  és 
midőn  az  ellenkező  áramlatok  pártfogója  éppen  a 
minisztériumban  ült,  mint  ennek  legnépszerűbb  tagja, 
a  ki  ugyan  nem  készítette  elő  s  nem  is  hívta  ki  az 
ellenzők  támadásait,  de  midőn  ellenök  tenni  nem  akart, 
sőt  érdekökben  mindent  elkövetett :  éppen  azt  a  szoli- 
daritást bontotta  meg,  mely  nélkül  alkotmányos  kor- 
mányt elgondolni  nem  lehet. 

Deákot  a  júliusi  országgyűlésre  két  helyről,  ú  m. 
június  14-ikén  Debreczen  Ill-ik  kerületéből  (a  piacz 
és  hatvanutczai  915  választó)  s  15-ikén  a  szent-gróti 
(Zalamegye)  kerületből  választották  meg  felkiáltással 
követnek;  de  utóbbi  helyt  nem  minden  ellenszenv 
nélkül,  mint  Oszterhueber  június  9-ikén  irta.  Deák 
június  15-ikén  azt  felelte,  hogy  ő  leginkább  szeretne 
követséget  nem  vállalni,  mert  a  miniszteri  állást  ezzel 
összeférhetetlennek  véli;  de  a  minisztertanácsban, 
hol  ezt  előadta,  leszavazták.  Az  aztán  mindegy,  hogy 
honnan  lesz  követ,  az  ellenszenvvel  sem  törődik ;  „mi 
itt  —  mond  —  annyi  gúnynak,  rágalomnak,  sértések- 
nek vagyunk  kitéve,  hogy  már  elfásultunk  a  bizalom- 
nak  vagy  bizalmatlanságnak   nyilatkozatai  iránt".  A 

minisztertanácsi  határozat  alapján  pár  akkori  radikal- 
lap  is  foglalkozott  ezzel  az  összeférhetetlenségi  kér- 
déssel, s  Deák  nézetét  helyeselte ;  de  nagyobb  érdek- 
lődést nem  keltett.  így  Deák  a  szent-gróti  választást 
fogadta  el  s  a  debreczenieknek  köszönő  levelet  kül- 
dött, kik  helyette  Komlósy  Imrét  választották  meg. 

Míg  ezek  történtek,  Esterházy  Pál  június  15-ikén 
futár  útján  közölte  Innsbruckból,  hogy  a  király  beteg, 
Pestre  nem  jöhet  és  intézkedéseket  kér ;  mert  Ausztriá- 
ban öcscsét,  Ferencz  Károly  főherczeget  tette  helyet- 
tesévé. Erre  a  minisztertanács  június  18-ikáról  elküldte 
a  nádort,  Széchenyit  és  Eötvöst  Innsbruckba,  hogy  ha 
a  király  jobban  lenne,  hívják  meg  az  országgyűlés 
megnyitására;  ha  ez  nem  volna  lehető,  tegye  ideig- 
lenesen helyettessévé  az  összes  királyi  jogokra  nézve 
(törvényszentesítés,  kinevezések,  rendelkezés)  a  nádort 
s  az  országgyűlés  megnyitását,  Horvátországra  való 
tekintettel,  bízza  Ferencz  Károly  főherczegre.  Ugyan- 
ekkor a  miniszterek  a  király  által  kibocsátandó,  összes 
iratok  (a  király  helyettesítése,  Ferencz  Károly  főher- 
czeg  megbízása,  trónbeszéd)  szövegét  is  magukkal  vit- 
ték. A  főrendi  tábla  elnökéül  ajánlták  Majláth  Györ- 
gyöt, alelnökéül  báró  Perényi  Zsigmondot. 

Minthogy  azonban  Ferencz  Károly  betegsége  miatt 
Ausztriában  a  király  helyettesítése  János  főherczegre 
bízatott,  az  országgyűlés  megnyitására  a  király  a 
nádort  hatalmazta  meg  s  kiadta  az  összes  szükséges 
iratokat,  melyekkel  a  nádor  s  Eötvösék  26-ikán  érkeztek 
Pestre.  Ezek  következtében  június  28-ikán  miniszter- 
tanács tartatott,  melynek  legfőbb  tárgya  az  volt,  hogy 
az  olasz  kérdés  mi  módon  említtessék  meg  a  trón- 
beszédben, a  mit  a  király  és  környezete  egyenesen 
kívánt.  A  közhangúlatot   és  Kossuth  álláspontját  is- 

merjük ;  láttuk,  hogy  Batthyányék  az  innsbrucki  út 
alkalmával  a  segély  megadását  újra  megígérték  s 
ezt  Deák  is  a  pragmatica  sanctioból  folyó  kötelezett- 
ségnek ismerte  el.  A  minisztertanácsban  azonban  heves 
összetűzés  történt  e  pont  felett  s  Kossuth  újra  lemon- 
dással fenyegetőzött ;  ez  e  napokban  közbeszéd  tárgya 
volt  Pesten,  míg  lapjának  első  száma  (július  elsején) 
meg  nem  czáfólta ;  de  oly  módon,  hogy  a  történteket 
mindenki  kitalálta,  s  mindezek  a  közönség  figyelmét 
sokkal  inkább  az  olasz  kérdésre  irányozták,  mint  kel- 
lett volna.  Kossuth  különösen  a  közvéleményre  s  a 
kitörhető  zavarokra  hivatkozva  azt  vitatta,  hogy  az 
olasz  kérdést  a  trónbeszédben  meg  sem  kell  említeni; 
mert  a  képviselők  többsége  minden  segélyt  meg  fog 
tagadni;  de  a  minisztérium  többsége  annál  szüksé- 
gesebbnek tartotta  egyenes  megemlítését,  mert  az 
olaszok  elleni  segélyt  nevökben  Batthyányék  meg- 
ígérték, mert  a  kapcsolat  és  viszonosság  elvéből  foly, 
mert  a  miniszterelnök  ily  kijelentést  tett  már  a  meg- 
előző országgyűlésen,  mert  végül  a  segély  diploma- 
tice  nem  is  az  olaszok  elnyomására  adatnék,  hiszen 
mióta  Carlo  Alberto  szard  király  is  beleavatkozott  az 
olasz  kérdésbe,  ez  teljesen  külháború  jellegét  öltötte  fel. 

A  minisztertanács,  mely  most  is  Kossuth  lakásán 
tartatott,  abban  állapodott  meg,  hogy  az  országgyűlés 
megnyitása  előtti  napon  tartson  Kossuth  egy  követi 
értekezletet  és  a  többségtől  tegyék  függővé  az  ügy 
megemlítésének  módját. 

Ezt  az  értekezletet  Kossuth  meg  is  tartotta  és  föl- 
tette a  kérdést,  hogy  megemlítse-e  a  trónbeszéd  a 
szard  királylyal  folyó  háborút ;  mert  ha  bárminő  alak- 
ben megemlítik,  akkor  ennek  okvetetlenül  a  segély 
megadása   lenne  következménye?   Mondják  a  jelen- 

voltak,  hogy  Kossuth  bizonyos  burkoltsággal  tette  föl 
a  kérdést,  mi  végre  is  mindegy ;  de  hogy  óriás  több- 
ség szólt  a  megemlítés  mellett,  úgy  hogy  Eötvöstől 
támogatva,  ő  maga  is  küzdött  az  aránylag  is  kicsiny 
ellenzék  ellen;  azonban  ezek  s  főleg  Nyáry  ömlengései 
a  szabadság  elnyomásáról,  annyira  kiforgatták,  hogy  az 
értekezlet  végén  azt  mondta,  hogy  a  kormány  teljes 
egyértelműséget  remélt  s  ebben  csalódván,  meg  fogja 
kérni  a  nádort,  hogy  az  olasz  háborúra  vonatkozó 
részt  a  trónbeszédből  hagyja  ki. 

Mondják  többen,  hogy  a  miniszterek  elbámultak 
az  eredmény  ily  levonásán  s  az  értekezlet  utáni  minisz- 
tertanácsban nagy  vita  keletkezett  miatta.  Végre  ki- 
mondták, hogy  a  megemlítésnek  meg  kell  történnie, 
hiszen  a  többség  erre  nézve  biztos ;  ebben  Kossuth 
is  engedett ;  de  viszont  megegyeztek,  hogy  a  köz- 
vélemény miatt  és  Kossuth  helyzetének  megmentése 
végett  kössék  a  segélyt  feltételekhez.  így  jött  létre 
egy  compromissum,  egy  középút,  melynek  körmönfont 
tartalma  Kossuthtól  ered.  Ezt  július  5-ikén,  az  ország- 
gyűlés megnyitását  megelőzőleg,  a  nádor  elnöklete 
alatt  jegyzőkönyvre  vették  s  lényege  az,  hogy  nem 
lévén  tanácsos  semmi  olyannak  megemlítése,  a  mi  a 
szenvedélyeket  felizgatná  s  a  véderő  lelkesült  kiállí- 
tását az  országgyűlésen  gátolná :  ne  mondjon  a  trón- 
beszéd semmi  olyat  az  olasz  háborúról,  mi  a  köz- 
véleményt felizgatná,  csak  éppen  említse  meg;  de 
a  kormány  „ezt  korántsem  kívánja  oly  értelemben 
vétetni,  mintha  a  pragmatica  sanctioból,  melynek  alap- 
ján a  birodalom  kapcsolatának  épségben  tartását  az 
1848 :  in.  t.-cz.  2-ik  §-ja  is  kikötötte,  Magyarországra 
háruló  azon  kötelezettséget,  miszerint  a  fejedelmet 
külmegtámadás  ellen  védeni  tartozik,  kétségbe  vonni 

akarná".  Sőt  inkább,  mihelyt  hazánk  területi  épsége, 
belbékéje  biztosítva,  hazánk  törvényes  önállása  az 
osztrák  kormánytól  őszintén  elismerve,  „szóval  hazánk- 
nak és  királyunk  koronájának  materialis  és  morális 
integritása  teljes  biztosságba  helyezve  lesz",  a  minisz- 
térium állását  köti  hozzá,  hogy  a  hazai  rendes  had- 
sereg nélkülözhető  része  a  király  segítségére  adassék, 
de  csak  kültámadás  ellen.  Minthogy  pedig  a  nádor 
és  Batthyány  János  főherczegnek  meghívására  a  horvát 
bonyodalmakban  személyes  alkura  Bécsbe  mennek, 
hogy  a  minisztériumnak  július  4-iki  határozatai  értel- 
mében a  külügyminisztert  támogassák :  a  miniszter- 
tanács megbízza  Batthyányi,  hogy  a  fenti  kijelentést 
a  szükséghez  képest  megtehesse ;  de  figyelmeztesse 
a  föherczeget  és  az  ausztriai  minisztériumot,  hogy  ez 
Ígéret  valósítása  most  már  csak  attól  függ,  ha  az 
osztrák  minisztérium,  a  császári  hatalom  s  a  dynastia 
tagjai  mind  közremunkálnak,  hogy  hazánkban  a  tör- 
vényes rend  helyreálljon,  hazánk  törvényes  önállását, 
beleértve  a  pénz-  és  hadügyet  s  mindezek  teljes  füg- 
getlenségét, nyiltan  elismerik  és  megóvják ;  mert  a 
minisztérium  s  a  nemzet  ezek  megvédésére  el  van 
szánva  a  szentesitett  törvények  értelmében.  Világosan 
megjegyzik  azonban,  hogy  a  minisztérium  ezt  az  Ígé- 
retet nem  érti  a  lombárd-velenczei  olasz  nemzet  elnyo- 
mására ;  csak  oly  béke  és  egyesség  megkötésére,  mely 
a  trón  méltóságának,  másrészt  az  olasz  nemzet  jogai- 
nak, szabadságának  s  méltányos  kívánatainak  egyiránt 
megfelel".  Maga  Kossuth  Iratai-ban  (II.  352. 1.)  elismeri, 
hogy  ennek  a  középútnak  czélja  csakugyan  az  olaszok 
elleni  segély  megadásának  kikerülése  volt;  de  úgy, 
hogy  a  pragmatica  sanctioból  folyó  kötelezettség  mégis, 
elvileg  legalább,  meg  ne  tagadtassék. 

Ugyanekkor  Batthyány,  tekintettel  azokra  a  hírekre, 
melyek  a  minisztériumban  levő  szakadásról  voltak 
elterjedve,  a  kormány  szónokául  s  így  képviseletével 
e  főkérdésekben  Kossuthot  bízta  meg,  a  mi  logikailag 
Kossuth  még  nagyobb  hatalmára  vezetett,  a  mint  ezt 
már  csak  az  olasz  ügy,  illetve  a  válaszfelirati  vita  is 
megmutatta.  Ekkép  történt,  hogy  a  július  5-iki  meg- 
nyitáson felolvasott  trónbeszéd  mindazt  magában  fog- 
lalja, a  mit  az  uralkodó  nyíltan  hazánk  elleneinek 
akkor  mondhatott ;  de  a  közösügyekről  nincs  benne 
egy  szó  sem  s  az  olasz  háborúról  is  csak  ez  az  ál- 
talános kitétel:  „a  lombard- velenczei  királyságban, 
hol  a  sardiniai  királynak  s  némely  más  olaszországi 
hatalmasságoknak  ellenséges  seregei  is  harczczal 
támadták  meg  ő  felségének  seregeit,  a  háborút  bevé- 
gezni nem  lehetett"  ;  tehát  semmi  határozott  kijelentés 
benne  nincs. 

Miután  tehát  az  országgyűlés  a  válaszfeliratot  letár- 
gyalta, Batthyány  július  24-ikén  Bécsbe  ment  s  ott  elő- 
adta a  minisztérium  július  5-iki  határozatát,  a  mint 
az  Értsük  meg  egymást  röpirat  tévesen  írja  1875-ben, 
nem  Lajos,  hanem  János  főherczegnek,  ennek  kérdé- 
sére hozzátéve,  hogy  a  nemzet  a  minisztériumot  támo- 
gatni fogja.  Ekkor  a  főherczeg  arra  hivatkozva,  hogy 
ezt  családi  tanács  elé  terjeszti,  pár  napi  várakozásra 
kérte  ;  de  soha  többé  nem  tárgyalt  róla  Batthyányval. 
Ugyanis  közben  az  történt,  hogy  Pesten  Deáknál  egy 
reggel  nyolcz  órakor  mintegy  35  éves,  középtermetű, 
élénk  kékszemű  egyén  jelent  meg,  ki  francziául  magát 
diplomacziai  küldöttként  mutatta  be,  mint  ki  Lamartine, 
a  franczia  köztársaság  elnöke  nevében  véd-  és  dacz- 
szövetséget  ajánl  a  magyaroknak  Ausztria  ellen  s 
elmondta  indokait  és  feltételeit.  Deák  erre  azt  felelte, 

hogy  Ausztria  császára  egyszersmind  törvényes  magyar 
király  s  vannak  ugyan  a  két  ország  közt  kényes  kér- 
dések, de  ezek  a  törvényes  útra  tartoznak  s  a  magyar 
kormányról  és  hűségéről  ismert  magyar  nemzetről  nem 
hiszi,  hogy  Uy  ajánlatot  elfogadjon;  de  várja  meg 
Batthyány  leérkeztét.  Ezzel  az  illető  távozott.  Még  ez 
nap  délután  két  óratájt  Kossuth  lépett  be  Deákhoz, 
térkép-tekercset  hozva,  e  szókkal :  Megkötöttem  a 
véd-  és  daczszövetséget  a  francza  köztársasággal.  Deák 
ekkor  figyelmeztette  Kossuthot  a  vészes  örvényre ; 
de  Kossuth  merészen  felelte,  hogy  talán  sikerül  terve 
a  nemzettel,  ha  senki  útját  nem  szegi.  Deák  ekkor 
aggódva  írt  Pulszkynak  Bécsbe  s  tudakozódott  a  dip- 
lomata személye  iránt,  kitől  részletesebb  leírás  után 
azt  az  értesítést  kapta,  hogy  a  nevezett  egyén  bécsi 
udvari  kém  volt.  Ezért  nem  tárgyaltak  Bécsben  az 
olasz  segélyről  többet  Batthyányval,  sőt  azt  hitték, 
hogy  a  magyar  kormány  csak  cselvetésre  használta 
az  ajánlatot,  minek  elhivésére  a  képviselőház  tárgya- 
lásai is  alkalmasok  voltak.  Nincs  módunkban  ezt  a 
részletet  ellenőrizni;  de  elhallgathatónak  sem  véltük 
Deák  szerepe  miatt. 

Visszatérve  az  országgyűlésre,  a  ház  az  erdélyi 
képviselők  bevárása,  az  igazolások  s  a  házszabályok 
kidolgozása  végett  elnapolta  üléseit  július  10-ikéig. 
Nyáry  interpellatio  alakjában  tevén  fel  a  kérdést, 
hogy  veszély  nélkül  történhetik- e  ez  az  elnapolás :  a 
kormány  nevében  Deák  azt  felelte,  hogy  az  ország- 
gyűlés katona  és  pénz  megszavazása  végett  hivatván 
össze,  ő  ennek  megítélését  a  házra  bízza,  mely  már 
meg  is  szavazta  az  elnapolást.  Erre  kilencz  tagot 
akartak  sorshúzás  útján  kiküldeni  a  házszabályok 
kidolgozására ;  de  Deák  figyelmeztetvén  a  házat,  hogy 

szakbizottságba  szakerők  kellenek,  a  tagokat  szava- 
zással választották  meg  s  köztök  Deákot  a  legkevesebb 
szavazattal,  kilenczvenkettővel. 

Az  igazolási  viták  alatt  Deák  képviselvén  a  kor- 
mányt, összesen  hatszor  szólt  s  párszor  elvi  kérdés- 
ben is.  így  az  akkor  nagy  zajt  okozott  PetŐfi-féle 
szabadszállási  választás  ügyében  figyelmeztette  a  házat, 
hogy  a  választások  megvizsgálását  s  az  igazolást  ne 
adja  ki  kezéből ;  mert  ez  bizonyos  esetekben  kabinet- 
kérdéssé is  válhatik.  Ugyanekkor  a  vizsgálatot  csak 
egy  képviselőre  kívánta  bizatni,  nehogy  hasonló  kér- 
dés miatt  sok  követ  küldessék  el  az  ülésekről.  Viszont 
abból  az  alkalomból,  hogy  Krasznamegye  a  törvény 
ellenére  két  követ  helyett  hármat  választott  s  a 
minisztérium  nem  intézkedett  az  új,  helyes  választás 
ügyében.  Madarász  László  vádjaira,  mintha  a  kormány 
nem  teljesítette  volna  kötelességét  a  törvény  végre- 
hajtásában :  újra  részletesebben  fejtette  ki,  hogy  a 
választás  megsemmisítése  a  ház  joga  és  kötelessége. 
,Ne  terjeszszük  a  minisztérium  hatalmát,  —  tévé 
hozzá  —  mert  egykor  nyakunkra  fordulhat".  A  minisz- 
térium tehát  jól  tette,  hogy  bele  nem  elegyedett,  nem  is 
volt  szabad ;  de  helyesnek  látja  hasonló  esetek  meg- 
előzésére akár  külön  törvény  alkotását,  akár  határozat 
hozását.  A  ház  erre  Deák  véleménye  szerint  megsem- 
misítette a  választást;  a  többire  nézve  nem  határozott; 
de  midőn  Deák  előadta,  hogy  nem  egy  vármegye 
ellenkezett  a  minisztériummal,  az  egész  ülésen  nagyon 
is  törvényhatóság-ellenes  hangúlat  nyilatkozott. 

Július  10-ikén  megalakult  a  ház-,  elnöke  lett  Páz- 
mándy  Dénes,  alelnökei  Pálfy  János  és  Almásy  Pál. 
A  délutáni  ülésen  heves  vita  támadt  a  felett,  hogy 
másnap  a  katona  és  hitel  vagy  a  válaszfelirat  ügyét 

tárgyalják-e?  Az  elsőt  a  július  8-iki  minisztertanácsi 
ülés  határozatából  Kossuth  indítványozta;  de  az 
ellenzék  s  kivált  Nyáry  Pál,  az  elvek  terére  vitte  a 
vitát.  Nyílt  titok  volt  ugyanis,  hogy  a  kormány  kétszáz- 
ezer katonát  és  negyvenkét  millió  forint  hitelt  akar 
kérni ;  ezt  Madarász  László  föl  is  említette ;  az  olasz 
kérdés  és  ebben  a  minisztérium  helyzete  is  ismert 
volt.  Midőn  tehát  Nyáryék  azt  vitatták,  hogy  először 
a  válaszfelirat,  mint  a  szabad  magyar  nemzet  elsŐ, 
Európához  szóló  nyilatkozata,  tárgyaltassék  s  tehát 
nem  a  trónbeszédnek  csak  egy  kikapott  része  a  haza 
veszélyéről :  ez,  a  mit  mindenki  értett,  de  egyelőre  ki 
nem  mondott,  más  szóval  azt  tette,  hogy  előbb  a  válasz- 
felirati  vitából  ki  kell  tűnnie  a  katonaság  és  hitel  fel- 
használása módjának.  Ezt  kivált  Madarász  József  utóbb 
a  vita  folyamán  minden  hímezés  nélkül  ki  is  mondta 
s  utána  mások  is.  Madarász  nem  elég  világosan  így 
fejezte  ki  magát :  „Nem  ajánlom  meg  semmi  áron  (a 
katonát  és  pénzt),  ha  —  mint  bizonyosan  tudjuk  —  az 
ármány  kezeli  e  hazának  a  múlt  országgyűlés  óta  néhol 
rábízott  képviseletét;  nem  ajánlom  meg,  ha  tudjuk, 
hogy  a  kétszázezer  katona  csak  arra  lesz  megadva,  hogy 
szünidő  köttessék  lázzadókkal  azoknak  további  meg- 
erősítésére". E  beszédre  Nyáry  Pál  felelt,  majd  Kos- 
suth, a  ki  csak  imént  lépett  be  s  hallotta  másoktól 
Madarász  vádjait,  indulatosan  hívta  fel  Madarászt  vádja 
bebizonyítására,  melyet  csak  a  minisztériumra  lehetett 
érteni.  Utána  Madarász  kijelentette  ugyan,  hogy  nem 
a  kormányra  értette  szavait ;  Deák  azonban  még  sem 
hagyta  szó  nélkül,  mert  mint  ezen  az  ülésen  a  kormány 
képviselője,  tartozott  is  rá  felelni.  Deák  e  válasza 
különösen  azért  jellemző,  mert  ebben  érinti  az  akkori 
szokásos  vádakat  is  a  minisztérium  ellen,  minők :  nincs 

iránta  közbizodalom,  kifolyása  az  ügyetlenségnek,  a 
taktikátlanságnak,  szerencsétlen  maradványa  a  régi 
táblabírói  politikának ;  de  —  mond  —  ő  ezekre  nem 
válaszolt  volna ;  azonban  Madarász  vádjai  sokkal 
mélyebbre,  a  becsületbe  vágók.  Végül  a  fegyverszü- 
netre vonatkozva,  azt  jegyezte  meg,  hogy  ezt  inter- 
pellatio  alakjában  kívánta  volna  hallani,  hogy  a  minisz- 
térium felelhessen  rá. 

Madarász  újra  igazolván  magát,  a  jelenet  elsimult ; 
de  ha  Deák  nagy  felháborodást  éreztető  szavait  ol- 
vassuk, látható,  hogy  ez  a  jelenet  is  befolyással  volt 
egész  országgyűlési  későbbi  magatartására.  Eyenekben 
keresendő  főoka,  hogy  mért  kerülte  utóbb  egy  szoros 
kormánypárt  alakítására  és  biztos  többség  szerzésére 
az  alkalmat;  Ő,  kitől  ezt  leginkább  várták,  a  minek 
kimondhatatlan  hátránya  utóbb  nemcsak  nyilvánvalóvá 
lett,  hanem  oka  volt,  hogy  az  országgyűlés  vezetése 
egy  túlzó  kisebbség  kezébe  került. 

Erről  a  maga  helyén  lesz  szó ;  most  elég  az,  hogy 
a  nagy  többség,  alig  néhány  képviselő  ellenzése  mel- 
lett, július  11-ikére  Kossuth  indítványát  tűzvén  ki 
tárgyalásra,  a  történelmi  jelentőségű  fényes  beszédre, 
az  egész  ház  nevében,  ünnepélyesen  maga  Nyáry  aján- 
lotta meg  a  rövid  „megadja"  szóval  a  kétszázezer 
katonát,  melyből  negjrv^enezer  azonnal  hadilábra  állí- 
tandó és  e  kétszázezer  katona  ellátására  a  negyvenkét 
millió  forint  hitelt.  Most  eltávozván  Kossuth,  a  ki  még 
mindig  gyengélkedett.  Deák,  az  egy  órai  szünet  után 
újra  megnyílt  ülésen,  mint  a  kormány  képviselője  vett 
részt  a  tanácskozásban.  Első  sorban  is  kifejtette  annak 
szükségét  Palóczyval  szemben,  hogy  a  ház  a  nagyszerű 
jelenet  hatása  alatt  folytassa  a  tanácskozást,  intézked- 
jék egy  bizottság  kiküldéséről,  mely  a  trónbeszédre  a 

válaszfeliratot  elkészítse  s  közben  a  ház  állapítsa  meg 
szabályait ;  indítványozta,  hogy  határozzon  Nyáry  indít- 
ványa szerint  abban,  hogy  a  honvédelem,  pénzügy  s  a 
válaszfelirat  után  letárgyalja  a  hűbéri  maradványok 
eltörléséről  szóló  javaslatot.  Továbbá  az  erdélyi  kép- 
viselők interpellatiójára,  kik  a  két  hazarész  közt  a 
jogok  kiegyenlítését  sürgették,  azt  felelte,  hogy  az 
erdélyi  magánjog  és  törvénykezés  a  magyarországiba 
be  nem  illeszthető ;  s  ez  nem  is  szükséges,  mert  a 
magyarországit  is  át  kell  alakítni ;  minthogy  azonban 
új  codexeket  ez  az  országgyűlési  szak  nem  fog  készít- 
hetni, a  részleges  intézkedéseket  kivéve,  egyelőre  leg- 
jobb, ha  megmaradnak  a  jelenlegi  állapotok.  Végül 
az  ő  vezetése  alatt  osztattak  be  betűsorban  az  újon- 
nan érkezett  képviselők  a  kilencz  osztályba  s  meg- 
választotta mindenik  osztály  a  maga  két  tagját  a  fel- 
irati bizottságba,  Irinyi  indítványa  szerint,  melyhez 
Deák  is  csatlakozott. 

A  ház  július  13-ikán  fogott  a  házszabályok  meg- 
állapításába, melyek  elkészítésében  Deáknak  nagy 
része  volt.  E  szabályok  tárgyalása  tartott  18-ikáig 
s  ez  idő  alatt  rendszerint  a  minisztérium  más-más 
tagja  volt  jelen.  Bizottsági  és  törvényjavaslati  ügyek- 
kel lévén  elfoglalva,  valósággal  ki-  és  bejártak  az 
ülésekre  s  csak  fontos  alkalomkor  volt  jelen  éppen 
az,  a  kit  a  kérdés  illetett.  így  tett  Deák  is,  ki  az 
egész  vitában  alig  vett  részt ;  pár  felszólalása  —  mint 
meglátjuk  —  egyébre  vonatkozott. 

Az  Olaszországba  küldendő  katonaság  kérdése 
legelőször  július  15-ikén  került  szóba  a  házban,  azzal 
a  hírrel  kapcsolatban,  hogy  másnap  katonák  fognak 
az  olasz  sereghez  küldetni  s  ezért  egész  Pest  ifjúsága 
talpon  volt,  úgy  hogy  másnap  zavargásoktól  is  lehetett 

tartani.  Ekkor  Mészáros  megjelent  a  házban  és  Patay 
József  interpellatiójára  néhány  más  ügyben  választ 
adván,  távozott.  Erre  Patay  elégedetlenül  feleié,  hogy 
ő  az  olaszországi  ügyről  kívánt  valamit  hallani  s 
minthogy  előre  szóba  hozta  a  holnap  történhető  zava- 
rokat, Mészárost  visszahívták,  ki  erre  vonatkozva, 
röviden  ennyit  felelt :  „Egyébiránt  annyit  mondhatok, 
hogy  semmiféle  ember  Olaszországba  nem  megy,  a 
M  oda  nem  tartozik".  Ez  látszólag  annál  megnyug- 
tatóbb volt,  mert  a  lapok  ezt  az  „a  ki  oda  nem  tar- 
tozik" kifejezést  többnyire  kihagyták. 

Ebből  két  irányban  fejlett  ki  vita:  egy  részről 
Deák  azt  a  kérdést  tisztázta,  hogy  az  interpelláló  jog 
természeténél  fogva,  ha  az  interpelláló  a  válaszszal 
megelégedve  nincs,  tehet  fel  újabb  kérdést  s  a  minisz- 
ternek jogában  áll  azonnal  felelni  vagy  a  választ 
későbbre  halasztani  vagy  egyenesen  kijelenteni,  hogy 
nem  felelhet;  magára  az  olasz  kérdésre  nézve  pedig 
kijelentette,  hogy  a  minisztérium  a  maga  politikáját 
elő  fogja  adni  a  válaszfelirati  vitában  s  a  háznak 
módja  lesz  helyeselni  vagy  kárhoztatni.  Ezzel  most 
meg  is  lehetett  volna  elégedni ;  de  a  kérdést  annyira 
élére  kezdték  állítni,  hogy  már-már  heveskedések  tör- 
téntek volna,  midőn  Deák  újra  kifejtvén  az  interpel- 
láló jog  természetét,  a  kérdés  eldöntését  arra  az  időre 
kívánta  halasztatni,  midőn  a  házszabályokban  e  pont- 
hoz érnek  ;  továbbá  Patay  felszólalásának  valódi  czél- 
ját  kifejtvén,  a  házat  megnyugtatta,  mely  e  beszéd 
hatása  alatt  oszlott  el.  Deák  kivált  azt  hangsúlyozta, 
hogy  bárminő  zavar  most  Pesten,  midőn  a  királyt 
magunkhoz  várjuk  s  midőn  a  király  Pestre  jövetele 
oly  fontos,  minő  káros  volna  s  minő  veszélyeket  rejt 
magában. 

A  kérdés  először  tehát  a  házszabály-vita  alatt 
került  szóba,  mellékesen  ugyan,  de  előre  vetve  a  zava- 
rok árnyait.  Bevégeztetvén  18-ikán  a  házszabályok, 
19-ikén  a  válaszfelirat  mohón  várt  ügyére  került  volna 
a  sor;  de  Nyáry  indítványára  a  kényes  kérdést  előbb 
zárt  tanácskozmányba  vitték.  Ezek  az  értekezletek  a 
kinyomatott  válaszfelirati  szöveg  felett  már  pár  nap 
óta  folytak ;  de  éppen  az  olasz  kérdés  miatt  nem 
bírtak  megállapodni.  Végre  július  20-ikán  Kossuth 
előadta  a  házban  a  minisztérium  politikáját  és  meg- 
kezdődött a  felirati  vita.  És  noha  a  minisztertanácsi 
ismert  végzés  már  eléggé  kifejezi,  hogy  a  segély 
megadása  a  kikötött  feltételek  mellett  nagyon  is  bizony- 
talan; a  válaszfelirat  pedig  még  határozatlanabbúl 
csupán  e  kifejezésre  korlátozta,  „és  a  mily  őszinte 
azon  hódolat,  melylyel  hü  Magyarország  fölséged  iránt 
viseltetik:  szintúgy  óhajtja,  hogy  e  kérdés  (t.  i.  az 
olasz  háború)  a  trón  méltóságához  és  a  viszonyos  jogos 
igényekhez  képest  oldassék  meg" :  —  valóban  meglepő, 
hogy  fölötte  még  ebben  a  szövegezésben  is  oly  nagy 
vita  támadhatott ;  pedig  az  támadt.  Kossuth  ugyanis 
egy  hosszú  beszédben  részletezte  a  kormány  politi- 
káját a  horvát  kérdésben  és  általában  a  kapcsolt  részek 
ügyében,  felolvasta  a  minisztériumnak  e  tárgyban 
július  4-ikén  kelt  bő  emlékiratát  a  nádorhoz,  melyet 
János  főherczeg  számára  készített;  erre  a  szünet 
után  előadta  az  olasz  kérdésben  körülbelől  mindazt, 
a  mi  a  kormány  kebelében  történt,  míg  ez  a  compro- 
missum-szöveg  létrejött,  a  mi  mindenesetre  fölösleges 
és  éppen  nem  politikus  eljárás  volt ;  azután  a  minisz- 
tertanácsi határozatnak  különösen  végső  feltételeit 
elkezdte  oly  irányban  magyarázni,  a  melyből  világos 
lett  nemcsak   az,   hogy  e   fogalmazvány  az  ő  müve; 

hanem  az  is,  hogy  szerinte  ebben  az   ügyben  csakis 
„morális   hatást"    óhajtott  a  minisztérium  gyakoroln 
és  hogy  ez  az  a  vonal,   a  meddig  Ő  egyetért  a  kor- 
mány politikájával. 

A  kérdés  ily  előadása  világossá  tette,  hogy  a  fel- 
irati vita  főleg  az  olasz  kérdésre  fog  szorítkozni.  Való- 
ban úgy  lett.  A  július  20-iki  beszédek  közt  kivált 
Eötvös  nyílt  felszólalása  nagy  feltűnést  keltett,  a  ki 
helyesen  hivatkozván  Batthyánynak  a  múlt  országgyű- 
lés végén  tett  kijelentésére,  szabatosan  kifejtette, 
hogy  Ausztriát  e  védelmi  háborújában  tartozunk  segítni ; 
mert  az  olasz  háború  mai  állapotában  nem  szabad- 
ságharcz,  hanem  a  szard  királynak  foglalásra  czélzó 
külháborúja. 

Azonban  az  ellenzék  különösen  azt  akarta  tudni, 
hogy  ha  minden  feltétel  után,  melyeket  a  miniszter- 
tanácsi jegyzőkönyv  felsorol,  netalán  az  eddiginél 
nagyobb  segély  adatik  Ausztriának,  miképen  biztosítja 
magát  a  kormány,  hogy  ez  nem  fog  az  olasz  nemzet 
elnyomására,  az  absolutismus  érdekében  fordíttatni? 
Erre  Kossuth  újra  magyarázni  kezdte  a  jegyzőkönyv 
végszavait  s  oly  kijelentéseket  tett,  hogy  a  ház  fel- 
hívta ezek  alakbaöntésére,  a  mit  ő  másnapra  meg- 
ígért ;  de  Batthyány  indíttatva  érezte  kimondani,  hogy 
ő  e  formulázáshoz  és  határozathozatalhoz  ugyan  kész 
hozzájárulni,  de  tiltakozik  ellene,  hogy  a  feliratba 
bevegyék. 

Eloszolván  az  ülés,  még  az  nap  a  mondottak  sza- 
batos kifejezése  végett  minisztertanácsot  tartottak, 
melyben  Kossuthot  újra  szemrehányás  érte,  hogy  a 
kérdést  oly  irányba  terelte  s  oly  kijelentéseket  tett, 
minőket  nem  kellett  volna.  Erre  azzal  védekezett, 
hogy  ő  csak  a  saját  nevében  beszélt ;  ezt  másnap  a 

házban  is  kijelentette.  Most  pedig  a  minisztertanács 
formulázta  a  segítségadás  módozatait,  a  mi  éppen 
nem  volt  könnyű.  Először  is  megkísérti  a  békét  a 
monarchiái  szabad  intézmények  biztosítása  alapján ; 
ha  az  olaszok  erre  sem  békélnének,  akkor  megpró- 
bálja egy  katonai  vonal  meghatározását  Ausztria  ré- 
szére úgy,  hogy  mi  ezen  túl  esik,  Ausztriától  elszakad- 
jon s  az  innen  eső  rész  kapjon  szabad  intézményeket 
és  ha  az  olaszok  ezt  sem  fogadnák  el,  akkor  adja 
meg  a  segélyt. 

így  állott  ez  a  sajnálatos  olasz  kérdés  és  noha  ez 
sokkal  kisebb  jelentőségű  volt,  mint  a  horvát  ügy, 
mégis  nemcsak  előtérbe  tolatott,  hanem  a  vita  a  leg- 
kényesebb pontokra  tereltetett.  Most  már  az  ellenzék 
ez  újabb  szöveg  kinyomatását  követelte  s  mint  való- 
ságos prédára  rontott  rá.  Deák,  ki  nem  akarván  bonyo- 
lítni  a  kérdést,  politikai  nyilatkozatoktól  tartózkodott : 
vissza  akarta  a  vitát  ismételve  is  természetes  medrébe 
terelni.  A  vita  tárgya  —  monda  július  20-ikán  — 
nem  az  olasz  politika,  ez  csak  egy  kis  része  a  fel- 
iratnak. Vitassuk  meg  tehát  a  feliratot  általában, 
azután  pontonként  s  mikor  a  vége  felé  az  olasz  pont- 
hoz jutunk,  tárgyaljuk  el,  fogadjuk  el  vagy  nem ;  de 
menjünk  logikai  rendben.  Midőn  július  21-ikén  Mada- 
rász László  az  újabb  miniszteri  értelmezés  kinyoma- 
tását indítványozta.  Deák  újra  felszólalt  a  ház  követ- 
kezetlensége ellen ;  hiszen,  ha  nem  kívánta  a  horvát 
memorandum  fontosabb  esetében  a  kinyomatást,  nem 
az  első  minisztertanácsi  végzését  sem,  mért  kívánná 
most  ily  részlet-kérdés  kinyomatását? 

Ámde  a  kisebbség  törekvése  világos  volt:  időt 
nyerni,  a  kormányt  további  nyilatkozatok  által  minél 
jobban  sarokba  szorítni  s  a  közvélemény  nyomásával 

a  házat  a  beavatkozás  teljes  megtagadására  bírni. 
Ezt  az  álláspontot  Perczel,  Deák  beszédére  válaszolva, 
világosan  kifejezte.  0,  monda,  mindennemű  segély- 
ellen  van ;  de  szólásáról  nem  mond  le  s  tehát  köve- 
teli a  kinyomatást.  Erre  Deák  feleié :  a  minisztérium 
politikája  világos,  ő  akar  segélyt  adni  s  megmondja, 
hogy  mily  körülmények  közt ;  ennek  egyik  pontját  a 
ház  határozottabban  akarja  kifejeztetni ;  most  ez  is 
megvan.  Ha  tehát  tegnap  a  kormány  első  nyilatkoza- 
tát nem  kívánta  senki  kinyomatni,  nincs  helye  ma 
sem  s  ezt  legkönnyebben  éppen  Perczel  nélkülözheti, 
a  ki  úgysem  akar  segélyt  adni  semmi  módozattal 
sem.  „Az  eljárásnak  ezen  modora  ellenkezik  a  politi- 
kai egyenességgel",  tévé  hozzá  szó  szerint. 

Deák  tehát  nem  mondta  ki  nyíltan,  csak  érintette 
a  különben  csekély  számú  ellenzék  valódi  czélját ;  de 
utána  Kossuth,  mint  mindig,  tovább  ment.  Először  is 
kijelentette,  hogy  tegnap  többet  mondott,  mint  helyes 
volt;  neki  nem  kellett  volna  ennek  a  politikának 
mikéntjét  feszegetni,  hanem  a  bizalom  kérdésének 
tekinteni;  „őszintén  megvallja,  úgy  látszik,  ő  sem 
diplomatának,  sem  miniszternek  nem  való"  ;  mert  igen 
nyilt  és  egyenes ;  most  azonban  a  kelleténél  úgy  is 
több  mondatván,  egj'enesen  fölveti  a  bizalom  kérdé- 
sét. Erre  a  ház  igen  nagy  többsége,  az  ellenzék  zajon- 
gása közt,  bizalmat  szavazott ;  Kossuth  pedig  hevétől 
elragadtatva,  dobta  oda  az  alig  30  ülve  maradt  ellenzéki- 
nek :  ^törpüljön  el  az  olyan  minoritás,  mely  így  violen- 
tálni  akarja  a  dolgokat". 

Ebben,  a  Kossuth  egyenes  felhívására  történt  sza- 
vazásban mindenesetre  volt  szabálytalanság;  de  a 
bizalom  kérdésének  fölvetése  kétségtelenül  helyén 
volt.    Nyáry   azonban   kivált  a  szabálytalanság  szem- 

pontját  fejtegette,  s  kijentette  az  előbbi  és  a  mostani 
eljárásra  nézve,  hogy  a  minisztérium  úgy,  a  mint  ő 
látja,  már  két  ízben  sértette  meg  a  ház  méltóságát. 
Erre  Kossuth  és  Deák  annál  inkább  válaszoltak ;  mert 
mind  a  két  esetben  ők  voltak  az  ügy  részesei.  Kossuth 
nevezte  volt  rágalomnak  Madarász  vádját,  hogy  a 
minisztériumban  ármány  vezeti  az  ügyeket  s  ő  volt  a 
mai  jelenet  előidézője  is ;  de  mindkétszer  némileg 
Deák   felszólalása   volt  a  kiindulás. 

Deák  válasza  Nyárynak  kivált  két  szempontból 
méltó  figyelemre.  Először  azért,  mert  ő  sem  ebben, 
sem  az  előző  esetben  a  ház  méltóságát  sértve  nem 
látta;  indokolja  továbbá,  hogy  ő  ma  csak  a  logika 
nevében  szólalt  fel,  melyet  tanácskozásokban  a  leg- 
hatalmasabb fegyvernek  tart;  „vannak  —  mond  — 
más  fegyverek  is,  de  én  azokhoz  nem  értek;  meg- 
lehet ezen  egyet  is  hibásan  forgatom,  de  használom, 
mert  bizalmam  van  hozzá"  ;  védelmébe  veszi  Kossuth 
eljárását  és  itt  különösen  kiemelte,  a  mi  Kossuthnak 
éppen  nem  tetszett,  hogy  a  megelőző  napon  nem 
mint  képviselő,  hanem  mint  miniszter  adta  meg  fel- 
világosítását s  azok  logikáját  (a  kik  különben  ezt 
Kossuth  helyzete  mentésére  hozták  elő)  nem  érti,  kik 
ezzel  ellenkezőt  mondanak ;  végre  megvédi  Kossuthot 
„a.  törpe  minoritás"  kifejezése  használatáért,  mely 
nem  sértő  s  nem  is  akart  az  lenni. 

Mindezekben  tehát  a  helyzethez  szólt.  Fontosabb 
azonban  a  beszéd  másik  része,  mely  a  minisztérium  és 
a  többség  közti  viszonyt  fejtegeti  s  a  melynek  szüksé- 
gét messzebb  fekvő  körülmények  indokolták.  Ugyanis 
midőn  Deák  1848  márcziusában  követ,  majd  minisz- 
ter lett,  a  békés  kibontakozás  hívei  reményöket  beléje 
vetették;   legkivált   pedig  azt  hitték,   hogy  a  minisz- 

teriumban  s  az  országgyűlésen  magához  fogja  ragadni 
azt  a  vezérszerepet,  melyben  Őt  követni  önkénytele- 
nül megszokták  és  most  még  inkább  szerették  volna. 
Széchenyi  általában  is  óhajtotta  volna,  ha  nálunk 
azonnal  oly  club-szellem  nyilvánul,  mint  Angliában  s 
egy  összetartó  kormánypárt  számára  az  Ullmann-ház- 
ban  fényes  és  kényelmes  párthelyiséget  rendezett  be, 
hová  valósággal  csalogatta  az  embereket.  Azonban  a 
miniszterek  nem  jártak  oda  s  a  párt  is  csakhamar 
kerülte  e  helyiséget  és  vezér  nélkül  maradt ;  noha 
a  kiválóbb  kormánypártiak  is  ösztönözték  a  minisz- 
terek egy  részét  a  párt  összetartására.  Ezek  azt  felel- 
ték, hogy  a  kormány  az  általános  bizalomra  támasz- 
kodik s  nem  „különösen"  egy  pártra.  Ezt  mondta 
különösen  Deák. 

Kovács  Lajos  és  Kemény  szólnak  legrészleteseb- 
ben e,  szerintök  megfoghatatlan  közönyről  s  általá- 
ban annak  tulajdonítják,  hogy  noha  a  minisztérium- 
ban ott  volt  a  centralista  párt  fejei  közül  Eötvös  és 
Szemere,  egészben  még  sem  ismerték  a  parlamen- 
táris kormányzat  valódi  lényegét.  Batthyány  minden 
egyéni  és  szellemi  kiválósága  mellett,  zárkózott  ter- 
mészete miatt  nem  volt  parlamenti  vezérkedésre  alkal- 
mas ;  Deák,  ki  sohasem  tolta  magát  fel,  nem  akart 
lenni,  mert  okvetetlenül  Kossuth  versenytársává  lett 
volna.  így  az  a  végzetes  helyzet  állt  elé,  hogy  a 
minisztérium  nem  alakítván  összetartó  pártot,  a  ház 
vezetése  csakhamar  Kossuth  kezébe  került;  a  több- 
ség teljes  bizalommal  a  minisztérium  iránt  önálló 
politikát  nem  kívánt  sem  folytatni,  sem  képviselni. 
Megvolt  ugyan  a  kormány  és  pártja,  de  nem  bír- 
tak szoros  kapcsokkal ;  sőt  a  kormánynak  még  poli- 
tikáját képviselő  lapja  sem  volt  az  önkénytesen   vál- 

lalkozó  Pesti  Hirlap-on  kívül;  míg  Kossuthnak,  minden 
kormányzati  szabály  ellenére,  július  elseje  óta  külön 
lapja  volt,  a  Kossuth  Hírlapja. 

Deák  volt  tehát  fő  képviselője  annak,  hogy  szo- 
rosan összetartott  kormánypártra  szükség  nincsen : 
először  is,  mert  a  kormánynak  e  nehéz  időkben 
úgy  fölfelé,  mint  szemben  a  nemzettel  csak  önkény- 
tes  bizalom  adhatja  meg  létjogát;  másodszor,  mert  a 
kormány  úgy  is  csak  a  legjobbat  akarja ;  végül  mert 
ez  Kossuth  neve  alatt  új  pártmegoszlásra  vezetne  s 
ez  végzetes  -wlna.  Most,  július  11-ikén,  a  felvetett 
bizalom  kérdése  alkalmából  minderről  így  szólt :  »Higy- 
jék  el  az  urak,  nyugodtabban  senki  sem  várja  el 
ítéletét,  mint  mi ;  nem  azért,  mert  hiszszük,  hogy  majo- 
ritásunk lesz,  hanem  mert  bizalommal  vagyunk  a  ház 
iránt".  Ez  a  minisztérium,  teszi  hozzá,  a  választásokba 
nem  elegyedett  s  a  hol  a  minisztériumra  hivatkozás- 
sal választottak  is,  ez  minden  megbízás  nélkül  tör- 
tént ;  a  minisztérium  senkit  ki  nem  jelölt,  senkit  nem 
ajánlott ;  semmit  nem  tett,  hogy  többsége  legyen. 
„Felhívom  a  tisztelt  házat,  —  folytatja  Deák,  —  nem 
az  volt-e  a  panasz  a  minisztérium  ellen,  hogy  nem 
gyüjté  össze  az  erőket ;  nem  az  volt-e  a  panasz,  hogy 
nem  akar  értekezni  és  őket  valamely  ösvénybe  beve- 
zetni, nem  volt-e  az  a  panasz,  hogy  szétengedi  azon 
többséget,  mely  neki  bizonyos  volt,  s  miért  tévé  ezt 
a  minisztérium?  —  Azért,  mert  nekünk  nem  csinált 
bizalom,  nem  szerzett  többség  kellett,  nekünk  magá- 
tól fejlődő  bizalom  kellett.  Ez  volt  próbaköve  annak, 
hogy  állásunk  lehető-e  vagy  sem?  Ezt  nyugodtan 
vártuk  és  ha  bizalmatlanság  nyilatkozik,  szinte  oly 
nyugodtan  fogjuk  tűrni." 

Ez  volt  Deák  nézete  most,  ez  volt  utóbb  61-ben  és 

65-ben  is.  Ennek  nevében  nem  fogadott  el  semmi 
pártfegyelmi  tanácsot  s  ebben  követte  őt  a  minisz- 
térium is.  Azonban  erre  volt  más  oka  is,  mint  a  mit 
válaszában  mondott  s  csak  ennek  ismerete  magyarázza 
meg  egészen  magatartását  48-ban,  mely  ugyanaz 
maradt,  minő  volt  a  40-es  években.  Ugyanis,  ha  pél- 
dául Deák  most,  e  fontos  perczben  nem  Kossuth 
mellé  áll,  kitől  eltávozni  ekkor  még  úgy  sem  volt 
lényeges  oka :  ez  pártmegoszlást  és  mint  akkor  mond- 
ták, miniszteri  krizist  okozott  volna.  Akarhatta-e  az 
akkori  közvéleménynyel  szemben,  kivált  ez  utóbbit  és 
éppen  ő,  midőn  még  Nyáry  is  július  11-ikén  előadta, 
hogy  ő  nem  ugyan  nyílt  helyen,  de  soknak  hallatára 
így  szólt:  „ki  e  pillanatban  miniszteri  krizist  akarna 
előidézni  Magyarországon,  az  bolond*  és  ezt  kimondja 
most  a  házban  is. 

A  vád  tehát,  hogy  a  kormány  a  valódi  parlamen- 
tárizimushoz  nem  ért,  igaz  volt  oly  alakban,  hogy  nem 
is  akart  érteni.  Az  bizony  gyakori  eset  volt,  hogy  az 
egyes  miniszterek  törvényjavaslatokat  adtak  be,  miket 
az  összkormány  nem  ismervén,  a  kormányi  felelősség 
egyéni  felelősséggé  változott;  holott  a  parlamentáris 
kormányzat  egyik  fő  alapelve  az  az  összfelelősség,  mely- 
ben az  egyes  tárczák  vezetése  összhangzó  a  kormány- 
zat egységes  irányzatával.  Másik  alapelve  az  állandó 
kapcsolat  a  többséggel,  melyből  kiemelkedett,  mely 
benne  nem  egyéni  rokonszenvért,  hanem  a  kormány- 
zati alapelvekért  bízik ;  ezért  támogatja  vagy  szavazza 
le.  De  48-ban  gyakori  volt  az  eset,  hogy  a  minisz- 
térium javaslatai  készületlenül  találták  a  pártot,  a 
kölcsönhatás  hiánya  miatt ;  minden  kidolgozott  vagy 
bedobott  törvényjavaslatra  más-más  pártmegosztás 
támadt;   minden  képviselő   jogosultnak   hitte   magát 

javaslatokat,  pótlásokat,  módosításokat  adni  be,  a 
kormány  tudta  nélkül  s  gyakran  meglepetésére;  úgy 
hogy  a  javaslatoknak  nem  volt  szere-száma  s  alig 
volt  képviselő,  a  ki  csak  háromszor  is  egymás  után 
következetesen  a  kormánynyal  szavazott  volna.  Szóval, 
ez  a  parlamentáris  rendszer  nem  igen  volt  egyéb, 
mint  némi  módosítással  folytatása  a  40-es  évek  ország- 
gyűlési tárgyalásainak  és  megalkuvásainak  ;  mert  nem 
volt  életszervi   kapcsolat   a  kormány   és  pártja   közt. 

Kemény  ezt  mindig  a  legnagyobb  tévedések  laj- 
stromába sorozta  utóbb  is  és  nem  mérlegelve  eléggé 
a  sajátos  és  végzetes  körülményeket,  élesen  bírálva 
jegyzi  meg,  hogy  a  többség  szétzűllését  a  kormány 
megfoghatatlan  közönye  okozta;  „beletakarva  ártat- 
lanságának palástjába,  samaritanusi  alázattal  minden 
rágalmat  úgy  tűrt,  hogy  sem  megczáfolni,  sem  meg- 
gátlani  nem  látszók  eléggé  tökéltnek".  Még  szigorúbb 
Kovács  Lajos,  ki  Deák  fenti  nyilatkozatát  naivságnak 
mondván,  hozzáteszi :  „Ebből  ítélhetjük  meg,  mennyire 
voltunk  előkészítve  a  parlamentáris  rendszer  befoga- 
dására még  ez  időben*.  Ezek  a  vádak  tehát  közvetve 
mind  Deákot  illetik,  Deák  valódi  okainak  méltánylása 
nélkül ;  mert  mindezt  szerintük  csak  ő  tehetvén, 
tennie  is  kellett  volna. 

De  térjünk  vissza  az  olasz  kérdésre.  Batthyány 
ez  alkalommal  megint  kijelentette,  hogy  azt,  a  mit  a 
minisztérium  nevében  Kossuth  felolvasott,  csak  ház- 
határozatként fogadhatja  el.  Erre  újra  megindult  a 
22-ikére  is  átnyúlt  vita,  melynek  folyamán  bővön 
kiviláglott,  hogy  a  Nyáry  által  vezetett  ellenzék  csak 
azért  kívánta  a  minisztérium  nyilatkozata  kinyomatá- 
sát,  hogy  Kossuth  s  a  kormány  nézetének  eltérését 
hivatalosan   megállapíthassa;    de  a  ház  Deák  felszó- 

lalása  után  leszavazta  öt.  Július  22-ikén  Kossuth  nem 
volt  a  házban ;  a  kormányt  Deák  képviselte  s  a  vég- 
eredményre nézve,  mondhatjuk,  szerencsére.  Midőn 
Nyáry  nagy  beszéde  elhangzott,  melyre  Deák  feszül- 
ten figyelt,  s  közben  éppen  a  pragmatica  sanctióból 
akarva  kimagyarázni,  hogy  hazánk  Ausztria  háború- 
jába avatkozni  nem  tartozik,  felolvasta  egyik  részét, 
el  akarván  hallgatni  a  végét,  közbeszólt:  „olvassa 
csak  tovább  I"  —  végül  pedig  azt  is  mondván  a  töb- 
bek közt,  hogy  a  minisztérium  politikája  a  reactioé : 
Deák  nemcsak  azért  állott  föl,  hogy  ezt  megczáfolja, 
hanem,  hogy  a  pragmatica  sanctiót  megvilágítsa,  mely 
szerint,  ha  Olaszországból  most  katonáinkat  visszahív- 
nék, az  annyit  jelentene,  mint  szövetkezni  az  olasz- 
szal ;  már  pedig  így  csak  nem  értelmezhető  ez  a  tör- 
vény. Csak  érintvén  azt,  hogy  Deák  egy  pár  meg- 
jegyzéssel, a  ház  általános  kaczaja  között,  ad  absurdum 
vitte  Nyáry  phrasisait,  csupán  csak  azt  emeljük  még  ki, 
hogy  a  délutáni  ülésen  Szálé  Antal  képviselő  a  minisz- 
teri nyilatkozat  még  bővebb  magyarázatát  kívánta 
volna.  Deák  határozottan  és  keményen  felelte :  „A 
minisztérium  sem  nem  alkuszik,  sem  nem  magyaráz- 
gat, hanem  ahhoz  ragaszkodik,  a  mit  jegyzőkönyvileg 
előadott.  Kit  ez  meg  nem  nyugtat,  szavazzon  meg- 
győződése szerint".  Végre  233  képviselő  36  ellen 
megszavazta  a  feliratot,  melyben  a  ház  az  olasz  segélyt, 
legalább  az  említett  feltételekhez  kötve,  kilátásba 
helyezte.  Kossuth  a  szavazáson  nem  volt  jelen. 

így  végződött  a  szerencsétlen  olasz  kérdés,  mely- 
nek végső  jeleneteiben  ugyan  elég  határozottságot 
tanúsított  a  Deák  által  képviselt  kormány ;  de  annál 
kevesebbel  lépett  föl  az  elején,  tartva  az  utczai  köz- 
vélemény és  Kossuth  ellenállása  miatt,  oly  ellenségtől,. 

mely  nem  létezett.  E  miatt  a  kérdés  most  már  így 
állt :  a  minisztériumnak  Innsbruckban  járt  tagjai  meg- 
igérték  az  olasz  segélyt,  mely  ára  volt  annak,  hogy 
a  király  Magyarországba  jöjjön  s  e  tekintélylyel  és 
súlylyal  nyomja  el  a  belzavarokat  és  elszakadási 
törekvéseket;  ámde  a  minisztérium  csak  nagyon  is 
részletes  és  nagyon  is  körülirt  feltételekhez  kötött 
segélyt  szavaztatott  meg,  holott  meg  lehetett  volna 
szavaztatnia  egy  feltétlent  is;  úgy  hogy  a  határozott 
megtagadást  az  ily  feltételekhez  kötött  megajánlástól 
majd  semmi  sem  választja  el  s  e  mellett  még  az  a 
hibája  is  megvan,  hogy  nem  látszik  őszintének.  Ebben 
tehát  az  uralkodó  környezete  nemcsak  nem  nyugodott 
meg,  hanem  a  magyarok  elszakadási  törekvésének 
feltétlen  bizonyosságát  kovácsolta  belőle  és  ez  történt 
oly  időben,  midőn  pár  nap  múlva  a  július  25-iki 
custozzai  győzelem  egyelőre  szükségtelenné  tevén  a 
segélyt,  az  egész  kérdés  csak  mint  a  visszatorlás 
politikájának  egyik  indító  oka  használtatott  fel.  Ezen 
a  kérdésen  tehát  már  lényegileg  eldőlt  a  jövő  s  így 
a  forradalom  ügye  is  és  valóban  ezóta  már  a  bécsi 
kormánynak  hazánk  ellen  szegzett  törekvéseiben  nincs 
kétség,  nincs  ingadozás. 


TIZENNEGYEDIK  FEJEZET. 
Deák  az  országgyűlés  első  felében. 

KÜLDÖTTSÉG  BÉCSBEN.  —  KOSSUTH  A  HÁZBAN.  —  DEÁK  ÉS  AZ  OSTROM- 
ÁLLAPOTBÓL SZÖLÓ  TÖRVÉNYJAVASLAT.  —  NYÁRT  ÉS  DEÁK  TÖRVÉNY- 
JAVASLATA A  HŰBÉRI  VISZONYOK  MARADVÁNYAINAK  ELTÖRLÉSÉRŐL. 
.  —  A  JAVASLATOK  SORSA.  —  A  JAVASLAT  ÉS  ELVEI.  —  A  JAVASLAT 
TÁRGYALÁSA.  —  DEÁK  BESZÉDÉNEK  HATÁSA.  —  A  TÁRGYALÁS  MEG- 
SZAKÍTÁSA. —  A  HÁZ  TÁRGYALÁSMÓDJA  AUGUSZTUS  ELEJE  ÓTA.  — 
GOROVÉ  INDÍTVÁNYA  A  NÉMETSZÖVETSÉGRÖL.  —  KOSSUTH  BESZÉDE  S 
A  HATÁROZAT  HATÁSA.  —  AZ  INDITVÁNYOZÁSI  LÁZ.  —  DEÁK  ELLENE 
SZÓL.    —    A    NÉPOKTATÁSI     TÖRVÉNY    13-IK     PONTJA    S   DEÁK   BESZÉDE. 

—  A  RÉSZLEGES  INDÍTVÁNYOK  ÉS  DEÁK.  —  A  KATONAI  TÖRVÉNY.  — 
KOSSUTH    RÓLA   ELŐZETESEN.    —    A   KÖZPONTI    BIZOTTSÁG   JAVASLATA. 

—  A  KORMÁNY  ÁLLÁSPONTJA.  —  ZÍRTÜLÉS  AUGUSZTUS  ELSEJÉN.  — 
KEMÉNY  DÉNES  ELHALASZTÓ  INDÍTVÁNYA.  —  OKAI.  —  AZ  ÚJ  JAVAS- 
LAT. —  ELLENTÉTEK  A  KORMÁNYBAN.  —  A  JAVASLAT  BETERJESZTÉSE 
AUGUSZTUS  16-IKÁN.  —  A  KÉRDÉS  ÉS  AZ  ELLENZÉK.  —  A  KORMÁNY 
MEGEGYEZTETÖ  JAVASLATA.  —  PERCZEL  FELSZÓLALÁSA.  —  A  BIZA- 
LOM KÉRDÉSE.  —  A  JAVASLAT  ELFOGADÁSA.  —  DEÁK  JELENTÉSE  A 
HÁZBAN.  —  DEÁK  ÉS  AZ  ORSZÁGGYŰLÉS.  —  SINKAY  INDÍTVÁNYA  ÉS 
DEÁK  VÁLASZA.  —  DEÁK  VEZÉR8ÉGÉNEK  KÉRDÉSE  ÉS  DEÁK  ANEK- 
DOTÁJA.   —   VEZÉB8ÉGÉNEK    TERMÉSZETE.    —    KÜZDELME    ÖNMAGÁVAL. 

—  A  NEMZETISÉGI  TÖRVÉNY.  —  LEVELE  SZEPTEMBER  22-IKÉN  A  HELY- 
ZETRŐL, —  VISZONYA  KOSSUTHHOZ.  —  K088DTH  VEZÉRSÉGE.  — 
PÉNZÜGYI  JAVASLATOK.  —  BATTHYÁNY  ÉS  DEÁK  BÉCSBEN.  —  AZ 
AUGUSZTUS  31-lKI  KIRÁLYI  RENDELET  ÉS  EMLÉKIRAT.  —  KOSSUTH 
SZEPTEMBER   4-IKI   INDÍTVÁNYAI.    —    AZ    ORSZÁGGYŰLÉS     KÜLDÖTTSÉGE 

BÉCSBEN.    —    A   MINISZTÉRIUM   LEMONDÁSA. 

Az  olasz  kérdés  ily  elintézésében  kivált  az  ellen- 
zéknek az  a  meggyőződése  érdekes,  hogy  oly  kedvező 
megoldást  talált,  a  melynek  alapján  most  már  bátran 
lehet  az  időközben  Bécsbe  visszatért  uralkodót  Magyar- 
országba   hívni   s  július   24-ikén    az    ellenzék   egyik 

Ferenczi :  Deák  F.  élete.  II.  10 

vezére,  gróf  Teleki  László  indítványozta  egy  titkos 
ülésen,  a  legloyalisabb  nyilatkozatok  közt,  egy  bizottság 
Bécsbe  küldését,  mely  a  királyt  Budára  hívja.  A  válasz 
természetesen  kitérő  volt,  augusztus  8-ikán  a  királylyal 
azt  feleltették,  hogy  az  országgyűlést  személyesen  fogja 
bezárni,  mert  hiszen  erről  úgysem  volt  egyelőre  szó. 
Ezalatt  a  ház  vezetése  mindinkább  Kossuth  kezébe 
került.  Indítványozott,  válaszolt,  felvilágosított,  a  tisztán 
politikai  kérdésekben  tett  interpellatiókra  ő  felelt  a 
kormány  nevében.  Olykor  majdnem  az  egész  ülést  ki- 
töltve, háromszor  négyszer  felszólalt ;  a  szószék  ilyenkor 
egész  tanszékké  változott,  melyről  oktatásokat  tartott 
a  helyzetről,  leleplezéseket  tett  a  legrejtettebb  politikai 
eljárásokról,  melyeknek  czélja  és  eredménye  mind 
ugyanaz  volt,  t.  i.  az  országgyűlés  vezetésének  éppen 
oly  arányban  kezébe  vevése,  mint  a  márcziusi  napok- 
ban. Deák  mindinkább  csak  szakszerű  felvilágosításokra 
szorítkozott  vagy  szakkérdésben  nyilatkozott ;  de  ezek 
a  körülmények  miatt  kevés  számmal  voltak.  Ilyen 
szakkérdés  volt  július  24-ikén  Hadzsics  Lázár  torontáli 
követ  indítványa,  a  ki  Temes-,  Torontál-  és  Bács- 
megyében  a  polgári  törvénykezés  felfüggesztését,  hadi 
törvényszékek  felállítását  és  az  ostromállapot  kihirdeté- 
sét indítványozta  és  haladéktalan  tárgyalását  sürgette. 
Ebben  a  kérdésben  Deák  kétszer  is  felszólalt  s  mind- 
két esetben  kifejtette,  hogy  a  minisztérium,  a  mit  a 
maga  hatalmával  az  alsó  vidékeken  megtehetett  kor- 
mánybiztosok és  rögtönítélő  bíróságok  által,  azt  meg- 
tette ;  ő  óvatosságot  ajánl  az  ily  törvény  alkotásában, 
mert  szükségtelen  rémületet  gerjeszt.  Helyesebbnek 
vélte  volna  előbb  ezt  a  javaslatot  a  bel-  és  hadügyminisz- 
terekkel megbeszélni;  hiszen  meglehet,  hogy  ily  fel- 
hatalmazást egy  általános  törvényben  maga  a  kormány 


DEÁK  AZ  ORSZiGGYÜLÉS  ELSŐ  FELÉBEN.  147 

is  kért  volna;  de  ha  már  a  javaslat  beadatott,  most 
mégis  jobbnak  véli  letárgyaltatni,  mint  félretétetni,  a 
mit  többen  indítványoztak.  Ugyanez  alkalommal  Nyáry 
Pál  röviden  azt  indítványozta,  hogy  a  minisztériumot 
hívja  fel  a  ház  az  ostromállapotról  egy  általános  tör- 
vényjavaslat beadására.  Erre  Deák  másodszor  is  a 
mellett  szólalt  fel,  hogy  a  törvényjavaslatot  egyelőre  az 
említett  három  megyére  korlátozva  nyomassa  ki  a  ház 
s  tárgyalja  le ;  de  beszédéből  újra  kiviláglott,  hogy 
ebben  az  odavetett  alakban  nem  helyesli  és  röviden 
kifejtette  az  ostromállapoti  törvény  valódi  természetét. 
Ugyanis  a  törvény  meghatározza  a  bűntettek  fogalmait ; 
ebből  következik,  hogy  a  mit  a  törvény  bűntettnek 
nem  jelent  ki,  azt  polgárilag  cselekedni  szabad ;  ezzel 
szemben  az  ostromállapoti  törvény  annak  kifejezése, 
hogy  mert  az  eddigi  formák  nem  elégségesek  a  rend 
fentartására,  ezeket  a  törvényhozás  kitágítja  s  hatá- 
rukat megszabja  egy  különös  törvény  alkotása  által, 
Hadzsics  javaslatát  az  osztályok  s  a  központi  bizott- 
ság is  letárgyalván,  ez  utóbbi  azt  határozta,  hogy 
noha  ily  törvény  szükséges,  de  ezen  az  ülésszakon 
nem  kívánja  a  minisztériumtól  általános  javaslat  be- 
nyújtását; ugyanis  az  osztályok  közül  négy  egy  ily 
általános  javaslat  beadását  már  most  sürgette;  öt 
pedig  ellenezte.  így  került  a  déli  három  megyére 
vonatkozó  javaslat  július  29-ikén  a  ház  elé,  mely  alka- 
lommal Deák  nem  volt  jelen.  Szemere  Bertalan  kép- 
viselte a  kormányt,  a  ki  a  felvilágosításokat  megadván, 
a  központi  bizottság  véleménye  elfogadását  ajánlta, 
annál  inkább ;  mert  ha  a  sürgős  szükség  magával 
hozza,  a  bűnök  és  az  eljárás  pontos  megállapításával 
a  kormány  úgy  is  azonnal  fog  javaslatot  beadni,  A 
többség  azonban  hosszú  vita  után   a   törvényjavaslat 

10* 


148  TIZENNEGYEDIK  FEJEZET. 

beterjesztését  megszavazta  s  az  igazságügyminisztert 
megbízta  minél  előbb  való  benyújtásával. 

Deák  kedvetlenül  fogadta  ezt  a  határozatot ;  de 
azért  már  július  31-ikére  beadta  javaslatát  rövid  beszéd 
kíséretében,  a  mint  monda,  nehéz  szívvel,  mert  ez  a 
kormánynak  diktátori  hatalmat  ad  s  ezt  veszedelmesnek 
tartja ;  e  mellett  azt  hiszi,  hogy  nincs  is  meg  ennek 
tárgyalására  a  szükséges  higgadtság;  ő  különben  a 
javaslat  egy  pontjához  sem  köti  magát  s  azt  tudja, 
hogy  míg  ez  a  kormány  fogja  kezelni  a  hatalmat,  a 
ház  nem  fogja  megbánni  e  tettét ;  „adja  Isten,  hogy 
a  nemzetnek  soha  azt  megbánni  oka  ne  legyen". 

A  törvényjavaslat  kinyomattatott  augusztus  17-ikére ; 
de  most  már  az  idők  izgatottsága  miatt  tárgyalása 
örökre  elmaradt. 

A  tárczáját  illető  másik  kérdés  volt  a  Nyáry  Pál 
említett  indítványa,  a  ki  július  11-ikén  bejelentette, 
hogy  a  válaszfelirat  után  javaslatot  ad  be  a  hűbéri 
viszonyok  maradványainak  törvényhozás  útján  való 
megszüntetésére  s  kérte  ennek  napirendre  tűzését.  A 
ház  helyeselvén,  a  vita  csak  a  körül  forgott,  hogy 
Nyáry  a  had-  és  pénzügyi  javaslatok  letárgyalása 
előtt  óhajtja-e  indítványa  tárgyalását  vagy  csak  az- 
után? Nyáry  kijelentette,  hogy  amazokat  válhatatlan 
kapcsolatban  látván  a  felirattal,  természetesen  csak 
utánok  akarná  a  hűbéri  viszonyokat  elővétetni.  Deák 
erre  helyeslőleg  válaszolta,  hogy  ő  nem  is  értette 
másképen;  sőt  az  1848-iki  törvények  alapján  úgy 
értelmezte  Nyáry  javaslatát,  hogy  mert  az  országgyűlés 
nem  oszlatható  fel  költségvetés  és  ujonczok  megszava- 
zása nélkül,  de  akkor  eloszlatható  volna:  Nyáry  ez 
indítványával  azt  akarja,  hogy  a  ház  tovább  is  együtt 
maradjon  s  ő  ezt   helyesli  és  szükségesnek  is  tartja. 

A  ház  ezeket  helyeselvén,  Deák  ki  is  dolgozta 
javaslatát,  noha  előbb  ily  törvény  alkotását  nem  ter- 
vezte. Július  25-ikén  Nyáry  említette  egy  beszédében, 
hogy  Deák  már  jórészben  elkészült  vele  és  hogy  ő  a 
pénzügyi  javaslatok  kapcsán  szeretné  tárgyaltatni. 
Ezóta  aztán  folyvást  sürgette  Deákot,  hogy  javaslatát 
adja  be ;  ő  maga  is  készített  egyet,  mely  majd  módo- 
sítványként  szerepelhet.  Deák  eközben  megmutatván 
javaslata  alapelveit,  Nyáry  látta,  hogy  ezek  az  övéivel 
megegyezők;  ezért,  miután  augusztus  3-ikán  saját 
javaslatát  letette  a  ház  asztalára,  augusztus  5-ikén 
kijelentette,  hogy  indokolását  szükségtelennek  tartja ; 
mert  alapelveiben  egyezik  Deák  javaslatával,  A  ház 
erre  Kossuth  indítványára  elhatározta,  hogy  kinyo- 
matja és  hogy  Deáknak  a  napokban  szintén  beadandó 
munkálatával  együtt  teszi  át  az  osztályokhoz.  Ezekhez 
Madarász  László  augusztus  5-ikén  Pótlék  czím  alatt 
egy  kiegészítő  javaslatot  adott,  melyet  szintén  az  osz- 
tályokhoz utasítottak,  hogy  a  többivel  együtt  vegyék 
figyelembe  ezt  is. 

Ennek  a  javaslatnak  fontosságot  az  a  körülmény 
adott,  hogy  e  terhek  eltörlésével  a  népet  kívánták 
Nyáryék  teljesen  megnyugtatni  és  szorosabban  kap- 
csolni a  magyar  ügyhöz  az  idegen  ajkúakat  is  ;  mert 
midőn  felkelésre  izgatták  délen  a  szerbeket,  utóbb 
Jellasich  a  horvátokat  és  már-már  betört  hazánkba : 
ügyének  pártfogói,  megbízottjai  mindenütt  azt  hirdették, 
hogy  többet  fog  adni,  mint  a  magyar  törvények ;  mert 
minden  dézmát  elenged,  sőt  a  földeket  felosztja  a  nép 
között;  híre  is  járt,  hogy  a  föld  népe  több  helyt  el- 
hitte s  ragaszkodást  árult  el  iránta.  Ezért  augusztus 
26-ikán  Hegedűs  Imre  képviselő  újra  megsürgette 
egyebek  közt  e  javaslat  letárgyalását,  minthogy  az  osz- 

tályok  már  úgyis  végeztek  vele  ;  de  a  mozgalmas  idők 
nem  engedték  s  így  múlt  az  idő,  míg  a  minisztérium 
szeptember  11-ikén  lemondott.  Ekkor  Kossuth  még  az 
nap  esti  hat  órakor  jelentette,  hogy  12-ikén  úgy  az 
úrbéri  kárpótlás,  mint  a  fenti  úrbéri  maradványok 
ügyében  javaslatot  ad  be ;  de  most  is  el  kellett  ma- 
radnia. Szeptember  13-ikán  a  zavaros  viszonyokra 
hivatkozva,  Perczel  Mór  újra  indítványozta  elővételét 
és  hivatkozott  Jellasich  veszedelmes  Ígéreteire.  Ekkor 
Nyáry  azt  kívánta,  hogy  az  ő  javaslatát  vegyék  elé, 
melynek  10.  §-ában  Deák  elvét  fogadta  el  s  az  egészet 
Kossuth  is  helyesli.  Kossuth  csakugyan  felszólalt  s 
már  másnapra  kívánta  kitűzését ;  mert  úgy  Nyáry,  mint 
Deák  javaslatait  az  osztályok  már  bevégezték  s  a  ház  a 
tárgyalást  el  is  határozta.  Kossuth  15-ikén  beadta  tör- 
vényjavaslatát az  úrbéri  kárpótlásról  s  ugyanekkor 
Nagy  Soma  előadó  jelentette,  hogy  úgy  az  osztályok, 
mint  a  központi  bizottmány  Deák  törvényjavaslatát 
fogadták  el  s  erre  a  ház  rögtön  tárgyalni  akarta.  Fel  is 
olvasták  a  központi  bizottság  jelentését,  mely  azonban 
kinyomva  nem  lévén,  tárgyalása  ellenkezett  a  szabá- 
lyokkal. Ekkor  Pázmándy  az  elnöki  székből  azt  indít- 
ványozta, hogy  legalább  elvben  mondassék  ki  a  szőlő- 
dézma  eltörlése.  Ezt  egyhangúlag  elhatározták  s  még 
az  nap  esti  ülésen  megerősítették  úgy,  hogy  az  állami 
megváltás  csak  a  szorosan  vett  népre  korlátoztassék,  és 
16-ikán  ennek  azonnal  kihirdetését,  éppen  a  Dunántúlra 
tekintettel,  már-már  kimondták.  Nyáry  azonban  ezzel 
megelégedve  nem  volt ;  a  törvényt  világosnak  és  hatá- 
rozottnak óhajtván,  ennek  letárgyalását  s  addig  a  ház 
permamentiáját  kívánta,  mit  általános  helyeslés  fogadott. 
Letárgyalván  még  az  nap  Kossuth  törvényjavas- 
latát az  úrbéri   kármentesítésről   általában  s  17-ikén, 

18-ikán  részleteiben  is ;  elfogadtatván  19-ikén  az  erdélyi 
törvény  is :  most  Deák  törvényjavaslatára  került  a  sor, 
melynek  czime  a  következő:  „Törvényczikkely  az 
1848-dik  évi  9-dik  törvényczikk  folytán  szükséges 
intézkedésekről."  Összesen  77  §-ban  szól  a  szőlőbeli 
adózások  megváltásáról  (I — X,  §.),  a  zsellérek  meg- 
váltásáról (XI— XIV.  §.),  az  irtványokról,  maradvány- 
földekről, puszta-telkekről  és  egyéb,  az  úrbéri  tabel- 
lákba nem  foglalt  földekről  (XV— XXV.  §.),  a  dohány- 
kertészségről  (XXVI — XXXII.  §.),  a  kisebb  királyi 
haszonvételekről  (XXXIII — LXI.  §.),  a  tartozások  be- 
hajtásáról (LXII.  §.),  a  legelőnek  és  erdőnek  elkülön- 
zéséről  (LXni— LVI.  §.),  a  nádlásról  (LXVII.  §.),  a 
telek  kibecsülésének  eltörléséről  (LXVin.  §.),  a  köz- 
ségek elöljáróinak  választásáról  (LXIX.  §.),  azon 
haszonbéri  szerződésekről,  melyek  mellett  valaki  másnak 
oly  jószágát  vette  ki  haszonbérbe,  mihez  úrbéri  jöve- 
delmek is  tartoznak.  (LXX— LXXVII.  §.) 

Látható  az  előbbiekből,  hogy  ez  a  javaslat  egész 
terjedelmében  kimeríti  a  kérdést  és  a  községi  rende- 
zés, iUetve  kormányzat  alapelveit  is  magában  foglalja. 
A  központi  bizottmány  is  úgy  elveit,  mint  kidolgozását 
elfogadta  s  csupán  egyes  pontokra  tett  észrevételt, 
melyek  közt  azonban  csak  pár  elvi  jelentőségű.  A 
törvényjavaslat  általános  alapelve  az,  hogy  a  meg- 
váltás csak  megengedő  (permissiv) ;  továbbá,  hogy  a 
mennyiben  ezek  az  úrbéri  tartozások  és  haszonvételek 
nem  sorolhatók  az  általános  úrbér  és  tized  körébe  s 
ilyen  a  szőlődézma  is :  megváltásukat  ne  az  állam 
vállalja  magára,  hanem  kiki  váltsa  meg  magát ;  a 
megváltás  idejét,  a  megváltási  tőkeösszeg  megállapí- 
tása után.  Deák  általában  20  évre  szabta  s  ezt  a  köz- 
ponti bizottmány  10-re  kívánta  leszállítani.  Ez  az  ön- 

megváltási  elv  tehát  a  javaslat  alapja  és  oka  ennek 
az  volt,  hogy  e  terhet  megint  az  államra  róni  sem 
Deák,  sem  a  minisztérium  nem  merte,  mely  az  úrbéri 
terhek  megváltásával  már  is  óriási  feladatot  vállalt 
el.  E  mellett  a  kiindulás  az  volt,  hogy  a  szőlődézma  és 
az  itt  említettek  annyira  nemesi  javak,  hogy  a  tized  és 
robot  általános  fogalma  alá  nem  sorozhatok ;  tehát  csak 
önmegváltásról  s  nem  állami  kárpótlásról  lehet  szó. 

Azonban  ezzel  szemben  állt  a  másik  elv.  Az  1848-iki 
országgyűlés  nem  tett  kivételt :  eltörölte  a  robotot  és 
dézmát ;  tehát  el  a  szőlődézmát  és  egyéb  ilyes,  e  tör- 
vényben foglalt  tartozásokat  is.  így  ez  a  törvény  vissza- 
lépés volna  s  a  mi  bárminemű  úrbéri  tartozás  még 
van,  ha  ezt  nem  az  államra  rójjuk,  akkor  a  népet 
éppen  e  nehéz  pillanatokban  elidegenítjük  és  ha  a 
megváltást  az  állam  viseli  is,  adóban  úgy  is  hozzá  fog 
járulni  az  is,  a  kit  alóla  a  ház  felszabadit ;  e  módnak 
ezenkívül  óriási  lesz  az  erkölcsi  haszna  az  úgy  is  bizal- 
matlan nép  előtt.  Ez  a  törvény  úgy,  a  mint  Deák 
szerkesztette,  jó  volt  volna  1830-ban,  de  nem  1848-ban. 

A  vita  másik  főkérdése  a  szőlődézmánál  az  volt, 
hogy  Deák  javaslata  a  szőlőbirtok  hét  évi  átlagból 
kiszámított  jövedelmét  vette  volna  a  becslés  alapjául, 
a  központi  választmány  pedig,  minthogy  a  szőlőt  nem 
a  birtokos  ruházta  be,  csak  a  földet  vette  alapul. 

E  két  kérdés  volt  a  vita  elvi  tárgya:  mi  legyen 
a  becsű  alapja  és  ki  adja  a  kármentesítést :  a  magá- 
nosok-e vagy  az  állam  ?  Ehhez  közben  egy  harmadik 
indítvány  járult,  hogy  az  állam  csak  az  olyanok  szőlő- 
dézmáját   váltsa  meg,    kik  szőlőiket   maguk   mívelik. 

Deák,  ki  éppen  ebben  az  időben  volt  a  képviselő- 
háznak a  bécsi  országgyűléshez  küldött  bizottságával 
Bécsben,  a  tárgyalásokon  nem  vett  részt.   Nyáry  Pál 

törvényjavaslata  éppen  ezzel  ellentétes  vagyis  az  állami 
megváltás  elvét  fejezte  ki;  tehát  a  kérdés  az  volt, 
hogy  a  Deák  vagy  Nyáry  javaslata   fogadtatik-e  el? 

A  vita  heves  volt ;  de,  kivált  az  akkor  uralkodó 
hangulat  hatása  alatt,  a  többség  először  leszavazta  a 
megváltás  megengedő  alakját ;  másodszor  kimondta 
20-ikán  az  áUami  megváltást ;  harmadszor  Kossuth 
felszólalása  után  elfogadta,  hogy  a  becslés  alapja  ne 
a  jövedelem,  hanem  a  föld  legyen^  a  jövedelem  csak 
akkor,  ha  a  föld  értékénél  kevesebb  volna ;  végül  az 
állami  kármentesítést  csak  azokra  szorította,  kik  egy 
negyed  telket  vagy  ennél  kevesebbet  bh-nak;  a  töb- 
biekre nézve  a  10  évi  megváltási  időt  fogadta  el.  így 
tárgyalta  le  a  ház  a  javaslatot  21-ikén  a  10.  §-ig; 
a  22-iki  ülésen  már  Deák  is  jelen  volt.  Ekkor  a  szőlő- 
dézma  ügye  azonban  be  volt  fejezve  s  ezt  a  ház 
22-ikén  újra  megszavazván,  azonnal  intézkedett,  hogy 
a  főrendekhez  küldetve,  kihirdettessék. 

Ekkor  került  a  sor  Deák  javaslatának  a  zsellé- 
rekről szóló  részére.  (11—14.  §.)  Ebben  a  részben  a 
házat  bíró  zselléreknél  Deák  különbséget  tett  azok 
közt,  kik  úrbéri  vagy  a  kik  majorsági,  tehát  urbérhez 
nem  tartozó  urasági  földön  laknak  s  míg  amazokra 
nézve  az  1848  :  IX.  törvény czikk  értelmében  az  állami 
megváltást  elismerte,  az  utóbbiakra  nézve,  mivelhogy 
az  urasági  földön  lakásuk  teljesen  magánszerződésen, 
tehát  bérleten  alapul,  a  személyes  megváltást  java- 
solta; ezzel  ellentétben  a  központi  bizottmány  elfo- 
gadva az  alapelvet;  tágította  az  úrbéri  természetű 
zseUéri  lakások  meghatározását ;  másfelől  a  kifejlett 
vitában  sokan  az  állami  megváltást  a  zsellérekre  is 
különbség  nélkül  ki  akarták  terjeszteni,  különösen 
újra  a  rendkívüli  viszonyokra  tekintettel. 

Most  Deák  egyfelől  elfogadván  a  központi  bizott- 
mány módosítását,  másfelől  hosszú  és  bő  indokolását 
adta  alapelvének  s  kiterjeszkedett  a  már  meg  nem 
változtatható  szőlődézma-váltság  ügyére.  Ugyanis  sze- 
rinte mindkét  esetben  a  ház  magántulajdont  ajándé- 
kozott és  ajándékozna  el;  már  pedig  míg  egyfelől  a 
népet  az  ajándékozás  boldoggá  nem  teszi,  hanem  csak 
a  munka  és  a  szorgalom  teheti  azzá ;  másfelől  ez 
megingatja  a  tulajdon  szentségét  és  bizonyos  commi- 
nisticus  elvet  honosít  meg ;  végül  mindez  nem  egyéb, 
mint  mások  zsebére  való  adakozás,  melynek,  ha  így 
folytatja  a  ház,  nincs  határa  s  az  államra  megold- 
hatatlan feladatot  ró.  Tehát  elve  az,  hogy  mi  nem 
úrbéri,  váltsa  meg  az,  a  kinek  birtokában  van. 

Deák  beszéde  mély  benyomást  tett  a  házra ;  fej- 
tegetéseit a  zavaros  idők  daczára,  nagy  figyelemmel 
hallgatták  s  noha  még  utána  is  voltak  a  zsellérviszo- 
nyoknak válogatás  nélküli  megváltására  felszólalók, 
viszont  az  őt  pártolók  is  többen  beszéltek.  Az  érdek- 
lődés ki  volt  merítve  s  a  ház  a  11.  §-ot  ugyan  vál- 
tozatlanul elfogadta;  de  a  12.  §-nál,  félve  az  idők 
hatásától  s  a  szőlő-dézmára  már  kimondott  határozat 
következményeitől,  az  állami  megváltást  kimondta  név- 
szerinti szavazással,  152  szóval  105  ellen,  az  összes 
zsellérekre  nézve  is.  Ekkor  Deák  újra  felszólalt  s 
először  indítványozta  a  11.  §.  kihagyását;  mert  most 
már  úrbéri  és  majorsági  zsellér  megkülönböztetésének, 
az  állami  megváltás  elvének  kimondása  után,  nincs 
értelme ;  másodszor,  ha  már  az  elv  ki  van  mondva, 
az  a  helyesebb,  ha  minden  zsellérért  az  állam  fizeti 
a  megváltást  s  ő  a  szőlődézmánál  sem  csinált  volna 
fokozatot ;  mert  csak  ingerültségre  ad  alkalmat.  A 
határozat  most  az  lett,  hogy  kivétetik  az  állami  meg- 

váltás  alól  az,  ha  majorsági  földre  maga  az  uraság 
építtette  a  házat,  mert  ez  tulajdona  marad  s  meg- 
váltás alá  nem  esik. 

Eddig  haladtak  a  tárgyalásban,  midőn  felolvasta- 
tott szeptember  23-ikán  a  király  szeptember  19-iki 
levele  a  nádorhoz  s  a  nádor  szeptember  22-iki  levele 
Batthyányhoz.  Ekkor  az  elnök  azt  mondván,  hogy  „az 
országnak  jelen  helyzetében  irtványokról,  dézmákról 
tanácskozni  nem  tartja  szükségesnek",  az  ülést  el- 
oszlatva bizottsági  tanácskozássá  alakította  át  délután 
egy  órakor,  melynek  eredményei  más  helyre  tartoznak. 

Alig  lettek  a  kedélyek  csak  némikép  is  nyugod- 
tabbak, Bezerédy  István  már  szeptember  25-ikén  foly- 
tattatni  kívánta  a  javaslatot;  de  senki  sem  pártolta. 
Deák  is  az  elhalasztás  mellett  nyilatkozott ;  mert  sok 
képviselő  eltávozott  s  az  időt  elég  nyugodtnak  ily 
fontos  anyagi  kérdések  eldöntésére,  az  elhangzott  fenye- 
getések között  nem  tartotta. 

Mindössze  ennyi  volt,  a  mi  Deák  tárczáját  közve- 
tetlenül  érdekelte.  Nem  lehet  e  lapoknak  feladata  az 
országgyűlés  kimerítő  története,  csak  azt  jegyezzük 
meg,  hogy  már  augusztus  eleje  óta  a  háznak  a  rend- 
szeres tárgyalásokról,  az  előre  kijelölt  sorrendről  le 
kellett  mondania.  Majdnem  minden  ülésen  új  és  meg- 
lepő indítványok  dobattak  be,  melyeket  lehetetlen  volt 
mellőzni  s  lehetetlen  elfogadni;  de  a  melyek  alkal- 
masok voltak  meglepetések  okozására,  fényes  szónok- 
latokra és  a  legkevésbbé  politikus  nyilatkozatokban 
volt  való  kifakadásokra.  De  továbbá  akkoriban  még  nem 
meggyökerezve,  sőt  legtöbbször  meg  sem  kisértve  az  a 
parlamenti  eljárás,  hogy  a  minisztérium  s  a  többség  ne 
engedjék  meg  más  javaslat  tárgyalását,  mint  a  miben 
a  kormány  és  király,   mint  a  törvényhozás   egyik  té- 

nyezője,  megegyeztek ;  pedig  utóbb,  midőn  a  király 
a  had-  és  pénzügyi  törvényeket  megerősitni  nem  akarta, 
szeptember  11-ikén  Kossuth  a  házban  is  hivatkozott  rá, 
hogy  a  mit  a  kormány  akar,  azt  a  király  akarja ;  de 
itt  kérdezhető :  kinyerte-e  a  kormány  rajok  a  király 
előleges  megegyezését?  Párteljárásról  mind  kevésbbé 
lehetett  szó  s  így  augusztustól  kezdve  az  országgyűlés 
folyama  az  ötletszerűség  benyomását  teszi,  melyben 
csak  egy  pár  főbb  pont  az,  midőn  a  kormány  hatá- 
rozottan vezetett,  mint  pl.  a  honvédelmi  javaslat  elő- 
vétele kérdésében. 

Ennek  az  ötletszerűségnek  egyik  legérdekesebb 
jelenete  augusztus  3-ikán  történt,  melyet  főleg  azért 
emelünk  ki,  mert  nem  kevéssé  siettette  a  catastro- 
phát.  E  napon  Batthyány,  Deák,  Klauzál  nem  voltak 
a  házban,  Széchenyi,  Eötvös  és  Mészáros  képviselték 
a  kormányt.  Soron  az  elemi  iskolai  törvényjavaslat 
volt ;  de  a  napirend  előtt  föláll  Gorove  István  és  hivat- 
kozva a  frankfurti  német  nemzeti  gyűlés  rokonszen- 
vére a  magyarok  iránt  s  helyeselvén  a  kormány  poli- 
tikáját, hogy  Szalayt  oda  követül  küldötte  ki:  indít- 
ványozta, hogy  hazánk  és  Németország,  mint  teljesen 
önálló  két  ország  között,  a  közös  érdekek  alapján 
kötendő  szövetségre  nézve  adjon  az  országgyűlés 
ünnepélyes  nyilatkozatot  s  jelentse  ki  rokonszenvét 
a  német  nemzet  egyesülése  iránt. 

Mindezt  a  ház  a  legnagyobb  lelkesedéssel  fogad- 
ván, gróf  Teleki  László  és  Perczel  Mór  hevesen  támad- 
ták meg  a  bécsi  kormányt,  mely  Ausztria  német  tar- 
tományainak a  szövetségbe  lépését  meg  akarta  gátolni. 
Egyhangú  szózat  mondja  ki  tehát,  hogy  áruló,  a  ki  ez 
egyesülésnek  ellensége  és  a  rokonszenv  nyilatkozatai 
hangzottak  el  az  aula  iránt,  mely  erre  az  egyesülésre 

törekszik.  Végül  Kossuth  is  hosszú  beszédben  kifejt- 
vén a  reactio  ármányait,  új  leleplezéseket  tett  a  kor- 
mány politikájáról,  megköszönvén  a  rokonszenvet  és 
örvendvén,  hogy  az  egész  házban  ily  tiszta  politikai 
felfogás  nyilatkozott.  Erre  Nyáry  azt  kívánta  még 
hozzátétetni  az  eddigiekhez,  hogy  Ausztria  soha,  de 
soha  se  számítson  Magyarország  segítségére,  ha  kor- 
mánya, a  monarchia  és  a  dynastia  érdekét  feledve,  a 
német  szövetséggel  háborúba  keverednék. 

Természetesen,  mindez  különösen  naivnak  látsza- 
nék, ha  nem  tudnók,  hogy  mért  fogadták  a  Gorove 
s  a  többi  szónok  javaslatát  akkora  rokonszenvvel? 
Azért  t.  i.,  mert  a  német  egység  és  Ausztriának  ebbe 
beolvadása  lett  volna  hazánk  önállásának,  minthogy 
mi  a  német  szövetségbe  nem  léphettünk  volna,  a  leg- 
jobb biztosítéka.  Ezt  mindenik  szónok  kifejezte  félre- 
értés nélkül.  Ámde  ezt  az  adott  viszonyok  közt  hiva- 
talosan kimondani  s  a  pragmatica  sanctio  ellenére  ily 
határozatot  hozni,  sőt  helyeslését  és  indokolását  a 
kormány  szónokától  hallani  akkor,  midőn  alig  pár 
héttel  azelőtt  a  pragmatica  sanctióból  folyó  segély 
az  olaszok  ellen  Ausztriának  burkoltan  ugyan,  de 
megtagadtatott :  Mészáros  annyira  természetellenesnek 
találta,  hogy  Széchenyihez  fordulva,  kérte  a  Nyáry 
indítványa  elleni  tiltakozásra;  mert  ez  Ausztria  ellen 
hivatalos  ellenséges  nyilatkozat  volna.  De  mielőtt  Szé- 
chenyi valamit  tehetett  vagy  akart  volna  tenni,  Páz- 
mándy,  az  elnök,  ki  ekkor  már  a  radikalok  kezébe 
került,  kimondta  az  egyértelmű  határozatot,  melyet 
az  osztrák  kormány  az  első  hiteles  adatnak  tekintett, 
hogy  hazánkban  tényleg  elszakadási  törekvések  van- 
nak s  erre  utóbb  az  októberi  császári  nyilatkozvány 
hivatkozott  is. 

Meg  is  jegyezte  Mészáros  Széchenyinek,  hogy 
most  nagy  hibát  követtek  el  s  különösen  ő,  a  régi 
tapasztalt  országgyűlési  vitatkozó ;  de  még  jobban 
csodálkozott  rajta,  hogy  Batthyány  örült  azon  is,  hogj- 
nem  volt  jelen,  de  azon  is,  a  mi  történt;  Kossuth 
mosolyogva  kezeit  dörzsölte  ;  Deák  és  Klauzál  fejőket 
csóválták ;  a  város  meg  örömben  úszott  s  úgy  tekin- 
tette, mint  kárpótlást  az  olasz  ügyben  szenvedett  elvi 
veszteségért. 

Ez  az  inditványozási  láz  különösen  augusztus  eleje 
óta,  mindenben  uralkodni  kezdett.  Az  indítványok 
egész  árja  szakadt  a  házra ;  a  legtöbb  követ  beállott 
törvényhozónak,  codificatornak  vagy  legalább  is  egy- 
egy  hiányt  fedezett  fel  a  48-as  törvényekben  s  ha 
többet  nem,  egy-egy  javítást  vagy  pótlást  javasolt  az 
egyenlőség  vagy  szabadság  nevében.  Ezt  Nyáry  is  meg- 
sokalta  és  augusztus  7-ikén  indítványt  tett,  hogy  az 
ily  részleges  javítások  helyett  a  jogegyenlőség  alap- 
ján álló  egységes  alkotmányterv  kidolgozására  választ- 
mányt küldjenek  ki,  mely  tervét  a  jövő  ülésszak  szá- 
mára még  ez  ülésszak  alatt  előkészítse. 

Deák  különösen  két  ízben  szólalt  fel  az  indítvá- 
nyozás e  láza  és  elméleteken  lovagoló  ellenzéki  buz- 
galom ellen.  Az  első  alkalmat  erre  a  július  3 — 10-ikéig 
tárgyalt  népoktatási  törvény  adta,  mely  idő  alatt  külön- 
ben Deák  nem  volt  a  házban.  Ennek  a  javaslatnak 
13.  §-ja  eredetileg  azt  rendelte  el,  hogy  a  községekben 
minden  hitfelekezetnek  állítandó  külön  iskola,  ha  a 
tanulók  száma  felekezetenként  az  50-et  meghaladja. 
Ezt  az  elvet  a  központi  bizottság  a  nemzetségekre 
is  ki  akarta  terjeszteni ;  a  ház  ellenben  mindkét  javas- 
lat elvetésével,  nagy  és  elkeseredett  vita  után,  augusz- 
tus 8-ikán  a  közös  iskola  elvét   mondta   ki,  melyhez 

Pázmándy,  az  elnök,  augusztus  9-ikén  azt  a  kiegé- 
szítést indítványozta,  hogy  a  hitelfelekezeteknek  enged' 
tessék  meg,  ha  a  többség  kívánja,  megannyi  külön 
iskola  állítása  s  ezek  eddigi  alapítványaikat  e  czélra 
tarthassák  meg. 

Ezt  augusztus  9-ikén  az  ellenzék  s  kivált  Madarász 
László,  abból  a  kiindulásból  ostromolta,  hogy  megsem- 
misíti az  előbbi  napon  kimondott  közös  iskola  elvét  és 
ő  engedélyezett  volna  újra  magán-,  noha  nem  felekezeti 
iskolát,  mely  különben  szintén  separatismusra  vezet. 
Javaslatát  egy  külön  pontba  foglalva,  be  is  nyújtotta. 
Eötvös  sem  ezen,  sem  a  következő  napon  nem  szólt  a 
kérdéshez.  A  kormány  álláspontját  Deák  kifejtette  ki 
egy  hoszszabb  beszédben,  melyben  először  is  kijelen- 
tette, hogy  az  állam  által  felállítandó  közös  iskolára 
vonatkozó  határozatot  téves  lépésnek  tartja ;  másodszor 
kifejtette,  hogy  a  hitfelekezetek  elébe  vetett  gát  okve- 
tetlenül éppen  nem  az  elméletben  oly  szépen  hangzó 
összeolvadást,  hanem  egy  ugyanolyan  felekezeti  gyű- 
lölséget fogna  előidézni,  minőt  a  nemzetiségi  kérdés 
helytelen  tárgyalása  a  nemzetiségek  ügyében  már  is 
létrehozott  s  minőt  létrehozott  Horvátországgal  szemben 
pár  elhibázott  határozat.  A  magánalapítványokat  pedig, 
melyek  egyes  iskoláké  voltak  a  múltban  s  melyeket 
a  katholikus  javakkal,  mint  melyek  állami  természe- 
tűek, sehogy  összezavarni  nem  szabad :  az  államnak 
a  közös  iskolák  javára  lefoglalni  joga  nincsen  s  min- 
den, a  felekezeteket  ebben  megkötő  határozat,  okve- 
tetlenül a  reactiónak  fog  csak  szolgálatot  tenni. 

Deáknak  ez  a  nevezetes  beszéde  nem  döntötte  el 
még  a  kérdést ;  sőt  a  vita  más  napra  is  kiterjedt, 
noha  már  ő  is  a  későbbi  felszólalók  egyike  volt  és 
utána   többen   czáfolták  nézeteit  különböző  szempon- 

tokból.  Csak  röviden  jegyezzük  meg,  hogy  augusztus 
10-ikén  213  szó  fogadta  el  84  ellen  a  Pázmándy 
javaslatát.  Fontosabb  ennél  itt  az,  hogy  a  felekeze- 
tek e  kímélésének  elvét  éppen  az  ellenzékhez  vonzódó 
Pázmándy  javaslata  mentette  meg.  Ez  az  időközben 
felülkerült  jobb  megfontolás  eredménye  volt ;  viszont, 
midőn  a  kormányi  javaslat  az  állam  által  felállítandó 
felekezeti  iskola  elvét  mondta  ki,  világos  volt,  hogy 
ki  akart  venni  a  reactio  kezéből  e  nagy  nemzeti 
veszedelem  közt  egy  veszedelmes  fegyvert,  a  nép 
vallásos  érzelmeire  való  hivatkozhatás  fegyverét.  Deák 
megdöbbent  a  tisztán  közös  iskola  elhatározásán  s 
különösen  meg  akkor,  midőn  ő  s  az  egész  bölcsebb 
közvélemény  a  felzaklatott  országba  a  vallásos  fanatiz- 
mus üszkét  is  ezáltal  bedobva  látta.  Hiszen  a  48-iki 
törvények  legfőbb  baja  éppen  az,  hogy  nagyszerű 
elméletekből  indultak  ki ;  de  alkalmat  adtak  arra,  hogy 
a  délvidékiek  fellázithatók  legyenek  azzal,  hogy  a  magya- 
rok vallásukat  és  nyelvöket  el  akarják  venni;  azóta 
pedig  az  ország  más  részeiből  mindegyre  kérelmek 
és  kérelmezők  jelentek  meg  a  kormánynál  vallást, 
tanítást  és  nemzetiséget  követelve.  Ezért  akarta  a  kor- 
mány az  oktatás  kérdését  a  népoktatási  törvényben 
úgy  intézni  el,  hogy  ha  már  így  is  fellázadt  pár  száz 
ezer  polgár,  legalább  ne  lehessen  fellázítani  újabb 
pár  milliót  a  szerencsétlen  haza  ellen.  Ez  az  óvatos- 
ság és  bölcseség  szól  hozzánk  Deák  beszédéből  is. 
Az  ilyen  gombamódra  felszaporodott  indítványok 
végre  elővétettek  augusztus  10-ikén  a  népnevelésügyi 
törvényjavaslat  befejezése  után.  Ez  alkalommal  Deák 
a  kormány  képviseletében  újra  felszólalt  s  mivel  általá- 
lában  azt  volt  a  nézet,  hogy  a  háznak  a  katonai,  pénz- 
ügyi, az    unió    és  az  úrbéri  maradványok  eltörlésére 

yonatkozó  törvényeken  kívül  egyebet  tárgyalni  nem 
kellene:  Deák  különösen  azt  fejtegette,  hogy  a  tár- 
gyalásokat nem  a  sok  beszéd,  hanem  a  kölcsönös 
szemrehányás  keseríti  el ;  ezért  kijelenti,  hogy  bár- 
mely tárgyalásban  és  sorrendben  megnyugszik;  de 
egyszersmind  kifejti,  hogy  a  beadott  indítványok  leg- 
nagyobb része  éppen  olyan,  melyek  ajenti  négy  kér- 
dés egyikéhez-másikához  tartoznak  s  ezeket  kapcsola- 
tosan kívánná  tárgyaltatni.  E  szempontból  rövid  szem- 
lét tartva  a  javaslatokon,  jellemezte  is  őket  s  végtll 
azoknak,  kik  a  kormányt  a  katonai  törvény  elhalasz- 
tása miatt  vádolták,  azt  felelte,  hogy  vegyék  elé  a 
pénzügyi  javaslatot;  mert  éppen  oly  sürgős,  mint  a 
katonai  javaslat  és  mindegy,  hogy  melyiken  kezdik. 
A  ház  azt  határozván,  hogy  a  beadott  javaslatok- 
ról egyenként  határoz.  Deák  augusztus  10 — 11-ikén 
többször  szólott  röviden  az  egyes  kérdésekhez  s 
jelentette  ki,  hogy  tárgyalásuk  hová  tartozik  vagy 
mit  vél  az  osztályokhoz  utasítandónak.  így  indítványozta 
a  közlegelők,  a  nemes  hadnagyi  székek  eltörlésének 
kérdését,  a  legelőelkülönzést  az  úrbéri  törvénynyel, 
a  nádori  díjnak  a  pénzügyi,  a  székely  katonaság  ügyé- 
nek az  unio-törvénynyel  együtt  tárgyalását.  Ezek  közül 
bővebben  csak  a  Táncsics  Mihály  legelőelkülönítési 
javaslatához  szólt,  melyben  ő  az  1848 :  X.  t.-cz.  első 
pontjának  megváltoztatását  kívánja,  mely  a  már  meg- 
történt legelőelkülönzések  felbonthatatlanságát  tartal- 
mazza. Deák  beleegyezett  abba,  hogy  az  úrbéri  törvény- 
nyel kapcsolatban  a  felbontást  kívánó  kérelmeket  is 
megviszgálják ;  de  kérte,  hogy  ne  csináljanak  önáUó 
kérdést  belőle ;  mert  a  48-iki  törvény  szempontja  e  hatá- 
rozattal az  volt,  hogy  az  országot  új  felforgatástól  meg- 
óvja, mire   pedig  a  mostani  földfelosztó  hangúlatban 

volt  hajlam ;  másodszor  a  törvény  abból  indult  ki, 
hogy  ha  még  van  is  sok  helyt  igazságtalanság  a 
legelőelkülönitésben,  tekintetbe  veendő,  hogy  az  a 
felosztáskor  szolgálmányok  fejében  adatott,  most  pedig 
a  nép  ingyen  tulajdona  lett  s  így  megelégedhetik  vele. 

A  ház  Deák  javaslata  szerint  döntött,  melyet 
Nyáry  is  pártolt,  sőt  Táncsics  is  elfogadott.  Ez  a  pár 
napi  tárgyalás  tehát,  melyen  Deák,  mint  a  kormány 
képviselője  vett  részt,  minden  adatnál  jobban  mutatja, 
hogy  mennyire  hallgattak  rá  s  fogadták  el  minden 
javaslatát.  Lehet-e  sajnálatosabb  valami,  hogy  csak 
a  végső  szükség  érzete  szólaltatta  meg?  Egyetlen 
miniszter  sem  beszélt  kevesebbet,  mint  ő  s  ha  tehette, 
az  ülésekről  is  elmaradt. 

A  közelebbi  napok  jobb  és  békülékenyebb  irányát 
azonban  a  házban  újra  teljesen  felforgatta  a  katonai 
törvény  kérdése,  mely  véglegesen  előtérbe  állította 
Kossuthot ;  Deák  pedig,  szokása  szerint,  az  egész  idő 
alatt  hallgatott. 

Ezt  a  javaslatot  ugyanis  Mészáros  július  20-iki 
kelettel  21-ikén  adta  be  a  háznak;  mindössze  tizen- 
két pontból  állt  s  azonnal  kinyomattatott.  Ez  a  javas- 
lat lényegileg  nem  tartalmazott  egyebet,  mint  a  200,000 
újoncz  fokozatos  kiállítását  havi  40,000  újonczczal ; 
nem  említi  a  nyelv,  ruha  és  oktatás  kérdését,  mert 
Mészáros  és  a  kormány  többsége  czélszerüségi  okok- 
ból meg  akarta  tartani  az  akkori  német  nyelvű  ezre- 
dek kereteit.  Mészáros  azt  írja  EmléUratai-han,  hogy 
ő  „okadatoltabb"  javaslatot  készített;  de  Deák  nem 
helyeselte  s  kivonatban  minél  általánosabb  kifejezé- 
sekkel foglalta  pontokba,  hogy  vitára  alkalmat  ne 
adjon.  A  kormány  többsége  tehát  nem  akarta  a  had- 
sereg  szervezetét    megbolygatni,     mert    a    hadsereg 

magyar  része  a  hadügyminiszter  alatt  állván,  ennek 
önállósága  úgy  is  biztosítva  volt ;  meg  volt  győződve, 
hogy  a  törvényt  az  uralkodó  így,  a  mi  lényeges  volt, 
gyorsabban  megerősíti ;  a  nyelv,  szervezet  és  vezény- 
let  kérdését   pedig  békésebb  időkre  kívánta  hagyni. 

Ebben  a  képviselőház  nagyobb  része  is  megnyugo- 
dott; mert  hiszen  a  hadsereg  magyar  nyelvre  állítá- 
sának jogát  úgy  sem  vonta  senki  kétségbe,  ez  az 
önálló  hadsereg  eszméjéből  önként  következett.  Ámde 
a  közvélemény,  az  utcza,  a  radikálisok  azonnal  és 
teljesen  magyar  hadserget  követeltek.  Csakhamar  nyílt 
titok  lett,  hogy  a  kormányban  is  Kossuth  és  Szemere 
e  mellett  küzdöttek  s  20-ikáig  is  csak  ez  késleltette 
a  javaslat  beadását.  Nem  sokkal  ezután  Kossuth  egy 
napon,  egészen  más  napirend  alkalmából  szólván  róla, 
elkiáltotta  a  házban,  hogy  ő  magyar  vezényszót  akar 
s  az  akkor  hegypártnak  gúnyolt  szélsők  harsány 
éljenzésbe  törvén  ki,  el  volt  vetve  a  viszály  magva 
s  Kossuth  elégette  maga  megett  a  hidat. 

Most  hát  elkezdődtek,  a  helyett,  hogy  a  törvényt 
nyomban,  mint  kellett  volna,  megszavaznák,  az  alkudo- 
zások. Ma  hihetetlennek  látszik,  pedig  úgy  van,  hogy 
a  központi  bizottság  csak  augusztus  elsején  adta  be 
jelentését,  mely  szerint  egészen  új,  21  pontból  álló 
javaslatot  dolgozott  ki  és  ennek  3-ik  és  4-ik  pontjában 
czélszerüségi  okokból  belenyugodott  ugyan,  hogy  előbb 
az  országban  levő  s  harczoló  ezredek  3-ik  zászló- 
aljait kiegészítsék ;  de  a  többi  újonczból  új  ezredek 
alakítandók  magyar  ügyvezetési,  magyar  vezényleti 
nyelvvel,  magyar  zászlókkal,  ruhával  és  jelvényekkel. 

A  kormány  s  főleg  Batthyány  nem  kevéssé  ütő- 
dött meg  e  javaslaton ;  mert  abban  nálunk  senki  sem 
kételkedett,  hogy  az  1848 :  III.  t.-cz.  szerint  egy  tel- 

jesen  önálló,  a  magyar  hadügyminiszter  alá  rendelt 
hadsereghez  van  jogunk  s  Ausztriával  csak  a  personal 
unióból  következő  szövetségi  viszony  kapcsol  egybe ; 
és  ezt  nyíltan  kimondták  a  házban  Bezerédy  István, 
Kemény  Zsigmond,  sőt  kissé  általánosabb  kifejezésben 
Deák  is ;  de  most  czélszerüségi  okokból  ennyit  kimon- 
datni a  törvényben  nem  találták  helyesnek.  Világos 
továbbá,  hogy  ez  is  már  megegyezés  folytán  előállott 
javaslat,  melyben  engedés  történt  a  Kossuth-féle  irány 
felé;  de  a  radikalok  ezzel  sem  voltak  megelégedve 
s  előre  jelezték,  hogy  meg  fogják  támadni,  miben 
őket  Kossuth  és  Szemere  bátorították.  Ekkor  Batthyány 
augusztus  elsején  elébb  zárt  ülést  s  ezen  a  vélemé- 
nyek egyeztetését  indítványozta ;  előre  tartott  tőle, 
hogy  ebből  egy  másik  olasz  ügy  lesz. 

Ennek  a  zárt  ülésnek  eredménye  az  lett,  hogy 
báró  Kemény  Dénes  közmegállapodásból  délután  a  nyílt 
ülésen  a  javaslat  pár  napra  való  elhalasztását  indít- 
ványozta. Nyílt  okául  azt  adta,  hogy  az  egész  egy, 
a  hadkötelezettségről  szóló  általános  javaslat  alá  fog- 
lalandó s  meg  kell  hallgatni  előbb  Kossuth  pénzügyi 
előterjesztését.  A  titkos  ok  több  volt :  Kossuth  azért 
akarta  az  elhalasztást,  hogy  a  kérdés  alakulását  meg- 
figyelhesse az  ellenzéki  mozgalmakban ;  a  kormány 
azért,  hogy  biztos  legyen  a  többségről  és  hogy  előbb 
meghallja  az  országgyűlési  küldöttségnek  Innsbruckban 
adandó  királyi  választ,  mely,  mint  láttuk,  kitérő  lett ;  az 
egész  ház  pedig  várta  a  dolgok  fejlődését.  Ugyanis  a 
frankfurti  gyűlés  a  porosz  és  osztrák  színek  helyett  a 
hadseregben  a  német  színek  használatát  rendelte  el  s 
ha  már  ezek  engedelmeskednek,  akkor  szó  sem  lehet 
másról,  mint  teljesen  önálló  magyar  hadseregről,  nem 
tartozván  hazánk  a  német  szövetséghez ;  ámde  az  erre 

alapított  számítás  már  augusztus  8-ikára  meghiúsult ; 
kiviláglott  t.  i.,  hogy  Ausztria  osztrák  és  Poroszország 
külön  porosz  hadserget  akar. 

Augusztus  7-ikére  a  javaslat  e  második  alakjában 
is  készen  volt ;  de  a  kormány  kebelében  ekkor  sem 
levén  meg  az  egyesség,  most  Mészáros  indítványozta 
az  elhalasztását  azzal  az  ürügygyei,  hogy  a  délvidéki 
tábor  megszemlélésére  indul.  Mind  ez  idő  alatt,  míg 
augusztus  3 — 12-ikéig  a  népnevelési  javaslaton  vitáz- 
tak és  13 — 16-ikáig  az  osztályok  foglalkoztak  a  pénz- 
ügyi előterjesztéssel :  a  kormányban  többször  pró- 
bálták meg  a  nézetek  egyesítését.  Hiában  vitatták 
Deákék,  hogy  egy  önálló  hadsereg  megerősíttetni  nem 
fog,  pedig  bármely  alakban  is,  de  hadsereg  kell  s  már 
is  több,  mint  egy  hónap  veszett  el,  hogy  már  40,000 
begyakorlott  újonczunk  lehetne  fölszerelve  készen  és 
végül,  hogy  ez  a  kérdés,  így  erőltetve,  a  nemzetet 
akarva,  nem  akarva  forradalmi  lépésre  kényszeríti; 
mert  ha  törvényesen  katonánk  nem  lehet,  törvényen 
kívül  kell  toborzani  :  Kossuth  még  sem  engedett,  mert  ő 
már  szavát  adva,  nyilatkozott.  Ekkor  ismét  megújultak 
a  kilépésével  való  fenyegetődzések,  a  melyektől  tudta, 
hogy  mindenki  meghátrál;  mert  hiszen  alig  volt 
miniszter,  ki  tárczájától,  Kossuthnál  még  inkább,  szaba- 
dulni ne  óhajtott  volna. 

így  állt  megoldatlanul  a  kérdés,  midőn  Mészáros 
augusztus  16-ikán  beterjesztette  az  eredeti  javaslatot ; 
de  sem  ő,  sem  senki  a  kormány  valódi  álláspontját 
ki  nem  fejtette.  Érintette  ugyan  Mészáros  az  össz- 
birodalommal  való  kapcsolatot,  az  eljárásban  a  szük- 
séges politikát,  melyre  nem  mindig  tekint  a  ház,  mi 
alatt  most  a  német  szövetségre  vonatkozó  határozatot 
értette ;   majd  Batthyány  szintén  ismételve  kifejezte, 

hogy  az  észszerűség  oly  törvény  hozását  javasolja, 
melyet  az  uralkodó  megerősít,  különben  katonánk  nem 
lesz  s  a  nép  oda  áll,  hová  a  király  hívja;  ámde 
Nyáry  politikátlan,  sőt  majdnem  forradalmi  beszéde 
mámorossá  tette  a  házat  s  hatását  lerontani  senki, 
Deák  sem  állott  fel.  ö  csupán  annyit  jelentett  ki 
pár  szóban,  hogy  magyar  hadserget  óhajt,  de  a  miként- 
hez nem  értvén,  csak  két  elv  kimondását  kívánná: 
határozza  el  a  ház  a  magyar  hadserget  s  a  végre- 
hajtást bízza  a  hadügyminiszterre.  „Ha  többet  teszünk, 
—  monda  —  bajba  keveredünk  s  ellenmondásba 
jövünk;  mert  oly  dologhoz  szólunk,  melyhez  nem 
értünk  s  nem  vezet  czélra  s  nem  egyez  meg  a  felelős 
minisztérium  fogalmával". 

Deák  megoldása  tetszetős  volt  s  talán  a  ház  meg 
is  nyugodott  volna  benne,  ha  Mészáros  már  a  köz- 
ponti bizottságban  katonás  egyenességgel  meg  nem 
mondta  volna,  hogy  a  régi  ezredek  kiegészítése  alatt 
érti  az|  Olaszországban  harczoló  magyar  ezredek  ki- 
egészítését is,  így  azonban  az  ellenzék  elhatározta, 
hogy  legalább  is  a  végsőig  kihasználja  a  helyzetet ; 
ezért  minden  lépten-nyomon  újra  belekeverte  az  olasz 
ügyet  s  Perczel  augusztus  18-ikán  egyenesen  inter- 
pellálta a  kormányt,  hogy  mit  tett  a  válaszfelirat 
szerint  Lombardia  szabadsága  biztosítására,  holRadeczky 
győzelmei  megváltoztatták  a  helyzetet  és  erre  Kossuth 
augusztus  19-ikére  választ  igért,  mit  meg  is  adott  a 
kormány  utasításának  felolvasásával,  melyet  hg.  Ester- 
házy miniszternek  küldött. 

E  közben  világos  levén,  hogy  Mészáros  eredeti 
javaslata  megbuknék,  a  figyelem  a  központi  bizott- 
ságnak, különben  félrendszabályt  kifejező  javaslata  felé 
fordult  s  ebben  sikerült  a  kormány  minden  tagjának 

megegyezni;  elfogadta  Kossuth,  hozzájárult  Mészáros 
is,  noha  érezte,  hogy  lemondania  jobb  volna.  Kossuth, 
ki  augusztus  16 — 17-ikén  nem  jelent  meg  a  házban  s 
18-ikán  ott  volt  ugyan,  de  hallgatott,  augusztus  19-ikén 
végre  nagy  várakozások  közt  előadta  a  kormány  állás- 
pontját. Erre  Mészáros  kijelentette,  hogy  a  ház  több- 
ségének enged ;  de  be  kell  vallania,  hogy  a  hadsereg 
nek  tett  igéretét  nem  váltotta  be,  hogy  t.  i.  a  szerve- 
zet megváltoztatásába  nem  megy  bele. 

Most  már  a  vita  ellankadt,  a  feliratkozott  130 
képviselő  túlnyomó  része  elállott  a  szótól,  az  általá- 
nos vitát  augusztus  19-ikén,  a  részletest  21-ikén  fejez- 
ték be.  Ezt  még  a  végső  pillanatban  is  Perczel  Mór 
azzal  akarta  meggátolni,  hogy  a  napirend  előtt  fel- 
szólalt és  azt  mondta,  hogy  az  aldunai  hadügy  veze- 
tésében árulás  követtetett  el.  Éppen  ekkor  lépett  a 
házba  Szentkirályi  Mór,  aldunai  kormánybiztos  és  ezt 
kereken  megczáfolta.  Most  Mészáros  kijelentette,  hogy 
ha  a  ház  nem  fejezi  ki  rosszalását  az  „árulás"  szó 
miatt,  ő  lemond.  A  kormány  ekkor  sem  értett  egyet. 
Kossuth  kétszer  is  felszólalt  s  Perczeit  úgy  akarta 
megmenteni,  hogy  parlamenti  bizottságot  akart  kikül- 
detni, melynek  adja  elő  adatait.  Batthyány  ezt  ugyan 
nem  ellenezte ;  de  azonosította  magát  Mészárossal  és 
határozottan  felvetette  a  bizalom  kérdését.  Erre  óriási 
kavarodás  lett:  Batthyány,  Mészáros,  Kossuth  újra 
beszéltek ;  de  minthogy  Batthyányi  nem  lehetett  meg- 
ingatni, a  ház  megszavazta  a  bizalmat  is  és  a  jegyző- 
könyvi rosszalást  is.  Most  a  Kossuth  parlamenti  bizott- 
ságra vonatkozó  indítványára  került  a  sor,  a  kit  e 
napon  jelentékeny  vereség  ért.  Ez  a  kérdés  a  vita 
folyamán  két  ágra  szakadt :  némelyek  bizottságot  akar- 
tak kiküldeni,  mások  a  Perczel  adatai  meghallgatását 

s  a  vizsgálatot  a  kormányra  kívánták  bízni.  Ekkor 
Deák,  ki  maga  is  kijelentette,  hogy  ritkán  szokott 
felszólalni,  kifejtette,  hogy  mindkét  eljárás  czélra- 
vezető ;  de  ily  esetben  a  parlamenti  külön  bizottság- 
nak csak  kivételes  esetben,  a  kormány  elleni  bizal- 
matlanság esetében  volna  helye.  Erre  a  ház,  Nyáry 
felszólalásával  szemben,  Deák  nézete  szerint  döntött 
s  Perczel  adatainak  meghallgatásával  a  kormányt 
bízta  meg. 

Most  a  hadügyminiszter  lemondván  saját  eredeti 
javaslatáról,  augusztus  21-ikén,  22-ikén,  mindig  estve 
8  órakor  s  végre  23-ikán,  a  javaslatot  részleteiben 
is  letárgyalták  s  a  kényes  pontot  226  szóval  117 
ellen  elfogadták.  Természetesen,  a  magyar  hadsereg 
kérdését  az  ellenzék  a  maga  helyén  újra  előhozta  s 
némely  tagjai  egyenesen  szemrehányást  tettek  Kossuth- 
nak; mert  ha  ő  közbe  nem  lép,  a  kormányi  eredeti 
s  a  központi  bizottsági  javaslat  is  megbukik,  a  mi 
különben  az  utóbbiról  nem  áll.  Deák  és  Batthyány 
a  kormány  részéről  állandón  jelen  voltak,  Kossuth  a 
szavazástól  tartózkodott.  Különben  Deák  nem  szólt, 
csupán  egyszer,  a  12.  pontnál,  hogy  vájjon  4  vagy  6 
év  legyen  a  szolgálati  idŐ?  Mészáros  katonai  szem- 
pontból a  hat  évet  pártolta;  Deák  szintén  felszólalt, 
mert  gyakorlatilag  úgy  is  a  fokozatos  katonaállítás 
fogadtatván  el,  senki  hat  évet  szolgálni  nem  fogna ;; 
ekkor  azonban  Pázmándy  oly  gyorsan  és  oly  határo- 
zatlanul tette  fel  a  kérdést,  hogy  a  többség,  sőt  maga 
Deák  is,  félreértésből  a  négy  évre  szavazott  s  így 
ez  lett  a  határozat. 

Augusztus  23-íkán  bevégeztetvén  a  törvényjavas- 
lat, Nyáry  kiindulva  abból,  hogy  ettől  a  szentesítés 
úgy  sem  tagadható  meg :   indítványozta    az    előleges 

munkálatok  haladéktalan  megkezdését  a  hadsereg 
szervezésére.  Erre  Deák  azt  felelte,  hogy  ily  külön 
intézkedés  felesleges ;  mert  a  kormány  úgy  is  mellőzi 
a  régi  országgyűlési  gyakorlatot,  hogy  a  törvények 
az  ülésszak  végén  egyszerre  szentesíttessenek,  hanem 
minden  törvényt  azonnal  szentesítés  alá  terjeszt ;  egye- 
bekben pedig  ktilönben  is  kötelessége  szerint  jár  el. 

Szavait  általános  helyeslés  fogadta,  mint  majd 
mindig,  mikor  nagy  ritkán  beszélt  s  ezt,  mint  minisz- 
ter, még  csak  egyszer  tette,  augusztus  26-Lkán,  midőn 
az  augusztus  21-ikén  elhatározott  előterjesztést  a  kor- 
mány nevében  megtette  Szentkirályi  adatai  alapján. 
Ennek  lényege  az  volt,  hogy  délen  a  sánczokra 
egy  nem  sikerült  támadást  intéztek ;  a  további  szük- 
ségesekről a  kormány  intézkedett ;  a  hadügyminiszter 
újra  leutazott  s  az  öregsége  miatt  lemondott  Woln- 
hoffer  tábornok  helyét  Bakonyi  ezredes  foglalta  el ; 
a  többit  taktikai  okokból  nem  közölheti.  Ezt  is  helyes- 
lés fogadta. 

Látható,  hogy  noha  a  kormány  megengedte  vagy 
elnézte,  hogy  a  ház,  sőt  közvélemény  vezetését  Kossuth 
ragadja  magához,  részint  az  által,  mert  az  idők  kívá- 
nalmainak megfelelőbb  hangon  tudott  szólni,  részint 
némileg  kettős  politikája  által,  melynek  egyike  a  kor- 
mányra, másik  az  utczai  és  ellenzéki  közvéleményre 
támaszkodott,  részint  végül  azáltal,  hogy  mint  a 
kormány  szónoka  és  képviselője,  mint  a  kormány  néze- 
teinek képviselője  lépett  föl :  mégis  igaz,  hogy  Deák 
mindig  nagy  hatást  tett,  noha  ezekben  az  időkben 
még  inkább  kerülte  a  szónoklat  hatásos  eszközeit; 
sőt  pragmaticus  rövidséggel,  mondhatni  ridegségge^ 
beszélt.  Mintegy  szembeötlő,  mennyire  leste  a  többség 
az   alkalmat,   hogy   bizalmát    benne    kifejezze;    nem 

azzal  a  harsogó  tetszészajjal  vagy  tapssal  ugyan, 
mely  Kossuth  beszédeinek  állandó  kísérője  volt;  hanem 
azzal  a  megnyugvással,  melylyel  megszokta  őt  régibb 
időben  követni. 

Ezért  nem  egy  adatunk  van  rá,  hogy  az  ország- 
gyűlésnek, ha  ekkor  tán  nem  is  nagyobb,  de  tekintélyes 
része  visszakívánta  az  ő  vezérséget ;  mert  inkább  bízott 
úgy  tapintatában,  mint  higgadtságában  s  e  mellett 
minden  ambitio  inkább  megtalálta  mellette  a  maga 
jogos  vagy  annak  hitt  terét.  Feléje  fordultak  tehát 
mindazok,  kik  aggódtak  a  nagy  koczkázatok  miatt ; 
de  kivált  azok,  kik  régibb  országgyűléseken  vezérsé- 
get megszokták.  Voltak  olyanok  is,  a  kik  nemcsak 
ösztönözték  a  fellépésre  Kossuth  ellen;  hanem  tett- 
leges lépést  vagy  mondhatni  kétségbeesett  kísérletet 
akartak  tenni  az  Ő  vezérsége  érdekében. 

Sinkay  János,  egyik  ekkori  követtársa  írta  Deák 
halálakor,  hogy  az  újoncztörvény  után,  midőn  Jellasich 
már  Buda  felé  közeledett  és  hadsereg,  éppen  a  kato- 
nai törvény  halogatása  miatt,  sehol  sem  volt :  felke- 
reste Deákot  lakásán  és  egy  beszédvázlatot  mutatott 
meg  neki.  Ennek  lényege  egy  határozati  javaslat 
volt  Kossuth  vád  alá  helyezéséről;  mert  az  újoncz- 
törvény halogatása  miatt  nem  állhatván  ki  havon- 
ként a  megannyi  40,000  katona,  a  mely  esetben  Jella- 
sich be  sem  mert  volna  törni :  Kossuth  e  késleltetéssel 
elvesztette  a  hazát,  mert  nyakunkra  hozta  a  pártütő- 
ket; és  ha  szinte  Jellasich  visszaűzetnék  is,  nem 
kevésbbé  világos  Kossuth  hazaárúlási  bűne,  ki  kézzel- 
foghatón hiúsította  meg  a  haza  megvédését,  sőt  gya- 
lázatot hozott  nemzetünkre.  „Kossuth  ennélfogva,  ha 
Jellasich  győz,  elvesztette  a  hazát  becsületével  együtt, 
ha  pedig   legyőzetik,    elvesztette  a  haza   becsületét.'' 

Azt  is  hozzátette  Sinkay,  hogy  e  beszédet  meg- 
mutatta Szalmásy  Fereneznek,  ki  azt  felelte,  hogy  ha 
elmondja  vagy  elmondatja  valakivel,  ő  azt  megöli. 

Deák  elolvasta  a  beszédet  s  azt  felelte  rá,  hogy 
az  valószínű ;  vagy  Szalmásy  vagy  más  megölné  az 
illetőt. 

Tehát  Deáknak  kellene  elmondania  a  maga  módja 
szerint ;  —  folytatá  Sinkay  —  őt  senki  sem  bántaná 
s  mindenki  belátná,  hogy  a  ki  mindezt  okozta,  nem 
érdemli  meg  az  őt  környező  nimbust. 

Senki  sem  mondhatná  el  ezt  a  beszédet  ma  nagy 
felelősség  nélkül,  —  feleié  Deák  —  ma,  midőn  Hanni- 
bál ad  portás ;  értem  ezalatt  a  Jellasich  megett  leskődő 
osztrák  hadserget  is;  a  nimbuszra  is  szükség  van,  mert 
most  a  kormány  helyett  Kossuthnak  kell  a  gesztenyét 
kikaparnia.  A  vádra  nézve  pedig,  Kossuthot  meg- 
róhatja  a  történelem;  de  nem  az  országgyűlés,  mely 
a  késleltetést  magáévá  tette ;  így  inaugurálni  ily  vádat 
nem  volna  más,  mint  a  franczia  convent  politikája  a 
forradalom  idejében. 

E  ténynek  s  e  válasznak  lényegéhez  kétség  nem 
férhet;  ez  valóban  így  történt:  tudjuk  más  forrásból 
is.  Ugyanis  Deák  maga  beszélte  utóbb,  hogy  úgy 
addig,  míg  a  kormány  tagja  volt,  mint  utóbb,  számos 
követtársa  kérve-kérte,  hogy  alakítson  Kossuth  ellen 
pártot  s  ragadja  kezébe  a  ház  vezetését,  mert  a 
többség  okvetetlenül  követni  fogja.  Erre  Deák  az  akko- 
riban híressé  vált  anekdotával  felelt,  hogy  egyszer 
egy  barátjával  kocsizott  és  ezt  tüzes  négy  paripája 
elragadta ;  most  ő  segíteni  akarván,  szintén  megragadta 
a  gyeplőket.  Erre  barátja  így  szólt:  „Ha  rám  bízod 
egyedül  a  vezetést,  talán  megmenekszünk;  de  ha  te 
is   a  gyeplőhöz   kapsz  és  rángatni   kezded,   bizonyo- 

san  elveszünk".  Éppen  így  járnának  egész  bizony- 
nyal most,  ha  jobbra-balra  kezdené  rángatni  ó  is  a. 
gyeplőket. 

Ezért  mindent  megtett,  a  mit  tőle  a  ház  vagy 
Kossuth  kívánt;  de  az  ügyek  vezetésére  s  az  elmék 
megosztására  nem  vállalkozott.  Ezt  az  anekdotát  ö- 
67-ben  nem  egyszer  mondva  el,  hozzátette :  „Bezzeg, 
Kossuth  most  nem  úgy  tesz ;  hanem  ugyancsak  rán- 
gatja a  gyeplőszárakat  s  mindenáron  növelni  akarja 
a  zavart  s  bonyodalmakat." 

Deák  vezérkedésének  visszakívánása  azonban  más- 
okból  is  eredt.  Ö  t.  i.  a  mily  nagy  ész  és  tekintély 
volt,  éppen  oly  szerény  maradt.  Terveivel,  nézeteivel 
sohasem  titkolódzott;  tisztán  és  határozottan  formu- 
lázta föltétlen  önzetlenségú  álláspontját;  hívei,  aa 
egész  ellenzék,  megszokták  ezt  azonnal  elfogadni; 
nézeteiket  hozzá  alkalmazták  s  gyakran  egyik-másik 
kedvencz  eszméjöket  kedvéért  elejtették.  Ekkor  Deák 
átengedte  nekik  akár  az  indítványozás,  első  csata- 
kiáltás, az  első  fényes  összecsapás,  akár  a  legragyo- 
góbb érvek  sziporkáztatásának  sikerét  és  megengedte 
mindenkinek,  hogy  legerősebb  oldalát  kitüntesse.  Sze- 
mélyes hiúság  vagy  féltékenység  sohasem  bántotta, 
Ekkép  irigységet  nem  támasztott ;  a  rosszakarat  meg- 
hátrált vagy  elfödte  arczát  s  szigorú  erkölcsössége 
lefegyverezte  a  gáncsolókat.  ö  majd  mindig  csak  a 
vita  későbbi  állapotában  szólt;  midőn  a  főfonalat 
eltévesztették,  midőn  egész  új  eszme  dobatott  be  a 
tárgyalásba,  mely  megzavarta  menetét ;  midőn  a  kér- 
dés valamely  része  homályban  maradt  s  új  támadásra 
alkalmat  adhatott ;  midőn  tisztán  kellett  rámutatni 
a  gyakorlat  elvi  alapjára,  a  törvényre  vagy  törvé- 
nyes  szokásra ;   midőn   a   helyzet   kétes  volta,  vagy 

súlyossága  egy  erős,  ingathatatlan  férfias  kijelentést 
igényelt;  midőn  keserűséget,  félreértéseket  kellett 
elsimitania. 

Mindezekből  folyt,  hogy  noha  sohasem  követelte 
az  elsőséget,  sem  nem  gyakorolt  különös  pártfegyel- 
met, nem  tartott  taktikai  értekezleteket,  sőt  ezeket, 
mint  meglátjuk,  még  1861-ben  és  1865-ben  is  kerülte; 
az  ellenzék  többsége  mégis  követte  s  uralkodott  az 
uralkodás  látszata  nélkül,  melyet  1848-ban  minden 
vonakodás  nélkül  engedett  át  Kossuthnak.  De  még 
ekkor  is,  még  ha  egyenesen  népszerű  eszme  vagy 
divatos,  de  veszélybe  sodró  érzelem  ellen  szólott 
is,  még  pedig  néha  szigorú  feddőzéssel;  ha  még 
a  szenvedelmek  mérséklésére  akart  is  hatni :  min- 
dig bíztak  benne,  ha  eljárása  közelebbi  okairól  nem 
szólt  is. 

De  egyébként  tudjuk,  hogy  48-nak  különösen 
második  felében  nagy  változáson  ment  át  úgy  poli- 
tikai szereplésére,  mint  Kossuthhoz  való  viszonyára 
nézve.  Miután  megszavazta  a  ház  az  országyűlés  ele- 
jén a  kért  200,000  újonczot,  Deák  úgy  a  halogatásban, 
mint  Kossuth  politikájában  látta  a  ránk  rohanó  vesze- 
delmet, látta  a  kikerülhetetlen  forradalmat ;  minden- 
felől mondták  neki,  hogy  csak  ő  állhatna  a  vesze- 
delem útjába.  Nagy  harczokat  vívott  magával.  Kerülve 
mindenkit,  kivel  hivatalos  dolga  nem  volt,  lakásán 
órák  hosszat  fel  és  alá  sétált,  töprengve  a  kivezető 
úton.  De  mindannyiszor  csak  arra  a  meggyőződésre 
jutott,  hogy  Kossuthnak  útjába  állania  nem  lehet, 
nem  szabad;  mert  az  osztrák  kormány  megkezdett 
politikája  miatt  nem  volt  más  mód,  mint  vagy  ellent- 
állani  vagy  a  48-iki  törvények  által  kivívott  jogokat 
eldobni.  Az  a  gondolat  és  az  a  bú  emésztette,  hogy 

a  kigázolás   bármelyik   úton   lehetetlen;  komorrá   és 
szótlanná  tette  a  honfiúi  aggodalom. 

Ezért  nem  a  régi  Deák  ő  az  1848-iki  országgyűlé- 
sen, s  a  fenti  ok  magyarázza,  hogy  felhiva,  sőt  fel- 
kényszeritve  sem  fogadta  el  a  cselekvő  szerepet ; 
rendesen  csak  akkor  adott  tanácsot,  ha  egyenesen 
hozzáfordultak.  Sinkay  írja  azt  is,  hogy  ő  július 
15-ikén  indítványt  adott  be  a  nemzetiségek  megnyug- 
tatását czélzó  törvényre  nézve ;  Deák  nem  volt  az 
ülésen,  ő  elvitte  s  megmutatta  neki.  Deák  végig- 
olvasta s  azt  felelte,  hogy  a  kormány  e  javaslatot 
magáévá  nem  teheti.  Ezek  az  engedmények  a  szer- 
bek és  oláhok  megnyugtatását  czélozzák;  de  inkább 
ártanának  a  magyar  ügynek ;  mert  ők  fel  vannak  bujtva 
ellenünk  s  engedményeinket  nem  fogadnák  el,  mivel 
nem  önállóan  határoznak,  hanem  felbujtóik  által  sugal- 
mazva s  ezek  többet  helyeztek  nekik  kilátásba,  mint 
e  javaslat,  sőt  többet,  mint  a  magyarok  valaha  meg- 
adhatnak ;  tehát  szóba  sem  állnának  velünk,  mi  pedig 
ezzel  elismernők,  hogy  panaszra  joguk  van.  Sinkay 
erre  visszavette  indítványát  és  Wesselényit  akarta 
megnyerni,  de  ő  is  sokallotta;  Wesselényi  utóbb  a 
főrendiházban  más  javaslatot  adott  be,  miből  szintén 
nem  lett  törvény.  A  következmények  Deáknak  adtak 
igazat;  mert  midőn  1849  július  21-ikén  az  ország- 
gyűlés Kossuth  és  Szemere  indítványára  csakugyan 
megszavazott  egy  nemzetiségi  törvényjavaslatot,  az 
oláhok  és  szerbek  gúnynyal  utasították  vissza  s 
ugyanazt  mondták,  mit  Deák  előre  megjósolt. 

Mind  e  sötét  aggodalmainak  és  helyzetének  maga 
adja  néhány  sorban  hű  rajzát  Oszterhueber  Józsefnek 
szeptember  22-ikéről  írt  levelében.  Elmondja  okát, 
miért  nem  felelt  több  levelére. 

^Hónapok  óta  kínos  aggodalomban  élek  itt,  — 
Írja  Deák,  —  mert  hónapok  óta  láttam,  miként  dol- 
gozik titkon  és  nyilván  egyik  rész  az  alkotmányos 
szabadság  és  nemzetiség  megdöntésén,  s  miként  segí- 
tik ezeket  törekvéseikben  akaratlanul  azok,  kik  for- 
radalmi térre  lépni,  forradalmi  lépéseket  előkészitgetni 
óhajtanak  idétlen  könnyelműséggel,  s  kik  talán  csak 
most  sejtik,  hogy  számításaik  a  nemzet  erejére  s  a  nép 
rokonszenvére  alaptalanok  voltak.  így  álltam  én  e 
kettős  erőnek  vészes  működései  között;  fokról-fokra 
közelíteni  láttam  a  veszélyt.  Szóltam,  figyelmeztettem, 
de  sikertelenül,  míg  végre  bekövetkezett,  mitől  min- 
den pillanatban  rettegtem.  Ilyen  lelki  állapotban  nem 
mertem,  nem  akartam  neked  írni.  Kebledbe  öntsem-e 
azon  keserű  aggodalmakat,  miket  én  tápláltam  ?  Nehe- 
zítettem volna  minden  órádat,  megtörtem  volna  köz- 
léseimmel; aggodalmaimmal  erődet,  melyre  neked  is 
oly  igen  szükséged  volt;  s  mindazt  haszon  nélkül 
magadra  és  a  közügyre,  mert  az  eseményeket,  miket 
mások  idéztek  vagy  segítettek  elő,  mi  megállítani 
vagy  bármi  részben  változtatni,  nem  valánk  képesek. 
Sokkal  inkább  éreztem,  mennyire  kínos,  fájdalmas 
azon  állapot,  melyben  az  ember  naponként,  óránként 
közelíteni  látja  a  veszélyt,  mely  a  haza  függetlensé- 
gét elsodorja,  minthogy  ne  tartózkodtam  volna  mind- 
azt, mit  láttam  s  tapasztaltam  s  mi  nálam  az  aggo- 
dalmat majdnem  bizonyosságra  emelte,  veletek  is 
közölni  s  kebletekben  az  aggódó  sejtelmeket  annyira 
kínos  bizonyossággá  emelni." 

Röviden  vázolva  kilépését  a  kormányból  és  vonako- 
dásának okát,  hogy  újra  tárczát  vállaljon,  újra  említve 
a  környező  veszélyt,  a  lázadásokat,  az  ország  bomlását, 
hozzáteszi:  ez  az,  mit  ő  hónapok  óta  megjövendölt,  de 

pessimistának,  feketén  látónak  nevezték.  „Szavaim  itt 
is  elhangzottak  némelyek  örömmárorában,  mások,  külö- 
nösen egy,  forradalmi  számítgatásai  közben  nem  akart 
hallgatni  reám  s  most  együtt  iszszuk  meg  a  levét  e 
menthetetlen  bajnak." 

Itt  az  egy  szónak  kiemelésében  újra  megtalál- 
juk azt  a  véleményt,  melyet  ebben  az  időben  Deák 
Kossuthról  és  törekvéseiről  táplált.  De  bizalmas  kör- 
ben ennek  nemcsak  ily  röviden,  hanem  tartózkodás 
nélkül  is  kifejezést  adott.  Midőn  Kossuth  visszatért 
a  schwechati  táborból  és  jelentésében  előadta  a  tör- 
ténteket s  csalódását  a  nemzetőrökben,  egyszersmind 
beismerve,  hogy  a  katonát  nemcsak  a  lelkesedés, 
hanem  főkép  a  fegyelem  teszi ;  Deák  másnap  talál- 
kozván Sinkayval,  midőn  a  szó  erre  a  beszédre  került, 
azt  mondta  róla:  „ez  az  ember  a  nemzet  sorsával 
csak  játékot  űz".  Beszéli  Sinkay  azt  is,  hogy  Kossuth 
modorát  Deák  szinésziesnek  tartotta ;  de  e  mellett 
különösen  szeptember  24-ikén,  midőn  Kossuth  meg- 
jelent kardosán  a  házban  s  bejelentette,  hogy  megy 
az  Alföldre  katonákat  toborzani:  Deák  oly  nyilatko- 
zatot tett,  melyből  világos,  hogy  Kossuthtal  nemcsak 
a  politikában,  hanem  a  magánéletben  is  szakított.  De 
—  és  ez  a  fő  —  meglátjuk,  hogy  elhatározása  sze- 
rint, köreit  nemcsak  nem  zavarta,  hanem  czéljai  támo- 
gatását és  személye  szükségszerű  védelmét  feladatá- 
nak tartotta;  mert  más  megoldást,  mint  az  udvari 
reactionak  elleneszegülést,  most  már  ő  sem  látott  s 
ezért  ezen  a  napon  is  a  bécsi  kormány  augusztus 
31-iki  emlékiratának  tárgyalásában  leghatározottabban 
e  reactio  ellen  nyilatkozott. 

De  ez  későbbi  dolog.  Annyi  bizonyos,  hogy  noha 
a  forradalom  nem  volt   az  ő  eleme,   elfogadta,   mint 

„malum  necessariumot",  kötelessége  elöl  soha,  mint 
többen,  egy  lépést  sem  hátrált;  és  noha  talán  meg- 
gátolhatta volna  a  forradalmat,  legalább  is  útjába  bírt 
volna  állni,  nem  tette ;  mert  érte  cserében  az  ország 
jogait  kellett  volna  adni.  így  Deáknak  ez  az  elhatá- 
rozása, nemes  gondolkozása,  mely  féltékenységet  nem, 
csak  a  haza  nagy  czéljait  ismerte ;  nemcsak  befolyt, 
hanem  valóságos  feltétele  volt  Kossuth  úgy  előbbi, 
mint  utóbbi  sikereinek. 

Ez  Deák  felfogása  és  ez  helyzetének  magyarázata 
e  napokban  s  ezért  kész  volt  és  odaadta  sajnálkozás 
nélkül  óriási  népszerűségét,  melyből,  talán  éppen 
ezért,  a  közbecsülés  és  közbizalom  nem  kisebb  arány- 
ban maradt  meg. 

Ezzel  egészen  ellenkező  volt  Kossuth  vezérsége. 
0  a  parlamenti  szereplést  különösen  kettőre  alapí- 
totta:  a  népszerű  eszmékre,  melyekkel  a  karzatot  és 
utczát  tapsra,  éljenzésre  lehetett  bírni ;  továbbá  a 
szónoki  hatásra,  melynek  eszközeivel  oly  bámulatosan 
rendelkezett  s  melynek  feláldozta  gyakran  a  szüksé- 
ges mérsékletet  és  politikai  tapintatot.  Ezért  mindig 
a  túlságos,  a  leplezetlen  őszinteséggel  kaczérkodott ; 
ezért  nem  bírta  elnézni  sem  azt,  hogy  valaki  népsze- 
rűbb, sem  hogy  szabadabbelvü,  sem  hogy  merészebb 
legyen;  ekképen  mindig  a  mérsékletből  indulva  ki,  első 
volt,  ki  a  legfeltűnőbb  szélsőségekre  ragadtatott  s 
magával  ragadta  magát  az  országgyűlést  is.  Ezért 
kénytelen  volt  kettős  szerepet  játszani:  mint  minisz- 
ter, kormánypárti,  a  kormány  nézeteiben  osztozótárs, 
sőt  ezek  előadója  volt;  másrészről  mindig  kimutatta  a 
fontos  elvi  kérdésekben,  hogy  ez  politikájának  s  hely- 
zetének kényszerűsége  ugyan,  de  nem  meggyőződése. 
Úgy  hogy  ő  körülbelül  olyanforma  szerepet  játszott 

a  kormány  és  ellenzék  közt,  mint  a  bécsi  kormány  a 
magyarokkal  és  a  szláv,  kivált  horvát  felkelőkkel 
szemben.  Ez  nyíltan,  hivatalosan  helyeselte  a  magyar 
kormány  eljárását ;  titokban  pedig  a  felkelőket  gyá- 
molította és  bíztatta.  Ő  is  elmondhatta  volna  az  ellen- 
zéknek s  talán  el  is  mondta,  a  mit  János  főherczeg 
mondott  a  horvát  küldöttségnek :  szívem  nálatok  van. 
Ezt  az  ellenzék  tudta  s  annál  nagyobb  baj  volt,  hogy 
ő  velők  titokban  érintkezett.  Különösen  Nyáry  Pál 
szereplése  volt  rá  nézve  valóságos  vörös  posztó.  Ha 
Nyáry,  mint  az  ellenzék  legtekintélyesebb  tagja,  fel- 
állt s  szónoklati  babérokat  aratott  szélső  radikalis- 
musával:  Kossuth  rögtön  népszerűségén  aggódva,  sze- 
retett volna  még  tovább  menni,  a  kebleket  még 
mélyebben  kavarni  fel  s  a  két  férfiú  versenye  nem- 
csak káros,  hanem  végzetes  is  volt  az  országgyűlés 
folyamán;  a  míg,  de  mikor  már  késő  volt,  szerepök 
meg  nem  fordult  s  Nyáry  nem  ébredt  a  mérséklet 
szükségének  tudatára.  A  többit,  Perczeit,  a  Madará- 
szokat nem  egyszer  lekorholta,  vagy  le  mennydörögte  ; 
de  Nyáryval  szemben  mindig  a  régi  ellentét  és  sze- 
mélyi féltékenység  miatt  nemcsak  elvesztette  önural- 
mát, hanem  őt  elhomályosítni  vagy  árnyékba  helyezni 
törekedett. Ezért  mindig,  mindegyre  beszélt,  néha  ülésen- 
ként négyszer-ötször  is,  nem  ritkán  valamely  képviselő 
után  tüstént  felpattant;  alig  beszélt  egy  másik,  már 
újra  a  szószéken  látjuk  :  informált,  fejtegetett,  magya- 
rázott, kijelentéseket  tett,  képviselt  kormányt,  nemze- 
tet, jobbpártot,  ellenzéket,  közvéleményt  és  politikai 
illemet  egymás  után  és  egymás  mellett ;  azt  kívánta, 
hogy  övé  legyen  egyszerre  a  politikai  illem  elisme- 
rése s  az  ellenzéki  rajongás  babérja,  a  kormány 
helyeslése  és  a  karzat  falrengető  tapsa,  a  parlamen- 

taris  bölcseség  koronája  s  a  szines  eszmék  csillogó 
szivárványa. 

Természetesen  következik  ebből,  hogy  ő  az  ellen- 
zéket egészen  másképen  vette  igénybe,  mint  Deák. 
Ö  nemcsak  vezére,  hanem  zsarnoka  is  volt ;  a  legjobb 
szerepeket  magának  tartotta  és  kivánta;  éppen  ezt 
tette  utóbb  a  kormányban  is.  0  rendesen  a  kérdés 
első  kifejtését  vállalta  magára,  sőt  követelte  magá- 
nak;  midőn  a  csillogó  eszmék  ragyogványa,  a  virágos 
szólamok  tarka  rétje  gazdagon  kínálkozott;  mellette 
vetélytárs  meg  nem  maradhatott ;  e  mellett  a  taktika 
mesterfogásait  bámulatosan  értette  és  mesteri  számí- 
tással alkalmazta,  a  mi  majdnem  úgy  segítette,  mint 
bámulatos  ékesszólása  s  egész  lényének  a  tömeget 
magával  ragadó  bubája. 

Az  ily  természet  odaadhatja  a  bizalmas  értekez- 
letek eszmekifejtő  szerepét,  a  kigondolás  és  eszme- 
rendezés fáradságos  munkáját  másoknak ;  átenged- 
heti a  kiegyenlítés,  szövegezés  lámpa-művét  a  magá- 
nos gondolkozónak ;  de  a  nyilvános  kifejtés,  a  nap- 
világra hozás,  a  közönség  lelkesült  keblébe  kiöntés 
■első  szerepét  nem.  Nincs  egyetlen  fontos  kérdés  sem 
az  1848-iki  országgyűlés  tárgyalásaiban,  melyben  ne 
<i  lett  volna  első  szereplő  szeptember  11-ikéig,  a 
kormány  lemondásáig ;  azontúl  pedig  éppen  nem  is 
lehetett  volna  más. 

A  mily  hosszan  és  végzetesen  hosszan  tartott  az 
ujoncztörvény  tárgyalása,  éppen  oly  gyorsan  végzett 
most  a  fölriadt  ház  a  pár  legszükségesebb  törvény- 
javaslattal, hogy  őket  a  legnagyobb  veszély  előtt  meg- 
erősítve láthassa.  Hiú  remény,  melynek  hullámain 
ringatózott.  Gyorsan  elővette  mégis  augusztus  24-ikén 
a  Kossuth   pénzügyi  javaslatait  s  az  nap  elvileg  ki- 

mondta,  hogy  a  bankjegyek  kibocsátására  nézve  nem 
határozatilag,  hanem  egy  azonnal  megalkotandó  tör- 
vény által  hatalmazza  fel  a  kormányt ;  ezt  a  felhatal- 
mazást aztán  hat  millió  forint  kamatnélküli  pénzjegy 
kibocsátására  adta  meg  1848  második  felére  és  egész 
1849-re,  addig  a  határig,  a  meddig  a  szükségletet 
a  közjövedelmek;  nem  fedeznék.  Ezeket  a  ház  már 
augusztus  26-ikára  letárgyalta  s  29-ikén  a  felsőház 
is  elfogadta. 

Míg  a  ház  augusztus  28-ikán  elővette  az  1848. 
második  félévi  s  az  1849-iki  költségvetéseket;  min- 
denki érezvén,  hogy  Radeczky  augusztusi  sikerei  miatt 
e  két  törvény  megerősítése  és  pár  függő  kérdés  becsü- 
letes megoldása  halaszthatatlan,  mert  hiszen  még  a 
horvát  ügy  sem  a  horvátokkal,  hanem  csak  Bécsben 
oldható  meg :  ezek  nyomása  alatt  az  augusztus  28-iki 
minisztertanács  Batthyányt  és  Deákot  Bécsbe  küldte, 
a  mint  Kossuth  szeptember  2-ikán  mondta:  „a  haza 
nyugalmának  s  békéjének  helyreállítása  és  az  ország 
törvényes  önállásának  biztosítása  tekintetéből,  valamint 
a  katonaállítási  s  pénzügyi  törvénynek  ő  felsége  által 
leendő  sanctionálásának  kieszközlése  végett".  Az  előb- 
biek főleg  a  következők  voltak :  parancs  a  hadsereg- 
hez, hogy  Magyarország  területén  a  hadügyminisz- 
ternek engedelmeskedjék ;  a  horvátoknak  a  betörés 
megtiltása  s  végre  kieszközlése  a  király  Budára  jövete- 
lének. Ugyanakkor  emlékiratot  határozott  az  ausztriai 
országgyűléshez,  hogy  szintén  hatalmazza  fel  a  lajthán- 
túli  kormányt  az  egyezkedésre. 

Deákék  tehát  nagyon  tágkörű  megbízást  kaptak 
s  ezzel  élni  is  akartak  és  kivált  Batthyány  az  állam- 
adósságokban és  hadügyben  engedményekre  volt  kész ; 
de  az  uralkodótól  kihallgatást  nem  nyerhettek.  Ekkor 

már  kibocsátásra  készen  állt  az  augusztus  31-iki  neve- 
zetes emlékirat,  melyet  lényegében  báró  Pipitz  fogal- 
mazott és  Dobblhoff  belügyminiszter  még  augusztus 
8-ikán  előre  jelzett;  kibocsátására  pedig  csak  alkal- 
mas időpontra  vártak  s  ilyenül  ajánlkozott  az  augusz- 
tusi fegyverszünet  Olaszországban  s  a  két  magyar 
törvény  megerősítésének  sürgetése.  Deákék  tehát  hiá- 
ban  fáradoztak  a  törvények  megerősítésében.  Ferencz 
Károly  főherczeg  Batthyányt  Latour  hadügyminisz- 
terhez utasította,  a  ki  közleni  fogja  vele  a  király 
akaratát ;  de  Latour  Batthyány  levelére  azt  felelte, 
hogy  ha  a  bécsi  kabinettel  dolga  van,  forduljon  Wes- 
senberg  miniszterelnökhöz,  mire  Batthyány  hasonló 
hangon  felelte,  hogy  a  kabinettel  dolga  nincs,  ő  az 
uralkodó  rendeletéből  fordult  hozzá  s  tanácsot  tőle 
nem  kér.  Deák  utóbb  1866  deczember  20-ikán  Beust- 
tal  való  beszélgetése  alkalmából  azt  is  mondta,  hogy 
midőn  ez  alkalommal  Latourral  tárgyaltak  és  kifej- 
tették azt  a  képtelen  helyzetet,  hogy  a  rendes  sor- 
katonaság egy  része  délen  a  lázadók  soraiban  har- 
czol,  Latour  gúnynyal  azt  felelte :  töröljék  el  a  48-iki 
törvényeket  s  azonnal  rendet  fognak  csinálni ;  Wessen- 
berg  pedig  ugyané  panaszokra  azt  felelte,  hogy  Bécs- 
ben két  kormány  van,  egy  nyilvános  és  egy  titkos  ; 
ó  csak  a  nyilvánosnak  tagja  s  a  mik  Magyarországon 
történnek,  a  titkos  kormány  intézi. 

Közben  kibocsáttatott  az  emlékirat  s  a  királynak 
erről  szóló  levele  a  nádorhoz,  mindkettő  ellenjegyzés 
nélkül;  szeptember  elsején  pedig  Jellasich  biztosa, 
Bunyevácz,  elfoglalta  Fiumét.  A  helyzet  ezek  által 
hihetetlenül  bonyolult  lett.  A  király  levele  hangsúlyoz- 
ván, hogy  az  emlékirat  kifejti  a  márcziusi  törvények 
óta  előállt  zavarok  okait,  két  minisztert  Bécsbe  rendel 

a  magyar-horvát  viszály  kiegyenlítése  végett,  melybe 
meghívandók  Jellasich  s  a  kapcsolt  részek  bizto- 
sai is  ;  elrendeli  addig  az  ellenségeskedések  szüne- 
telését, a  bán  és  metropolita  elleni  intézkedések  visz- 
szavonását  s  a  határőrvidéknek  ideiglenesen  a  bécsi 
hadügyminiszter  alá  rendelését.  Még  fontosabb,  sőt 
elhatározó  fontosságúvá  lett  az  emlékirat,  melynek 
elvein  alapult  nagyrészt  a  bécsi  kormánynak  Magyar- 
ország elleni  politikája  1867-ig.  Ez  fejezi  ki  először 
hivatalos  alakban,  hogy  az  április  11-ikén  megerő- 
sített törvények  érvénytelenek ;  fölállítja  újra  az  egy 
monarchia  elvét,  a  legfőbb  kormányzat,  összes  pénz-, 
had-,  kereskedelem-  és  külügy  egységét,  mint  a  prag- 
matica  sanctio  szükséges  folyományát,  a  mit  szerinte 
másfélszázados  gyakorlat  igazol ;  a  fenti  ügyek  minisz- 
tériumait Magyarországon  a  megadott  hatáskör  nem 
illeti  már  csak  azért  sem,  mert  a  bécsi  minisztérium 
korábban  neveztetvén  ki,  ez  ezekre  az  ügyekre  közös 
hatáskört  nyert  s  a  magyar  kormány  ezeket  nemcsak 
jogkörén  túlterjeszkedve,  hanem  éppen  ellenséges 
irányban  kezelte  igen  számos  esetben.  Mindebből 
következik,  hogy  az  1848-iki  törvények  a  nádori  hatás- 
körrel (1848 :  III.  2.  §),  a  külön  had-  és  pénzügygyei, 
ellenkeznek  a  pragmatica  sanctióval;  az  összbiro- 
dalomra  károsak  és  őket  az  osztrák  tartományok  meg- 
kérdezése nélkül  a  király  megerősitni  feljogosítva  nem 
volt,  kivált  nem  a  márczius  15-iki  pátens  után,  mely- 
ben összes  tartományainak  alkotmányt  igért;  mert 
„e  perez  óta  a  törvényhozó  hatalom  nem  volt,  mint 
régen,  kizárólag  az  uralkodó  kezében",  ezekről  a  kér- 
désekről tehát  Magyarország  s  az  uralkodó  egyoldalú- 
lag  nem  intézkedhetett ;  ezek  miatt  a  márcziusi  törvé- 
nyek megváltoztatása  szükséges. 

Ezeket  az  iratokat  a  Pesten  maradt  miniszterek 
szeptember  3-ikán,  egy  vasárnap  kapták  meg.  Deá- 
kéknak  Klauzál  küldte  fel  Bécsbe,  a  kik  annál  nagyobb 
megütődéssel  olvasták ;  mert  4-ikén  a  király  JeUasi- 
chot  báni  és  összes  katonai  méltóságaiba  visszahelyezte. 
Erre  Deák  kijelentette,  hogy  ha  sikert  elérni  nem 
bírnak,  le  kell  köszönniök.  E  közben  az  iratok  hatása 
alatt  Kossuth  már  szeptember  3-ikán  tanácskozott 
minisztertársaival  és  híveivel.  Ezek  egyenesen  dik- 
tátornak akarták  őt  másnap  kikiáltani;  de  az  idő 
nem  látszott  alkalmasnak.  Azonban  a  szeptember  4-iki 
baljóslatú  ülésen,  nem  várva  be  Batthyányékat,  Kossuth 
a  házban  nagy  beszédet  tartott,  melyben  az  emlékirat 
hatása  alatt,  de  egyébként  megemlítése  nélkül,  tekin- 
tettel az  idők  követelésére,  öt  indítványt  fogadtatott 
el:  a  lemondott  Beehtold  helyébe  a  hadügyminiszter 
nevezzen  ki  egy,  a  magyar  ügyhöz  hű,  jeles  katonát; 
intézzen  a  ház,  ügyünk  igazsága  s  jogaink  megmuta- 
tása végett,  Európához  egy  részletes  manifestumot ; 
küldjön  ki  bizottságot  a  horvát  kérdés  tárgyalására ; 
ruházza  fel  Beöthy  Ödön  aldunai  kormánybiztost  telj- 
hatalommal ;  küldjön  egyenesen  a  királyhoz  egy  nagyobb 
küldöttséget  utolsó  kísérletül,  mely  azon  függő  kérdé- 
sekben, melyekért  a  két  miniszter  most  Bécsben  van, 
határozott  választ  hozzon. 

A  Kossuth  által  indítványozott,  majdnem  150  tagú 
küldöttség,  a  „Nádor"  gőzhajón  szeptember  6-ikán 
este  érkezett  Bécsbe  s  Batthyány  és  Deák  kieszközöl- 
ték, hogy  a  király  8-ikán  12  órakor  fogadja  Schön- 
brunnban ;  de  előbb  a  hozzá  intézendő  beszéd  német 
fordítását  8-ikán  bekívánta.  Erre  8-ikán  reggel  a  király 
nevében  azt  a  választ  kapták,  hogy  a  beszéd  néhány 
sértő  kifejezése  miatt  a  fogadás  elmarad.  A  küldött- 

ség  a  czélt  nem  akarván  koczkáztatni,  Batthyány  és 
Wessenberg  útján  megtudakolta  a  kifogás  alá  eső 
kifejezéseket,  még  az  nap  estve  módosította  őket  s 
így  9-ikén  12  órakor  Schönbrunnban  a  fogadtatás 
megtörtént.  A  király  kitérő  és  semmitmondó  válasza 
ismeretes,  mely  különben  szintén  Deákék  tudta  nél- 
kül készült.  Erre  kijelentették,  hogy  ezzel  s  az  egész 
eljárással  nem  azonosítják  magokat;  a  fogadtatásra 
elmentek  ugyan  ők  is  Schönbrunnba,  de  már  csak 
mint  magánszemélyek. 

Ekkor  a  küldöttséggel  szeptember  10-ikén  délután 
Batthyányék  is  visszatértek  Pestre  s  még  azon  napon, 
Szemerét  kivéve,  mindnyájan  lemondtak,  ezt  a  nádor 
elfogadta  s  egy  Pázmándyhoz  küldött  ellenjegyzés 
nélküli  levélben  a  házzal  közölve,  kijelentette,  hogy 
a  kormányt  maga  vette  kezébe.  Ezt  Pázmándy  szep- 
tember 11-ikén  esti  hat  órakor  ugyanazon  az  ülésen 
jelentette  be,  melyen  bécsi  küldetésök  sikertelensé- 
gével beszámolt  s  felolvastatott  zártülésben  az  emlék- 
irat és  a  többi  ellenünk  intézett  királyi  kézirat. 

—  DEÁK  A  MEGBÍZÁST  ELVÁLLALJA.  —  DEÁK  AZ  ÚRBÉRI  KÁRPÓTLÁS- 
BÓL. —  A  KÉRDÉS  TÁRGYALÁSA  —  DEÁK  INDÍTVÁNYÁRA  DECZBMBBR 
SO-IKÁN  LEVESZIK  A  NAPIRENDRŐL.  —  A  DECZEMBER  31-IKI  ÜLÉS.  — 
A  BÉKEKÜLDÖTTSÉG.  —  DEÁK  BESZÉDEI.  —  DEÁK  ELBESZÉLÉSE  A 
BÉKEKÜLDÖTTEK   ÚTJÁRÓL.   —  JELENTÉSÖK   A   HÁZ   ELŐTT   DBBRECZBH- 

BEN.    —   HATÁROZATOK.    —   DEÁKÉK   MÁSODIK   JELENTÉSE. 

A  minisztérium  lemondását  majdnem  leírhatatlan 
zavarok  követték.  A  szeptember  11-iki  esti  hat  órai 
ülés  egyrészt  helyeselte,  hogy  Szemere  nem  mondott 
le,  másrészt,  mivel  a  kormány  tagjai  még  az  új  minisz- 
térium megalakulásáig  sem  akartak  működni :  az  utcza 
és  a  ház  lelkesedése  közt  azt  határozta,  hogy  addig 
Kossutli  és  Szemere  vezessék  az  ügyeket  s  ezt  követ- 
ség útján  tudassák  a  nádorral.  Míg  ez  odajárt,  a  ház 

két  határozatot  hozott:  helyben  hagyta  Kossuth  el- 
járását az  öt  forintos  bankjegyek  kibocsátására  nézve 
s  a  szükséges  haderő   kiállítására   toborzást   rendelt. 

Ezek  már  forradalmi  határozatok  voltak  s  természe- 
tesen a  nádor  Kossuthnak  és  Szemerének  megbízatását 
nem  fogadta  el.  Másnap  Kossuth  fenti  két  javaslatát  a 
ház  felállással  elfogadta.  Ugyanekkor  a  számtalan  indít- 
vány közt  Zsemberi  Imre  azt  indítványozta,  hogy  a 
ház  nyilvánítsa  magát  permanensnak,  míg  a  honról  a 
veszély  elhárítva  nincs.  Ez  újra  a  törvényesség  teréről 
lelépés  lett  volna  s  Klauzál  és  Batthyány  egymásután 
kérték  a  házat,  hogy  mellőzze  ezt  a  javaslatot.  Hosz- 
szas  vita  után  az  elnök  felteszi  a  kérdést  s  a  nagy 
zajban,  a  mint  látszott,  a  ház  többsége  felállott;  de 
ezalatt  egy  ív  adatott  be,  névszerinti  szavazás  végett. 
Ekkor  lépett  a  terembe  Deák,  a  kit  számos  kép- 
viselő rögtön  körülvett  s  rövid  ideig  velők  értekezvén, 
szót  kért.  A  vita  befejezését  az  elnök  már  kimondta 
ugyan ;  de  minden  oldalról  hangozván  a  kiáltás,  hogy 
Deákot  hallani  kívánják,  ő  csak  annyit  mondott,  hogy 
ez  a  határozat  szükségtelen ;  mert  a  házat  az  1848 :  IV. 
törvényczikk  6.  §-ja  értelmében  az  előző  évi  zárszám- 
adás megvizsgálásáig  és  az  1849.  évi  költségvetés  meg- 
szavazásáig törvényesen  úgy  sem  lehet  eloszlatni.  Ebben 
mindenki  megnyugodott,  Zsemberi  visszavonta  indít- 
ványát, viszont  a  ház  a  költségvetésnek  már  előbb  meg^ 
kezdett  tárgyalását,  mint  nem  sürgőst,  félbeszakította. 

E  közben  Kossuth  és  Szemere  maguk  is  jártak  a 
nádornál  az  ideiglenes  kormányzat  ügyében,  mi  annál 
szükségesebb  volt,  mert  szeptember  11-ikén  Jellasich 
tényleg  átlépte  a  Drávát.  Ekkor  a  nádor  még  aznap 
estve  8  órakor  tudatta  a  házzal,  hogy  Batthyányi  bízta 
meg   az   új   kormány   megalakításával,   ki   ezt  el  is: 

fogadta  két  feltétel  alatt,  hogyha  a  király  megerősíti 
a  pénzügyi  és  katonai  törvényt  s  Jellasichot  megállásra 
kötelezi.  Ezek  kieszközlésére  báró  Wenckheim  Bélát 
azonnal  Bécsbe  küldte.  Ez  volt  bevezetése  a  második, 
egy  Kossuth  nélküli  minisztériumnak,  a  mi  az  ellen- 
zéket nagyon  bosszantotta  és  nem  is  mulasztotta  el 
azt  mondani,  hogy  a  kormány  lemondása  csak  jól 
eljátszott  cselszövény  volt  Kossuth  kibuktatására,  a 
miről  pedig  szó  sem  volt. 

Batthyány  Deáknak  az  új  kormányban  a  kényes 
belügyi  tárczát  szánta;  de  semmi  rábeszélésnek  nem 
engedett  sem  most,  sem  utóbb  szeptember  16-ika  után. 
Bizonyos  kétségbeesett,  de  elszánt  resignatióval  vett- 
részt  a  ház  ülésein;  a  középrész  utolsó  padjában 
csendes  szemlélődéssel  figyelt  a  dolgok  menetére ;  nem 
indítványozott,  nem  kezdeményezett  semmit ;  ha  a 
szükség  kívánta^  felszólalt,  ha  megbízatást  nyert,  egyet 
kivéve,  vissza  nem  utasította.  Mialatt  1848  szeptember 
11 — 16-ika  közt  az  ismert  elszántság  és  leverő  kétség 
napjai  folytak,  szeptember  15-ikén  Kossuth  indítványára 
a  ház  egy  újabb  küldöttséget  választott,  hogy  »az 
az  ausztriai  birodalmi  alkotmányozó  országgyűléssel  a 
nemzet  nevében  közvetetlen  érintkezésbe  tegye  magát 
és  nyilatkoztassa  ki,  hogy  a  magyar  nemzet  meg  van 
győződve,  hogy  kölcsönös  szabadságunk  és  önállásunk 
csak  úgy  lesz  biztosítva,  ha  egyetértés,  barátság  és 
rokonszenv  alapján  nyugszik ;  jelentse  ki  a  háznak  a 
magyar  nemzet  azon  kívánságát,  hogy  valamint  Magyar- 
ország Ausztria  alkotmányosságát,  úgy  Ausztria  is 
Magyarországét  kölcsönösen  garantirozza ;  s  jelentse 
ki,  hogy  mindazon  érdektalálkozásokat,  mik  Magyar- 
ország és  az  ausztriai  birodalom  tartományai  között 
fenforognak,  az  alkotmánynak,   igazságnak  és  méltá- 

nyosságnak  alapján  Magyarország  igen  szívesen  kész 
kiegyenlíteni". 

Kossuthnak  ezzel  az  indítványnyal  számítása  vilá- 
gos volt :  az  ausztriai  tartományokkal  kiegyezni  alkot- 
mányos alapon,  ezzel  az  uralkodóra  hatni  és  az  ú.  n. 
camarilla  ármányait  megtörni ;  de  nem  sikerült.  Deák 
legelsőnek  választatván  be  a  bizottságba,  mely  kívüle 
báró  Eötvös  József,  Balogh  János,  Pulszky  Ferencz, 
Szemere  Bertalan,  Kállay  Ödön,  Szirmay  Pál,  Irányi 
Dániel,  Gorové  István,  gróf  Teleki  Domokos,  Reiszig 
Alajos  és  Bezerédy  István  s  négy  főrendi,  úgymint  báró 
Wesselényi  Miklós,  báró  Jósika  Miklós,  gróf  Andrássy 
Manó,  báró  Perényi  Zsigmond  tagokból  állt,  azonnal 
elfogadta  a  kényes  kiküldetést  s  mint  a  bizottság 
vezetője  szerepelt. 

így  ment  16-ikán  reggel  újra  Bécsbe,  hol,  mint 
rendesen,  a  küldöttség  a  Frankfurt  városához  czímzett 
vendéglőbe  szállt.  Eljárásuk  eredménytelenségét  Deák 
maga  adta  elő  a  szeptember  22-iki  ülésen.  E  szerint 
Bécsbe  érkezvén,  megbízó  levelöket  átadták  Strobach 
elnöknek,  hasábosán  magyar  és  német  szöveggel,  ki 
Deáknak  azonnal  kijelentette,  hogy  a  házszabályok 
értelmében  küldöttségek  sem  a  ház,  sem  osztályai  és 
bizottságai  elé  nem  bocsáthatók ;  de  azért  előterjeszti. 
Ez  az  előterjesztés  szeptember  19-ikén  megtörtént  s 
6  azt  indítványozta,  hogy  egyszerűen  utasítsák  vissza 
a  házszabályokra  hivatkozással.  Erre  rendkívül  heves 
vita  támadt ;  a  kétszer  is  megszakított  ülés  délelőtt 
féltíztől  esti  hét  utánig  tartott.  Sokan,  mint  Sierakowski, 
Borrosch,  Fedorowitz,  Brestel,  Löhner,  Schuselka,  ismé- 
telten rendkívüli  melegséggel  szóltak  a  mellett,  hogy 
a  ház  tegyen  ebben  az  esetben  kivételt;  kivált 
Löhner  elragadó  hévvel  mondta  e  nevezetes  szavakat, 

hogy  „ebben  a  pillanatban  a  jövő  várakozik  ennek 
a  háznak  küszöbén  és  várja,  hogy  ők  elutasitják-e 
vagy  nem",  s  végül  figyelmeztette  a  házat,  hogy 
Magyarország  bukása  a  közszabadság  bukását  fogja 
jelenteni  Ausztriában  is.  De  a  cseh  képviselők,  Rieger, 
Palacky,  Trojan,  Klaudy,  Doüak,  kivált  Rieger,  oly 
heves  és  gúnyos  kifakadásokkal  illették  a  magya- 
rokat, hogy  brutális  megjegyzéseiket  a  ház  ellenzéki 
része  kénytelen  volt  visszautasítani ;  sőt  maga  a  bécsi 
nép  is,  mely  ellepte  a  teret,  fenyegető  állást  foglalt 
el  ellenök.  Végre  br.  Helfert  adott  be  elleninditványt, 
hogy  a  ház  nem  látja  még  ebben  az  esetben  sem  helyét 
a  szabályoktól  való  eltérésnek,  melyet  Wessenberg 
is  támogatott.  Ezt  rendkívül  zajos  jelenetek  után 
186  szóval  108  ellen  elfogadták ;  de  hogy  ne  tűnjék 
fel  teljes  elutasításnak,  nagy  többség  fogadta  el  Lasser 
közvetítő  indítványát,  hogy  az  elnök  hívja  fel  a  magyar 
küldöttséget,  közleményének  az  elnöki  iroda  útján  való 
benyújtására.  Az  elnök  e  határozat  szerint  szeptember 
20-ikán  írt  Deáknak,  mire  a  küldöttség  azt  felelte, 
hogy  megbízatásuk  egyenesen  az  ausztriai  ország- 
gyűléshez szól ;  felhatalmazásuk  az  elnökkel  írásban 
értekezni  nincs ;  tehát  nem  is  teszik,  hanem  az  elnök 
levelét  bemutatják  küldőiknek.  E  választ  br.  Perényi 
Zsigmond,  mint  legidősb,  írta  alá  első  helyen  s  ő  is 
adta  át  Strobachnak. 

Deák  természetesen  nem  írja  jelentésében,  hogy 
a  legtöbbet  főleg  az  az  aggodalom  tartott  vissza  a 
magyar  küldöttség  bebocsátásában,  mért  félt  a  rend- 
kívül kedvező  benyomástól.  Nem  írja  azt  sem,  hogy 
a  parlamenti  jelenet  folytatása  a  Frankfurt- szálló  előtt 
történt.  Ugyanis  Tausenau  Károly,  Bécsnek  akkor  leg- 
kedveltebb népszónoka,  összehívta  a  város  összes  demo- 

kratikus  egyleteit  s  velők  a  magyaroknak  nagyszerű 
fáklyás-zenét  adatott.  A  tömeg  ellepte  a  Mehlmarktot, 
a  Seiler-  és  Kupferschmied-Grasset ;  Tausenau  előbb 
az  utczáról,  majd  a  szálló  egyik  ablakából  szónokolt; 
kifakadt  a  bécsi  ,,nyomorult"  országgyűlés  ellen  s 
jelképesen,  egy  papírlapot  tartva  kezében,  széttépte 
a  pragmatica  sanctiót.  Ezalatt  egy  tréfás  jelenet  is 
történt;  t.  i.  hamis  lárma  kelt,  hogy  „jön  a  katonaság!* 
Erre  óriás  zűrzavar  támadt  s  csak  nehezen  csillapult  le 
az  izgalom.  Leginkább  Deákot  ünnepelték ;  őt  kívánta 
mindenki  látni;  de  a  küldöttség  nevében  nem  ő, 
hanem  a  vak  Wesselényi  és  utána  Irányi  tartott 
csillapító  beszédeket. 

Míg  Deákék  Bécsben  voltak,  szeptember  16-ikán 
leérkezett  Wenckheim  az  uralkodó  német  levelével 
a  nádorhoz,  mely  szerint  Batthyány  feltételeit  ugyan 
nem  fogadja  el,  de  meg  sem  tagadja ;  elhatározását 
a  kormány  névsorától  függeszti  fel  s  megrójja  az 
országgyűlést  a  szeptember  11-iki  „törvénytelen"  hatá- 
rozatokért. Batthyány  ekkor  nem  akarta  a  kormány- 
alakítást elvállalni ;  de  minthogy  tényleg  megbízatása 
mégis  megvolt:  az  országgyűlés  oly  erővel  követelte 
tőle  az  áldozatot,  hogy  ő  engedett  és  17-ikén  bemutatta 
az  új  névsort.  Ugyanekkor  a  ház  Kossuth  indítványára 
a  kormány  mellé  egy  bizottságot  rendelt,  melynek 
tagjai  lettek  Kossuth,  Zsembery  Imre,  Madarász  László, 
Patay  József,  Nyáry  és  Pálfy  János.  A  minisztérium 
névsora  szeptember  18-ikán  a  nádor  kezében  volt  s 
Batthyány  még  az  nap  Pulszkynak  is  felküldte  Bécsbe, 
hogy  mint  külügyi  államtitkár,  a  megerősítést  szor- 
galmazza. Ez  az  új  névsor  kevesebb  nagy  elmét 
mutatott  fel;  de  egységesebb  volt  s  a  közvélemény 
megnyugvással  vette  volna  megerősítését,  mely  most 

már  a  régi  kormány  lemondását  örömmel  fogadta. 
Azonban  a  megerősítés  szeptember  22-ikére  sem 
érkezvén  meg,  Kossuth  felvilágosítást  kivánt  s  egy- 
szersmind indítványozta,  hogy  a  jelöltek  foglalják 
el  addig  is  helyeiket,  mert  a  miniszterelnök  egye- 
dül úgy  sem  végezhet  annyi  munkát  és  szeretné, 
ha  nyilatkoznék,  hogy  nem  klván-e  maga  mellé  egy 
bizottságot  ? 

Erre  Deák,  ugyan  megbízatás  nélkül,  de  azt 
felelte,  hogy  leghelyesebb,  ha  az  államtitkárok,  kik 
ismerik  az  ügyeket,  helyettesítik  egyelőre  a  minisztere- 
ket; de  Madarász  és  Kossuth  ezt  elégnek  nem  tartották 
és  az  ideiglenes  kormányt,  tekintettel  a  föntebb  válasz- 
tott hat  tagra,  megint  ajánlották  s  kívánták  ez  iránt  a 
miniszterelnök  megkérdezését.  Most  újra  Deák  felelte 
azt,  hogy  ő  ezt  a  megkérdezést  helyesli;  de  semmi- 
képen sem  a  bizottság  kiküldését ;  mert  ez  az  elnöknek 
csak  megbénítná  erejét,  míg  így  összpontosítva  viheti 
az  ügyeket  s  ő  tapasztalta,  hogy  mit  jelent  nyolcz  ember 
együttműködése,  a  kik  nem  értenek  egyet.  A  ház 
azonban  Kossuth  indítványát  lényegében  helyeselvén, 
nem  kívánta  ugyan  a  miniszterelnök  megjelenését 
a  ház  előtt;  hanem  kiküldte  a  hat  tagú  hadügyi 
bizottságot,  hogy  felvilágosítást  kérjen  s  hogy  meg- 
kérdezze :  nem  kívánja-e  a  ház  rendkívüli  segélyét 
maga  mellé? 

Míg  ezeken  a  napokon,  mint  más  helyt  volt  róla 
szó,  a  ház  a  Deák  pót-urbéri  törvényjavaslatát  tárgyalta, 
ezt  egyszerre  megszakította  23-ikán  a  királynak  a 
nádorhoz  intézett  szeptember  19-iki  levele  s  a  nádornak 
szeptember  22-iki  levele  Batthyányhoz,  mely  mellett  ezt 
neki  megküldi.  Ezeket  e  napon  a  ház  előtt  felolvasták. 
;A  király  levelének  tartalma  az  volt,  hogy  már  eltelvén 

a  14  nap,  mely  szerint  a  magyar  kormány  felhívatott, 
hogy  az  augusztus  31-iki  emlékirat  alapján  közös  tárgya- 
láson a  pragmatica  sanctioból  folyó  összeköttetést 
megoldja:  most  az  uralkodó  felhívja  a  nádort,  hogy 
ezeket  a  tárgyalásokat  gátló  akadályokat  hárítsa  el. 

Ez  a  levél  és  kézirat  egyszerre  megváltoztatta  a 
helyzetet.  A  ház  délután  egy  órakor  bizottsággá  alakult 
át  a  végre,  hogy  erre  a  királyi  levélre  mi  választ 
adjon  s  most  már  mindenki  a  végső  elhatározás  esz- 
közeihez nyúlt.  Kossuth  másnap  Batthyány  által,  ki 
elfogadta  az  események  nyomása  alatt  a  hadügyi 
bizottság  segélyét,  kiküldetvén  Czeglédre  és  az  Alföldre, 
hogy  mint  kormánybiztos  népfelkelést  szervezzen,  ezt 
24-ikén  bejelentette  a  háznak;  példája  követésére 
felhívta  a  képviselőket  és  indítványozván  a  ház  néhány 
napi  elnapolását,  nyomban  körútjára  indult.  A  ház 
Kossuth  eltávozta  után,  attól  tartván,  hogy  sok  kép- 
viselő csak  azért  is  kiküldeti  magát,  hogy  eltávoz- 
hassék,  egyelőre  az  együttmaradást  határozta  el  s  a 
biztosok  gyanánt  kiküldendő  képviselők  kijelölését  a 
miniszterelnökre  bízta. 

Most  a  megszakított  tanácskozás  felvétetvén,  arról 
Yolt  szó,  hogy  mi  történjék  az  augusztus  31-iki  emlék- 
irattal és  a  királyi  újabb  kézirattal;  mert  erre  a  minisz- 
terelnök maga  is  határozatot  kívánt.  Madarász  László 
egészben  helyes  szempontból  azt  felelte,  hogy  a  ház 
sem  tartalmánál,  sem  alakjánál  fogva  nem  tárgyal- 
hatja egyiket  sem ;  mindkettő  magánirat  s  visszakülden- 
dők azon  az  úton,  melyen  érkeztek.  Nem  hiányoztak 
azonban  a  gyanúsítások,  hogy  volnának  olyanok,  kik 
elfogadnák  őket.  Deák  azonnal  Madarász  után  állt  fel 
s  első  sorban  visszautasította  azt  a  vádat,  hogy  volna 
bárki  is,   ki  ezt  az   emlékiratot   el  akarná  fogadni; 


DEÁK  AZ  ORSZÁGGYŰLÉS  MÁSODIK  FELÉBEN.        193 

minthogy  továbbá  a  nádor  ismételt  sürgetésére  nyuj- 
tatik  ez  be  a  házhoz  s  a  miniszterelnök  határozatot 
kíván,  indítványozza  annak  kimondását,  hogy  a  kor- 
mány igen  is  alkudozzék  az  ausztriai  kormányuyal  a 
kiegyenlítendő  kérdésekben;  de  az  1848 :  ül.  t.-czikktől 
el  ne  távozzék  egyetlen  hajszálnyira  sem ;  az  emlék- 
iratra pedig  a  ház  ne  feleljen  sem  tartalma,  sem 
azon  mód  miatt,  a  mint  a  ház  elé  került. 

A  ház  egészben  elfogadta  Madarász  indítványát; 
de  kiegészítette  a  Deákéval,  mely  tehát  nem  rekesz- 
tette ki  az  1848  :  lII.  t.-cz.  szoros  korlátai  közt  az 
alkudozást.  Megjegyzendő,  hogy  Irányi  Dániel,  mint 
jegyző,  az  emlékiratra  a  határozatot  Kossuth  javaslata 
szerint  tette  papírra,  melyet  a  szeptember  23-iki  zárt 
értekezleten  fejezett  ki  s  akkor  a  ház  elfogadta. 
Mikor  azonban  felolvasta.  Deák  nem  helyeselte ;  mert 
Kossuth  kifejtvén  azt,  hogy  nemzetünk  a  pragmatica 
sanctiohoz  ragaszkodik  és  hogy  ezt  miként  értelmezi: 
ezáltal  tettleg  válaszol;  már  pedig  nem  akar  vála- 
szolni s  ha  válaszolna,  akkor  az  emlékírat  minden  pont- 
jára felelnie  kellene.  De  a  ház  —  mond  —  nem  felelhet 
rá,  csakis  a  minisztérium ;  nem  kell  hát  semmit  mondani, 
hanem  az  1848:  III.  t.-cz.  korlátai  közt  a  kormányt 
bízni  meg  az  alkuval ;  legfólebb  azt  lehetne  hozzátenni, 
hogy  míg  hazánk  területén  kényszerítő  hatalom  van 
(Jellasich) :  addig  sem  a  kormány,  sem  a  ház  nem 
alkuszik.  Ekkor  vita  alá  kerülvén  az,  hogy  mit  mondott 
Kossuth,  másrészről  az,  hogy  a  nádori  levél  egyenesen 
a  ház  határozatát  kívánja:  Deák  megjegyezte,  hogy 
Kossuth  egyik  főeszméje  így  is  ki  van  hagyva  a 
szövegből ;  mert  ő  a  pragmatica  sanctio  helyes  for- 
mulázásán  kívül  kijelenteni  kívánta  azt  is,  hogy  a 
mai  minisztérium  nem  egyéb,  mint  az  1723-iki  alapon 

az  akkori  időkben  alkotott  consiliumnak  az  idők  szel- 
lemében való  átalakítása;  de  ő  mindebbe  nem  menne 
bele  s  csak  e  két  eszmét  fejezné  ki:  míg  hazánkban 
fegyveres  erő  áll  benn,  nem  alkuszunk  és  csakis 
alkotmányunk  szellemében  egyezkedünk. 

Most  a  ház  Deákot  bízván  meg  e  határozat  szö- 
vegezésével, ezt  a  szöveget  délután  öt  órakor  szószerint 
elfogadta,  melyben  csakugyan  nincs  egyéb  a  fentebbi 
két  eszme  szabatos  kijelentésénél  s  benne  már  most 
kifejezte  későbbi  álláspontját  a  48-iki  törvényekről, 
hogy  hozzájok  „e  képviselőház  mindenkor  és  min- 
denben ragaszkodik". 

De  hát  ez  egészen  természetes.  Fontosabb  az, 
hogy  e  határozat  meghozatala  után  Kazinczy  Gábor 
tovább  ment  volna  és  ennek  az  iratnak  megczáfolását 
kívánta  egész  Európa  előtt  a  ház  nevében.  Erre  nem 
választmányt,  csak  egy  férfiú  kiküldését  javasolta, 
„ki  felett  elsőséget  bizonyosan  nem  követelhet  e 
házban,  senki  sem",  —  t.  i.  Deák  Ferenczet.  Deák 
erre  ismételte,  hogy  az  irat  a  minisztériumhoz  kül- 
detvén, annak  kell  rá  felelni;  ha  aztán  ez  igénybe 
veszi  az  ő  közreműködését,  nem  fog  vonakodni ;  de 
az  adatok  a  minisztériumnál  levén,  más  nem  is  felelhet. 
Ez  vitát  keltett  s  így  napirendre  került  az,  hogy  e 
válasz  ne  a  bécsi  minisztériumhoz  intéztessék,  hanem 
legyen  egy  Európához  szóló  manifesztum.  E  czélra  volt 
is  már  kiküldve  Kossuth  előbbi  indítványából  egy  öttagú 
bizottság,  magának  az  elnöknek  vezetése  alatt;  de 
ez  nem  készült  el  vele.  Most  az  elnök  s  az  egész 
ház  ostromolták  Deákot,  hogy  ő  írja  meg  egyedül, 
noha  megkészítésével  közben  Kossuthot  is  meg- 
bízták volt.  Deák  azonban  azt  felelte,  hogy  egy  ember 
nem  csinálhatja   meg.    Ekkor   arra    szólította   fel   aa 

elnök,  hogy  vegyen  a  bizottságban  részt,  mint  elnöke ; 
azonban,  minthogy  nem  akart  Kossuthtal  mintegy 
versenyezni,  ezt  is  elhárítván  magáról,  Palóczy  László 
és  Szemere  Bertalan  lettek  a  bizottság  tagjai. 

Az  események  újra  rohamosan  követték  egymást. 
A  nádor  szeptember  22-ikén  éjjel  titokban  Bécsbe 
ment ;  26-ikán  állásáról  lemondván,  birtokára  távozott ; 
25-ikén  keltek  a  király  nevében  kiadott  törvénytelen 
manifesztumok  és  gr.  Vay  Miklósnak  miniszterelnökké, 
gr.  Lambergnek  teljhatalmú  katonai  főparancsnokká  ki- 
nevezése. Ez  utolsó  tényleg  megsemmisítette  a  magyar 
hadügyminisztériumot.  Midőn  27-ikén  délben  mind- 
ezek nyilvánossá  lettek  s  Kossuth  estvére  visszatérve, 
a  néphez  lelkesítő  beszédet  tartott:  a  kedélyeket  oly 
izgalom  szállta  meg,  hogy  a  tömeg  28-ikán  délután  egy 
és  két  óra  közt  Lamberget  a  hajóhídon  megyilkolta. 
A  képviselőház  szeptember  29-ikén  rosszalását  fejezte 
ki  a  véres  jelenet  felett ;  egyszersmind  kiegészítette  a 
honvédelmi  bizottmányt  az  államtitkárokkal  s  30-ikán 
vette  azt  a  jelentést,  hogy  Jellasichot  29-ikén  sere- 
geink visszaverték  és  a  főváros  biztosítására  Marton- 
vásárnál foglaltak  megerősített  állást.  Ugyanekkor  az 
elnök  kijelentette,  hogy  több  napon  át  ülést  nem 
tartat,  a  képviselőket  a  táborba  menetelre  biztatta, 
a  többieket  intette,  hogy  maradjanak  Pesten,  hogy 
a  ház  végleg  el  ne  oszoljék.  Több  jelentés  meghall- 
gatása után  ebben  az  értelemben  szólt  Deák  is ;  de 
megtoldotta  azzal,  hogy  ha  nem  tart  is  a  ház  üléseket, 
csak  maradjon  együtt,  támogassa  a  miniszterelnök 
Bécsben  időzése  alatt  a  végrehajtó  hatalommal  fel- 
ruházott bizottságot  s  meghatározott  időben,  délelőtt 
és  délután,  üljön  össze  akár  tanácskozás,  akár  jelen- 
tések meghallgatása  végett.  így  határozták   el,  hogy 

naponként   d.  e.    tíz  és    d.  u.  öt  órakor   értekezletre 
megjelennek. 

Tényleg  a  ház  naponként  hol  egy,  hol  két  ülésen 
foglalkozott  a  táborból  jött  jelentésekkel.  Kossuth 
nem  volt  Pesten ;  Deák  egyszer  sem  szólott.  Nem 
szólt  a  nevezetes  október  7-iki  ülésen  sem,  melyen 
felolvasták  a  királynak  br.  Récsey  Ádám  miniszter- 
elnök által  ellenjegyzett,  október  3-ikán  kelt  manifesz- 
tumát, mely  a  Jellasichtól  elvett  levelekkel  együtt 
került  a  ház  elé.  E  szerint  az  uralkodó  az  ország- 
gyűlést eloszlatja,  hazánk  főhadiparancsnokává  és 
teljhatalmú  biztosává  br.  Jellasichot  teszi,  hazánkat 
a  rend  helyreállításáig  haditörvények  alá  rendeli ; 
meghagyja,  hogy  Lamberg  gyilkosai  megbüntessenek 
s  a  két  minisztérium  a  polgári  törvények  szerint 
intézkedjék  tovább. 

*  A  ház  hajlandó  volt  ezeket  az  iratokat  kohol- 
taknak tartani;  de  mindenkép  szükségesnek  tartotta 
a  feleletet,  melynek  fogalmazásával  a  délutáni  ülésre 
Kossuthot  bízta  meg.  Délután  öt  órakor  azonban  az 
elnök  már  megkapta  br.  Récsey  átiratát  és  miniszter- 
elnökké kineveztetését,  megkapta  a  délelőtt  felolvasott 
leiratot  is  ;  hitelökhöz  tehát  kétség  nem  férhetett.  Erre 
Kossuth  felöl v^asta  határozati  javaslatát,  melyet  a  ház 
felállásai  fogadott  el.  Ez  lényegében  az  országgyűlési 
eloszlató  rendelet  törvénytelenségét  ugyanazon  törvény- 
ből következteti,  mint  Deák  szeptember  10-iki  beszéde. 
A  továbbiak  szerint  Récsey  elnöksége  szintén  törvény- 
telen, mert  nem  Budán  székel ;  ugyanőt  perbe  kívánja 
fogatni  az  1848 :  III.  t.-cz.  32.  §-a  értelmében  ;  az  egész 
leirat  pedig  alakjánál  és  tartalmánál  fogva  törvény- 
telen. Minthogy  pedig  az  országnak  kormánya  most 
már   nem   volt,  az   október  8-iki  ülés  Kossuth  indít- 

ványára  a  két  ház  által  kiküldött  honvédelmi  bizott- 
mányt egyhangú  határozattal  teljes  hatáskörrel  ruházta 
fel ;  elnökévé  Kossuthot  választotta  meg  s  kimondta, 
hogy  a  mint  az  absolutistikus  camarillával  nem 
alkuszik,  akképen  testvérkezet  nyújt  Ausztria  alkot- 
mányos népeinek ;  végűi  kijelentette,  hogy  minden 
alkotmányos  kormányt  a  király  mellőzvén,  egyetlen 
állami  hatalom  maradt  törvényes  minőségében,  t.  i. 
az  országgyűlés,  melynek  tehát  mindenki  engedel- 
meskedni tartozik. 

Ez  volt  a  forradalmi  kormány  tulajdonképeni  meg- 
alakulása, a  mit  nyomon  követett  október  10-ikén 
annak  bejelentése,  hogy  Récsey  október  6-ikán  már 
lemondott  s  ugyanekkor  kérte  a  királyt  az  október 
3-iki  törvénytelen  rendeletek  visszavonására.  E  lemon- 
dást a  király  október  8-ikán  elfogadván,  még  alaki- 
lag sem  volt  magyar  minisztérium. 

A  Kossuth  vezetése  alatt  álló  ház  most  újra  a 
legnagyobb  gyorsasággal  hozta  a  határozatokat,  melyek- 
hez Deák  majdnem  sohasem  szólt ;  a  gyeplőket  nem 
rángatta.  Csupán  egy  felvilágosítást  adott  a  Szegeden 
fogva  tartott  olasz  katonák  ügyében  és  az  engedély  nél- 
kül eltávozott  képviselőkre  nézve  indítványozta  a  hatá- 
rozat elhalasztását;  mert  sokan  jóhiszeműleg  távoz- 
hattak el,  azt  hivén,  hogy  a  honvédelmi  kormány  szer- 
vezése után  több  napig  nem  lesz  ülés ;  ily  határozat 
volt  is  október  8-ikán.  Ezt  a  ház  csakugyan  figye- 
lembe vette.  Különben  mindenben  együtt  szavazott 
az  egész  házzal  s  mivel  nem  volt  forradalmi  ember, 
kormánybiztosságot  a  sergeknél  seholsem  vállalt ;  ha- 
nem, mint  központja  a  leapadt  nemzetgyűlésnek.  Pesten 
maradt  s  ezáltal  növelte  súlyát  és  tekintélyét,  mi- 
alatt a  nemzet  megindította  élet-halálküzdelmét,  mely- 

ben    az    októberi    napok    sikerei   lázas    gyönyört    és 
túláradó  reményeket  ébresztettek. 

Még  ha  beszélt  is,  az  majdnem  egyszer  sem  vonat- 
kozott nagyfontosságú  kérdésre.  Október  20-ikán  egy 
pár  szót  szólt,  midőn  a  Valero-gyár  segély-kérését  a 
honvédelmi  bizottmányhoz  kívánta  utasíttatni ;  október 
22-ikén  a  Roth  és  Philippovich  elfogott  tábornokok 
törvényszék  elé  állíttatása  ügyében  Barthos  Ede  azon 
indítványa  mellett  emelt  szót,  hogy  ez  is  a  törvény 
korlátai  közt  vagy  a  rendkívüli  idők  miatt  bármily 
hatáskörrel,  bizassék  a  honvédelmi  bizottmányra.  Álta- 
lában nem  tartotta  helyesnek  a  végrehajtó  hatalom 
részleteibe  avatkozni  s  bevárandónak  tartotta,  míg  a 
bizottmány  elnöke  visszatér ;  mert  ilyen  dologban  a 
bosszú  vagy  ilyesmi  volna  a  legrosszabb  eljárás.  Hasonló 
okból  indítványozta  október  24-ikén,  midőn  br.  Puch- 
ner  erdélyi  főhadiparancsnok  október  18-iki  procla- 
matióját  felolvasták  s  Nyáry  az  erre  adandó  ellen- 
proclamatio  elkészítésére  Őt  ajánlotta,  hogy  ezt  is 
bízzák  a  honvédelmi  bizottmányra,  ne  rá  s  általában 
a  ház  ebbe  ne  avatkozzék.  Hozzátette  ezt  a  lényeges 
nyilatkozatot:  „Ehhez  járul  még  az  is,  hogy  a  pro- 
clamatióknak  egy  oly  saját  stylusa  van,  melyhez  én 
absolute  nem  értek.  Ha  az  urak  törvényjavaslatot 
akarnak  készíttetni,  parancsoljanak  velem,  meg  fogom 
tenni;  de  proclamatiók  írásába  sem  most,  sem  más- 
kor nem  fogok  bocsátkozni".  így  aztán  a  ház  Kemény 
Zsigmondot  bízta  meg  vele,  ki  a  28-iki  ülésre  be 
is  adta  s  közlelkesedés  fogadta.  Deáknak  ez  a  kijelen- 
tése volt  oka,  hogy  többet  ilyesmivel  nem  is  zaklatták. 

E  ritka  felszólalásai  közt  október  28-ikán  egyszer 
Madarász  László  nézetét  is  pártolta.  Ugyanis  a  bécsi 
udvari   kamara   volt   magyar  hivatalnokai,  kik  utóbb 

Ugyanott  a  pénzügyminisztériumban  leltek  alkalmazást, 
egy  aláírás  nélküli  folyamodványban  azt  kérték  a  háztól, 
hogy  tovább  is  Bécsben  maradhassanak.  Madarász 
azt  javasolta,  hogy  a  ház  e  folyamodványt,  minthogy 
aláírva  nincs,  ne  fogadja  el  s  midőn  többen  a  pénz- 
ügyminisztériumhoz kívánták  utasítni,  Deák  pártolta 
Madarász  nézetét,  mely  határozattá  is  lett. 

Ezután,  híven  szerepéhez,  minthogy  a  ház,  ha 
ritkán  tartott  is  üléseket,  többnyire  csak  hadi  s  más 
jelentéseket  olvastatott  fel,  november  23-ikáig  nem 
beszélt  egyszer  sem.  E  napon  azonban  a  ház  újra 
megkezdvén  tárgyalásait,  Mészáros  azt  kérte,  hogy  az 
1849  január  7-ikén  megnyitandó  Ludoviceumban  emel- 
jék az  eddig  50-re  számított  helyeket  200-ra  s  az 
alapítványokból  ki  nem  telő  összeget  pótolja  az  állam. 
A  legtöbb  felszólaló  ebben  is  azonnal  intézkedést 
kívánt ;  Deák  pedig  felszólalt  azok  nézete  mellett, 
kik  a  sürgősséget  indokolva  nem  látták  s  valahára  a 
rendes  tárgyalás  menetét  akarták  újra  alkalmazni; 
ebben  az  esetben  annál  inkább,  mert  a  ház  előtt 
e  tárgyban  volt  Mészárosnak  egy  régebbi  előterjesztése 
is,  melyet  szintén  tekintetbe  kell  venni. 

így  került  a  javaslat  deczember  9-ikén  a  ház  elé, 
miután  deczember  5-ikén  a  központi  bizottság  letár- 
gyalta. Deák  ennek  nem  levén  tagja,  a  rendes  tárgyalá- 
son párszor  hozzászólt ;  először  akkor,  midőn  az  alapít- 
ványi tőkék  kamatainak  meghatározását  kívánta,  mire 
a  ház  kimondta,  hogy  hat  százalékkal  számítja  s  így 
egy  alapítványi  hely  tőkéjét  6666  forintban  fogadja  el ; 
másodszor  Simonyi  Ede  azon  indítványánál,  hogy  a 
a  megnyitandó  „magyar  katonai  főtanodá'^-ba  bejáró 
tanulókat  is  vegyenek  fel ;  ekkor  figyelmeztette  a 
házat   a   katonai    oktatás   gyakorlati    czéljaira  s  így 

arra,  hogy  a  bejárók  száma  az  eredményt  koczkáz- 
tatná.  Erre  a  ház  az  indítványt  elejtette. 

Közben  a  ház  november  27-ike  s  kivált  30-ika 
óta  rendkívül  fontos  javaslatokat  tárgyalt  le,  ú.  m. 
az  1849-re  szóló  adó  és  közmunka-javaslatot,  az  Euró- 
pához és  Magyarország  népeihez  intézendő  kiáltvá- 
nyokat, deczember  7-ikén  Ferencz  József  főher- 
czeg  javára  az  V.  Ferdinánd  és  Ferencz  Károly 
lemondását  (Olmücz^  deczember  2.)  a  trónról  és  a 
trónhoz  való  igényeikről,  továbbá  Ferencz  József  kiált- 
ványát, mely  szerint,  mint  Ausztria  császára,  trónra 
lépett  és  e  tényben  Magyarország  is  benfoglaltatik. 
Deák  mindezekben  nem  vett  részt  s  csupán  a  közmun- 
kákra nézve  fizetendő  adónál  mondott  pár  szót  Lónyay 
Menyhért  azon  indítványa  mellett,  hogy  ennek  minden 
adóforint  után  fizetendő  maximuma  megszabassék, 
mire  az  elvet  egyhangúlag  szavazták  meg. 

E  tárgyak  befejezte  után  került  újra  a  ház  elé 
az  úrbéri  kármentesítésről  szóló  törvényjavaslat,  melyet 
a  felsőház  néhány  fontos  észrevétellel  kisérve,  vissza- 
küldött. A  főrendi  választ  deczember  13-ikán  jelen- 
tették be  a  házban;  de  már  előbb  tudva  volt,  hogy 
ez  a  javaslat  nem  nyugtatja  meg  éppen  azokat  a 
nagyobb  földbirtokosokat,  kiket  pedig  Kossuth  általa 
meg  akart  nyerni;  ezért  ő  már  előbb  a  honvédelmi 
bizottmánynyal  egy,  az  eddigiektől  eltérő  alapon 
álló  javaslatot  akart  kidolgoztatni  s  rövid  időn  be- 
adni. Ezt  az  elnök  jelentette  is ;  azonban  deczem- 
ber 14-ikén  megjelent  Kossuth  a  házban  s  előadta, 
hogy  a  jelen  körülmények  közt  új  javaslat  beadá- 
sára idő  nincsen ;  de  mivel  a  sebek  begyógyítandók, 
mert  minden  osztály  és  párt  egyesítendő  a  haza 
védelmére,  tehát  indítványozza  annak  az  elvnek  kimon- 

dását,  hogy  a  ház  az  országot  ú.  n.  becsosztályokra 
osztja,  minden  osztályra  megszabja  a  kárpótlás  össze- 
gét s  utasítsa  a  minisztériumot,  hogy  felét  fizesse  ki 
azonnal,  negyedét  félév  és  negyedét  egy  év  múlva. 
Erre  nézve  egy  választmány  kiküldését  javasolta,  mely 
a  kormánynyal  egyetértve,  a  javaslatokat  még  1848- 
ban  adja  be  s  a  törvényhozás  is  intézkedjék  e  kérdés- 
ben még  1848-ban;  mert  hozzá  a  nemzet  a  maga 
becsületét  kötötte.  így  küldöttek  ki  e  választmányt 
olyformán,  hogy  a  ház  minden  osztályát  egy-egy  tag 
kiküldésére  utasították. 

A  másik,  a  mit  Kossuth  ugyanekkor  előadott,  az, 
hogy  mivel  a  nemzet  éveken  keresztül,  a  siker  reménye 
nélkül  küzdött  a  szabad  intézményekért  és  most  elv- 
ben bírja  őket,  csak  létrehozásukról  és  biztosításukról 
van  szó :  „óhajtaná  a  perczeket  megragadni  s  nem 
várni  be  a  nem  remélt  sejtelmeket",  azért,  hogy  e  sok 
küzdelmek  vívmányai  megóva  legyenek ;  tehát  igéri, 
hogy  ezek  érdekében  a  kormány  is  mindent  el  fog 
követni ;  de  vannak  köztök  olyanok,  melyek  rend- 
szeres munkálatok  s  a  kormány  rajok  nem  ér,  mert 
hadseregeket  kell  kiállítnia.  Intézkedjék  hát  rólok 
másként  a  ház.  Ilyen  pl.  az  esküttszéki  intézmény 
behozatala,  melyet  azonban  meg  kell  előznie  a  bün- 
tetötörvénykönyv  átalakításának.  Ő  nem  tudja  a  ház 
véleményét,  de  a  haza  mostani  viszonyai  közt  azt 
hiszi,  hogy  „ki  kell  keresni  azon  egyes  polgárokat, 
kik  egy  vagy  más  dologra  nézve  méltán  megérdem- 
lik a  nemzet  bizalmát  s  azt  kell  neki  mondani:  íme, 
ennek  elkészítése  tereád  bízatik ;  majd  meglátjuk, 
hogy  készíted  el;  ha  rosszul  felakasztunk,  ha  jól, 
akkor  az  isten  áldjon  meg  érte,  kötelességed  telje- 
sítetted.   Csak    azt  kérem,    hogy  most  ne  systemizál- 

gassunk,  az  aprólékos  kérdéseket  majd  kiegyenlítjük". 
Minthogy  pedig  Szemere  Bertalan,  az  igazságügy  veze- 
tője, mint  kormánybiztos,  eltávozik,  „  egyik  képviselőtár- 
sunkat, pl.  Deák  Ferenczet  kérnők  s  bíznók  meg,  hogy 
csinálja  meg  a  codexet,  összekötve  az  esküttszéki  insti- 
tutio  behozatalával".  Kossuthnak,  mint  beszéde  további 
részéből  kitűnik,  czélja  volt,  hogy  hosszas  tárgyalások 
nélkül  az  esküttszéket  léptessék  életbe,  mihelyt  kész 
lesz ;  mert  ezzel  az  intézménynyel  még  az  absolutismus 
alatt  sincs  elnyomva  a  szabadság.  Természetesen  ezt 
általános  helyeslés  fogadta  s  a  határozatban  az  elnök 
egyenesen  kimondta,  hogy  itt  a  43-iki  javaslat  átdol- 
gozását érti,  mi  nagy  munkát  nem  fog  okozni.  Deák 
a  megbízást  szó  nélkül  elfogadta ;  de  az  idő  a  ki- 
dolgozást nem  engedte  meg. 

Az  úrbéri  kármentesítésben  a  választmánjd  mun- 
kálat deczember  20-ikára  elkészülvén,  előbb  az  osztá- 
lyokban tárgyalták  le  s  nem  törvény  és  végleges 
intézkedés,  hanem  ,, országos  határozat"  alakjában 
nyújtották  be  a  házhoz  deczember  23-ikán,  mely  azon- 
nal tárgyalás  alá  vette.  Az  eredeti  javaslat  a  kár- 
pótlást a  legmagasabb  osztályba  sorolandó  telektől 
700,  a  legutolsó  (9-dik)  osztályba  sorolandóért  300 
forintban  állapította  meg.  Ezt  elvben  a  központi  bizott- 
ság is  helyeselte ;  de  addig  is,  míg  ez  megtörtén- 
hetnék, javasolta,  hogy  minden  egész  telek  után  300 
forint  s  minden  házas  zsellér  után  60  forint  azonnal 
fizettessék  ki  előlegképen.  Megkezdődvén  a  tárgyalás 
általánosságban,  az  első  felszólaló,  a  népszerű  Palóczy 
László  azt  javasolta,  hogy  a  kilencz  osztály  mellőzé- 
sével, egy  jobbágytelek  kárpótlását  400  forintban  álla- 
pítsák meg.  Ez  mindenesetre  a  legegyszerűbb  s  a 
legkevesebb  munkával  járó  mód  lett  volna;  de  több 

szónok  után  Deák  kifejtette,  hogy  a  márcziusi  törvény 
szellemének  ez  az  intézkedés  nem  fog  megfelelni. 
Az  ugyanis  kimondta  a  földesúr  teljes  kárpótlását ; 
tehát  pontos  számítások  alapján  őt  teljesen  kárpótolni 
is  kell  s  ezért  az  osztályokat  sem  fogadhatja  el.  Már 
most,  ha  az  állam  a  teljes  megbecsülés  után  azt  fogja 
látni,  hogy  az  egész  kárpótlást  megadni  nem  bírja, 
ő  helyesli,  hogy  csak  részben  adja  meg ;  de  ez  is 
történjék  aránylagosan ;  addig  is  az  előlegezés  elvét 
helyesli,  mert  ebben  semmi  veszélyt  nem  lát. 

Befejeztetvén  deczember  24-ikén  az  általános  vita, 
ugyané  a  napon  a  részletes  vitában  az  1.  §-nál  Palóczy 
előadta  javaslatát  s  czáfolta  Deák  véleményét.  Beszé- 
dének különösen  az  a  két  pontja  figyelemre  méltó, 
mely  szerint  a  400  forint  általános  összeg  a  megvál- 
tandó telkek  legnagyobb  részére  igazságos  s  a  másik, 
hogy  Kossuth  e  javaslat  által  a  megváltást  biztosítni 
akarta  minden  eshetőséggel  szemben.  Újra  többen 
szóltak  a  kérdéshez  s  végre  Deák  is,  különösen  a 
kérdés  föltevése  szempontjából  kifejtve,  hogy  ha  az 
eredeti  és  központi  bizottmányi  javaslat  első  pontját 
elfogadják,  akkor  Palóczy  indítványa  elesik  s  röviden 
ismételte  elveit.  A  szavazás  rendkívüli  ingerültség 
közt  folyt  le ;  ekkor  és  utóbb  többen  úgy  hiúsították 
meg  a  döntést,  hogy  eltávoztak  az  ülésről  s  nem  levén 
általános  többség,  nem  szavazhattak.  Most  is  így  tör- 
tént :  a  névszerinti  szavazásban  a  központi  bizottmány 
indítványának  1.  §-a  107  szóval  83  ellen  kisebbség- 
ben maradt;  azonban  az  általános  többséghez  201 
szavazat  kellvén,  az  elnök  a  határozatot  nem  mond- 
hatta ki.  Most  deczember  27-ikére  újra  kitűzték  a 
kérdést  s  ekkor  117  szóval  89  ellen  elvetették  másod- 
szor és  végleg  a  központi  bizottmány  javaslatát.   Az 

időközben  beadott  számos  módositvány  közül  Palóczy© 
állván  első  helyen,  erre  is  szavaztak  102- en  mel- 
lette, 91-en  ellene;  de  ekkor  már  újra  nem  levén 
meg  az  általános  többség,  határozatot  nem  hozhattak, 
így  került  deczember  28-ikán  harmadszor  szavazásra 
Palóczy  indítványa  s  ekkor  107-en  szavaztak  mellette^ 
105-ön  ellene.  Most  meg  lett  volna  a  többség ; 
de  a  szavazatok  e  kis  eltérése  miatt  többen,  még  az 
elnöki  kijelentés  előtt,  névszerinti  szavazást  sürgettek, 
mert  ezt  a  szabályok  megengedték.  Éppen  akkor 
lépett  a  terembe  Kossuth,  ki  a  kérdéshez  is  hozzá 
szólt  s  a  Palóczy  indítványa  ellen,  az  osztályok  szerinti 
megváltást  helyeselte  a  kormány  nevében,  kijelentvén, 
hogy  ha  sejtette  volna  ezt  a  nagy  felháborodást,  a  kér- 
dést nem  jelentette  volna  ki  sürgetőnek.  Kossuth  e 
felszólalása  használt  az  ügynek ;  mert  megbuktatta 
Palóczy  lehetetlen  indítványát;  a  29-iki  névszerinti 
szavazáson  105  szó  volt  mellette,  129  ellene.  Ekkor 
a  módosítások  különböző  nemeire  került  a  sor;  de 
nem  sokára  kitűnvén,  hogy  a  ház  újra  nem  határozat- 
képes, megint  másnapra  kellett  halasztani  a  kérdést, 
így  érkezett  el  a  deczember  30-iki  ülés,  midőn 
már  mindenki  meg  volt  győződve,  hogy  Deák  alap- 
elve egyedül  helyes  s  arra  kell  állani  vagy  inkább 
visszatérni;  de  ennek  nyugodt  tárgyalása  lehetetlen 
volt.  így  állt  fel  Dedinszky  József  a  tárgyalás  előtt 
s  a  haza  védelmére  tekintettel  elhalasztó  indítványt 
tett.  De  ő  csak  megelőzte  Deákot,  ki  ugyanily  indít- 
ványnyal kívánt  fellépni;  ő  is  a  higgadt  tanácskoz- 
hatás  idejére  kívánta  hagyni.  Fájdalmasan  hatott  rá 
mind  a  kérdés  fölvétele,  mind  a  tárgyalás  modora 
s  ő  nem  nyúlt  volna  hozzá,  míg  a  nyugalom  helyre 
nem    áll.    A   kormány    azonban    szükségesnek   vélte 

eldöntését,  hogy  egy  n&gy  osztályt  megnyugtasson 
és  egy  másiknak  véginségben  segélyt  adjon ;  tehát 
megnyugodott  benne  ő  is;  de  ekkor  gyors  letárgya- 
lását kivánta  volna  s  ezért  javasolta  ő  is  az  előleget ; 
mert  igazságos  becslés  és  összeírás  most  lehetetlen.  De 
az  előleg  elve  megbukott ;  „és  megtörtént  —  mond 
—  a  mitől  rettegtem,  hogy  nem  igen  szép  lapot  írunk 
a  históriába ;  hogy  mikor  az  országot  veszedelem 
fenyegeti,  akkor  a  magyar  képviselői  testület  a  fölött 
vitatkozik,  — -  pedig  nem  minden  ingerültség  nélkül, 
s  talán  nem  sértek  senkit,  nem  minden  egoismus 
nélkül,  —  hogy  mennyit  adjon  az  állam  pénztárából, 
melynek  fennállásáért  még  küzdeni  kell,  mely  akkor 
fog  fennállani;  ha  ezen  országot  Isten  megmenti.  Pirul- 
nunk kell  a  jövő  előtt,  ha  az  időt  most  ilyenekkel 
töltjük".  Minden  óra  fáj  neki,  melyet  erre  fordítnak 
s  kérdezzék  meg  önmagokat,  vájjon  mindig  az  ország 
java  állott-e  előttük  ?  Vájjon  maga  az  általános  több- 
ségnek megapadása  a  házban,  alig  egy  óranegyed 
alatt,  erre  mutat-e?  Vannak  más  kérdések,  vegyék 
azokat  elő ;  bántó  az,  ha  a  képviselők  zsebökről 
tanácskoznak ;  mert  hiszen  nagyobb  a  száma  a  ház- 
ban azoknak,  Mk  kárpótlást  fognak  kapni,  mint  a 
kik  nem.  Ezt  általános  helyeslés  fogadván,  a  kérdést 
napirendről  levették. 

Másnap,  deczember  31-ikén,  a  ház  megelőző  napi 
határozatából,  a  honvédelmi  bizottság  nevében,  Kossuth 
előadta,  hogy  az  ellenség  Windischgratz  vezérlete  alatt, 
ki  október  16-ika  óta  az  összes  Olaszországon  kívüli 
hadak  főparancsnokává  neveztetett  ki,  a  fővároshoz 
annyira  közeledett,  hogy  az  országgyűlés  és  kormánya 
Debreczenbe  teendő  át.  Ugyanezen  az  ülésen  a  ház  el- 
határozta, hogy  e  döntő  perczben  még  egyszer  békés 

kiegyenlítést  próbál  meg  a  nemzet  becsülete,  törvé- 
nyes szabadsága,  jóléte  alapján  és  biztosításával.  Ezért 
megbízta  Majláth  György  országbírót,  gróf  Majláth 
Antalt,  Lonovics  József  érseket,  gróf  Batthyány  Lajost 
és  Deákot,  hogy  törekedjenek  Windischgrátztól  fegy- 
ver-nyugvást és  békét  eszközölni ;  ha  kell,  Ferencz 
József  uralkodóval  is  értekezzenek  s  tegyenek  az  ország- 
gyűlésnek jelentést.  Deák  kétszer  is  felszólalt  erre  az 
indítványra.  Kijelentette  készségét,  hogy  ő  megpróbál 
mindent,  noha  remény  nélkül,  mert  ez  a  hatalom  a 
házat  a  történtek  után  törvényesnek  elismerni  nem 
fogja;  de  főképen  azt  kívánta  volna,  hogy  az  utasí- 
tás határozottabb  legyen,  habár  csak  általános  elvet 
mond  is  ki ;  kivált  megjelölt  pár  esetet,  melyekben 
az  eljárást  körül  kívánta  volna  íratni  és  a  megválasztot- 
taktól megkérdeni,  hogy  mindenki  elvállalja-e  a  meg- 
bízást? Mialatt  a  tárgyalás  folyt,  Kossuth  nem  volt  a 
házban ;  azonban  Deák  érte  küldetett.  Kossuth  is  pár- 
tolván a  végzést,  a  ház  a  megbízó  levelet  csak  a  föntebb 
előadott  alakban  és  tartalommal  állította  ki  s  nyomban 
elkészítvén,  az  elnök  Deáknak  adta  át.  Minthogy  a 
többi  küldött  is  kész  volt  a  megbízás  elvállalására, 
az  indulást  másnapra,  január  elsejére  tűzték  ki  s  így 
míg  az  éjjel  eloszlott  ház  keletre,  Debreczenbe  mene- 
kült, ők  készültek  nyugat  felé. 

A  magyar  országgyűlés  két  háza  békeküldötteinek 
útját  többen  leírták ;  de  legérdekesebb  és  legmegbíz- 
hatóbb, a  mint  természetes  is.  Deák  elbeszélése,  a 
mint  azt  Csengery  Antal  1866  február  11-ikén  föl- 
jegyezte, midőn  Bezerédy  Istvánnénál  egy  ebéd  után 
Deáktól  hallotta. 

Deák,  a  ki  kezébe  kapta  az  országgyűlési  végzést, 
1849  január  elsején  reggel  Majláth  György  országbíró- 

hoz  ment  tárgyalni  az  útról  és  a  megfelelő  kíséretről. 
Innen  Kossuthhoz  ment,  hogy  útleveleket  és  kíséretet 
kapjanak ;  de  Kossuth  már  elutazott  volt.  „Nagyon 
sietett. "  Elment  már  Madarász  László,  a  rendőrfőnök  is, 
a  kinek  hivatalában  Deák  néhány  kitöltetlen,  de  aláirt 
útlevelet  vett  magához.  Ezután  a  honvédelmi  bizott- 
mány még  egyetlen  Pesten  levő  tagját,  Nyáryt  kereste 
fel,  ki  Képássy  tábornok  útján  gondoskodott,  hogy 
Görgei  kíséretet  adjon ;  de  úgy  az  odajárt  tiszt,  mint 
gróf  Schmidegg  kapitány  megjegyezték,  hogy  a  had- 
sereg neheztel  e  megkérdeztetése  nélkül  kezdett  alku- 
ért. Csányi  László  főkormánybiztos  nyersen  szólt :  „A 
hadsereg  ne  politizáljon!" 

Csányi  is  adván  nekik  útlevelet,  január  elsején 
délután  kemény  hidegben  elindultak  egyenesen  Pro- 
montorra,  Görgei  főhadiszállására,  a  hol  Pusztelnik 
alezredes  nagyon  kedvetlenül  fogadta  őket  s  általában 
igaznak  találták  az  ellenük  nyilvánult  rossz  hangula- 
tot, minek  oka,  a  mit  Deák  nem  említ,  az  volt,  hogy 
a  tisztek  féltek,  hogy  az  egyezségnek  ők  lesznek 
áldozatai.  Itt  hallották,  hogy  jó  fogadtatást  remélhet- 
nek ;  de  forrását  az  alezredes  elhallgatta.  Két  huszár- 
tiszt adatván  vezetőül,  ezek  őket  Hamzsabégre  kísér- 
ték, hol  az  utócsapatot  Pöltenberg  tábornok  vezérelte, 
ki  mint  Deáknak  régi  ismerőse,  szívesen  fogadta  őket  s 
hosszasan  beszélgetve,  előre  megmondta  saját  életéről 
utóbb  teljesedett  szomorú  sejtelmét.  Pöltenberg  Géczy 
hadnagyot,  egy  káplárt  és  12  huszárt  adott  kíséretül, 
kikkel  estvére  a  csikorgó  hidegben  Martonvásárra 
értek.  Egy  fűtetlen  szobában  háltak  meg.  Reggel  korán 
felriasztják  őket,  hogy  itt  az  ellenség;  fehérkendős 
katonákat  küldenek  az  előőrsök  felé ;  de  kisül,  hogy 
csak  vaklárma  volt. 

Újra  útnak  eredtek  keresni  az  ellenséget ;  mert 
jellemző,  hogy  Pöltenberg,  az  utócsapat  vezetője  sem 
tudta  hollétét,  mire  azzal  mentette  magát,  hogy  nincs 
pénz  kémek  tartására.  Annyit  tudtak,  hogy  nyugatnak 
vagy  északnak  kell  tartaniok ;  mert  hallották,  hogy 
Windischgratzet  Csákváron  vagy  Bicskén  fogják  találni. 
Vál  felé  indultak  s  ott  megtudták,  hogy  az  előbbi 
éjjelre  Verébre  érkezett  vagy  ötezer  német  katona.  Ekkor 
Deák  tanácsára  Verébre  mentek ;  de  onnan  már  a 
sereg  Baracska  felé  nyomult  előre.  Ekkor  Végh  János- 
hoz szálltak,  ki  szívesen  fogadta  Őket.  Innen  elküldték 
a  tisztet  Baracskára  a  végett,  hogy  ha  a  tábor  bár- 
mely részét  találja,  jelentse  be  őket  s  szólítsa  fel 
a  parancsnokot,  hogy  a  szokott  módon  kisértesse 
Windischgrátzhez. 

Géczy  hadnagy  estvére  visszaérkezett  Verébre. 
Jelentette,  hogy  Baracskán  báró  Jellasich  hadtestére 
talált  előőrsök  nélkül.  Jellasich  elé  vitetvén,  megkér- 
dezte a  küldöttek  neveit  s  azt  mondta  rá  németül: 
„tiszteletre  méltó  férfiak".  Egy  kis  levélkét  adott 
Géczynek,  mely  szerint  szabadon  mehet  a  főhadiszál- 
lásig s  egyszersmind  tudatta  vele,  hogy  másnap  délben 
Windischgratz  Bicskén  lesz.  Január  3-ikán  tehát  Deákék 
Bicske  felé  mentek  s  Fel-Csúton  áthaladva,  mely  már 
közel  fekszik  Bicskéhez,  egy  ház  előtt  német  katonát 
látnak,  a  mint  tiszti  ruhát  tisztogat.  Megkérdezték 
tőle,  ki  van  ott?  A  katona  elrémülve  mondta  egy 
német  őrnagy  nevét,  ki  betegen  feküdt,  gyomorgörcs- 
ben. Bemennek  hozzá,  kit  nem  kevéssé  lepett  meg  a 
magyar  huszárok  ottléte.  Tőle  határozottan  megtud- 
ták, hogy  Windischgratz  már  Bicskére  tette  főhadi- 
szállását. Déltájban  Bicskéhez  értek,  hol  ágyúkat 
szegeztek  nekik  s  csak  a  vezérlő  törzstiszt  óvatossá- 

gának  köszönhették,  hogy  nem  golyók  fogadták.  A 
fogadóhoz  érve,  Géczy,  a  mint  irják,  Heller  ezredest 
találta,  jelentkezett  nála,  a  ki  rátámadt,  hogy  előőrsi 
kiséret  nélkül  jön  s  még  dühösebb  lett,  midőn  ez  azt 
válaszolta,  hogy  előőrsöket  nem  látott.  Átadta  JeUa- 
sich  levélkéjét  s  ez  még  nagyobb  bámulatba  ejtette, 
hogy  egy  tábornok,  parlamenti  küldötteket  katonai 
kísérettel,  előőrsi  kiséret  nélkül  a  főhadiszállásig  bocsát. 
„Und  dieser  Feldherr  —  tévé  hozzá  gúnyosan  —  ist 
der  saubere  Banus  Jellasichl"  —  mire  általános  lett 
a  körülálló  tisztek  elszörnyűlködése  is.  Most  Windisch- 
gratzhez  sietett  jelentést  tenni  a  parlamenti  küldöttek 
érkezéséről;  vele  ment  gróf  Majláth  Antal  is,  mint 
a  herczeg  személyes  ismerőse.  Nemsokára  egy  segéd- 
tiszt, majd  Majláth  jött  s  mindketten  hírül  hozták,  hogy 
a  herczeg  kész  fogadni  őket,  Batthyányt  kivéve  s  azt 
jegyezte  meg,  hallván,  hogy  kik,  hogy  „ehrenwerthe 
Namen !"  De  hozzá  tette,  hogy  mint  országos  küldöt- 
teket nem  fogadja.  Ezt  hallván,  maguk  is  rögtön  be- 
látták, hogy  Batthyány  nélkül,  mint  országos  küldött- 
ség, érdemileg  nem  tárgyalhatnak  ugyan ;  de  nehogy 
a  czél  elérésére  elmulaszszanak  valamit  és  remélve, 
hogy  küldetésükről  értesülvén,  hajlandó  lesz  az  egész 
küldöttséget  fogadni;  tehát  négyen  elmentek  hozzá. 
A  szónok  Majláth  György  volt,  ki  azon  kezdte, 
hogy  „mint  a  magyar  országgyűlés  küldöttsége  jöttek". 
"Windischgratz  indulatosan  szólt  közbe,  hogy  ő  felsége  a 
magyar  országgyűlést  el  nem  ismeri ;  mert  azt  már  ő  fel- 
sége feloszlatta.  Majláth  nem  jött  zavarba,  hanem  „meg- 
bízóik" nevében  folytatta  beszédét.  Elmondta,  hogy 
czéljok  fegyverszünet  s  a  békés  kiegyenlítés  eszköz- 
lése a  törvényes  szabadság  alapján.  Erre  a  herczeg 
azt  feleié,  hogy  a  történtek  után  sem  fegyvemyugvás- 

ról,  sem  bármi  egyéb  egyezkedésről  szó  sem  lehet, 
hanem  csak  föltétlen  megadásról  (unbedingte  Unter- 
werfung)  s  az  összes  várak  átadásáról.  E  válasz  után 
az  országbíró  azzal  folytatta  beszédét,  hogy  ha  kül- 
detésöknek  itt  nem  volna  eredménye,  utasításuk  tovább, 
egyenesen  ő  felségéhez  menni  a  nemzet  kérelmével. 
Windischgratz  erre  hosszabban,  hol  kitörő  hevességgel, 
hol  udvarias  hangon  azt  felelte,  hogy  őt  az  uralkodó 
teljhatalommal  ruházta  fel;  ő  az  országot  fegyverrel 
fogja  elfoglalni,  katonai  kormányzást  szervez  s  csak 
ha  ez  megtörtént,  fogja  az  uralkodó  a  teendőket  meg- 
szabni; addig  a  küldöttséget  nem  fogadhatja  s  nem 
szabad  fogadnia :  tehát  Ő  nem  is  ereszti  Olmüczbe. 
Tanácsa  az,  hogy  a  nemzet  föltétlen  megadással  igye- 
kezzék kegyelmet  nyerni ;  a  katonaság  azonnal  tegye 
le  a  fegyvert ;  esküdjék  hűséget  ő  felségének  s  az 
elfoglalt  várakat  haladéktalanul  adják  által.  Ö  Bécs- 
ben is  el  tudta  nyomni  a  lázadást,  hol  százezrével 
álltak  vele  szemben  a  fegyveresek  s  hátulról  a  magyar 
lázadók  fenyegették;  azonképen  el  fogja  tudni  itt  is 
és  érvényt  fog  szerezni  a  törvényes  hatalomnak. 

Megjegyzi  Deák,  hogy  Windischgratz,  valahány- 
szor szenvedélyesebb  hangon  szólt,  mindannyiszor 
Lonovicsra  függesztette  szemét ;  de  valósággal  is 
figyelmeztette  őt  azokra  a  kötelességekre,  melyeket 
a  szenvedélytől  és  félrevezetéstől  izgatott  időben  állása 
reá  szab  s  e  miatt  Lonovics  nagyon  kényelmetlenül 
kezdte  érezni  magát.  Bevégezvén  emígy  az  értekezést, 
Deák  kérte,  hogy  engedje  őket  küldőikhez  vissza- 
térni. Windischgratz  erre  először  kedvező  választ 
adott;  majd  kiigazította  magát  s  azt  felelte,  hogy 
nem  kételkedik  ugyan  szándékuk  becsületességében, 
mert    erről    biztosítja    előbbi    állásuk    és    előéletök; 

de  minthogy  a  hadi  műveletek  már  Buda  körül  is 
megkezdődtek,  katonai  tekintetekből  pár  napig  vámiok 
kell;  tegyék  tehát  addig  kényelembe  magokat  a 
kastélyban. 

A  hivatalos  ügy  befejezte  után  Majláth  Antaltól 
a  küldöttség  egyes  tagjairól  kérdezősködött.  Bemu- 
tattatván Deák  is,  így  szólitá  meg:  „úgj^-e,  rég  lekö- 
szönt a  miniszterségről?"  —  „Mikor  többi  társaim,  mikor 
Batthyány  is",  feleié  Deák.  —  „De  —  vága  közbe  a 
herczeg  ■ —  Batthyány  még  azután  is  miniszterelnök 
maradt  s  rendezte  a  fegyveres  támadást."  —  „Azaz, 
jegyzé  meg  helyreigazitólag  Deák,  őt  ő  felsége  bízta 
meg  új  minisztérium  alakításával,  a  mi  nem  sikerül- 
vén, ő  is  leköszönt." 

A  herczeg  visszavonulása  után  a  törzstisztek  vették 
körül  őket.  Deák  Rousseau  tábornokban  ismerősre 
talált.  Ez  elkezdte  szemrehányásokkal  illetni  nemze- 
tünket, mire  Deák,  a  hely  s  a  körülmények  tekintetbe 
vételére  hivatkozva,  kérte,  hogy  ne  folytassa  ezt  a  tárgyat ; 
erre  igazat  adva  neki,  más,  közömbös  tárgyakra  tért. 
Majd  Mertens  őrnagy  szállásukra  vezette  őket.  Egye- 
lőre egyetlen  szobát  kaptak,  azzal  az  Ígérettel,  hogy 
holnap  több  üres  szoba  lesz.  Lonovics  a  helybeli 
kath.  paphoz,  Barsihoz  küldte  titkárát  szállás  végett 
s  mikor  ez  visszatérve  jelenté,  hogy  a  papot  tegnap 
verték  vasra  s  hurczolták  el,  Lonovics  elhalványult, 
a  mi  a  helyzet  komolysága  daczára  is  mulattata  Deákot 
s   egy   pár  tréfás  megjegyzésre  adott  neki  alkalmat. 

Ebédre  a  herczeg  hívta  meg  Őket ;  de  ők  magok 
közt  óhajtottak  maradni.  Ez  alkalommal  az  egyik  étel 
fogoly  volt.  „Malum  ómen",  — monda  Deák  az  elkomo- 
rult Lonovicsnak.  —  Éjjel  soká  fenmaradtak,  páran 
közűlök  kártyáztak ;  nyugtalanságuk  oka  az  volt,  hogy 

Őrizve  hitték  magokat ;  csak  reggel  sült  ki  a  téve- 
dés. Másnap  aztán  három  szobát  adtak  rendelkezé- 
sökre, mert  a  had  egy  része  előre  ment.  Deák  Batthyá- 
nyval  lakott,  a  két  Majláth  együtt  s  Lonovicsnak 
külön  jutott  egy  szoba.  A  napot  olvasás  és  séta  töl- 
tötte be ;  Deák  egy  Tacitust  és  egy  Horatiust  hozott 
el  Nagy  Károly  bicskei  könyvtárából  s  egyiket  Maj- 
láth Györgynek  adta.  Egyik  tréfája  a  véletlennek  az 
volt,  hogy  a  két  Majláth  szobájuk  ablakából  állandó 
ágyúzást  hallott,  míg  Deák  meg  nem  mutatta,  hogy 
egy  nyitott  pinczeajtót  csapkod  be  a  szél. 

Harmadnap  reggel  fölébredvén  Deák,  Batthyányi, 
a  ki  különben  későn  szokott  kelni,  szintén  ébren  találta. 
„Már  rég  nem  tudok  aludni !  —  monda  Batthyány.  — 
Gondolod-e  —  folytatá  némi  szünet  után,  —  hogy  éle- 
tem veszélyben  foroghat?" 

„E  kérdésre  csak  úgy  felelhetek,  —  viszonzá  Deák 
—  ha  őszintén  megmondod  négy  szem  közt,  tettél-e 
olyasmit,  miről  nekem  nincs  tudomásom?  különösen 
volt-e  részed  az  olasz  mozgalom  és  a  bécsi  forradalom 
előmozdításában  ?" 

Batthyány  becsületszavával  állítván,  hogy  semmi 
ilyesben  nincs  része,  Deák  megnyugtatta  ;  de  utóbb 
hozzátette,  hogy  ily  lázas  időkben  senki  sem  tudhat- 
ván előre  a  történendőket,  ha  Windischgratz  bánás- 
módja miatt  tart  valamitől,  legjobb,  ha  megszökik ; 
mert  ő  meggyőződött  róla,  hogy  senki  sem  őrzi  őket. 
Egyszersmind  felajánlotta  pénztárczáját.  „Ah,  —  kiálta 
fel  rá  Batthyány  határozottan,  —  egy  pár  hitvány  év 
miatt  csak  nem  leszek  szökevény."  Azt  hitte  t.  i.,  hogy 
legfölebb  pár  évi  fogság  vár  reá. 

E  napon  délelőtt  a  herczeg  egy  segédtisztje  által 
megengedte  nekik  nemcsak  a  levélírást,  hanem  hogy 

az  országgyűlést  is  tudósítsák  eljárásukról;  csak  azt 
kötötte  ki,  hogy  a  jelentést  ő  is  elolvassa.  Ezt  Deák  még 
jónak  tartotta,  legalább  utóbb  nem  mondhatják,  hogy  nem 
úgy  történt.  Ekkor  kelt  Bicskén,  1849  január  4-ikén  az 
országos  választmány  jelentése  „Magyarország  gyűlé- 
sének", melyet  Deák  fogalmazott  és  Csányi  László 
kormánybiztosnak  czimezve,  átadták  Windischgratznek 
elküldés  végett.  Ö  ezt  egy  osztrák  tisztnek  adta  át,  ez 
egy  honvédtisztre  bízta,  a  ki  csak  hosszú  kalan- 
dozás után  ért  vele  Debreczenbe.  Közben,  január 
5-ikén,  a  küldöttséggel  érkezett  tiszt,  a  12  huszár- 
ral együtt,  a  fenyegetések  és  csábítások  hatása  alatt, 
átállt  az  osztrákokhoz ;  ugyanezt  tette  utóbb  a  tizedes 
is ;  Deákék  pedig  január  8-ikán,  midőn  Windischgratz 
Budára  tette  át  főhadiszállását,  mintegy  20 — 24  dsidás 
kíséretében  szintén  Budára  indultak.  Estve  felé  meg- 
érkezvén, a  kisérő  tiszt  bejelentette  őket  a  berezegnek, 
ki  azt  izente,  hogy  lakásukra  távozhatnak.  Mindnyájan 
kiséret  nélkül  Pestre  jöttek.  Deák  előbbi  lakásán,  az 
István  főherczeg  vendéglőben,  Batthyány,  a  ki  még 
most  sem  gondolt  menekülésre,  a  Károlyi-palotában 
szállt  meg,  a  hol  még  az  nap  éjjel  (január  8-ikán) 
11  óra  tájban  Windischgratz  elfogatta. 

A  mi  a  jelentés  további  sorsát  illeti,  a  honvédtiszt 
csak  1849  január  12-ikén  adhatta  át  a  ház  elnökségének 
Debreczenben  s  Palóczy  László,  mint  korelnök,  13-íkán 
mutatta  be  a  háznak.  Utána  azon  keletkezett  vita, 
hogy  mi  történjék  tovább?  Voltak  békülékenyebb 
hangok ;  Nyáry  és  Hunfalvy  oly  határozatot  indítvá- 
nyoztak, hogy  noha  erőszak  kényszerítette  Magyar- 
országot az  önvédelemre,  mindamellett  a  nemzet  tör- 
vényes jogai  és  függetlensége  alapján  készek  az 
alkura;  de  Kossuth  minden  ilyest  meggátolt  s  azt  a 

határozatot  hozatta,  hogy  a  nemzet  a  maga  országos 
lételét,  függetlenségét,  alkotmányát  és  nemzetiségét 
utolsó  emberig,  utolsó  csepp  vérig  tovább  is  védel- 
mezni fogja.  Ezt  kinyomatták  és  szétosztották.  Ugyan- 
csak Kossuth  indítványára  kimondták  a  ház  együtt- 
maradását,  míg  a  haza  mentve  nem  lesz  s  pár  hatá- 
rozatot hoztak  a  gyáván  megfutamodókról,  a  nép 
kíméléséről  és  a  népnek  a  hadsereg  számára  tett 
szolgálmányai  megtérítéséről. 

Pesten  azonban  Deákék  azt  hallották,  hogy  a  jelen- 
tés még  január  10-ikén  sem  volt  Debreczenben  s 
hallották  éppen  azon  a  napon,  midőn  Debreczenben 
a  házban  felolvasták.  Ekkor  a  tagok  megbízásából 
Deák  egy  második  jelentést  készített,  mely  mellé 
másolatban  az  első  jelentést  is  mellékelték.  Ezt  gróf 
Majláth  Antal  másnap  átvitte  Windischgratzhez,  hogy 
rendeltetése  helyére  juttassa  Debreczenbe.  Ebben  a 
jelentésben  röviden  csak  azt  mondják  el,  hogy  mi 
történt  velük  január  4-ikén  túl  és  megemlítik  Batthyány 
elfogatását  is. 

A  CONSERVATIVEK  1859-BEN.  —  DESSEWFFY  EMIL  TERVE,  —  A  BIRO- 
DALMI TANÁCS  ÉS  GR.  SZÉCSEN.  —  DESSEWFFY  ÚJABB  TERVE  ÉS 
8ZÉCSEN.  —  AZ  OKTÓBERI  IRATOK  ÉS  DEÁK.  —  AZ  OKTÓBERI  DIPLOMA 
ELVEI,  —  DEÁK  MAGATARTÁSA.  —  DEÁK  S  AZ  ESZTERGOMI  ÉRTE- 
KEZLET. —  VÁLTOZÁSOK  BÉCSBEN.  —  SCHMERLING.  —  DEÁK  ÉS 
BÖTVÖ8   BÉCSBEN.    —   DEÁK    TUDÓSÍTÁSA.    —    EREDl^ÉNY.    —    DEÁK   A 

MEGOLDÁS   NEHÉZSÉGEIRŐL, 

A  békeküldöttség  jelentésével  végződik  Deák  mű- 
ködése a  szabadságharczban,  a  mi  egyébként  nem 
rajta  múlt,  hanem  a  körülményeken.  Kötelességének 
tartotta  t.  i.  elmenni  Debreczenbe,  teljesitni  képviselői 
hivatását  s  élőszóval  is  jelentést  tenni  a  békeküldött- 
ség eljárásáról ;  de  Windischgrátz  útlevelet  adni  csak 
akkor  volt  hajlandó,  ha  becsületszavát  adja,  hogy 
Kossuthot  s  az  országgyűlést  feltétlen  megadásra  bírja. 
Erre  természetesen  nem  vállalkozhatott.  „Volt  eszem, 

—  monda  utóbb  humorral  —  hogy  senkit  se  beszél- 
jek reá,  hogy  akasztassa  fel  magát". 

Egyelőre  tehát  Pesten  maradt,  mely  mégis  a  leg- 
biztosabb hely  volt  ezekben  a  hónapokban.  Innen  irt 
február  24-ikén  gr.  Batthyány  Lajosnénak,  a  ki  Iker- 
várról elfogott  férje  miatti  aggodalmában  hozzá  for- 
dult. A  német  levélre  szintén  németül  azt  felelte,  hogy 
a  Batthyány  fogsága  csakugyan  soká  tart,  de  ő  ezt  jó 
jelnek  hiszi ;  mert  alig  gondolható,  hogy  valami  terhelőt 
tudjanak  rábizonyítani;  tehát  tűrést  és  Istenben  való 
bizalmat  ajánl,  ki  az  ártatlant  védni  fogja.  Vagyonát 
nem  sequestrálhatják ;  ez  nem  valószinü,  sőt  jogilag 
lehetetlen  is ;  ha  Ikervárt  lefoglalnák  is  az  osztrákok, 
ha  nevében  bárki  föllép,  ezt  az  igényt  tisztelni  fog- 
ják, Ő  legalább  azt  reméli;  hívja  Pestre,  mert  férjét 
fogságában  csak  ő  látogathatja  meg  s  ha  nejét  és 
gyermekeit  bár  olykor  is  láthatja,  ez  vigaszt  és  derűt 
ad  neki;  ő  maga  is  férje  közelében  a  bánat  terhét 
könnyebben  bírja  el,  mint  távol  ezer  álhírtől  aggasztva. 

Pesten  érte  meg  hát  a  márczius  4-iki  birodalmi  alkot- 
mányt, mely  dr.  Ettél  udvari  tanácsosnak  különböző 
tanokból  merített  saviszonyok  ismerete  nélkül  készült 
elméleti  gyári  munkája  az  augusztus  31-iki  emlékirat 
elvei  alapján.  Ez  egy  csapásra  megsemmisítette  füg- 
getlen történelmi  alkotmányunkat ;  még  pedig  Schwar- 
tzenberg  herczeg  manifestuma  szerint  azért,  mert 
szükségessé  vált  a  birodalom  összes  tartományait  és 
néptörzseit  egy  nagy,  egységes  birodalommá  egyesítni. 
Ez  volt  az  „új  Ausztria"  eszméje,  a  régi  törekvés  új 
kiadásban;  folytatása  a  deczember  2-iki  trónlemondásnak; 
midőn  már  is  hazánkat  csak  tartománynak  tekintvén,  ezt 
az  országgyűléssel  semmi  alakban  sem  közölték.  Azon- 
ban ez  az  alkotmány   és   manifestum  most  még  nem 

a  prágai,  bécsi,  pesti  és  milanói  forradalmak  leveré- 
séből származónak  vélt  jogot,  hanem  a  birodalom 
érdekét,  a  „salus  reipublicae"-t  választotta  jelszóul, 
mint  „lex  supprema"-t ;  a  jogvesztés  elméletét  tehát 
még  nem  alkalmazta;  de  különben  Magyarország 
beolvasztásának  és  Bécsben  egy  birodalmi  parlament- 
nek szüksége  egyik  jelszava  volt  az  1848-iki  osztrák 
alkotmányozó  országgyűlésnek  is. 

Ez  az  alkotmány  végleg  elvágta  a  kiegyezhetés 
fonalát  s  akkoriban  minden  magyar  úgy  tekintette  az 
április  14-iki  függetlenségi  nyilatkozatot,  mint  feleletet 
márczius  4-ikére.  Ez  volt  később  is  az  egyetemes  fel- 
fogás, midőn  az  osztrák  jogászok  az  április  14-ikét  tették 
a  jogvesztés  elméleti  alapjává. 

Deák  e  néhány  hónap  alatt  több  ideig  volt  Zalá- 
ban is,  részint  Kehidán,  részint  Oszterhueberéknél ; 
innen  is  többször  próbált  Debreczenbe  menni ;  de  az 
osztrák  katonaság  mindannyiszor  megakadályozta.  A 
nehéz  idők  közelgésével,  Buda  bevétele  után,  újra 
Pestre  tért  vissza;  de  az  áprilisi  függetlenségi  nyilat- 
kozat után  többé  semmibe  sem  akart  elegyedni.  Sinkay 
János  írja,  hogy  Kossuth  bevonulásakor,  tehát  június 
4-ikén  találkozott  vele  az  Úri-utczában  s  kezet  szo- 
rítván. Deák  így  szólt : 

—  Tehát  megérkeztetek  Debreczenből?  én  is 
elmentem  volna  oda  veletek,  ha  akkor  itthon  (t.  i.  nem 
a  békeküldöttséggel)  lettem  volna. 

—  Láttad-e  a  bevonulást  ?  —  kérdé  Sinkay  — 
mely  engem  Rienzi  vagy  Leydeni  János  pünkösdi 
királyságára  emlékeztet? 

—  Nem,  nem  láttam. 

Erre  Sinkay  elbeszélte  a  debreczeni  eseményeket, 
a  békepárt  kísérleteit,  az  április  14-iki  függetlenségi 

nyilatkozat  kimondásának  a  debreczeni  templomban 
történt  szabálytalan  lefolyását.  Deák  körülbelől  ezeket 
felelte : 

—  Ez  túlbecsülése  jogainknak  és  erőnknek;  az 
itteni  némely  körökben  tudni  akarják,  hogy  Kossuthot 
erre,  csakhogy  az  orosz  interventio  indokolható  legyen, 
bécsi  emissariusok  beszélték  rá,  a  mi  persze  aligha 
úgy  van;  a  békepártnak  az  október  3-iki  manifestum, 
a  bicskei  „non  possumus"  és  a  debreczeni  független- 
ségi nyilatkozat  után  nincs  értelme  ;  de  jővén  az  oro- 
szok, ne  is  legyen. 

—  Tehát  jönnek  az  oroszok  s  velők  Jeruzsálem 
pusztulása. 

—  Igenis,  Jeruzsálem  pusztulása ;  csakhogy  azért 
mi  nem  költözünk  szerteszét  a  világba,  mint  a  zsidók, 
hanem  itthon  maradunk  és  helyt  állunk ;  aztán  kommt 
Zeit,  kommt  Rath.  Ezzel  Deák  a  resignatio  nyugodt- 
ságával  adván  kezet,  elváltak. 

E  beszélgetés  tartalmának  valódiságához,  t.  i,  hogy 
a  Kossuth  terveinek  gátlását  most  sem  helyeselte,  két- 
ség nem  férhet ;  valamint  kétségtelen  az  is,  hogy  a 
Kossuth  elleni  rágalmaknak  sem  hitt  s  bizonyosan 
még  határozottabban  ítélte  el  őket,  mint  Sinkay  írja. 
Neki  csak  egy  véleménye  volt:  meg  kell  menteni  a 
hazát ;  e  czélnak  pedig  ellensége  az,  a  ki  a  viszonyok 
között  visszavonást  akar  előidézni. 

E  közben  történt,  hogy  a  képviselőház  1849  február 
28-ikán  mégDebreczenben  elhatározta  az  igazolás  nélkül 
távollevő  és  márczius  elsejéig  a  felhívásra  meg  nem 
jelenő  képviselők  mandátumának  megsemmisítését.  Az 
igazoló  bizottság  elnöke.  Irányi  Dániel  s  jegyzője, 
Horváth  Boldizsár,  márczius  19-ikén  adták  be  jelentésö- 
ket,  mely  szerint  úgy  gr.  Batthyány  Lajost,  mint  Deákot 

igazolt  képviselőknek  tekintették  távollétük  daczára 
is.  Február  elejéről  pedig  azt  írja  Jókai,  hogy  dolga 
lévén  Kossuthnál,  ez  alkalommal  Kossuth  ezt  mondta 
neki :  „Ha  győz  a  nemzet,  én  visszavonulok.  Akkor 
szükség  lesz  egy  higgadt  államférfiúra,  minő  Deák. 
Rám,  a  nép  szószólójára,  többé  semmi!" 

Deák  a  Kossuth  bevonulása  után  eltávozott  Pestről 
Kehidára.  Ott  érte  meg  a  világosi  fegyverletételt  s 
az  azután  következett  eseményeket.  Minthogy  azon- 
ban ő  sem  érezhette  magát,  mint  egy  volt  miniszter 
sem,  biztosságban,  egy  ideig  ő  is  bujdokolt.  így  kisérte 
el  Vas  Gereben  F.-Nyékre,  Komáromy  István  pap 
házához,  a  hol  1849  őszén  néhány  hétig  tartózkodott, 
de  nem  igen  rejtőzködött.  Ellenkezőleg  nagy  sétákat 
tett  Tót-Keszi  felé,  a  plébánia  szőlőjébe ;  sőt  levele- 
zett is  Somsich  Pállal,  a  ki  Ireghen  lakott  és  Viczay 
Héderváry  grófnővel.  Azonban  a  deczember  4-iki  had- 
parancsnoksági rendelet  alapján  megidéztetvén,  őt  is 
feljelentették  s  meg  keUett  jelennie  a  pécsi  hadbíróság 
előtt.  Az  erről  felvett  jegyzőkönyv  ma  már  nincs  meg ; 
de  megvan  a  vizsgálat  megszüntetéséről  szóló  jelentés 
1850  május  17-ikéről.  E  szerint,  minthogy  Debreczenben 
nem  jelent  meg  s  „a  rebellisek  conventjének"  tárgya- 
lásaiban nem  vett  részt,  tehát  nem  tartozván  a  deczember 
4-iki  rendelet  hatálya  alá,  ellene  a  vizsgálat  megszün- 
tettetik.  Erről  hivatalos  bizonyítványt  kapott  május 
18-ikán  s  ezzel  végződött  vizsgálati  ügye.  Ezek  az 
iratok  Pesten  keltek,  tehát  ebben  az  időben  ő  is 
Pesten  volt. 

Ettől  az  időtől  fogva  újra  Kehidán  vonult  meg, 
gazdálkodással  s  kedvelt  időtöltésével,  a  faragással 
foglalkozva;  lehetőleg  elkerülte,  hogy  egyelőre  csak 
ki  is  mozduljon  az  akkori    „kínoS;   fájdalmas  körül- 

menyek  között".  Egyáltalán  nem  vett  részt  semmi 
politikai  tervezgetésben ;  bármely  oldalról  jövő  fel- 
hívást egyenesen  visszautasított ;  annál  kevésbbé  ele- 
gyedett a  jellemével  egyenes  ellentétben  álló  bármily 
titkos  szövetkezetbe  vagy  tervbe.  Első  időkben  a  rend- 
őrség meg  is  figyelte;  utóbb  az  is  elmaradt,  midőn 
látta,  hogy  úgy  sincs  reá  oka.  Néma  hallgatással,  az 
igazság  érzetében  remetei  passivitással  várta  a  jöven- 
dőt. Ez  a  passivitás  az,  a  melyet,  noha  tudta,  hogy 
minden  fejlődést  kiöl,  már  ekkor  ajánlott  s  tőle  az 
egész  nemzet  elfogadott  annál  inkább,  mert  Auszt- 
riában az  50-es  évek  elején  oly  elmélet  vert  gyökeret, 
hogy  a  48 — 49-iki  események  a  magyar  alkotmányt 
megsemmisítették,  a  hódítás  jogán  tabula  rasa  támadt, 
a  márczius  4-iki  alkotmány  a  magyarokét  megszün- 
tette s  április  14-ike  a  régi  szerződést  széttépvén, 
más,  mint  a  fegyverre  hivatkozás,  nem  maradt. 

Ebben  az  időben  az  új  osztrák  kormányzat  lázas  tevé- 
kenységet fejtett  ki  a  tabula  rasán  létesített  új  Ausztria 
szervezésében.  Ezek  köztSchmerling,  igazságügyminisz- 
ter, Bécsben  értekezletet  akart  tartani  a  magyar  magánjog 
némely  kérdéseiről,  melyből  Deák  nem  hiányozhatott; 
azonban  1850  április  25-ikén  ezt  a  meghívást,  mint  az 
50-es  években  minden  mást  is,  visszautasította;  azt 
felelte,  hogy  „a.  legközelebbi  múlt  szomorú  eseményei 
után,  azon  viszonyok  közt,  melyek  még  most  is  ural- 
kodnak, lehetetlen  nyilvános  ügyekben  tettleg  közre- 
működnie." Ezóta  nem  háborgatták  erről  az  oldalról ; 
de  a  haza  fiai  annyira  megszokták  kikérni  tanácsait 
s  tekintélye  annyira  sértetlen  maradt,  sőt  növekedett, 
hogy  mindenki,  bármely  fontos  lépésben  hozzáfordult, 
helyeslését,  eljárása  helyességének  biztosítékául  vette. 
Ennek  szép  bizonyítékai   Szőgyény-Marich  Lászlóhoz 

irt  levelei  1851  május  l-én  és  1854  deczember  14-ikén. 
Az  elsőt  akkor  írta,  midőn  Szőgyény  arra  nézve  kérte 
tanácsát,  hogy  vájjon  elfogadja-e  a  kinevezést  az 
1849  márczius  4-iki  alkotmány  értelmében  felállított 
birodalmi  tanácsba;  a  másodikat  akkor,  midőn  Sző- 
gyény okait  adta  elő,  hogy  noha  reményeiben  csaló- 
dott hazánk  helyzetének  jobbithatására  nézve,  állását 
mégis  megtartotta. 

Lassanként  azonban  Kehidát  újra  látogatni  kezd- 
ték. Mindenki  őt  tekintette  az  egyetlennek,  kinek 
kortársai  közül  még  szerep  fog  jutni  a  jövőben,  sőt 
a  ki  a  jövő  férfia ;  híre  s  a  benne  vetett  remény  nem 
apadt.  Ezért  mindegyre  felkereste  egy-két  jóbarát, 
hogy  hírt  hozzon  a  kehidai  magány  felé  tekintő  nem- 
zeti reménykedés  számára.  Szavai,  itt-ott  ejtett  bírá- 
lata vagy  jóslata  valóságos  körutat  tettek,  az  országban 
mint  nevezetes  irányelvek ;  gyakran  a  harmadik  falu- 
ban is  felkeresték  azt,  a  ki  tőle  vagy  róla  tudott 
valamit,  hogy  megismerjék  meg  nem  izenhetett  és 
meg  nem  írhatott  nézeteit.  Minő  képet  lehetne  adni  mind- 
erről, ha  Wesselényi  1850  április  21-ikén  Pesten  hirtelen 
meg  nem  hal,  ki  följegyeztette  s  megőrizte  volna  őket, 
mint  a  ki  egy  nagy  hazafiúi  levelezés  központja  volt. 
Mit  nem  adnánk,  ha  csak  megérte  volna  legalább  azt 
a  nevezetes  találkozást  Deákkal,  melyre  halálsejtelmei 
közepette  akkora  gyönyörrel  gondolt  s  kinek  halála 
Deákot  annyira  lesújtotta,  hogy  mint  május  4-ikén 
Wesselényinének  írta,  Antal  bátyja  halálát  kivéve,  semmi 
személyét  érdeklő  oly  megrázóan  és  kínosan  nem 
hatott  rája.  De  nemcsak  ezeket,  hanem  a  Deák  levelei 
legnagyobb  részét  is  az  50-es  évekből  nélkülöznünk 
kell ;  politikai  levelezést,  melynek  czélja  sem  lett 
volna,  nem  is  folytatott.  Azonban  ekkor  újra  páran- 

csolóan  hangzott  fel  az  a  közóhaj,  hogy  költözzék 
Pestre  s  legyen  a  nemzeti  reménység  és  kitartás 
központja ;  legyen,  a  minek  mindig  nézték,  a  hazának 
bölcse  és  tanácsadója,  s  végre  vegye  kezébe  a  nemzet 
vezetését,  melyet  úgy  is  nagy  kár  volt,  hogy  szerény- 
ségből valaha  kezéből  kiadott ;  de  most,  midőn  a  cen- 
tralisatio  Magyarországot  az  összpontosítás,  a  némete- 
sítés és  önkényuralom  számára  rendezte  be,  újra  még 
szükségesebbé  vált,  mint  valaha. 

Kétségtelen,  hogy  Deákra  ez  az  egyetemes  óhaj 
végre  hatott,  annál  inkább,  mert  az  ő  gazdálkodása 
úgy  sem  volt  eredményes ;  és  ha  ez  az  utóbbi  körül- 
mény volt  is  első  oka  annak,  hogy  birtokaitól  meg- 
váljék, az  idők  folyamán  éppen  oly  lényeges  ok  lett  a 
másik  is.  Birtokai  eladásának  s  a  fővárosba  költözésnek 
gondolatával  már  1850-ben  megbarátkozott ;  kivált  nővé- 
rének, Kissnének  terhes  családja  miatt  csakhamar  mind 
szükségesebb  lett  a  közös  birtok  eladása.  Midőn  1842 
június  20-ikán  bátyja  hirtelen  meghalt,  a  három  testvér 
közös  vagyonának  kezelője  ő  maradt ;  de  nagyon  meg- 
változott viszonyok  közt.  Ugyanis  a  44-iki  országgyűlés 
után  ő  is  önként  elvállalta  a  megyei  közterheket ;  jobbá- 
gyaival már  bátyja  halála  után  közpélda  adása  végett 
külön  szerződésre  lépett ;  ezért  a  birtokok  jövedelme 
leszállott.  Nem  is  volt  szenvedélyes  gazda ;  a  közdolgok, 
majd  betegsége,  utóbb  a  forradalom  teljesen  igénybe 
vették  s  ezért  Söjtört  egy  ideig  unokaöcscse,  Kiss  Ede 
kezelésébe  adta,  de  nem  sok  eredménynyel.  Mindehhez 
jött  1848-ban  a  tized  és  robot  elvesztése  ;  a  közadó,  a  ter- 
hek szaporodtak,  adóssága  újra  növekedett.  Ekkor  elha- 
tározta maga  és  két  testvére  közt  az  osztozást.  Minthogy 
Söjtör  Puszta-Szent-László  mellett  fekszik,  tehát  ezt  a 
birtokot  átadta  Klára  nénjének,  Oszterhueber  (Tarányi) 

Józsefnének;  Kehidán  pedig  ő  és  Józéfa  nővérének 
(Nemeskéri  Kiss  Józsefné)  népes  családja  osztoztak; 
de  ő  megváltani  nem  tudta,  tehát  nem  maradt  az 
eladáson  kívül  más  mód.  Ezt  már  1850-ben  közölte 
rokonaival  s  noha  Klára  nénje  váltig  ellenezte,  nem 
volt  más  megoldás. 

Az  eladás  tárgyában  1852  november  elsejéről  ismer- 
jük egy  részletes  levelét,  valószínűleg  Glavína  Lajoshoz, 
az  Inkeyek  jószágigazgatójálioz,  kinek  Kehidát  fel- 
ajánlotta 128,000  forintért,  esetleg  pár  ezer  frttal  olcsób- 
ban is,  oly  feltétellel,  hogy  felét  legfölebb  egy  év  alatt 
megkapja,  mert  ez  a  rész  a  nővéréé,  másikért  elég, 
ha  67o-ot  fizetnek.  Ebből  a  vásárból  nem  lett  semmi ; 
de  Széchenyi  egyik  főtisztje,  Perlaky,  értesülvén  az 
ajánlatról,  írt  Döblingbe  Széchenyinek,  ajánlva  a  birtok 
megvételét  már  csak  azért  is,  mert  az  ár  kedvező. 
Széchenyi  kedvencz  utilisaló  elvét  követve,  rögtön  s 
annál  inkább  elhatározta  magát,  mert  úgy  is  mindig 
leginkább  az  ő  gondolata  volt,  hogy  Deáknak,  mint 
politikai  központnak,  Pesten  kell  laknia. 

E  vásár  ügyében  Deák  1854-ben  járt  Bécsben  is, 
hogy  Széchenyivel  személyesen  értekezzék.  Szokása 
szerint  a  Hotel  Frankfurt-ba  szállott,  hol  e  pár  nap 
alatt  kivált  sok  magyar  látogatta.  Párszor  egy  távoli 
rokona,  Csapóné  kedvéért,  elment  ebédelni  a  Wandl- 
féle  vendéglőbe  s  ott  figyelmeztette  a  vendéglős,  hogy 
egy  titkos  rendőr  minden  lépését  állandóan  megfigyeli. 
Deákot  azonban,  mert  nem  volt  semmi  titkolnia  valója, 
nyugalmában  ez  nem  zavarta.  Ez  alkalommal  beszélte 
meg  Széchenyivel  a  birtokeladás  részleteit,  melyre 
utóbb  Czenken  gr.  Széchenyinével  kötött  szerződést, 
a  ki  Kehidát  fia,  Ödön  számára  vette  meg. 

E   tárgyalások   értelmében    előbb   megosztozott  a 

Ferenczi  :  Deák  F.  élete.  ü.  15 

nővére,  Józéfa,  (Kissiié)  gyermekeivel,  Vinczével,  Niná- 
val  és  Katalinnal,  kik  a  birtok  felét,  a  gazdasági 
épületek  egy  részét,  az  istállókat  s  a  malom  és 
korcsma  felét  kapták.  Azért,  hogy  Deák  a  reáeső 
felerészt  eladhassa,  a  korcsma  és  malom  felét  az  1854 
május  8 — 9-ikén  és  20-ikán  kötött  szerződések  szerint 
három  rokonától  megvette  a  következőkben  :  egy  280 
□"öl  belső  telket,  a  rajtalevő  birkaakollal  Kiss  Ninától 
(Molnár  Ferenczné),  a  malom  második  és  harmadik  Via 
részét  Kiss  Vinczétől  és  Katalintól  (Szeniczey  Fe- 
renczné), a  korcsma  Vm  részét  Kiss  Katalintól.  Eze- 
ket a  birtok  felével  egy  napon,  július  28-ikán,  Nagj""- 
Czenken,  a  Nemzeti  Múzeumban  levő  eredeti  szerződés 
szerint,  eladta  gr.  Széchenyiné  útján,  Széchenyi  Ödön- 
nek 5000  pengő  forintért  olyformán,  hogy  Széchenyiné 
átveszi  erre  az  összegre  terjedő  adósságát  a  július  else- 
jétől fizetendő  kamatokkal.  Ezek  az  adósságok :  Deák 
Antalnak  1842  márczius  havában  Szentgyörgyi  Horvát 
Imrétől  felvett  2000  forint  tartozásából  még  1000  forint 
és  Deák  Ferencznek  1853  június  7-ikén  Gáspár  József 
kanizsai  lakostól  felvett  tartozása,  4000  forint. 

Az  ugyané  napon  kelt  szerződés  szerint,  a  kehidai  és 
felső-kustányi birtoknak  Deákra  eső  felerésze,  a  holdakat 
1200  n-öllel  számítva,  az  1854  május  9-ikén  kállított 
osztálylevél  adatai  szerint  a  következőkből  állt :  belső- 
telek 8V3  hold,  115  n-öl,  szántóföld  18678  hold,  47 
D-öl,  rét  86V8  hold,  46  [J-öl,  berek  8078  hold,  117 
G-öl,  erdő  egy  tagban  285  hold,  legelő  1678  hold, 
majorsági  szőlő  8V8  hold,  52  D-öl  Összesen  672  hold, 
127  D-öl.  Ehhez  járult  13878  hold  hegyváraos  szőlő, 
holdjától  egy  akó  vámmal.  Ezzel  a  birtokterülete  SlOVs 
hold,  127  D-öl  volt.  A  malom  jövedelme  tett  75  pozsonyi 
mérő  tiszta  búzát,  23272  mérő  rozsot  (összesen  30772 


DEÁK  AZ  ÖNKÉNYURALOM  ALATT.  227 

mérő),  a  korcsma  jövedelme  116  forint  24  krajczárt 
pengő  pénzben.  Az  épületek  a  következők  voltak :  egy 
nagy  s  egy  kisebb  lakóház,  egy  nagyobb  cséplőpajta, 
melynek  két  szárnya  magtár,  egy  kisebb  cséplőpajta, 
egy  kovácsműhely  és  egy  kisebb  épület  tűzoltószereknek. 
E  birtokrészek  adója  tett  148  forint  42  krajczárt  p.  p.-ben. 

Mindezeket  tehát  gr.  Széchenyiné  megvette  fia,  Ödön 
számára  50,000  pengő  forinton  olyformán,  hogy  átvette 
Deák  10,000  pengő  forintnyi  adósságát  a  július  elseje 
óta  fizetendő  kamatokkal ;  a  fenmaradt  40,000  pengő 
forint  életjáradékká  alakíttatott  évenként  január  elsején 
és  július  elsején  két  részletben  Pesten,  Deáknak  haláláig 
fizetendő  600  darab  császári  aranyban.  A  birtokot  a 
vevő  átveszi  július  elsején,  a  lakházat  és  kertet  csak 
Szent-Mihály  napján ;  a  fundus  instructus,  egyszóval 
az  összes  ingóságok,  a  lekaszált  széna,  az  egész  évi 
termés,  az  összes  úrbéri  kárpótlás  Deáké  marad.  Mind- 
két szerződés  megerősíttetett  Zala-Egerszegen  július 
31-én  a  törvényszék  előtt.  Az  átvett  adósságok  a  követ- 
kező kölcsönök  voltak :  Kéry  János  veszprémi  kanonok- 
tól 1844  augusztus  5-ikén  fölvett  2000  és  1847  október 
17-ikén  2500  forint,  a  zalavári  conventtől  1842  augusztus 
14-ikén  2000  forint,  1853  július  7-ikén  Gáspár  József 
kanizsai  lakostól  1850  forint,  a  zalamegyei  nemesi 
pénztárból  1854  május  9-ikén  700  forint,  az  Inkey- 
féle  megyei  alapítványból  1854  április  9-ikén  500  forint, 
a  zalamegyei  Kelemen-alapból  1854  április  9-én  400 
forint,  összesen  9950  forint  s  50  forintot  kapott  még 
készpénzben.  Ugyanekkor  egy  második  szerződéssel  a 
kehidai  birtok  másik  felét  a  Kiss-örökösök  szintén 
eladták  s  így  az  egész,  összesen  1621  hold  terület  a 
Széchenyi  Ödöné  lett. 

E  szerződés    szerint    Deák    Szent-Mihály  napjáig 

15* 

Kehidán  maradt  s  az  ingóságok  eladásával  foglalkozott. 
Az  utolsó  napon,  melyet  Kehidán  töltött,  ajándékokkal 
bocsátotta  el  tisztjét,  cselédjeit,  molnárát,  a  plébánost 
és  tanítót ;  a  jobbágyok  búcsúra  akartak  hozzá  menni, 
de  kikerülte.  Minthogy  pedig  már  kocsiját  is  eladta, 
öcscse,  Nedeczky  István  kocsiján  ment  át  Puszta-Szent- 
Lászlóra,  magával  vivén  a  birtokfelszerelésből  bevett 
összeget,  hogy  nénjének  megadja  körülbelől  12  ezer 
forintnyi  tartozását.  Ekkor  igen  szép  jelenet  történt. 
Ugyanis,  midőn  Deák  előkérte  az  adósleveleket,  Klára 
mindenestől  a  kandallóba  dobta  őket.  Deák  szótlanul 
ölelte  és  csókolta  meg  nénjét  s  a  nő  hasonló  gondolkozású 
férje  örült  a  nemes  megoldásnak.  Más  adat  szerint  ez 
a  jelenet  a  birtok  eladása  előtt  történt  s  éppen  ez 
tette  lehetővé  az  eladást.  Elég  az,  hogy  kétség  hozzá 
nem  fér.  Ez  az  összeg  volt  Deák  pénze,  midőn  Pestre 
költözött.  Azt  is  mondják,  hogy  a  40,000  forint  vétel- 
árnak életjáradékká  átváltoztatása  Széchenyi  eszméje 
volt,  hogy  így  Deáknak  állandó  jövedelmet  biztosítson ; 
nem  lehetetlen,  de  ilyesmi  már  az  eladás  kezdetén  járt 
Deák  fejében  is ;  ismerte  magát  s  tudta,  hogy  jó 
szive  miatt  tőkéje  gyorsan  leapadhatna. 

Deák  maga  írja  le  pesti  útját  és  elhelyezkedését. 
November  11-ikén,  Szt.-Márton  napjára  ért  fel;  út- 
közben fél  napra  meglátogatta  Vörösmartyt  Székes- 
fejérvárt, Pázmándy  Dénest  Szt.-Ivánon.  Pesten  Szent- 
iványi  Károly  tanácsára,  az  Európába  szállt ;  de  gr.  Mikes 
János  és  br.Kemény  rábeszélésére  már  november  16-ikán 
átköltözött  az  Angol-királyné  szállodába,  hol  két  csöndes 
szoba  ürült  meg,  a  gr.  Bethlen  József  előbbi  lakása. 
E  két  szobáért  havonként  50  forintot  fizetett.^  Egyik 

'  A  szálló  déli  homlokzatán,    a  II.    emeleti   71 — 72.    számú 

volt  hálószobája,  másik  nappalija  s  ezóta  Pesten  állan- 
dóan itt  lakott,  híressé  tevén  a  vendéglőt,  mely  utóbb  né- 
mikép  a  kiegyezés  szülőháza  lett.  Körülbelől  havi  50 — 60 
forintba  került  étkezése  s  20 — 25  forint  borravalót  osz- 
togatott ki.  Ekképen  jövedelme  neki  elég  volt ;  mert 
a  nyarat  P. -Szent-Lászlón  töltötte,  hacsak  nem  ment 
B. -Füredre  vagy  Marienbadba,  mint  1856 — 1859-ig 
július — augusztus  hóban  néhány  hétre. 

szoba  volt  Deáké,  melyeket  nyáron  a  hűvösebb  északi  54 — 55. 
számú  szobákkal  cserélt  fel.  A  hálószoba  berendezése  volt :  az 
ablaknál  egy  vaságy,  egy  mozaik díszű  éjjeliszekrény,  tükör, 
előtte  kis  asztal,  az  ajtóval  szemben  börpamlag  és  előtte  asztal, 
egy  kényelmes  karosszék,  melyben  lefekvés  előtt  üldögélt  és 
elmélkedett,  egy  ruhaszekrény,  könyvespolcz,  mosdó,  ruhaáll- 
vány. Hálószobáját  az  utóbbi  években  nem  ftíttette,  mert  egy- 
szer éjjel  11  órakor  tűz  támadt  benne  s  őt  gr.  Mikes  Jánoshoz 
kellett  átköltöztetni ;  másik  szobáját  is  ezóta  csak  kívülről  volt 
szabad  fűteni.  Nappalijában  sok  bútor  volt,  ú.  m.  az  ablakok 
közt  egy  asztal  körül  vörös  ripsz  bútorzat  s  egy  nagy  támlás- 
és  karosszék  állott ;  az  asztalon  egy  nagy  bronz  s  egy  más 
kisebb  csengő  volt  tanácskozások  alkalmára ;  a  bútorzatot 
később  kiegészítette  a  Zala  hölgyei  által  ajándékozott  nagy 
díszkarosszék ;  az  ablak  előtt  kis  íróasztala  egy  nádszékkel,  a 
kályha  mellett  egy  kis  szekrény  állott  cabanosszivarjaival,  me- 
lyekből gyakran  15 — 20  doboz  is  volt  tartalékban  barátai  ajándé- 
kából ;  az  ajtó  megett  volt  elhelyezve  gyalupadja  s  egy  kis 
asztalka  mintegy  50  darab  szerszámmal,  a  falakon  több  kis  szek- 
rény és  könyvállvány  függött ;  az  ablak  mellett  egy  kis  asz- 
talon üvegtartóban  aranyhalak,  a  falakon  néhány  kép  volt.  Egy 
időben  volt  még  egy  kanárija  és  egy  rigója,  melyeknek  kalit- 
káit maga  faragta.  Gyufa  és  légycsapó  több  helyt  volt  állan- 
dóan mind  a  két  szobában,  éppen  úgy,  mint  régen  Kehidán  tapló, 
kova  és  aczél.  A  szálloda  személyzete  szolgálta  ki ;  egy  Holl 
János  nevű  szolga  volt  szolgálatára  rendelve  ;  ez  némileg  meg- 
bízottja is  volt  jótékonyságaiban  ;  általa  osztatta  szét  az  ország 
minden  részéből  számára  érkezett  vadat,  bort  s  más  hasonlókat 
és  hűségére  jellemző,  hogy  nem  akarta  elhagyni  akkor  sem,  midőn 

Ez  idő  óta  nem  lehet  valami  egyszerűbbet  és  pon- 
tosabbat gondolni,  mint  Deák  élete.  Az  évet  két  részre 
osztotta ;  minden  év  áprilisában  elment  Pestről  faluzni, 
meglátogatta  rokonait  Fejérben,  Tolnában  (Paks), 
Zalában  ;  aztán  P.-Szent-Lászlóra  ment  Klára  nénjéhez 
s  november  4-ikére  visszatért  az  Angol  királynőbe.  Ezt 
tudta  mindenki  s  egyéniségének  varázsa  köréje  von- 
zott minden  kiválóbb  egyéniséget ;  szerény  nappalija 
egyaránt  befogadott  főrangút  és  táblabírót,  kiválót  és 
középszerűt,  papot,  írót,  politikust  és  nem  politikust.  „0 
volt  központja  —  írja  Salamon  —  ahonmaradt  magyar 
emigratiónak."  „Csak  két  elem  kerülte  ezt  a  helyet: 
az  absolutismus  emberei  s  a  forradalom  ágensei." 

Ennek  az  életmódnak  felelt  meg  napjának  beosz- 
tása is.  Reggel  korán  kelt  és  olvasott ;  ez  volt  az 
egyetlen  idő,  mikor  ezt  tehette.  Jó  időben  a  szálloda 
udvarának  terraszszán,  rossz  időben  szobájában  reg- 
gelizett kávét  vagy  teát  s  ekkor  olvasta  el  a  lapokat. 
Reggeli  után  mindig  nyitva  állt  nappalijának  ajtaja ; 
ekkor  fogadta  vendégeit  kilencz  órától  félegyig,  vagy  ha 
országgyűlés  volt,  az  ülés  kezdetéig ;  mert  az  ülést, 
hacsak  beteg  nem  volt,  ritkán  mulasztotta  el.  Ren- 
desen egyfogatú  bérkocsin  ment  a  házba  s  onnan 
megtérve,  megebédelt  a  szálloda  éttermében,  balfelől 
a  legfelső,  az  ú.  n.  Deák-asztalnál.  Az  étkezésben,  a 
túlságos  hízástól  és  e  miatti  szívbajtól  féltében,  1847-iki 
nagy  betegsége  óta,  talán  Attomyr  tanácsára,  csak 
egyszer  evett  napjában,  délben ;  de  ekkor  nagy  ét- 
vágygyal  és  sokat,  mert  hatalmas  testének  sokra  volt 
szüksége.  Szerette  a  jó  magyar  ételeket,  a  sok  húst ; 

utóbb  nyugdíjas  állást  akart  neki  szerezni.  Fehérneműjét  Deák 
Katalin  rokonával  kezeltette,  aki  elszegényedése  után  páh olynyitó 
volt  a  Nemzeti  Színházban  s  Deák  ezzel  kívánta  öt  segélyezni. 

tésztát  a  fönti  okból  keveset  evett.  Az  evésben  mel- 
lőzött minden  különösebb  teketóriát.  Vendégségekre 
sohasem  járt ;  meghívásokat,  az  özv.  Bezerédyné  ebéd- 
jeit kivéve^  majdnem  sohasem  fogadott  el  s  általában 
rendkívüli  okok  nélkül  életrendjét  meg  nem  zavartatta. 
Az  ebéd  soká  tartott,  mert  utána  kedélyes  beszélgetés 
következett,  mely  gyakran  politikai  irányú  volt.  Estefelé 
rendesen  a  Király-utczán  végig  a  városligetbe  ment 
az  akkori  kényelmetlen,  fedetlen  omnibuszokon,  melyek 
használatát  ő  tette  divatossá;  ott  nagyobb  sétát  tett, 
szintén  a  túlságos  hízás  és  szervi  szívbaj  ellen,  mely 
utóbb  így  is  végzetessé  fejlődött.  Az  ötvenes  években 
gyakran  mondta  is,  hogy  mint  elődei,  ő  sem  éri  meg 
a  hatvan  évet.  Sétáiban  szeretett  egyedül  lenni  s  a 
ligetben  a  köröndön  megvolt  saját  törzshelye,  a  hol 
csakhamar  újra  társaság  vette  körül,  hölgyek,  gyer- 
mekek, kik  a  szállodában  nem  kereshették  fel.  Az 
estvét  újra  politikai  barátai  körében  töltötte  a  szál- 
loda éttermében,  később  a  klubban.  0  sohasem  vacso- 
rált, a  társaságért  ült  csak  az  étteremben.  Ekkor 
sokan  jelentek  meg  olyanok  is,  kik  otthon  étkezvén, 
csak  miatta  jöttek  vendéglőbe.  Ha  vita  fejlődött,  nem 
vett  benne  részt,  csak  midőn  hevessé  vált,  szakította 
félbe  egy-egy  anekdotával,  humoros  megjegyzéssel; 
ilyenkor  gyakran  el- elmondott  egyet  híres  adomáiból  is. 
De  az  igazi  szellemi  és  politikai  központ  az  ő 
nappalija  maradt  s  ebben  a  9  óra  utáni  délelőtti  idő, 
A  pamlagon  ülve,  egyik  lábát  a  másiknak  térdén 
keresztbe  fektetve,  balkezében  a  kimaradhatatlan 
cabanos-szivarral,  rendesen  ülve,  kézszorítással  vagy 
nyájas  kézintéssel  fogadta  vendégeit,  kik  csak  oly 
otthonosan  érezték  itt  magokat,  mint  a  kehidai  híres 
kandalló  körül.  Kiki  oda  ült,  a  hol   éppen  hely  volt. 

A  szívélyes,  családias  modor,  nyájas  egyszerűség,  a 
kedves  derű  itt  is  ugyanaz  maradt,  mint  Kehidán,  ha 
egyébként  hiányzottak  a  falusi  vendégszeretet  egyéb 
járulékai,  a  lakomák  s  több  ilyen.  Ennek  az  egyszerű 
nappalinak  jelentősége  évről-évre  növekedett.  Ha  a 
vidékről  bármely  kiválóbb  közéleti  ember  Pestre  jött, 
kikkel  Deák  többnyire  régibb  politikai  életéből  amúgy 
is  ismerős  volt,  mindig  felkereste  őt  tanács  vagy  vigasz 
végett.  És  Deák  nemcsak  nagy  beszélő  és  adomázó, 
hanem  nagy  figyelmező  is  volt.  Ezektől  kitanulta,  hogy 
mi  történik  az  országban,  minő  a  hangúlat,  a  remény, 
a  kilátás  és  emelőleg,  csillapítóan  vagy  buzdítólag 
hatott  rajok;  a  körülmények  szerint.  így,  a  míg  benne, 
mint  egy  központban  összefutottak  a  nemzeti  élet 
vezető  fonalai,  másfelől  látogatói  útján  eszmék,  gon- 
dolatok, elvek  szálltak  szét  az  országba,  irányítva  a 
hazafiak  gondolkozását  vagy  elhatározását.  „Deák 
mondta",  —  ezt  elég  volt  tudni,  hogy  mindenki  elfo- 
gadja, mint  egy  oraculum  intését ;  elég  volt,  hogy  a 
kicsinyes  hiúság  meglapuljon,  az  ábrándozás  fellegvárai 
szétfolyjanak,  a  bátortalanság  és  kishitűség  felöltse  a 
nagy  elhatározás  pánczélát. 

Ez  a  rendkívüli  hatás,  melyet  az  emberekkel  való 
érintkezés  által  gyakorolt,  továbbá  egészséges  eszének 
józan,  tiszta  értelmi  ereje  által  a  meggyőzésnek  és 
megnyugtató  érzésnek  e  csodálatos  képessége,  mely 
neki  már  az  ötvenes  években  „a  haza  bölcse",  mindennél 
szebb  nevet  szerzé  meg;  a  melylyel  nagyot  és  kicsit,  egy- 
szerű és  bonyolult  egyéniséget  egyaránt  el  bírt  tölteni 
a  legszükségesebb  hittel  és  meggyőződéssel;  a  bizalom- 
gerjesztés e  csodálatos  adománya,  melyről  elég  volt 
tudni,  hogy  ő  él,  egészséges  és  őrködik  a  haza  sorsa  felett: 
mindez  együtt  az,  a  mit  Deák   társadalmi  hatásának 

nevezhetnénk,  ha  ez  nem  lett  volna  éppen  oly  mér- 
tékben s  a  legnemesebb  értelemben  vett  politikai  is.  De 
mindenesetre  ez  volt  az,  a  melylyel  ő  1850-től,  de 
kivált  1854-től  1867-ig,  eladdig  páratlanul  vezérévé 
lett  az  összes  magyar  gondolkodásnak  s  ez  az  időszak 
éppen  azért  pályájának  legmagasabb  és  legfontosabb 
része.  Mert  tudni  kell,  hogy  az  50-es  években  a  leg- 
több ember  azt  hitte,  hogy  hazánkra  új  kikelet  és 
feltámadás  nincsen ;  az  összbirodalom  minden  időkre 
magába  olvasztotta,  az  új  Ausztria,  társulva  a  leg- 
vakabb  reactióval,  végre  sikerült ;  csak  Deák  tartotta 
fenn  a  nemzeti  erő  bizalmát  és  reményét.  Mert  ő  ezt 
nem  hitte  soha  egy  napig  sem,  vagy  inkább  soha  be 
nem  vallotta,  ha  a  csüggedés  vagy  éppen  kétségbe- 
esés sötét  órái  meglepték  is.  Mindig  talált  a  legnehe- 
zebb években  is  egy  fölemelő  érzelmet,  egy  mentő 
reményt;  úgy  hogy  gyakran  elég  volt,  ha  a  vidéki 
látogatók  otthon  elbeszélhették,  hogy  Deák  él,  két- 
ségbe nem  esett,  sőt  olykor-olykor  derült  is,  hogy 
mindenki  bizzék  a  jövőben,  melynek  érdekében  állan- 
dóan azt  sürgette  szóval  és  tettel,  hogy  kettőt  ment- 
sünk meg  abból,  a  mi  a  viharból  megmaradt,  ú.  m. 
először  nemzetségünket  s  ezt  tehetjük,  mert  előttünk 
a  társadalmi  tér,  hová  a  hatalom  be  nem  hatolhat ; 
másodszor  az  alkotmányos  szabadságért  való  érzéket 
és  lelkesedést;  „mert  —  a  mint  az  utóbbiról  irta 
Fáiknak,  a  Pesti  Napló  irányáról  szólva  —  akkor  egy 
kedvező  pillanatban  egy  tollvonással  lehet  helyreállí- 
tani a  magyar  alkotmányt  és  huszonnégy  óra  alatt 
lehet  szabad,  alkotmányos  államunk ;  holott,  ha  a 
népből  kihalt  az  érzék  ezen  legmagasabb  javak  iránt, 
sem  a  sors  kedvezése,  sem  az  uralkodó  kegyelme  nem 
adhatja  nekünk  vissza  az  igazi  alkotmányos  szabad- 

ságot".Ekképen  az  ő  reménye  a  nemzet  reménye,  szel- 
leme és  bölcsesége  a  nemzet  közkincse  lett ;  az  ő 
bátorságából  merítette  bátorságát,  nyugalmából  nyu- 
galmát és  vigaszát;  ezért  elfogadta  szintén  az  ő  taná- 
csából az  50-es  években  az  egyetlen  lehető  politikát : 
a  lemondás  nélküli  hallgatást  s  az  egyetlen  legszük- 
ségesebb erényt :  a  kitartást.  Az  a  nemzet,  mely  a 
legsúlyosabb  viszonyok  közt  összetart,  kitartásra  kész : 
biztosabban  halad  egy  magasabb  sors  felé,  mint  a 
legragyogóbb  nemzet,  mely  magát  elhagyja.  íme.  Deák 
elve  s  a  nemzetnek  kijelölt  erőforrás. 

Kétségtelen,  hogy  a  nemzetek,  valamint  az  egyesek 
is,  nem  élnek  csak  a  valóságból,  hanem  élnek  kedvencz 
eszmékből  és  erőt  meritnek  a  képzelődésből.  Ezt  az 
irrealitást  képviselte  nálunk  is  sok  ezer  álmadozó,  a 
külső  segély  és  hazánkba  szabadságot  hozó  betörés 
sok  ábrándozója.  Deák  sem  élt  tulajdonképen  a  való- 
ságban ;  de  bölcs  vezérlése  éppen  abban  áll,  hogy  a 
természetes  kibontakozás  felé  irányozván  a  figyelmet, 
sok  esetleges  szükségtelen  vérontást  elhárított.  Nem 
csoda,  ha  ily  vezetés  mellett  hazánk  e  nehéz  években 
a  politikai  érzék  oly  kiváló  bizonyítékait  adta;  az  ő 
tanácsai  alatt  okosak  lettünk,  mert  sokat  szenvedtünk 
s  mindennél  jobb  volt,  hogy  a  korszak  együtt  élt, 
együtt  gondolkozott  és   együtt   remélt  e  nagy   fiával. 

Deák  e  nevezetes  befolyása  mutatkozik  mindazon, 
mihez  az  50-es  években  hozzá  szólt,  vagy  a  mi  ritkábban 
esett,  a  miben  cselekvőleg  lépett  fel.  Midőn  Vörösmarty 
1855  november  18-án  hirtelen  meghalt,  halálos  beteg- 
ségében Deákot  kérte  fel  családja  gyámjául.  Ismeretes 
Gyulai  leírásából,  hogy  Pest  minő  temetést  rendezett 
november  21-ikén  a  nagy  költőnek,  a  mely  nemcsak  tün- 
tetésszámba ment,  hanem  a  nemzet  első  határozott  tilta- 

kozása  volt  az  önkényuralom  ellen.  Ez  a  tiltakozás  éppen 
úg)' történt  a  meghalt  nagy  költő,  mint  az  ő  legjobb  barátja, 
az  élő  nagy  magyar  hazafi  hatása  alatt.  Most  Deák  elha- 
tározta, hogy  a  költő  ravatala  mellől  felhívást  intéz  a 
nemzethez  az  özvegy  és  az  árvák  sorsa  biztosítására. 
A  kormány  a  nyílt  felhívást  úgy  a  Deák,  mint  az  akadémia 
elnökeinek  folyamodására  megtiltotta  s  csak  magán- 
úton gyűjtést  engedélyezett.  Ekkor  elég  volt  Deáknak 
pár  száz,  körülbelől  egyenlő  tartalmú  levelet  leíratni 
és  szétküldeni  megbízott  férfiakhoz,  hogy  ezek  bizal- 
mas körben  gyűjtést  rendezzenek  s  elég  volt  egy 
gyöngéd  figyelmeztetés,  hogy  kerülve  a  koldulás  lát- 
szatát, mint  a  nemzet  háláját  eszközöljék  ezt  a  költő 
emléke  iránt  és  körülbelől  százezer  forint  gyűlt  össze 
néhány  hónap  alatt.^ 

Deák  e  működése  éppen  oly  szép  volt  eredmé- 
nyeiben, mint  a  hogy  hatott  a  nemzetiség  ébresztésére 
és  nemzeti  összetartásra.  Ez  vezette  őt,  hogy  részt 
vegyen  Pestre  költözése  óta  az  akadémia  ülésein  is," 
melynek  tiszteleti  tagja  volt  1839  november  23-ika  óta ; 
de  noha  érdeklődött  iránta,  csak  most  nyílt  alkalma 
működésében  résztvenni.  Első  alkalommal  Toldynak 
gr.  Teleky  József,  az  akadémia  első  elnöke  felett  tartott 
emlékbeszéde  alkalmával  jelent  meg  az  akadémia  ülésén, 
1855  február  16-ikán ;  erre  április  17-ikén  Eötvössel, 
Szőgyény  Lászlóval  és  gr.  Teleki  Domokossal  együtt 
az  akadémia  igazgató-tagjává  választatott  kilencz  sza- 
vazattal; ezt  egyelőre  a  fölterjesztett   Rendszabályok 

^  Ujabban  több  került  elö  e  levelekből ;  de  eljárása  módját  leg- 
inkább a  gr.  Mikó  Imréhez  írt  hosszabb,  sajátkezű  leveléből  lehet 
megismerni,  a  kit  az  erdélyi  gyűjtésre  kért  fel  s  ki  ezt  el  is  vállalta. 
Ily  levelet  1856  január  20-ika  tájáig  mintegy  800-at  küldött  szét. 

*  L.  kivált  Szily  Kálmán  és  Angyal  Dávid  értekezéseit. 

leérkeztéig  a  cs.  kir.  katonai  és  polgári  kormányszék 
megerősítette  sajúnius25-iki  ülés  nagy  örömmel  fogadta. 
E  Rendszabályok  története  röviden  abban  áll,  hogy  noha 
az  akadémiát  az  1827:  XI.  t. -ez.  biztosította,  mégis  az  egy- 
letekről szóló  1852  november  26-iki  nyílt  parancs  értel- 
mében bekövetelték  az  akadémiának  e  nyílt  parancshoz 
alkalmazott  új  rendszabályait,  német  nyelven,  megerő- 
sítés végett.  Ezeket  az  1854  márczius  18-iki  igazgató- 
sági ülésből  felterjesztették,  de  csak  1858  február  27-ikén 
erősítették  meg  s  a  rajtok  tett  lényeges  módosítások 
miatt  a  május  29-iki  igazgatósági  ülés  újra  tárgyalás 
alá  vette  őket,  Palló  Sándor  országfejedelmi  biztos 
tiltakozása  daczára. 

Ugyanis  a  kormány  kivált  négy  lényeges  változ- 
tatást tett  az  eredeti  javaslaton.  Leglényegesebb  volt 
az  1.  §.  második  szakaszában  az,  hogy  a  „tudományok 
magyar  nyelven  mívelése"  helyett  csak  „a  tudományok 
mívelését"  tűzte  ki  az  akadémia  czéljáúl ;  ezenkívül 
megszorítva  a  választást,  a  két  elnök  állását  hármas  kije- 
lölés alapján  való  kinevezéstől,  a  tiszteleti,  rendes  és 
levelező  tagok  választását  főkormányzói  nem  is  meg- 
erősítéstől, hanem  egyenesen  kinevezéstől  teszi  függővé ; 
továbbá  a  fizetési  osztályok  megszabását  és  bennök 
az  előléptetést  szintén  a  főkormányzóra  ruházza;  eze- 
ken kívül  az  országfejedelmi  biztos  utasítást  kapott, 
hogy  nemcsak  az  alapszabályokkal,  hanem  a  kormány 
czéljával  ellenkező  minden  határozat  ellen  tiltakozzék, 
a  mi  ennek  jogkörét,  éppen  határozatlansága  miatt, 
nagyon  kitágította. 

Ekkor  az  igazgatóság  egy  kérelmet  határozott 
egyenesen  az  uralkodóhoz  s  ennek  fogalmazásával 
Deákot,  Eötvöst,  Prónay  Albertet  és  Toldy  Ferenczet 
bízta  meg.  A  kérelem  Deák  műve  s  a  bizottság  csak 

kisebb  változtatásokat  tett  rajta.  Ez  volt  az  ő  kezé- 
ből az  első  irat  a  forradalom  után  az  uralkodóhoz. 

A  folyamodvány  a  lehető  legegyszerűbb,  de  hatá- 
rozott és  erélyes ;  főképen  a  tények  elősorolásából  áll 
s  legbővebben  az  első  szakaszon  tett  módosítással  fog- 
lalkozik. Előadja  röviden  az  akadémia  megalapítását : 
az  országgyülésileg  kidolgozott  tervet,  az  első  alapítók 
leveleit  és  feltételeit,  a  későbbi  alapítók  hasonló  ala- 
pítóleveleit s  az  alapszabályokat;  mellékelve  a  királyi 
megerősítést,  kimutatja,  hogy  mindezek  az  akadémia 
kitűzött  czéljáúl  rendelik,  elismerik  a  tudományok  és 
szépművészetek  magj^ar  nyelven  ápolását  s  a  nem- 
zeti nyelv  kiművelését.  Mindezzel  teljesen  megegyezik 
az  is,  a  mint  az  új  szabályterv  az  akadémia  czélját 
meghatározta  s  most  annál  mélyebb  aggodalommal 
látják  az  1.  §-ban  a  „magyar  nyelven"  („in  ungarischer 
Sprache")  szók  kihag}'ását ;  kérik  tehát  ezek  vissza- 
helyezését. A  választások  megszorítására  nézve  a  jog- 
folytonosságra hivatkozik ;  kiemeli  a  választás  ter- 
mészetes oldalait  és  azt,  hogy  mivel  az  akadémia 
soha  mással,  mint  tudománynyal  nem  foglalkozott,  ily 
megszorításra  okot,  hogy  még  az  egyleteknél  is  ke- 
vésbbé  legyen  szabad  választói  joga,  soha  nem  adott. 
A  tagok  fizetésére  nézve  kéri,  mint  legméltányosabb- 
nak, az  idősebbség  jogának  meghagyását ;  végre  rövi- 
den említi  meg  „a  kormány  czéljai"  kifejezés  hatá- 
rozatlan, kétes  értelmét. 

A  folyamodványt  a  május  31-iki  igazgatósági  ülés 
egyhangúlag  elfogadta,  noha  többen  s  így  Eötvös  is, 
keménynek  és  száraznak  tartották.  Eötvös,  mint  másod- 
elnök vezetése  alatt,  gr.  Andrássy  György,  gr.  Cziráky 
János  és  gr.  Károlyi  György  nyújtották  be  Albrecht 
főherczegnek  ;  július  elsején  fogadta  őket  az  uralkodó. 

Az  alapszabályok  módosítását  nem  nyerték  ugyan  meg, 
de  biztosítást  kaptak  arra  nézve,  hogy  a  kormány  a 
magyarnyelv  használatát  megszorítni  nem  akarja.  Ebben 
1858  november  20-ikán,  a  körülmények  jegyzőkönyvbe 
igtatásával,  az  igazgató-tanács  és  november  29  ikén 
az  összesülés  is  megnyugodott.  Széchenyi  azonban 
döblingi  magányában  megtudván  az  eredményt  s  mégis 
olvasnia  kellvén  a  líüchhlick-beii  Bach  dicsekvését  az 
akadémia  reformjáról:  november  6-ikán  megírta  híres 
levelét  az  akadémiához,  melyet  felolvasásra  szánt ;  de  az 
igazgató-tanács  egyhangúlag  ellene  nyilatkozván,  ez 
elmaradt  s  csak  számtalan  kéziratban  terjedt  el,  miben 
Széchenyi  is  megnyugodott ;  azonban  a  Blick-hen 
annál  hevesebb  gúnynyal  és  satirával  szórta  nyilait 
az  álszenteskedő  irányzat  miatt  Bachra  és  kormány- 
zatára. 

Kiemelendő  még  Deák  ez  időbeli  akadémiai  mun- 
kásságából, hogy  az  1858-iki  nagygyűlés  egyenesen 
az  ő  felszólalására  ítélte  oda  az  osztályok  javaslatával 
szemben,  az  1842 — 47-iki  időkörből  a  törvénytudományi 
osztály  nagy  jutalmát  Szalay  László :  Statusférfiak  és 
szónoTcok  s  az  1848— 53-ik  évi  időkörből  Eötvös: 
A  XIX.  század  uralkodó  eszméinek  befolyása  az  álla- 
dalomra  (I.)  müvének.  A  jelentés  erről  szintén  az  ő 
műve,  melyben  a  Marczibányi-féle  mellékjutalmakat 
Frank  Ignácz  A  közigazság  törvénye  Magyarhonban 
(1845 — 47)  és  Pauler  Tivadar  Jog-  és  államtudományok 
encyklopaediája  (1851)  müveinek  kívánja  kiadatni.  De 
ezeken  kívül  utóbb  is  az  igazgató-tanács  te\rékeny 
tagja  maradt.  Mint  ilyen,  vett  részt  1859-ben  az  aka- 
démia követeléseinek  átvizsgálásában,  a  Kazinczy- 
ünnep  rendezésében,  mely  alkalomból  az  október  27-iki 
díszlakomán  a  pohárköszöntők  sorát  e  híres  pár  szóval 

zárta  be :  „Lakoma  után  imádkozni  kell.  Az  én  imád- 
ságom rövid,  csak  három  szóból  áll:  éljen  a  haza". 
Részt  vett  a  Kazinczy-alap  gyűjtőbizottságában  (1859 
október  28-ika  óta),  majd  1860  április  10-ikén,  mint  a 
Széchenyi  temetésére  kiküldött  egyik  tag,  Bécsbe 
ment.  Utóbb  1862  február  26-ikán  inditványt  tett,  hogy 
az  akadémia  egy  könyvnyomdát  s  vele  kapcsolatban 
könyvkiadóhivatalt  állítson ;  ebből  a  második  létesült 
is,  az  elsőt  a  nyomdai  viszonyok  gyors  emelkedése 
feleslegessé  tette. 

Noha  azonban  Deák  üy  működései,  bátorításai, 
melyekkel  magánlevelekben  a  társadalmi  élet  magyar- 
ságára hatott,  fontosak ;  mégis  valódi  jelentőséget  e 
hatásnak  az  adott,  hogy  ő  a  nemzeti  küzdelem  czélját 
szabatosan  meghatározta  s  e  körül  a  nemzetet  egyesíteni 
bírta.  Ez  a  czél  a  törvény  s  az  ebben  kifejezett  jog 
visszavívása,  ennek  pedig  legelső  feltétele  a  48  iki 
törvények  elismerése.  Ez  más  szóval  annyi,  mint  ki- 
vívni a  jogot  a  jog  erejével  s  ezzel  kapcsolatban  útját 
állani  minden  oly  törekvésnek,  mely  külső  betörés 
vagy  belső  forradalom  által  kíván  czélt  érni. 

Bizonyítni  azt,  hogy  Deák  mindig  a  48-as  alapon 
állt,  voltaképen  felesleges ;  mert  ez  másként  nem  is 
gondolható  és  mert  ő  ezt  már  48-ban  kimondta,  midőn 
az  április  11-iki  törvények  érvényességét  legelőször 
támadta  meg  hivatalosan  az  augusztus  31-iki  emlékirat. 
Ekkor  egyébként  is  e  törvényekről  még  csak  egy  véle- 
mény volt  az  egész  országgyűlésen ;  Deák  ezt  nem 
módosította  többé  soha  s  az  ötvenes  években  gyakran 
mondta,  hogy  a  nemzet  és  király  közti  kiegyezés  alap- 
feltétele a  48-iki  törvények  elismerése ;  de  ez  nem 
zárja  ki,  hogy  az  elismerés  után  abban,  a  mi  bennök 
hevenyészett,  az  össztörvényhozás  által  módosíttassék. 

E  meggyőződésnek  terjesztése,  a  nemzet  vérébe  átvi- 
tele volt  az  önkényuralom  alatt  Deák  társadalmi  hatá- 
sának legnagyobb  eredménye ;  ez  az  a  zászló,  mely 
körül  egyesítette  a  nemzetet.  Ezért  minden  más  kísér- 
letet és  opportunitási  megalkuvást  rosszalt,  de  tekin- 
télyével meggátolni  még  sem  törekedett ;  mert  ebben 
meg  az  volt  az  alapelve,  hogy  a  nemzet  sorsa  oly 
kétségbeejtő,  jövője  oly  bizonytalan  és  magunkon 
kívül  is  annyi  küleseménytől  függ,  hogy  egyes  em- 
bernek megakadályozni  azt,  ha  valakinek  vezetése 
alatt  a  nemzet  más  kigázolást  próbál  meg,  más  jelszó 
alatt  egyesül :  nem  szabad,  és  ily  felelősséget  senkinek 
sincs  joga  magára  venni.  Csak  egytől  óvta  forró  agy- 
velejű nemzetét,  melyet  az  emigratio  biztatásai,  a  közel- 
múlt kedvencz  vezéreszméi,  az  államcsíny  brutalitásai 
folyvást  ingereltek  :  egy  esetleges  új  forradalomtól,  mert 
ebben  semmit  sem  bízott,  de  a  nemzet  végveszélyét 
bizonyosnak  hitte.  Meg  volt  győződve  arról  is,  hogy, 
noha  a  provisoriumot  ideiglenesnek  tartotta,  mert 
akkora  politikai  tévedésen  alapult,  hogy  soká  fönn 
nem  állhat :  a  nemzet  magára  hagyva  még  sem  bírná 
a  48-iki  törvények  elismerését  kivívni ;  mert  ezekről 
nemcsak  hallani  nem  akart  az  uralkodó  és  környezete, 
nemcsak  azonosította  a  forradalommal,  hanem  nem  is  tar- 
totta őket  szabályszerűen  hozottaknak  s  így  éppen  nem 
kötelezőknek.  Azonban  Deák  számításba  vette  a  nyugat- 
európai helyzet  esélyeit,  Ausztria  elszigeteltségét,  gyen- 
gesége mellett  kormányférfi ai  s  a  katonai  párt  elbízott- 
ságát,  a  belső  meghasonlás  miatti  erőtlenséget,  melyek 
mind  szövetségeseink  lehetnek  egy  kedvező  pillanatban. 
Ebből  az  elvből  helytelenítette  tehát,  hogy  mind- 
járt a  forradalom  után  akadtak  nálunk  is  a  kényuralom 
helyett  a  márcziusi  alkotmány  módosított  formájának 

baxátai,  a  kikhez  tartozott  Eötvös  még  1859-ben  is, 
az  olasz  háború  előtt  kiadott  Die  Garantien  der  Macht 
und  Einheit  Oesterreichs  czimű  röpiratában  s  a  kik  tehát 
hazánknak  egy  tartományi  belkormányzati  önállásával  is 
megelégedtek  volna.  Andrássy  Gyula,  ki  1858  augusz- 
tusában tért  haza  az  emigratióból,  megütődve  olvasta 
e  röpiratot  s  szemrehányást  tett  érte  Eötvösnek,  ki 
azt  felelte,  hogy  ő  műve  e  részét  kefelevonatban  meg- 
küldte Deáknak  s  megjegyzés  nélkül  kapván  vissza, 
ezt  beleegyezésre  magyarázta.  Erre  Deák  azt  monda, 
hogy  az  ő  nézete  teljesen  ellenkezik  ezzel;  de  vál- 
ságos helyzetünkben  nem  érez  jogot  rá,  hogy  más 
véleménynek  nyilvánítását  meggátolja.  Nem  helyeselte 
továbbá  a  48  előtti  haladó  conservativek  mozgalmait, 
kik  közül  elsőnek  gr.  Dessewffy  Emil  lépett  fel  1850 
április  havában  ő  felségének  benyújtott  emlékiratával, 
mely  az  akkori  bécsi  lapokban  is  megjelent.  Utána 
pár  hóval  később  Somsich  Pál  szólalt  meg  Das  legi- 
timé Becht  Ungarns  und  seines  Königs  czimű  röpiratá- 
ban. Ez,  noha  sehol  sem  szól  a  48-iki  törvények  ellen, 
de  összes  bizonyítékait  a  különben  fontos  közjogi 
tanulmányban  kizárólag  a  48  előtti  törvényekből  von- 
ván ki  s  a  48-iki  törvényeket,  mint  jogforrásokat,  mel- 
lőzvén, leplezetlenül  kifejezte,  hogy  a  47-iki  meg- 
szakadt fonal  felvevését  tartaná  helyesnek. 

Ez  volt  tulajdonképen  az  összes  conservativek 
álláspontja,  kik  a  márcziusi  alkotmánynak  szintén  hatá- 
rozott hadat  izentek.  Ezt  akkor  és  azután  47-es  alapnak 
nevezték.  Ok  a  48-iki  törvények  ellen  egy  új  érvet 
bírtak  felhozni,  azt,  hogy  ezeket  az  utasításaikat  félre- 
tett s  így  már  nem  törvényes  követek  hozták,  erre 
pedig  nem  volt  joguk.  Ezért  az  egész  katonai  uralom 
alatt  különösen  gr.  Dessewfíy  EmU  élénk  szellemének 

hatása  következtében  arra  működtek,  hogy  a  47-iki, 
szerintök  egyetlen  megingathatatlan  alapra  kell  vissza- 
térni. Ámde  ez  ellen  Deák  magánbeszélgetésekben  és 
magának  Dessewffynek  is,  a  következőket  mondta:  ez 
nem  egyéb,  mint  önámítás  ;  mert  a  nemzet  utólag  a  48-iki 
törvényekethelyeselte,  szentesitésök  ellentmondás  nélkül 
történt  meg,  a  nemzet  zöme  soha  tőlök  nem  tágított,  a  48 
előtti  alkotmányt  maga  az  absolutismus  is  megtagadta ; 
tehát  csak  48  lehet  a  törvényes  alap  s  a  conservativek 
csak  azért  ragaszkodnak  a  47-hez,  mert  az  uralkodó 
környezetében  48  iránt  legyőzhetetlen  a  gyűlölet ;  de 
ez  opportunitás  és  a  már  szentesitett  törvényekkel 
szemben  minden  ilyes  elv  veszedelmes.  De  volt  még 
ellene  egy  más  döntő  ok  is ;  az,  hogy  soha  e  zászló 
körül  az  egész  nemzetet  egyesíteni  nem  lehetett  volna ; 
amin  az  idő  egyszer  átlépett,  arra  vissza  nem  tér. 

Ezért  rosszalta  a  conservativek  1857  május  9-iki 
ismert  emlékiratát  is,  melyet  szintén  gr.  Dessewffy  Emil 
fogalmazott,  mely  az  uralkodónak  és  nejének  magyar- 
országi körútját  akarta  felhasználni  arra,  hogy  48  és 
49  egyenes  megtagadásával,  nagyon  óvatos  és  diplo- 
matikus körülírással  meggyőzze  magát  az  uralkodót 
a  47-iki  alkotmány  helyreállításának  szükségéről  és 
a  szoros  centralisatio  veszélyeiről.  Sikere  semmi  sem 
lett.  Lényegileg  Széchenyi  is  ezen  az  alapon  állott. 
Ebben  az  évben  marienbadi  útjában  Deák  Bécsből 
július  elején  meglátogatta  őt.  Negyedfél  óráig  beszél- 
gettek s  noha  Deák  egy  szót  sem  ír  e  beszélgetés 
tartalmából,  tudjuk,  hogy  kicserélték  e  tárgyban  is 
nézeteiket.  Széchenyinek  nagyon  fájt  ugyan,  hogy 
Deák  vele  nem  ért  egyet,  még  sem  tágított  és  Rech- 
berg  felhívására,  az  olasz  háború  után,  midőn  Magyar- 
ország   megnyugtatásának    kérdése    előtérbe    lépett, 

midőn  belátták,  hogy  változásnak  kell  történnie :  egy, 
egészben  a  47-es  alapon  álló,  de  az  azóta  történt 
fejlődés  mozzanatait  felölelő  alkotmány  visszaállítását 
javasolta,  melyet  Hollán  Ernő  által  juttatott  kézhez  s 
utóbb  ki  is  nyomatott.  Deáknak  említett  álláspontja  ma- 
gyarázza meg,  hogy  pl.  Kemény  Zsigmond  s  az  egész 
magyar  sajtó  nem  szólt  kedvezőn  az  1857-iki  conser- 
vativ  emlékiratról,  sőt,  ha  tehette,  megtámadta. 

A  conservativek  tehát  igen  jól  tudták,  hogy  Deákot 
terveiknek  nem  nyerhetik  meg;  ezért  csak  a  magok 
kezére  dolgoztak.  Midőn  1859  június  24-ikén  megtörtént 
a  solferinói  csatavesztés  és  már  május  14-ike  óta  gróf 
Rechberg  volt  a  kiilügyminister :  ők  Deák  nélkül  és 
annál  inkább  megpróbálták  elveik  érvényre  juttatását, 
mert,  mint  Széchenyi  esetében  is  történt,  Rechberg 
erre  őket  felhívta,  ki  egyenesen  megmondta,  hogy  az 
absolutismus,  mint  mindenütt,  itt  is  forradalomra  fog 
vezetni;  tehát  a  birodalom  belkormányzatán  gyökeresen 
változtatni  kell.  A  conservativek  mindenike,  a  kit 
Rechberg  megkérdezett,  körülbelől  ugyanazt  tanácsolta: 
visszatérést  az  alkotmányhoz,  az  új  idők  vívmányai 
némelyikének  felhasználásával,  de  a  47-es  alapon.  Ezt 
tanácsolta  neki  br.  Jósika  Samu  1859  június  28-ikán, 
a  villafrancai  béke  előtt  és  gr.  Dessewffy  Emil,  több 
barátjától  támogatott  részletes  javaslatban,  a  béke 
megkötése  és  az  uralkodó  július  18-iki  manifestuma 
után.  Augusztus  14-ikén  egy  hosszú  levelet  írt  Rechberg- 
nek  e  javaslatról,  mely  annál  mélyebb  benyomást  tett, 
mert  nyíltan  megmondta,  hogy  Magyarország  minden 
pillanatban  kész  bárhonnan  származó  felhívásra  akár 
újra  fegyverhez  nyúlni,  akár  valamely  hódító  karjába 
vetni  magát.  E  levél  következtében  augusztus  15-énRech- 
bergnek,  utóbb  br.  Hübnernek  felolvasta  aphoristikus 

munkálatát,  mely  szerint  az  uralkodó  útján  az  egész 
birodalomban  diktátori  módon  egy  alkotmánytervet 
kivánt  volna  rövid  időn  életbe  léptetni  históriai  alapon, 
tehát  nálunk  egészben  a  47-es  elvek  szerint,  de  az 
úrbér  eltörlésével,  a  nemesség  megadóztatásával  s  az 
általános  hadkötelezettséggel,  továbbá  a  közös  ügyekre 
(budget,  adó,  vám,  bank-  és  pénzügy,  újonczozás)  köz- 
ponti birodalmi  tanácscsal. 

Ezóta  a  conservativek  mindegyre  megfordultak 
Bécsben.  Nem  sokkal  ezután  gr.  Szécsen  Antalt,  báró 
Jósika  Samut,  Dessewfifyt  és  Majláth  Györgyöt,  majd 
őket  együtt  is  felhívták,  de  sikert  nem  értek ;  ezt  az 
1859  október  elején  tartott  bécsi  értekezletek  végleg 
eldöntötték.  Erre  br.Hübner  Sándor  leköszönt,  Dessewífy 
pedig  1860  februárjában  az  alkotmány  visszaállításának 
szükségéről  s  az  ellenünk  czélzatosan  terjesztett  hamis 
állításokról,  egy  ezer  aláírással  ellátott  nyilatkozatot 
akart  közzétenni,  azonban  Deák  tanácsára  abbahagyta. 
Ezeket  a  sikertelenségeket  követte  az  1849-iki  már- 
cziusi  alkotmány  96-ik  pontja  értelmében  létesített 
birodalmi  tanács  megerősítése  1860  márczius  5-ikén, 
melybe  azonban  csak  egy  pár  conservativ  magyar 
főúr  és  püspök  fogadta  el  a  kinevezést,  köztük  gróf 
Szécsen  Antal,  kinek  sikerült  a  tanácsban  többséget 
szerezni  annak  a  nézetnek,  hogy  a  birodalom  egyes 
részeinek  történeti  és  közjogi  hagyományai  összeegyez- 
tetendők  a  monarchia  nagyhatalmi  állásának  szükség- 
szerű feltételeivel. 

Ezt  elvben  az  uralkodó  is  elfogadván,  gr.  Szécsen 
közbejöttével  és  nagyrészben  egyenesen  az  ő  fogal- 
mazásában, de  a  Dessewffy  munkálatainak  felhasználá- 
sával, készültek  el  az  októberi  diploma  s  a  vele  együtt 
kiadott  iratok.  Közben  Dessewfíy  is  kidolgozta  az  59-iki 

aphorismák  alapján  a  saját  részletes  tervét;  ebben 
meghatározta  az  általa  államcsínynek  nevezett  eljárás 
összes  módozatait  és  körülírta  az  egyes  országok  dele- 
gáltjaiból, összesen  120  tagból  alakítandó  birodalmi 
parlament  eszméjét.  Gr.  Szécsen  megelőzőleg  ezt  is 
látta,  de  eszméit  nem  tartotta  kivihetőknek ;  azonban 
az  uralkodó  megbízásából  felhívta  őt,  br.  Sennyey  Pált, 
gr.  VayMiklóst,  Majláth  Györgyöt,  gr.  Apponyit,  gr.  Bar- 
kóczy  Jánost,  gr.  Andrássy  Györgyöt  Bécsbe  s  ott  október 
14-ike  óta  tanácskoztak  a  kibocsátandó  iratok  részle- 
teiről, melyek  azonban  a  fődolgokban  már  szilárdan  meg 
voltak  állapítva  és  csak  némi  módosításokat  lehetett 
rajtok  eszközölniök.  Dessewffy  tehát,  ki  1860  eleje 
óta  már  sűrűbb  összeköttetésben  állt  Deákkal,  az 
októberi  diplomát  s  az  ezt  kisérő  összes  iratokat, 
melyek  október  21-ikéii  reggelié  a.  Wiener  Zeitung-han 
megjelentek,  rögtön  magával  hozta  Pestre ;  azonnal 
elment  Deákhoz  és  Kemény  Zsigmond  s  Eötvös  jelen- 
létében felolvasván  neki,  Deák  habozás  nélkül  kimu- 
tatta hibáikat  s  Magyarországra  nézve  elfogadhatatla- 
noknak  jelentette  ki. 

Az  októberi  diploma  alapelvei  a  következők :  HeljTe- 
állíttatik  a  különböző  országok  és  tartományok  törté- 
nelmijogigénye ;  de  minthogy  az  újabb  időkben  az  egész 
birodalomban,  hazánkat  is  mindig  beleértve,  megsza- 
porodtak a  közös  államintézraények  és  mindenütt  az 
állami  hatalmi  eszközök  összpontosítása,  mint  szükség- 
szerű fejlődés  mutatkozik ;  tehát  a  pragmatica  sanctio 
alapján  elrendeli  az  uralkodó  „vissza  nem  vonható 
állami  alaptörvényül"  ezt  az  új  alkotmányt,  melynek 
alapgondolata  az,  hogy  az  absolutismust  megszünteti 
és  a  törvényhozást  az  egyes  országgyűlésekre,  illetve 
a  birodalmi  tanácsra  ruházza ;  még  pedig  a  birodalmi 

tanácsra  az  összes  közösügyekben,  melyek  száma  nagyon 
is  megnövekedett  ;^  minden  egyéb  tárgyakra  nézve 
Magyarországon  az  előbbi  alkotmány,  a  többi  orszá- 
gokban az  újonnan  kidolgozandó  alkotmány  értelmében 
összehívandó  ország-,  illetve  tartományi  gyűlésekre  ;  de 
némely  közösügyek  a  Lajthán  túl  még  az  előbbieken  kí- 
vül is  a  szűkebb  birodalmi  tanácsra,  azaz  csak  az  ausz- 
triai tartományokra  eső  birodalmi  tanácsosok  testületére 
fognak  ruháztatni.  A  birodalmi  tanács  száz  tagból  áll^ 
melybe  a  tagokat  az  uralkodó  nevezi  ki  az  országok 
terjedelme,  népessége  és  adója  szerint.  A  magyar  és 
erdélyi  udvari  cancellária,  királyi  curia,  helytartó- 
tanács, vármegyék,  a  főispánoknak  egészben  az  admi- 
nistratori  rendszer  szerinti  hatalmi  körével,  helyreállít- 
tatnak ;  a  birodalom  többi  részére  államminiszterium 
szerveztetik  egy  államminiszter  elnöklete  alatt.  Ezek 
értelmében  államminiszter  lett  gr.  Goluchowski,  magyar 
cancellár  br.  Vay  Miklós,  miniszter  gr.  Szécsen  Antal. 
Megrendelte  továbbá  az  uralkodó  a  magyar  országgyűlés 
összehívását,  hogy  ezt  az  alkotmányt  beczikkelyezze,  s 
ezután  ő  királyi  hitlevelét  kiadva,  megkoronáztassa 
magát ;  de  kijelenti,  hogy  az  országgyűlés  hatáskörét 
megszorítja  a  diploma  elvei  szerint,  az  1848 :  VIII., 
IX.,  X.  és  XIII.  t.-cz.-et  megerősíti  újra,"^  a  többinek 
átvizsgálását  és  megszüntetését  kívánja ;  az  ország- 
gyűlést az  1608 :  VIII.    t.-cz.    szerint  hívja  össze,    de 

^  Közösügyek :  érez-,  pénz-,  hitelügy ;  vám,  kereskedelem, 
jegybank ;  posta,  távíró,  vasút ;  az  összes  katonaügy ;  adók  és 
illetékek,  só  ára ;  államkölcsön,  államadósság,  állami  ingatlanok 
összes  kérdései ;  állami  költségvetés,  állami  számvizsgálat  és 
pénzügyi  kezelés. 

^  Közös  teherviselés,  úrbér  eltörlése,  legelő  elkülönités,  papi- 
tízed eltörlése. 

beleegyezik,  hogy  a  választások  egy  ideiglenes  sza- 
bály szerint  történjenek  s  ezek  kidolgozására  a  prímás 
elnöklete  alatt  egy  nagyobb  értekezlet  tartandó. 

Ezekben  áll  az  október  20-iki  diploma  s  a  vele 
kapcsolt  iratok  elvi  tartalma,  melyek  tehát  titokban  s 
Deák  egyenes  tudta,  annál  inkább  a  nemzet  megkérde- 
zése nélkül  készültek,  a  mi  annál  csodálatosabb,  mert 
Deákot  meg  szerették  volna  az  országbírói  állásra  nyerni 
s  meg  is  kínálták  vele.  Ez  tehát  újra  egy  központi, 
octroyalt  alkotmány  volt,  mely  a  magyar  közjoggal  s 
kivált  a  48-iki  alkotmány  szellemével  annyira  ellen- 
kezik, hogy  bírálata  felesleges.  Fölény  ege  ránk  nézve 
a  47-es  alap,  de  a  47  előtti  dualismus  mellőzésével 
s  a  nagyon  megszaporított  közösügyek  központosítá- 
sával a  birodalmi  tanácsban.  Mind  e  mellett  voltak 
számos  előnyei,  mint  a  megyerendszer  visszaállítása, 
a  megyéknek  1847  előtti,  tehát  a  48-as  átalakulást 
teljesen  mellőzött  hatáskörével,  az  absolutismussal 
szakítás  s  a  szerb  és  temesi  vajdaság  eltörlése ;  azon- 
ban, mert  éppen  azt  az  alapot  mellőzte,  melyre,  mint 
egyetlen  elfogadhatóra,  akkor  már  az  egész  nemzet 
közvéleménye  ráállott,  senkit  nálunk  ki  nem  elégített. 
Ez  mindjárt  abban  nyilatkozott,  hogy  midőn  Pest  városa 
határozatából  október  23-ikán,  a  mit  Deák  előre  rosszalt, 
némelyek  kivilágítottak,  ablakbetötrések,  kihágások,  a 
katonaság  és  a  polgárság  összetűzése  következett  be. 

Mint  láttuk,  Deák  az  októberi  diplomát,  mint  elvei- 
vel ellenkezőt,  magára  nézve  nem  fogadta  el;  elha- 
tározta, hogy  a  hallgatás  politikáját  tovább  folytatja, 
de  nem  kárhoztatta  a  conservativek  sikereit  s  pár  ne- 
hézséget elhárítni  is  segített ;  nem  hibáztatta,  a  kik  kor- 
mányi h  vatalt  vállalnak,  sőt  egyenesen  helyeslé,  hogy 
kivált  nemzetiségi   megyékben,  magyarok  vállaljanak 

föispánságot  s  ebben  maga  is  működött ;  hogy  a  megyék 
foglalják  el  a  megnyílt  alkotmányos  tért  s  mindenki 
fogadja  el  a  választás  útján  nyert  hivatalt.  Izgatni 
tehát  a  diploma  ellen  nem  akart  s  ezt  tanácsolta  a 
Pesti  Napló-nak  is.  Azt  tartotta  csak  helyesnek,  hogy 
a  nemzeti  közvélemény  magától  alakuljon  ki ;  mert 
a  48-as  alapot  csak  egységes  nemzeti  akarat  vív- 
hatja ki;  végül  mert  azt  is  hitte,  hogy  ha  Bécsben 
a  kibékülés  szándéka  valóban  őszinte,  ezen  az  alapon 
lehetne  tenni  valamit.  Ezt  mondta  Keménynek  is,  a 
ki  azonban  október  25-ike  óta  megszegte  a  hallgatást 
s  kitűzte  nyíltan  is  a  48-as  alapot.  Egyébként  is  Deák  e 
hallgatását  1859  óta  pártja  már  egyáltalán  nem  helye- 
selte, mely  a  conservativek  példájára,  szintén  mozogni 
kezdett  s  e  két  év  alatt  három  bizalmas  tájékozást 
bocsátott  ki  egészen  szűkebb  körből  és  nagy  titok- 
ban. Mindhárom  csak  kéziratban  terjedt  el.  Az  első 
a  sajtó  viszonyok  miatt  Tájékozás  1790-ből  (latinból 
fordítva)  czim  alatt  jelent  meg  Lónyay  Menyhért  fogal- 
mazásában közvetetlenűl  az  olasz  háború  előtt,  melynek 
czélja  volt  a  tíz  évi  sikertelen  absolutismus  ered- 
ményei után  reménynyel  bíztatni,  óvni  a  hazafiakat 
úgy  a  forradalomtól,  mint  a  csüggedéstől,  valamint  a 
kis  engedmények  elfogadásától;  megjelöli  a  követe- 
lések minimumát,  a  készséget  a  personal  unió  alapján 
a  kiegyezésre  s  addig  is  a  vis  inertiae  okos  felhaszná- 
lására tanácsokat  ad  és  egyességre  int  a  főelv  elfogadá- 
sában. A  második  tájékoztató  már  az  1860  április  19-iki 
pátens  és  a  protestánsok  jogait  visszaadó  május  15-iki 
rendelet  után  készült  s  az  elsőre  hivatkozva,  a  nagy 
európai  események  okos  felhasználását  ajánlja;  minthogy 
minden  azt  mutatja,  hogy  Ausztriában  nagy  változások 
állanak  küszöbön  s  kitartás  és  egyetértés  okvetetlenül 

alkotmányunk  visszanyerésére  fognak  vezetni,  mert 
az  angol  diplomatia  is  folyvást  hazánk  megnyugtatását 
sürgeti  Bécsben.  Az  április  19-iki  és  május  15-iki  rende- 
letek már  jelzik  a  jövőt,  mindenki  vegyen  példát  a  pro- 
testánsok kitartásából  s  egyesüljön  a48-iki  törvények 
követelésében.  A  harmadik  tájékoztató,  mely  az  októberi 
diploma  után  adatott  ki,  szintén  48-at  jelölvén  meg  az 
egyesülés  alapjaként,  egészen  azokat  a  tanácsokat 
adja,  melyeket,  mint  Deák  elveit,  föntebb  láttunk  s 
óvja  a  nemzetet  minden  elhamarkodástól.^ 

Ezeket  a  tájékoztatókat  Deák  hívei,  de  az  ő  tudta 
és  befolyása  nélkül  adták  ki.  Ezekben  ő  volt  a  szel- 
lemi vezér,  bármennyire  is  akart  megmaradni  vissza- 
vonúltságában.  A  zászló  az  ő  neve,  elvei  voltak ;  a 
közvélemény  sürgette,  hogy  legyen  a  nemzet  vezére. 
Valósággal  megdöbbent,  midőn  minden  oldalról  hallotta, 
hogy  kezében  a  haza  sorsa,  mialatt  önkinzó  töpren- 
gésbe, belső  harczba  merülve,  ennek  vezetésére  minden 
egyesnek  erejét  keveselte,  különösen,  mikor  látta  a 
diploma  által  felidézett  izgatottságot  és  ingerültséget. 
Maga  bevallja,  hogy  „e  zavarában  a  bajoknak,  remé- 
nyeknek, vágyaknak  és  számításoknak  nem  lát  tisz- 
tán" ;  ezért  mindig  óvatosságot  és  higgadtságot  taná- 
csolt ;  dolgaink  nem  mérhetők  a  régi  mértékkel ; 
gondos  vigyázattal  párosult  szilárdság  szükségesebb, 
mint  valaha.  Ismételve  kifejezi  azonban,  hogy  ha  a 
nemzet  a  diplomát  jogalapúi  nem  fogadja  is  el,  „de  a 
tért  el  kell  foglalni,  a  hol  lehet  —  írja  sógorának  1860 
deczember  30-ikán  —  s  ezen  elfoglalt  pontokról  tovább 
haladva,  visszanyerni  igyekezni  az  egészet.  E  részben, 

*  Az  első  két  Tájékozás-t  Kónyi  Manó  úr  szíves  közléséből 
ismertetem,  a  harmadikat  kiadta  Deák  Beszédei-ben. 

Úgy  hiszi,  az  ország   helyesen    cselekedett".  Érti  ezt 
a  megyék  gyorsan  kifejtett  működésére. 

Deák  álláspontjából  önként  foly,  hogy  a  deczember 
17-ikére  kitűzött  esztergomi  értekezletre  nem  mehetett 
el.  Ez  iránt  már  október  23-ikán  nyilatkozott  s  elhatáro-. 
zását  sem  Benedek,  a  helytartó,  sem  november  2-ikán 
az  Eötvös  vezetése  alatt  hozzáment  nagyobb  küldöttség 
nem  bírta  megingatni.  Ez  utóbbi  alkalommal  Pesten 
egy  értekezlet  volt,  melyen  részt  vett  Tisza  Kálmán, 
Almásy  Pál,  Lónyay  Menyhért,  gr.  Andrássy  Gyula,  br. 
Huszár,  gr.  Csáky  László,  gr.  Teleki  Gyula,  gr.  Bethlen 
József,  gr.  Károlyi  Sándor,  gr.  Szapáry  Gyula,  Beniczky 
Ferencz,  Komáromy  György.  Az  értekezlet  általában  ki- 
mond ván  Deák  szellemében  a  48-as  alapot  s  az  alkotmány 
engedélyezett  területének  megyében  és  országgyűlésen 
elfoglalását :  másnap  elment  Deákhoz  is, mint  vezéréhez, 
kérve,  hogy  mint  a  múltban,  vezesse  őket  az  eszter- 
gomi tanácskozmány okban  is.  Mint  említettük,  meg- 
maradt elhatározása  mellett ;  azonban  helyeselte,  hogy 
a  szabadelvűek  ott  megjelenjenek. 

Az  esztergomi  értekezlet  tehát  deczember  17-ikén 
Deák  nélkül  folyt  le.  Az  októberi  diploma  férfiainak  álta- 
lában az  levén  álláspontjuk,  hogy  aprólékos  akadékos- 
kodásokkal ne  zavarják  a  kifejlődést,  hanem,  hogy 
okvetetlenül  országgyűlés  üljön  össze  s  ennek  békü- 
lékeny hangulatára  engedékenységgel  készítsék  elő  a 
kedélyeket :  ezért  Bécsben  már  deczember  13-ikán  bele- 
nyugodtak, hogy  az  új  országgyűlési  választások  az 
1848  :V.  t.-cz.  szerint  történjenek  és  az  értekezleten 
ezt  báró  Wenckheim  Béla  indítványozza,  mely  után 
gr.  Apponyi  György  egy  hosszabb  beszédben  járuljon 
hozzá.  Minden  így  folyt  le,  azzal  a  különbséggel,  hogy 
a   beszédet   a   betegsége    miatt    meggátolt    Apponyi 

helyett  Dessewffy  Emil  mondta  el  s  rá  a  Pesti  Napló 
azonnal  kiadta  azt  a  jelszót  is,  hogy  az  ország- 
gyűlés helye  az  1848:17.  t.-cz.  1.  §-ja  szerint  csak 
Pest  lehet. 

EközbenBécsben  nagy  változás  történt.  Goluchowski 
államminiszter  helyébe  1860deczember  13-ikán  Schmer- 
ling  lovag  neveztetett  ki ;  a  ki  deczember  23-iki  prog- 
rammjában  két  elvet  mondott  ki :  az  egyes  országokban 
a  rendi  képviseleti  országgyűlések  helyett  az  érdekkép- 
viseleti rendszert  és  a  megnövelt  birodalmi  tanácsba  a  tag- 
küldést kinevezés  helyett  közvetetlen  választásra  bízta. 
Ez  a  diplomának  lényeges  módosítása  volt ;  mert  a  biro- 
dalmi tanács  helyett  a  birodalmi  országgyűlés  esz- 
méjét s  az  egyes  országok  küldötteiben  az  érdekkép- 
viseltetés  által  a  nemzetiségeknek  való  kedvezést 
foglalta  magában.  Ez  tehát  nem  könnyítette,  hanem 
szószerint  lehetetlenné  tette  a  kibontakozást. 

Ily  körülmények  közt  hivatta  az  uralkodó  kihall- 
gatásra Deákot  és  Eötvöst,  a  kik  mindketten  deczember 
26-ikán  este,  egy  szerdai  napon  érkeztek  hajón  Bécsbe 
és  a  Hotel  Frankfurtba  szálltak.  Az  uralkodó  csütörtök 
délután  félkettőkor  Deákot,  két  órakor  Eötvöst  fogadta. 
Ez  a  meghívás  Pesten  könnyen  érthető  izgalmat  oko- 
zott; azt  beszélték,  hogy  ők  most  biztosan  lehozzák 
a  48-iki  törvények  elismerését  s  a  felelős  miniszté- 
riumot. Természetesen,  semmi  ilyes  nem  történt.  Deák 
maga  részletesen  megírta  1861  január  9-ikén  sógorának, 
hogy  mindössze  egy  rövid  félóra  alatt  nem  lehetett 
fejtegetésekbe  bocsátkoznia ;  az  uralkodó  nem  is  arról 
beszélt,  hogy  mit  szándéka  tenni,  csak  tudni  akarta, 
hogy  a  hazában  némely  dolgokra  nézve  mi  a  véle- 
mény. Mindössze  négy  dologról  volt  szó :  az  ország- 
gyűlésről,  melyre   nézve    az    uralkodó    azt  kérdezte. 

hogy  a  választások  jól  fognak-e  kiütni?  —  a  szerb 
vajdaság  visszakapcsolásáról  véleményét  kérdez ve> 
ajánlta,  hogy  a  szerbek  kivánatait  az  országgyűlés 
tárgyalja  méltányosan ;  óvatosságot  és  méltánylást 
vár  a  közösügyek  megoldásában,  melyek  közül  a  had- 
és  pénzügy  kérdése  a  legnehezebb  ;  végül  azt  mondta, 
hogy  nem  érti,  miért  nem  akarnak  a  magyarok  a 
közösügyekre  birodalmi  tanácsot  vagy  birodalmi  ország- 
gyűlést? A  beszélgetés  tehát  nagyon  szűk  körben 
mozgott ;  de  volt  két  valódi  eredménye.  Egyik  az, 
hogy  Deák  kifejtette,  miért  kell  a  magyaroknak  min- 
den közös  birodalmi  tanácstól  vagy  országgyűléstől 
tartózkodniok ;  a  másik  az,  hogy  a  legnehezebbnek 
mondott  pénz-  és  hadügyben  megjelölte  a  concessiók 
határát  s  ő  felsége  erre  azt  felelte,  hogy  ezeknek  ked- 
vező megoldása  esetén  gondolható  volna  a  48-iki  tör- 
vények elismerése.^ 

De  mindez,  noha  a  kiegyezést  nem  mutatta  éppen 
lehetetlennek,  távolról  sem  volt  olyas,  hogy  Deák 
megnyugtatva  és  reményekkel  jött  volna  haza.  A  leg- 
főbb volt  az  a  meggyőződése,  mint  Vaynak  a  vendég- 
lőbe visszatérte  után    tüstént   mondta,  hogy  az  ural- 

^  Eötvös  utóbb  maga  elbeszélte  Fáiknak,  hogy  mit  beszélt 
a  felséggel.  Lásd  Falk  Kor-  és  jellemrajzok  225.  lap.  Azt 
ajánlta,  bogy  a  német  kérdésben  vegye  ö  felsége  kezébe  a 
vezetést,  hozzon  létre  központi  német  parlamentet  alkotmányos 
formákkal,  vegyenek  részt  benne  az  osztrák  tartományok  is ; 
ezzel  szemben  mellőztessék  az  októberi  alkotmány  centralisatiója, 
állítsa  helyre  a  magyar  alkotmányt  s  az  országgyűlésen  a 
közösügyek  szabályoztatni  fognak.  Ezt  ö  megelőzőleg  Rech- 
bergnek  is  ajánlta ;  de  egy  pár  nagy  nehézség  gátolta  meg,  t.  i. 
a  centralisatióról  lemondás,  midőn  sikerrel  biztatott,  a  magyar 
alkotmány  helyreállítása  a  revisio  előtt,  holott  utóbb  is  az  előleges 
revisio  volt  a  helyreállítás  feltétele  és  fő  nehézsége. 

kodónak  „van  esze  és  szíve ;  meglepte,  hogy  mily 
alaposan  ismeri  az  ügyeket  s  mily  lelkiismeretesen 
tárgyalja  őket".  Viszont  az  uralkodó  így  szólt  Vaynak 
Deákról:  „Ez  aztán  a  tetőtől  talpig  becsületes,  erős 
meggyőződésű  ember.  És  milyen  a  logikája !  Csak- 
hogy sokat  tart  kivihetőnek,  a  mi  alig  leküzdhető 
akadályokba  ütközik".  És  vájjon  nem  nagy  ered- 
mény-e ez?  Nem  feküdt-e  a  jövő  biztositéka  ezekben? 
Nem  találjuk-e  meg  magyarázatát  e  pár  odavetett 
szóban  annak  a  bizalomnak,  melylyel  az  uralkodó 
mindig  fogadta  Deák  véleményét  s  annak  a  rendit- 
hetetlen hitnek,  melylyel  utóbb  Deák  mindig  egye- 
nesen az  uralkodótól  várta  a  magyar  alkotmány 
visszaállítását  s  a  függő  kérdések  megoldásának  kez- 
deményezését? 

Deák  idézett  levele  azonban  nemcsak  azért  nagy 
súlyú,  mert  elmondja,  hogy  mit  beszélt  az  uralkodó- 
val; hanem,  mert  itt  először  nyilatkozik  a  megoldás 
nehézségeiről.  Kivált  négy  fontos  kérdés  czélszerű 
megoldását  tartja  az  akkori  viszonyok  közt  majdnem 
lehetetlenséggel  határosnak ;  érti  az  akkori  viszonyok 
alatt  fent  az  absolutistikus,  lent  a  forradalmi  túlfe- 
szített reményeket,  a  Velenczét  fenyegető  háborút  s 
Ausztria  zilált  helyzetét.  E  négy  kérdés,  melyek  mind- 
annyiszor fölvetik  magokat  a  következő  évek  alatt: 
a  pénzügy,  mely  talán  a  legnehezebb,  mert  Deák 
attól  tart,  hogy  mivel  az  államadósságokban  osztozni 
kell,  akár  együttes,  akár  aránylagosan  megosztott 
kezeléssel,  el  nem  bírjuk;  második  a  hadügy,  mert 
sem  az  uralkodó,  sem  államférfiai,  sem  a  hadsereg  a 
kétfelé  szakításba  bele  nem  fognak  egyezni ;  harmadik 
a  magyar  nemzetiségek  ügye,  melyeknek  nemzeti  ön- 
állósági vágyait  legfölebb  egy  szövetséges  államforma 

elégítné  ki;  negyedik  a  közösügyek  intézésének  módja. 
Ö  itt  majdnem  csak  a  gondviselés  csodás  beavatko- 
zásától remél  sikert;  egyes  ember  ereje  nem  elég. 
Ö  határozott  megoldási  tervet  nem  tud  s  ezért  marad 
negativ  téren,  a  törvény  alapján.  Ily  helyzetben  még 
sohasem  volt ;  mindig  tudta,  hogy  mit  akar,  mi  a 
helyes ;  „de  most  kábul  a  feje,  elszorul  melle :  ha 
szembe  néz  a  lehetőségek  azon  chaosával,  mi  előttünk 
áll  s  miből  egy  elhibázott  lépés  végveszélybe  viszi  a 
hazát.  Engedni  a  kiegyenlítés  kedvéért  éppen  oly 
kárhozatos  lehet,  mint  szoros  ragaszkodással  törésre 
juttatni  a  dolgot".  „Azt  írod  —  teszi  hozzá  —  az  ország 
reám  néz,  tőlem  vár.  Szerencsétlenség  az  országra  is, 
reám  is,  ha  ez  így  van ;  mert  a  baj  súlyosabb,  sem- 
hogy én  vagy  más  abból  megmenthetné  a  hazát  és 
én  magam  is  szívesen  mennék  azon  ember  után,  ki 
erre  némi  valószínűséggel  kecsegtető  utat  tudna  mu- 
tatni. De  nem  írok  e  tárgyról  bővebben,  mélyebben 
nem  ereszkedem  bele.  Köteteket  lehetne  összeírni  s 
az  egésznek  vége  mégis  csak  annak  bizonyítgatása 
volna :  hogy  én  nem  tudok  tanácsolni,  segíteni.  Ezek- 
ből is,  úgy  hiszem,  érteni  fogod,  ha  nem  az  egész 
helyzet  mibenlétét  is,  de  legalább  annyit :  hogy  vulkán 
felett  ábrándozunk  s  mulatjuk  magunkat  rózsa-álmok 
viruló  képeivel." 


MÁSODIK  FEJEZET. 
Deák  s  az  októljeri  diploma  és  februári  pátens. 

DEÁK  FELLÉPÉSÉNEK  OKAI  1861  JANUÁR  ÓTA.  —  A  MEGYÉK.  —  DEÁK 
A  MEGYÉK  ELLEN.  —  FELIRATI  JAVASLATA  PEST  KÖZGYŰLÉSÉN.  — 
DEÁK  ELŐKÉSZÜLETE  AZ  ORSZÁGBÍRÓI  ÉRTEKEZLETRE.  —  GHTCZT 
DEÁKRÓL.  —  GHYCZY  NÉZETE.  —  DEÁK  VALÓDI  ÁLLÁSPONTJA,  — 
ELVEI.  —  ELLENKEZNEK  A  KÖZHANGULATTAL.  —  BESZÉDE  FEBRUÁR 
25-IKÉN.  —  DEÁK  A  43-IKI  BÜNTETŐ  CODEXRŐL.  —  NÉZETEI  MÁS 
KÉRDÉSEKBEN.  —  BEFOLYÁSA,  —  AZ  ORSZÁGGYŰLÉS  AZ  ORSZÁGBÍRÓI 
ÉRTEKEZLET  JAVASLATÁRÓL.  —  A  FEBRUÁRI  PÁTENS  ÉS  ELVEI.  — 
HATÁSA  DEÁKRA.  —  A  CONSERVATTVEK  KÍSÉRLETE.  —  ZÁGRÁBMEGYE 
KÖRLEVELE.  —  DEÁK  FELELETE.  —  NÉZETE  AZ  EGYESÜLÉSRŐL,  — 
EZ  AZ  EMLÉKIRAT  FELELET  AZ  OKTÓBERI  DIPLOMÁRA  ÉS  A  FEBRUÁRI 
PÁTENSRE  18. 

Az  a  félórai  kihallgatás  az  uralkodónál,  a  levelé- 
ben kifejezett  túlsötét  hangúlat  daczára,  Deák  maga- 
tartására, 1861  januárja  óta  nagy  befolyással  volt.  Az 
a  reménye  támadt,  hogy  valamit  mégis  csak  lehetne 
tenni  a  megadott  alapon  a  kiegyezés  érdekében.  Ked- 
vezőbb pillantatott  vetett  az  eseményekre.  Meggyőződött 
egyszersmind,  meg  keUett  róla  győződnie,  hogy  a 
nemzet  csakugyan  tőle  várja  a  kibontakozás  vezér- 
eszméit s  hogy  éppen  befolyása  nagyságánál  fogva 
kötelessége  is  határozott  elvek  köré  csoportositni  a 
túlcsapongó  kedélyeket,  a  mit  csak  egyedül  ő  tehetett. 
Deák  eljárásában  tehát  ez  a  kihallgatás  s  az  a  meg- 
győződés, melyet  az  uralkodó  jóakaratáról  nyert,  for- 
dulópontot alkot.   Ezóta  visszanyeri  erélyét  s  egyenesen 

a  dolgok  közepébe  áll,  fölveszi  a  küzdelmet  föl  és 
lefelé,  s  ebben  két  időszak  különböztethető  meg.  Egyik 
a  február  26-iki  pátens  előtti,  melyben  főképen  a 
nemzetre  igyekszik  csillapitólag  hatni,  hogy  ne  kocz- 
káztassa  a  netalán  kivívható  eredményt,  melynek  éppen 
úgy  árthatott  a  nemzet  diadalmas  érzetéből  származó 
forradalmi  mámor,  mint  az  absolutismus,  melynek  min- 
den zavar  kezére  játszott;  másik  a  február  26-iki  pátens 
utáni,  midőn  belátva,  hogy  fáradozásai,  törekvései  az 
újonnan  tért  foglalt  absolutismussal  szemben  hiába- 
valók, a  kiegyezés  meghiúsult  s  ekkor  csalódott  elha- 
tározással csak  annál  jobban  kiemeli  azokat  a  törhetet- 
len elveket,  melyekből  lényegileg  többé  nem  engedett. 

Az  első  időszakban  csillapító  működése  a  szabad 
mozgást  visszanyert  megyék  korlátozására  irányult, 
melyek  magokat  teljesen  a  47  előtti  megyei  szervezet 
és  befolyás  örököseinek  tartván  s  tehát  mellőzvén  a 
48-iki  törvények  által  az  alkotmányos  kormányzat 
következtében  reájok  rótt  korlátokat:  nem  bírták  a 
szükséges  mérsékletet  és  önuralmat  megőrizni,  holott 
fent  Schmerling  kinevezése  már  jelezte  az  absolutis- 
mus újabb  előtérbe  lépését. 

A  megyék  térfoglalása  tudniillik  nemcsak  a  poli- 
tizálás túlságaiban  nyilatkozott,  a  mely  végre  is  nem 
lett  volna  baj ;  hanem  a  polgári  peres  és  bűnvádi 
ügyekben,  be  sem  várva  azt  a  megígért  megoldást, 
hogy  zökkenés  nélkül  állíttassék  vissza  a  magyar 
magán-  és  büntetőjog,  vagyis  az  ígért  országbírói 
tanácskozmány  megtörténjék :  választott  bíróságaikkal 
azonnal  több  helyt  visszatértek  a  magyar  régibb  tör- 
vényekre, érvényteleneknek  mondták  ki  az  1850  óta 
behozott  telekkönyveket ;  sőt  az  osztrák  törvények  alatt 
létrejött   jogviszonyokat   és   pereket  is  a  régibb  tör- 

vények  szerint  akarták  elítéltetni.  Természetesen,  az 
eljárás  nem  volt  egj'^séges ;  a  megyék  hol  több,  hol 
kevesebb  korlátot,  kivételt  rendeltek ;  egyszóval  a  tör- 
vényhozás teendőibe  avatkoztak  s  így  megtörténhetett 
volna,  hogy  vármegyék  szerint  lettek  volna  különböző 
bíróságok,  különböző  törvények  és  különböző  eljárási 
módok. 

Deákot  megdöbbentette  a  helyzet  képe.  Meggyő- 
ződése szerint  a  megyék  helytelenül  cselekedtek,  midőn 
túllépve  jogkörüket,  az  igazságszolgáltatásban  külön 
határozataik  által  oly  rettentő  zavart  okoztak  s  ezért 
a  legelső  alkalmat  megragadta,  hogy  az  egész  ország 
előtt  nyilatkozzék  erről  a  megtévedésről.  Értjük  itt 
3861  január  17-iki  nagysúlyú  beszédét  Pest  városa 
közgyűlésén.  Szilágyi  Virgil  azon  indítványa  ellen, 
hogy  a  város  a  törvénykezés  átalakításában  kövesse 
a  többi  törvényhatóságokat.  Deák  elismerte,  hogy  a 
városnak  az  igazságszolgáltatást  átvenni  joga  van ;  de 
a  kérdés  bonyolult  s  összeegyeztetendő  ez  a  kettő, 
hogy  a  nemzet  a  törvénykezés  alkotmányos  keze- 
lését minél  előbb  átvegye ;  de  a  magánosok  jogviszo- 
nyait meg  ne  zavarja.  Ámde  a  lefolyt  tíz  év  alatt  az 
osztrák  törvénykönyv  behozatala  új  jogviszonyokat 
teremtett  úgy  a  polgároknak  egymásközti,  mint  kül- 
földdel szemben  való  viszonyaiban ;  a  mellett,  hogy 
ezek  csak  azon  törvény  szerint  ítélhetők  el,  melyek 
alatt  létrejöttek,  a  régi  magyar  magánjogi  törvényeket 
nem  is  lehetne  mind  visszaállítani ;  mert  például  az 
ősiség  megszüntetése  törvényben  és  gyakorlatban  rend- 
kívüli rést  ütött  rajtuk,  melyeken  csak  a  törvényhozás 
segíthet.  Rajzolva  tehát  a  fenti  zavarokat,  azt  indít- 
ványozta, hogy  Pest  ne  kövesse  a  vármegyéket  a 
zavarok   útján,   hanem   várja  be  az  országbírói  érte- 

kezlet  eredményeit,  melynek  czélja  éppen  az,  hogy  a 
törvényhozás  intézkedhetéséig  is  állítsa  helyre  egy- 
séges elvek  szerint  minél  előbb  a  törvénykezésben  a 
nemzet  alkotmányos  jogait.  A  helyzetről  e  nevezetes 
szavakat  mondta :  „Egyik  főokát  botlásainknak  a  hely- 
zet hibás  fölfogásában  találom.  Minden  magyar  egyet- 
ért abban,  hogy  egyedül  az  1848-ik  évi  törvények 
szolgálhatnak  nekünk  jogalapul,  s  hogy  azok  jogilag 
teljesen  érvényesek  s  mi  azokhoz  ragaszkodunk.  De, 
fájdalom,  ezen  jogilag  tettleg  fönnálló  törvények  tettleg 
még  egész  terjedelmökben  nincsenek  életben,  s  az  a 
hatalom,  melynek  kezében  van  az  anyagi  erő,  az 
emiitett  törvények  némely  részeinek  tettleges  fönnál- 
lását tagadja.  És  mi  mégis  úgy  akarunk  eljárni  tett- 
leg, sőt  talán  erőszakkal  is,  mintha  semmi  akadály 
nem  léteznék,  s  azon  tettleg  fennáUó  hatalmat  és  erŐt 
teljesen  ignorálnék".  Különösen  mély  benyomást  tett 
beszédének  befejezése,  hogy  az  anarchia  és  zavar 
éppen  oly  ellenségei  a  nemzet  szabadságának,  mint  az 
absolutismus,  és  a  zavarok  s  anarchia  átka  a  legrövi- 
debb út  az  absolut  hatalom  újra  megalapítására. 

Ennek  a  nézetnek  általános  igazsága  kétségtelen. 
A  megyék  megdöbbentek,  midőn  Deákot  ily  határo- 
zottan és  keményen  fellépni  látták  s  nem  hiában  mondták 
sokan,  hogy  ha  ez  csak  novemberben  történik,  jó  hatása 
ki  nem  maradt  volna.  Ez  valóban  gyakorlatilag  any- 
nyira  igaz  volt,  hogy  Schmerling  már  januárban  egy 
minisztertanácson  azt  mondta,  hogy  békés  megoldás 
többé  nem  gondolható,  mások  hozzátették,  hogy 
Magyarország  már  is  fólkelőben  van  s  ellenségnek 
tekintendő  és  megindította  a  harczot  a  bécsi  lapokban 
a  conservativ  politika  ellen.  Deák  ezóta  csakugyan  fel- 
használta az  alkalmat,  hogy  nyilatkozzék  a  helyzetről  s 

ezáltal  irányt  adjon.  Tette  ezt  legközelebbről  Pest 
városa  február  elsejei  közgyűlésén  egy  felirati  javas- 
latában. Ugyanis  a  megyék  eddigi  határozatainak  kor- 
látozására 1861  január  16-ikán  egy  királyi  leirat  adatott 
ki,  mely  megsemmisíti  az  emigratio  tagjaira  esett 
választásokat,  megtUt  az  egyenes  és  közvetett  adók 
beszedése  ellen  bármely  gátló  intézkedést  és  minden 
változtatást  a  törvénykezésen  az  országbírói  tanács- 
kozás ideiglenes  javaslatainak  megerősítéséig,  végre 
minden  kísérletet  a  48-iki  törvények  bármelyikének 
életbeléptetésére  az  országgyűlés  intézkedéséig.  Erre 
Pest  városa,  noha  semmi  ilyes  lépést  nem  tett,  felelni 
kívánt  s  Szilágyi  Virgil  készült  erős  philippikára  a 
leirat  ellen.  Deák  maga  nem  ment  el  az  ülésre,  hanem 
egy  feliratot  adott  át  a  főjegyzőnek,  melyet  Lukács 
Mór  indítványára  felolvastak.  Ezt  az  előleges  tanács- 
kozniányon  elvben  Szilágyi  is  elfogadta,  de  beszéde 
elmondásáról  nem  mondott  le.  Többen  elmentek  az 
ülésre,  hogy  ha  kell,  megvédjék  a  javaslatot ;  de  csak 
Eötvös  szólalt  fel  Szilágyi  czáfolatára,  mire  a  feliratot 
megszavazták. 

A  felirat  súlypontja  a  48-iki  törvények  jogi  érvé- 
nyességének kiemelésében  áll.  „Az  1848-iki  törvények 
alkotmányszerűleg  lőnek  alkotva  s  nincsenek  e  mai 
napig  alkotmányszerűleg  eltörölve ;  —  mond  a  felirat 
—  mi  tehát  úgy  is,  mint  egyes  polgárok,  úgy  is,  mint 
törvényhatóság,  kötelesek  vagyunk  azokat  tisztelni, 
teljesen  jogérvényeseknek  tekinteni  mindaddig,  míg 
a  nemzet  ós  a  koronás  fejedelem  egyesült  akarata 
azokban  változást  nem  tesz".  Említi  alább  e  törvények 
esetleges  átvizsgálásának  szükségét  is;  de  mindig  csak 
országgyülésileg,  úgy  mint  Deák  ismeretes  elve  szól ; 
rövidebben  fejezi  ki  az  amnestia  szükségét,  a  közadó 

törvénytelensége  miatti  óvást  és  azt,  hogy  a  város 
be  kívánja  várni  az  országbírói  tanácskozmány  ered- 
ményeit. 

Ily  elhatározással  vett  részt  Deák  az  országbírói 
értekezleten  is,  1861  január  23-ikától  márczius  4-ikéig, 
midőn  már  az  országgyűlés  április  másodikára  össze 
volt  híva.  Ez  az  értekezlet  szintén  egy  október  20-iki 
királyi  iraton  alapul,  mely  szerint  az  uralkodó  meg- 
bízta gr.  Apponyi  György  országbírót,  hogy  terjeszsze 
elő  a  curia  kinevezendő  tagjait  s  ezekkel  és  más  kiváló 
férfiakkal  együtt  készítsen  javaslatot  a  magyar  igazság- 
szolgáltatás szervezéséről  addig  is,  míg  az  ország- 
gyűlés intézkedhetnék.  Az  értekezletbe  Deák  is  meg- 
hívatván, nemcsak  készült  rá;  hanem  Ghyczy  Kálmánnak 
is  írt,  hogy  okvetetlen  vegyen  részt,  mert  a  mint  Ghyczy 
írja,  Deák  vele  és  Szalayval  egyöntetűen  kívánt  volna 
eljárni.  Azonban  csakhamar  kitűnt,  hogy  köztök  elvi 
ellentét  van ;  mert  Deák  az  absolutismus  magánjogi 
rendeleteit  és  törvénykezését  lényegökben  megtartani 
s  csak  némely  részletekben  akarta  a  magyar  jogrend- 
szerhez alkalmazva  módosítni  és  erre  az  országbírói  érte- 
kezlet jogát  elismerte;  Ghyczy  előtt  azonban  az  1790-iki 
eljárás  lebegvén,  egyszerre  egészen  a  magyar  régi 
törvényekhez  visszatérést,  a  törvények  anyagi  részé- 
nek módosításában  pedig  csak  az  országgyűlést  tar- 
totta illetékesnek,  s  ő  ezért  a  folyamatban  levő  pereket 
felfüggesztette  volna  az  országgyűlés  határozatáig, 
minden  oly  esetben,  melyben  a  magyar  és  osztrák  törvény 
összeütközik.  Ezen  elvi  ellentét  miatt  nem  tanácskoz- 
tak többé  együtt  s  Ghyczy  az  országbírói  értekezz 
léten  jelezvén  álláspontját,  eltávozott ;  de  utóbb  is  a 
saját  nézetét  alkotmányos  szempontból  helyesebbnek 
tartotta,    s    az  volt   a   véleménye,   hogy   ez    a   teljes 

visszatérés  a  magyar  törvénykezésre  kevésbbé  okozta 
volna  a  magán  jogviszonyok  oly  megzavarását,  mint  tőle 
tartottak ;  mert  hiszen  a  visszatérést  ily  kiterjedésben 
az  akkori  kormány  úgy  sem  fogadta  volna  el ;  tehát 
maradt  volna  a  régi  törvénykezési  eljárás,  míg  az 
országgyűlés  valami  megoldást  nem  talált  volna. 

Ha  Ghyczynek  ezt  az  előadását  egész  higgadtsággal 
nézzük,  lényege  az,  hogy  ő  ugyan  az  azonnal  való 
teljes  magyar  törvénykezést  követelte  volna  az  egész 
vonalon,  minthogy  a  kormány  ügy  sem  fogadta  volna 
el ;  vagyis  ez  szó  szerint  azt  jelenti,  hogy  ő  az  osztrák 
törvénykezés  teljes  fentartását  kívánta.  Tehát  az  akkori 
legszabadabb  felfogást  vallotta ;  de  csak  azért,  hogy 
semmit  se  érjen  el.  Ezt  Deák  csakugyan  úgy  tudta 
meg,  hogy  Ghyczy  nem  akart,  még  pedig  első  sorban 
egy  örökösödési  kérdés  miatt,  az  osztrák  törvényke- 
zésen változtatni,  meri  ez  így  rá  személyileg  ked- 
vezőbb volt  s  ezt  Ghyczynek  többé  soha  nem  bocsá- 
totta meg. 

De  a  Ghyczy  előadása  Deák  álláspontjáról  más 
tekintetben  sem  egészen  hű.  Deák  ugyanis  kifejtette 
álláspontját  Pest  városa  közgyűlésén  s  ezt  már  láttuk ; 
ugyanezt  nem  egyszer  előadta  az  országbírói  értekez- 
leten is.  Elve  tudniillik  az  volt,  hogy  a  régi  magyar 
törvénykezés  mindenestől  vissza  nem  állítható ;  mert 
1848  egész  magánjogunkba  demokratikus  szellemet 
hozott,  de  a  részleteket  ki  nem  dolgozhatta  ;  már  most 
a  régi  magyar  törvénykezés  visszaállítása  módosítás 
nélkül,  fölforgatná  a  48-iki  törvények  demokratikus 
elveit,  minő  a  törvény  előtti  egyenlőség,  ősiség  eltör- 
lése s  több  ilyes,  a  mi  kárhozatos  visszalépés  volna ; 
a  törvényhatóságoknak  állapítni  meg  a  törvénykezés 
átalakítását  joguk  nincs,  ez    az   országgyűlést    illeti; 

különben  ez  ötvenkét  megyében  ötvenkét  törvénykezési 
eljárásra,  sőt  ötvenkét  büntető  és  polgári  törvényre  fog 
vezetni,  mert  ha  a  régi  magyar  törvény  mindenben 
vissza  nem  állítható,  a  megoldásra  minden  megye  más 
módot  fog  alkalmazni ;  már  pedig  törvénykezésben  az 
egész  országban  egyformaság  s  az  ítélőszékek  fokai  közt 
összhangzás  kell.  Továbbá  az  1790-iki  eset  most  nem 
alkalmazható.  A  II.  József  tíz  éves  absolutismusa  meg- 
változtatta ugyan  a  törvényszékek  szerkezetét,  de  az 
anyagi  jog  nem  változott,  idegen  codexet  nem  hozott 
be.  Mihelyt  tehát  1790-ben  megszűnt  az  absolutismus 
s  helyreállt  a  magyar  bírósági  szervezet,  ez  azonnal 
folytathatta  működését  ott,  hol  átvette  a  másiktól ;  de 
a  48-iki  törvényhozás  átalakította  magánjogi  elveinket 
a  nélkül,  hogy  a  részleteket  kidolgozta  volna  ;  utána  a 
tizenkét  évi  absolutismus  az  egész  anyagi  jogot  megvál- 
toztatta polgári  és  bűnügyükben  egyaránt.  A  harmadik 
elve  e  kérdésben  az  volt,  hogy  addig,  míg  az  ország- 
bírói értekezlet  megtartatik_,  maradjon  az  osztrák  tör- 
vénykezés annál  is  inkább,  mert  ez  már  csak  rövid  idő 
kérdése  és  az  értekezlet  munkálata  szolgáljon  alapul  a 
törvénykezésben  addig,  míg  az  országgyűlés  végle- 
gesen intézkedik.  Csak  így  lehet  e  téren  visszaállítni 
a  nemzet  alkotmányos  jogait  minél  előbb,  a  nélkül, 
hogy  a  magánosok  jogviszonyai  megzavartassanak ; 
már  pedig  Deák  elve  volt  az  is,  hogy  az  októberi 
diploma  által  megengedett  alkotmányos  tért  a  nemzet 
okvetetlenül  foglalja  el  haladék  nélkül. 

Erre  az  utóbbi  nézetre  az  akkori  népszerű  álláspont 
azt  felelte,  hogy  az  országbírói  értekezlet  javaslata 
azért  nem  lesz  elfogadható,  mert  octroyálás  volna  s 
így  alkotmányellenes.  Igaz,  —  felelte  Deák  —  ez 
octroy  lesz  némiképen ;  de  minthogy  a  régi  törvények 

mindenben  helyre  nem  állíthatók,  octroy  lesz  az  is, 
mit  a  megyék  fognának  határozni,  csakhogy  ötvenkét- 
féle octroy;  másfelől  a  curia  javaslata  mellett  szól 
az,  hogy  ennek  döntései  ott,  a  hol  a  törvény  hiányos, 
mindig  törvényerejűeknek  tekintettek  s  így  legkevesebb 
bajt  az  okoz  s  a  legtöbb  előnynyel  az  jár,  ha  ennek 
javaslatát  fogadjuk  el. 

Ezekben  Deák  álláspontja  tehát  sok  tekintetben 
volt  az  akkori  nemzeti  hangúlattal  ellentétes,  mely  a 
régi  törvények  iránti  kegyelet  és  az  osztrák  törvénykezés 
elleni  gyűlölet  hatása  alatt  állott  Ezért  midőn  az 
örökösödési  törvények  tárgyalása  alkalmából  február 
25-ikén  az  országbírói  értekezleten  újra  hangoztatták 
a  magyar  törvények  visszaállítását,  ő  megint  részle- 
tesen nyilatkozott  e  kérdésről ;  mert  úgy  találta  min- 
den lépten-nyomon,  hogy  maga  az  értekezlet  is  a 
közhangúlat  nyomása  alatt  áll.  Újra  kifejtette,  hogy 
az  alapeszme,  régi  törvényeinkből  mindent  visszaállítni, 
a  mit  lehet ;  ezt  czélozta  az  uralkodó  is  az  ország- 
bírói értekezlettel ;  ezt  akarják  ők  is ;  de  ennek  az 
alapeszmének  valósításában  főszabály  az,  hogy  a 
magánjogviszonyokat  meg  ne  zavarják  s  az  1848-iki 
demokratikus  intézményeket  föl  ne  forgassák.  Kimondja 
tehát,  bárminő  legyen  is  a  közvélemény,  melynek  fon- 
tosságát elismeri,  de  éppen  nem  helyesli,  ha  magán- 
jogviszonyok az  izgatottság  nyomása  alatt  döntetnek 
el,  hogy  ő  e  kérdésekben  csak  lelkiismeretére  hallgat. 
Minden  kérdésben  nem  azt  kérdi  tehát,  hogy  több 
vagy  kevesebb  tartatik-e  meg  az  osztrák  törvény- 
könyvből, mert  őt  gyűlölet  nem  vezetheti ;  hanem  tár- 
gyilagosan jár  el  és  nem  tartaná  helyesnek  tisztán  a 
gyűlölet  által  vezettetve,  polgártársainak  okozni  kárt. 
így  azon  demokratikus    elvek   közül,  melyek  a  nem- 


264  MÁSODIK   FEJEZET. 

zetet  a  mívelt  európai  nemzetek  színvonalára  emelték, 
nem  akarja  feláldozni  az  osztrák  törvénykezésnek 
megfontolatlan  eldobása  által,  a  törvény  előtti  egyen- 
lőséget, az  ősiség  és  a  feudaüsmus  más  maradványai 
eltörlését,  csak  azért,  mert  a  48-ban  kimondott  elvet 
nem  magyar,  hanem  az  osztrák  kormány  hajtotta  végre 
az  osztrák  polgári  törvénykönyv  által.  Ily  áldozatot  a 
közhangulatnak  hozni  nem  szabad. 

Ezek  azok  az  elvek,  melyeket  Deák  az  országbírói 
értekezleten  hangoztatott  elvbarátaival  együtt,  s  ez  tel- 
jesen más  és  egyéb,  mint  a  mit  Ghyczy  mond,  más  úgy 
kiindulásában,  mint  czélzatában ;  sőt  Ghyczynek  azt  az 
állítását  is  óvatosan  kell  itt  fogadni,  hogy  az  érte- 
kezlet legnagyobb  része  az  absolut  kormány  törvény- 
kezéséhez kívánt  volna  ragaszkodni,  s  hogy  a  valódi 
alkotmányosságról  fogalma  sem  volt.  Ha  így  lett 
volna.  Deák  egy  napig  sem  maradt  volna  az  érte- 
kezlet tárgyalásain. 

Az  országbírói  értekezlet  Deák  alapelveit  a  tör- 
vénykezés átalakítására  elfogadta  és  kimondta,  hogy 
csupán  felfüggesztés  vagy  moratórium  még  mindig 
nem  elég  régi  törvényeink  visszaállítására ;  ennélfogva 
a  szükséges  nagyobb  változtatásokra  albizottságokat 
küldött  ki,  melyek  közül  Deák  a  büntetőjogiban  vett 
részt.  Az  albizottságban  Deák  kifejtette,  hogy  régi 
büntető  törvényeink  és  eljárásunk  a  törvény  előtti 
egyenlőség  elve,  régibb  törvényeink  határozatlansága, 
az  eljárás  zavarossága,  a  kortól  elmaradottsága  s 
végre  a  miatt,  hogy  majdnem  megyénként  másképen 
alkalmaztattak,  vissza  nem  állíthatók ;  de  nem  hasz- 
nálhatók e  törvények  azért  sem,  mert  a  politikai 
bűntettek  benne  határozatlanok,  mint  a  Balogh  s 
Wesselényi   notaperei  mutatják,  s  megvan  bennök  a 

notaperekban  az  1795  után  behozott  s  48-ig  fennállott 
titkos  eljárás.  Minthogy  azonban  az  osztrák  büntető- 
törvény ellenkezik  alkotmányunkkal,  ez  sem  tartható 
meg,  ő  tehát  indítványozza  a  43/44-iki  országgyűlésen 
átdolgozott  és  megszavazott  büntető  codex,  eljárás 
(esküttszék),  börtönrendszer  és  a  48-iki  sajtótörvény 
ideiglenes  elfogadását.  Ezt  az  albizottság  február 
2-ikán  egyhangúlag  kimondta ;  indokolását,  a  mely  a 
Deák  műve,  február  16-ikán  olvasták  fel ;  de  az  érte- 
kezlet a  régi  magyar  büntetőjog  és  eljárás  megfelelően 
módosított  visszaállítását  fogadván  el,  Deákék  az  al- 
bizottsági  munkálkodásról  lemondtak.  A  43-iki  codex- 
ből  csak  a  sajtóé sküttszéki  eljárást  fogadták  el  február 
18-ikán  oly  módon,  a  mint  azt  1848-ban  Deák  ren- 
deletileg   életbeléptette. 

Egyebekben,  mellőzve  a  részleteket,  Deák  minden- 
ben kimondott  alapelvéhez  ragaszkodott  és  valahány- 
szor ettől  az  országbírói  értekezlet  el  akart  térni, 
mindig  figyelmeztetőleg  szólt.  így  tett  a  kőszénbányákra 
vonatkozva,  melyekről  a  régibb  magyar  törvény  nem 
intézkedik  s  így  ő  azt  helyeselte,  hogy  ne  az  osztrák 
1854-iki  rendelet  fogadtassék  el,  mely  a  magánjogot 
korlátozza,  hanem  a  törvényhozás  intézkedéséig  öt  évi 
újabb  halasztás  adassék;  továbbá  a  telekkönyvi  be- 
táblázásoknál  azt  az  elvet  védte,  hogy  az  ingatlan 
tartozékai  a  betáblázásba  ne  értessenek  bele,  mert  a 
magyar  törvények  szelleme  ezt  kívánja.  Ugyanezt  az 
elvet  érvényesítette  az  örökösödésről  szóló  alválaszt- 
mányi  munkálatban.  Az  ősiség  eltörlése  miatt  a  régi 
magyar  törvények  visszaállítását  lehetőnek  nem  tar- 
totta ;  ellene  szavazott  tehát  úgy  ennek,  mint  a  Hor- 
váth Boldizsárok  által  beadott  különvéleménynek ;  de 
nem  fogadta  el  azt  sem,  a  mit    az    albizottság  indít- 

ványozott,  hogy  az  1852  november  29-iki  pátens, 
mely  az  ősiségét  eltörölte  gyakorlatban  is,  valamint 
az  osztrák  polgári  törvénykönyv  s  ebben  az  örökösö- 
dés minden  nemei  elfogadtassanak,  a  míg  az  ország- 
gyűlés máskép  intézkednék  ;  hanem  kimutatván,  hogy 
például  a  nővel  szemben  a  magyar  örökösödési  régi 
jog  méltányosabb,  indítványozta,  hogy  az  osztrák  polgári 
törvénykönyv  már  most  a  magyar  törvények  alapján 
átdolgozandó.  Ezt   egy   albizottság   végre  is  hajtotta. 

Végeredményében  tehát  éppen  Deák  bölcsessége 
volt  az,  mely  keresztülvitte,  hogy  az  országbírói  érte- 
kezlet, mely  egyedül  magyarázza  meg  létjogát,  mint 
a  vármegyék  helyett  egy  hivatottabb  testület,  megta- 
lálta a  helyes  középutat  azokban  az  elvekben,  melyeket 
Deák  kifejtett  s  abban  a  gyakorlatban,  hogy  lénye- 
gesebb eredmény  az,  mely  szerint  magyar  bíróságok 
fognak  ítélkezni,  mint  a  régi  magyar  törvények  okve- 
tetlen  visszaállítása  a  lehetőség  ellenére;  mert  abban 
inkább  lel  kifejezést  az  alkotmányos  tér  elfoglalása, 
mint  emebben.  Ezt  az  országgyűlés  is  méltányolta  s 
Deáknak  éppen  az  volt  alapgondolata,  hogy  mire  az 
országbírói  értekezlet  végződik,  úgy  is  körülbelől  ország- 
gyűlés lesz,  mely  majd  törvényesíti  az  ideiglenes  javas- 
latot. Valóban  az  országgyűlés  is  egészben  így  döntött. 

Még  javában  folyt  az  országbírói  értekezlet,  midőn 
Schmerling  programmja  alapján  1861  február  26-ikán 
az  uralkodó  kibocsátotta  a  februári  pátenst,  mint  az 
októberi  diploma  kiegészítését,  valójában  pedig  módo- 
sítását, melyben  a  birodalmi  tanácsot  követek  és  urak 
házával  birodalmi  országgyűléssé  változtatja  a  már- 
cziusi  alkotmány  szerint.  Ez  az  utóbbi  állt  volna  343 
tagból ;  ezekből  Magyarországra  85,  Horvátországra  9, 
Erdélyre  26  jutott  volna;  ennek,  valamint  a  szűkebb 

képviseletnek  hatásköre  ugyanaz  maradt,  mint  az 
októberi  diplomában ;  a  tagok  az  illető  országgyűlés 
követeiből,  de  közvetetlen  választás  útján,  az  ülető 
területekre  eső  képviselőkből  lévén  küldendők,  ez  volt 
az  az  érdekköri  képviseltetés,  melyről  Schmerling  pro- 
grammja  szólt.  Ugyané  napon  az  uralkodó  a  „biro- 
dalmi tanács"  nevet  megtartott  birodalmi  országgyűlést, 
a  sürgős  ügyek  elintézése  végett,  április  29-ikére  össze- 
hívta, nem  levén  két  séges,  hogy  a  magyar  korona  országai 
addig  a  rajok  eső  tagokat   meg  fogják  választani. 

A  birodalmi  tanácsnak  ez  a  megoldása  a  magyar 
conservativek,  tehát  az  október  20-iki  férfiak  ellenére, 
sőt  tudtán  kivül  és  azért  történt,  hogy  a  birodalom  és 
hazánk  érdekképviseltetése  elnyomja  a  magyarságnak 
összes  befolyását  az  igy  összealkotott  birodalmi  ország- 
gyíílésen.  Ez  tehát  az  októberi  diplomát  teljesen  használ- 
hatatlanná tette  hazánkra  nézve,  annál  is  inkább,  mert  a 
februári  pátens  hatodik  pontja  az  uralkodó  részéről  most 
már  minden  visszavonulást  kizárt.  Deák,  a  ki  a  bécsi 
kihallgatás  óta  elfogadta  azt  a  lehetőséget,  hogy  a  pénz- 
es hadügyben  való  engedés  esetén  az  uralkodó  elfo- 
gadja akiindulás  alapjául  a  48-iki  törvényeket  s  ez  oly 
tér,  melyen  becsülettel  ki  lehet  egyezni:  most  rend- 
kívül elkomorodott,  éppen  mint  48-ban,  midőn  a  köze- 
ledő veszélyt  látta  s  még  sem  gátolhatta  meg.  Egy- 
szerre vége  lett  minden  reménynek  és  számitásnak ; 
a  bizalom  a  bécsiek  őszinteségében  elpárolgott  s  Deák 
igy  fejezte  ki  véleményét  márczius  4-ikén  Lónyainak : 
az  előbbi  viszonyok  közt  az  anyagi  felvirágzás,  hazánk 
egysége  s  az  alkotmány  visszaállítása  megérdemelte 
volna,  a  mint  sokan  gondolkoztak  itthon,  az  engedést 
az  államadósságokban,  a  pénz-  és  hadügyben  ;  de  most 
mindezek  megvonatván,  áldozni  annál  kevésbbé  érdé- 


268  MÁSODIK   FEJBZET. 

mes,  mert  a  mennyit  így  elérünk,  elérnénk  akkor  is, 
ha  egy  európai  háború  Ausztriát  részekre  bontaná. 
Áldozni  tehát  nem  érdemes.  Deák  boszús  volt  Szé- 
csenékre  is,  kik  ezt  meg  nem  gátolva,  az  országot 
felültették,  a  mi  azonban  nem  rajtok  fordult  meg ;  ők  ezt 
nem  akarták  s  nem  is  tudtak  róla.  Dessewffy  Emil,  midőn 
ilyféle  tervezetnek  csak  hírét  is  hallotta,  február  18-ikán 
előre  megírta  Vaynak,  hogy  ez  őket  lehetetlenekké  teszi 
s  Vay  mellett  csak  az  szólt  az  országban,  hogy  neve 
nem  állt  a  pátens  alatt,  hanem  ez  csak  hozzá  intéz- 
tetett, mint  magyar  cancellárhoz ;  de  a  felfogás  az 
volt,  hogy  nem  is  írhatja  alá.  Azonban,  noha  a  con- 
servativek  ezt  jól  érezték,  azt  gondolták,  hogy  még 
megmenthetik  a  helyzetet  s  ezért  kivált  gr.  Apponyi 
György  tanácsára  egy  kísérletet  tettek,  hogy  a  kiegye- 
zést kívánó  saját  nézetök  mellett  egyesítsék  a  sza- 
badelvűek legnagyobb  részét,  elvonva  Deáktól,  a  ki 
legfölebb  egy  párttöredék  élén  maradna,  mint  ellen- 
zéki. E  kísérlet  azonban  hajótörést  szenvedvén,  meg- 
adással várták  az  országgyűlést,  melyről  mindenki 
előre  tudta,  hogy  az  októberi  diplomának  benne  nem 
lesz  egyetlen  barátja  sem,  s  Deák  előre  jelezte,  hogy 
el  fogja  mondani  azt,  a  mi  e  helyzetben  véleménye 
és  újra  visszavonul,  mert  a  kiegyezés  február  26-ika 
óta  már  lehetetlen.  Ezért  e  naptól  kezdve  az  ország- 
bírói értekezletről  is  kimaradt. 

Ily  körülmények  között  nyerte  ismert  nagy  jelentő- 
ségét Deák  nevezetes  emlékirata,  a  mely  Zágrábmegye 
Jcörlevele  és  az  egyesülés  czím  alatt  a  Pesti  Napló 
márczius  24-iki  számában  s  onnan  különnyomatokban 
elterjedt.  Erre  a  dolgozatra  alkalmat  Zágrábmegye 
február  24-iki  közgyűléséből  a  horvát,  sziavon  és 
magyar  megyékhez  küldött    körlevél    adott,   melyben 

kifejezi  ugyan  óhaját  a  három  egyesült  királyságnak 
Magyarországgal  kötendő  újabb  államjogi  kapcsola- 
tára nézve;  de  egyszersmind  temérdek  keserűséget, 
méltatlan  vádat  és  sértő  gúnyt  szór  hazánkra.  Már- 
czius  havában  Inkey  Ferdinánd,  a  ki  elfogadta  Verőcze- 
megye  alispánságát  abban  a  hitben,  hogy  hazánk  s 
a  kapcsolt  részek  kibékűlésére  hathat,  látván  a  kör- 
levél miatti  hangúlatot,  levélben  kérte  meg  Deákot, 
hogy  világosítsa  fel  a  horvát  ügyről;  mert  ha  semmit  sem 
tehet,  inkább  lemond.  Deák  el  is  kezdte  a  választ ; 
de  az  idők  hatása  és  kivált  a  februári  pátens  miatt, 
a  tervezett  levélnél  hosszabb,  részletesebb,  egy  való- 
ságos emlékirat  lett  belőle,  s  barátai  tanácsára,  mint 
választ  adta  közre  a  zágrábi  körlevélre. 

Deák  e  válaszában  a  szokott  módon  jár  el.  Első 
sorban  is,  mint  mindig,  rendkívül  higgadt,  másodszor 
a  körlevél  minden  részére  felel.  Ennek  alapokoskodása 
a  következő :  A  három  egyesült  királyság  (Horvát-, 
Sziavon-  és  Dalmátország)  hajdan  tökéletesen  önálló 
volt  s  Magyarországgal  csak  personal  unióban  állt ;  de 
„Magyarország  vétke  miatt"  ez  az  önállás  elenyészett, 
Horvátország  államjogai  összeolvadtak  a  magyar  állam- 
joggal ;  most  azonban  visszaköveteli  tökéletes  autonó- 
miáját, úgy,  mint  Kálmán  király  korában  s  utóbb  bírta ; 
egyszersmind  követeli  vissza  Fiumét  és  a  Muraközt,  mint 
jogos  tulajdonát.  Ezek  mind  olyan  vádak,  melyek  utóbb 
a  horvát  országgyűlésnek  a  magyar  országgyűléshez 
küldött  1865-iki  átiratában  is  előfordulnak,  melyeknek 
—  mint  meglátjuk  —  czáfolata  szintén  Deáktól  ered.  De 
míg  1865-ben  Deák  a  történelmi  fejtegetéseket  elhagyva, 
csak  a  legújabb  vádakról  szól,  az  1861-iki  válaszban 
amazokra  is  kiterjeszkedik  és  noha  csak  áttekintőleg, 
megczáfolja  a  következőket :   Horvátországot,   illetve 

a  három  egyesült  királyságot  soha  Magyarországtól  önál- 
lóan s  a  koronázott  királyhoz  hasonló  jogokkal  rendel- 
kező bán  nem  kormányozta ;  Magyar-  és  Horvátország 
mindig  ugyanazon  törvény  alatt  állott,  e  törvényeket  a 
horvátok  egyenes  befolyásával  a  magyar  országgyű- 
lésen hozták;  voltak  ugyan  Horvátországnak  külön 
statútumai  és  országgyűlése,  de  a  mikről  ezek  intéz- 
kedtek, a  köz-  és  magánjogi  törvények  kisebb  részét 
tették ;  ez  így  volt  nemcsak  a  Habsburgok  ideje  óta, 
hanem  előbb  is,  a  vegyesházi  királyok  idejében ;  ha 
a  külön  országgyűlés  közjogi  kérdésben  határozott, 
ezt  később,  mint  a  pragmatica  sanctio  esetében,  a 
magyar  országgyűlés  határozata  korlátozta ;  utóbb,  a 
Habsburgok  alatt,  igaz,  hogy  Horvátország  autonómiája 
megkevesbedett,  de  ez  nem  Magyarország  vétke,  hanem 
a  horvátok  egyenes  óhaja  volt ;  ők  óhajtották  1790-ben 
a  horvátországi  adónak  a  magyar  országgyűlésen  tár- 
gyalását s  közigazgatásilag  ők  kívántak  a  magyar 
helytartótanács  alá  helyeztetni ;  J'iume  régebben  sem 
volt  Horvátországé  s  több  mint  száz  éve  van  saját 
óhajából  hazánkhoz  kapcsolva ;  a  vádul  felhozott 
1848  :V.  t.-cz.,  mely  szerint  a  törvényhozás  nyelve 
csak  magyar,  a  horvát  követek  beleegyezésével  hoza- 
tott; általában  a  horvátok  gyakran  megtámadták  a 
különben  mindig  beleegyezésökkel  hozott  összes  48-iki 
törvényeket,  kivált  a  felelős  minisztériumot,  holott  ez 
csak  a  régi  helytartótanácsot  helyettesíti;  a  népkép- 
viseleti törvény  s  ebben  az  alsó-szlavoniai  vármegyék 
és  Horvátország  külön  felemlítése  ellen  Horvátország 
sohasem  szólalt  fel;  végül  midőn  1848-ban  e  tör- 
vények miatt  harczra  került  a  dolog,  a  horvát  bán 
sohasem  Horvátország,  hanem  a  dynastia  megsértett 
jogait  hozta  fel  a  fegyverhez  nyúlás  okaiul. 

Mind  e  vádak  csak  azt  jelentik,  hogy  Horvátország 
mást,  egyebet  akar  a  múlt  kapcsolatainál.  „De  ha  ez 
így  van,  —  mond  Deák  —  sőt  még  akkor  is,  ha  a 
múltra  nézve  mindaz,  a  mi  állíttatik,  nem  teljesen 
állana,  nem  lett  volna-e  férfiasabb  s  talán  nemesebb, 
a  követeléssel  föllépni  azon  méltatlan  vádak  nélkül, 
mik  ellenünk  szóratnak  s  mik  indokolva  nincsenek?" 
Azt,  hogy  a  horvátok  ily  teljes  önáUást  és  függet- 
lenséget kívánnak,  csak  most  először,  a  zágrábi  kör- 
levélből lehet  Magyarországnak  megtudnia.  A  sok  vád 
közt  jellemző,  hogy  Muraközt  is  követeli  Horvátország, 
mely  az  absolutismus  tizenkét  évét  leszámítva,  soha 
oda  nem  tartozott  s  most  is  ugyanaz  a  hatalom  csa- 
tolta vissza  Zalához,  mely  a  hódítás  el  nem  ismer- 
hető jogán  tőlünk  elszakíthatónak  vélte ;  holott  pél- 
dául Magyarország  nem  kíván  jogot  formálni  Verőcze, 
Pozsega  és  Szerem  megyékre,  pedig  azok  jogilag  csak- 
ugyan hazánk  kiegészítő  részei  s  mindig  külön  voltak 
képviselve  országgyűléseinken. 

Még  különösebb  a  körlevélnek  az  a  vádja,  hogy 
mi  a  horvátokat  s  a  többi  nemzetiségeket  „török 
rajákhoz  igyekszünk  lealacsonyítni" ;  ámde  ennek 
czáfolatára  ott  vannak  összes  legújabb  törvényeink, 
melyek  politikai  és  polgári  jogokra  nézve  magyar  és 
nem  magyar  közt  különbséget  nem  tesznek;  jövőre 
is  készek  leszünk  a  nemzetiségeknek  megadni  mind- 
azt, a  mi  hazánk  politikai  szétdarabolása  nélkül  meg- 
adható. Végre  Tacitus  nevezetes  mondását  idézi,  kissé 
enyhítettebb  alakban,  a  melyet  e  körlevél  egészé- 
ben igazol,  hogy  gyűlölni  szoktuk  azt,  a  kit  megsér- 
tettünk. 

Ezután  elmondja  nézetét  a  három  királyság  és 
hazánk  egyesüléséről,  mely  főkép  Horvátországtól  függ ; 

mert  mi  részünkről  szívesen  fogadjuk.  Ha  nemzetisége 
vagy  önkormányzata  érdekében  kikötéseket  akar  tenni, 
országgyűlése  hatáskörét  tágitni  akarja,  ha  más  módon 
és  arányban  kíván  a  magyar  országgyűlésen  részt  venni : 
ezeket  nem  fogjuk  ellenezni ;  nem  tekintjük  a  három 
királyságot  meghódított  országoknak,  hanem  a  jog,  mél- 
tányosság és  közös  szabadság  alapján  kapcsolt  részek- 
nek, oly  társainknak,  „kik  önként,  szabad  akaratból 
sorsukat  a  mi  sorsunkkal  már  századok  előtt  össze- 
kötötték és  századok  óta  jóban,  rosszban  osztoztak 
velünk".  Ha  pedig  Horvátország  hazánktól  végleg  el 
akarna  szakadni,  ebbe  bele  nem  egyezhetnénk  s  óvást 
tennénk ;  de  erőszakhoz  még  akkor  sem  nyúlnánk,  ha 
ez  hatalmunkban  állana.  Azonban,  ha  ezt  az  elszaka- 
dást Horvátország  arra  használná,  hogy  belépne  a 
birodalmi  tanácsba,  elfogadná  az  összes  újabb  álla- 
potok követelményeit :  akkor  az  egyesülés  velünk  lehe- 
tetlen, mert  tárgya  nem  volna. 

És  most  felel  Deák  s  ez  adja  meg  az  ország- 
gyűlés küszöbén  e  czikk  nagy  súlyát,  úgy  az  októberi 
diplomára,  mint  a  februári  pátensre,  midőn  így  foly- 
tatja :  „Magyarország  valószínűleg  nem  fog  a  biro- 
dalmi tanácsba  lépni;  mi  Magyarország  törvényes 
fönnállását  föl  nem  áldozhatjuk ;  a  sanctio  pragma- 
tikát, mely  ezen  önállást  biztosítja,  föl  nem  forgat- 
hatjuk ;  azon  szent  és  sérthetetlen  alapszerződést, 
melyet  őseink  az  uralkodóházzal  kötöttek,  s  mely  a 
nemzet  és  fejedelem  jogainak  egyformán  alapul  szol- 
gál, meg  nem  semmisíthetjük ;  az  adó  és  katonaajánlás 
jogát,  mely  századok  óta  a  nemzetet  illette,  idegen 
kezekbe  nem  adhatjuk  ;  a  törvényhozás  jogát  a  magyar 
királyon  kívül  senkivel  mással  meg  nem  oszthatjuk ; 
egyszóval,  Magyarországot  törvényes  önállásától,  füg- 

getlenségétől  és  alapszerződésekben  biztosított  ősi 
alkotmányától  megfosztva,  oetroyrozott  alkotmányú 
osztrák  provinciává  nem  tehetjük". 

Ez  és  az,  a  mit  még  a  hódítás  elméletéről,  mint  el 
nem  fogadható  jogalapról  ír,  volt  a  felelet  októberre  és 
februárra;  most  már  világos  volt,  hogy  Horvátország 
sem  fogja  az  új  alkotmányt  elfogadni,  a  mire  pedig 
számítását  Schmerling  ellenünk  oly  merészen  alapította; 
de  világos  volt  az  is,  hogy  ez  minden  lehető  egyesség 
sikertelenségét  előre  proclamálta ;  mert  a  februári 
pátensről,  világtörténelmi  tanúiságok  nélkül,  oly  gyors 
lemondás  nem  volt  gondolható, 

Hy  körülmények  közt  szólították  fel  Deákot  Pest 
város  polgárai  1861  január  első  napjaiban,  hogy  a 
követséget  a  belvárosban  váUalja  el.  Noha  legjobban 
szeretett  volna  követ  sem  lenni,  vagy  inkább  Zalá- 
ból választatni  meg ;  minthogy  Zalából  nem  kapott 
felszólítást,  elfogadta  ezt  a  felhívást,  mert  esetleg 
személyes  veszélylyel  járván  a  képviselőség,  kivonni 
belőle  magát  nem  vélte  volna  illőnek.  így  választották 
meg  1861  márczius  11-ikén  egyhangúlag  a  belváros 
képviselőjének  s  a  tisztelkedőknek  röviden  felelve,  csak 
ismételte  elveit,  hozzátéve,  hogy  ez  nem  programm,  ez 
közérzelem ;  nem  egyeseké,  nem  párté,  hanem  az  egész 
nemzeté ;  „s  a  mely  pillanatban  e  szent  érzelem  álta- 
lános közérzelem  lenni  megszűnnék,  ott  állana  nem- 
zetünk az  öngyilkosság  küszöbén,  elfordulna  tőlünk 
az  igazságos  Isten  oltalmazó  kegyelme". 


Ferenczi :  Deák  F.  élete.  E.  18 


HARMADIK  FEJEZET. 
Az  1861-iki  országgyűlés  előzményei. 

A  MEGHÍVÓBAN  KIJELÖLT  CZÉL.  —  ÉRTEKEZLET  AZ  ORSZÁGGYŰLÉS 
IRÁNYÁRÓL    S    A   KORMÁNY   MAGATARTÁSÁRÓL.    —  ENNEK  EREDMÉNYEI. 

—  VITÁK  AZ  ORSZÁGGYŰLÉS  MEGNYITÁSÁRÓL.  —  ÉRTEKEZLET  NYÁRY- 
NÁL.  — •  ÉRTEKEZLETEK  A  BUDÁRA  MENETEL  ÜGYÉBEN.  —  DEÁK 
BESZÉDE    S   ENNEK     HATÁSA.    —   A   MEGNYITÁS.    —    AZ    ELSŐ     ÜLÉSEK. 

—  A  TRÓNBESZÉD.  —  ELLENTÉT  A  TRÓNBESZÉD  S  A  NEMZETI  KÍVÁ- 
NALMAK KÖZT.  —  A  HÁZ  MEGALAKULÁSA.  —  A  KÉT  PÁRT.  —  NÉZE- 
TEIK. —  EGYESÍTŐ  KÍSÉRLETEK.  —  DEÁK  A  PÁRTOK  FELETT.  —  A 
FELÍRATI  PÁRT.  —  DEÁK  IZENETE  A  FELIRATRÓL.  —  A  HATÁROZA- 
TIAK PROGRAMMJA.  —  A  KORMÁNY  RENDELETE  S  A  TRÓNBESZÉD 
BÉCSBEN.  —  AZ  ADÓÜGY.  —  AZ  ORSZÁGGYŰLÉS  MŰKÖDÉSE.  — 
PALÓCZY   HALÁLA.  —  DEÁK  FELIRATI  JAVASLATÁRÓL  A  HATÁROZATIAK. 

—  A    FELIRATOK   VITATERVE.    —   TELEKI     ÖNGYILKOSSÁGA.    —     DEÁK 
BESZÉDE    S    AZ    ÜLÉS   ELHALASZTÁSA   MÁJUS    8-IKÁRÓL    13-IKÁRA. 

Az  uralkodó  1861  február  14-ikéii  április  2-ikára 
hívta  össze  az  országgyűlést  s  a  czélt  a  következők- 
ben jelölte  meg:  a  király  fölavatása  és  megkoroná- 
zása az  1860  október  20-iki  diploma  értelmében,  a 
királyi  hitlevél  kiadása,  az  1608 :  III,  t.-cz.  szerinti 
nádorválasztás  és  új  törvények  alkotása.  A  követ- 
választást az  1848 :  V.  t.-czikk  szerint  rendelte  el. 

E  meghívó  következtében  márczius  7-ikén  a  király 
felhívta  b.  Vay  Miklós  cancellárt,  hogy  gr.  Szécsen 
Antal  miniszterrel,  Szőgyény  László  másodcancellárral, 
gr.  Apponyi  György  országbíróval,  ifj.  Majláth  György 
tárnokmesterrel,  br.  Sennyey  Pál  helytartótanácsossal, 

gr.  Andrássy  György  és  gr.  Barkóczy  János  zászlós- 
urakkal s  esetleg  másokkal  tanácsot  tartva,  állapítsa 
meg  az  országgyűlésre  a  kormány  magatartását  úgy 
a  fönforgó  fontos  politikai  kérdésekre,  mint  a  bekö- 
vetkezhető eshetőségekre  nézve.  E  megbízásból  szár- 
mazott a  márczius  18-ikáról  való  fölterjesztés,  mel}'^ 
teljesen  az  októberi  diplomának  alapján  áll.  A 
nehézségek  között,  minthogy  április  29-ikére  a  ha- 
laszthatatlan pénzügyi  kérdések  miatt  a  birodalmi 
tanács  össze  van  híva,  e  fölterjesztés  már  azt  is  nye- 
reségnek tartaná,  ha  a  magyar  országgyűlés  egyál- 
talán küldöttséget  választana,  mely  a  monarchia  szük- 
ségeinek fedezetéről  a  birodalmi  tanácscsal  tárgyaljon ; 
tehát  már  előre  kifejezte;  hogy  a  közös  ügyeknek  az 
október  20-iki  diploma  szerinti  tárgyalásába  s  így  a 
birodalmi  tanácsba  az  országgyűlés  semmiesetre  bele- 
menni nem  fog.  Egyebekre  nézve  ajánlja,  hogy  a 
király  személyesen  nyissa  meg  az  országgyűlést,  a 
koronázó  hitlevél  előtt  a  48-iki  törvények  alkalmaztassa- 
nak az  októberi  diploma  elveihez,  az  1848  deczem- 
ber  másodiki  trónváltozás  okmányait  terjeszsze  a 
király  az  országgyűlés  elé,  a  nádorválasztásról  csak 
az  összes  előbbi  ügyek  után  legyen  szó,  az  ország- 
gyűlés nyittassék  meg  Budán,  de  megengedendő,  hogy 
Pesten  tartassék,  mindazok  a  kérdések,  minők  a  48-iki 
törvények  elismerése,  független  felelős  kormány,  Erdély 
és  a  részek  meghívása,  általános  amnestia,  az  ország- 
gyűlési rendes  tárgyalásokra  utasítandók ;  de  ha  az 
országgyűlés  ezek  eldöntésétől  tenné  függővé  a  tár- 
gyalások megkezdését,  az  anyagi  erő  előtt  alkotmányos 
eszközök  alkalmazandók,  minő  első  sorban  az  ország- 
gyűlés eloszlatása  és  újnak  összehívása.  Külön  magyar 
minisztériumot   semmiesetre   sem   ajánl;   de   helyesli 

18* 

Erdély  unióját,  kívánja  a  nem  közös  ügyeknek  magyar 
tanácsosokra  bízását.  Kijelentik  végre  az  értekezlet 
tagjai,  hogy  ha  mind  e  részletek  befolyásukkal  tör- 
ténnek, keresztűlvitelökre  vállalkoznak. 

E  programmra,  mert  Vayék  is  annak  kívánták 
tekinteni;  az  uralkodó  válasza  áprüis  6-ikán  kelt  s 
újra  hangsúlyozván  tántoríthatatlan  ragaszkodását  a 
diplomához  és  a  külön  magyar  minisztérium  feltétlen 
meggátlását:  a  többiben  egyetért  a  felterjesztéssel,  mert 
feltétlenül  óhajtja  Magyarországnak  az  októberi  alapon 
való  kibékítését ;  ezért  kész,  a  mennyiben  ez  az  alap 
megengedi,  a  lehető  legnagyobb  engedményekre  s  az 
eszközök  megadására. 

Ez  volt  az  előkészület  az  országgyűlésre,  mely  tehát 
fő  alapelvei  által  teljes  ellentétben  állott  az  ország 
közvéleményének  legelső  követeléseivel,  és  így  akár 
előre  meg  lehetett  volna  sikertelenségét  jósolni.  De 
Vayék  mindent  elkövettek,  hogy  legalább  az  elsá 
lépések  elől  az  akadályokat  elhárítsák  s  ez  minden- 
esetre, a  legnagyobb  önuralommal,  sikerült  is ;  azonban 
a  megnyitásra  az  uralkodó  lejövetelét  vagy  egy  főher- 
czeg  leküldését,  a  bécsi  kormánynak  a  végső  perczben 
is  sikerült  meggátolni  s  ezért  nevezte  ki  aztán  az 
uralkodó  királyi  helyettesül  áprüis  elsei  kéziratával 
gr.  Apponyi  György  országbírót. 

Azonban,  noha  emígy  az  országgyűlés  helyéül  Pest 
városa  előre  ki  volt  jelölve,  mégis  a  kormány  fel- 
szereltette a  budai  országházat;  Pest  városa  pedig 
berendeztette  a  nemzeti  múzeum  termét  a  képviselő- 
ház s  a  Lloyd  termét  a  főrendek  számára.  Vayék  t.  i. 
ezt  is  különös  engedménynek  akarták  fentartani.  A  kép- 
viselők már  márczius  végén  nagy  számban  jelenvén 
meg  Pesten,  április   elsején  a  Tigris-szállodában  egy 

értekezleten  egyhangúlag  elhatározták  az  1848:  IV. 
t.-cz,  szerint,  hogy  csak  Pesten  tiléseznek  s  megbíz- 
ták Palóczy  Lászlót,  hogy  ezt  adja  Apponyinak  tud- 
tára. Palóczy  április  másodikán  azt  jelentette,  hogy 
Apponyi  megígérte  a  Bécsbe  táviratozási  s  kérdezte, 
hogy  nem  lehetne-e  oly  megoldást  találni,  mely  sze- 
rint történjék  a  megnyitás  Budán  s  az  országgyűlés 
tartassék  Pesten ;  de  Palóczy  azt  felelte,  hogy  ily 
nyilatkozatra  nincs  felhatalmazása.  így  tehát  szó  sem 
lehetett,  hogy  az  országgyűlést  április  2-ikán  meg 
lehessen  nyitni. 

Már  ekkor  látható  volt,  hogy  az  országgyűlésen 
lesz  egy  elszánt  párt,  mely  kész  bárminő  végletre, 
akár  az  országgyűlés  meghiúsítására  is.  Ez  már  április 
3-ikán  kitűnt.  Ugyanis  e  napon,  a  curia  megnyitása 
után,^  Pestmegye  alispánja,  Nyáry  Pál  lakásán  nagy 
zárt  értekezlet  volt,  melyen  Nyáry  a  gr.  Teleki  László 
és  az  ő  vezetése  alatt  álló  párt  elveit  ezekben  fejtette 
ki :  V.  Ferdinánd  lemondásáról  nem  lévén  tudomásuk, 
nem  is  fogadják  el ;  utána  a  trón  jogszerűleg  öcscsére, 
Ferencz  Károlyra  száll  s  csak  azután  fiára  ;  ha  a  prag- 
matica  sanctio  kötelezi  Magyarországot,  kötelezi  az 
uralkodóházat  is ;  már  pedig  a  királynak  több  szük- 
sége van  a  megkoronáztatásra,  mint  nekünk ;  Erdély 
s  a  meg  nem  jelent  képviselők  nélkül  tanácskozni 
nem  lehet. 

Mindezt  nagy  lelkesedés  fogadta  s  e  párt  többsége 
már  ekkor  annál  természetesebb  lőn,  mert  a  másik,  a 
felirati,  nem  szervezkedett.  Deák  egyetlen  értekezleten 

^  Scitovszky  prímás  tartott  misét  a  Ferenczrendiek  templo- 
mában, utána  a  curia  épületében  gr.  Apponyi  mondott  megnyitó- 
beszédet, melyre  Lonovics  püspök  felelt  s  Melczer  személynök 
üdvözölte  gr.  Apponyit. 

sem  vett  részt,  sem  jelszót,  ismert  elhatározása  követ- 
keztében, hogy  nagy  fordulópontokon  magától  kell 
kialakulnia  a  nemzeti  közvéleménynek,  nem  adott  ki. 
így  a  Teleki — Nyáry-párt  mindent  az  egész  képviselő- 
ház nevében  intézett  s  tehát  az  országgyűlés  Pestre 
áttételének  kéréséről  szó  sem  lehetett,  csupán  követelé- 
séről. Sokan  beszélték  ebben  az  időben,  hogy  Deák, 
ha  az  értekezleten  részt  vesz  s  a  tapogatódzókat  magá- 
hoz vonja,  azonnal  megkapta  volna  a  többséget;  de 
ő  nem  akart  sem  vezérnek  feltolakodni,  sem  nyomást 
gyakorolni,  sem  erejét  vesztegetni ;  de  tán  azért  is  e 
napokban  meglepő  stoicismusa,  mert  már  ismételve 
kifejtvén  elveit,  úgy  is  előre  látta  az  országgyűlés 
sikertelenségét ;  mire  tehát  a  pártalakúlás  esélyeivel 
törődni,  kevesebbet  kívánó  úgysem  volt. 

Midőn  tehát  az  április  3-iki  értekezleten  Hunfalvy 
kifejtette  az  országgyűlés  megnyitása  és  helye  közti 
különbséget  s  azt  mondta,  hogy  Budán,  a  megnyi- 
táson megjelenésben  nem  támasztana  nehézséget :  az 
eltérő  nézeteket  csak  abban  lehetett  kiegyeztetni, 
hogy  nem  határoztak  semmit  s  így  követhette  min- 
denki szabad  elhatározását.  Ebbe  a  fogantyúba  fogódz- 
ván  Apponyi,  még  az  nap  estve  Palóczynak  tudtára 
adta  az  uralkodó  beleegyezését,  külön  felhatalmazás 
nélkül,  hogy  a  megnyitás  után  az  ülések  Pesten  tar- 
tassanak, s  ezt  a  megnyitó  beszédben  is  ki  fogja 
fejezni,  de  arra  kérte,  hogy  csak  másnap  tartsanak 
róla  értekezletet. 

Ezen  az  értekezleten,  a  megyeház  nagytermében, 
április  4-ikén  délelőtt  10  órakor  Deák  is  megjelent. 
Palóczy  előadta  gr.  Apponyi  izenetét  és  ekkor  Nyáry 
bölcs  mérséklettel  kijelentette,  hogy  erre  neki  s 
bizonyosan  másoknak  is,  sok   észrevételök   volna,  de 

most  hallgat  velők ;  indítványozza,  hogy  vegyék  tudo- 
másul s  ne  tanácskozzanak  róla.  Ez  lett  volna  leg- 
jobb ;  de  Kubinyi  Ferencz  hazafias  fájdalmában  elra- 
gadtatva föl  kezdi  sorolni  a  kormány  törvénytelenségeit 
s  kijelenti,  hogy  ő  a  megnyitásra  Budára  nem  megy. 
Erre  többen  nyilatkoztak  hasonló  módon.  Most  Deák 
a  következő  kijelentést  tette :  Nem  arról  lévén  szó, 
hogy  az  országgyűlést  hol  nyissák  meg ;  hanem  hogy 
megnyissák-e  vagy  ne  s  alkalom  adassék- e  életbevágó 
kérdésekről  nyilatkozniok  vagy  ne  :  ő  a  maga  részéről 
hazafiúi  kötelességének  ismeri  az  országgyűlést  lehe- 
tővé tenni;  tehát  elmegy  a  megnyitásra  egyedül  is. 
Ha  arról  volna  szó,  hogy  az  országgyűlés  Pesten  vagy 
Budán  tartassék-e?  —  akkor  ő  a  törvény  szerint 
Pestre  szavaz  ;  de  most  az  országgyűlés  Pesten  lesz 
s  így  a  törvény  megtartatik.  A  megnyitás  máskor  is 
gyakran  más  törvényhatóság  területén  történt,  például 
a  pozsonyi  várban  s  elődeink  mégis  megnyugodtak 
benne  ;  tehát  e  miatt  nem  kell  törésre  vinni  a  kérdést. 
Ha  hazánk  integritásának,  a  pragmatica  sanctioban 
foglalt  jogok  visszakövetelésének,  a  nemzetiségek 
megnyugtatásának  megtagadása  miatt  eloszlattatnék 
az  országgyűlés :  Európa  érteni  fogja  elhatározásun- 
kat; de  a  Budára  menetel  megtagadását  nem.  Ö  e 
miatt  tehát  nem  koczkáztatja  az  országgyűlést.  Ha 
eleink  minden  törvénytelenséget  szakításra  akartak 
volna  felhasználni,  ma  alkalmasint  nem  ülnénk  itt 
együtt.  1 

Több  ellenző  felszólalás  után,  végre  sem  határoztak 


*  Hunfalvy  Naplójegyzetei.  Új  magyar  Szemle.  1902, 136. 1. 
Pesti  Napló,  1861  április  20.  Hunfalvy :  Nyilathozat.  Deák  e 
beszéde  többféle  kivonatban  maradt  ránk. 

mást,  mint  az  előző  napon  s  megbízták  Palóczyt,  hogy 
a  megnyitás  idejét  megtudván,  hívjon  össze  az  első 
rendes  ülés  meghatározása  végett  újabb  értekezletet. 
A  hangúlatot  jellemzi,  hogy  április  5-ikén  délután 
falragaszok  voltak  olvashatók,  melyeken  néhányan  a 
belvárosi  választókat  a  piaristák  épületébe  hívták 
össze  a  Deák  magatartása  feletti  tanácskozás  végett. 
Ez  megdöbbentette  Deák  híveit,  mint  Hunfalvy  írja 
s  ő,  Székács  és  mások,  megjelentek  Deák  védelmére. 
De  nem  került  sor  rá ;  a  nép  kedvetlenül  gyülekezett 
s  Thaisz  pedig  betiltotta  a  gyűlést;  mert  egy  48-iki 
miniszteri  rendelet  értelmében  sem  czélja,  sem  helye, 
sem  ideje  előre  bejelentve  nem  volt.  Ekkor  Józsa 
nevű  ügyvéd  jelentkezett,  mint  összehívó,  kit  Thaisz 
felelőssé  tévén,  a  tömeget  eloszlásra  szólította  fel, 
mire  „éljen  Deák!"  felkiáltással  eltávoztak. 

Palóczy  már  április  4-ikén  meghozta  a  hírt  a  Tigrisbe, 
hogy  6-ikán  délelőtt  tizenegy  órakor  „veni  sancte"  lesz 
s  utána  tizenkét  órakor  a  megnyitás  végbemegy.  Erre  a 
képviselők  április  6-ikán  reggel  nyolcz  órakor  első  ülé- 
süket délután  négy  órára  tűzték  ki.  Maga  a  megnyitás 
zavar,  de  egyszersmind  dísz  és  öröm  nélkül  folyt  le. 
A  várba  vezető  utczákon  kíváncsi  tömeg  állt ;  Deák 
egyfogatú  bérkocsin  hajtatott  föl  s  rajta  kívül  csak  mint- 
egy 40 — 50  képviselő,  kik  főleg  azért  mentek  el,  mert 
tüntetés  híre  volt  elterjedve ;  de  semmi  ilyes  nem 
történt.  A  megnyitáson  elébb  Majláth  György  tárnok- 
mester a  királyi  biztos  kinevezéséről  szóló  kéziratot, 
erre  gr.  Apponyi  a  trónbeszédet  olvasta  fel,  melyről 
azt  beszélték,  hogy  tartalmát  pontozatokban  Bécsben 
állapították  ugyan  meg,  de  fogalmazása  Pesten  tör- 
tént a  megnyitás  előtti  napon.  Általában  kedvező 
hatást  tett,  mert  nagyon  óvatosan   volt   szerkesztve ; 


AZ    1861-IKI   ORSZlíJGYÜLÉS   ELŐZMÉNYEI.  281 

de  jóformán  mindenki  leverten  fogadta ;  úgy  hogy  az 
az  országgyűlés,  melynek  megélését  néhány  évvel 
azelőtt  még  a  legmerészebb  álmodók  sem  remélték, 
most  örömet  majd  senkinek  sem  okozott.  Midőn  néhány 
hóval  azelőtt  Pestmegye  első  közgyűlését  tartotta,  a 
város  este  fényben  úszott  és  díszt  öltött ;  most  senki  sem 
látszott  törődni  vele,  hogy  Magyarországnak  országgyű- 
lése van.  Apponyi  még  aznap  Bécsbe  az  uralkodó- 
hoz ment,  elkészülve  a  lemondásra,  hogy  a  királyi 
meghagyástól  eltért ;  de  az  uralkodó  szóba  sem  hozva, 
gratulált  a  megnyitás  sikeréhez. 

A  főrendek  aznap  délután  egy  órakor,  a  képviselőház 
négykor  tartotta  első  ülését  s  igy  a  királyi  iratok  amott 
előbb  olvastattak  fel.  Bárha  a  főrendek  kijelentették, 
hogy  ezt  minden  következtetés  nélkül  tették,  Nyáry 
óvást  tett  eUene  az  ülésen. 

Az  országgyűlés  összehívása  az  októberi  diploma 
s  az  abban  tett  ígéretek  következménye  levén,  ezt 
emelte  ki  a  trónbeszéd  is,  melynek  hangja  engesztelő, 
békülékeny.  Az  országgyűlés  czélját  az  ország  alkot- 
mányos állapotainak  visszaállításában,  biztosításában, 
a  viszonyok  igényeihez  idomításában  jelöli  meg ;  közli 
az  uralkodó  az  V.  Ferdinánd  és  Ferencz  Károly  fő- 
herczeg  lemondó  okmányait ;  kívánja  a  koronázó  hit- 
levél megállapítását  és  a  koronázást ;  óhajtja  Magyar- 
ország alkotmányának  az  októberi  diploma  szerinti 
módosítását,  részvételét  azon  ügyekre  és  érdekekre 
nézve,  melyek  a  birodalom  minden  országaival  közösek 
s  így  képviseltetését  az  alkotmányos  országok  egye- 
temes ülésén.  Nagyon  feltűnt,  hogy  a  februáriusi 
pátenst  egy  szóval  sem  említette  ;  de  ezen  kívül  is  már 
a  legelső  nemzeti  kívánalmak  és  a  trónbeszédben  a 
sima   szavakban   kifejezett   elvek   közt,   valamint  az 

októberi  diploma  czélzataira  való  hivatkozásban  áthi- 
dalhatatlan volt  az  ellentét. 

Mindezzel  szemben  ugyanis  a  nemzeti  követelések 
legelseje,  melyben  már  a  vármegyék  kimondták  az 
egyértelmű  jelszót,  az  1848-iki  törvényeknek,  a  nem- 
zeti szabadság  és  egyenlőség  ez  aranypecsétes  leve- 
lének elismerése,  ez  alapon  hazánk  önállásának  és 
függetlenségének  helyreállítása  és  biztosítása  volt,  oly 
közjogi  alapokon,  melyeket  a  pragmatica  sanctio  óta 
senki  sem  tagadott.  Ebből  az  alapelvből  következnek :  az 
1848  :  III.  t.-cz.  értelmében  a  független  magyar  felelős 
minisztérium,  az  ország  területi  épsége  s  az  ország- 
gyűlés kiegészítése,  mely  teljesnek  csak  az  ország 
integritását  alkotó  minden  terület  képviselőinek  meg- 
hívása által  tekinthető ;  a  sanctio  pragmatikának  mint 
kétoldalú  szerződésnek  kiinduló  pontúi  elfogadása ;  a 
pénz-  és  hadügynek  a  nemzet  kezébe  adása,  az  idegen 
katonaság  kivitele  s  a  magyar  hadsereg  fölesketése 
az  1848-iki  alkotmányra ;  a  megyei  helyhatósági  rend- 
szernek az  1848-iki  alkotmány  szerinti  átalakítása  és 
szervezése. 

Mindez  előfeltételek  mellett  a  nemzet  többsége 
kész  volt  az  országgyűlés  asztalára  letett  trónváltozás 
és  lemondás  okmányait  tárgyalni  és  törvénybe  igtatni, 
a  koronázási  hitlevelet  kiállítani,  de  oly  módon,  hogy 
az  alkotmányos  élet  folytonossága  az  1848-iki;  vala- 
mint az  azelőtti  sarkalatos  törvények  beigtatásával 
úgy  a  múltra,  mint  jövőre  biztosíttassék.  Mindezek- 
hez egy  belügyi  intézkedés  járult  volna,  tudniillik  egy 
alaptörvény  alkotása  a  hazánkban  lakó  idegen  nem- 
zetiségek jogos  igényeiről. 

A  nemzeti  követelések  e  mérlegében  benne  van 
az  is,  hogy  a  nemzetnek   az   a   része,    mely   a  jelen 

viszonyokból  utat  keres  a  jövőre,  mely  a  kínálkozó 
alkalmat  fel  akarja  e  czélra  használni:  nem  akar- 
hatta sem  1847-et,  sem  1849-et,  továbbá  nem  akart 
szakadást  minden  áron ;  de  nem  akarhatta  a  nemzet- 
ben megrontani  azt  az  egj^etértést,  mely  a  letölt  tizenkét 
évi  szenvedés  oly  nagyszerű  gyümölcse  volt;  végűi 
nem  akarhatta  azt  sem,  hogy  okot  adjon  a  folyvást 
lesben  álló  reactionak  a  szenvedés  évei  megtoldására 
a  szenvedélyek  felizgatása,  a  bosszúérzet  ingerlése 
vagy  előtérbe  állítása  által ;  nem  akarhatta  tehát  az 
országgyűlésnek  legalább  addig  is  azon  erkölcsi  ered- 
mény nélküli  eloszlatását,  míg  a  nemzet  nyomatékosan 
nem  nyilatkozik  a  legfontosabb  alkotmányi  kérdésekre 
nézve. 

Ha  ezzel  szemben  a  kormányi  mérleg  másik  felé- 
ben a  birodalmi  tanács  állott;  ha  oda  volt  dobva  a 
visszaállított  udvari  cancellária  és  a  helytartótanács, 
mint  az  1848 :  III.  t.-cz.  tagadása :  mindez  magában 
véve  mutatja  már  a  nézetek  teljes  ellentétét.  Ily  viszo- 
nyok közt  mindenesetre  az  országgyűlés  akár  a 
kezdetén  eloszlatható  lett  volna;  főleg  ha  tekintetbe 
veszszük,  hogy  a  követelések  e  legkevesebbjével  szem- 
ben állottak  a  sokkal  népszerűbb  még  többet  köve- 
telők, kik  a  mellett  sokkal  jobban  is  voltak  szervez- 
kedve, a  mint  ezt  az  országgyűlés  legelső  napjai  s 
későbbi  hetei  eléggé  bizonyították, 

A  ház  az  április  6-iki  ülés  után  a  Széchenyi-gyász- 
ünnepély (április  8.)  s  az  igazolványok  beadása  miatt 
csak  9-ikén  tartotta  második  ülését,  melyen  Deákot 
a  ni-ik    osztályba   sorozták   ki.^   Ezután  az  alakulás 

'  Az  országgyűlés  állt  296  tagból,  vártak  még  be  16  meg- 
bízólevelet. Nem  jelentek  meg,  mert  nem  voltak  meghíva,  Erdély 
s  a  kapcsolt  részek  és  Horvát-,  Sziavon-,  Dalmátország  követei. 

vette  az  időt  igénybe ;  ezért  a  következő  ülést  16-ikáii 
tartották.  A  261  igazolt  képviselővel  megalakult  ház 
a  tisztikart  április  17-ikén  választotta  meg.  Elnök 
Ghyczy  Kálmán,  I.  alelnök  Tisza  Kálmán,  Il-ik  alel- 
nök Podmaniczky  Frigyes  lettek,  mind  a  határozati 
pártból,  mit  Hunfalvy  saját  pártjuk  szervezetlenségé- 
nek tulajdonit.  A  felirati  párt  ugyan  elkezdett  Gorove 
Istvánnál  április  7-ikén  értekezleteket  tartani,  melyeken 
Eötvös,  Szentiványi  Károly,  Kubinyi  Rudolf,  Lónyay 
Menyhért,  Hunfalvy  Pál  s  mások  meg  is  jelentek; 
de  Deák  nem  vévén  rajtok  részt,  három  találkozás 
után  elmaradtak. 

Kezdetben  a  nézetek  nagyon  mereven  álltak  szem- 
ben egymással.  Teleki  és  Nyáry  vezetése  alatt  a 
szemmellátható  többségből  álló  rész  azt  hangoztatta, 
hogy  egyszerűen  manifestummal  kell  felelni  a  trón- 
beszédre és  eloszlani.  Utóbb  nézetök  oda  módosult 
április  17-ike  után,  hogy  hozzon  az  országgyűlés 
„határozatot"  s  napolja  el  üléseit.  Ugyanekkor  a 
másik  párt,  mely  Deákot  vallotta  vezéréül,  „feliratot" 
s  az  országgyűlés  együttmaradását  kívánta.  Eleinte 
április  11 — IS-ikán,  majd  15 — 16-ikán  a  két  párt  fejei 
Nyárynál  s  a  megyeház  termében  közös  tanácskozá- 
sokban mérték  össze  fegyvereiket.  Amazt  azonnal 
vakmerő,  mindent  koczkára  tevő,  emezt  számító  és 
józan  politikának  kezdték  nevezni ;  de  mihamar  hozzá- 
tették ahhoz  a  bátor,  ehhez  a  gyáva  vagy  legalább 
is  a  túlságosan  óvatos  jelzőt;  majd  tovább  mentek 
s  bizonyos  körökben  a  határozatiak  hazaárúlóknak 
mondták  a  feliratiakat ;  ezek  amazokat  oktalanoknak. 
„El  akarják  adni  a  hazát  Ausztriának",  mondák  ezekről; 
„Garibaldit  várják",  mondák  azokról.  De  hát,  édes  Iste- 
nem, volnánk-e  igazi  magyarok,  ha  nem  gyanúsítanánk? 

A  nézetek  kivált  így  álltak  szemközt.  A  feliratiak 
azt  mondták  :  a  czél  nyilatkozni,  hogy  az  országgyűlés 
kiegészítendő,  az  1848-iki  törvények  visszaáUítandók 
s  ezek  alapján  felelős  minisztérium  nevezendő  ki; 
mert  addig  az  országgyűlés  nem  tanácskozhatik  s 
kivált  nem  a  trónbeszéd  által  kitűzött  legfontosabb 
két  tárgy,  a  koronázási  hitlevél  és  koronázás,  továbbá 
Magyarország  s  az  örökös  tartományok  közti  viszonyos 
érdekek  fölött ;  de  nem  tárgyalhat  a  nemzetiségek  kibé- 
kítéséről  és  megnyugtatásáról,  a  vallásegyenlőségről  és 
más  életbevágó  kérdésekről  sem.  Mindezt  legjobb  egye- 
nesen az  uralkodóhoz  intézett  feliratba  foglalni ;  mert 
ezekre  tőle  várunk  feleletet  és  orvoslást,  valamint 
biztosítást  a  jövőre ;  csak  ez  biztosítja  az  országgyűlés 
együttmaradását,  a  kibontakozás  reményét  a  nélkül, 
hogy  bármit  is  áldozna.  Ezt  kívánják  magok  a  tények 
is ;  mert  az  uralkodó  kezdeményezte  az  önkényuralom 
helyett  az  alkotmányra  visszatérést ;  ő  hívta  fel  a 
hatóságokat  szervezkedésre,  választásra ;  ő  hívta  össze 
az  országgyűlést ;  ő  nyitotta  meg  biztosa  által  és  hozzá 
egyenesen  intézni  a  szót,  volt  mindig  a  gyakorlat. 
Erre  első  lépés  a  válaszfelirat  és  ebben  az  ország- 
gyűlés csonkasága,  a  király  koronázatlan  állapota  nem 
lehet  akadály ;  mert  noha  trónfoglalása  a  magyar 
alkotmánynyal  ellenkező,  nem  jogszerű  tény ;  de  hát 
éppen  maga  akarja  jogszerűvé  tenni  s  az  országgyűlés 
első  érintkezése  úgy  is  minden  trónváltozásnál  csak  a 
még  meg  nem  koronázott  királylyal  történhetik;  sőt 
történelmünk  ismer  ú.  n.  koronázás  előtt  hozott  törvé- 
nyeket is. 

Ezzel  szemben  a  határozati  párt  azt  mondta,  hogy 
az  elsoroltak  csakugyan  az  országgyűlés  feladatai ;  de 
ebben  az  esetben  csak   határozatról  lehet  szó,  mely 

egyenesen  senkihez,  de  egyébként  mindenkihez  szól. 
Ezt  kivánják  a  következő  okok :  a  felirat  lényegében 
elismerése  volna,  hogy  az  uralkodó  jogszerű  öröklés 
útján  ült  a  trónra  s  így  elismerése  a  tizenkét  éves  tör- 
vénytelen állapotnak,  már  pedig  azt  senki  sem  akar- 
hatja; feliratot  nem  küldhetünk,  mert  nincs  kihez,  a 
nemzetnek  nincs  tudomása  V.  Ferdinánd  lemondásáról 
s  a  trónváltozásról ;  nem  közöltetett  48-ban  az  ország- 
gyűléssel, noha  ez  törvényesen  ült  együtt,  mert  elosz- 
latása törvényellenes  volt;  csak  határozat  alakjában 
szólhatunk  férfias  bátorsággal  és  egyenességgel  Európa 
népeihez,  csak  igy  adhatjuk  tudtára  bajainkat  és  szen- 
vedéseinket s  nyerhetjük  meg  rokonszenvét ;  továbbá 
a  határozattal  ráijesztünk  az  uralkodóra  és  kormányára, 
melyek  igy  kétségtelenül  engedni  fognak ;  végül  min- 
denekfelett ez  a  nemzet  közvéleményének  óhajtása. 
Mindezt  Tisza  Kálmán  alelnöki  beköszöntőjében  a  kö- 
vetkezőkép öntötte  alakba:  „nekünk  most  bátraknak 
kell  lennünk,  nemcsak  személyesen,  de  politikánkban 
is  és  mégis  óvakodnunk  kell  a  vakmerőségtől ;  nekünk 
okosaknak  és  előrelátóknak  kell  lennünk ;  de  fölöttébb 
vigyázni  egyszersmind,  nehogy  ezen  két,  magában 
megbecsülhetetlen  tulajdon  túlzása  által  gyáva  poli- 
tikát kövessünk,  óvatosságból  magunk  adjuk  fel  azt, 
mit  veszélyeztetni  nem  akartunk". 

Mind  e  nézeteket  és  okokat  bőven  megvitatták 
mindkét  részről.  Több  napi  tanácskozás  után  mindkét 
oldalról  többen  megpróbálták  az  egyesítést ;  de  nem 
sikerült,  mert  nem  sikerülhetett.  Deák  ismert  elvénél 
fogva  semmibenem  avatkozottmost  sem,  összejövetelekre 
nem  járt.  Ö  azt  várta,  hogy  a  nemzet  közvéleménye  dönt- 
sön ;  sőt  kényszerítőleg  lépjen  fel,  mintegy  azt  mond- 
ván: az  én   meggyőződésem    a    haza    sorsára   nézve 

Ugyanaz,  mint  a  tiéd ;  tehát  mondd  ki,  írd  meg  és 
vezérelj.  Ezért  Deák,  illetve  a  felirat  hivei,  előbb 
Bartal  Györgygyei  próbálták  meg  országgyűlési  pro- 
grammot  dolgoztatni  ki,  majd  Kazinczy  Gábornál 
kísérlettek  meg  holmi  egyesítést ;  nem  ment.  Amaz  nem 
bírta  a  párt  bizalmát,  emezt  nem  akarták  vezérökül. 

Április  22-ikén  találkoztak  Deák  hívei  először  érte- 
kezlet alakjában  az  Európa-szálloda  nagytermében,  a 
hol  130-an  jelentek  meg,  míg  az  ellenpárt  tagjainak 
száma  160 — 170  volt.^  Szervezkedés  azonban  Eötvös, 
Lónyay  Menyhért  és  Andrássy  Gyula  határozott  ellen- 
zésére nem  történt,  kik  ezt  Deák  kívánságára  jelen- 
tették ki.  Egyikök  azt  mondta,  hogy  ők  nem  párt  s 
nem  is  akarnak  párt  lenni ;  a  másik  meg  éppen  sze- 
rencsétlenségnek nyilvánította,  ha  párt  volnának ; 
végre  a  harmadik  szerint  pártalakításnak  nincs  még 
ideje,  várják  meg  a  vitát.  Mégis  annyit  határoztak, 
hogy  Eötvöst,  Szentiványi  Károlyt  és  Szalayt  elküldték 
Deákhoz ;  megkérték,  hogy  felirati  javaslattal  ő  lépjen 
fel  és  közölje,  hogy  mit  szándékszik  indítványozni? 
A  kiküldöttek  április  24-ikére  ígérték  a  választ. 

E  napon  újra  összegyűltek  s  Eötvös  előadta  Deák 
izenetét.  E  szerint  indítványa  három  részből  fog  állni : 
először  fejtegetni  fogja  alkotmányunk  elveit,  melyek 
a  pragmatica  sanctioban,  meg  az  1790 :  III.  t.-cz.-ben 
vannak  kifejezve,  s  kívánni  fogja  a  48-iki  törvények 
tényleges  életbeléptetését ;  másodszor  szólani  fog  a 
készítendő  irat  alakjáról ;  harmadszor,  hogy  ezt  az 
iratot  kihez  intézzék.  Ez  az  izenet  élénk  vitára  adott 
alkalmat ;  hol    egyik,    hol   másik   része   eUen   tettek 


^  Lónyay   a  feliratiakat   136-ra,    a    határozatiakat    150-nél 
többre  teszi. 


288  HARMADIK   FEJEZET. 

kifogást.  Volt,  ki,  mint  Kazinczy  Gábor,  állandó  bizott- 
ságot javasolt  a  felirat  megkészítésére,  mely  szükség 
szerint  hívja  össze  a  pártot ;  mert  bármely  eshető- 
séggel szemben  az  ország  legalább  tudni  fogja,  hogy 
ez  a  gyanúba  fogott  párt  mit  akart.  Azonban  a  több- 
ség ezt  sem  fogadta  el,  mert  tudta,  hogy  Deák  már 
írja  a  feliratot.  Április  25-ikén  is  tehát  csak  azt  hatá- 
rozták, hogy  Andrássy  Gyala,  s  a  már  kiküldött  három 
tag  érintkezzék  Deákkal  és  hívják  össze  a  pártot,  ha 
szükségesnek  látják. 

Időközben  a  határozatiak  is  megállapították  pro- 
grammjukat,  a  melyet  gr.  Teleki  László,  Tisza,  Nyáry, 
báró  Podmaniczky  Frigyes  és  Madarász  József  szerkesz- 
tettek. Lényege  az  volt,  hogy  az  országgyűlés  kiegé- 
szítése előtt  nem  tanácskozhatnak;  pedig  mind  tör- 
vényes függetlenségünk,  mind  a  48-iki  szabadelvű 
politika,  mind  anyagi  érdekeink  szempontjából  fontos 
érdekek  állanak  előttünk.  Hazánk  törvényes  függet- 
lensége kívánja  a  trónról  való  lemondás  elintézését, 
e  függetlenség  kifejtését  és  elismerését,  a  48-iki 
törvények  életbeléptetését,  a  teljes  amnestiát ;  a  sza- 
badelvű politika  követeli  viszonyunk  rendezését  Horvát- 
országgal, a  jogegyenlőség  kiterjesztését  a  nemzeti- 
ségekre, a  vallási,  politikai  és  polgári  egyenlőséget,  a 
velünk  személyes  unióban  élt  ausztriai  államok  jólétének 
előmozdítását,  belügyeinkben  az  úrbéri  maradványok 
megszüntetését,  az  ipar  és  kereskedelem  szabadságát ; 
az  anyagi  érdekekre  nézve  a  hitelintézet  felállítását,  a 
közlekedés  rendezését,  Horvátország,  Erdély  s  Fiume 
vasutainak  Budapestről  kiépítését  s  végül  a  megyék- 
nek népképviselet  alapján  rendezését.  Mindezt  azon- 
ban, mert  nincs  kinek  elmondani,  csak  egy  hatá- 
rozatba lehet  foglalniok. 

Mondják,  a  kik  ismerik  az  akkori  események  titkos 
rugóit,  hogy  mindezeknek  még  előbb  egy  manifestumban 
kimondását  kivált  Madarász  József  és  gr.  Teleki  óhaj- 
totta. Teleki  azért,  mert  ismert  drezdai  elfogatása  s 
ezutáni  megkegyelmeztetése  miatt  e  túlzással  akarta 
a  gyanút  elhárítni,  mintha  politikai  tartózkodást  vagy 
éppen  lemondást  igért  volna ;  de  máskülönben  ő  nem- 
csak ennek,  hanem  még  a  határozati  pártnak  győzel- 
mét sem  óhajtotta  s  tulajdonképen  akarata  ellen  kény- 
szerült vezérkedni  oly  ügyben,  melynek  helyességéről 
nem  volt  meggyőződve.  Beöthy  Ákos  ehhez  még  többet 
tesz  s  azt  mondja,  hogj'  itthon  Telekit  mindenki 
m.  Napóleon  meghittjének  tartotta,  kiről  az  volt  elter- 
jedve, hogy  szakítás  esetén  kész  beleavatkozni  Magyar- 
országjavára. Ezt  Deák  is  hallotta,  ki  rendkívül  sötéten 
látta  a  helyzetet  s  magához  kéretve  Telekit,  így  szólt 
neki:  „Mint  becsületes  ember,  mondd  meg  nekem, 
hogy  ha  köztünk  és  az  uralkodóház  közt  szakításra 
kerül  a  sor,  bizonyos  vagy-e  benne,  hogy  Napóleon 
segítségünkre  fog  sietni?"  Teleki  azt  felelte,  hogy 
neki  erre  semmi  biztosítéka  nincs.  Csak  ekkor  hatá- 
rozta el  Deák  a  fölirat  megírását,  melyet  elküldött 
Telekinek,  ki  azt  elolvasva,  visszavitte  ;  megköszönte 
Deák  figyelmét  és  szótlanul  távozott.^ 

Mindez  kétségtelenül  erősítette  volna  a  felirati 
pártot,  ha  a  kormány  abban  az  időben  nem  látta  volna 
jónak  a  hangúlat  czélzatos  elkeserítését.  Ugyanis  idő- 
közben kiadta  szigorú  rendeletét  április  24-ikén  az 
adóbehajtásra  nézve,  mely  szerint  erre  szükség  esetén 
fegyveres  erő  is  igénybe  veendő ;   továbbá  az  enyhe 

*  Kónyi  Deák  Beszédei,  ül.  és  Máriássy  Béla.  A  magyar 
törvényhozás  tört.  IX.  27.  1.  s  több  más  helyen  is. 

Ferenczi :  Deák  F.  étete.  H.  19 

és  simulékony  magyar  trónbeszédre  feleletül  íratta 
Schmerling  az  uralkodó  május  elsei,  a  birodalmi 
tanácsot  megnyitó  beszédet,  mely  valóságos  vissza- 
lépést jelentett  a  magyar  trónbeszéddel  szemben  s 
ezt  czélzatosan  leszállítani  iparkodott. 

Az  adónak  e  szigorú  behajtására  vonatkozó  rendelet, 
mint  ismeretes,  a  megyék  azon  határozatából  eredt, 
hogy  a  törvénytelen  adó  beszedésében  közre  nem 
működnek ;  ugyanekkor  a  megyék  természetesen  házi- 
adót vetettek  ki  s  most  az  a  közvélemény  támadt, 
hogy  ez  törvényes,  emezt  megfizetik,  amaz  törvény- 
telen, tehát  nem  fizetik.  Ez  az  adórendelet  oly  hatással 
volt  a  felíratlak  közül  is  többekre,  hogy  ezek  azt 
mondták :  íme,  a  császár  egyezni  nem  akar,  többé 
nem  lehet  szó  feliratról,  sőt  ez  gyávaság  volna.  Nyáry 
a  határozatiak  részéről  azonnal  zárt  ülésben  akarta 
volna  tárgyalni  e  kérdést,  s  oly  erélyes  határozatot 
kívánt  hozatni,  mely  tiltakozás  legyen  az  adóbehajtás 
ellen ;  de  úgy,  hogy  a  népet  ellentállásra  ne  lázítsák 
és  a  külföldet  meggyőzzék,  hogy  a  bécsi  kormány 
nem  viseltetik  jóakarattal  irántunk.  Erről  szintén  folyt 
a  tanácskozás  a  megyeházán.  A  felíratlak  véleménye 
az  volt,  hogy  a  külföld  e  határozattal  nem  fog  törődni 
s  mert  az  adófizetésben  úgy  is  megvan  már  a  megyei 
ellenállás,  nem  lehet  a  határozatnak  oly  alakja,  mely 
ezt  még  nagyobbá  ne  tegye  s  ne  növelje  egy  kül- 
segélyben  vagy  esetleges  forradalomban  a  reményt  és 
vágyat. 

Erről  május  3-ikán  a  felíratlak  is  tanácskoztak,  kik 
nem  vélték  ugyan  Nyáry  javaslatát  elvetendőnek  a 
körülmények  miatt ;  de  élét  kívánták  venni  azzal,  hogy 
a  felirat  és  határozat  közti  nagy  vitára  akarták  halasz- 
tatni.  Ezt  Deák  vitte  keresztül.   Neki  személyesen  az 

adóügyi  rendelet  kiadása  után  véleménye  kezdetben  az 
volt,  hogy  mert  minden  úgy  is  hiában  való,  lépjen  a  két 
párt  fusióra  s  csak  Vay  egy  távirata  mondatta  le  e  ter- 
véről, mint  Apponyi  írja  május  2-ikán  Vaynak.  Ekkor 
döntötte  el  magában,  hogy  a  felirat  mellett  marad  s  még 
a  május  elsei  trónbeszéd  sem  ingatta  meg,  noha  tudta, 
hogy  most  már  a  határozatiak  győzelme  biztos  s  ezt  meg 
is  mondta  azonnal  Apponyinak,  ki  szintén  előre  irta,  hogy 
az  országgyűlést  el  kell  majd  oszlatni,  mert  a  kor- 
mány egy  kézre  dolgozik  az  emigratioval,  midőn  a 
kibékülés  küszöbén  ily  rendeletet  adat  ki  s  ily  trón- 
beszédet tartat.  Ezt  csak  úgy  értelmezhették,  hogy  a 
bécsi  bürokráczia  a  conservativek  s  a  kiegyezés  bukását 
akarja.  Deák  nézetváltozásának  magyarázata  az,  hogy 
nem  akart  a  bécsiek  kezére  dolgozni ;  de  ezzel  egy- 
szersmind biztosította  a  jövőt  a  kiegj^ezés  számára. 

E  közben  az  országgyűlés,  az  április  17-iki  meg- 
alakulás óta,  egész  április  hóban  a  követi  igazolással 
foglalkozott,  egy  pár  bizottságot  választott  meg,  melyek 
közül  a  kérvényibe  Deákot  csak  a  negyedik  helyre 
választották  be  89  szavazattal,  míg  Teleki,  Nyáry, 
Bónis  Sámuel  előtte  98-at  kaptak ;  de  az  is  igaz, 
hogy  Deák  egyetlen  ülésen  sem  volt  jelen,  sem  véle- 
ményt nem  mondott,  sem  tanácsot  nem  adott.  Ezalatt  tör- 
tént április  27-ikén  éjfél  után  fél  egykor  Palóczy  László 
halála,  mire  a  ház  elhatározta,  hogy  három  napra  ülé 
seit  elnapolja,  hatheti  gyászt  visel  és  temetési  költ- 
ségeit a  ház  viseli.  így  a  követi  igazolások  s  egyebek 
benyúltak  május  elejéig.  Végre  május  8-ikára,  egy 
szerdai  napra  tűzték  ki  Deák  indítványát,  miközben 
7-ikén  az  osztályokat  újra  alakítván,  Deákot  a  IX-ikbe 
sorsolták  ki.  Ez  a  késedelmezés  volt  az  oka,  hogj 
május  elsején  a  bécsi  trónbeszéd  megelőzhette  a  fel~ 

irati  javaslatot,  mire  még  a  Pesti   Napló  is  azt  írta, 
hogy  megelőztetni  részünkről  nagy  hiba  volt. 

Deák  javaslatát  azonban  május  első  napjaiban 
már  több  híve  ismerte;  ismerték  többen  a  határoza- 
tiak közül  is,  nemcsak  Teleki  László  ;  sőt  úgy  tudjuk, 
hogy  Teleki  és  Nyáry  küldöttekként  is  jártak  nála  a 
párt  megbízásából.  Deák  közölte  velők  magát  a  javas- 
latot s  kérdezte  tőlök : 

—  Van-e  elvenni  vagy  hozzáadni  valótok? 

—  Nincs;  —  felelték  —  elfogadjuk  határozat 
alakjában.^  Nyáry  csak  azt  jegyezte  meg,  hogy  az  „ese- 
tenként való  érintkezés"  minket  a  Reichsrathba  visz ; 
de  utóbb  a  vita  alatt  hallgatott  róla. 

Ebből  is  kitűnt  az,  hogy  a  két  párt  közt 
a  pillanat  nagy  kérdésére,  azaz  Magyarország  és  a 
birodalom  közjogi  viszonya  elintézésének  lényegére 
nézve,  elvi  eltérés  nincs  s  ez  így  maradt  az  egész 
országgyűlés  alatt,  sőt  így  1866-ig ;  mert  ebben  mind- 
kettő ugyanazt,  a  nemzet  közmeggyőződését  fejezte 
ki.  Az  eltérés  tehát  csak  alaki  volt.  Sőt  Deák  is  mondja, 
noha  a  fölirat  törvényességét  feltétlenül  védi,  hogy 
a  feliratot  a  határozattal  szemben  kivált  politikai  és 
észszerűségi  érvek  támogatják  s  így  a  szigorú  törvé- 
nyesség helyett  főleg  politikai  szemponttal  indokolta. 

Annyi  bizonyos,  hogy  mivel  éppen  ezért  nagyfon- 
tosságú volt  a  felirat  tartalmának  egyhangú  elfogadása 
s  ezáltal  annak  bebizonyítása,  hogy  az  alapelvekre 
nézve  az  egész  ország  egyetért:  gr.  Károlyi  Ede  azt 
javasolta  pártja  értekezletén,  hogy  ellenindítványt  ne 

^  Midőn  utóbb  május  7-ikéii  éjjel  Teleki  meglőtte  magát, 
sokan  azt  beszélték,  hogy  Teleki  elolvasván  Deák  fölirati  javas- 
latát, belátta,  hogy  olyat  írni  nem  bír,  hiúság  és  kétségbeesés 
adta  kezébe  a  fegyvert.  Ez  természetesen  csak  mende-monda. 

tegyenek ;  mert  a  Deák  javaslata  úgy  is  magában  fog- 
lalja alapjogainkat  úgy,  mint  a  saját  programmjuk, 
kivéve  a  külpolitikára  vonatkozókat,  miket  Deák  úgy 
is  bizonyosan  elfogadna ;  a  mi  pedig  a  belszervezetre 
vonatkozó  nyolcz  külön  programmpontjukat  ületi,  foglal- 
ják egy  második  határozatba ;  ezeket  a  ház  úgy  is  egy- 
hangúlag magáévá  teszi  s  Így  amabban  csak  a  formára 
fognak  eltérni,  emebben  pedig  mindkét  tekintetben 
egységes  vélemény  áll  elŐ.  Ez  párthatározat  lett. 

Természetesen  Teleki  nem  térhetett  ki  előle,  hogy 
mindezt  a  házban  Deák  beszéde  után  ne  ő  adja  elő ; 
a  szavazás  eredménye  pedig,  nagy  többségükre  tekin- 
tettel, kétséges  nem  volt. 

Hallván  ezt  a  felíratlak,  május  4-ikén  az  Európában 
ők  is  összegyűltek  s  azt  végezték,  hogy  szólásra  lehető 
sokan  iratkoznak  fel ;  fejtegetni  fogják  a  felirati  javaslat 
más-más  oldalát  s  nyilatkoznak  a  formáról  is,  hogy 
így  a  vita  nyújtásával  irányítsák  a  közvéleményt,  lehe- 
tőleg hódítsanak  meg  többeket  a  másik  pártból,  has- 
sanak az  örökös  tartományok  képviselőire  és  Európára, 
mely  még  mindig  nem  ismeri  viszonyunkat  Ausztriával. 
A  terv  részleteire  s  a  szerepek  kiosztására  május  8-ikán 
délutánra  új  értekezletet  határoztak,  mert  ezt  már  a  ja- 
vaslat hatása  alatt  akarták  tartami,  melytől  sokat  reméltek. 

Azonban  váratlan  eset  történik.  Május  8-ikán  10 
órakor  megnyitja  Ghyczy  az  ülést  és  így  szól:  „Sze- 
rencsétlen az  én  elnöki  állásom,  mert  nagy  veszteségeket 
és  fájdalmakat  vagyok  e  helyről  hirdetni  gyakran 
kénytelen".  Erre  bejelenti,  hogy  gr.  Teleki  László  a 
május  7-ike  és  8-ika  közti  éjen  —  ^meghalálozott". 
E  szóval  jelentette  tudniillik  azt,  a  mi  villámgyorsan 
terjedt  szét  a  városban  s  a  mit  már  mindenki  tudott 
is,  hogy  Teleki  meglőtte   magát.    Kérdezte   aztán  az 

általános  meghatottság  és  megdöbbenés  közt,  hogy 
megkezdjék-e  a  napirend  feletti  tanácskozást? 

Ekkor  Deák  szólalt  fel,  a  kinek  ez  volt  első  szava 
a  házban  s  röviden  kijelentvén,  hogy  e  nagy  vesz- 
teség hatása  alatt  ő,  a  ki  egyszersmind  egy  fiatal- 
kori, régi  hű  barátot  veszített  az  elhunytban,  nem 
bírna  oly  fontos  tárgyról  tanácskozni,  mely  több  kedély- 
nyugalmat kíván,  tehát  legalább  hétfőig  (e  napon 
szerda  volt)  a  tárgyalás  elhalasztását  kéri. 

A  ház  ezt  közmegindúlás  és  helyeslés  közt  elhatá- 
rozta és  ekkép  történt,  hogy  Deák  felirati  javaslata 
előbb  jelent  meg  német,  franczia  és  angol  lapokban, 
mint  a  hogy  előadta  a  házban  és  magyar  lapok  közöl- 
hették volna.  Jegyezzük  meg  végül,  mint  az  idők 
fanatismusát  jellemző  vonást,  hogy  egyelőre  Teleki 
öngyilkosságát  senki  sem  akarta  elhinni;  mindenki 
orgyilkosságról  beszélt,  mindenki  vértanúságot  emle- 
getett s  voltak,  a  kik,  midőn  Deák  az  ülésből  távozott, 
rámutattak,  mint  Teleki  gyilkosára  s  ezért  is  igen  jól 
történt,  hogy  ravatalánál  a  búcsúbeszédet  Eötvös,  a 
legkétségtelenebb  feliratiak  egyike  tartotta. 


NEGYEDIK  FEJEZET. 
Az  első  felirati  vita. 

DEÁK   EliSÖ   PBtiTRATI  JAVASLATA  MÁJUS  13-IKÁN.  —  KNNEK  ALAPTERVE. 

—  TARTALMA.    —   JELLEMZÉSE.    —    HATÁSA.  —  RECHBEEG  JEGYZÉKE. 

—  A  FELIRATI  VITA.  —  TISZA  ÉS  TELEKI  BESZÉDEI.  —  A  VITA  ÁLTA- 
LÁNOS JELLEME.  —  A  FELIRATI  ÉS  HATÁROZATI  SZÓNOKOK.  —  RÉVÉSZ 
BESZÉDE.  —  DEÁK  VÁLASZA  JÚNIUS  4-IKÉN.  —  A  JÚNIUS  5-IKI  SZA- 
VAZÁS. —  A  RÉSZLETES  VITA.  —  VITA  A  TRÓNLEMONDÁS  KÉRDÉ- 
SÉBEN. —  DEÁK  A  VÁRADY  HATÁROZATI  JAVASLATA  ELLEN.  —  A 
FELIRAT   MEGSZAVAZÁSA.    —    A   ROSSZ     HATÁS.    —    A   HÁZ   MŰKÖDÉSE. 

—  A  FELÍRAT  A  FŐRENDEKNÉL  ÉS  FELVITELE  BÉCSBE.  —  AZ  ELFO- 
GADÁS MEGTAGADÁSA.  —  ÉRTEKEZLETEK,  MINISZTERTANÁCSOK.  — 
KIHALLGATÁSOK,  GHYCZY  JEGYZÉSEI.  —  A  KÖZÉPÚT.  —  A  JÚNIUS 
30-IKI  LEIRAT.  —  A  LEIRAT  A  REICHSRATHBAN.  —  ORSZÁGGYŰLÉSI 
ÉRTEKEZLETEK  A  LEIRATRÓL.  —  MEGÁLLAPODÁS  AZ  EREDETI  FEL- 
mATBAN.    —   BÖSZÖRMÉNYI     KÜLÖN     INDÍTVÁNYA.    —   A    JÚNIUS     6-IKI 

ZÁRT   É3   NYÍLT    ÜLÉS.    —    A   FELIRAT   ÁTADÁSA   JÚNIUS    8-IKÁN. 

Május  13-ikán,  hétfőn,  az  április  24-iki  adóbehaj- 
tási rendelet  miatti  csomó  panaszlevél  után,  tette 
meg  Deák  örökre  történelmi  jelentőséget  nyert  elő- 
terjesztését. Ma  is  számosan  élnek  még,  a  kik  a 
karzaton  szorongva  hallgatták,  a  mint  éljenzés  és 
taps  között  felállva,  majd  néma  csendben,  mély  hang- 
ján szólni  kezdett :  „Nehéz  idők,  vészteljes  idők  men- 
tek el  fölöttünk.  Végenyészet  szélén  állott  nemzetünk. 
De  az  isteni  gondviselés,  midőn  egyrészről  annyi 
szenvedéssel  sájtott,  másrészről  erőt  ébresztett  keb- 
lünkben, hogy  el  ne  csüggedjünk  és  a  veszélyben 
forgó    hazát    még   foróbban   szeressük.   Adja   Isten, 

hogy  tanultunk  légyen  a  kisértet  nehéz  napjaiban,  s 
kik  egyek  voltunk  szenvedésben,  egyek  legyünk 
működéseinkben  is." 

E  nyugodt,  egyszerű  hang,  erős  és  velőkig  ható 
tartalom,  mely  súlyos  mondataival  olyanszerű,  mint 
az  aranyveretű  éremre,  vagy  gránitba  vésett  monda- 
tok sorozata :  jellemzi  az  egész  beszédet  és  felirati 
javaslatot.  Deák  szándékosan  itt,  mint  utóbb  is  állan- 
dóan a  kiegyezés  kérdéseiben,  még  takarékosabb 
a  szónoki  fogásokkal,  mint  minő  mindenesetre  volt 
pályája  első  felében ;  annál  a  fontosságnál  fogva, 
mely  szerint  itt  csakis  a  meztelen,  de  fénylő  igaz- 
ságnak kell  ragyognia  és  önbecset  igazolnia,  nem 
öltöztette  a  tartalmat  semminemű  díszbe.  És  ez  volt 
a  helyes.  E  nagy  pillanatban,  midőn  a  haza  sorsa 
forgott  szóban,  semmiesetre  sem  volt  szabad  a  szenve- 
délyek felizgatásához,  az  ítélő  erő  elvakításához  folya- 
modni és  Deáknak  ez  tervszerű  szándéka  volt.  Ekkép 
egy  valódi  remekmű  jött  létre,  melyet  Hunfalvy  már 
akkor    „sziklára  épített  világítótorony "-nak   nevezett. 

A  beszéd  teljesen  azon  alapterv  szerint  ké- 
szült, melyet  Deák  előre  pártjának  megjelölt.  Áll 
egy  rövid  bevezetésből,  mely  visszatekint  a  múlt 
szenvedéseire,  óhajtást  fejez  ki  a  jövőre  és  kiemeli 
azt  a  helyzetet,  hogy  most  „nem  a  törvények  értelme, 
hanem  alkotmányunk  lényege  s  alaptörvényeink  érvénye 
vonatik  kétségbe" ;  áll  magából  a  felirati  javaslat- 
ból, melyet  felolvasott;  azután  annak  bebizonyításá- 
ból, hogy  ez  a  felirat  az  uralkodóhoz  intézendő ; 
végül  abból  a  befejezésből,  hogy  ez  a  politika  nem 
gyáva  és  őt  a  közvélemény  ellenkező  nyilatkozatai- 
val szemben  megnyugtatja  önmeggyőződése.  A  beszéd 
tehát  e  három  kérdésen  fordul  meg,  hogy  miután  az 

országgyűlés  „megalakult",  ebben  az  első  ünnepé- 
lyes felszólalásban :  „mit  mondjunk?  kinek  mondjuk 
el  azt,  mit  mondanunk  kell?  s  minő  alakba  öntsük 
megállapodásunk  eredményeit  ?" 

Maga  a  felirat  vázolja  röviden  az  absolutismus 
tizenkét  esztendejét.  Most  az  uralkodó  felhagyott  a  kény- 
uralommal; de  bárha  ők  is  fátyolt  vetnek  a  múltra,  föl  kell 
szólalniok,  mert  az  októberi  diploma  megtámadja  az 
ország  törvényes  önállását  és  függetlenségét.  Elveszi 
ősi  alkotmányos  jogunkat,  mert  a  közadó  és  katonaál- 
litás  összes  kérdéseit,  a  pénz-,  hitel-,  hadügy,  vám  és 
kereskedelem  leglényegesebb  részeit  a  birodalmi  tanács 
alá  rendeli,  sőt  hazánkat  közigazgatásilag  is  attól 
teszi  függővé,  úgy  hogy  csak  névre  volna  „Magyar- 
ország, tettleg  pedig  osztrák  provinczia".  Mindez 
ellenkezik  nemcsak  törvényeinkkel,  hanem  az  1723-iki 
alaptörvényt,  a  pragmatica  sanctiót,  egyenesen  meg- 
támadja, mely  hazánk  önállását  kétoldalú  szerződés 
alakjában  biztosítja ;  ezt  megerősítette  Mária  Terézia 
az  1741  :  Vm.,  H.  Leopold  az  1790 :  X.  és  XH., 
I.  Ferencz  az  1827  :  Ül.  t.-cz.-ben,  V.  Ferdinánd 
királyi  hitlevelében  és  az  1848-iki  törvényekben,  e  mel- 
lett a  pragmatica  sanctio  egyoldalúlag  föl  sem  bontható. 

Ugyané  törvényekből  világos,  hogy  hazánk  és 
Ausztria  közt  personal  unió  van ;  „a  valóságos  real- 
unionak  nyoma  törvényeinkben  nincs".  A  personal 
unió  bizonyítékai,  hogy  a  pragmatica  sanctio  nélkül 
Magyarország  III.  Károly  után  választhatott  volna 
más  királyt  is,  nem  Mária  Teréziát;  a  női  ág  kiha- 
lása esetére  a  királyválasztás  joga  visszaszáll  a  nem- 
zetre s  újra  választhat  más  uralkodót,  mint  Ausztria ; 
Magyarországban  a  kiskorú  király  gyámja  a  nádor, 
Ausztriában   legközelebbi    atyai   rokona;    az    örökös 


298  NEGYEDIK   FEJEZET. 

tartományok  politikailag  1723-ban  a  német  biroda- 
lomhoz tartoztak,  hazánk  sohasem ;  e  viszonyon  I. 
Ferencz  sem  változtatott  1804-ben;  ma  meg  az  örö- 
kös tartományok  tagjai  a  német  szövetségnek,  hazánk 
nem  s  így,  ha  belépnénk  a  birodalmi  tanácsba,  ez 
minket  nemcsak  az  osztrák,  hanem  a  német  szövet- 
ség érdekeinek  is  alávetne. 

„Felhozzák  ellenünk,  hogy  a  birodalom  érdeke  a 
legfőbb  tekintet."  Lehet  igaz,  de  hazánk  nem  az 
örökös  tartományokkal,  hanem  az  uralkodóval  szer- 
ződött ;  jogairól  nem  mondhat  le,  de  nem  is  kell ; 
Svéd-  és  Norvégország  példája  eléggé  mutatja,  hogy 
két  ország  a  personal  unióval  megállhat  egymás  mel- 
lett. Mi  a  birodalom  fönnállását  veszélyeztetni  nem- 
csak nem  akarjuk,  hanem  önállásunk  biztosítása 
mellett,  „politikai  tekintetekből"  készek  vagyunk 
súlyos  terheiben  osztozni;  azonban  csak  mint  önálló, 
független,  szabad  ország  egyezkedhetünk  a  birodalom 
részeivel,  mint  önálló,  független  szabad  országokkal ; 
alkotmányos  önállóságunkat  s  törvényes  független- 
ségünket föl  nem  áldozhatjuk  semmi  tekinteteknek, 
semmi  érdekeknek.  Nem  egyezhetünk  meg  a  közadó 
és  katonaállitás,  a  törvényhozás,  kormányzat  és  köz- 
igazgatás bárminemű  közösségében,  nem  lépünk  be 
sem  a  birodalmi  tanácsba,  sem  semmi  birodalmi  közös 
népképviseletbe. 

Másik  lényeges  tárgy  az  országgyűlés  kiegészí- 
tése. Sem  Erdély,  sem  Horvát-  és  Szlavonország,  sem  a 
határőrvidék,  Fiume  s  a  tengermellék  meghíva  nin- 
csenek ;  pedig  a  pragmatica  sanctio  biztosítja  hazánk- 
nak éppen  úgy  területi,  mint  politikai  integritását. 
Az  országgyűlés  egyik  czélja  a  nemzetiségek  meg- 
nyugtatása a  lehetőség    határai  közt ;  ezt  az  ország- 

gyűlés  kiegészítése  nélkül  nem  tehetjük.  Erdély 
meghívása  az  unio-törvény  értelméből  következik  s 
meg  nem  hívása  ellenkezik  a  pragmatica  sanctioval. 
Horvátországgal  a  közös  viszonyok  sem  egyenlíthe- 
tők ki,  míg  meghíva  nincs.  Míg  tehát  ezek  mind 
meg  nem  jelennek,  törvények  alkotásába  s  koronázási 
egyezkedésekbe  nem  bocsátkozhatunk. 

A  48-iki  törvények  hatályon  kívül  helyeztettek; 
nincs  felelős  minisztériumunk,  esküdtszéki  sajtóbíró- 
ságunk, a  közadót  absolut  hatalommal  rójják  ki, 
törvényeinkben  ismeretlen  indirect  adók  hozattak  be; 
sőt  az  absolut  rendszerrel  fólhagyás  keserű  gúnyja- 
képen, legújabban  elrendelték  a  közadónak  fegyveres 
erővel  felhajtását  is.  Törvényeink  mind  e  jogokat  biz- 
tosítják, melyeket  egyoldalúlag  felfüggeszteni  nem  sza- 
bad, ez  egyenesen   a   pragmatica   sanctioba   ütközik. 

Óhajtja  az  országgyűlés  az  ország  belviszonyait 
a  teljes  jogegyenlőség  alapján  rendezni,  az  ezt  kor- 
látozó törvényeket  módosítni,  de  míg  felfüggesztett 
törvényeink  tettleg  visszaállítva  nincsenek,  nem  bocsát- 
kozhatik  sem  új  törvények  feletti  értekezésekbe,  sem 
egyezkedésekbe  s  így  mind  e  törvények  tettleges 
visszaállítását,  az  ezek  ellen  tett  összes  intézkedések 
azonnal  való  megszüntetését  sürgeti. 

Midőn  továbbá  V.  Ferdinánd  1848  deczember 
2-ikán  a  trónról  lemondott,  erről  Magyarországot 
külön  nem  értesítette  s  így  e  lemondás  formája  nem 
törvényes ;  ezért  tiltakozván  az  ebből  vonható  követ- 
keztetések ellen,  e  lemondásról  szóló  okleveleket 
beczikkelyezés  végett  utólag  közöltetni  kéri. 

Kívánja  a  száműzöttek  részére  az  amnestiát  s  az 
elítéltek  ítéleteinek  megszüntetését;  mert  ezek  telje- 
sen összeegyeztethetlenek    az   alkotmányosság  útjára 

téréssel,  a  hit  és  bizalom  visszaállításával,  és  ha  az 
uralkodó  csakugyan  szakított  az  absolut  rendszerrel, 
mind  e  kívánságokat  méltányolni  fogja.  Az  ural- 
kodó csak  a  koronázás  által  lesz  törvényes  magyar 
király ;  azonban  az  elsoroltak  mind  oly  előleges  fel- 
tételek, miknek  teljesítése  nélkül  tanácskozás  és 
egyezkedés  lehetetlenek. 

Ez  a  felirat  tartalma. 

A  második  kérdésre,  hogy  kinek  mondja  el  eze- 
ket az  országgyűlés  ?  a  felelet :  az  uralkodónak,  ki 
az  országgyűlést  összehívta,  mely  magától  össze  nem 
ülhet;  így  intézkedik  erről  nemcsak  régibb  pár  tör- 
vényünk, hanem  az  1848  :  IV.  t.-cz.  is.  Maga  a  nem- 
zet is  az  országgyűlés  „összehívását"  kívánta  s  most 
ez  történt  meg,  és  midőn  a  függő  fontos  kérdésekben 
nyilatkozni  akar,  ezt  csak  ahhoz  intézheti,  a  ki  egye- 
dül teljesítheti  az  alkotmányosság  követelményeit. 

Vannak,  a  kik  ezzel  ellenkezőleg  azt  mondják, 
hogy  V.  Ferdinánd  formailag  a  magyar  trónról  nem 
mondván  le,  a  mostani  uralkodó  még  nem  valóságos 
trónörökös  és  vele  tehát  fölirat  által  érintkezni  nem 
is  lehet.  Ebben  jogilag  van  is  igaz ;  de  ezt  ily  szem- 
pontból fogni  fel,  nincs  értelme;  a  tényt  megváltoz- 
tatni nem  lehet,  szükségtelen  összeütközésekre  vezetne 
s  így  észszerűbb  a  formahiány  pótlása,  „hogy  az 
érintkezés  a  fönnálló  hatalommal  lehetetlenné  ne 
tétessék".  Mások  viszont  azt  mondják,  hogy  a  még 
meg  nem  koronázott  királylyal  a  nemzet  nem  érint- 
kezhetik  felirat  által.  Ennek  azonban  a  magyar  közjog 
folytonos  gyakorlata  ellentmond ;  de  sőt  ily  érintkezés 
nélkül  maga  a  királyi  hitlevél  sem  volna  kiadható. 

Végűi  a  harmadik  kérdésre,  az  alakra  nézve, 
feliratot  indítványoz;  mert  határozatnak  hasonló  jog- 

alapon  megosztott  hatalommal  szemben  sem  ereje, 
sem  czélja  nincsen  s  ilyenre  példát  nem  ismer  a 
magyar  országgyűlési  gyakorlat.  Némelyek  azért  akar- 
nának inkább  határozatot,  mert  ez  a  nemzet  komoly 
akaratának  nyilatkozata,  a  felirat  pedig  kérelem.  De 
ez  nem  áll.  A  felirat  a  szabad  egyezkedés  formája 
a  két  egyenlő  törvényhozó  hatalom :  a  nemzet  és 
király  közt  s  hangja  ugyan  kérő  szokott  lenni ;  de 
teljesen  egyéb  okból,  tudniUik  az  alkotmányos  király 
iránti  tiszteletből.  A  manifestumról  bővebben  nem 
nyilatkozik ;  mert  ez  rendesen  fegyverre  támaszkodik 
s  helyzetünkben  semmi  értelme. 

A  befejezésben  óvja  a  házat  a  szakitás  kezde- 
ményezésétől s  igy  a  nemzetiségek  bizalmatlanságá- 
nak felébresztésétől.  Nem  mondja,  hogy  az  általa 
ajánlott  mód  okvetetlenül  sikerre  vezet ;  de  ne  a 
ház  idézze  elő  a  törést.  Csak  ez  igazolja  nemzetün- 
ket Európa  előtt  is.  Ezek  nézetei.  Lesznek,  kik  e 
politikát  nem  fogják  elég  merésznek,  sőt  félénknek 
fogják  tartani.  „Igenis,  ezen  politika  nem  a  koczkáz- 
tató  merészség  politikája,  hanem  az  óvatosságé ;  nem 
félénk,  hanem  erőnkhöz  s  helyzetünkhöz  van  mérve. " 
Itt  amannak  nem  is  volna  helye.  „Félénk,  sőt  gyáva 
az,  ki  önszemélyét  félti,  midőn  hazájának  sorsa  forog 
kérdésben;  de  ki  maga  nem  fél,  hanem  félti  a 
hazát ;  óvatos  nem  azért,  hogy  magát  baj  ne  érje, 
hanem,  hogy  a  haza  ne  szenvedjen,  az,  uraim,  nem 
félénk,  nem  gyáva".  „Koczkáztathatunk  mindent  a 
hazáért,  de  a  hazát  koczkáztatnunk  nem  szabad." 
Ennek  az  óvatosságnak  ajánlásában  nem  zavarja  őt 
meg  a  múlt  szenvedések  keserűsége,  melyet  érez 
ő  is,  de  érzi  keblében  azt  az  erőt  is,  hogy  job- 
ban  tudja   szeretni   e   hazát,   mint    gyűlölni  eUensé- 

geinket ;  nem  zavarja  őt  a  közvélemény  hangja  sem, 
mert  ezzel  szemben  van  egy  fontosabb  bíró  előtte : 
önlelkiismerete  s  ennek  parancsára  hajlott,  midőn 
most  meggyőződését  kijelentette. 

Deák  e  felirati  javaslata  részletes  válasz  a  trón- 
beszédre ;  de  csakis  arra.  Éppen  ezért  csak  egy  pár, 
leglényegesebb  közjogi  tény  kifejtésére  szorítkozik  s 
ezekben  sem  kíván  semmi  különöst,  újat,  meglepőt 
mondani,  hanem  egyszerűen  és  világosan  állítja  fel 
a  tényeket;  mert  ez  nemcsak  a  bécsi  kormánynak 
és  a  királynak  szólt,  hanem  szólt,  miként  egy  diplo- 
matiai  irat,  egész  Európának.  Ezért  kerül  benne 
minden  belügyi  kérdést,  mindent,  a  mi  bonyolódott 
viszonyaink  között  a  külföld  előtt  homályosnak,  zavart- 
nak tetszhetnék.  A  fő  benne  a  pragmatica  sanctión 
s  utóbbi  törvényeinken  alapuló  viszonyunk  kifejtése 
Ausztriához,  illetve  az  uralkodó  házhoz,  melyet  Deák 
tiszta  personalunionnak  nevez;  de  mivel  az  egyezkedés 
útját  elzárni  nem,  sőt  inkább  egyengetni  akarja,  míg 
egyfelől  mellőzi  azokat  az  összes  elméleteket,  melye- 
ket Bécsben  a  hódítás  jogára  alapítottak,  másfelől 
kifejezi  úgy  az  államadósságokban  résztvevés,  mint  a 
közös  ügyekben  alkudozás,  „esetenként  érintkezés"  haj- 
landóságát, a  melyek  a  48-iki  törvények  alapján  az  akkor 
homályban  maradt  kérdések  tisztázására  fognának  ve- 
zetni, s  e  törvények  ellenkező  értelmezése  miatt  az  ismert 
félreértéseknek  és  a  forradalomnak  okaivá  váltak. 

A  tiszta  personal  unió  kifejtése  szólt  továbbá  nem- 
csak a  külföldnek,  hanem  itthon  is  a  conservativek- 
nek,  kik  a  47-es  dualismus  alapján  állva,  készek 
voltak  lemondani  úgy  a  48-iki  törvényekről,  mint  a 
belőlök  folyó  parlamentáris  kormányzatról.  De  velők 
szemben  a  jogfolytonosság  valódi  lényegét  fejtette  ki 

s  egyszerre  a  törvénytudós,  de  egyszersmind  —  a  mint 
Kechberg  mondta  —  az  államférfiú  tekintélyével  lép  fel ; 
ezért  nem  említi  sem  azt,  a  mi  48 — 49-ben  történt,  sem 
nem  ereszkedik  különös  recriminatiókba  a  tizenkét 
évi  kényuralom  miatt.  Ezeknek  czélja  úgy  sem  volna, 
amazok  nem  tartoznak  a  lényegre.  A  lényeg  az,  hogy 
a  jogban  1848  április  11-ike  az  alap,  erre  kell  állani; 
a  kiindulás  nem  lehet  sem  1847,  sem  1860;  amazt 
meghaladta  1848,  emez  ránk  nézve  semmis.  Ezt  külö- 
nösen azokkal  szemben  kellett  hangsúlyozni,  a  kik 
azt  mondták,  hogy  az  1848  előtti  állapotokat  nem  a 
különben  is  magyarázható  törvényszövegekből,  hanem 
az  akkori  tényekből  kell  megítélni,  a  melyek  pedig 
nem  personal  unióra,  hanem  a  közös  ügyek  központi 
kezelésére  mutatnak ;  Deák  álláspontja  pedig  az,  hogy 
1848-ban  nem  új  jogokat  vívtunk  ki,  hanem  a  régi 
jogoknak  adtuk  helyes  magyarázatát  s  öntöttük  az  idők 
kívánalmai  szerinti  formákba. 

Végre  szólt  ez  a  felirat  a  május  elsei  bécsi  trón- 
beszédnek. Ez  a  beszéd,  melylyel  a  birodalmi  tanácsot 
az  uralkodó  megnyitotta,  világos  hadizenet  volt  a  magyar 
országgyűlésnek  s  az  októberi  magyar  kormányférfiak 
nak  és  teljesen  elmosta  annak  a  békülékeny  iránynak 
reményét,  melyet  a  magyar  trónbeszéd  ébresztett.  Ugyan- 
is, míg  a  magyar  trónbeszéd  a  február  26-iki  pátenst 
nem  említette,  emez  rá  ismételve  hivatkozik ;  Magyar-, 
Horvátországot,  Szlavóniát  és  Erdélyt,  mint  a  biro- 
dalmi tanácscsal  szemben  mellérendelt  tartományokat 
sorolja  fel ;  az  októberi  diploma  és  februári  pátens  által 
kifejezett  és  kifejtett  összalkotmányt  oly  alapnak  állítja 
oda,  mely  ellen  az  uralkodó  mindennemű  föllépést  nyoma- 
tékosan vissza  fog  utasítni,  mint  az  összmonarchia  fönn- 
állása, az  összes  országok  és  népek  elleni  támadást. 

E  határozott  szó  ellen  csak  oly  határozott  szó 
lehetett  sikeres,  mint  a  Deáké  és  csak  ilyen  egyesít- 
hette újra  az  egész  nemzetet ;  mert  a  legtúlzóbb  hatá- 
rozatiak is  tartalmát  elfogadták,  csak  a  formában, 
mintegy  az  első  lépésre  nézve  tértek  el,  mint  Deák 
záróbeszédében  közhelyeslés  között  kifejezte.  E  pilla- 
natban arra  volt  szükség,  hogy  a  mit  az  országgyűlés 
mond,  az  ne  egy,  bár  nagyobb  párt,  hanem  az  egész 
nemzet  tántoríthatatlan  nyilatkozata,  egyhangú  credója 
legyen.  És  hogy  ezt  ily  hatalmas  módon,  éppen  Magyar- 
országon, a  széthúzás  e  hagyományos  nemzete  körében 
érte  el  Deák,  ez  ennek  a  feliratnak  egyik  legnagyobb 
dicsősége ;  talán  még  nagyobb,  mint  az  az  erő,  az  a 
világosság  és  czáfolhatatlanság,  melylyel  közjogunk  pár 
legfontosabb  tényét  kifejti,  és  a  mivel  Deák  kivívta 
az  egész  művelt  világ  méltó  elismerését,  ugyanakkor 
büszke  öntudattal  töltvén  el  minden  hazafi  keblét. 
Mondják,  hogy  beszédének  vége,  noha  polemikus  tar- 
talmú, nem  tett  kisebb  hatást,  midőn  az  óvatosság  és 
erély  politikáját  jellemezte  a  merészség  politikája 
felett ;  és  kivált  megnyert  minden  pártot  annak  elis- 
merése, hogy  a  „határozat"  a  trónralépésre  nézve 
nem  áll  ellentétben  a  törvényességgel;  végre  midÖn 
politikai  szempontokra  hivatkozva,  engedményt  tett  a 
kiegyenlítés  eszméjének,  megmutatta,  hogy  nem  rideg 
jurista, minek  aLajthán-túliak  hirdetni  szerették,  hanem 
államférfiú.  „Minél  tovább  szólt,  —  írja  Kecskeméthy 
—  annál  ihlettebb  s  magasztosabb  hangúlatra  emel- 
kedett a  közönség,  s  midőn  szólni  megszűnt  s  a  lel- 
kesedés kitörései  elhangzottak,  azon  mély  megindulás 
fogta  el  a  szíveket,  melynek  szülője  azon  tudat,  hogy 
egy  nevezetes  történeti  tény  tanúi  valának." 

A  felirati  javaslat  hatása  külföldön  és  itthon  egyéb- 

ként  ma  már  jóformán  elgondolhatatlan.  A  magyar 
kiadás  több  mint  százezer  példányban  kelt  el,  Bécsben 
egy  nap  alatt  huszonnégyezer  példányt  adtak  el  belőle  ; 
a  herczegprimás  külön  látogatásban  fejezte  ki  Deáknak 
tiszteletét  és  háláját,  az  összes  világlapok  a  legnagyobb 
elismerés  hangján  szóltak  róla,  s  Apponyi,  ki  a  május 
13-iki  ülésen  Majláth  Györgygyei  maga  is  jelen  volt, 
16-ikán  azt  irta  Vaynak,  hogy  most  már  csak  1848 
lehet  a  kiindulás  s  ha  ebben  az  uralkodó  engedne, 
lehetne  kUátás  az  alkudozásokra.  így  fogta  fel  gr.  Kech- 
berg  is,  ki  e  tárgyban  gr.  Szécsen  Antal  segítségével 
haladék  nélkül  jegyzéket  intézett  a  monarchia  külügyi 
képviselőihez,  megjelölvén  a  szempontot,  melyből  e 
javaslatot  tekintetni  kívánja,  mely  az  alakban  nagyon 
mérsékelt,  de  eszméiben  éppen  oly  túlzó.  így  a  per- 
sonal  unióban  kiindulása  teljesen  hamis  és  nem  egyéb, 
mint  megtagadása  az  osztrák  monarchiának,  mint 
európai  államtestnek;  ellenkezőleg,  a  pragraatica 
santio  szelleme  s  az  ebből  folyó  gyakorlat  a  múltban 
egységes  államtestet  állapított  meg.  Ez  tény,  mit 
tagadni  nem  lehet.  De  másrészről  figyelmen  kívül 
nem  hagyható,  hogy  a  Magyarország  ellen  1848/49-ben 
folytatott  hadjárat  egy  külháború  jellegét  mutatja; 
leverése  annyi,  mint  hódítás  a  vele  járó  jogokkal. 
Annak,  hogy  ezt  csak  a  törvényes  állapot  helyreállí- 
tására irányúit  háborúnak  tekintse  az  uralkodó,  okve- 
tetlen  és  egyedüli  feltétele  az,  hogy  Magyarország 
ismerje  el  az  összmonarchiát.  Ez  maga  is  elég  volna 
megdönteni  Deák  állítását;  de  vannak  oly  törvények 
is  nagy  számmal,  melyek  ellene  szólnak,  mint  a  prag- 
matica  sanctio  (1723:11.  t.-cz.)  7.  §-ja,  az  1715:  VIII. 
t.-cz.,  mely  kizárja  a  magyar  nemzeti  hadsereg  esz- 
méjét, az  1741 :  XI.  t.-cz.  4.  §-ja,  mely  egy  általános 

állammmiszteriumról  szól;  ezzel  szemben  az  1790 :X. 
t.-cz.  csak  belső  kormányzatról  intézkedik  s  az  1848 .111. 
t.-cz.  is  elismeri  Ausztriával  a  törvényes  viszonyt.  Említi 
továbbá  czáfolatáúl  a  történelmi  tényeket  és  tekintve 
Ausztriának  nagyhatalmi  állását,  a  német  szövetséggel 
való  viszonyát,  az  európai  egyensúlyt,  hangsúlyozza 
egy  önáUó  Magyarország  lehetetlenségét ;  de  kijelenti, 
hogy  a  magyarországi  hamis  eszméket  éppen  oly  kevéssé 
akarja  anyagi  erővel  elnyomni,  mint  nekik  engedni. 
E  jegyzék  tehát,  midőn  az  összes  divatos  elméletekre 
támaszkodik,  egyszersmind  a  magyar  és  osztrák  fel- 
fogás közti  kiegyenlíthetetlen  ellentétet  élére  állítja. 
Mikor  tehát  május  16-ikán  megkezdődött  a  felirat 
feletti  vita,  akkor  már  Bécsben  ennek  és  az  ország- 
gyűlésnek is  sorsa  el  volt  döntve. 

De  ne  előzzük  meg  az  eseményeket. 

A  javaslat  előadása  után  Nyáry  azonnal  egy  kis 
vitát  támasztott  azzal  a  megjegyzéssel,  hogy  Deák, 
midőn  a  felirat  alakja  ellen  felhozható  ellenvetéseket 
előre  czáfolgatta,  megsértette  a  parlamenti  formákat. 
Deák  a  ház  tapsai  közt  utasította  vissza  a  vádat,  mely 
most  általános  bosszankodást,  más  kevésbbé  ünne- 
pélyes perczben  nevetést  ébresztett  volna  s  csak  azt 
mondták  rá,  hogy  Nyáry  elárulta  ezzel,  hogy  Deák 
az  ő  érveit  forgatta  ki.  így  zárult  a  magyar  parla- 
ment egyik  legfontosabb  ülése.  Az  általános  vita  kez- 
detét május  16-ikára  tűzték  ki. 

A  felirati  vita,  melynek  folyamát  benn  és  künn  a 
legnagyobb  érdeklődés  kísérte,  május  16-ikától  június 
4-ikéig  tartott.  A  míg  ki  nem  fogytak  belőle,  oly  for- 
mán folytatták,  hogy  felváltva  egyik  szónok  határo- 
zati, a  másik  felirati  párti  volt.  Tisza  Kálmán  nyitotta 
meg  a  vitát  a  határozatiak   részéről  és  három  szem- 


AZ   ELSŐ   FELIRATI   VITA.  307 

pontot  állított  fel:  első  a  mi  törvényes  állásunk, 
második  annak  kimutatása,  hogy  törvényes  független- 
ségünk európai  érdek,  harmadik,  hogy  hazánk  nem- 
zetiségeinek ügyeit  a  demokratia  és  jogegyenlőség 
igényei  szerint  kívánjuk  rendezni.  E  három  vonat- 
kozik a  felirat  tartalmára.  Az  első  szempontot  a  fel- 
irati javaslat  teljesen  kifejti,  de  a  másodikat  nem; 
pedig  törvényes  függetlenségünk  érdekében  áll  az 
osztrák  tartományoknak,  a  német  szövetségnek,  Euró- 
pának s  a  czivilizácziónak.  A  harmadik  szempontra 
nézve  felsorolja  mindazt,  melyekről  láttuk,  hogy  a 
határozatiak  programmjukba  bevették.  Áttérve  a  „hatá- 
rozat" indokolására,  ezt  különösen  arra  alapítja^  hogy 
különbséget  tesz  az  országgyűlés  összejöhetési  joga 
és  az  összejöhetés  lehetőségének  megadása  között.  Itt 
az  uralkodó  részéről  csak  az  utolsóról  van  szó.  Múlt 
példákra  hivatkozni  nem  lehet ;  mert  azok  az  ural- 
kodók, kikkel  a  nemzet  koronázás  előtt  érintkezett, 
törvényes  téren  állottak,  a  mostani  nem ;  ezért  most 
minden  felirat  kérelem  alakot  öltene.  Végül,  mint  a 
következmények  igazolták,  helyesen  azt  jegyezte  meg, 
hogy  „az  országgyűlés  megkezdését  nem.  azáltal  nehe- 
zítik, ha  határozatot  hoznak  felírás  helyett;  mert 
magának  az  osztrák  kormánynak  félhivatalos  nyilat- 
kozatai megmondják,  hogy  e  tekintetben  minden  attól 
függ,  raga^zkodnak-e  az  1848-iki  törvényekhez?"  — 
Valóban  láttuk,  hogy  Rechberg  jegyzékének  lényege, 
melyet  Tisza  nem  ismerhetett,  csakugyan  ez  volt. 

Ha  Tisza  e  beszédét  összevetjük  Telekinek  hosszú, 
de  befejezetlen  szónoklatával,  mely  halála  után  a 
Pesti  Napló-han  jelent  meg,  tartalma  e  kettőnek, 
mert  mindkettő  teljesen  a  programmra  támaszkodik, 
egyező ;  de  a  hang  egészen   más.    Teleki  méltó  cso- 

dálattal  fogadja  el  Deák  fölirati  javaslata  tartalmát; 
de  szenvedélyes  haraggal,  pathosszal  szól  a  múltról 
s  a  közelmúlt  szenvedéseiről ;  világosan  látszik,  hogy 
ö  ki  akarta  mutatni  minden  fejedelmi  kegygyei  szem- 
ben függetlenségét,  önállóságát,  beszéde  szól  az  emi- 
gratiónak  is,  mely  azt  hitte  és  hirdette,  hogy  benne 
csalódott;  s  annyiban  mindenesetre  csalódott,  hogy 
Teleki  idehaza  lemondott  a  magyar  fölkelésnek  s  ebben 
Napóleontól,  meg  az  olaszoktól  jöhető  segítség  csal- 
álmairól ;  mert  hiszen  meggyőződhetett,  hogy  itthon 
van  az  alapelvekben  tántoríthatatlan  meggyőződés ; 
de  már  nincs  forradalmi  hajlam  vagy  éppen  készség, 
mire  balul  számítottak  az  adó  miatti  ingerültséget  túlzón 
megítélő  emigránsok. 

Magától  értetődik;  hogy  a  tüzesebb  és  elszántabb 
szónokok  a  határozatiak  voltak  s  Rechberg  már  a 
vita  elején  helyesen  ítélt,  hogy  nem  Deák  követelé- 
seinek megszorítása,  hanem  kitágítása  lesz  az  irányzat. 
Az  általános  vita  15  ülésén  beszélt  39  felirati  és  51 
határozati  párti,  tehát  együtt  90  szónok ;  elállt  a 
szótól  29,  midőn  már  mindenki  megunta  ugyanannak 
újra  és  újra  ismétlését.  E  mellett  Deák  egyenesen 
óhajtotta  utóbb,  hogy  a  felíratlak  hallgassanak  el, 
miben  engedtek  is.  Hunfalvy  azt  is  mondja,  hogy  a 
felíratlak  rosszul  választották  taktikájukat.  Tartván 
ugyanis,  hogy  ha  csak  az  alakra  helyezik  a  súlyt, 
hamar  nem  lesz  mondanivalójuk;  tehát  a  javaslat 
tartalmát  vették  kiindulásul  s  így  csak  az  élesség 
árnyalataiban  voltak  szelídebbek  a  határozatiaktól ; 
ők  jobban  kiszínezték  az  európai  viszonyokat,  az 
osztrákok  méltatlanságait  és  mondjuk,  pénz-  és  had- 
ügyi kudarczait,  a  határozatiak  jobban  szidták  Auszt- 
riát s  hevesebb   kifakadásokat   intéztek   az  uralkodó 

személye  ellen  ;  így  amazok  nem  mutatták  ki  Deák 
feliratának  szükségességét,  ezek  meg  nagyon  is  bebi- 
zonyították általában  minden  felirat  czélszerűtlenségét. 
„Sok,  rémítő  sok  szavalás,  ellenben  kevés  politika 
folyt  tehát."  Mondják,  hogy  egy,  a  recriminatiokban 
nagyon  jeles  felirati  szónok  beszédére  Deák  így  szólt : 
„Köszönöm  az  ily  támogatást,  ha  ti  túltesztek  a  hatá- 
rozatiakon, ez  nem  módja  előmozdítni  a  kiegyezést". 
Mindebben,  ha  Hunfalvy  szokott  modora  szerint 
túlságba  megy  is,  egészben  helyesen  ítél.  így  például 
Lónyay  Menyhért;  a  feliratiak  részéről  a  legjobb 
beszédek  egyikében,  Ausztria  pénzügyi  viszonyainak 
tarthatatlanságát,  a  kényuralomnak  adósságot  adós- 
ságra halmozó  könnyelmű  politikáját  oly  alaposan 
bírálta  meg,  hogy  belőle  mathematikailag  csak  Ma- 
gyarország minden  áron  való  kibékítése  következ- 
hetett. Klauzál  Ausztria  kereskedelmi  politikáját  bon- 
czolta  fel,  tudniillik,  hogy  a  kereskedelem  minden 
ágának  tönkretételével  a  teljes  elszegényedést  soha 
nem  látott  mértékre  növelvén,  a  birodalmat  az  inség 
küszöbére  juttatta.  Somsich  Pál,  a  legalitás  egyik 
nagy  szószólója,  kimutatta,  hogy  ez  a  hatalom  tart- 
hatatlan úgy  részeseinek  rosszlelkúsége,  mint  tehetetlen- 
sége miatt.  Eötvös  tapsok  közt  egy  egész  logikai  kész- 
lettel bizonyította  be,  hogy  az  októberi  diplomában 
tervezett  birodalmi  egység  a  német  kérdés  miatt  poli- 
tikai lehetetlenség.  Andrássy  Gyula,  Gorove  s  még 
sokan,  az  egységesnek  tervelt  birodalom  külpoli- 
tikai viszonyairól  kimutatták,  hogy  külgyámolításra, 
szövetségre  nincs  mit  számítania;  tehát  ez  a  biro- 
dalom merő  lehetetlenség,  mely  gyengesége  miatt 
magától  megsemmisülne;  ez  óhajtandó  is,  mert  csak 
ennek  romjain  épülhet  fel  az  osztrák  államok  valódi 

alkotmánya  éppen  úgy,  mint  hazánké.  Egyben  pedig 
mind  megegyeztek,  hogy  a  tér,  melyre  a  hatalom 
1860-ban  lépett,  éppen  oly  törvénytelen,  mint  volt  a 
hódítás  elméletére  alapított  katonai  kényuralom. 

A  határozatiak  közül,  Deák  záróbeszéde  miatt,  leg- 
fontosabbá vált  Révész  Imrének,  Debreczen  egyik 
képviselőjének  szónoklata,  ki  különösen  ajavaslat  két 
tétele  ellen  beszélt:  ezek  egyike  az,  hogy  Deák  szerint 
az  országgyűlés  megalakult,  holott  maga  ellentmond 
önmagának,  midőn  utóbb  az  országgyűlés  kiegészítését 
s  addig  törvények  hozására  alkalmatlan  voltát  bizo- 
nyítja; a  beszéd  másik  és  jóval  bővebb  része  arról  az 
ismert  tényről  szól,  hogy  helytelenül  említi  a  pragmatica 
sanctiót,  mert  csak  az  1713  április  19-iki  házi  tör- 
vény nevezi  így;  de  a  magyar  1722/23-iki  törvény 
sehol  sem  és  a  48-iki  törvényekbe  is  csak  tévedésből 
csúszott  be  ez  az  elnevezés. 

Midőn  Deák  a  vita  eredményeit  összefoglalva,  június 
4-ikén  felelt.  Révész  már  nem  volt  tagja  a  háznak: 
lemondott  június  3-ikán.  A  feleletet  Deák  mégis  kivált 
azért  tartotta  szükségesnek,  mert  Révész  beszéde  nagy 
benyomást  tett,  noha  a  későbbi  felszólalók  egyike  volt. 
Az  első  kérdésre  nézve  nem  elégedett  meg  annak  föl- 
említésével, hogy  hiszen  maga  a  ház  jelentette  ki 
magáról,  hogy  „megalakult" ;  hanem  kimutatta  a  ház 
megalakulása  és  integritása  közti  közjogi  különbséget. 
A  ház,  igenis,  meg  van  alakulva,  de  nincs  kiegészítve ; 
ez  az  oka,  a  miért  nem  bocsátkozhatik  törvényalko- 
tásba vagy  törvénymódosításba.  A  pragmatica  sanctióra 
nézve  pedig  elméleti  szempontból  igazat  ad ;  de  rész- 
letesen kifejtvén,  sőt  kimerítő  történelmi  tanulmányt 
adván  elő  e  törvény  keletkezéséről,  szerepéről  Auszt- 
riában és    a   magyar   közjogban,    újra  ismétli,    hogy 

igenis,  ez  nem  egyszerű  törvény,  hanem  kölcsönös 
egyezkedés  által  létrejött  alapszerződés,  mely  mint  ilyen, 
forrása  annak  a  personalis  uniónak,  mely  a  magyar 
közjog  lényege;  de  a  törvény  e  nevétől  nem  kell 
tartani,  sőt  éppen  ezzel  lehet  legjobban  megmagya- 
rázni a  külföldi  hatalmaknak  a  két  pragmatica  sanctio 
közti  különbséget.  Végre  kiemeli  még  Révész  beszé- 
déből azt,  hogy  ha  a  mostani  uralkodóhoz,  sem  mint 
törvényes  királyhoz  vagy  trónörököshöz  nem  írhatunk, 
akkor  a  felirat  csak  olyan  lesz,  mint  a  meghódí- 
tottak folyamodása  a  hódítóhoz ;  ámde  közhelyeslés 
közt  jegyezte  meg,  hogy  itt  a  hódítás  jogáról  nem 
lehet  szó  s  erre  csak  azért  felel,  hogy  szó  nélkül 
ne  maradjon,  mert  a  hódítás  jogát  Ausztriában  is 
nem  egyszer  emlegették.  Felelvén  még  röviden  a 
, határozat"  védőinek,  kik  azt  vitatták,  hogy  a  hatá- 
rozat nem  törvényellenes:  megjegyezte,  hogy  igaz,  nem 
törvényellenes  s  ezt  már  ő  is  említette ;  de  azt  a  vádat, 
hogy  a  felirat  ellenkeznék  a  törvénynyel,  nem  fogadja 
el ;  ezért  a  fő  lényegben  egyetértésre  hívja  fel  a  házat, 
ha  az  alakban,  az  első  lépésre  nézve  nézeteik  eltérnek  is. 
így  érkezett  el  a  szavazás  napja,  június  5-ike, 
midőn  e  kérdést  kellett  eldönteni:  „A  háznak  első 
felszólalása  felírás  legyen-e  vagy  nem?"  Mondhatni, 
a  legutolsó  perczig  kétségtelennek  látszott,  hogy  a 
határozatiak  győznek.  Mondják,  hogy  Deák  a  februári 
pátens  s  a  május  elsei  trónbeszéd  miatti  bosszúságá- 
ban nem  is  bánta  volna;  de  erről  írott  adat  nem 
maradt.  Teleki  azonban,  ki  kezdetben  nemcsak  nem 
óhajtotta,  de  nem  is  hitte,  hogy  ők  győzzenek,  való- 
sággal megijedt  a  többségtől;  mert  míg  ő  első  sorban 
a  maga  igazolásául  állott  e  párt  élére,  most  belátta,  hogy 
veszélyes  politikába  bonyolódott.  Ezt  több  bizalmasa 

nemcsak  határozottan  írja,  hanem  azt  is  hozzáteszi,  hogy 
Teleki  öngyilkosságának  logikai  következménye  csak 
a  felirati  párt  győzelme  lehetett.  Ámde  Teleki  halála 
még  merevebb  ellentétbe  állította  a  két  elvet,  feszül- 
tebbé tette  a  helyzetet.  Ily  körülmények  között  voltak 
azonban  magában  a  határozati  pártban  is,  a  kik  belátták 
a  helyzet  veszélyes  következményeit ;  tartottak  az  okve- 
tetlenül kitörendő  közfelháborodástól  és  elhatározták, 
hogy  mivel  úgy  is  a  felirat  elment  addig  a  határig, 
melyen  túl  csak  a  szakítás  van,  tehát  a  döntő  pilla- 
natban lemondanak  győzelmükről ;  mert  a  Lajthán-túl 
úgy  is  őket  merő  forradalmazóknak,  az  emigratióval 
összeköttetésben  álló  elszakadóknak  rajzolják.  Ezért 
például  Kálóczy  Lajos,  a  határozatiak  egyike,  még 
azt  is  bevallja,  hogy  a  feliratiak  győzelmére  mindent 
elkövetett ;  e  czélra  állandóan  érintkezett  Almásy  Pállal, 
ki,  noha  legszorosabban  ellenzéki  s  Teleki  barátja  volt, 
mégis  a  feliratiak  győzelmét  óhajtotta,  továbbá  Eötvös- 
sel, ki  nagy  izgalmak  közt  leste  az  eredményt.  Kálóczy 
azt  is  írja,  hogy  az  utolsó  napokban  17-re  számította 
a  határozatiak  lemondása  vagy  elmaradási  Ígérete 
miatt  a  felirati  többséget ;  de  ez  nem  bizonyult  való- 
nak. Végre  eljött  a  szavazás.  A  képviselőket  betű- 
sorban szólították  fel  és  valónak  bizonyult,  hogy  a 
felirat  csak  azáltal  győzhetett,  hogy  több  határozati 
betegség  vagy  más  ürügy  miatt  távol  maradt  vagy 
pedig  az  előcsarnokban  várva  az  eredményt,  a  szava- 
zásról lemondott.  Szavaztak  307-en,  igennel  155, 
nemmel  152,  nem  szavazott  14  követ  s  kettő  a  152-ből 
csak  utólag,  midőn  már  a  feliratiak  győzelme  úgy  is 
biztosítva  volt. 

Ekkor  a  kérdés   többi   része   magától   ment.  Azt, 
hogy  éppen  a  Deák  javaslata  legyen  a  részletes  vita 

tárgya,  egyhangúlag  fogadták  el  s  Tisza  indítványozta 
még,  hogy  a  határozatiaknak  a  feliratban  nem  foglalt 
programmpontjait  a  felirat  letárgyalása  után  foglalják 
külön  határozatba.  Ebbe  Deák  is  beleegyezett,  viszont 
bele  a  részletes  tárgyalásba  is ;  sőt  hozzátette,  hogy 
a  pragmatica  sanctio  azon  fejtegetéséhez,  mely  a  fel- 
iratban van,  pótlékul  ő  maga  is  indítványozza  kifej- 
tését annak,  hogy  a  magyar  törvény  örökösödési  rendje 
szűkebb  korlátokat  szab,  mint  az  osztrák  pragmatica 
sanctio ;  ez  lényeges  különbség  úgy  elvileg,  mint  a 
két  ország  viszonyára  nézve. 

így  kezdődött  meg  a  részletes  vita  június  7-ikén, 
melynek  folyama  alatt  a  határozatiak  ugyancsak  meg- 
mutatták erejöket.  Az  elvi  győzelmet  átengedték 
ugyan,  de  a  fölirat  lényegét  tevő  politikai  alapgon- 
dolatot gyakran  legfontosabb  részeiben  úgy  kifor- 
gatták, sőt  megsemmisítették,  eltorzították,  hogy  Deák 
utóbb  az  így  létrejött  feliratot  nem  ismerte  el  magáé- 
nak. Több  ülésen  részt  sem  vett  s  ezalatt  nem  a 
június  10-iki  ülést  értjük,  midőn  betegsége  miatt  a 
pragmatica  sanctióról  szóló  részhez  Eötvös  által  küldte 
el  az  Ígért  pótlást ;  hanem  a  trónváltozásról  szóló 
vita,  tehát  a  június  12-iki  ülés  utániakat.  Mindabban, 
a  hogy  a  határozatiak  eljártak,  volt  valami  kicsinyes 
kötözködés,  javító  erőlködés.  így  június  7-ikén  már 
a  fölirat  czímét:  „Fölséges  Császár  és  Király!"  — 
Ivánka  Imre  indítványára  „Fölséges  Úr!"  czimre  vál- 
toztatták ;  sőt  Nyáry  indítványára  kimondták  hatá- 
rozatilag,  hogy  ezalatt  csakis  a  tényleges  hatalmat 
értik;  még  hozzá  mindezt  mennyi  szó,  minő  hosszú 
vita  után,  mert  már  a  czímben  közjogi  vonatkozást 
mutattak  ki  és  semmi  elszóláson  rajtakapatni  nem 
akartak.  Ugyanekkor   kinyomatták   Nyárynak  egy,  a 

javaslat  tekintélyes  részére  vonatkozó  módositványát, 
melyben  arról  szól,  hogy  meddig  nem  mehet  az  ország- 
gyűlés új  törvények  alkotásába  és  addig  az  ország- 
gyűlés egyetlen  alkotmányos  joga,  a  törvényeknek 
teljes  épségben  és  érvényben  tartásán  kivűl,  a  múlt 
országgyűlés  óta  ejtett  sérelmek  orvoslásának  sürgetése. 
A  tárgyalás  természetéről  fogalmat  adhat  az,  hogy 
ezt  a  minden  felszólaló  által  bámulatosnak,  remeknek 
mondott,  a  müveit  világ  által  csodált  művet  tépték, 
zúzták,  kritizálták,  bővítették  vagy  rövidítették,  javí- 
tották vagy  javítni  hitték ;  úgy  hogy  az  első  nap  csak 
a  4-ik  kikezdésig  haladtak.  Midőn  június  8-ikán  a 
nyolczadik  kikezdésben  a  „nem  magyar  szempontból" 
szókat  olvasták,  a  nemzetiségi  követek  egész  nem- 
zetiségi vitára  készülődtek,  hogy  „nem  hazai  szem- 
pontból" kifejezés  tétessék  helyébe  és  csak  Eötvös  fel- 
szólalása vetette  végét  a  vitának,  ki  azt  mondta,  hogy 
ne  kezdjenek  ily  nagy  kérdésben  ötletszerű  vitát,  itt 
határozott  intézkedésre  van  szükség  s  ő  közelebbről 
javaslatot  fog  a  nemzetiségi  kérdés  megoldására  beadni. 
Majd  a  sok  módosítás  megkezdte  bontani  a  szerkezet 
logikáját,  melyhez  valamit  adni  vagy  belőle  elvenni 
majdnem  lehetetlen  volt  s  már  8-ikán  egy  három- 
tagú szövegező  bizottságot  kellett  kiküldeni,  mely 
Szalay  Lászlóból,  Eötvösből  és  Tiszából  állott.  Deák 
maga  betegsége  miatt  ezeken  az  üléseken  nem  vett 
részt  s  10-ikén  is  a  pragmatica  sanctióra  vonatkozó 
bővebb  kifejtést,  mint  módosítványt,  Eötvös  adta  elő. 
Ugyan  e  napon  a  nemzetiségi  képviselők  újra  nemzeti- 
ségi vitát ,  keltettek  azzal  a  megjegyzéssel,  hogy  e 
fontos  kérdést  csak  érinti  a  javaslat,  holott  szabatos 
alapot  már  itt  kell  letenni.  Hiában  nyújtotta  be  Eötvös 
a  megígért   indítványt,  a  31-ik   kikezdés   feletti   vita 

kinyúlt  az  ülés  végéig,  midőn  mégis  eredeti  alakjában 
szavazták  meg. 

De  a  legnagyobb  vita  a  42 — 44-ik  kikezdés  felett 
folyt,  melyekben  Deák  a  trónváltozásról  szól  s  ez  a 
vita  egyszersmind  döntő  csapást  mért  egyelőre  minden 
kiegyenlítési  törekvésre.  E  pontokban  Deák  gondolat- 
menete az,  hogy  a  48-iki  trónlemondás  alakjára  nézve 
hiányos,  mert  külön  Magyarország  trónjáról  V.  Fer- 
dinánd nem  mondván  le,  ez  azt  a  véleményt  keltheti, 
hogy  hazánk  osztrák  provincia.  Tiltakozik  tehát  úgy 
e  felfogás,  valamint  a  nemzet  tudta  nélkül  történt 
lemondás  ellen ;  de  mivel  a  lemondás  befejezett  tény, 
az  ország  jogainak  jövendő  biztosítása  végett  két  oly 
okirat  utólagos  kiállítását  kívánja  V.  Ferdinándtól  és 
Ferencz  Károly  főherczegtől,  melyekben  ők  egyenesen 
Magyarországot  értesítsék,  hogy  lemondásuk  1848 
deczember  2-ikán  megtörtént  és  ezeket  az  ország- 
gyűlés utólag  törvénybe  fogja  igtatni. 

A  határozati  párt  e  pontok  ellen  június  12-ikén 
erős  harczot  kezdett,  melyet  Várady  Gábor  indított 
meg.  Ekkor  már  Deák  újra  jelen  volt.  Szerinte  így 
elfogadni  őket  csak  akkor  lehetne,  ha  az  országgyűlés 
ki  volna  egészítve ;  ha  minden  kétségen  kívül  törvényes 
és  törvényesen  uralkodó  trónörökös  volna.  Ezért  aggó- 
dik, hogy  e  pontok  alapján  a  bécsi  kormány  könnyen 
kimozdíthatná  az  országgyűlést  törvényes  állásából  és 
törvénytelen  alkudozások  terére  vonhatná.  Ezért  oly 
határozati  javaslatot  indítványozott,  hogy  mellőzve 
ezen  okiratok  nem  törvényes  alakban  és  úton  való 
közlését:  a  míg  az  országgyűlés  kiegészítve  s  az 
1848 :  III.  t.-cz.  szerinti  parlamentáris  kormányzat  helj^e- 
áUítva  nincs,  addig  megbírálásukba  s  a  trónváltozás 
kérdéseibe  nem  bocsátkozhatnak. 

Várady  határozati  javaslata  tehát  lényegileg  annyit 
tett,  hogy  az  országgyűlés  a  trónbeszéd  által  kijelölt 
legfontosabb  kérdésben  tagadó  állást  foglal  el;  azaz 
elzárja  minden  további  tárgyalás  útját  éppen  úgy, 
mintha  a  „határozat"  győzött  volna.  Ez  az  indítvány 
előre  ismert  volt  s  a  feliratiakat  egy  értekezleten 
Kazinczy  Gábor  előre  figyelmeztette  is ;  de  —  mint 
Hunfalvy  mondja  —  ezek  főbbjei  elmondván  nagy 
beszédeiket,  nem  törődtek  a  javaslat  további  sorsával. 

Deák  megjelent  az  ülésen;  az  indítványt  látható 
haraggal  hallgatta  végig  s  egy  erősebb  kitételénél 
türelmetlenül  csapott  a  padra.  Rögtön  felállt  s  a  szo- 
kottnál hangosabban  és  erélyesebben  védte  javaslatát. 
Beszéde  a  logika  egyik  gyönyörű  alkotása ;  benne  az 
érvek,  mint  gyöngyszemek  sorakoznak  egymás  mellé. 
Kifejtette,  hogy  ezek  a  pontok  egymás  közt  s  az  egész 
felirat  logikai  menetére,  valamint  az  ország  jogaira 
nézve  lényeges  lánczszemek,  és  mihelyt  a  ház  hatá- 
rozat helyett  feliratot  fogadott  el,  mást,  mint  ezeket 
nem  is  mondhatja.  V.  Ferdinánd  lemondása  a  módra 
és  alakra  nézve  hiányos  és  jogainkat  tekintve  sérel- 
mes ;  de  azért  mégis  csak  megtörtént.  Tehát  vagy 
arra  kellene  törekedniök,  hogy  újra  elfoglalja  a  trónt, 
vagy  hogy  a  hatalom  jelenlegi  birtokosa  legyen  tör- 
vényes, koronázott  királylyá,  végre  vagy,  a  mire  senki 
sem  gondolhat,  hogy  a  jelenlegi  helyzet  megmaradjon. 
Ámde  az  első  elérhetetlen;  marad  tehát  a  második 
módozat,  mely  a  felírás  fogalmából  egyenesen  követ- 
kezik; mert  a  czél  a  sérelem  orvoslásával  csak  az, 
hogy  ez  a  jogtalanság  a  jövőben  se  tűnhessék  fel 
egyébnek,  mint  a  mi  volt,  tudniillik  jogtalanságnak. 
Az  pedig,  hogy  a  lemondás  előttök  levő  okmányai 
nem  hivatalosan  feküsznek  a  ház   asztalán,  igaz;  de 

ebből  nem  következik,  hogy  mert  sérelem,  ne  foglal- 
kozzanak vele,  sőt  a  sérelemmel  foglalkozniuk  kellene 
és  kell,  bárhogyan  jut  is  tudomásukra.  Végül,  ha  két 
nézet  áUott  szemben  e  vitában  egymással:  a  hatá- 
rozaté és  a  feliraté,  mindkettőnek  eszmelánczolata 
lehetett  magában  helyes ;  de  egyikből  kilökni  egy 
részt  s  a  másikból  toldani  bele,  fonák  eljárás  volna. 
Itt  pedig  a  Várady-féle  határozat  ezt  czélozza  s  ezért 
politikai  méltányosságból  is  ajánlja  a  határozati  javas- 
lat mellőzését. 

Hosszasan  folyt  még  tovább  is  a  vita,  hogy  vájjon 
deczember  2-ikán  a  magyar  trónról  lemondott-e  vagy 
nem  V.  Ferdinánd?  Pár  hívének  maga  Deák  intett, 
hogy  ne  szóljon  a  kérdéshez  ;  végre  névszerinti  szava- 
zásra került  a  dolog,  melyben  csak  254  képviselő  vett 
részt  s  134  szavazat  120  ellen  e  pontokat  megbuktatta. 
Most  a  Várady-féle  módosításra  került  a  sor ;  de  feláll 
Deák  s  azt  mondja,  ha  csak  felállással  és  ülvemara- 
dással  szavaznak,  egy  harmadik  osztálya  elmarad  a 
szavazóknak,  tudniillik,  a  kik  nem  akarnak  e  kérdés- 
ben szavazni.  Azokra  mi  áll?  kimenjenek? 

Az  elnök  magyarázni  kezdi  a  szavazás  természetét 
s  hozzáteszi,  hogy  csak  felállással  vagy  ülvemaradással 
lehetvén  szavazni,  más  megoldást  ezekre  nézve  a 
kimenésnél  csakugyan  nem  lát. 

—  Éppen  ezt  akartam  tudni  —  monda  Deák.  „Deák 
Ferencz  s  utána  igen  számos  képviselő  eltávozik",  — 
teszi  hozzá  a  Napló.  Igen,  de  hiba  volt  nem  távozni 
az  összes  feliratiaknak  s  így  a  házat  határozatra  alkal- 
matlanná tenni.  Most  a  többség  elfogadta  a  Várady 
határozati  javaslatát.  A  többin  aztán  gyorsan  mentek 
át,  csak  még  a  végső  szavakat :  „Magyarországnak 
országgyülésileg  egybegyúlt   képviselői",  változtatták 

meg  Ny áry  indítványára  így :  „Magyarországnak  ország- 
gyűlésileg  együttlevő  képviselői"  ;  mert,  mint  mondák, 
teljes  számmal  nincsenek  egybehíva. 

A  számos  módosítás  miatt  újra  kellett  szerkeszteni 
a  feliratot  s  ezt  a  kiküldött  bizottságnak  meg  is  ren- 
delték azzal,  hogy  Deákkal  s  az  egyes  indítványo- 
zókkal egészítse  ki  magát.  Deák  erre  azt  felelte,  hogy 
a  ház  az  ő  javaslatát  lényegesen  megváltoztatván,  „ő 
ezt  többé  mostani  alakjában  indítványának  nem  tekint- 
heti", véleménye  szerint  tehát  e  bizottságban  helye 
nincs.  A  bizottság  nélküle  állapította  meg  a  szöveget 
s  a  június  14-iki  ülésre  beadta.  Ezen  az  ülésen  előbb 
a  Deák  és  társai  eltávozásának  jegyzőkönyvi  szövege 
feletti  vita  folyt,  mely  alkalommal  Deák  megmagya- 
rázta, hogy  eltávozásának  oka  az  volt,  mert  óhajtotta, 
hogy  az  ő  javaslatának  bukása  után  valamelyik  szer- 
kezet többséget  nyerjen ;  majd  a  Várady-féle  határo- 
zati javaslatból  kívántak  egy  pár  szót  kihagyni,  melyet 
pedig  akkor  felolvasva  szószerint  fogadott  el  a  több- 
ség ;  valóban  Deák  figyelmeztetésére,  hogy  a  határozat 
megváltoztatása  compromittálná  a  házat,  a  szöveg  szó- 
szerint megmaradt.  A  végleges  szavazásnál  Deák  újra 
kijelentvén,  hogy  így,  ebben  az  alakban,  ő  és  társai 
a  feliratot  nem  fogadnák  el :  végre  a  felirat  ügye 
befejeztetett  s  a  főrendiházhoz  küldték  át. 

Említésre  méltó,  hogy  a  határozatiak  örvendtek 
ugyan  június  12-iki  győzelmüknek  és  Nyáry  a  gyű- 
lésből távoztakor  egyik  társának  azt  mondta:  „csúffá 
tettük  őket",  miért  Hunfal vy  czikket  akart  kiadni  a 
Sürgönybe,  mely  nem  fogadta  el ;  de  a  Várady  indít- 
ványának győzelme  megdöbbentette  őket  is  és  inkább 
szerették  volna,  ha  gr.  Teleki  Gyulának  a  Deák  pont- 
jaiból összevont  szövegét  fogadták  volna  el.  Azt  azon- 

ban  mindenki  érezte,  hogy  ez  a  határozat  eldöntötte 
a  felirat  sorsát ;  mert  egyrészről  Deák  egész  logikáját 
s  így  javaslatát  képtelenséggé  tette ;  másrészről  pedig 
elejtette  azt  a  fonalat,  melyet  Deák  ebben  állapított 
meg :  az  országgyűlés  egyezkedni  kész  a  tényleges 
hatalommal  a  48-iki  törvények  és  alkotmány  alapján 
s  ez  előfeltétel  után  kész  a  koronázásra,  hogy  tör- 
vényes király  legyen.  De  másrészről  világos  volt,  a 
mi  már  nem  egyszer  történt  nálunk,  hogy  a  túlzók  az 
osztrák  centralista  párt  és  az  egyezkedést  meggátlani 
vágyó  nemzetiségek  malmára  hajtották  a  vizet.  Ezt 
a  következmények  meg  is  mutatták. 

Sejtelmek  uralkodtak  tehát  a  kedélyeken.  így  némi 
megadással  foglalkoztak  azzal  a  kérdéssel,  hogy  idő- 
közben a  ház  mit  is  tegyen ;  mert  ott  volt  a  határo- 
zati párt  programmjának  a  feliratba  be  nem  vett  része, 
ott  az  ideiglenes  törvénykezési  szabályokról  szóló,  már 
elkészült  bizottsági  javaslat,  továbbá  Bónisé  a  kép- 
viselők lemondásáról,  Eötvösé  a  nemzetiségekről,  ott 
az  adóbeszedés  ügye  stb.  stb.  Hosszabb  vita  után  a 
teendők  sorát  így  állapították  meg:  első  tárgy  a  hatá- 
rozati javaslat  pontjai,  második  a  törvénykezési,  har- 
madik a  nemzetiségi,  negyedik  az  adóügyi  kérdés. 

A  ház  június  15-ikén  kiküldött  tehát  egy  kilencz 
tagú  bizottságot,  minden  osztályból  egy  tagot,  hogy 
a  határozati  programm  pontjait  állítsa  sorrendbe,  sőt 
Deák  figyelmeztetése  szerint  adjon  véleményt  arról 
is,  hogy  melyek  tárgyalhatók  a  felelős  kormány  kine- 
vezése nélkül  is  és  például  a  törvénykezésre  nézve 
tegyen  ideiglenesen  is  javaslatot,  hogy  miként  kellene 
életbe  léptetni? 

Mindezt  a  ház  abban  a  meggyőződésben  tette, 
hogy,    mint  Vajai   Károly   mondta :    „Az  Isten  tudja. 

hogy  véleményadása  tárgyalás  alá  mikor  fog  jönni; 
de  mi  legalább  annyit  megtettünk,  a  mennyit  meg- 
tehettünk". Választották  tehát  egyre-másra  a  bizott- 
ságokat :  június  17-ikén  az  emiitett  9  tagú  programm- 
ügyi,  21-ikén  a  21  tagú  adóügyi,  25-ikén  a  27  tagú 
nemzetiségügyi  bizottságot;  közben  június  20-ikán 
tárgyalás  alá  vették  a  törvénykezés  ideiglenes  rende- 
zése ügyében  május  24-ikén  kiküldött  bizottság  jelen- 
tését és  június  21-ikén  névszerinti  szavazással  elfogad- 
ták azt  a  javaslatát,  hogy  a  magyar  magánjogi 
törvényeket  visszaállítják,  de  az  1848:  XV.  t.-cz.  (ősiség 
eltörlése)  által  módosított  viszonyokra  nézve,  kisegítőül 
elvben  elfogadják  az  országbírói  értekezlet  munkálatát. 
Deák  sem  e  bizottságokban,  sem  a  tárgyalásokban  részt 
nem  vett ;  csak  éppen  szavazott  június  21-ikén  a  bizott- 
sági jelentés  elfogadására. 

Míg  a  ház  ekkép,  de  egyébiránt  kilátás  nélkül 
dolgozott,  június  20-ikán  a  felsőház  sajnálkozását 
fejezvén  ki,  hogy  az  eredeti  javaslaton  változás  tör- 
tént, szó  szerint  elfogadta  a  feliratot,  A  ház  június 
22-ikén  az  uralkodónak  átnyujtásával  megbízta  saját 
elnökét,  Ghyczy  Kálmánt,  ki  mellé  a  főrendek  június 
24-ikén  szintén  elnöküket,  gr.  Apponyi  Györgyöt  küldték 
ki.  Ugyanekkor  nyílt  ülésen  aláírták  így:  „Magyaror- 
szágnak országgyűlésileg  együttlevő  főrendéi  és  kép- 
viselői* ;  de  óvást  jelentettek  ki,  hogy  ebből,  valamint 
a  felirat  e  módú  felküldéséből  jövőre  az  ország  alkot- 
mányára és  a  parlamentáris  kormányra  bármely  követ- 
keztetést vonni  lehessen. 

Június  24-ikén  este  indult  Ghyczy  és  gr.  Apponyi 
Bécsbe,  véletlenül  velők  ment  Kemény  Zsigmond  is. 
Apponyi  kivált  azért,  mert  a  felirati  párt  győzött  s 
mert  ez  utat  nyitott  a  további   alkudozásokra,  a  leg- 

jobb  reményeket  ápolta;  még  miniszteri  névsort  is 
állított  össze.  Ghyczy  sokkal  kétkedőbb  volt  s  főképen 
arra  kérte  Apponyit,  hogy  együttesen  járjanak  el  s 
még  a  bejelentésben  is  ügyeljenek ;  mert  például  az 
országgyűlés  a  cancelláriát  törvényesnek  nem  ismeri 
el.  Apponyi  Ígérte,  hogy  a  bejelentést  egyenesen  az 
uralkodóhoz  fogja  tenni. 

Azonban  már  június  25-ikén  Apponyinak  hosszas 
tárgyalásokra  kellett  készen  állnia.  A  minisztertanács 
e  napon  kimondta,  hogy  a  küldötteket  az  uralkodó 
nem  fogadhatja ;  sőt  az  országgyűlést  eloszlató  mani- 
festumot  is  elkészítette,  melyet  az  uralkodónak  is 
bemutattak,  a  ki  közben  Laxenburgba  ment.  Báró  Vay 
tehát  oda  táviratozta  meg  a  magyar  küldöttség  meg- 
érkeztét ;  Apponyi  pedig  másnapra  (június  26.)  magán- 
kihallgatást  kért.  Úgy  látszik,  ezen  a  módon  akarta 
meggyőzni  az  uralkodót  annak  szükségéről,  hogy  a 
feliratot  elfogadja;  mert  már  25-ikén  megtudta  a 
minisztertanács  megállapodását  a  felirat  visszautasítá- 
sáról s  az  országgyűlés  haladéktalan  eloszlatásáról. 
Ez  a  kihallgatás  június  26-ikán  megtörtént;  az  ural- 
kodó csakugyan  megtagadta  a  felirat  elfogadását  s 
Majláthotés  Sennyeyt  is  felhívatta  kihallgatásra;  ezért  ők 
az  nap  estére  tanácskozásra  kérték  magokhoz  Apponyit. 
Közben  Ghyczy  is  tett  látogatást  báró  Vaynál,  Szőgyény- 
nél,  Zsedényinél,  Balogh  Kornélnál.  Tőlök  így  hallotta 
a  bécsi  felfogás  körvonalozását :  a  48-iki  törvények 
a  birodalom  egységével  ellenkeznek ;  Magyarország  s 
a  birodalom  részei  közti  viszony  több,  mint  personal 
unió ;  tehát  a  48-iki  törvények  megegyeztetendők  a 
birodalom  egységével;  az  országgyűléstől  azt  várják, 
hogy  ez  iránt  terjeszszen  fel  javaslatot,  nyilatkozzék 
az    októberi    diplomáról,    egyezkedjék    a    birodalmi 

Ferenczi :  Deák  F.  élete.  II.  21 

tanácscsal  s  ezt  az  egyességet  mindkét  részről  igtassák 
törvénybe.  Erre  következni  fog  az  országgyűlés  kiegé- 
szítése a  következő  feltételekkel :  egyezzék  ki  az 
országgyűlés  Horvátországgal,  mint  nemzet  nemzettel, 
tárgyaljon  Erdélylyel  újra  az  unióról,  határozza  meg 
a  nemzetiségek  jogkörét,  vegye  figyelembe  a  szerbek 
történelmi  jogait;  az  uralkodó  a  felelős  belkormány- 
zatba  belenyugszik,  de  a  hadsereg  és  pénzügy  közös- 
ségében nem  enged. 

Ghyczy  mindezt  naplójegyzeteiben  írja,  melyekben 
egyébiránt  semmi  sincs,  a  mit  mindenki  ne  tudott 
volna.  Lényegesebb  az,  hogy  Vay,  Majláth,  Sennyey 
június  26-ikán  elhatározták,  hogy  a  felirat  el  nem 
fogadása  esetén  lemondanak  s  ezt  azon  a  napon  a  dél- 
utáni kihallgatáson  be  is  jelentették;  ezzel  kívántak 
hatni  az  ügy  kedvező  fejleményére. 

A  magyarok  meghívása  csakugyan  azt  jelentette, 
hogy  az  uralkodó  véglegesen  nem  határozott,  s  így  ezek 
27-ikén  még  némi  reménynyel  mentek  a  közös  tanács- 
kozásra, melyre  egyébként  Schmerling  a  június  26-iki 
minisztertanácsból  azt  az  elhatározást  vitte,  hogy  áUását 
köti  a  felirat  el  nem  fogadásához,  melynek  visszauta- 
sításában őt  a  diplomatia  is  hathatósan  támogatta. 
A  felirat  visszautasítására  főleg  a  következő  okok 
szolgáltak :  a  czímzés  sértő  alakja,  a  Várady  módosí- 
tása, mert  megtagadja  az  örökösödési  jogot,  a  Nyáry- 
féle  óvás,  hogy  tudniillik  ez  a  czím  csak  a  „tényleges" 
hatalomnak  szól,  melyen  még  a  diplomatia  s  a  német 
aristokratia  is  megütközött,  végül  a  szónokok  féktelen 
kifakadása  az  uralkodó  személye  ellen. 

A  27-iki  közös  tanácskozás  még  mindig  nem  dön- 
tött ;  az  uralkodó,  mint  Ghyczy  hallomásból  írja,  kifa- 
kadt magyar  tanácsosai  ellen.  Ezek  el  is  voltak  készülve 

a  lemondásra ;  de  egyelőre  megoldást  kerestek,  hogy 
a  szakítás  ne  legyen  végleges  s  Ghyczy  már  e  napon 
megtudta,  hogy  némi  remény  nyílt  egy  középútra.  Ezt 
június  28-ikán  két  értekezlet  Kechbergnél  és  Rajner 
főherczegnél  megoldotta  olyformán,  hogy  az  uralkodó 
alaki  okokból  visszautasítja  ezt  a  feliratot,  de  elfogad 
olyat,  mely  ezeket  az  1790-iki  mód  szerint  kiigazítja. 
Ez  gr.  Szécsen  és  Zsedényi  tanácsa  volt  s  28-ikán  a 
magyar  cancelláriában  megfogalmazták.  így  a  provi- 
sorium  egyelőre  elmaradt,  miről  pedig  a  27-iki  érte- 
kezlet előtt,  mint  befejezett  tényről  beszéltek  s 
Ghyczy  azt  is  írja  ismételve,  hogy  új  cancellárt 
(Zsedényi,  Szécsen,  Babarczy)  s  új  embereket  kerestek 
a  föhivatalokra, 

így  j  ött  létre  a  j  únius  30-iki  leirat,  melyet  az  uralkodó 
Apponyinak  e  nap  délutánján,  egy  német  levél  s  esetleg 
igénybe  veendő  feloszlató  rendelet  meUett  küldött  át, 
megbízva  őt,  hogy  a  leiratot  Ghyczynek,  a  képviselőház- 
ban „saját  felelősségére"  haladéktalan  kihirdetés  végett, 
adja  által  s  a  főrendiházban  is  azonnal  hirdettesse  ki.  E 
leirat  szerint  az  uralkodó  ezt  a  feliratot  azon  „tév- 
nézetek"  miatt,  melyek  nemcsak  egyes  szónokok 
beszédében,  hanem  „a  feliratnak  mind  alakjában,  mind 
szövegezésében"  határozott  kifejezésre  jutottak  s  mely 
^nem  Magyarország  örökös  királyához"  intéztetett, 
visszautasítja ;  de  mivel  nagyfontosságú  kérdéseire  élén- 
ken óhajt  nyilatkozni,  felszólítja  az  országgyűlést,  hogy 
a  korona  méltóságának  és  az  uralkodó  öröklött  jogainak 
megfelelő  alakban,  az  1790-iki  módon  terjeszsze  fel  újra. 

E  leiratról  július  2-ikán  gr.  Rechberg  a  szűkebb 
birodalmi  tanács  felső  házában  jelentést  tevén,  ez 
azt  határozta,  hogy  a  ház  az  uralkodó  méltóságá- 
nak és  jogainak  bárminemű  megsértését  az  összbiro- 

dalom  elleni  támadásnak  tekinti  s  ennek  visszautasí- 
tásában őt  nemcsak  ez  a  tanács,  hanem  összes  népei 
támogatják.  Ezt  küldöttségileg  is  előadták  július  3-ikán, 
midőn  válaszában  a  császár  újra  változhatatlan  ragasz- 
kodását jelentette  ki  a  trónbeszéd  elveihez.  A  felsőház 
e  határozatát  július  2-ikán  az  alsóház  is  elfogadta 
ugyan,  de  a  kisebbség  július  4-ikén  tiltakozást  adott 
be  a  magyar  ügyekbe  való  illetéktelen  beavatkozás  ellen. 

Aleiratot,  mely  annyi  küzdésnekvolt  „compromissum- 
szerű"  eredménye,  Ghyczy  Pesten  július  elsején  tizenegy 
órakor  előbb  zárt  ülésben  hirdette  ki  a  történtek- 
kel együtt.  Közben  az  a  hír  volt  elterjedve,  hogy 
Coronini  kineveztetése  Lichtenstein  helyett  csakugyan 
a  közelgő  provisoriumra  mutat  és  Besznák,  Schmerling 
sógora,  már  kérkedett  is  a  Magyarországon  nemsokára 
elnyerendő  magas  állással.  A  ház  előbb  bizottságilag 
akarván  a  leiratról  tanácskozni,  határozatlan  időre  el- 
napolta üléseit. 

Noha  a  leirat  mélyen  bántotta  a  házat,  volt  annak 
két  jó  oldala,  tudniillik  az  egészben  békülékeny  hang 
és  némi  közeledés.  Ez  jó  benyomást  tett  a  közvéle- 
ményre s  erre  és  az  Apponyi  zsebében  volt  rende- 
letre támaszkodva,  minthogy  köztudomású  volt  az  az. 
egyetemes  jó  hatás,  melyet  Deák  felirata  az  egész 
európai  közvéleményre  tett:  Andrássy  és  az  ő  veze- 
tése alatt  a  felirati  párt  főbbjei  már  másnap  azt  a 
jelszót  tűzték  ki,  hogy  fogadják  el  vita  nélkül,  egyhangú 
határozattal.  Deák  eredeti  szövegét,  melynek  tartalmával 
úgy  is  mind  egyetértettek ;  ezt  az  uralkodó  nem  uta- 
síthatja vissza  ;  ha  mégis,  akkor  nem  a  ház  lesz  a 
szakítás  okozója  s  az  indítványt  tegye  Hunkár  Antal, 
Palóczy  halála  óta  a  ház  legidősebb  tagja. 

E  tárgyban  július  2 — 3-ikán  Andrássynál  folyt  az. 

értekezlet  mindkét  párt  főbb  tagjaival  s  noha  többen 
kifejezték,  hogy  ez  a  hatalom  parancsszavának  enge- 
delmeskedés, elfogadására  mégis  megvolt  a  haj- 
lam ;  mert  az  országgyűlés  haladtával  a  határozati 
párt  mind  gyengült,  a  közvélemény  mindinkább  Deák 
nézetéhez  közeledett.  Július  3-ikán  a  délutáni  felirati 
értekezletre  megjelentek  a  határozatiak  is  és  noha 
több  indítvány  merült  fel,  megegyeztek  Andrássy 
indítványában  s  egy  jegyzőkönyvi  határozatban,  mely 
szerint  egyetlen  uralkodói  jogot  is  tagadni  nem  akar- 
ván, sajnálják  a  félreértést,  felterjesztik  az  eredeti 
javaslatot ;  megegyeztek  abban  is,  hogy  Hunkár  tegye 
az  indítványt.  A  kérdésnek  ebben  az  állapotában 
majdnem  mindent  elrontott  a  szűkebb  birodalmi  tanács 
július  2-iki  végzése ;  de  ezt  is  sikerült  elsimítni,  kivált 
azzal  az  aggodalommal,  hogy  az  európai  diplomatiát 
elidegenítik  magoktól  s  így  a  júKus  4-iki  értekezlet 
is  békésen  folyt  le,  csak  Böszörményi  László  nem 
akart  egy  határozati  javaslatáról  lemondani.  Ezt  a 
július  5-ikén  délelőtt  tíz  órakor  tartott  zárt  ülésen  elŐ 
is  adta,  mely  szerint  hivatkozva  a  történtekre,  jelentse 
ki  a  ház,  hogy  nyugodtan  nem  tanácskozhatik,  míg 
az  erőszakos  adóz^arolás  foly  s  az  alkotmánynyal 
ellenkező  hivatalnokok  és  rendőrök  az  országban 
vannak. 

Az  ülésen  Deák  is  jelen  volt;  de  a  dolog  nehezen 
indult.  Hunkár  nem  állt  fel  tüstént  a  jegyző  hívására, 
közben  mély  csend  támadt,  melyet  Máriássy  szakított  meg 
azzal,  hogy  bárcsak  meg  bírnának  egyezni.  Szól  egyik 
is,  másik  is  ;  végre  Hunkár  előadja  a  Tisza  által  papírra 
vetett  határozati  javaslatot,  melynek  lényege  az,  hogy 
a  ház  fájdalommal  értesült  a  félreértésről  s  nem 
akarván  útját  állani  annak,   hogy  ő  felsége  a  felirat 

lényegéről  nyilatkozzék,  tehát  felterjeszti  azt  eredeti 
alakjában,  a  Deák  módosításaival  kiegészítve.  Csak 
határozatiak  szóltak  hozzá,  mint  Tisza,  ki  következet- 
lenségét igazolta,  Nyáry,  ki  egy  jegyzőkönyvi  javaslatot 
tett  hatás  nélkül,  s  az  egészet  „contre  coup"  gyanánt 
fogta  fel;  Böszörményi  tovább  is  kardoskodott,  mire 
fölhívták,  hogy  este  hat  óráig,  a  nyílt  ülésig  gondolja 
meg  a  dolgot  s  erre  két  óra  tájt  eloszoltak. 

A  nyílt  ülés  hat  órakor  alig  ^/^  órát  tartott ;  Hunkár 
indítványát  egyhangúlag  fogadták  el ;  csak  Lónyay 
László  akart  valamit  kivetni  belőle  az  országgyűlés 
csonkasága  miatt,  de  elhallgattatták.  A  czímzésben 
az  1790-iki  eljárást  alkalmazták.  Még  aznap  este  a 
főrendiház  is  hozzájárult  s  Apponyi  már  július  7-ikén 
távirati  úton  kihallgatást  eszközölt  ki  július  8-ikán 
délután  két  órára.  Az  uralkodó  Ghyczyt  és  Apponyit 
gr,  Szécsen,  Szőgyény  és  gr.  Crenneville  Boulier 
Ferencz  hadsegéd  körében  fogadta ;  előbb  Apponyi 
szólt  a  félreértésről,  utána  rövidebben  Ghyczy  a  föl- 
írat csupán  törvényes  kívánatairól ;  az  uralkodó  pár 
szóban  magyarul  felelt  s  átvette  tőle  a  feliratot  Ezután 
mindkettőjöket  külön  kihallgatáson  is  fogadta.  Ghyczy- 
nek  ekkor  is  kifejezte  meg  nem  ingatható  elhatáro- 
zását a  főügyek  összpontosítására  (pénz-,  had-,  külügy, 
a  kereskedelmi  ügyek  egy  része)  és  a  48-iki  tör- 
vények szükséges  módosítására  nézve ;  hozzá  tette, 
hogy  tiszta  helyzetet  akar,  két  minisztériummal  az 
egyesség  lehetetlen  s  nézete  szerint  a  48-iki  törvé- 
nyekhez ragaszkodás  csak  néhány  fej  mesterséges 
agitatiójának  eredménye,  Ghyczy  szerint  az  uralkodó- 
nak ezekkel  czélja  az  volt,  hogy  nézetét  hiteles  alak- 
ban ismerhesse  meg  az  országgyűlés. 


OTODIK  FEJEZET. 
Deák  második  felirata. 

A  KÖZELEDÉSRE  NINCS  KILÁTÁS.  —  ZSEDÉNYI,  DESSEWFFT  LEIKATI 
TBBVEI.  —  ÉRTEKEZLET  BÉCSBEN.  —  SZÉCSEN  LEIRATA.  —  A  MINISZ- 
TÉRIUM  LEIRATA.    —    VAYÉK   ÚJABB   LEIRATI   TERVE.  —  LEMONDANAK. 

—  A  HANGULAT  PESTEN.  —  A  LEIRAT  ÉS  TARTALMA.  —  ZSEDÉNYI 
TUDÓSÍTÁSA.  —  A  LEIRAT  ELVEI.  —  A  LEIRAT  OKAI.  —  A  KÉT  PÁRT 
ÉRTEKEZLETEI.    —    DEÁK   NÉZETE.    —   A   HATÁROZATIAK     MUNKÁLATA. 

—  DEÁK  ELKÉSZÍTI  A  MÁSODIK  FELIRATOT.  —  A  TISZA  HATÁROZATI 
JAVASLATA.  —  ENNEK  ÉS  A  DEÁK  FELIRATI  JAVASLATÁNAK  TULAJ- 
DONSÁGAI. —  VISZONYA  AZ  ELSŐ  FELIRATHOZ.  —  AZ  ÉRTEKEZLET  VÉG- 
ZÉSE. —  DEÁK  AUGUSZTUS  8-IKÁN  FELOLVASSA  JAVASLATÁT.  —  A 
JAVASLAT  TARTALMA.  —  HATÁSA.  —  EGYHANGÚ  ELFOGADÁSA  VITA 
NÉLKÜL.  —  HASONLÓ  ELFOGADÁSA  A  FŐRENDEKNÉL.  —  A  FELIRAT 
ÁTADÁSA  BÉCSBEN.  —  HATÁSA  A  SAJTÓRA.  —  HATÁSA  A  BÉCSI  KOR- 
MÁNYKÖRÖKRE. —  FORGÁCH  JAVASLATAI  APPONYIÉK  TANÁCSÁRA.  — 
A  PROVISORIUM  ELHATÁROZÁSA.  —  A  KÖVETEK  ÁLLÁSFOGLALÁSA.  — 
DEÁK  JAVASLATA  AZ  ÓVÁSRÓL.  —  DEÁK  ÓVÁSA  AZ  AUGUSZTUS  21-IKI 
ZÁRT  ÜLÉSEN.  —  A  NYÍLT  ÜLÉSEN.  —  AZ  ÓVÁS  TARTALMA  ÉS  DEÁK 
BESZÉDE.  —  TISZA  HATÁROZATI  JAVASLATA.  —  AZ  ÓVÁS  A  FŐRENDI- 
HÁZBAN. —  AZ  UTOLSÓ  ÜLÉS  AUGUSZTUS  22-IKÉN.  —  A  FELOSZLATÓ 
RENDELET.  —  DEÁK  BESZÉDE  S  A  HÁZ  HATÁROZATA.  —  A  FŐRENDI- 
HÁZBAN.   —    ELOSZLÁS.    —   BÚCSÚLAKOMA. 

Ghyczy  közléseiből  meg  kellett  Pesten  minden- 
kinek győződni  róla,  hogy  semmi  közeledésre  remény 
nincs,  mihez  pedig  meglehetős  kilátások  fűződtek, 
midőn  a  két  elnök  a  drága  áron  megnyert  feliratot 
felvitte  s  kedvezőn  fogadtatott.  Meg  kell  azonban 
vallani  azt  is,  hogy  e  felirat  ellen  a  legerősebb  fegy- 
vereket a  magyar  tanácsosok  szolgáltatták,  éppen  úgy, 
mint  gr.    Kechbergnek   az   említett  jegyzékhez,  a  mi 

jellemző  ugyan,  de  rendes  dolog  a  nemzetek  történe- 
tében.^ 

Ugyanis  a  magyar  kormányférfiak  azonnal,  részben 
együtt,  részben  külön,  leiratokat  szövegeztek  ő  fel- 
ségének a  feliratban  foglalt  „nagyfontosságú  kérdések 

^  Ebbe  az  országok  közt  folyt  vitába  még  előbb,  pünkösd 
hetében  (május  19—25.)  megjelent  röpiratában  Schuselka  Franz 
An  Franz  Deák  (Wien,  1861.  48.  1.)  szólt  bele.  Ö  a  május 
13-iki  felirati  javaslatból  indul  ki  s  ezt  a  birodalomra  s  ezáltal 
Európára  is  fordulópontot  jelzőnek  mondja,  mely  nemcsak  az 
uralkodónak  szól,  hanem  manifestum  Ausztria  összes  népeihez. 
Kiinduló  pontja,  hogy  ö  az  alig  megnyert  „szabadságot"  félti 
s  ezért  Deákot  egyesülésre  hivja  fel,  mint  nemzete  meghatal- 
mazottját. Tételei :  A  48-iki  törvények  és  következményei  jogilag 
meg  nem  támadhatók,  de  az  idők  követelményeihez  kell  alkal- 
mazkodni ;  ezek  pedig  ellenkezőt,  mást  javasolnak.  A  történelmi 
alkotmány  jobb,  mint  az  octroyált ;  de  ez  is  jobb,  mint  semmi 
és  javítások  által  történelmivé  válhat.  A  franczia-orosz  centrali- 
satiót  nem  helyesli,  mert  ellenkezik  a  birodalom  fejlődésével ; 
nyugalmat  csak  a  történelmi  és  természetes  föderalismus  adhat 
Ausztria  tartományainak  és  Magyarországnak,  melyek  közös 
érdekeit  és  feladatait,  de  csakis  ezeket,  csak  közös  alkotmány 
oldhatja  meg.  Tehát  a  februári  alkotmány  alapnak]jó,  csak  tovább 
fejlesztendő  s  erre  hivja  fel  Deákot  és  Magyarországot.  A  röpirat 
zömét  a  feliratnak  a  personal  uniót  bizonyító  részének  czáfolása 
tölti  be,  alkotmányunk  már  Albert  alatt  realuniot  mutat  és  ha 
a  törvényekből  kiolvasható  is  a  tiszta  personal  unió,  a  valóság- 
ban sohasem  volt  meg ;  ellenben  igaz  az,  hogy  a  magyar  tör- 
vények számos  jelét  mutatják  a  realuniónak,  amaz  különben  is 
ellentmond  a  jól  felállított  monarchikus  elvnek,  Ausztria  nagy- 
hatalmának. Hiszi  tehát,  hogy  ez  nem  lehet  Magyarország  utolsó 
szava.  Bizonyítékai  a  reálunióra  a  már  ismertek.  Tökéletes  real- 
unióra  nem  gondol  senki  most  és  jövőre  sem.  Ezért  Ausztria 
német  szövetsége  nem  akadály  az  egyességben.  Kiemeli  a 
magyarok  túlzó  visszautasító  modorát  s  egyességre  hívja  fel 
hazánkat,  mert  nemcsak  a  haza  (birodalom),  hanem  a  szabadság 
is  veszélyben  van. 

iránti  őszinte  nyilatkozatai"  gyanánt.  Az  első  leirati 
terv  Zsedényi  Ede  műve.  E  szerint  az  uralkodó  elis- 
meri ugyan,  hogy  az  októberi  diploma  a  közadóra  és 
katonaállításra  nézve  az  ország  törvényeitől  eltérő 
elintézést  állapit  meg ;  de  nem  ellenkezőt,  sőt  egye- 
nesen következőt  a  pragmatica  sanctio  1.  és  2.  §-jából. 
Tagadja  a  personal  unió  elvét,  mert  ezt  megczáfolja 
Magyarországnak  törvényeiből  és  történelméből  tény- 
legesen kifejtett  közjogi  állása.  A  had-,  pénz-  és  külügy 
sem  törvényileg,  sem  gyakorlatban  nem  vezettetett 
külön  s  nem  is  volt  ily  törekvés  a  48-iki  törvényekig, 
melyek  által  azonban  a  personal  unió  veszélyessége 
nagyon  is  nyilvánossá  lett.  E  törvények  formaszerinti 
törvényességét  sohasem  tagadta  ugyan  meg,  de  közülök 
az  októberi  diplomával  ellenkezőket  királyi  hitlevelével 
meg  nem  erősítheti  s  így  ezek  megfelelő  módosítá- 
sának a  királyi  hitlevelet  meg  kell  előznie.  Felhívja 
továbbá  az  országgyűlést  a  birodalmi  tanácsba  követ- 
küldésre, megígéri  a  kiegészítést,  ha  az  előbbi  felté- 
teleknek megfelel;  kívánja  Tót-  és  Horvátországgal, 
Erdélylyel  az  új  tárgyalást,  a  nemzetiségek  s  köztük 
a  szerbek  megnyugtatását ;  míg  ezeket  nem  oldják 
meg,  koronázásról,  amnestiáról,  a  lemondási  okiratok 
nehézségeinek  elhárításáról  nem  lehet  szó. 

Ezt  a  tervet  az  a  magyar  értekezlet,  melynek  tagjai 
br.  Vay  Miklós,  Szőgyény  László,  gr.  Szécsen  Antal, 
gr.  Apponyi  György,  Majláth  György,  gr.  Andrássy 
György,  gr.  Barkóczy  János,  gr.  Zichy  Ferencz  és 
Zsedénjd  voltak,  nem  fogadta  el.  Ekkor  elővették  a 
gr.  Dessewffy  Emil  tervét,  melyet  Vay,  Szőgyény, 
gr.  Apponyi,  Majláth  György  és  br.  Sennyey  Pál  együtt 
dolgoztak  át.  Ezen  is  több  módosítást  tettek,  hogy  elfo- 
gadhatóvá váljék,  de  inkább   rontottak   rajta.  Ekkor 

németre  rosszul  lefordítva,  gr.  Szécsen  bemutatta  az 
uralkodónak,  ki  „ködösnek,  határozatlannak,  erély- 
telennek" találta  ;  a  július  14-iki  tanácskozáson  ismé- 
telve azt  mondta:  „Ich  verstehe  dieses  Machwerk 
nicht".  Ez  úgy  is  volt.  Dessewffy  eredeti  javaslata,  a 
régi  pythiai  leiratok  módjára,  valódi  remekműve  a 
bőbeszédű  kevesetmondásnak ;  mézes  szerszavassággal 
megkerül  minden  kérdést,  óvatos  simasággal  körülhajóz 
minden  nehézséget.  Egyetlen  czélja :  nem  mondani 
semmi  oly  határozottat,  mi  elvágja  az  értekezhetés, 
alkudozhatás  fonalát ;  mert  reménye  volt,  hogy  a 
nemzeti  ellenállás,  mely  már  is  három  hó  alatt  nagy 
átalakuláson  ment  át,  lassanként  engedékenyebb  lesz. 
így  a  personal  uniót  is  tagadja  ugyan,  de  világosan 
Deák  iránti  tekintetből,  vitába  nem  bocsátkozik.  Pár 
kérdésben,  mint  belkormányzat,  országgyűlés  kiegé- 
szítése, engedékenységet  ajánl.  Az  egész  a  feliratnak 
arra  a  kijelentésére  van  alapítva,  hogy  a  rendek 
„készek  azt,  a  mit  tenniök  szabad  s  mit  önállásunk 
és  alkotmányos  jogaink  sérelme  nélkül  tehetnek,  a 
törvényszabta  szigorú  kötelesség  mértékén  túl  is,  mél- 
tányosság alapján,  politikai  tekintetből  megtenni",  hogy 
Ausztria  és  hazánk  a  súlyos  terhek  alatt  össze  ne 
roskadjon.  Ámde  azt,  a  mit  itt  a  felirat  világosan 
csak  az  államadósságokra  ért,  kiterjeszti  az  összes 
közös  kérdésekre ;  a  48-iki  törvényeket  csakis  egy 
független  belkormányzat  iránti  igényre  korlátozza ; 
sehol  világosan  meg  nem  írja,  hogy  az  uralkodó  az 
októberi  diplomában  meghatározott  közös  ügyek  köz- 
pontosításától és  ezek  tárgyalásának  módjától  tágítni 
nem  fog;  és  a  diplomát  nem  is  említi.  Röviden,  a 
mi  határozott  kijelentés  benne,  mind  az  értekezlet 
tette  bele ;  ez  mondta   ki,    hogy   főleg   az    1741 :  IV. 

t.-cz.  világos  realunióra  mutat  és  hogy  a  megoldás 
alapja  csak  az  októberi  diploma  lehet.  Ez  tehát  hatá- 
rozottabb, de  azért  nem  változtat  a  lényegen  annyit, 
hogy  veszélyeztesse  jogi  elméletek  s  fölösleges  viták 
által  a  gyakorlati  megoldásra  vezethető  tárgyalásokat ; 
vagyis  a  mint  ők  mondták  előterjesztésökben,  ez  a 
leirati  terv  semmi  biztosítékot  nem  nyújt  a  sikerre, 
de  minden  lehetőséget  nyitva  hagy,  a  nélkül,  hogy 
az  uralkodó  jogait,  elveit  feladná;  a  kérdéseket  a 
gyakorlati  discussio  terére  viszi  s  az  uralkodónak  és 
kormányának  a  legkedvezőbb  helyzetet  mutatja  ki  az 
esetleges  erőszakos  szakítás  alkalmazására. 

E  leirat  nem  fogadtatván  el,  Szécsen  is  készített 
egyet  s  bemutatta  az  uralkodónak,  a  kinek  tetszett. 
Ez  jóval  rövidebb  és  határozottabb.  Világosan  meg- 
jelöli a  diplomát,  mint  a  tárgyalás  alapját ;  de  magát 
az  ez  alapon  létesítendő  megoldást  is  országgyűlési 
egyezkedés  tárgyának  mondja,  egyebekben  czáfolja  a 
pragmatica  sanctioból  következtetett  personal  uniót; 
elismeri  a  48-iki  törvények  alaki  érvényességét,  de 
bennök  a  közjogi  tárgyúakat  módosíttatni  kívánja  a 
közös  ügyek  szükséges  központosításának  szellemében; 
az  1790 :  X.  t.-cz.-et  egy  önálló  belkormányzat  jogára 
korlátozza,  Erdély  unióját  s  Horvát-  és  Szlavonország 
ügyeit  új  országgyűlési  tárgyalásokra  utasítja,  helyesli 
a  nemzetiségek  megnyugtatására  irányuló  őszinte  szán- 
dékot, végre  az  adóbehajtás  erőszakos  megszüntetését 
a  hozandó  törvényektől,  az  amnestiát  a  koronázástól 
teszi  függővé. 

Ez  a  szöveg  majdnem  egy  pontban  sem  engedékeny  ; 
de  legalább  hangjában  rábeszélő,  békülékeny,  diploma- 
tikus simaságú;  azonban  a  július  17-iki  minisztertanács- 
ban Rechberg  és  Schmerling  még  ezt  is  ellenezte.  Ekkor 


332  ÖTÖDIK  FEJEZET, 

Schmerling  húzott  ki  zsebéből  egy  leiratot,  melyet  azon- 
ban Vay  és  Szécsen  nemcsak  nem  fogadtak  el,  hanem 
tüstént  el  is  távoztak  s  még  az  nap  Apponyival  együtt 
oly  előterjesztést  tettek  az  uralkodónak,  hogy  ne  küldje 
le  ezt  a  leiratot,  mert  nem  magyar  tanácsosok  müve, 
nem  jelöli  meg  a  magyar  kérdés  megoldásának  mód- 
jait, más  eszközt,  mint  a  hatalom  legkedvezőtlenebb 
alkalmazását,  nem  nyújt,  a  kiegyenlítésre  ajánl- 
kozó módok  közül  egyet  sem  használ  fel,  a  diploma 
alapformáihoz  merev  ragaszkodással  áldozatul  dobja 
a  lényeget;  nem  egyéb,  mint  a  szakítás  formulázása 
s  a  hódítás,  a  teljhatalom  minden  alkotmányossággal 
ellenkező  ily  elmélete  okvetetlenül  fölidézi  a  fölkelés 
jogának  elméletét.  Lehet,  hogy  az  általok  ajánlt  mód 
sem  fog  megoldásra  vezetni,  de  ne  engedje  az  ural- 
kodó ennek  éppen  ily  alakban  meghiúsítását,  mely 
hosszú  időre  lehetetlenné  tenne  minden  „oly  irányú 
közreműködést,  milyenre  ők  törekedtek*.  Azonban  a 
Rechberg  és  Schmerling  s  általában  a  centralisták 
befolyása  meghiúsította  e  kétségtelen  hű  tanácsosok 
törekvését  s  az  uralkodó  a  minisztérium  leiratát  válasz- 
totta. Ebben  kimondott  elvéhez  következetesen  kívánt 
eljárni,  mert  ha  már  minisztériuma  van,  reá  hallgatott ; 
azonban  ezzel  Magyarország  érdekeit  többé  nem  is 
az  összbirodalom  érdekeinek  rendelte  alá,  hanem  egye- 
nesen az  osztrák  bürokrácziának  szolgáltatta  ki. 

Vayék  ekkor  már  el  voltak  készülve  a  lemondásra. 
Előbb  azonban  még  egy  kísérletet  tettek  a  Zsedényi- 
féle  leirat  átdolgozásával,  melyet  utóbb  a  Pesti  HirnöJc 
(246.  szám)  magasztalva  tett  közzé  programm  gyanánt 
s  az  akkori  lapokban   élénk   vitára   adott   alkalmat.^ 

^  Utóbb  Vay  a  Pestig  Napló  1861  november  elsei  számában 

Ez  az  új  szöveg  inkább  mond  kevesebbet,  mint  többet 
a  Zsedényiénél.  Kihagyja  a  leányág  kihalása  után  a 
királyválasztás  jogának  visszaszállását  a  nemzetre  s  a 
német  szövetséggel  kapcsolatra  vonatkozó  részt;  a 
közös  ügyekre  és  reálunióra  pár  új  törvényczikkel 
többet  idéz  és  kimerítőbb ;  betold  egy  pontot  az  adó 
katonai  behajtásának  szükségéről,  a  megyék  helytelen 
álláspontjáról,  mert  határozataikkal  a  megoldásra  Hézve 
új  kételyeket  ébresztettek  s  ezekre  nézve  az  ország- 
gyűlés intézkedését  elvárja.  Több  helyt  azonban  a 
Zsedényi  szövegénél  engedékenyebb,  még  pedig  nem- 
csak hangban,  hanem  tartalomban  is.  így  a  közösügyek 
között  pénzügy  helyett  csak  „közpénzügyet"  említ;  a 
48-iki  törvényeknél  mellőzi  azt,  hogy  a  personal  uniót 
először  ezek  hozták  be  s  e  helyett  csak  a  kölcsönös 
érdekeket  említi,  melyeket  ezek  tisztába  nem  hoztak ;  a 
48-iki  törvények  általános  módosítása  helyett  csak  „több 
czikk"  módosításáról  szól;  némi  közeledést  próbál, midőn 
a  feliratnak  az  esetenként  való  érintkezést  igérő  fontos 
pontjára  utal.  Itt  nemcsak  enyhébbé  teszi  a  Zsedényi 
rideg  szövegét,  hanem  betold  két  új  pontot,  melyek 
elsejében  azt  mondja,  hogy  itt  nincs  szó  sem  Magyar- 
ország alárendeléséről,  sem  ősi  alkotmányát  megszün- 
tető egybeolvadásról,  hanem  a  „közös"  működés  meg- 


erre  nézve  a  következő  felvilágosítást  tétette  közzé :  Midőn  az 
eredeti,  Dessewfify-féle  módosított  javaslat  elfogadásra  nem 
talált,  akkor  került  ez  a  javaslat  szőnyegre,  de  nem  volt  Vay 
végleges  megállapodása;  sőt  fentartotta  az  értekezést  a  fő  magyar 
tanácsosokkal,  kik  akkor  érkeztek  fel  Budapestről  s  ekkor  egy 
harmadik,  sőt  negyedik  javaslat  is  készült;  a  döntő  körök  azon- 
ban tárgyalni  sem  akarták^  hanem  a  leküldött  szöveget  fogadták 
el  Schmerling  és  Perthaler  módosításaival,  a  mi  Vayék  lemon- 
dását okozta. 

állapításáról ;  a  másodikban  kifejti,  hogy  az  októberi 
diploma  alapján  egyelőre  átmeneti  intézkedésekről  van 
szó,  de  reméli  az  uralkodó,  hogy  az  országgyűlés  bebi- 
zonyítja, „mikép  ama  jóhiedelem  és  őszinte  szándék 
nem  egyedül  a  korona  sajátja";  végül  az  erdélyi,  horvát- 
szlavonországi  és  szerb  kérdésben  megígéri  hazánk 
területegységének  örök  időkre  biztosítását. 

A  leirat  ily  szövegezésének  czélja  most  is  ugyanaz 
volt :  nem  zárni  el  a  további  tárgyalások  lehetőségét  s 
utóbb  Deák  is  elismerte,  hogy  csakugyan  nem  zárta  volna 
el.  Ezért  már  hangjában  a  korona  régibb  leiratai  modorát 
alkalmazza;  és  noha  egy  tőről  fakadt  a  Schmerling- 
féle  leirattal,  benne  „parancs",  „komoly  intés",  a  „ren- 
deletek pontos  teljesítésének  elvárása",  a  teljhatalom, 
jogeljátszás  említve  nincsenek,  s  elismeri  a  jogfoly- 
tonosságot. Azonban  a  Deák-párt  ezt  éppen  oly  kevéssé 
fogadhatta  volna  el,  mint  a  tényleg  leérkezett  leiratot ; 
mert  a  48-iki  törvények  csupán  alaki  elismerése  végre 
sem  más,  mint  udvariasabb  megtagadásuk.  Ezek  át- 
alakítása és  az  a  határozott  kívánat,  hogy  alkotmányunk 
a  koronázás  előtt  módosíttassék,  nemcsak  e  törvé- 
nyek tagadását,  hanem  a  koronázási  tény  közjogi 
jelentőségének  megváltoztatását  jelentette ;  mert  ez 
minden  koronázáskor  nem  a  hozott  és  hozandó  tör- 
vényekre teendő  esküt,  hanem  az  alkotmány  mind- 
annyiszor való  revisiójának  elvét  ültette  volna  be 
közjogunkba.  Nem  szól  továbbá  ez  sem  a  törvények 
megváltoztatása  előtt  a  felelős  kormány  mellőzhetetlen 
életbeléptetéséről,  mely  a  kezdeményezést  alkotmányos 
úton  a  korona  nevében  tegye  meg  és  kifejezetten  magán 
hordja  annak  az  alkalmazkodásnak  bélyegét,  melylyel 
ők  a  bécsi  állásponthoz  simulni  kényszerültek. 

Azt  azonban  az  akkori  szabadelvüpárt  nem  igaz- 


DEÁK   MÁSODXK   FELIRATA.  335 

ságosan  vetette  Vayék  szemére,  hogy  ők  szolgáltatták 
Schmerlingéknek  a  personal  unió  ellen  azokat  az  érve- 
ket, melyeket  Deák  második  felirata  oly  fényesen  meg- 
czáfolt,  mert  ezeket  gr.  Szécsen  és  Zsedényi  adták; 
de  akkor  nem  tudta  a  közvélemény,  hogy  ennek  és 
a  leküldött  leiratnak  ugyanegy,  a  Zsedényi  szövege 
szolgált  alapul,  melyből  az  utóbbit  dr.  Perthaler  János, 
a  Botschafter  egyik  munkatársa,  Schmerling  bizal- 
masa fogalmazta. 

Az  eredményt  tudjuk.  Az  uralkodó  ezt  a  szöveget 
sem  fogadta  el  s  Vayt  és  Szécsent,  kik  a  magyar 
tanácsosokkal  egy  módosított  harmadik,  sőt  negyedik, 
de  tárgyalásra  sem  méltatott  javaslatot  is  készítettek, 
július  18-ikán  fölmentette.  FŐcancellár  lett  gr.  Forgách 
Antal,  előbb  prágai  kormányzó,  tárczanélküli  miniszter 
gr,  Esterházy  Móricz,  a  ki  később  dicsekedett  vele, 
hogy  nem  tud  magyarul.  Ekkor  július  19-ikén,  némi 
marasztás  után  Zsedényi  is  lemondott,  20-ikán  Szőgyény 
is,  a  ki  egyébiránt  Vayhoz  július  30-ikán  írt  levelében 
azt  mondja  Zsedényiről,  hogy  az  október  20-iki  alapon 
létrejött  cancellária  dolgát  ő  rontotta  el ;  mert  Schmer- 
lingékkel  kezet  fogva,  hát  mögött  a  magyar  taná- 
csosok politikáját  népszerűtlenné  tette  s  az  erőszakos 
beavatkozás  javallásával  ezt  egyenesen   előkészítette. 

De  ez  bővebben  nem  tartozik  ide.  A  leirat  kiadatott 
július  21-ikén  gr.  Forgách  Antal  és  Beké  Kálmán 
(udvari  tanácsos)  aláírásával;  másolatban  már  aznap  este 
Pesten  Apponyi  György  kezében  volt,  azonnal  közölte 
Deákokkal,  kik  egyébként  július  10-ike  óta  el  voltak 
készülve  a  lehető  legrosszabb  leiratra.  Bizonyítja  ezt 
egyebek  közt  az,  hogy  egy  új  országház  építéséről  az 
országgyűlés  bizottságának  jelentését,  többeknek  és 
Deáknak  is  felszólalására,  a  ház  félretette ;  mert,  mint 

Bónis  Sámuel  monda:  meglehet,  hogy  az  előre  ígért 
válasz  „igenis  oly  őszinte  leend,  hogy  országházra 
szükség  nem  lesz"  ;  Lónyay  László  pedig  szükséges- 
nek tartotta  az  idők  és  körülmények  szerint,  hogy  el 
ne  késsenek  vele,  az  erőszakos  adóbeszedésről  azt  a 
határozati  javaslatot  adni  be,  hogy  a  ház  addig,  míg 
a  törvénytelen  adónak  „a  művelt  Európa  történetében 
hallatlan,  csak  tatárrabláshoz  hasonlítható  módon, 
katonai  karhatalommal  erőszakos  behajtása  meg  nem 
szűnik,  sem  a  várvavárt  királyi  leirat,  sem  semmiféle 
egyéb  országos  dolgoknak  tárgyalásához  nem  fog." 
És  indokolta  ezt  a  kiküldött  bizottság  munkálatának 
természetszerű  késésével,  de  egyszersmind  a  mindenkit 
felháborító  hallatlan  erőszakkal.  Igaz,  hogy  ezt  a  hatá- 
rozatijavaslatot nem  tárgyalták,  de  azért  nem  kevésbbé 
emléke  e  napok  szomorú  történetének.  Július  19-én 
már  ismeretes  volt  a  leirat  megközelítő  tartalma  s 
Vayék  felmentése  ;  az  e  napi  rövid  ülésen  már  beszél- 
tek róla;  Nyáry  nem  győzött  örvendeni  rajta,  mert  benne 
a  „határozat"  igazolását  látta. 

Augusztus  22-ikén  csak  jóval  12  óra  után  nyitotta 
meg  Grhyczy  a  ház  ülését ;  Apponyi  t.  i.  még  egy  utolsó 
kísérlettel  egyenesen  az  uralkodóhoz  táviratozott,  mert, 
mint  br.  Orczy  Béla  írja,  annyira  megütődött  a  leirat 
néhány  bosszantó  tételén  s  még  egyszer  kérte  a  leirat 
visszavonását,  de  hiában.  Felolvasás  után  üléseit  a  ház 
bizonytalan  időre  elnapolta,  azt  határozván,  hogy 
magánértekezleten  tűzi  ki,  a  vélemények  egyesítése 
után,  a  legközelebbi  ülés  napját. 

De  nézzük  végre  a  centralisták  és  Schmerling  e 
teljes  győzelmét  tanúsító  leiratot.  Első  sorban  is  fel- 
tűnő az  az  egészen  átvonuló  szigorú,  kemény,  sőt 
megtorlást  kifejezni  kívánó  ellenszenves  hang ;  másod- 

szor,  a  mit  akkor  is  mindenki  tudott,  hogy  nem  egy  kéz, 
nem  egy  hangulat,  nem  egy  szándék  műve ;  hanem  egy 
összetákolás,  melynek  jogi  részéről  az  Oesterreichische 
Zeitung  már  akkor  megírta,  hogy  magyar  kéztől  ered 
s  főrésze  tulajdonképen  a  magyar  cancellária  elé 
került  első,  Zsedényi-féle  javaslatból  van  véve.  Ezt 
annál  inkább  megtudták  Pesten,  mert  Zsedényi  maga 
megírta  Ghyczynek  július  20-ikán,  hogy  a  leirat  eleje 
egy  „mixtum  compositum" ;  kezdete  a  Dessewffy-féle 
javaslatból,  a  personal  unió  ellen  a  magyar  törvényekből 
merített  okoskodásai,  miut  nagyon  is  lényeges  rész,  az 
övéből  van  véve ;  végre  a  többit  a  minisztérium  maga 
tette  hozzá,  így  azt,  hogy  az  októberi  diplomát  az  ural- 
kodó saját  teljhatalmából  adta  ki,  mely  az  ott  elősorolt 
feltételek  szerint  az  ország  alkotmányát  visszaadja,  de 
a  48-iki  törvényeknek  ezekhez  alkalmazását  rendeli; 
továbbá  azt,  hogy  a  birodalmi  tanácsba  a  követküldésnek 
a  februári  pátens  szerint  keU  történnie ;  hogy  a  lemondó 
levélre  nézve  az  országgyűlés  beleszólását  nem  engedi 
meg,  mert  V.  Ferdinánd,  midőn  a  császári  trónról  le- 
mondott, a  többi  királyságokat  s  így  Magyarországot  is 
beleértette. 

Mindebben  Zsedényinek  igaza  van ;  de  ha  a  leirat- 
ból s  a  Zsedényi  szövegéből  azt  látjuk,  hogy  a  leiratnak 
mintegy  kétharmada  van  kiírva  belőle,  sokhelyt  elhagyva, 
máshelyt  megtoldva  egy-egy  határozott,  katonás,  ellent- 
mondást kizáró  kitétellel,  hogy  Erdélyre,  Horvátországra, 
a  nemzetiségekre  vonatkozó  részekben  s  a  befejezésben 
is  ki-kiszed  egyes  részeket  belőle  s  mindez  jellemző  arra 
a  befolyásra,  melyet  Zsedényi  szelleme  gyakorolt :  nem 
kevéssé  meglepő,  hogy  a  bécsi  centralisták  által  támo- 
gatott Schmerling  még  Zsedényinél  is  tovább  ment,  úgy, 
hogy  nem  tehetett  mást,  mint  hogy  ő  is  lemondjon. 

Ferenczi :  Deák  F.  élete.  H.  22 

A  leirat  a  feliratban  évszázados  törvényeinkből 
kifejtett  jogainkból  egyet  sem  enged  meg;  a  felirat 
egyetlen  jogi  szempontját  el  nem  fogadja,  merőben 
ellentétes  áUásra  helyezkedik  nemcsak  a  fő,  hanem 
a  részletkérdésekben  is.  Elismeri  ugyan,  hogy  az 
októberi  diplomában  a  pénz-  és  hadügy,  Magyarország 
régi  alkotmányos  törvényeitől  eltérőleg,  a  birodalmi 
tanács  hatáskörébe  soroltatott,  de  ebből  nem  alkotmá- 
nyos önállóságának  veszélyeztetése,  hanem  inkább 
megszilárdulása  következik.  A  magyar  országgyűlés  joga 
régen  csak  az  adó  kis  részére  terjedt;  az  1723-ikiI — 11. 
t.-cz.-ben  elfogadott  pragmatica  santio  nemcsak  hazánk 
külső  és  belső  sikeresebb  védelmére,  hanem  a  biro- 
dalmiegység szilárdabb  megalapítása  végett  is  köttetett; 
tehát  miből  a  felirat  az  örökösödés  rendjét  s  a  tiszta 
personal  uniót  magyarázta  ki,  abból  a  leirat  a  tiszta 
realunióra  vont  következtetést.  E  szerint  megmondja 
ugyan,  hogy  a  Szent  István  koronájához  tartozó  országok 
beolvasztását  az  uralkodó  nem  tervezi,  tehát  az  1790  :X. 
t.-cz.  értelmében  egy  világosan  kifejezett  belkormány- 
zatot  meg  kell  adni ;  de  semmiesetre  nem  következik 
belőle  személyes  unió.  A  pragmatica  sanctiónak  a  trón 
egysége,  a  hadsereg  és  pénzügy  központi  vezetése  ter- 
mészetszerű eredménye;  külügyi  képviselete  Magyar- 
országnak külön  sohasem  volt,  a  birodalom  szükség- 
leteiben részt  venni^  terheinek  egy  részét  elvállalni 
tartozik. 

Ezek  után  rátér  a  realunio  tüzetes  bizonyítására, 
mely  az  1723:1.  és  II.  t.-cz.  „minden  szavában  ki  van 
jelentve  és  következményeiben  félreismerhetlenül  iga- 
zolva".  Erre  idézi  az  1723:  XXL,  XCVIII.  3.,  ClV.  és 
CXIV.  t.-czikkeket,  melyek  központi  kormányra  utal- 
nak, továbbá  az  1741 :  IV.  t.-cz.-et  Mária  Terézia  férjének 

uralkodótársul  s  a  kiskorú  trónörökös  esetében  gyámul 
elfogadása  tárgyában,  mely  tehát  az  1485  :  11.  t.-cz.-nek 
a  nádor  gyámságára  vonatkozó  intézkedését  eltörölte. 
A  personalis  uniót  megpróbálták  létesitni  a  48-iki  tör- 
vények, de  ez  veszélyes  rázkódásokra  vezetett.  Az 
októberi  diploma  által  az  uralkodó  „királyi  teljhatal- 
mából" az  ország  alkotmányát  visszaállította  a  meg- 
felelő korlátok  közt  s  ennek  az  összbirodalom  érdekeivel 
összeegyeztetése  végett  hívta  össze  az  országgyűlést, 
mely  helytelen  alapra  helyezkedve,  a  48-iki  törvények 
visszaállítását  előfőltételül  sürgeti.  Ámde  e  törvények- 
nek az  egyenlőséget,  a  birtok-  és  hivatalképességet, 
az  urbért,  tizedet  s  más  jobbágytartozásokat  eltörlő, 
a  közteherviselést,  katonakötelezettséget,  választási 
jogot  biztosító  törvényeit  az  uralkodó  az  októberi 
diplomában  megerősítette  ;  azokat,  melyek  ellenkeznek 
e  diplomával  s  a  február  26-iki  pátenssel,  „a  mint 
általában  eddig  soha  el  nem  ismerte,  úgy  jövőre  is 
elismerni  —  mire  magát  személyesen  kötelezve  nem 
tartja —  nem  fogja".  Ezeknek  hozzáidomítása  az  októ- 
beri diplomához  a  koronázó  hitlevél  előfeltétele  s 
elvárja,  hogy  e  módosításokat  a  ház  mielőbb  fel- 
küldje.  Tehát  ebben  egy  forradalmi  alapelv  van  kife- 
jezve, mely  szerint  a  törvények  csak  azokat  kötelezik, 
kik  közvetetlenül  beleegyeztek. 

Az  októberi  diploma  és  februári  pátens  szerint  — 
mond  tovább  a  leirat  —  a  birodalmi  tanácsba  a  követ- 
küldés módjai  tárgyalandók ;  de  mert  ezek  megállapí- 
tása hosszabb  időt  kíván  s  augusztusban  a  birodalmi 
tanácsban  fontos  ügyek  tárgyalandók,  meghagyja,  hogy 
addig  az  országgyűlés  ideiglenesen  intézkedjék.  Ezek 
megtörténte  után,  az  országgyűlés  kiegészítése  önként 
megoldatik  a  következő  módon:  Erdély  48-iki  uniója 

22* 


340  ÖTÖDIK   FEJEZET. 

törvénytelen  s  a  nemzetiségek  és  a  birodalmi  kap- 
csolat biztosításáig  nem  lehet  róla  szó ;  a  viszony- 
Horvát-  és  Szlavonországgal  a  zágrábi  országgyűléssel 
közös  értekezlet  útján  készítendő  elŐ ;  külön  nemzetiségi 
törvény  alkotandó ;  de  ősi  szabadalmaik  értelmében  a 
szerbekről  az  intézkedést  az  uralkodó  magának  tartja 
fenn.  Mindezek  végleges  elintézése  előtt  a  koronázó 
hitlevélre  nézve  tárgyalásokba  nem  bocsátkozik. 

V.  Ferdinánd  lemondására  nézve  az  országgyűlés- 
nek a  leküldött  okiratok  alaki  hiányára  vonatkozó 
megjegyzését  visszautasítja;  új  okiratok  kiállítására 
szükség  nincs  ;  midőn  V.  Ferdinánd  az  oklevél  szerint 
„az  ausztriai  császárság  és  minden  alatta  egyesült 
királyságok"  trónjáról  lemondott,  ebben  Magyarország 
is  kétségtelenül  bele  van  értve.  Az  amnestia  iránti 
előterjesztést  a  koronázáskor  fogja  tekintetbe  venni. 
Midőn  ekképen  az  országot  beUgazgatási  önállásáról 
megnyugtatja,  elvárja  az  uralkodó,  hogy  az  ország- 
gyűlés az  elsoroltakban  várakozásának  megfelel ;  egy- 
szersmind kijelenti,  hogy  kiadott  törvényes  rendeletein 
s  főleg  az  adó  beszedésén,  míg  rólok  alkotmányos, 
intézkedés  nem  történik,  változtatni  nem  fog. 

Ez  a  leirat  lényege,  mely  annyira  felharagította 
Deákot  is,  hogy  egy  ellenzéki  képviselőhöz  a  felol- 
vasás után  így  szólt:  „No,  barátom,  most  már  mind 
határozatisták  vagyunk".  Nem  tartozik  bővebben  ide 
annak  fejtegetése,  hogy  mi  volt  az  oka  ennek  a  paran- 
csoló, kemény  és  kíméletlen  hangnak;  csak  röviden 
említjük  meg,  hogy  a  centralista  párt  előtérbe  jutásán 
kívül  főleg  az  akkori  és  megelőző  megyei  mozgalmak  s 
az  országgyűlés  adóelleni  munkálatai  tekinthetők  egyik 
fő  okúi;  másik  fŐ  ok  az  uralkodó  bosszúsága  azok  ellen, a 
kik  őt  az  októberi  diplomára,  éppen  azzal  beszélték  rá. 

hogy  Magyarország  részéről  ennek  elfogadása  biztos. 
Ezért  léptek  a  februári  pátens  emberei  előtérbe ;  az 
októberi  férfiak  közül  Vay  július  22-ikén  birtokára  ment 
Oolopra  és  augusztus  21-ikén,  mint  már  a  borsodmegyei 
mezőcsáti  kerület  igazolt  képviselője,  vett  részt  az 
országgyűlésen. 

A  felirati  párt  már  július  22-ikén  délután  4  órakor 
értekezletet  tartott  az  Európa-szállodában  s  kiküldött 
nyolcz  képviselőt  (Deák,  br.  Eötvös,  gr.  Andrássy 
Gyula,  Szalay,  Lónyay  Menyhért,  Klauzál  Gábor, 
Gorove  István,  Kazinczy  Gábor),  hogy  a  teendőkről 
értekezzék  a  határozati  párt  nyolcz  kiküldendő  tag- 
jával és  megállapodásaikat  zárt  ülésre  adják  be,  mely 
egyszerű  szavazással  döntsön.  A  két  párt  (Tisza,  Nyáry, 
br.  Podmaniczky  Frigyes,  Bónis  Sámuel,  Kállay  Ödön, 
Komáromy  György,  Várady  Gábor,  Terényi  Lajos) 
megbízottai  július  23-ikán  értekeztek  először.  Deák 
elsőnek  szólalt  fel,  kijelentette,  hogy  a  leirat  elfogad- 
hatatlan ;  de  minden  része  megczáfolandó  egy  második 
feliratban  s  végül  ki  kell  mondani,  hogy  az  egyezkedés 
fonalát  a  leirat  eltépte.  Ennek  ily  határozott  kimondása 
Nyáry  kívánsága  volt.  Midőn  többen  mindezt  határozat- 
ban akarták  kifejeztetni.  Deák  azt  felelte,  hogy  ennek 
megírására  nem  vállalkoznék.  Fölirat  jobb  ;  benne  több 
mondható  el ;  szól  a  fejedelemnek,  az  egész  világnak,  a 
határozat  csak  az  országnak.  A  forradalmi  lépésnek  nem 
látja  sem  hasznát,  sem  szükségét ;  maradjunk  a  szoros 
törvényesség  terén.  E  mellett  végkövetkezménye  mind- 
kettőnek egy:  a  határozaté  az  országgyűlésnek  ön- 
maga által  való  elnapolása  ;  a  feüraté,  hogy  az  egyez- 
kedés fonalát  elszakítva  látják. 

Most  még  azt  kérdezte,  hogy  ha  az  összehívandó 
zárt  ülésben  a  felíratlak  többségben  lesznek,  készek-e 

a  határozatiak  nyílt  ülésben  lemondani  a  vitáról  ?  Erre 
Kállay  azt  felelte :  nem !  Akkor  —  monda  Deák  — 
nem  lehet  szó  egyességről ;  ö  a  maga  részéről  a  hatá- 
rozatiak győzelme  esetén  lemondott  volna  a  föliratról. 
Ebből  vita  támadt ;  végül  Deák  maga  fejezte  ki,  hogy 
a  föliratot  és  határozatot  is  meg  kell  írni.  Erre  a  föl- 
íratlak magok  részéről  Deákot  kérték  fel;  a  hatá- 
rozatiak hosszas  vita  után  Tiszát,  Várady  Gábort  és 
Terényi  Lajost  küldték  ki  a  szövegezésre.  Az  utóbbiak 
elővévén  a  leiratot,  minden  pontra  összeírták  a  czá- 
folat  tételeit  s  ekkor  mind  a  hárman  készítettek  egy 
javaslatot.  A  Tiszáét  találván  legjobbnak,  a  másik 
kettőből  némi  kiegészítéssel  ezt  fogadták  el. 

Deák  szintén  részletes  tanulmányozás  után  nekiült 
a  válasz  megírásának,  noha  környezete  ijesztette,  hogy 
hiában  dolgozik,  a  határozatiak  le  fogják  szavazni ; 
de  Ghyczynek,  ki  ismerte  a  másik  javaslatot  s  látta 
a  kettő  közt  a  különbséget,  sikerült  őt  megnyugtatni. 
Dessewffy  Emil  július  30-ikáról  írta  Vaynak,  hogy 
Deák  már  három  nap  óta  be  van  zárkózva;  összeírt 
hat  ívet  s  a  czáfolatban  még  csak  a  leirat  15-ik  sza- 
kaszához ért ;  tehát  ahhoz  a  ponthoz,  mely  az  1848-iki 
törvényeknek  csak  részben  való  elismerését  tárgj^azza. 
Hozzáteszi  Dessewffy,  hogy  Zsedényi  „legistikus  okos- 
kodásait, úgy  látszik,  pulverizálni  akarja". 

Mindenesetre  Deák  még  az  értekezletek  előtt  neki- 
fogott a  munkának  s  később  is  több  napon  át  még 
mindig  dolgozott  rajta  ;  csak  augusztus  5 — 6-ikán  lett 
vele  kész.  Addig  is  a  leirat  ú.  n.  törvényes  okoskodásai  bő 
anyagot  adtak  a  lapoknak  a  czáfolgatásra,  a  mi  annál 
természetesebb  volt,  mert  a  leirat  juridicus  része  több 
helyt  oly  törvényekre  hivatkozik,  mintha  nem  annak 
a  bebizonyítására  idéztetnének,  melyekre  alkalmazták 

Őket.  Kemény  sietett  ezt  négy  egymásutáni  vezér- 
czikkben  kimutatni  és  csak  Deák  felhívására  hagyta 
abba,  hogy  ne  vágjon  az  események  s  a  ház  meg- 
győződése elé. 

Midőn  úgy  a  Tiszáék  határozati,  mint  a  Deák  fel- 
iratijavaslataaugusztus 7-ikén  a  két  párt  bizottsága  előtt 
felolvastatott :  valami  érdekes  lehetett  e  két  munká- 
latnak egymás  után  hallása.  Lényegében  a  kettő  ugyan- 
egy alapon  áll,  ugyanazon  törvényekre  hivatkozik,  ugyan- 
azon állításokat  czáfolja  s  ugyanabból  a  tényből  indul 
ki,  tudniillik,  hogy  a  leirat  hazánk  történelmi  jogait, 
valamint  szentesített  törvényeit  leglényegesebb  részek- 
ben megtagadja  vagy  félremagyarázza.  Mindkettő  meg- 
czáfolja  a  realunióra  vonatkozó  bizonyítékokat ;  kiemeli 
az  ország  integritásának,  a  48-iki  törvényeknek  meg- 
tagadását, az  Erdélyhez,  Tót-  és  Horvátországhoz  való 
közjogi  viszonyunk  félremagyarázását,  mire  nézve 
Tiszáék  a  törvényeket  eredeti  latin  szövegükben  is  idézik, 
továbbá  a  megyék  ostromállapotát;  ugyanegy  követ- 
keztetésre is  jutnak,  hogy  a  leirat  az  önállás,  a  tör- 
vények és  jogok  sérelmes  és  végleges  tagadása.  Hasonló 
tartalmú  a  tiltakozások  természete  és  összege  is,  noha 
ezekben  a  határozati  javaslat  bevesz  oly  részeket, 
melyek  Deák  javaslatában  hiányzanak.  Ilyenek :  az  ez 
időszerinti  államadósságok  egy  részének  méltányossági 
(tehát  nem  jogi)  okokból  elvállalása,  tiltakozás  az 
úrbéri  törvény  újabb  megerősítése  és  a  nemzetiségek 
érdekében  szükségtelenül  sürgetett  törvényalkotás 
ellen,  hazaárúlóknak  jelenti  ki,  a  kik  a  birodalmi 
tanácsban  hazánkból  részt  vennének.  Ezenkívül  hozzá-' 
csatol  mindezekhez  még  indítványokat  néhány  ha- 
laszthatatlan feladatról  s  kimondja  a  ház  további 
tanácskozásának  szükségét  a  közigazgatás  megszüár- 

dításáról,  a  jogegyenlőség  teljes  kiépítéséről,  törvény- 
javaslatot dolgoztatna  ki  a  népnevelésről,  az  úrbéri 
maradványok  eltörléséről,  az  ipar,  kereskedelem,  köz- 
lekedés rendezéséről,  hitelintézetek  felállításáról.  Végül 
szerintük  mindezt  azért  mondhatnák  ki  határozatban, 
mert  az  uralkodó  megtagadja  az  1790 :  III.  t.-cz.  elle- 
nére a  koronázást  s  annak  előfeltételeit. 

De  e  hasonlatok  mellett   minden   egyébben   mily 
nagy  a  különbség,  és  Deák  javaslata  érdemeit  éppen 
ez  az  összemérés    emelné   ki,   ha   ugyan  semmi  más 
szempontunk  rá  nem  volna  is.  A  határozati  javaslat 
rideg  jogi  fejtegetés,  itt-ott  megszínelve ;  a  Deákéból 
egy    nemzet    fölemelkedett    és     fölháborodott    lelke 
beszél.  E  mellett  a  határozati  javaslat  nem  elég  össze- 
függő, nem  megy  a  felirat  szoros    sorrendjében,   ter- 
vezetében ecclecticus.  Deák  sorról-sorra  veszi  és  zúzza 
össze  a  leirat  minden  mondatát,  minden  nyílt  és  rejtett 
czélzatát ;  lépésről-lépésre  kíséri  egész  rabulistikáját ; 
érvre  érvvel,  sőt  egyre  tízzel,  okoskodásra  dönthetetlen 
tényekkel  felel ;  míg  ír,  megsokasodnak  eszméi,  érvei, 
bizonyítékai,  czáfolatai ;  türelme  a  részletekben,  akarat- 
ereje a  kivitelben  egy  pillanatra  sem  lankad;  olyan, 
mintha  egy  leültében,  egy  az  igazság,  tántoríthatatlan 
hazaszeretet,  törvény  és  alkotmány  által  felajzott  han- 
gulatból írta  volna.   Amaz   inkább    ügyvédi   okmány, 
derék  jogi  munkálat;  emez  rendkívüli  önmérséklettel 
irt,  magas  álláspontú  államirat,  melyben  egyszerre  lel 
kifejezést  a  nemzet  törhetetlen  joga ;  de  egyszersmind 
öntudata,  biztossága,   haragja,   fölháborodása,   állam- 
jogi és  politikai  helyzetének,  az  előre  szabatosan  kimért 
törvényesség  terének  erélyes  védelmező  készsége,  alkot- 
mányos államjogi  biztosságának  önérzete. 

Természetes,  hogy  ez  a  helyzete  magyarázza  meg 

az  első  felirathoz  való  viszonyát  és  ahhoz  mérve  különb- 
ségeit. Amaz  Magyarországnak  a  múlton  alapuló  állam- 
jogi követeléseit,  szemben  az  octroyált  októberi  diplo- 
mával és  esetleges  következményeivel,  öntötte  nyugodt, 
méltóságos  előadásban  a  megfelelő  alakba ;  nem  akart 
egyéb  lenni,  mint  szabatos,  tiszta  körvonalakban  meg- 
határozása annak,  a  mit  a  magyar,  mint  történelmileg 
meg  nem  czáfolható,  alapos  jogát,  mint  törvényes  örök- 
ségi osztályrészét  követeli ;  éppen  ezért  ez  örökre 
világos  szövegezése  marad  egy  bizonyos  korból  és 
az  adott  viszonyok  között-  nemzetünk  jogainak,  midőn 
veleszületett  és  fejlődött  történelmi  alkotmányát  vég- 
veszély fenyegette. 

E  második  javaslat  az  első  felirat  megvédelmezése, 
melyet  a  kormányzati  pillanatnyi  igények  nevében, 
hamis  hivatkozással  az  élet  el  nem  hárítható  igényeire, 
a  törvényszövegek  és  világos  törvényfejezetek  értel- 
mének szándékos  elfacsarásával  és  a  császári  telj- 
hatalomra való  hivatkozással,  az  erőszak  nevében,  egy 
elvakult  kormánynak  emberei  az  uralkodó  mögé  állva, 
durván  és  esetlenül  megtámadtak,  s  a  melynek  védője 
most  sem  erejét  nem  zabolázza,  sem  nemes  felháboro- 
dását nem  leplezi ;  de  azért  a  védelmi  tért  és  higgadt- 
ságodt  egy  pillanatra  sem  hagyja  el  és  ezért  benne 
a  jogfentartás  következetessége  teljesen  ugyanaz. 

Midőn  Deák  a  bizalmas  értekezleten  a  határozati 
javaslat  után  fölolvasta  a  maga  feliratát,  Tisza  rögtön 
azt  felelte,  hogy  ő  ezzel  tartalmilag  egyetért  s  mivel 
benne  ki  van  fejezve  az,  hogy  a  leirat  a  kölcsönös 
értekezés  fonalát  eltépte,  tehát  ő  lemond  a  határozati 
javaslatról ;  azonban  többen  mégis  ragaszkodtak  hozzá. 
Ekkor  Deák  kijelentette,  hogy  az  előre  megállapított 
zárt  ülés  felesleges  ;  de  a  többség  azt  határozta,  hogy 

tartsák  meg,  olvassák  fel  újra  mindkét  javaslatot  s 
azután  nyújtsák  be  a  rendes  úton  a  házhoz. 

Augusztus  8-ikán  reggel  a  zárt  ülést  a  nyílt  ülés 
előtt  csakugyan  megtartották  s  Ghyczy  előadván,  hogy 
pártközi  egyesség  nem  jött  létre,  így  felkészülve  tértek 
át  délelőtt  11  órakor  a  nyílt  ülésre,  melyen  az  elnök, 
mellőzvén  a  szokásos  bejelentéseket,  egyenesen  a  fő- 
tárgyat tűzte  ki.  Keglevich  jegyző  Deák  Ferencz  nevét 
szólítván,  röviden  elmondta,  hogy  a  királyi  leirat  tar- 
talmát ő,  mint  képviselő,  nem  fogadhatja  el  s  szük- 
ségesnek látja,  hogy  a  ház  a  nemzet  akaratát  felirat 
alakjában  jelentse  ki.  E  pár  sor  bevezetés  után  fel- 
olvasta javaslatát,  melyben  terjedelme  miatt  párszor 
Szalay  váltotta  fel. 

Az  első  feliratra  való  hivatkozáson  kezdi,  melyben 
kifejtette  volt  a  ház  az  állami  alapszerződés  értelmében 
a  koronázás  feltételeit,  s  azt  akarta,  hogy  a  törvényesség 
és  alkotmányosság  ne  félig,  hanem  egészen  és  csonkítás 
nélkül  lépjen  az  absolut  hatalom  helyébe ;  de  a  leirat 
arról  győzte  meg  a  házat,  hogy  az  uralkodó  nem  a 
sanctio  pragmatica  teljes  értelmében  kíván  uralkodni. 
Ismétli  röviden  az  alaptörvény  I.  és  II.  czikkének 
intézkedéseit,  az  1790:111.  t.-cz.-et,  mely  szerint  a 
király  trónralépte  után  hat  hóval  tartozik  magát  meg- 
koronáztatni. Ámde  mind  e  helyett  a  leirat  alkot- 
mányunknak csak  töredékeit  igéri  vissza  a  leglénye- 
gesebb jogok  nélkül;  az  uralkodó  alaptörvényeinket 
önhatalmával  eltörli  s  helyökbe  császári  diplomát  és 
pátenst  tesz,  miket  alaptörvényekűl  kíván  tekintetni ; 
ezek  nevében  követeli  a  nemzettől  a  birodalmi  tanácsba 
lépést,  törvényhozási  leglényegesebb  jogairól  lemon- 
dást; szentesített  törvényeink  leglényegesebb  részét 
el  nem  ismeri  s  így  az  alkotmányosság  alapfeltételét, 

tudniillik,  hogy  szentesitett  törvényt  csak  az  egész 
törvényhozás  módosíthat  vagy  törölhet  el,  s  vele  az 
ország  törvényhozó  hatalmát  megsemmisíti ;  kiegészi- 
tetlen  országgyűlés  által  akar  a  legfontosabb  jogokról 
határoztatni  s  csak  ezek  után  akarja  az  országgyűlést 
kiegészíteni.  „Mindezek  oly  alkotmányellenes  lépések, 
melyek  a  sanctio  pragmaticát  lényegében  támadják 
meg,  mellőzve  mindazt,  mi  abban,  mint  alapszerző- 
désben a  nemzet  biztosítására  föltételképen  határozottan 
kiköttetett  s  alig  hagyva  meg  egyebet,  mint  az  ural- 
kodóháznak örökösödési  jogát." 

Ez  a  kiindulás,  mely  után  a  tételek  czáfolatába 
fog.  Első  sorban  szól  az  adó  és  katonaállítás  jogának 
a  birodalmi  tanácsra  ruházásáról ;  kimutatja,  hogy  az 
1715  :Vm.,  1790:  XIX.  és  1827:  IV.  t.-cz.-ek  és  még 
más  törvények  szerint  a  nemzet  maga  határozott  véréről 
és  vagyonáról  s  így  nem  áll  az  sem,  hogy  hazánk  befo- 
lyása a  múltban  a  közadózás  csak  csekély  részére 
terjedt  ki ;  mert  az  egyenes  adó  mindig  országgyűlési 
tárgy  volt  s  a  mennyiben  voltak  nem-egyenes  adók, 
az  országgyűlés  ezekre  is  befolyást  gyakorolt.  Azután 
a  personal  unió  ismert  magyarázata  következik;  kimu- 
tatja, hogy  a  leiratban  idézett  törvények  nemhogy  a 
realuniót,  ellenkezőleg,  hazánk  közjogi  és  kormányzati 
különállását  tanúsítják ;  a  külügyi  képviseletet  pedig 
a  magyar  alkotmány  fejedelmi  jogként  ruházta  az  ural- 
kodóra s  erre  nézve  igaz  ugyan,  hogy  e  jogot  nálunk 
és  Ausztriában  a  fejedelem  személye  miatt  ugyanaz 
gyakorolja ;  de  ebből  realunio  még  nem  következik ; 
valamint  nem  következik  az  1741 :  XI.  t.-cz.  4.  §-ából, 
mely  az  államminiszteriumban  magyarok  alkalmazását 
éppen  a  külügy  s  nem  a  kormányzat  közössége  miatt 
követeli.  A  magyar  hadsereg  pedig   közösen  harczolt 

Ugyan  az  örökös  tartományokéval,  de  mindig  lényeges 
volt  ez  és  amaz  közt  a  különbség  törvényhozásunk 
önálló  intézkedései  miatt  és  az  1848 :  III.  t.-cz.-nek  a 
hadseregre  vonatkozó  része  csak  már  régebbi  törvé- 
nyeink értelmét  fejezi  ki. 

De  sehol  sem  lehetne  több  törvényt  felhozni  hazánk 
önállására  nézve,  mint  éppen  a  pénzügynél ;  ezért  az 
osztrák  államadósságok  jogilag  Magyarországot  nem 
terhelhetik ;  de  azért  ismétli  az  első  felirat  méltá- 
nyossági szempontját.  Azonban  csak,  mint  önálló,  füg- 
getlen ország  alkudozhatunk  az  osztrák  tartományok 
képviseletével ;  tartozásról  pedig,  mint  a  leirat  említi, 
szó  nem  lehet  s  a  felsorolt  törvények  nem  jogi  köte- 
lezettséget, hanem  veszély  idején  nemzeti  áldozat- 
készséget fejeznek  ki,  melyekért  nem  érdemli  a  nem- 
zet, hogy  most  e  törvényei  félremagyaráztassanak. 
A  közös  kormány  bizonyítására  felhozott  1723 :  XXI., 
XCVIIL,  CIV.,  CXIV.  t.-cz.-ek  sincsenek  szerencsé- 
sebben idézve,  melyek  részben  nem  is  kormányzati 
dolgokról  intézkednek ;  az  1741 :  IV.  t.-cz.  pedig,  mely 
Lotharingiai  Ferencz  társkirályságáról  szól,  maga  elég 
volna  hazánk  önállásának  bizonyítására  a  pragmatica 
sanctio  nélkül  is ;  mert  benne  a  rendek  kimondták, 
hogy  ebből  jövőre  semmi  következtetést  vonni  ne 
lehessen,  a  nádori  hatalom  sértetlen  maradjon,  a 
társuralkodó  a  koronázott  királyt  illető  legfőbb  jogo- 
kat ne  gyakorolhassa,  és  végül  a  többi  tartományokkal 
való  közös  kormányzásnak  minden  gondolatát  e  tör- 
vény egyenesen  kizárja. 

Az  ország  jogai  tehát  nem  1847/8-ban  keletkez- 
tek. Ezek  csak  az  újabb  idők  igényeihez  alkalmazták 
a  történelmi  jogokat,  de  új  jogokat  nem  teremtettek ; 
és   ha  netán   teremtettek  volna  is,  azok  teljes  érvé- 

nyúek  és  követeljük  összes  tartalmukkal  őket;  mert 
kötelezik  a  nemzetet  és  királyt  egyaránt,  míg  az 
összes  törvényhozás  nem  módosítja  vagy  törli  el,  az 
a  kifejezés  pedig,  melyre  a  leirat,  mint  e  törvények 
bevezetésében  foglaltra  hivatkozik,  hogy  hazánknak 
„kötelezettségei"  vannak  az  összbirodalom  iránt,  nincs 
benne ;  a  rázkódásokat  sem  e  törvények  okozták, 
hanem  e  törvényeknek  meg  nem  tartása  s  azok  az 
akadályok,  melyek  teljes  végrehajtásukat  gátolták. 
Ily  rázkódások  voltak  az  egész  birodalomban,  hová 
pedig  e  törvények  nem  hatottak. 

Beszél  a  leirat  arról,  hogy  az  uralkodó  „királyi 
teljhatalmával"  helyreáUitotta,  még  pedig  „feltétele- 
sen" a  magyar  alkotmányt  s  ennek  az  októberi  diplo- 
mához és  februári  pátenshez  idomítását  elrendeli.  Ez  nem 
a  magyar  alkotmány  visszaállítása;  ez  nem  egyéb,  mint 
a  tizenkét  éves  absolutizmusnak  új  alakban  folytatása ; 
ezt  el  nem  fogadhatják,  mert  hűtlenek  lennének  tör- 
vényhez, hazához,  önlelkiismeretükhöz.  E  mellett  az 
ily  történeti  alkotmány,  mint  a  mienk,  jobb  is,  mint 
az  octroyrozott  s  hogy  ez  miként  sértette  meg  az 
összbirodalom  jogait,  nem  érthető.  A  personal  unió 
alapján  is  származnak  „közös  viszonyok" ;  ezeket 
méltányolta  az  1848 :  III.  t.-cz.  is,  ők  is  kimondták 
első  fóüratukban,  hogy  mint  független  ország,  készek 
„esetenként  szabadon  és  nyílt  őszinteséggel  érintkezni". 
Nem  a  48-iki  törvények,  nem  a  felelős  magyar  minisz- 
térium, mely  ellen  vannak  főkép  a  leirat  ellenvetései 
irányozva,  hanem  a  létesíteni  szándékolt  alkotmány 
fogja  veszélyeztetni  a  birodalmat,  valamint  veszélyez- 
tette a  tizenkét  évi  önkényuralom.  Kifejtvén  itt  a  javaslat 
a  valódi  történelmi  alkotmány  alapelemeit  és  hatását; 
ezt  a  következtetést  vonja  ki  belőle :    „Kényszerített 

egység  nem  teszi  erőssé  a  birodalmat '^ ;  a  közpon- 
tosítni  akaró  egységnek  eszméje  a  kiindulás  ebben  az 
újabb  tervben  is,  mely  minden  más  tekintetet  feláldoz  s 
mert  a  mi  alkotmányunk  ezzel  össze  nem  fér,  innen  az 
ellenünk  intézett  csapás ;  de  mindez  czélra  nem  vezethet. 

A  48-iki  törvények  egy  részére  kimondja  az  ural- 
kodó, hogy  nem  ismeri  el  s  nem  is  fogja.  Ehhez 
alkotmányos  joga  nincs  s  ha  a  törvényhozás  egyik 
tényezője  nem  is  ismeri  el  őket,  ez  jogilag  érvé- 
ny őket  nem  gyöngíti;  ezekre  újabb  megerősítés  nem  is 
kell;  vannak  köztök  olyanok,  melyeken  ők  is  változ- 
tatni akarnának  s  tenni  is  fogják,  de  csak  elismer- 
tetésök  után  s  a  független  magyar  felelős  minisztérium 
előterjesztésére.  Még  meglepőbb,  hogy  az  uralkodó 
a  48-iki  törvényekkel  szemben  tanúsított  elismerését 
és  el  nem  ismerését  korábbi  törvényeinkre  is  kiter- 
jeszteni látszik;  de  legmegdöbbentőbb,  hogy  „az 
1848-iki  törvények  elismerésére  magát  személyesen 
kötelezettnek  nem  tartja^^ 

Az  országgyűlés  kiegészítését  a  leirat  csak  a  köz- 
jogi törvényeknek  kívánt  átalakítása  után  helyezi 
kilátásba;  de  az  országgyűlés  a  kiegészítés  előtt  álta- 
lában nem  bocsátkozhatik  törvényalkotásba,  Erdély- 
lyel  az  unió  szentesített  törvényen  alapszik,  e  törvény 
végre  is  hajtatott ;  a  leirat  minden  ez  ellen  intézett 
okoskodása  félremagyarázás ;  a  birodalomnak  Erdély- 
hez igényei  nem  lehetnek,  az  hazánk  integráns  része. 
Kiegészítő  része  hazánknak  továbbá  Fiume  és  a 
határőrvidékek;  Horvátországnak  pedig  azt  a  törek- 
vését, hogy  az  osztrák  tartományok  közé  akar  be- 
lépni, alkotmányosnak  nem  tarthatják,  .,nem  gátolhat- 
nák ugyan  meg",  de  bele  nem  egyezhetnek;  nincs 
joguk  Szent  István  birodalmát  szétdarabolni. 

Felhívja  a  leirat  az  országgyűlést,  hogy  a  nem- 
zetiségek jogait  biztosítsa  s  ezt  mindenesetre  tenni 
fogja  és  akarja,  a  mennyiben  a  haza  közérdeke  meg- 
kívánja ;  de  tiltakoznak  az  ellen,  mintha  a  48-iki 
törvények  őket  elnyomták  volna,  hogy  helyzetük  rosz- 
szabb  lett  volna,  mint  volt  a  kényuralom  alatt  vagy 
a  milyen  Ausztriában.  A  trónról  való  lemondás,  a 
politikai  elitéltek  s  a  száműzött  vagy  elzárt  honfiakra 
nézve  fentartják  az  első  feliratban  mondottakat. 

Ezek  azok,  melyeket  a  királyi  leiratra  előadni 
kötelességöknek  tartották.  Most  röviden  újra  ismétli 
a  javaslat  Magyarország  közjogának  törvényes  alap- 
elveit. Ezek  a  következők:  a  sanctio  pragmatica 
állami  alapszerződés,  mely  szabatosan  viszonos  kötele- 
zettségeket foglal  magában;  de  más  kapcsolatot,  mint 
a  személyit  s  az  erre  alapított  feloszthatatlan  és  elvál- 
hatatlan birtoklást,  meg  nem  állapit;  az  1741:  IV.  és 
1790:111.  t.-cz.  értelmében  a  legfőbb  királyi  jogokat 
csak  törvényesen  megkoronázott  király  gyakorolhatja; 
ugyané  törvényczikk  szerint  a  trónüresedés  után  hat 
hóval  a  király  tartozik  magát  megkoronáztatni;  az 
1790  :X.  t.-cz.  szerint  hazánk  teljes  önállása  bizto- 
sítva van  egy  personaUs  unió  elvei  szerint;  az  1790: 
Xn.  t.-cz.  szerint  a  törvényalkotási,  magyarázás!  és 
eltörlési  jog  közös  a  király  és  országgyűlés  között; 
az  1715  :  VIII.  és  1827 :  IV,  t.-cz.  szerint  a  közadó  és 
bármi  egyéb  segélyezés  és  az  ujonczmegajánlás  kizá- 
rólag az  országgyűlést  iUeti.  A  királyi  leirat  mind- 
ezekből a  nemzetet  illető  jogokat  megtagadja.  Ezek 
rövid  felsorolása  után  kijelenti  a  felirat,  hogy  az 
országgyűlés  a  pragmatica  sanctio  valódi  értelmé- 
hez és  betöltéséhez  ragaszkodik;  az  örökös  tartomá- 
nyokkal más  kapcsolatot,  mint  ebben  ki  van  fejezve, 

el  nem  ismer;  az  októberi  diplomát  és  pátenst  el 
nem  fogadja;  a  birodalmi  tanácsba  követeket  nem 
küld,  minden  ebbe  történendő  országgyűlésen  kívüli 
választást  törvénytelennek  nyilvánít;  ennek  minden 
intézkedéseit  előre  alkotmányellenesnek  és  törvény- 
telennek jelenti  ki ;  az  adó-  és  hadügyet  soha  a  biro- 
dalmi tanácsra  nem  ruházza;  ragaszkodik  a  törvény- 
alkotás, módosítás  vagy  eltörlés  jogához,  mint  a  mely 
a  „teljes"  törvényhozást  illeti  s  ragaszkodik  tehát  a 
48-iki  törvényekhez ;  az  országgyűlés  kiegészítése 
előtt  törvények  alkotásába  nem  fog ;  az  ország  jelen- 
legi kormányzatát  törvényellenesnek  s  a  törvények 
súlya  alá  esőnek,  a  törvénytelenül  kivetett  egyenes 
és  közvetett  adókat  s  ezek  fegyveres  erővel  behajtá- 
sát alkotmányellenesnek  nyilvánítja. 

„Fájdalommal  látjuk,  —  mond  a  felirat  ezek  után 
—  hogy  Felséged  a  legmagasabb  királyi  leirat  által 
minden  kölcsönös  értekezletet  lehetetlenné  tett  s  azok- 
nak fonalát  végkép  megszakasztotta.  A  legmagasabb 
királyi  leirat  nem  áll  a  magyar  alkotmány  alapján, 
hanem  az  absolut  hatalommal  kiadott  s  alkotmányunk 
lényegével  ellenkező  császári  diplomát  és  pátenst  fő- 
törvényűl  tűzte  ki,  minket  pedig  a  hon  iránti  köte- 
lesség és  képviselői  állásunk  s  önmeggyőződésünk  szo- 
rosan a  magyar  alkotmányhoz  kötnek,  mi  csak  annak 
alapján  tanácskozhatunk.  E  két  egymástól  eltérő,  sőt 
egymással  ellenkező  irány  óhajtott  egyesülésre  nem 
vezethet.  Nekünk  az  irányt  legszentebb  kötelességünk 
tűzte  ki  s  azt  elhagynunk  nem  szabad.  Mély  sajná- 
lattal mondjuk  ki  tehát,  hogy  a  legmagasabb  királyi 
leirat  folytán  kénytelenek  vagyunk  mi  is  az  ország- 
gyűlési értekezletek  fonalát  megszakasztottnak  tekin- 
teni." 

A  nemzet  tehát  mkább  túrni  fog,  ha  kell;  de 
lemondani  nem.  „Tűrni  fog  csüggedés  nélkül,  mint 
ősei  tűrtek  és  szenvedtek,  hogy  megvédhessék  az 
ország  jogait;  mert  a  mit  erő  és  hatalom  elvesz,  azt 
idő  és  kedvező  szerencse  ismét  visszahozhatják;  de 
miről  a  nemzet,  félve  a  szenvedésektől,  önmaga  lemon- 
dott, annak  visszaszerzése  mindig  nehéz  s  mindig  két- 
séges. Tűrni  fog  a  nemzet,  remélve  a  szebb  jövendőt 
s  bízva  ügyének  igazságában." 

Ha  Deákot,  midőn  a  jegyző  felszólítására  helyéről 
felállott  s  beszélni  kezdett,  az  egész  ház  és  a  hallga- 
tóság kitörő  éljenekkel  üdvözölte  ;  ha  a  felolvasás  alatt 
a  javaslatnak  csaknem  minden  pontját  viharos  helyeslés 
követte  :  a  végén  azonban  mindezt  felülmúlta  a  fellel- 
kesült hazafias  öröm,  minő  még  alig  üdvözölt  valaha  szó- 
nokot s  melyet  a  ház  Napló-^a  ekként  kíván  visszaadni : 
„Óriási  zajban  kitörő  közhelyeslés,  léget  rázkódtató 
taps  és  szűnni  nem  akaró  viharos  általános  éljenzés". 

Az  elnök  erre  néhány  perezre  felfüggesztette  az 
ülést;  de  —  írja  a  Napló  —  „fölállások  és  lelkestilt 
közfelkiáltások"  hangzottak:  „Elfogadjuk  a  felírást! 
Határozzunk  mindjárt !"  A  zajban  Ghyczy  tájékozni 
kívánta  magát  a  ház  hangulatáról,  Eötvös  pedig  ez- 
alatt odasietett  a  nagy  melegben  kifáradt  Deákhoz,  ki 
az  elnöktől  jobbra,  a  harmadik  padsor  első  székén  ült  s 
kérdezte,  hogy  nem  ütközik-e  akadályba  a  felirat  azonnal 
való  elfogadása  ?  —  Nem  I  —  felelte  Deák  —  ha  a 
ház  akarja.  Nyáry  ugyan  bizonyítgatta  Ghyczynek, 
hogy  a  zárt  ülés  nem  fogadta  el  a  vita  nélküli  hatá- 
rozást és  szabályellenes  is ;  de  Lónyay  rögtön  vissza- 
vágott az  1848  július  11-iki  példával,  midőn  éppen 
Nyáry  indítványára  fogadták  el  vita  nélkül  a  200,000 
katonát  és  42  millió  forint  hitelt. 

Ferenczi :  Deák  F.  élete.  n.  23 

—  Jól  van,  jól!  —  mond  Nyáry  —  de  Bécsben 
lesz  ellenvetésök  rája. 

—  Hát  Mária  Terézia  idejében  nem  így  mondták-e 
ki  a  „Vitám  et  sangvinem^-et?  —  felelt  újra  Lónyay. 

Öt  percznyi  folytonos  zaj  után  Bernáth  Zsigmond, 
a  határozati  párt  öreg,  patriarcha-arczú  tagja  állt  fel, 
s  megindulástól  reszkető  hangon  tette  meg  az  indít- 
ványt, hogy  „ezen  angyali  tollal  írt  szavak"  hatása 
alatt  a  feliratot  fogadja  el  a  ház  „általános  helyben- 
hagyással, minden  további  tárgyalás  nélkül  egyhan- 
gúlag" ;  mert  hazánk  szomorú  állapota  úgy  van  benne 
rajzolva,  hogy  nemcsak  őket,  hanem  mindazok  szívét 
is  meg  fogja  hatni,  kiket  a  földön  a  népek  boldog- 
sága érdekel ;  az  alkotmányosság  elvei  benne  oly  töké- 
letesen vannak  kifejezve,  hogy  a  világ  összes  jog- 
tudósai sem  bírnának  valami  erősebbet  és  érvényesebbet 
hozzáadni ;  bárha  terjedelme  miatt  mindenki  igényel- 
hetné ugyan  részletesebb  megfontolását,  de  e  szavak 
mind  olyanok  voltak,  hogy  kitörölhetetlenül  nyomódtak 
az  emlékezetbe.  Erre  a  többség  legnagyobb  része  fel^ 
411va  kiáltotta:  „Elfogadjuk",  Ezután  Bernáth  még 
reményét  fejezvén  ki  a  nemzet  életerejében,  sőt  azt 
is  remélvén,  hogy  a  felirat  alapigazságainak  megfon- 
tolása alkotmányunk  békés  úton  visszaállítását  ered- 
ményezheti s  tanulságul  szolgálhat  a  kormánynak  a 
jog  és  alkotmány  tiszteletére :  indítványozta,  hogy  ez 
„a  dicső  irat"  minél  számosabb  példányba  kinyomatva, 
ingyen  terjesztessék.  Most  Tisza  szólt  még,  hogy  bár 
„határozat "-ként  inkább  szerette  volna  ezeknek  az 
elveknek  kimondását,  de  a  nagy  többség  határozatában 
megnyugszik ;  „mert  a  föliratban  erős  meggyőződését, 
legszentebb  elveit,  egészen  lelke  titkos  sejtelméig  kife- 
jezve találja".  így  történt,  hogy  noha,  mint  láttuk,  a 

határozati  párt  egy  része  azzal  az  elhatározással 
ment  az  ülésre,  hogy  javaslatukat,  melyről  maga  Tisza 
lemondott,  minden  áron  előadják,  ezt  a  tervét  föl- 
adta, s  bárha  néhányan  kerestek  aláírót,  a  ki  beadja, 
sem  Sárközy  József,  sem  br.  Simonyi  Lajos,  kik  legin- 
kább kardoskodtak  előbb  mellette,  most  már  nem 
vállalkoztak  benyújtására. 

Ekkép  a  nagy  többség  óhaja  pár  perczczel  utóbb  tel- 
jesen egyhangú  határozattá  lett ;  mert  az  egész  ház,  mint 
egy  ember  állott  fel  a  javaslat  mellett  s  úgy  küldték 
át  a  főrendiházhoz.  Ezen  s  a  következő  napon  pedig 
1600  távirat  vitte  szét  a  beszéd  leglényegesebb  részét 
az  egész   föld   különböző   helyeire.   Apponyi   György 
augusztus  9-ikén  visszaérkezvén,  10-ikén  tizenegy  órára 
hívta  össze  a  főrendeket, kik  szokatlan  számmaljelentek 
meg ;  a  hallgatóság  megtöltötte  az  összes  karzatokat. 
Br.  Orczy  Béla  és  gr.  Almásy  Dénes  olvasták  fölváltva  a 
javaslatot,  melyet  mindegyre  megszakítottak  a  tetszés, 
helyeslés,  éljenzés  hangjai ;  a  végén  itt  is  újra  perczekig 
tartott  a  helyeslés  és  kardcsörtetés  ;   pedig  a  főrendek 
már  nemcsak  ismerték  a  9-ikére  készen  lett  nyomtatott 
példányokból,  hanem  számosan  értekezletet  is  tartot- 
tak róla  s  így  benne  nem  az  újság  meglepetése  hatott, 
hanem  a  remekművek  ismert  ellenállhatatlan  belső  ereje, 
melyeknek  az  a  csodás  tulajdonuk   van,   hogy  minél 
többször  és  minél  mélyebben  merülünk  beléjök,  annál 
nagyobb  gyönyört  okoznak  s  annál  inkább  vonzanak. 
A  rendkívüli  hatásra  s  a  felirat  ismeretére  hivatkozva, 
az  elnök  javasolta,  hogy  azonnal  vegyék  tanácskozás 
alá.  Erre  gr.  Szapáry  Antal  kiemelvén  a  javaslat  jogi, 
törvényes  és  történelmi  teljességét,  rajzolván  azt,  hogy 
az  egyesség  most  a  nemzet  legnagyobb  kincse,  jöven- 
-dőnk  legmúlhataílanabb  feltétele :  indítványozta,  hogy 

kövessék  a  képviselőház  egyhangú  határozatát  s  fogad- 
ják el  „úgy,  a  mint  szerkesztve  van,  mind  formájára, 
mind  tartalmára."  Ekkor  az  egész  ház  felállott;  har- 
sogott újra  az  éljen  és  a  kardcsörtetés  s  az  országgyűlés 
ekképen,  egy  nagy  nemzeti  akaratban  való  egyesüléssel, 
nemes  összetartásával,  varázshatalmat  gyakorolt  a 
jövőbe  vetett  csüggedetlen  hitre  s  a  lehetetlenséggel 
is  diadalmasan  megküzdeni  kész  elhatározásra. 

Augusztus  12-ikén  a  délután  öt  órai  ülésen  írták 
alá  a  véglegesen  megállapított  feliratot  s  ezt  is  Ghyczy 
és  Apponyi  vitték  fel  Bécsbe.  Apponyi  ezt  táviratilag- 
bejelentvén,  az  uralkodó  augusztus  14-ikén  délután  két 
órakor  fogadta  őket  gr.  Forgách  Antal,  gr.  Esterházy 
Mór  és  gr.  Crenneville  Boulier  Ferencz  (hadsegéd) 
környezetében.  Apponyi  beszélt  először,  érintve  a  fel- 
irat tartalmát  és  az  országgyűlés  kötelességeit;  Ghyczy 
csak  néhány  szót  mondott  s  átnyújtotta  az  uralkodó- 
nak a  feliratot,  ki  szintén  pár  szóban  felelte,  hogy 
válaszát  „kellő  megfontolás  után,  rövid  idő  múlva 
közölni  fogja",  A  felirat  átadása  után  mind  a  két 
elnököt  újra  magánkihallgatáson  is  fogadta. 

A  ház  augusztus  12-én  elnapolván  üléseit,  csak 
a  bizottságok  munkálkodtak ;  mert  különben  is  min- 
den érdeklődést  a  felirat  sorsa  foglalt  le.  A  bécsi 
centralista  lapok  előre  ujjongtak,  hogy  az  országgyű- 
lést eloszlatják  s  a  feliratot  ügyvédi  feleselgetésnek, 
kopott,  rohadt  törvényekre  hivatkozásnak,  jogtudori 
makacsság  és  rabulista  ész  szüleményének  nevezték, 
melyet  nem  államférfiú,  hanem  jurista,  vagyis  nem 
nagy  és  gyümölcsöző  eszmék,  hanem  korlátolt  formák 
embere  írt,  ki  a  törvény  holt  betűibe  rögződött.  Külö- 
nösen elvesztették  mérsékletöket  a  miatt,  hogy  a  horvát 
országgyűlés  is  megtagadta  a  birodalmi  tanácsba  lépést.. 

Azt  mondták,  hogy  kár  volt  mindezt  bevárni ;  mindjárt 
provisoriumot  kellett  volna  alkalmazni ;  de  most  éppen 
nem  kell  késlekedni,  hogy  az  átmeneti  állapoton  minél 
hamarább  áthatoljanak. 

Más  lapok  természetesen  másként  ítéltek,  annál  is 
inkább,  mert  világos  volt,  hogy  a  birodalmi  tanács 
Magyar-,  Horvátország  és  Erdély  nélkül  fog  maradni 
s  így  a  birodalom  jó  fele  az  egészet  törvénytelennek 
mondta  ki  vagy  fogja  kimondani.  A  külföldi  lapok 
általában  elismerték,  hogy  most  kiegyenlítésről  szó 
nem  lehet.  Az  első  leirat  oly  határozott  volt  s  rá  a 
felelet  oly  kemény,  hogy  csak  szakítás  lehetett  ered- 
ménye s  különösen  afeliratnak  az  a  kijelentése  foglalkoz- 
tatta őket,  hogy  Magyarország  előre  kimondta  a  minden 
jövő  államadósságokban  való  részvétel  megtagadását, 
mi  egy  kötendő  kölcsön  esetén  Ausztriát  zavarokba 
fogja  sodorni.  Más  lap  viszont  rokonszenvvel  emelte 
ki,  hogy  az  országgyűlés  most  is  nyitva  hagyta  az 
első  feliratban  hangsúlyozott  kiegyezés  ajtaját ;  mér- 
legelte a  melegséget  és  őszinteséget,  melylyel  kifejti 
az  örökös  tartományokkal  a  kapcsolat  lehetőségét  és 
szükséges  voltát ;  felsorolja  a  módokat  a  terhek  megosz- 
tására s  a  közösségre  egymás  jogának  és  érdekének 
megsértése  nélkül;  kijelenti  készségét  a48-iki  törvények 
revisiójára  nézve  a  teljes  alkotmányos  eljárás  alapján,  és 
sajnálja  ebben  az  alapkérdésben  az  ellentétet.  Még  más 
lap  a  lehetőségek  eszméit  s  a  lehetetlenséget  fejtegeti 
az  absolutismusra  való  visszatérés  szándékára  nézve. 

Annyi  bizonyos,  hogy  a  felirat  az  uralkodó  köz- 
vetetlen  környezetében  rendkívüli  hatást  tett.  Midőn 
Deák  felolvasta  munkáját,  állandóan  táviratozták  Bécsbe 
a  szöveget  és  a  felolvasás  után  kevéssel  az  egész  For- 
gách  főcancellár    előtt    állt,  ki  már  három  órakor  az 

uralkodónak  szószerinti  szövegben  előterjeszthette.  Az 
is  bizonyos,  hogy  13-ikán,  tehát  Ghyczyék  bécsi  útja 
előtt,  már  minisztertanács  is  volt  e  tárgyban,  melyen 
állítólagos  véleményeltérés  volt  a  feloszlatás  és  új 
leirat  kérdésében ;  de  úgy  látszik,  a  többség  tüstént 
a  feloszlatásra  szavazott.  Ghyczy  és  Apponyi  augusztus 
14-ikén  délelőtt,  megérkezésük  után  azonnal,  tanács- 
kozást tartottak  Majláthtal  és  Forgáchcsal ;  leiratban 
állapodtak  meg,  melynek  megszerkesztése  Rohonczy 
Ignácz  feladata  lett  volna.  Ha  az  európai  lapok  nem 
írták  volna  oly  határozottan,  hogy  itt  egyelőre  kiegyen- 
lítésről szó  sem  lehet  és  legalább  is  ezzel  az  ország- 
gyűléssel az  uralkodó  tovább  nem  tárgyalhat,  hogy  poli- 
tikai hiba  volt  az  első  feliratra  adott  kemény  leirattal 
egy  pártba  mintegy  belekényszerítni  az  egész  alsó  és 
felsőházat,  melyekben  elején  különböző  pártok  voltak : 
nem  lehetetlen,  hogy  talán  Bécsben  csakugyan  egy 
újabb  leirat  elve  nyert  volna  többséget,  miben  a  magyar 
közvetítők  eléggé  fáradoztak.  így  azonban  már  a  két 
elnök  kihallgatása  előtt  egy  pontban :  az  országgyűlés 
azonnal  feloszlatásában  meg  volt  az  egyetértés  s  a 
tanácskozásokban,  melyek  az  uralkodó  elnöklete  alatt 
az  összes  minisztérium,  a  Bécsben  tartózkodó  főher- 
czegek  s  a  hatóságok  vezetői  jelenlétében  tartattak, 
inkább  csak  arról  folyt  a  vita,  hogy  mi  legyen  azután, 
minő  módon  kormányoztassék  Magyarország,  melyben 
zavarok  kitörésétől  is  lehetett  tartani.  A  félelem  ugyan 
felesleges  volt ;  de  annyi  bizonyos,  hogy  Coronini 
tábornok  Pestről  Bécsbe  hivatott  és  titkos  utasításokat 
kapott;  Morvaországból  pedig  csapatokat  indítottak 
Magyarország  felé  és  hg.  Lichtenstein  a  porosz  udvar- 
hoz külön  megbízatást  nyert. 

Azoknak    a    tárgyalásoknak,    melyeket    Apponyi, 

MajláthésForgách  folytattak,  volt  az  eredménye  Forgách 
következő  javaslata:  Az  országgyűlést  nem  keU  fel- 
oszlatni, hanem  nevezzen  ki  az  uralkodó  minisztereket 
a  48-iki  törvény  értelmében,  kivéve  a  közösügyi  tár- 
gyak tárczáit,  a  kik  jelentsék  ki  az  országgyűlésnek, 
hogy  a  kormány  ugyan  nem  teljes  még,  de  megbízást 
kaptak,  hogy  a  48-iki  törvények  közjogi  részéről  ter- 
jeszszenek  be  megfelelő  javaslatokat,  melyek  letár- 
gyalása után  a  kormány  kiegészíttetik.  Ezt  azonban 
a  minisztertanács  nem  fogadta  el.  Második  javaslata 
ez  volt :  Az  országgyűlést  nem  feloszlatni,  csak  elna- 
polni kell  s  e  közben  a  kormány  magyar  bizalmi- 
férfiakból hívjon  össze  egy  bizottságot  a  48-iki  tör- 
vények közjogi  részének  megfelelő  formulázására, 
melyben,  ha  az  illetékes  tényezők  mind  megegyeztek, 
akkor  előbb  az  országgyűlési  pártok  vezérférfiaival 
tárgyalják  le  s  ha  aztán  ezek  is  elfogadták,  akkora 
48-iki  alapot  fogadja  el  az  uralkodó ;  mert  a  revisiora 
a  többség  ekkor  úgy  is  biztosítva  van. 

Azonban  ez  a  terv  sem  tetszett  s  a  Rajner  főher- 
czegnél  tartott  értekezletek  végre  is  a  feloszlatás 
mellett  döntöttek.  Már  augusztus  17-íkén  délután  meg- 
állapodtak a  rövid  leirat  szövegében  is ;  tehát  a  mani- 
festumot  elejtették,  mint  akkor  mondták,  gr.  Forgách 
kívánatára,  mely  nagyon  erős  kitételeket  tartalmazott 
hazánk  ellen  s  a  nemzetiségi  izgatásokat  elősegítette 
volna ;  egyszersmind  elhatározták  az  erdélyi  ország- 
gyűlés összehívását,  mert  legalább  ebben  reményke- 
dett a  kormány,  hogy  az  októberi  és  februári  alkot- 
mányt elfogadja.  Mind  e  sikertelen  kísérletek  után, 
mondhatni  a  végső  pillanatban,  Apponyiék  még  egy 
végső  javaslatot  tettek,  hogy  oszlattassék  hát  el  ez 
az  országgyűlés ;  de  egy  újat  a  48-iki  törvények  sze- 

rint  össze  kell  azonnal  hívni,  mely  bizonyosan  enge- 
dékenyebb lesz ;  de  midőn  erről  biztosítást  kívántak 
tőlük,  ilyet  nem  adhatván,  a  kérdést  ebben  az  alak- 
ban is  elejtették.  így  augusztus  18-ikán  már  végleges 
lett  a  megállapodás  a  provisoriumban,  s  a  magyar  taná- 
csosok sugalmazására  Forgách  csak  annyit  bírt  kivinni, 
hogy  a  leiratban  általában  határoztassék  meg  az 
országgyűlés  összehívásának  ideje;  továbbá  ejtsék  el 
a  birodalmi  tanácshoz  az  uralkodó  nevében  küldendő 
újabb  állásfoglalást  a  februári  pátens  mellett,  minek 
czélja  az  volt,  hogy  az  uralkodó  személyes  állásfog- 
lalását mellőzve,  ne  zárják  el  a  tőle  kiindulható  meg- 
oldás útját.  Mondják,  hogy  Apponyi  és  Majláth  még 
az  utolsó,  augusztus  18-iki  minisztertanács  előtt,  mely 
véglegesen  döntött,  még  egyszer  beszélni  akartak 
Schmerlinggel ;  de  nem  fogadta  őket,  noha  Plener  pénz- 
ügyminiszterrel mentek  hozzá,  és  az  utolsó  pár  tanácsko- 
zásba, Forgáchot  kivéve,  egy  magyart,  még  br.  Kemény 
Ferencz  erdélyi  cancellárt  sem  hívták  meg. 

Ekkor  Ghyczy,  a  ki  Apponyitól  erről  hiteles  érte- 
sítést kapott,  augusztus  19-ikére  minden  pártból  össze- 
sen 30  képviselőt  hitt  meg  a  megyeházba  annak 
megbeszélésére,  hogy  mit  tegyenek  az  eloszlatás  ügyé- 
ben. Deák  egy  jegyzőkönyvi  óvást  tartott  szükséges- 
nek s  elmondván  tartalmát,  mind  helyeselték.  Megálla- 
podtak, hogy  mihelyt  Ghyczy  a  tényleges  eloszlatásról 
értesül,  hívja  össze  a  házat,  tegyen  jelentést  a  felirat 
átadásáról,  ott  valaki  indítványozza  az  előleges  intéz- 
kedés szükségét  a  ház  eloszlatása  esetére  s  ekkor 
Deák  adja  elő  javaslatát,  de  mindezt  előbb  zárt  ülésen 
intézzék  el. 

Augusztus  21-ikére  Ghyczy  újra  összehívta  ezt  a 
30  képviselőt,  midőn  már  tudva  volt,  hogy  az  eloszlató 

rendelet  vagy  leirat  még  az  nap  estére  megérkezik. 
Ezen  Deák  felolvasta  az  óvást,  melyet  általános  helyeslés 
fogadott.  Ezután  tizenkét  órakor  zárt  ülés  volt,  melyen 
Deák  újra  előadta  óvását  s  itt  is  nagy  tetszéssel  és 
férfias  megnyugvással  fogadták;  azonban  Tisza  feláll 
s  megújítja  határozati  javaslatát,  a  mi  hosszabb  vitára 
adott  alkalmat.  Némelyek  helyeselték,  mint  az  óvás 
kiegészítését,  mások,  mint  a  felirat  után  szükségtelent 
és  feleslegest,  ellenezték ;  azonban  Deák  helyeslő  fel- 
szólalására elfogadták  azt  is.  Ezen  br.  Vay  Miklós, 
már  mint  képviselő  vett  részt  s  a  délután  tartott 
rendes  ülés  megválasztatását  igazolta. 

A  nyílt  ülést  délután  négy  óra  után  tartották,  melyen 
több  bejelentés  után  Ghyczy  jelentését  olvasták  fel 
a  második  felirat  átadásáról.  Ezután  közmegállapodás 
szerintBónis  Sámuel  szólt  s  röviden  jegyzőkönyvi  köszö- 
netet indítványozván  az  elnöknek,  intézkedésre  hívta  fel 
a  házat  a  már  köztudomású  feloszlató  rendelettel  szem- 
ben ;  mert  a  törvény  szerint  a  ház  az  adó  megsza- 
vazása s  a  múlt  évi  számadások  megvizsgálása  előtt 
fel  nem  oszlatható.  Ekkor  Deák  állt  fel.  A  ház  nyu- 
godt méltósággal  hallgatta  végig  az  egyszerű,  de 
éppen  e  miatt  nemes  és  emelkedett  előadást.  Rendes 
körülmények  közt  —  monda  —  tudni  lehet,  hogy  a  ház 
mikor  oszlatható  fel ;  de  mivel  most  a  legfőbb  hatalom 
még  alakjában  sem  viszi  törvényesen  a  kormányt,  míg 
kezökben  az  eszköz,  addig  fejezzék  ki  óvásukat  „az 
iránt,  a  mi  eddig  és  ezentúl  törvénytelenül  történt  és 
történendik"  ;  tehát  tegyék  ma,  mert  a  holnap  már  a  sors 
kezében  van.  Az  Óvás  tartalma  magától  értetődő  volt  e 
viszonyok  közt.  Kifejezi,  hogy  az  országgyűlés  czélja  a 
magyar  alkotmánynak,  mint  működése  alapjának  vissza- 
állítása volt;  ez  nem  sikerült  s  kiegészítetlen  alak- 

jában  csak  az  ország  jogainak  védelmére  szorítkozott. 
A  kölcsönös  értekezések  fonalát  tettleg  a  királyi  leirat 
szakította  meg,  mely  meggyőzte  az  országgyűlést,  hogy 
a  király  nem  a  pragmatica  sanctio  értelmében  akar  ural- 
kodni s  ezt  a  meggyőződést  meg  fogja  erősíteni  az  ország- 
gyűlés feloszlatása  az  1848 :  IV.  t.-cz.  ellenére ;  mely 
ezt  a  költségvetés  elkészítésétől  s  a  múlt  évi  szám- 
adások átvizsgálásától  teszi  függővé,  a  mi  pedig  az 
alkotmány  tényleges  visszaállítása  előtt  nem  történhetik 
meg.  A  törvény  továbbá  három  hó  alatt  új  ország- 
gyűlés összehívását  rendeli ;  ha  ez  nem  történik  meg, 
a  törvény  újra  sértve  lesz.  Tehát  ők  minden  ily  eljá- 
rást a  tizenkét  évi  absolutismus  folytatásának  tekin- 
tenek ;  a  hatalomnak  ellent  nem  állnak,  de  mindezek 
ellen  óvást  tesznek  és  ^^  kijelentik,  hogy  minden  jogilag 
fennálló  törvényeinkhez  és  így  az  1848-ik  évben  szen- 
tesített s  országgyűlésileg  meg  nem  változtatott  tör- 
vényekhez is  szorosan  ragaszkodva,  a  hatalomnak 
minden  oly  lépését,  mi  azokkal  ellenkezik,  alkotmány- 
ellenesnek fogják  tekinteni". 

Hangsúlyozta  továbbá  az  óvás  befejezése  után  Deák, 
hogy  nekik  egyetlen  fegyverök  a  törvény  és  ügyünk 
igazsága,  mely  a  történelem  tanúsága  szerint  végre 
győzni  fog.  A  törvényesség  tere  az  egyetlen,  melyen 
fegyveres  erő  nélkül  fegyveres  erő  ellen  megállhatunk. 
Ezt  tette  eddig  a  ház,  tegye  ezt  ezután  is  ;  tegye  a 
hazában  mindenki,  tegyék  ugyanezt  az  egyes  törvény- 
hatóságok. ,,A  törvény  oly  nyugalmat  ad  a  léleknek, 
hogy  a  legsúlyosb  eseményeket  is,  ahhoz  ragaszkodva, 
be  lehet  várni,  —  és  éppen  ez  fogja  előidézni  azt, 
mi  a  tűrésnél  legfőbb,  hogy  méltósággal  tűrjünk^  a 
méltóságot  pedig  a  törvényesség  adja  meg;  semmi 
más." 

Deák  előadása  (alatt,  valamint  előbb  és  utána, 
valami  egész  csodálatos  nyugalom  uralkodott  a  kedé- 
lyeken, határozottság  a  szivekben.  Nem  volt  semmi 
levertség,  semmi  gyász  ;  inkább  derű  volt,  ha  lehet 
azt  e  szóval  jelölni,  minden  arczon ;  csak  fönn  a  leve- 
gőben zúgott  a  vihar,  mintha  jóslattal  terhesen  ele- 
gyedett volna  a  magasztos  jelenetbe. 

Most  Tisza  tett  indítványt  egy  határozati  javas- 
latról, melyben  a  nemzet  sorolja  fel  azokat  az  elsőrendű 
tárgyakat,  melyekre  nézve  intézkedni  óhajtott  volna 
s  melyeket  egy,  a  törvényesség  alapján  összehívandó 
országgyűlés  legelső  teendőinek  tart.  Ilyen  pedig  három 
van  :  a  nemzetiségek  igényeinek  kielégítése  az  ország 
területi  és  politikai  integritásának  veszélyeztetése  nél- 
kül; a  vallásfelekezetek  egyenlősége  s  ennek  kiter- 
jesztése az  izraelitákra;  az  urbérrel  rokon  birtok- 
viszonyok megszüntetése  kárpótlás,  illetve  megváltás 
alapján.  Ezt  is,  a  zárt  ülés  megállapodása  szerint,  egy- 
hangúlag elfogadták  s  ezután  a  ház  minden  teendőit  úgy 
végezte  be,  mint  ez  az  utolsó  érdemleges  ülésen 
szokás.  Ezt  az  óvást  még  aznap  este  hét  órakor  elfo- 
gadta gr.  Pálőy  József  indítványára  egyhangúlag  és 
vita  nélkül  a  főrendiház  is,  mely  után  gr.  Majláth 
György  és  gr.  Teleki  Domokos  vázolták  még  hosz- 
szabb  beszédekben  a  történteket. 

A  feloszlatással  megbízott  királyi  biztos,  gr.  Haller 
Ferencz,  táborszernagy,  augusztus  22-ikén  reggel  érke- 
zett Pestre.  Még  Bécsből  táviratilag  rendelte  magá- 
hoz délelőtt  kilencz  órára  az  országgyűlés  két  elnökét  a 
királyi  leiratok  átadása  végett,  kik  e  végett  Budán, 
a  királyi  várlakban  meg  is  jelentek.  A  leiratok 
átadása  után,  melyek  egyike  a  Haller  megbízatását, 
másika    a    feloszlatást    tartalmazta,    a    képviselőház 

elnöke  tizenkét  órára  hirdetett  ülést.  Ezen  felolvasták  a 
két  rendeletet,  melyek  több  helyt  kaczajt  és  zúgást 
okoztak.  Egyébiránt  szivreható  látvány  volt  —  írja 
Hunfalvy  —  az  utolsó  ülés.  A  múzeum  tere  kocsikkal 
és  emberekkel  volt  tele ;  zsúfolva  voltak  az  előcsar- 
nokok, a  karzatok  tömve  ;  a  képviselők  azonban  egész- 
ben nyugodtan  s  a  jövőbe  vetett  bizalommal  fogadták 
az  esetet.  Ghyczy  diszmagyarban,  kardosán  jelent  meg 
az  ülésen  s  úgy  őt,  mint  kivált  Deákot,  kitörő  lelke- 
sedés fogadta. 

Felolvastatván  az  első,  a  Hallerre  vonatkozó  ren- 
delet, az  elnök  kijelentette,  hogy  Hallernek  utasítása 
van  katonai  erőt  is  használni,  ha  a  képviselőház  fel- 
oszlani  nem  akarna.  Ez  méltó  boszankodást  keltett. 
A  feloszlató  rendelet  alig  néhány  sorból  állt.  Megem- 
lítvén, hogy  sikert  ettől  az  országgyűléstől,  mely  hiva- 
tását annyira  félreismerte,  hogy  lehetetlen  követelései 
miatt  az  értekezés  fonalát  megszakasztotta,  nem  vár- 
hatván, kijelenti  az  uralkodó,  mely  szerint  ezt  fel- 
oszlatja s  egy  újnak  összehívását  „a  lehetséghez 
képest",  hat  hó  alatt  magának  fentartja.  Erre  Bernáth 
Zsigmond  állt  fel  s  néhány  szóban  rajzolva  a  helyzet 
fájdalmas  benyomásait,  indítványozta  az  eloszlást  s  a 
tegnapi  óvás  megújítását.  Ekkor  hosszas  taps  és  éljen- 
zés közt  Deák  szólt  pár  szót  még,  az  elnök  azon 
kijelentéséhez  kapcsolva  őket,  hogy  a  házat  ellenállás 
esetére  fegyveres  erővel  is  eloszlatják.  Ez  kizár  minden 
tanácskozást,  monda  Deák.  „Én  tehát  részemről  egy- 
szerűen azt  nyilvánítom,  hogy  az  erőhatalomnak  tettleg 
ellene  nem  szegülhetünk,  s  ragaszkodom  tovább  is 
azon  óváshoz,  a  melyet  e  ház  tegnap  elhatározott  és 
a  felsőház  is  elfogadott".  Mikor  Deák  kiejtette  azt  a 
szót,  hogy  az  erőnek  tettleg  nem  szegülhetnek  ellene  : 

viharos  éljenzés  közt  felállott  az  egész  ház  és  harsányan 
kiáltotta :  Úgy  van  I  Elfogadjuk !  Előadása  végén  az 
egész  ház  újra  fölállott,  viharos  és  hosszantartó  éljenek 
közt  lelkesedve,  közakarattal  kiáltotta :  Elfogadjuk  ! 
Éljen  Deákl  Éljen  a  haza! 

így  végződött  történelmünk  egyik  legjelentékenyebb 
és  a  jövőre  legkihatóbb  jelenete  e  végzetes  órában. 
Az  országgyűlés  a  jogfentartás  terén  kifejtett  küzdel- 
mét befejezte ;  teljesen  tisztába  hozott  elveit  az  egész 
nemzet  kezébe  tette  le,  vagy  még  igazabban  szólva, 
a  nemzet  meggyőzött,  felvilágosított  öntudatába. 

Most  még  csak  Ghyczy,  az  elnök  búcsúszavai  követ- 
keztek. Míg  beszéde  tartott,  a  jegyző,  Csengery  Imre, 
elkészül  a  jegyzőkönyvvel,  meghitelesitik  s  aztán  az 
egész  ház  éljenzés  és  közbúcsúzás  között  feláll  és 
„Éljen  a  haza!"  felkiáltással  negyed  két  órakor  elhagyja 
a  termet.  Ekkor  már  a  tömeg  még  nagyobb  lett,  de 
csak  néma  megdöbbenéssel  szemlélte  az  elvonulást ; 
„az  egész  jelenet  szinte  könnyeket  csalt  ki  a  sze- 
mekből". 

Egészen  hasonlóan  folyt  le  a  főrendek  ülése  ugyan- 
ebben az  időben,  midőn  az  alsóház  eloszlott  és  ize- 
netét  átküldte.  A  bevezető  előadások  után  gr.  Károlyi 
Alajos  szólt  röviden  és  három  indítványt  tett :  igtassák 
jegyzőkönyvbe  az  elnöknek  az  erőszakos  eloszlatásról 
szóló  kijelentését;  újítsák  meg  egyhangúlag  a  teg- 
napi óvást ;  engedjenek  az  erőszaknak  és  kiáltsák : 
„Éljen  a  haza!"  Végül  Apponyi  búcsúzott  el.  Sem 
itt,  sem  az  alsóházban  egyetlen  szó  sem  esett  az 
uralkodóról. 

Ülés  után  a  képviselők  tisztelegtek  előbb  Deáknál 
s  azután  Ghyczynél ;  majd  a  városliget  melletti  lövöl- 

dében  búcsúlakomát  tartottak,  melyen  az  első  poharat 
Deákra  ürítették. 

Még  csak  kevés  tartozik  az  országgyűlés  történe- 
téhez. Schmerling  augusztus  26-ikán,  egy  napon  Pest- 
megye tiltakozásával  és  köriratával  az  országgyűlés 
eloszlatása  miatt,  egy  császári  iratot  olvasott  fel  a 
a  birodalmi  tanács  mindkét  házában  a  magyar  ország- 
gyűlés eloszlatásáról.  Az  eldöntő  rendszabályok  okai 
ez  irat  szerint  az  1860  óta  uralkodó  rendetlenségek, 
melyeket  hazánk  sem  el  nem  viselhet,  sem  belőlök 
saját  erején  ki  nem  gázolhat.  Az  októberi  diplomát,  a 
jogeljátszás  és  hódítás  tenyéré  alapított  elméletből 
kifolyóan,  ingyen  kegyelemnek  s  a  hozzákapcsolt  fel- 
tételeket teljesítendőknek  mondja ;  mert  hazánk  alkot- 
mánya „a  forradalmi  hatalom  által  nemcsak  megtö- 
retett s  ekként  jogilag  megsemmisíttetett,  hanem  tényleg 
meg  is  szűnt"  :  hazánkat  tehát  mostani  eljárásáért 
hálátlansággal  vádolja.  Kijelenti  az  uralkodó,  hogy  az 
októberi  és  februári  alkotmányokat  fentartja,  a  48-iki 
törvényekből  az  ezekkel  ellenkezőket  visszautasítja. 
Ígéri  országai  jogainak  fentartását  s  ha  lehet,  Magyar- 
országon egy  új  országgyűlés  összehívását.  Erre  a  két 
ház  szeptember  8-ikán  egy  hódoló  felirat  átnyujtásával 
válaszolt. 

Ez  az  irat,  mely  lényegileg  azonos  a  tervezett  mani- 
festummal,  szintén  dr.  Perthaler  Jánosnak,  Schmer- 
ling már  említett  bizalmasának  műve  s  jellemző 
ellentétben  áll  az  októberi  diplomával,  mely  elismeri 
a  pragmatica  sanctio  alapján  a  jogfolytonosságot,  a 
koronázás  közjogi  fontosságát  s  a  48-iki  törvények 
módosításának  követelésével  egyszersmind  elismerte 
jogilag  létezésöket  is ;  de  ez  a  „közlemény"  a  teljes 
tabula  rasa  alapján  áll.  E  mellett   Schmerling  alkot- 

mányellenesen  fedeztette  eljárását  az  uralkodóval; 
jogtalanság  volt  a  szűkebb  birodalmi  tanácsot  hazánk 
belügyeibe  elegyltni ;  de  Schmerling  bizalmat  akart 
magának  szavaztatni,  melyet  a  birodalom  népei  többsé- 
génél hiában  keresett.  Ezek  az  elvi  és  gyakorlati  inga- 
dozások csak  erősítették  a  magyar  álláspontot.  A 
bécsi  kormány  a  diplomától  fokozatosan  távolodva,  az 
absolutismus  lejtőjére,  a  jogfolytonosság  helyett  az 
octroy  jogosságának  hirdetéséhez,  majd  a  hódítás  elmé- 
letének nyilt  proclamálásához  jutott.  Ezt  az  utóbbit  már 
a  két  leirat,  de  kivált  ez  a  birodalmi  tanácshoz  intézett 
„közlemény"  az  egész  eljárás  alapjává  teszi,  minek  más 
oldalról  természetes  következménye  a  forradalomra 
utalás.  Schmerling  hihetőleg  már  ekkor  igen  jól  látta, 
hogy  az  annyi  ellenséges  indulatot  ébresztett  februári 
alkotmány,  mely  a  belbékét  nem  bírta  helyreállítani, 
már  is  ingadozik  s  logikailag  elő  fog  állni  feláldozásá- 
nak kényszere  ;  egyelőre  azonban  úgy  tett,  mint  Cortez, 
elégette  hajóit,  hogy  vissza  ne  térhessen. 

így  változott  folyvást  Bécsben  az  az  elméleti  alap, 
meljrre  Magyarországgal  szemben  támaszkodtak.  Ezek 
egyike  a  magyar  conservativek  érveivel  bizonyított 
és  föntebb  ismertetett  elmélet  volt  a  realunionak  tör- 
vényeinkből való  következése;  a  másik,  melyet  Schmer- 
ling most  újra  előtérbe  tolt,  a  jogeljátszásé,  melynek 
publicistája  Perthaler  volt,  a  ki  belátta,  hogy  a  real- 
unio  törvényeinkből  be  nem  bizonyítható  s  hogy  a 
magyarok  a  februári  pátens  gyönyöreitől  elragadtatva, 
annyi  esküvel  biztosított  közjogi  törvényeik  felét  tűzbe 
dobni  nem  fogják.  Tehát  szerinte  az  új  irányzatnak  a 
régi  avas  magyar  törvényekhez  semmi  köze  s  a  Deák 
két  fólirata  fölkotyvalt  juridico-rabulistikus  phrasis- 
habarék.  Ebből  azonban  világos  volt,  hogy  a  kormány 

ellenállhatatlanul  sodortatott  a  reactio  felé  egész  a 
provisoriumig ;  úgy  hogy  előre  ki  lehetett  számítni  a 
felfrisített  Bach-rendszer  visszatértét,  a  mi  az  október 
27-iki  minisztertanács  határozatából  kiadott  novemberi 
5-iki  kézirattal  és  gr.  Pálffy  Mór  helytartóvá  kineve- 
zésével be  is  következett.  Ezzel  szemben  Deák  újra 
a  kitartás  és  passivitás  politikáját  proklamálta,  hogy 
ha  már  mindenütt  romok  maradnak  is,  legalább  tűr- 
jünk nemesen,  emelt  fővel,  szolgaság,  de  egyszersmind 
anarchia  nélkül ;  mert  ha  a  kényuralom  megalázta  is 
érzését,  de  minden  forradalmi  mozgalom  még  inkább 
bántotta  eszét  s  a  végpusztulás  képeit  hozta  lelki 
szemei  elébe. 


HATODIK  FEJEZET. 
Deák  a  hatvanas  évek  első  felében. 

A  61-IKI  OESZÁGGTÜLÉS  EREDMÉNYEI.  —  EZEK  DEÁK  MŰKÖDÉSÉNEK 
KÖVETKEZMÉNYEI.  —  A  NEMZET  BIZALMA.  —  A  DEÁK  lEÁNTI  TISZTELET 
KIFEJEZÉSE.  —  AECZKÉPEI.  —  KÉT  FELIRATÁNAK  HATÁSA.  —  DEÁKRÓL 
A  KÖVET-BESZÁMOLÓK.  —  TEEFORT  ÉS  HORVÁTH  BOLDIZSÁR  BESZÁ- 
MOLÓI. —  DEÁK  NYARALÁSA.  —  EGY  FONTOS  LEVELE.  —  CSAK 
TÁRSADALMI  KÉRDÉSEKBE  ELEGYEDIK.  —  TANÁCSA.  —  ÉLETMÓDJA. 
—  DEÁK  KLÁRA  HALÁLA.  —  MEGCZÁFOLJA  A  BEFOLYÁSÁRÓL  SZÁR- 
NYALÓ HÍREKET.  —  PUSZTA-SZENTLÁSZLÓI  NYARALÁSÁNAK  OKAI.  — 
A  PUSZTA- SZENTLÁSZLÓI  LAK.  —  LÓNYAY  ÉS  HALÁSZ  TUDÓSÍTÁSA.  — 
DEÁK  ÉLETMÓDJA.  —  SÉTÁI  ÉS  KALANDJA  A  FARKASSAL.  —  KALANDJA 
A  BIKÁVAL.  —  DEÁK  SZEMEI  S  SZÁSZ  KÁEOLY  LEÍRÁSA.  —  KALANDJA 
A  RABLÓKKAL  1863-BAN.  —  LÓNYAY  A  DEÁK  TÁRSASÁGÁRÓL.  —  HALÁSZ 
TUDÓSÍTÁSA.  —  DEÁK  JELLEMZŐ  TULAJDONAI  A  TÁRSASÁGBAN.  — 
ÉLETMÓDJA  PAKSON.  —  ÉRINTKEZÉSE   A   MAGYAR  PARASZTOKKAL. 

Ha  ennek  a  pár  hónapi  országgyűlésnek  ered- 
ményeit a  törvényhozás  szempontjából  tekintjük,  a 
számos  kezdeményezés  daczára  is,  ez  egyenesen  semmi 
s  más  nem  is  lehetett.  Annál  nagyobbak  azonban  a 
nemzetre  kiható  erkölcsi  eredményei.  Midőn  az  ország- 
gyűlés összeült,  még  az  egységes  elvi  megállapodás- 
ban minden  bizonytalan  volt,  az  egyesítő  elvek  hatá- 
rozatlan mennyiségben  és  szabatosság  nélkül  lebegtek 
a  nemzet  szeme  előtt.  Innen  a  manifestum,  határozat 
és  felirat  körüli  ingadozás.  Ezekkel  szemben  állt  a 
főrendi  táblán  az  a  szélsőnek  nevezhető  jelentékeny 
47-es  tábor,   mely   ugyan   nem   helyeselte  a  februári 

pátenst,    de   a   törvényhozás   asztalára   tett   októberi 
diplomát  kiindulásul  elfogadta. 

Mindé  s  még  más  vélemény  árnyalatok  is  fennálltak 
az  egész  első  felirati  vita  alatt^  s  ezt  nem  az  általános 
szavazás,  hanem  a  részletek  feletti  vita  mutatja.  De 
az  első  felirat  visszavetése  mintegy  varázsütésre  minden 
véleményeltérést  megszüntetett.  A  nemzet  újra  meg- 
mutatta, hogy  midőn  jogai  biztosítva  vannak,  feloszol- 
hat száz  pártra,  ezek  harczolhatnak  a  legvégső  elkese- 
redéssel, a  keleti  vér  egész  hevével ;  de  bármily  jog- 
tiprás  egyetlen  kurucz-táborrá  alakítja  a  nemzetet  s 
mindenkit  az  alkotmány  és  jogfentartás  első  csata- 
vonalaiba állít.  Most  is  az  országgyűlés  mindkét  háza 
megértette  az  egyetértés  szükségét  és  az  összes  fel- 
iratokat, óvást,  határozati  javaslatot  vita  nélkül  fogadta 
el  szabadelvű  és  conservativ  s  még  Kossuth  is,  a  ki 
egyébként  egész  más  következtetéseket  von  le  belőle, 
augusztus  15-ikén  ezt  írta  Jósikának :  „Deák,  mint  a 
törvényesség  embere,  a  nemzet  jogait  törvényes  téren 
férfiasan  megvédette".  Érdeme,  teszi  hozzá,  hogy  a 
közvélemény  előtt  az  osztrák  házat  tette  a  szakításért 
felelőssé.  Természetesen  örvendett,  hogy  a  nemzet 
békülő  jobbja  nem  fogadtatott  el  s  hogy  Deák  az 
engedés  lehetetlensége  elé  állította  a  nemzetet,  minek, 
atűrés  politikájának  kijelentése  mellett,  csak  két  értelme 
lehet:  tűrni,  míg  fegyverfogásra  alkalom  akad,  vagy 
tűrni,  míg  az  uralkodó  kényszerűségből  enged.  Ha  az 
első  az  eset,  akkor  az  emigrationak  a  nemzet  segélyé- 
vel szerepe  van,  az  utóbbi  esetben  nincs ;  de  ezt  aztán 
a  nemzet  jelentse  is  ki.  Felesleges  mondani,  hogy  Kossuth 
a  hazából  csak  oly  értesítéseket  kaphatott,  melyek  őt 
az  elsőnek  hívesére  jogosították  s  ily  értelemben  csele- 
kedett, míg  végzetes    csalódásai   meg   nem    győzték. 

Fontosabb  azért  ennél  a  nemzet  egy  táborban  egye- 
sülése a  határozott  elvek  mellett.  A  július  19-iki  leirat 
tudniillik  több  fokkal  conservativebb  álláspontot  jelöl- 
vén meg  az  októberi  diplománál,  lemondatta  az  összes 
magyar  októberi  államférfiakat,  kiknek  nem  volt  más 
menedékök,  mint  Deák  és  pártja;  de  a  hatalom  oly 
férfiakra  szállott,  kiknek  az  uralomszomjon  és  elmé- 
leti abstractión  alapuló  központosításával  szemben  az 
alkotmány  kivívása  biztosabb  és  könnyebb  lett ;  tehát 
a  nemzet  eddigi  tagadó  álláspontja  positiv  követeléssé 
vált  s  a  mint  most  csak  egy  párt  volt :  egész  Magyar- 
ország,   úgy  egy   programm   volt:  Deák  két  felirata. 

A  másik,  ennél  alig  kisebb  erkölcsi  eredmény :  hely- 
zetünk megváltozása  a  külfölddel  szemben.  Az  októberi 
diploma  idejében  sajtónk  még  némaságra  volt  kár- 
hoztatva ;  azóta  a  sajtó  és  közélet  fölszabadult.  Addig 
a  külföldi  sajtót  bérelt  tollak  tájékoztatták  hazánkról ; 
most  különösen  Deák  feliratai  fölnyitották  szemeit  úgy 
ennek,  mint  a  diplomatiának  s  a  népek  szabadsága  iránt 
érdeklődőknek,  kik  mind  bepillanthattak  a  tizenkét  évig 
tartott  úgynevezett  civilisatori  munka  összes  sötét  rej- 
telmeibe ;  megismerték  közjogi  helyzetünket,  ősi  alkot- 
mányunkat, megismerkedtek  a  nemzet  méltóságával, 
nemes  türelmével,  a  mint  a  törvényes  téren  állva,  kife- 
jezte óvását  az  országgyűlés  törvénytelen  eloszlatása- 
kor és  megmutatta,  hogy  nincs  ígéret,  csáb,  mely  a 
törvényes  tér  elhagyására  bírhatná. 

Ha  tehát  az  országgyűlésen  semmi  sem  történt 
volna  több  és  egyéb,  mint  Deák  két  feliratának  meg- 
szavazása, melyeket  a  magyar,  mint  „az  alkotmányos 
szabadság  evangéliumát"  tekintett,  ez  is  elég  volna; 
mert  a  bennök  kifejezett  törvényesség  elve  éppen  oly 
mértékben  járult  hozzá,  mint  a  magyar  ügy  igaza  s 

az  országgyűlés  magatartása,  hogy  ügyünk  megnyerte 
minden  jobb  ember  és  minden  nemzet  rokonszenvét; 
hogy  a  közvélemény  Európaszerte  erélyesen  nyilat- 
kozott mellettünk  s  ezt  ebben  fejezte  ki :  „Ausztria 
nagyhatalmi  állása  Magyarország  megelégedésével 
egyenes  arányban  áll",  a  mi  nem  volt  más,  mint  a 
48-ban  szállóigévé  vált  mondás,  melyet  egyik  bécsi 
miniszternek  tulajdonítanak,  hogy  „a  magyar  kérdés 
Ausztria  életkérdése*. 

Végre  e  hónapoknak  lényeges  eredménye,  miben  a 
magyar  nemzet  magatartásának  nagy  része  van,  hogy 
világ  derült  arra,  mely  szerint  a  bécsi  központosítás, 
mely  egyértelmű  ezzel,  hogy  németesítés,  nemcsak  a 
magyaroknak  nem  kell,  nem  akarja  Horvát-  és  Szlavón- 
ország  sem,  sőt  közeledett  a  magyar  álláspont  felé ; 
kitűnt,  hogy  nem  fog  kelleni  Erdélynek  sem ;  állás- 
pontunk meggyöngítette  a  centralisatio  erejét  a  len- 
gyelek, csehek,  déli  szlávok  meggyőződésében,  kik  a 
bécsi  kísérleteket  ezóta  vagy  ellenezték  vagy  közönynyel 
nézték. 

Valóban,  noha  az  országgyűlés  eloszlatása  leveretés 
volt,  noha  gyászt  okozott,  úgy  hogy  voltak,  kik  Vilá- 
gossal hasonlították  össze:  mégis  nem  a  reménytelenség, 
hanem  a  remény,  várakozás,  bizalom,  sőt  bizonyosság 
jegyében  történt,  s  mindenki  azzal  a  lelkinyugalommal 
ment  haza,  hogy  ügyünk  diadalmaskodni  fog.  Ez  az 
eredmény  a  legnagyobb  részben  Deák  működésének, 
higgadt  bölcseségének  és  következetességének  ered- 
ménye. Ö  állította  fel  most  is,  mint  egy  másik,  noha 
távolról  sem  ily  elhatározó  időpontban,  1836-ban,  a 
nemzeti  követelés  mérlegét;  és  a  mint  akkor,  mond- 
hatni egyetlen  táborban  egyesítette  a  nemzetet:  ugyanez 
lett  sokkal  nehezebb  viszonyok  közt  működésének  hatása 

most  is ;  de  sőt  az  idők  bonyolultsága  miatt  még  sokkal 
több.  E  nehéz  napokban,  e  sötét  borúban,  mely  hazánkra 
újra  leszállni  készült :  több  erőt  semmi  sem  adhatott 
volna,  mint  az  a  határozott,  körülírt  tér,  melyet  szá- 
mára Deák  kijelölt  és  biztosabb  tájékozást,  mint  óvása^ 
melyben  az  utat  megjelölte  s  nemzetét  a  törvény  táblái 
körül  egyesitette. 

Mindennek  nem  lehet  szebb  bizonyítéka,  mint  egy- 
részről az  egész  nemzet  ajkáról  az  az  elismerés  és 
bizalom,  melyeknek  az  ország  minden  részéből  a  fel- 
iratok nagy  száma  kifejezést  ad  az  országgyűlés  és 
Deák  iránt ;  másrészről  a  tiszteletnek  és  szeretetnek 
annjd  jele,  melyekkel  Deákot  az  országgyűlés  utolsó 
felében  és  feloszlatása  után  elhalmozták.  Első  sorban 
is  egy  díszalbumot  akartak  neki  átadni  az  országgyűlés 
mindkét  háza  tagjainak  fényképével  és  névaláírásával, 
mely  Simonyi  fényképésznél  készült;  de  az  ország- 
gyűlés eloszlatása  miatt  csak  1863  márczius  28-ikán 
nyújthatta  át  Eötvös  vezetése  alatt  az  országgyűlés 
mindkét  házából  egy  fényes  küldöttség,  mely  akkor 
nevezetes  politikai  tüntetéssé  vált.  Ezt  kiemelte  s  még 
jelentősebbé  tette,  hogy  ugyanez  időtájt,  1863  január 
havában  az  erdélyi  nők  egy  Pannoniát  ábrázoló  szobor- 
csoportozattal  ajándékozták  meg,  miért  gyönyörű  levél- 
ben felelt  nekik  január  13-ikán.^ 

Ezeknél  még  fontosabb  volt  a  megyék  magatar- 
tása. Táblabírónak  már  nem  választhatták,  tehát  Vas- 
megyével élükön,  siettek  az  első  felirat  után  úgy  neki, 
mint  a  nemzet  megmentőjének,  valamint  az  ország- 
gjrűlésnek  bizalmat  és  hálát  szavazni  s  ezt  felirat- 
ban  vagy    átiratban,    néha    külön    küldöttség   útján 

'  Pesti  Napló.  1863  február  11. 

átadni.^  Követték  a  megyéket  a  városok.  Azok,  a 
melyeknek  még  nem  volt  díszpolgára,  siettek  megvá- 
lasztani, mint  Gyöngyös,  Igló,  Eperjes,  Kunhegyes, 
Komárom,  Máramaros- Sziget ;  mások  bizalmat  szavaz- 
tak, mint  Torda,  Pest,  Komárom,  Léva,  Esztergom, 
Kassa,  Kecskemét,  M.-Ovár,  Arad,  Makó,  N.-Bánya, 
N.- Szombat,  Trencsén,  Miskolcz.  Ezek  közül  külön  is 
kiemelendő  Pest  városa.  Ugyanis  az  első  felirat  után, 
augusztus  9-ikén,  a  közgyűlés  Horváth  Károly  főbíró 
vezetése  alatt  egy  küldöttség  útján  fejezte  ki  iránta 
tiszteletét  és  bizalmát.  Deák,  mint  hasonló  körülmények 
közt  mindig,  szerényen  és  az  őt  jellemző  egyszerűséggel 
válaszolta,  hogy  javaslatában  szigorúan  a  törvényekhez 
ragaszkodva,  ezek  fegyverével  és  szellemével  védte  a 
nemzet  kérdésbe  hozott  jogát  és  védte  meggyőződése, 
lelkiismerete  szerint ;  annál  jobban  örvend,  hogy  kife- 
jezte választóinak  is  meggyőződését. 

Számos  megye  és  város  sietett  továbbá  arczképét 
megfestetni  közgyűlési  terme  számára,  miben  Pest 
városa  adta  a  példát.    Ugyanis  a  város   ismételt  föl- 

^  E  megyék :  Vas,  Torontál,  Ung,  F.-Fehér,  Borsod,  Liptó, 
Zemplén,  Maros-szék,  Sáros,  Doboka,  Nyitra,  Turócz,  Bihar, 
Csik-,  Gyergyó-  és  Kászon-szék,  Trencsén,  Csanád,  Aranyos- 
szék, Hont,  Szabolcs,  Bars,  Tolna,  Bács-Bodrog,  Fehér,  Arad, 
Szepes,  Csanád,  Krassó,  Temes,  Abauj,  Békés,  Jászkunság  és 
Komárom  megyék.  E  bizalmi  nyilatkozatok  tartalma  körülbelül 
ugyanegy.  Például  Ungmegyéé  igy  szól  augusztus  4-ikéröI : 
„Deák  Ferencznek  pedig  szeplőtlen  tiszta  jelleme,  törhetlen 
polgárerénye  s  főkép  hazánk  jelen  válságos  korszakában  tanú- 
sított s  Európaszerte  elismert  alapos  törvénytudománya,  mély 
politikai  bölcsesége  iránt,  mely  tulajdonok  hazánk  e  nagy  fiát 
a  jutalom  legfenségesebb  nemére,  polgártársai  elismerésének 
tölgykoszorújára,  olyannyira  érdemesítik,  teljes  hazafiúi  bizalom 
szavaztatott". 

kérésére,  minthogy  különben  1842  óta  nem  készült 
arczképe,  július  10-ikén  irt  levelében  beleegyezett, 
hogy  arczképét  a  város  festményben,  kőnyomatban 
vagy  fényképben  sokszoroztassa  és  áruitassa  örök 
időkre  kizárólag  a  pestvárosi  árvaház  javára.  így 
jöttek  létre  az  1861-iki  arczképek,  úgymint  kőrajzban 
az  életnagyságú  fej-  és  kisebb  térdkép,  a  látogatójegy- 
alakú fényképek  s  az  életnagyságú  olajfestmények  köz- 
gyűlési és  dísztermek  számára.  Pest  díszterme  részére 
Györgyi  Alajos  festette  meg  arczképét.  Mindezekből, 
minthogy  a  kereskedők  kárpótlás  nélkül  árusították, 
szeptember  9-ikéig  5318  forint  55  krajczár  folyt  be. 

De  még  ünnepeltebbé  tette  Deák  nevét  az,  midőn 
előbb  első,  majd  második  felirata  nemcsak  a  lapok- 
ban, hanem  számos  különkiadásban,  több  mint  100 — 
100  ezer  példányban  terjedt  el  az  országban  a  nép 
között,  mindenütt  hitet,  megnyugvást,  meg  nem  ingat- 
ható nemzeti  önérzetet  teremtve.  A  második  felirat 
zordon,  visszautasító,  sőt  visszatorló  nemes  haragja, 
gúnyja  még  nagyobb  hatást  tett  a  kedélyekre  s  éppen 
ez  s  ilyen  kellett,  hogy  a  leirat  miatt  fölháborodott 
nemzetet  egyesítse  és  megnyugtassa.  Mindenütt  egy 
volt  a  meggyőződés,  hogy  az  országgyűlés  szellemi 
munkáját  Deák  végezte  el,  még  pedig  méltón  az  egész 
nemzet  büszkeségére,  melynek  hatása  az  egész  mívelt 
emberiségre  kiterjedt. 

Deák  iránti  elismerésöket  és  tisztelőtöket  a  megyék- 
nek módjukban  volt  jegyzőkönyveikben  megújítani  a 
követi  beszámolók  vagy  az  országgyűlés  feloszlatása 
miatt  jegyzőkönyveikbe  igtatott  tiltakozásaik  alkal- 
mából. E  tiltakozások,  a  Deák  politikájába  vetett 
bizalom  kifejezése  mellett,  többnyire  azonos  tartal- 
múak,   tudniillik    a    kormányt   törvényesnek    el   nem 

ismerik,  törvénytelen  parancsait  végre  nem  hajthatják, 
de  nem  ellenezhetik  ;  egyébként  helyhatósági  kötelessé- 
geiket teljesitik,  tűrnek  a  jövő  nemzedék  boldogságáért, 
nyugodtan,  higgadtan ;  tűrnek  önmegtagadással,  önfel- 
áldozással, de  a  szenvedés  méltóságával  s  polgári  köte- 
lességük tudatával  és  a  hatalomra  támaszkodó  kormány- 
nyal szemben  a  jogra  támaszkodnak.  Ötvenkét  magyar- 
országi és  több  erdélyi  megye  hozott  hasonló  határozatot 
önként  vagy  a  követi  beszámolók  alapján,  melyek  mind 
Deák  második  feliratának  kivonatai  vagy  visszhangjai. 
Senki  sem  lehetett  azonban  jobb  rajzolója  a 
Deák  hatásának,  mint  azok,  kik  tanúi  voltak  az 
országgyűlés  elején  a  széthúzásnak  és  bizonytalan- 
ságnak; majd  annak  az  általános  egyetértésnek,  melyet 
mindenki  a  nemzet  legszükségesebb  erejének  tartott. 
A  korán  beállott  provisorium  miatt  azonban  nem  minden 
megyében  s  még  kevésbbé  minden  kerületben  lehetett 
beszámolókat  tartani;  de  az  ismert  jelentések  min- 
denike szeretettel  és  csodálattal  beszél  a  haza  nagy 
fiáról.  Mi  itt  csak  kettőből  kívánunk  pár  sort  idézni. 
Trefort  Ágoston  Békésmegye  október  21-iki  közgyű- 
lésén az  első  feliratról  a  többek  közt  így  szólt:  „Az 
országgyűlés  első  és  legnevezetesebb  momentuma :  az 
országgyűlés  első  felszólalása,  mely  felirati  alakban, 
hosszú  vita  után,  legfelsőbb  helyre  felterjesztetett. 
Ismerik  önök  ezen.  Deák  Ferencz,  Magyarország  első 
státusférfia  és  legnagyobb  politikai  tekintélye  által 
szerkesztett  jeles  iratot.  Ezt  az  iratot  jellemzi  szigorú 
ragaszkodás  az  ország  törvényeihez  és  jogaihoz  s  hig- 
gadtság a  lefolyt  időszak  eseményei  iránt  s  az  egész 
vita,  mely  e  felirat  felküldését  megelőzte,  ugyanazon 
jellemet  viselé  magán.  Senki  sem  hagyta  el  a  törté- 
neti alapot,   senki   sem   akart   a   pragmatica   sanctio 

kötelékeitől  megmenekedni,  senki  sem  vonta  kétségbe 
kötelezettségeinket  a  fejedelem  s  a  birodalom  iránt ; 
s  ez  a  felirat  formaságok  miatt  küldetett  vissza;  — 
de  az  országgyűlés  erkölcsi  ereje  öntudatában  az  ön- 
megtagadásnak  fényes  tanúságát  adta,  midőn  a  kívánt 
változtatásokat  megtéve  s  a  feliratot  másodízben  fel- 
küldé".  Jellemezvén  ezután  azokat  az  államfelforgató 
tanokat,  melyekből  Schmerling  kiindulva,  az  első  leiratot 
leküldte,  hozzáteszi,  hogy  az  országgyűlés  most  sem 
a  szenvedélyesség  által  vezettette  magát,  hanem  líjra 
elfogadta  a  Deák  második  feliratát,  „e  remekművet, 
melyben  éppen  annyi  méltósággal,  mint  logikával  az 
ország  jogai  mathematikai  evidentiába  vannak  állítva", 
Horváth  Boldizsár  Szombathelyen  (Vasmegye)  1861 
szeptember  23-ikán  számolt  be  és  ez  alkalommal  kiemel- 
vén a  példátlan  egyetértést  a  nemzet  jogai  védelmében, 
hozzátette,  hogy  ebben  Vasmegyének  kiváló  érdeme 
van,  mert  első  volt  a  haza  törvényhatóságai  közt,  mely 
bizalmat  szavazott  „azon  nagy  férfiúnak,  a  ki  már  most 
nemcsak  a  nemzetnek;  hanem  az  egész  mívelt  világnak 
büszkesége  lett.  Az  ország  csakhamar  követé  önök 
nemes  példáját  s  a  hazai  törvényhatóságok  azon  egy- 
hangú bizalmi  njdlatkozata  után,  melylyel  a  nemzet 
bölcsének,  Deák  Ferencznek  politikájához  csatlakoz- 
tak, nem  volt  többé  nehéz  nekünk,  a  haza  képviselői- 
nek felismerni  az  ország  közvéleményét  és  eltérő  véle- 
ményeinket ahhoz  képest  egyesítni.  E  véleményárnya- 
latok úgy  is  csak  az  alakra  nézve  léteztek ;  de  habár 
a  lényegre  nézve  is  különböztünk  volna,  tudtuk,  hogy 
mi,  mint  a  nemzetnek  képviselői,  a  nemzet  akaratát 
tartozunk  kifejezni  s  akkor  is  meghajoltunk  volna  az 
ország  közvéleménye  előtt,  meg  lévén  győződve  arról, 
hogy  alkotmányos   országban  a  legjobb   politika,  sőt 

az  egyedül  jó  politika  az,  mely  a  nemzet  akaratát 
tükrözi  vissza". 

Nem  folytatjuk  tovább  s  csak  azt  csatoljuk  hozzá, 
hogy  a  nemzeti  érzésnek  és  nyugodt  méltóságnak  ez  a 
Deák  által  képviselt  diadala  sokkal  fontosabb,  hogy- 
sem csak  a  külsőségekre  szorítkozott  volna.  Ezen  óriási 
súly  és  befolyás  nélkül  talán  a  nemzet  a  forradalmi 
felhívásra  újra  hallgatott  volna;  talán  Kossuth  s  az 
emigratio  befolyása  új  végzet  útjaira  hajtotta  volna 
az  elkeseredett  nemzetet.  Erre  Bécsben  is  gondoltak 
s  Fiáth  írja  Életem  és  élményeim-hen,  hogy  Marien- 
badban  egy  urat  a  61-iki  második  felirat  után  várat- 
lanul Bécsbe  hívtak  s  azt  kérdezték,  hogy  ha  az 
országgyűlés  eloszlatása  miatt  ismét  kiütne  a  forra- 
dalom, számíthatnának-e  az  oláh  nemzetre?  —  s  ő 
erre  azt  felelte,  hogy  14  nap  alatt  25,000  oláhot  bírna 
csatába  vezetni  a  magyarok,  de  csakis  a  magyarok 
ellen ;  nem  is  kell  pénz,  csak  fegyver.  íme,  a  jelentő- 
sége annak  a  passiv  tiltakozásnak,  melyet  Deák  párat- 
lan népszerűsége  az  egész  országgal  elfogadtatott  s 
fontossága  annak  a  bizalomnak,  mely  őt  visszavonúlt- 
ságába  kísérte. 

Deák  egyelőre  pár  hétig  még  Pesten  maradt.  írták 
ugyan  a  lapok,  hogy  Eötvös  és  Szalay  társaságában 
Svájczba,  Olasz-,  Franczia-  és  Angolországba  készül, 
de  ez  legfölebb  csak  terv  maradt.  Szeptember  9-ikén 
Balaton-Füredre,  N.-Kanizsára  s  onnan  rokonai  láto- 
gatására ment.  Ez  alkalommal  Muraközben  a  kraloveczi 
vasútállomáson  az  összegyűlt  néptömeg  lelkes  ovatiók- 
kal  fogadta.  Innen  Puszta-Szentlászlóra  s  szeptember 
végén  újra  Pestre  tért  vissza,  hogy  fogadja  Nyitra- 
megye  küldöttségét,  melyet  a  főispán  maga  vezetett, 
hogy  neki  bizalmát  kifejezze.  Visszatérőben  Szabad- 


DEÁK   A   HATVílNAS   ÉVEK   ELSŐ   FELÉBEN.  379 

hegyi  Sándornét  látogatta  meg  Edericsen,  azután  megint 
Puszta-Szentlászlón  időzött  és  télire,  szokása  szerint, 
november  5-ikére  tért  vissza  Pestre,  éppen  azon  a 
napon,  melyen  hazánkban  az  új  provisoriumot  elren- 
delték. 

Puszta- Szentlászlóról  október  19-ikétől  egy  levelét 
ismerjük  Kemény  Zsigmondhoz,  mint  a  Festi  Napló 
szerkesztőjéhez,  melynek  Írására  az  Anyák  hetilapja 
(Vachot  Sándorné,  Csapó  Mária  lapja)  s  Eötvösnek  a 
Pesti  Napló-han  megjelent  felszólítása  adott  alkalmat ; 
de  ezt  felhasználta  arra  is,  hogy  általában  szóljon  az 
irodalom  és  tudományok  művelésének  nemzeti  fontos- 
ságáról. Levelének  jelentőséget  az  adott,  hogy  nálunk 
már  akkor  is  gyakori  volt  a  panasz  politikusaink  egy- 
oldalúsága miatt,  kik  nem  méltányolják  az  irodalomban 
rejlő  erkölcsi  erőt  és  nemzeti  fontosságot.  Deák  tehát, 
midőn  egyfelől  ajánlja  a  Vachotné  lapját,  mint  hézag- 
pótlót, másfelől  általános  szempontból  nyilatkozik  arról, 
hogy  irodalmunkban  egy  év  óta  megint  a  politika 
lépett  előtérbe.  Ez  nem  csoda,  de  baj  azért,  mert  a 
nemzetnek  sok  a  szellemi  szüksége  s  a  poKtika  is 
csak  úgy  alapos,  ha  tudománjTa  támaszkodik.  „A  leg- 
súlyosabb körülmények  között  sem  kétkedem  —  mond 
—  honunk  szebb  jövendőjén.  De  hogy  reményeink 
eg}-kor  valósuljanak,  nem  elég  akarni.  Tanulnunk  kell 
s  művelnünk  a  tudományok  minden  szakát,  művelnünk 
a  népnek  minden  osztályát,  mert  korunkban  csak  azon 
nemzetnek  van  biztos  politikai  jövendője,  mely  komolyan 
törekszik  az  általános  műveltség  színvonalára  emel- 
kedni s  azon  előrehaladni".  E  szempontból  ajánlja  a 
Budapesti  Szemlé-i^  Arany  Figyelő-jét  és  az  Anyák 
hetilapját ;  felhívja  egyszersmind  a  Naplót,  hogy  sür- 
gesse  a   politika   mellett   a   tudomány   és  műveltség 


380  HATODIK   FEJEZET. 

fontosságát;  mert  ismerve  a  magyar  fogékony  termé- 
szetét, a  felhívásnak  lesz  sikere. 

Egyelőre  csakis  ilyen  társadalmi  kérdésekhez  szó- 
lott s  a  hol  lehetett,  mindenütt  biztatott,  bátorított, 
azonban  mindig  a  csendes  tűrést  és  várakozást  ajánlva. 
Erre  annál  nagyobb  szükség  volt,  mert  ugyan  böl- 
csebbjeink  tudták,  hogy  sem  a  külföldtől,  sem  az' 
emigratio  által  álmodott  forradalomtól  nem  várhatunk 
semmit;  de  a  nemzet  zöme  még  mindig  ábrándokba 
szerette  ringatni  magát  az  emigratio  működése  iránt 
s  az  az  álvélemény  uralkodott,  hogy  a  kibékülés  csak 
az  uralkodóház  s  nem  egyszersmind  hazánk  érdeke. 
Ki  kellett  tehát  ábrándúlni  III.  Napóleonból  és  Olasz- 
országból s  ez  csak  61  után  történhetett,  midőn  végre 
elterjedt  a  sok  csalódás  után  az  a  meggyőződés,  hogy 
az  olaszoknak  és  francziáknak  egy  magyar  forradalom 
csak  eszköz  volna  Velencze  s  a  hírhedt  várnégyszög 
olcsóbb  megszerzésére. 

Ez  a  társadalmi  működés  nyilatkozott  abban  is, 
hogy  mint  az  akadémia  egyik  kiküldöttje,  résztvett 
a  Széchenyi-szobor  vegyes  bizottságában.  Ez  1862 
november  24-ikére  egy  74,572  forintnyi  összeget  gyűj- 
tött és  ekkor  értekezletet  tartott  a  szoborral  kapcso- 
latos kérdésekről,  mely  alkalommal  különböző  véle- 
mények támadtak,  különösen  a  szobor  alakjáról  s  a 
gyors  kivitelről.  Gr .  Waldstein  János,  kiindulva  Széchenyi- 
nek a  nagyszerűt,  pompást  kedvelő  egyéniségéből,  egy 
ennek  megfelelő  szobrot  kívánt  emeltetni,  Andrássy  az 
egyszerű  mellett  szavazott  s  a  kivitel  elhalasztása  ellen. 
Deák  felszólalása  döntött,  ki  szintén  az  elhalasztás  ellen 
nyilatkozott,  mert  a  gyűjtés  eredménye  is  ezt  javasolja ; 
indítványozta,  hogy  a  főelvek  megállapítása  után  egy 
szűkebb  végrehajtó  bizottságot  küldjenek  ki;  a  szobor 

alakjára  nézve  az  egyszerű,  de  nagymérvű  és  nagy- 
szabású mellett  szavaz ;  mert  Széchenyi  szellemének 
ez  felel  meg  s  a  nagyon  költségest  azért  nem  ajánlja, 
mert  a  nemzet  ugyan  összeadná  a  pénzt,  de  sok  köz- 
hasznú érdek  rovására.  Az  értekezlet  ebben  az  érte- 
lemben döntött,  a  tizenegy  tagú  szűkebb  bizottságba  őt 
is  beválasztotta  s  utasításul  adta,  a  mit  Deák  is  helyeselt, 
hogy  első  sorban  magyar  szobrászoknak  nyisson  tért. 
Egyéb  ily  működése  mellett,  a  várakozásra,  a  nagy 
némaságra  maga  adta  a  legjobb  példát.  Minden  poli- 
tikai tervezgetést  kerülve,  folytatta  régi  szokásait : 
télen  a  fővárosban  az  Angol-királynéban  lakott  tovább 
is,  a  nyarat  Puszta-Szentlászlón  Oszterhueber  özvegyi 
lakában  töltötte,  honnan  Klára  nénjét  1859  deczember 
27-ikén  kisérték  ki  a  kis  temetőbe.  Egyszerű  sírkő 
őrzi  ott  emlékét,  hová  férje  1869  január  19-én  követte. 
E  csendes  életmódból  Deák  ki  nem  lépve,  folyvást 
ugyanazt  a  tanácsot  adta,  a  hallgatást  s  megczáf olt  min- 
den oly  föltevést,  hogy  a  politikában  részt  venne,  vagy 
a  mi  történik,  az  Ő  tanácsának  eredménye  volna.  így 
czáfolta  meg  1862  november  4-ikén  a  bécsi  Pressé- 
nek azt  az  áUítását,  mintha  a  Pesti  Napló  czikkeibe 
egyenesen  befolyna  vagy  valamely  klub  az  ő  elnöklete 
alatt  minden  fontos  czikkét  előre  megbírálná  vagy  jóvá- 
hagyná. Ez  a  megjegyzés  világosan  az  Ő  pesti  nappali- 
jának értekezleteire  vonatkozik.  De  különben  is  mind- 
azok, a  kik  1854  vége  óta  Deák  közelében  éltek, 
megerősítik  ugyan,  hogy  a  Napló  ezekben  az  években 
1867-ig,  tehát  tizenkét  évig  a  Deák  közlönye  volt; 
de  ez  alatt  egyenes  befolyást  csak  a  legritkább, 
pár  elhatározó  pillanatban  kell  érteni ;  czikkeit  nem 
sugalmazta  s  még  kevésbbé  gyakorolt  bárminő  fegyel- 
met. Előbb    Szalay,  majd   Csengery,   a   mig  állandó 

munkatárs  volt  s  főleg  br.  Kemény  volt  a  kapocs,  a  ki 
szintén  az  Angol  Jcirályné-ban  lakott.  Inkább  utó- 
lagosan tett  észrevételeket,  mikre  Kemény  különösen 
hallgatott  s  így  a  iVapZo  csak  hallgatag  egyetértéssel, 
Deák  eszméinek  általános  figyelemben  tartásával  volt 
az  ő  szellemében  szerkesztve. 

Nyári  puszta-szentlászlói  remetéskedése  az  50-es 
és  60-as  években  (1855 — 1869-ig)  Deák  legjellemzőbb 
vonásainak  egyike,  melynél  meg  kell  kissé  állapod- 
nunk. Ennek  magyarázatát  több  körülmény  adja.  Ezek 
közül  első  az,  hogy  itt  lakott  Klára  nénje,  a  kit  ő,  a 
legmelegebb  testvéri  vonzalommal  szeretett  és  itt  lakott 
bátyjának  s  neki  is  legjobb  barátja,  Klára  férje,  Oszter- 
hueber(Tarányi)  József.  Ez  az  utóbbi  szeretet  és  barátság 
magyarázza  meg,  hogy  Puszta-Szentlászlórament  nyáron 
1859  után  is,  miután  nénje  meghalt  és  sógora  háztar- 
tását nővére,  Manczi,  özv.  Hertelendyné  vezette.  De 
magában  a  puszta-szentlászlói  lakban  is  volt,  a  mi  őt 
vonzotta.  Midőn  Klára  nénje  1821-ben  férjhez  ment, 
ott  a  mainál  még  egyszerűbb  ház  volt  s  ezt  a  lakot 
1833-ban  éppen  akkor  kezdték  építeni,  midőn  Deák 
követté  lett ;  míg  ez  nem  történt,  ő  akarta  az  építést 
ellenőrizni.  Azonban  Pozsonyból  is  folyvást  érdeklődött 
az  építés  iránt,  mint  Eötvös  Károly  írja ;  majd  minden 
levelében  szól  róla  tréfásan  vagy  komolyan  s  1833 
június  6-ikán  négy  képet  is  küldött  nénjének,  köztük 
„egy  hazája  elvesztén  kétségbeesett  lengyelét",  mert 
nénjét  nagyon  érdekelte  a  lengyelek  sorsa  s  ez  befolyt 
Deák  akkori  híres  beszédének  tartalmára  is;  majd 
bútorokat  vásárol,  egy  kanapét,  hat  széket  és  két  kar- 
széket 180,  egy  ovális  új  ízlésű  asztalt  60,  egy  divánt 
70  váltó  forinton,  melyeknek  pár  darabja  ma  is  meg- 
van még  a  szentlászlói  lakban.  Röviden  tehát  nemcsak 

a  lakók,  hanem  maga  a  ház  egész  múltjával  kedélyi 
életéhez  hozzá  volt  csatolva. 

Az  ő  nyaralásai  azonban  történelmi  helylyé  tették 
a  falut  s  történelmi  emlékké  az  egyszerű  házat.  Ebben 
a  visszavonúltságban,  magános  sétái  s  elmélkedései 
alatt  állapodott  meg  azokban  az  elvekben,  melyek 
szerint  végrehajtotta  a  67-iki  nagy  művet  s  szűrődtek 
le  agyában  azok  a  gondolatok,  melyek  államférfiúi 
pályája  e  legnehezebb  idejében  vezették.  Ott  tehát 
bizonyos  alakban  hazánk  sorsa  szövődött  és  történelme 
készült  elő  az  eszmék  kialakulásában  De  a  bonyolult 
kérdéseket  kisérő  számos  kapcsolatos  ügyet  is  ott  oldot- 
tak meg  a  kormány  vezetőférfiai,  kik  vagy  magok  sze- 
mélyesen vagy  küldöttjeik  által  fölkeresték  és  senki 
általában  fontosabb  politikai  lépést  nem  tett,  hogy  taná- 
csát ki  ne  kérte  volna ;  így  például  br.  Fiáth  Ferencz 
is  Írja,  hogy  elment  hozzá,  midőn  Forgách  felszólította 
a  fej  érmegyei  főispánság  elvállalására. 

A  földszintes  egyszerű  úrilak  lényegében  ma  is 
ugyanolyan,  mint  mikor  Deák  ott  lakott,  kivéve,  hogy 
az  épület  utczafelőli  része  kis  toronyszerű  díszítéseket 
kapott  s  közepén  egy  emeleti  szobácska  épült.  Az  épület 
hét  ablakkal  néz  ma  az  utczára,  akkoriban  a  középső 
ablak  még  ajtó  volt.  A  ház  közepén  egy  nagy  szoba 
van,  ma  is  azzal  a  tekeasztallal,  melyen  Deák  is  játszani 
szokott,  ez  volt  a  társalgó,  pipázószoba  is  egyszersmind, 
itt  ült  Deák  legtöbbet,  ha  az  idő  a  szabadban  tartóz- 
kodást nem  engedte  meg.  Az  utcza  felől  jobbra  eső 
sarokszobácska  volt  a  hálószobája,  a  hová  visszavonult, 
ha  fontos  dolga  akadt.  Mert  különben  nappal  rend- 
szerint nem  maradt  a  szobában.  A  ház  jobb  oldalán, 
a  kapubejárattól  jobbra  van  ugyanis  négy  óriás  gesz- 
tenyefa, melyek  ma  is  éppen   úgy   állanak   a   főidre 

sátorszerűen  boruló  ágaikkal,  mint  akkor.  A  ház  előtt 
vagy  ezek  alatt  ült  ő  és  társasága  két  tölgyfapadon 
s  hasonló  székeken,  melyeket  állítólag  ő  faragott.  A 
padok  s  egy  szék,  mint  Deák-emlékek,  a  Tarányiak 
által  a  lak  közelében,  az  út  túlsó  felén  építtetett  kápol- 
nában állanak.  E  gesztenyefák  alatt  készítette  több- 
nyire faragványait  is.  Mert  egész  nap  foglalkozott 
valamivel  s  ebben  némileg  változtatta  is  szokásait. 
Egyik  évben  kiváló  előszeretettel  botokat  faragott, 
fogantyúján  egy-egy  víziszörnynyel,  zsidóval,  gyíkkal 
s  ilyesmivel,  minő  pár  ma  is  látható  a  szentlászlói 
lakban ;  más  évben  képeket  ragasztott  s  illesztett  be  a 
maga  készítette  rámákba,  melyeket  elajándékozgatott ; 
majd  körtéket,  almákat,  szelenczefödeleket,  legyezőket, 
kulcstartókat,  papirvágókat,  levélnyomtatókat,  cser-  és 
tölgyfamakkot,  falakatot,  kulcsot,  vadgesztenyét  fara- 
gott s  adott  kedvenczeinek  ajándékba. 

A  lakóházról,  környezetéről  és  pár  más  részletről 
1867-ből  két  tudósítást  ismerünk.  Egyik  némi  cinis- 
mussal  színezve,  a  Lónyayé,  a  ki  Vöslauból  szeptember 
elsején  délután  két  órára  érkezett  Deák  látogatására. 
Oszterhueber  háza,  kit  Bessenyei  négyezer  holdas 
földesúrnak  mondott,  egyszerű  kis  úrilak,  —  írja 
Lónyay.  „Számtalan  hasonló  van  vidékünkön,  de  nem 
négyezer  holdas  birtokosé.  Semmi  díszkert,  csak  gyü- 
mölcsös és  konyhakert ;  tágas  udvar,  a  háztól  jobbra 
az  udvaron  négy  öreg  vadgesztenyefa  egymásba  bocsá- 
tott ágakkal  és  korláttal  összefoglalva ;  ez  a  műhelye 
az  öreg  úrnak,  a  hol  faragcsál.  A  háznál  van  a  házi- 
úrnak testvére,  özvegy  Hertelendyné,  ki  a  belső  gaz- 
daságot viszi.  Kis  költséggel  ki  lehetne  meszeltetni  a 
kopott  festésű  falakat,  a  kopott  bútordarabokat  pedig 
egyszerűekkel  kicseréltetni  s  a  ház  igen  lakható  lenne. 

Virágágynak  sehol  semmi  nyoma ;  nem  is  lehetne  meg- 
kísérlem a  sok  baromfi  miatt".  Az  a  pár  vonás,  melyet 
Lónyay  még  hozzátesz,  kiegészíti  a  képet.  Kégi  magyar 
nemesi  ház  áll  előttünk  ódon  szokásaival  együtt,  a  hol 
jó,  nagy  ebédek  vannak,  de  a  kényelemmel  keveset 
törődnek,  fő  csak  a  jólét  és  tisztaság.  Lónyaynak  tehát 
feltűnt  a  nappaliban  a  szekrény,  rajta  a  sok  régi 
újsággal,  az  ablakpárkány  alatt  szétszórt  könyvek,  az 
ebédlő  a  XVni.  századi  rossz  festményekkel,  a  park 
és  virágok  hiánya  ;  ez  azonban  mind  azt  is  mutatja, 
hogy  változtatni  nem  kívánó  agg  özvegyember  lakásán 
vagyunk,  a  ki  már  leszámolt  az  élet  hiúságaival ;  de  a 
Deák  Klára  életében  ott  is  sok  minden  másként  volt. 

A  másik  tudósítás  a  Halász  Imréé,  ki  szeptem- 
ber 12-ikén,  tehát  csak  néhány  nappal  később  járt 
ugyanott  a  Lónyay  megbízásából.  Említi  a  ház  előtti 
kissé  rozzant  léczkerítést,  ugyanoly  kapuval,  mely  tel- 
jesen ki  volt  tárva  és  a  melyhez  korlátnélküli  kis  híd 
vezetett ;  említi  a  lakház  udvarfelőli  részén  végigfutó 
oszlopos  tomáczot.  Ezután  jellemző  pár  vonásban 
áUítja  elénk  Oszterhuebert,  a  ki  német  neve  daczára 
, valódi  mintaképe  az  egyszerű,  tősgyökeres,  a  közügyek 
iránt  élénken  érdeklődő  középbirtoka  falusi  magyar 
nemes  embernek  a  régi  jó  táblabírák  fajából;  húga 
középtermetű,  kissé  gyengéd,  hajlott  alak,  jellemzetes 
arcz,  ily  korban  szokatlan  élénkségű  kifejezéssel  a 
mozdulatokban  s  beszédben".  Igen  okos,  jó  asszony, 
a  ki  vendégszeretetével  azonnal  otthonossá  tette  reá 
nézve  a  kedves  házikört. 

Ebben  a  környezetben  töltötte  Deák  a  nyarat,  mely- 
ből csak  Klára  nénje  hiányzott  néhány  év  óta ;  de  helyét 
egy  hasonló  kedvességű  nő  foglalta  el,  a  sógornő.  Itt 
napjait  majdnem  azzal  a  pontos   beosztással  élte  le, 

mint  Pesten.  Reggel,  minthogy  rendesen  itt  is  marien- 
badi  gyógymódot  követett,  nagy  sétát  tett  sógora  szőlőj  ébe 
vagy  a  falu  melletti  bükkösbe,  néha  még  messzebb,  a 
szomszéd  falu  erdejébe  is ;  mert  általában  a  környék 
vidéke  csinos,  barátságos,  a  dombokon  fiatal  erdőkkel, 
alatta  szőlőkkel  s  a  nem  széles  völgyben  termékeny 
szántóföldekkel.  A  kevés  reggeli  csak  a  séta  után  követ- 
kezett, mely  eperből  vagy  Íróból  állt.  Legkedvesebb  séta- 
helye a  mintegy  másfél  kilométerre  fekvő  árnyas,  bükkös 
erdő  volt ;  ott  gyakran  leült  egy  nagy  tuskóra  s  szi- 
varra gyújtva,  faragással  töltötte  az  időt,  miért  is  zsebét 
rendesen  faragóeszközökkel  rakta  meg,  vagy  ha  nem 
dolgozott,  a  természetnek  egy-egy  elejébe  akadt  kisebb 
jelenségét  figyelte  meg,  melyekből  eleven,  erős  kép- 
zelete regéket  költött,  mint  bátyja,  Antal,  vagy  erkölcsi 
meséket,  tanulságokat  vont  ki,  mert  benne  is  volt  valami 
a  költőből.  Egy  másik  kedvelt  sétája  volt  a  szomszéd 
falu  völgyében  az  erdőben  egy  kút,  nem  messze  a 
szőlőktől,  a  hol  hosszabb  pihenőket  tartott,  miért  a 
kutat  Deák-kútjának  nevezték.  Egyszer,  midőn  bennebb 
ment  az  erdőbe  s  egy  nagy  fatörzsre  pihenni  ült,  valami 
zörrenést  hall,  oda  néz  s  egy  nagy  anyafarkast  lát 
lihegve  közeledni.  Egy  pillanatra  megdöbben,  mert 
kampós  sétabotjánál  egyéb  nem  volt  nála ;  de  hamar 
visszanyeri  teljes  önuralmát,  ülve  marad  s  tekintetét 
merőn  a  farkasra  szegezi.  —  Eszembe  jutott,  —  monda 
másnap  —  hogy  az  állatszeliditők  mennyire  hatnak 
erős  nézésökkel  a  legvadabb  állatokra  is.  Hátha  én 
is  tudnék  hatni  egy  farkasra. 

Merőn  nézte  tehát  a  farkast,  mindig  szemeibe 
tekintve ;  ez  meg  négy-öt  lépésre  közeledve,  kutya- 
módra  hátulsó  lábaira  ült,  nyelvét  kiöltve  lihegett  s 
szintén  szembe  nézett  Deákkal,  ki  mozdulatlanul  füg- 

gesztette  átható  tekintetét  a  vadra,  várva,  hogy  mely 
pillanatban  rohanja  meg.  így  néztek  egymással  pár 
perczig  farkasszemet.  A  vadállat  aztán,  akár,  mert  a 
mozdulatlan  szürke  öltözetű  embert  talán  nem  is  élő 
lénynek  gondolta,  akár,  mert  a  Deák  szemeiből  kiáradó 
tüzet  és  erőt  nem  bírta  kitartani :  elég  az,  hogy  néhány 
perez  múlva  lassan  távozni  kezdett.  Húsz-harmincz 
lépésről  újra  megfordult,  egy  darabig  fülelt,  de  mint- 
hogy Deák  mozdulatlanul  kisérte  szemeivel,  elkotródott. 
Ehhez  teljesen  hasonló  esetet  beszélnek  el  az  ötvenes 
évek  elejéről,  vagy  mások  szerint  a  negyvenes  évekből, 
mikor  még  Kehidán  lakott  és  noha  még  életében 
közölték  a  lapok,  sohasem  czáfolta  meg.  Edericsen 
volt  látogatóban  Nedeczkyéknél,  kikkel  közel  rokon- 
ságban állt.  Egy  forró  nyári  nap  estéjén  a  Nedeczky 
fiukkal  és  nevelőjükkel  sétálni  ment  kívül  a  falun,  a 
messzire  terjedő  síkságon,  melyen  sem  bokor,  sem  fa 
nem  volt.  A  falu  csordája  felé  vezetett  sétájuk  az 
úton,  midőn  kiugrott  belőle  a  falu  veszedelmes,  bősz 
bikája  s  egyenesen  Deákoknak  tartott,  kik  megder- 
medve álltak  meg,  mert  úgy  látszott,  hogy  menekü- 
lésről szó  sem  lehet,  mialatt  a  bősz  állat  vérben  forgó 
szemekkel  közeledett.  Deák  ekkor  hátra  engedte  a 
gyermekeket  s  maga  előre  lépett,  hogy  őt  találja  az 
állat  első  rohama,  melyet  már  csak  a  szekérút  melletti 
alacsony  földhányás  és  kis  útszéli,  vízzel  telt  árok 
választott  el  tőlök.  Mikor  azonban  már  a  bika  ezen  is 
át  akarta  vetni  magát,  szeme  véletlenül  a  Deák  merev, 
szúró  tekintetével  találkozott,  mely  mint  valami  meg- 
magyarázhatatlan csodás  erő,  lekötötte  a  bősz  állatot, 
így  tartott  pár  perczig  s  ekkor  halkan  szólt  a  nevelő- 
nek, hogy  vezesse  a  gyermekeket  a  falu  felé.  Midőn 
már  azok  messze  jártak,  óvatosan  ő  is  hátrálni  kez- 

dett.  Az  állat  nem  mozdult  s  a  hátrálás  folyton  így 
tartott,  mialatt  Deák  állandóan  merőn  nézett  az  állat 
szemeibe,  még  akkor  is,  midőn  a  növekvő  távolság 
miatt  alig  bírta  látni.  Eközben  a  bika  remegni  kez- 
dett, majd  megrázva  magát,  megfordult  s  a  nyáj  felé 
rohant  vissza.  Mindnyájan  mentve  voltak,  siettek  haza; 
Deák  azonban  a  kimerültség  miatt  alig  bírt  lábán 
állani,  le  kellett  feküdnie. 

Akárhogyan  történtek  ez  esetek  részletei,  a  fődolog 
bennök  igaz.  Deák  is  beszélte,  hogy  álmában  is  látta 
e  jelenetet,  a  mint  az  Alföldön  bolygva,  elébe  áll  a 
gulyából  nekiinduló  bika  s  ő  szemeivel  megfékezi;  majd 
hozzája  ér  s  birokra  kél  vele,  midőn  sörényébe  kapva, 
látja,  hogy  az  állat  tulajdonkép  hímoroszlán ;  ekkor 
leteperi  a  földre  és  ő  megriadva  fölébred.  Az  álom 
igaz,  mondták  rá  tréfásan,  csakhogy  nem  oroszlán- 
nal, hanem  „tigrisekkel",  czélozva  a  61 — 65-ben  így 
nevezett  ellenzékieket.  Azt  pedig  minden  egykorú 
kortársa  beszéli,  hogy  sűrű  szemöldökei  alatt  kissé 
mélyen  fekvő,  nem  nagy,  de  átható,  fénylő  szemei, 
melyek  rendes  időben  a  szellemi  és  lelki  jóság  tükrei 
voltak,  felinduláskor  csodálatos  erőt,  tüzet  szórtak, 
szikráztak  vagy  vészjósló  fény  csillogott  bennük.  Szász 
Károly  írja:  „Deák  arczaa  legigazabban  mutató  baromet- 
rum.  Ha  sűrű  szemöldökét  összevonja  s  éles,  átható  tekin- 
tetéből villámok  lövellenék,  tudjuk,  hogy  nem  kedve 
szerint  ment  valami.  Ha  nyájas  ajkán  pajkos  mosoly 
dévajkodik  s  szép  szemében  derű  mosolyog,  ha  homlo- 
kán elsimulnak  a  redők  s  egyenlően  szívja,  nem 
rágcsálva  szivarját,  mindnyájunk  arcza  fölvidul,  nem- 
csak, mert  őt  vidáman  látni  jól  esik  szivünknek,  hanem, 
mert  tudjuk,  hogy  mindez  jó  jele  az  időnek.  Sokszor 
mondták   politikai   ellenfeleink,    hogy   mi    rabszolgái 

vagyunk  Deák  szemeinek,  hogy  gondolkozni  sem  tu- 
dunk vagy  merünk  ellene,  hogy  ő  közöttünk  a  szem- 
hunyorító Zeusz,  cuncta  supercilio  movens". 

De  ezek  az  esetek  tanúskodtak  egyszersmind  cso- 
dálatos önuralmáról  és  nyugodtságáról,  mely  azonban 
nem  volt  meg  alaptermészetében,  hanem  erős  akaratának 
bizonyítéka,  hogy  míg  lelkében  a  legnagyobb  felindu- 
lások háborogtak,  külsőleg  meg  bírta  őrizni  imponáló 
hidegvérét.  Ennek  az  utóbbinak  a  szentlászlói  rabló- 
támadás a  legjobb  tanújele.  Ez  a  rablókaland,  melyet 
az  egykori  lapok  bőven  leírtak,  1863  május  23-ikán  tör- 
tént s  leghitelesebb  tudósításunk  róla  Deáknak  Kemény 
Zsigmondhoz  május  24-ikén  írt  levele.  E  szerint  este 
kilencz  óra  tájban  négy  fegyveres  rabló  támadta  meg 
a  lakot,  összegyűjtötték  a  cselédeket  a  cselédszobába, 
ott  kettő  őrizte  őket,  a  másik  kettő  Deák  szobájába 
nyomult  s  lelövéssel  fenyegetve,  nevét  kérdezte.  Midőn 
megmondta  s  a  szobalány  is  ugyanezt  felelte,  azt 
mondták :  „No,  az  úr  ne  féljen  semmitől,  Deák  Ferenczet 
mi  nem  bántjuk".  Ezalatt  egy  távolabbi  tanyájáról 
szekerén  hazaért  sógora  is  s  a  rablók  bekísérvén  őt 
Deák  szobájába,  pénzt  kértek.  Előadta,  a  mi  volt, 
800  forintot;  de  a  rablók  többet  követelve,  egy  vas- 
bélyegzővel ütni  kezdték.  Deák  ismételve  szólította 
őket,  hogy  ne  bántsák  az  öreget,  ha  több  pénze  volna, 
oda  adná;  ő  fölajánlja  szintén,  a  mennyije  van.  Erre 
a  főrabló  szobájába  kisérte  s  ő  átadott  240  forintot, 
de  újra  figyelmeztette,  hogy  ne  bántsák  sógorát,  mert 
több  pénze  nem  is  lehet ;  borát,  gyapjúját  még  nem 
adta  el,  gabonájának  ára  gazdaságra,  adóra  ment. 
Erre  a  rabló  megmondta,  hogy  őt  Hajnal  Sándornak 
hívják  s  azt  tette  hozzá :  „no,  az  úr  derék  ember,  ked- 
véért megteszek,  a  mit  lehet*.  Többet  aztán  nem  bán- 

tották  Oszterhuebert ;  azonban  elvitték  még  összes 
ezüstjét,  óráját,  Deáknak  szintén  elvették  óráját,  arany- 
tollát,  noha  előbb  visszalökték  volt  s  néhány  ruha- 
darabját ;  de  midőn  órájáról  azt  monda,  hogy  mint 
emléket,  szívesen  visszaváltaná,  ha  pénze  volna,  a 
rablóvezér  kivette  tarisznyájából  s  ezt  mondta : 

„No  uram,  nekem  úgy  is  van  aranyórám,  a  pajtá- 
somnak is  van,  itt  van,  vegye  vissza  a  magáét.  Jegyezze 
meg,  így  bánik  a  magyar  betyár."  Erre  megparan- 
csolva, hogy  negyedóráig  ne  hagyják  el  a  szobát,  az 
Oszterhueber  kocsiján  mindnyájan  elmentek  s  fél  óra 
múlva  a  kocsit  visszaküldték.  Az  egész  jelenet  mintegy 
másfél  órát  tartott.  Deák  hozzátette,  hogy  nagy  erőmeg- 
feszítésébe került  nyugodtságának  megőrzése,  mely- 
nek egyedül  köszönheti,  hogy  némi  hatást  tettek  szavai 
s  öreg  sógorát  tovább  nem  kínozták.^ 

Deák  puszta-szentlászlói  élete  a  reggeli  nagy  séta 
után  ebédig  olvasással  vagy  faragással  telt  el ;  ebéd- 
után  majdnem  minden  nap  vendégek  érkeztek,  kikkel 
hol  a  szalonban,  hol  a  ház  előtt  vagy  a  gesztenyefák 
alatt  foglalt  helyet.  Ilyen  két  társas  összejövetelt 
Lónyay  és  Halász  Imre  is  leír.  Alig  keltek  föl  az 
ebédtől,  írja  Lónyay,  két  kocsi  vendég  érkezett  a  szom- 
széd faluból,  ú.  m.  gr.  Festetics,  Viktor  nevű  fiával  és 
leányával,  a  későbbi  udvarhölgygyei,  a  szőke  Máriá- 
val, a  kit  Deák  eleven  társalgó  modoráért  és  rend- 
kívül megnyerő  egyéniségeért  nagyon  kedvelt,  most  is 
azonnal  melléje  ült  s  vele  enyelgett;  ott  volt  egy  Boxberg 
bárókisasszony,  gr.  Stadionné  Bécsből,  Vörösmarty 
Béla  s  mások.  „Ez   volt  a  társaság,    mely  délutántól 

^  Az  esetet  részletesen  Deák  után  leírta  Seper  Lászlóné. 
Fővárosi  Lapok.  1880.  98.  szám. 

naplementig  a  ház  előtt  ült  és  converszált ;  az  öreg  szórta 
az  adomákat",  majd  gazdag  ozsonnát  hoztak  s  a  vendé- 
gek csak  azután  távoztak.  Készletesebben  szól  Halász. 
Nemsokára  ebéd  után  több  vendég  érkezett,  —  mond  — 
fiatal  férfiak,  asszonyok  a  környékről  s  az  egyszerű 
dolgozószoba  szalonná  lett.  Deák  csakhamar  megje- 
lent, a  kényelmes  bőrkanapéra  ült  s  központja  lett 
a  víg  társaságnak,  melyben  ő  volt  a  legderűltebb  s 
ő  mulattatta  az  egész  kis  kört  szellemes  mondásaival, 
adomáival.  Majd  egyik-másik  fiatal  asszonynyal  kez- 
dett ingerkedni  s  ha  „urambátyám"  valamely  meg- 
jegyzésére duzzogást  tettettek,  azonnal  a  tárgyhoz  illő 
adomával  állott  elő,  mely  megnevettette  mindnyájokat. 
Az  adomákat  úgy  mondta  el,  mint  saját  élményeit. 
„Nem  lehetetlen  azonban,  hogy  e  rendkívüli  szellem- 
ben egy  neme  lakozott  a  kimeríthetetlen  költői  erő- 
nek, s  hogy  az  adomák  egyrésze,  nemcsak  a  formára, 
hanem  a  tartalomra  nézve  is,  saját  bámulatos  humo- 
rának teremtménye  volt,  mely  gazdag  forrásként  ömle- 
dezve,  félig  öntudatlanul  ad  hoc  alkotott  új  meg  új 
képeket,  a  melyeknek  kétszeres  actualitásuk  —  az 
egyik,  hogy  a  fenforgó  esetre  illenek,  a  másik,  hogy 
Deák  saját  élményeiből  látszottak  merítve  lenni  — 
fokozott  ingert  kölcsönzött". 

Ez  mind  nagyon  helyes  megjegyzés.  Már  emlí- 
tettük, hogy  Deák  élettapasztalataiból,  erős  megfigye- 
lések nyomán  származó  természet-  és  életszemléletei- 
ből magának  gazdag  szellemi  anyagot  halmozott  fel, 
mely  mesékké,  allegóriákká,  parabolákká  változott; 
ezeket  csodálatos  teremtő  ereje,  bölcsessége,  vidám- 
sága és  kedélye  átgyúrta  s  az  élet  alkalmazott,  álta- 
lános becsű  erkölcsi  igazságaivá  tette.  E  mellett 
rendkívüli  érzéke  mind  az  iránt,  mi  humoros,  mi  ferde. 

mi  nevetséges ;  éles  tekintete  az  emberi  gyarlóságok, 
hibák,  félszegségek  iránt,  melyek  benne  kedélyes,  ember- 
szerető, de  alkalom  szerint  szigorú  bírálóra  akadtak: 
jelezték  benne  nemcsak  az  emberbarátot, bölcset,  hanem 
a  teremtő  és  alakító  képzelődés  emberét  is.  Mind  ez 
annál  jobban  jellemzi  őt,  mert  e  képességeit  teljesen 
a  társasélet  számára'  tartotta  fenn;  beszédeiben, 
komoly  politikai  vitatkozásaiban,  alig  pár  ifjabbkori 
esetet  kivéve,  nincs  nyoma,  hogy  használta  volna 
őket;  ezek  számára  lelkének  más  tartalmát  alkal- 
mazta, a  logikát,  az  államférfiúi  következetességet,  a 
politika  állandó  jelentőségű  maximáit,  a  semmi  tréfát 
nem  ismerő  szigorú  komolyság  érveit,  a  soha  nem 
lankadó  lelkiismeret  és  önbírálat  sugalmait. 

De  a  társaság  Deákja  teljesen  más  ember  volt :  a 
kedély,  melegség  és  nyájas  derű  játszódtak  ilyenkor 
ajkai  körül,  pajkosság  és  kedvesség  laktak  lelkében 
és  szemeiben.  Különös  adománya  volt,  hogy  az  egész 
társaságot  egy  eszme-  és  érzelmi  körbe  tudta  egye- 
síteni, mely  valósággal  csüngött  szavain,  tekintetén. 
Erről  a  képességéről  Puszta-Szentlászlóról  éppen  oly 
adomakör  termett, mint  pesti  nappalijának  társasköréről, 
mely  csaknem  kimeríthetetlen  gazdagságú.  Erről  elég 
gazdag  adataink  vannak,  melyek  igazolják  afenti  jellem- 
zést. A  nyájasság  és  kedélyének  ez  a  derűje  magya- 
rázza meg,  hogy  a  gyermekek  is  annyira  szerették, 
valamint  ő  is  szerette  őket  s  egyik  szép  tanítása  a 
szülőkhöz,  hogy  engedjék  vigadni  a  gyermekeket,  mert 
a  gyermek  kedélye  megkívánja  az  öröm  táplálékát. 
Szentlászlón  éppen  úgy,  mint  a  városligetben,  gyakran 
egész  nevető  gyermekraj  vette  körül,  ő  meg  tréfált, 
enyelgett,  játszott  velők ;  mély  kedélye  s  embersze- 
retete minden  korhoz  és  álláshoz  le  bírt   ereszkedni. 

vagy  alkalmazkodni.  De  legjobban  felnőtt  leányok 
társaságában  érezte  magát,  kedélyének  gazdasága  ezek 
közt  nyilvánult  leginkább ;  nem  volt  vége-hossza  a 
pajzánságnak,  kedves  dévajságnak,  komolyságnak  vagy 
tréfának  és  valóságos  kedvteléssel  gondoskodott  mulat- 
tatásukról.  Már  Pestről  is  vitt  rendesen  valami  új  fej- 
törőt, játékot.  Egyszer  pl.  gummilapdákat  vitt  s  sze- 
rette nézni,  hogyan  játszanak,  sőt  maga  is  beleele- 
gyedett; máskor  maga  faragott  kis  darabokból  álló 
koczkákat  s  mulattatta,  ha  senki  összerakni  nem  bírta. 
Ilyet  e  sorok  írója  is  látott  Deák  Mihálynál.  Majdnem 
hihetetlen,  hogy  az  a  fenséges  komolysága  férfiú,  ki 
egy  ország  jövőjét  tartotta  kezében,  mily  ifjúvá  tudott 
válni  ezek  környezetében  s  mint  bírt  például  napokon 
át  piros  tojásokat  díszíteni  egy-egy  húsvétkor,  elaján- 
dékozás végett,  melyekre  kinek-kinek  valami  jellemző 
képet  karczolt.  Ehhez  járult,  hogy  minden  csekélység 
érdekelte,  ha  kedvenczeiről  volt  szó ;  ha  kellett,  talá- 
nyokat fejtett,  tanácsokat  adott,  intett,  buzdított.  Egyik 
legjellemzőbb  vonása,  hogy  mindig  intette  őket  a 
nőiesség  ápolására,  óvta  a  túlságos  ábrándozástól,  a 
túlfeszűlt  eszméktől,  a  vallásos  rajongástól  s  ha  nézete 
szerint  hibáztak  vagy  hibás  nézetet  nyilvánítottak  előtte, 
nem  egyszer  erősebben  is  megrótta.  Egészséges  és  józan, 
de  e  mellett  az  élet  nemes  és  főképen  a  magyar  anya 
igazi  jól  felfogott  kötelességérzése,  a  rend  és  gondos- 
ság a  családban,  voltak  azok,  miket  komolyabb  per- 
ezekben  tanácsolt  s  hozzátette,  hogy  mind  ez  az  egy- 
szerű kötelességteljesítésből  állván,  ezt  vidáman,  jó- 
kedvvel kell  végezni.  Kedvenczei  voltak  kivált  gr.  Fes- 
tetics Mari,  DŐry  Fanni  (Dőry  Imre  leánya  s  utóbb 
Oszterhueber  László  neje),  Sümeghy  Mariska  (Sümeghy 
Ferencz  leánya),  Bertha  Amália,  Okolicsányi  Amália, 

Fábián  Mili,  Sélyey  Mili,  Nagy  Mari  és  nővére  (Seper 
Lászlóné),  ki  oly  érdekes  adatokat  hagyott  ránk  Deák 
szentlászlói  életéről  és  jellemző  történeteiről. 

Egészen  ezen  a  módon  élt,  ha  néhány  hétre  Paksra 
ment  nővéréhez  s  ennek  vejéhez,  Szeniczey  Ödönhöz, 
kihez  eljárt  nővérének  halála  után  is.  Rendesen  húsvétra 
s  őszszel  ment  oda  pár  hétre,  átrándulva  olykor  Szent- 
Andrásra  Kiss  Zsigmondhoz,  Faddra  Bartal  György- 
höz s  Hidjára  Bezerédyékhez.  Itt  is  a  délelőttöt  sétá- 
val töltötte.  A  gyerekekkel  kiment  Szeniczey  szőlőjébe, 
leült  a  diófák  árnyékába  s  megtréfálta  a  gyermekeket 
azzal,  hogy  a  fűbe  czukorkákat  dugott  el  vagy  naran- 
csokat aggatott  a  fákra.  Ilyen  nagy  séták  után  dél- 
ben szeretett  jól  ebédelni;  délutánjait  pedig  ott  is  a 
virágos  udvar  nagy  szederfája  alatt,  ha  esett,  a  nyi- 
tott boltíves  folyosón  töltötte,  enyelgve  a  vendégekkel, 
legtöbbet  Czeczil  nevű  húgával  és  keresztleányával  vagy 
a  kártyázók  mellé  ülve,  nekik  tanácsokat  adott ;  ha  a 
gyermekek  ostáblát  vagy  malmot  játsztak,  mutogatta 
nekik  a  mozgásokat,  míg  valamelyik  a  kezét  le  nem 
fogta.  Szerette  azt  is,  ha  a  fiatal  leányok  zon- 
goránál tánczra  kerekedtek;  egyszer  egy  gyermek- 
bálra is  elment,  midőn,jobbhiján,  aBeniczky  Ferencz 
viselt  keztyüjét  húzta  fel.  Egyszer  a  kiegyezés  után 
József  főherczeg  éppen  akkor  ment  Paksra  a  honvé- 
deket vizsgálni,  mikor  Deák  ott  volt ;  azonnal  meg- 
hívta katonaebédre  s  maga  ment  kocsiján  érte. 

Mindvégig  megtartotta  azt  a  szokását  is,  hogy 
szívesen  érintkezett  a  józan  eszű  magyar  paraszttal 
s  általában  egészen  egyszerű  emberekkel,  a  kik  pedig 
elsősorban  azért  szerették,  mert  jó  és  nyájas  volt  hoz- 
zájuk. Mindig  tartott  magánál  egy  kis  házi  patikát  és 
jól  esett,  ha  hozzája  fordultak.  Egyszer  egy  Dani  Ádám 

nevű  parasztot  bolondgomba-mérgezés  ellen  gyógyí- 
tott meg  Szentlászlón  s  mikor  hazament,  azt  mondta 
sógorának : 

—  Tudod,  mi  történt  ?  Deák  Ferencz  bolondgombát 
evett  s  én  gyógyítottam  ki.  T.  i.  ezt  az  örökké  böl- 
cselkedő parasztot  a  nép  ^paraszt  Deák  Ferencz "-nek 
nevezte,  a  min  Deák  nagyon  mulatott,  druszájának 
hívta  s  gyakran  el-elhallgatta  körmönfont  vagy  naiv 
okoskodásait,  mert  az  észt  s  főkép  az  egyszerű  józan 
észt  nagyra  tartotta ;  az  ostobát,  kivált,  a  ki  tanulha- 
tott volna  s  úgy  maradt  tudatlan,  éppen  úgy  nem 
tűrhette,  mint  a  jellemtelent,  a  hazugot  vagy  hízel- 
gőt. Az  együgyűt  szánta ;  de  emezeket  utálta. 

Noha  a  nemzet  1861  után  is  elfogadta  Deák  kezé- 
ből a  türelem  és  várakozás  politikáját,  de  nem  oly 
higgadtan,  mint  előbb ;  a  békülés  hajlama  nagy  volt 
s  talán  nagyobb  körben  is  nyilatkozott  volna  a  Deák 
egyetlen,  óriási  befolyása  nélkül,  melynek  hatása  alatt 
a  Napló  és  Kemény  is  elhallgatott,  noha  azt  hitte, 
hogy  Deák  61-ben  igen  is  merev  volt.  A  conservati- 
vek  egyenesen  haragudtak  már  1862-ben,  hogy  sem- 
mit sem  tesz,  mert  igy  valósággal  útjokban  állt.  Haj- 
nik Pál  1862  május  28-ikán  azt  írja  Kiss  Miklósnak : 
„Annyit  mondhatok,  hogy  Deák  bálványa  az  ország- 
n  ak.  Soha  oly  magasan  nem  állott  senki  újabb  idők- 
ben az  egész  nemzet  előtt,  mint  ő,  a  páratlan.  S  ha 
látnád,  hogy  a  határozati  pártbeliek  hogyan  csúsznak- 
másznak  előtte.  S  ne  higyje  senki,  hogy  Deák  tágí- 
tani  fog.    Ott  fönn  Bécsben,  kivált  a  magyar  cancel- 

láriánál,  haragusznak  reá,  hogy  ő,  a  ki  most  dicta- 
tori  szerepet  játszhatna  az  országban,  sem  nem  szól, 
sem  nem  mozdul,  sem  nem  tesz  semmi  avanceot  a 
kiegyenlítésre.  Öt  e  miatt  valóság-os  calamitásnak  is 
nevezik.  Csak  sok  ily  calamitás  lenne  a  világon". 

Hajnik  levele  a  Kossuth  Duna-szövetségi  tervével 
kapcsolatban  kelt.  Ez  a  szövetség,  mint  első  sorban 
hazánk  nemzetiségi  ügyeinek  belső  megoldása,  1850 
óta  folyton  kisértett  s  első  alakja  a  Ghyca  János  és 
Balcescu  Miklós  tervezete,  melyet  Kossuth  ismert  s 
már  1851-ben,  Kis-Azsiában,  foederativ  alapon  ő  is 
dolgozott  ki  egy  alkotmánytervet  a  magyar  nemzeti- 
ségi kérdés  végleges  megoldására,  melyet  módosítva 
utóbb  is  fentartott.  Most  csalódván  abbeli  reményé- 
ben, hogy  III.  Napóleon  Olaszországgal  együtt  1861 
tavaszán  új  háborút  kezd,  melynek  következménye 
Ausztria  felbomlása  lett  volna:  mintegy  újabb  próbát, 
vagy  inkább  kétségbeesett  kísérletet  dobta  bele  a  Duna- 
szövetség tervét  az  események  folyamába ;  de  most  már 
szélesebb  alapon,  belevonta  a  Duna  völgyével  kapcsolat- 
ban álló  Magyarországot,  Erdélyt,  Romániát,  Szerbiát, 
Horvátországot.  E  confoederatio  tervét,  olasz  és  fran- 
czia  befolyás  hatása  alatt,  előadta  1862  április  végén 
Marc  Antonio  Canini  olasz  publicistának  Turinban,  a 
ki  Szerbiába  küldetett,  izgatni  Olaszország  érdekében. 
Ezt  a  tervet  Kossuth  e  fejtegetése  nyomán  Canini  a 
Pulszky  segítségével  papírra  vetvén,  Kossuth  május 
elsején  aláírta  és  másolata  nála  maradván,  Helfy  Ignácz 
némi  félreértés  következtében  közreadta  saját  lapjá- 
ban, az  Alleanzaban  s  noha  utóbb  néhány  nappal 
visszavonták,  a  Franczia  Pays  május  21-iki  számából 
itthon  is  elterjedvén,  rendkívül  rossz  hatást  tett  az 
egész  országban.  Erre  volt   is  ok,  mert  ez  a  terv  az 

Összes  Duna-völgyi  balkáni  államokra  kiterjesztve,  a 
következő  közös  ügyeket  állapítja  meg :  a  közös  terület 
védelme,  külpolitika  és  külképviselet,  kereskedelem 
és  kereskedelmi  törvényhozás,  vám,  fő  közlekedési 
vonalak,  pénz,  súlyok  és  mértékek,  szárazföldi  és  tengeri 
haderő,  várak,  hadi  kikötők,  az  egész  vámügy ;  továbbá 
a  hatalmat  a  szövetségi  tanács  gyakorolná,  a  hivatalos 
nyelv  fölött  a  közös  törvényhozás  döntene,  a  szövetségi 
hatóság  székhelye  felváltva  Pest,  Bukarest,  Zágráb  és 
Belgrád  volna ;  ezeken  kívül  a  belkormányzat  és  a  megyei, 
községi  ügyvezetés  is  a  legkiterjedtebb  nemzetiségi 
alapon  szerveztetnék,  mint  akár  a  régibb  ausztriai  ter- 
vekben vagy  a  februári  pátensben. 

A  hazában  tett  elkeserítő  hatását  leginkább  mutatja 
az,  hogy  a  határozatiak  1862  június  elsejei  értekezle- 
tökből  megizenték  Kossuthnak,  hogy  készebbek  nem- 
csak a  61-iki  feliratok,  hanem  rosszabb  alapon  is  kibé- 
külni. Ezt  ő  több  hazai  levélből  már  előbb  is  megtudta 
s  május  25-ikén  hosszú  nyilatkozatot  adott  az  Allé- 
anyában,  de  a  hatást  alig  gyengítette ;  egészben  innen 
lehet  számítni  hazánk  teljes  elidegenedését  az  emi- 
gratio  törekvéseitől,  mert  tehetetlenségét  semmi  sem 
leplezhette  volna  le  jobban  a  kétségbeesés  e  kísér- 
leténél. Ez  idő  óta  még  azok  is  megbarátkoztak  a 
kiegyezés  gondolatával,  kik  azelőtt  valami  forrada- 
lomban vagy  külső  segítségben  reménykedve;  ábrándos 
terveket  szőttek,  bíztak  az  emigratio  nagyszerű  befo- 
lyásában s  megeresztették  képzelődésök  szárnyait  egy 
olasz  és  franczia  beavatkozás  rendelkezni  bíró  sike- 
réről. Most  elkövetkezett  a  kiábrándulás  s  belátták, 
a  mit  a  bölcsebbek  úgy  is  mindig  tudtak,  hogy  csak 
magunkra  támaszkodhatunk. 

Deák  környezete  látván,  hogy  minő  a  hangúlat,  váltig 

biztatta  őt,  hogy  tegye  meg  már  most  az  első  közelítő 
lépést ;  de,  noha  senkit  le  nem  beszélt,  hogy  meggyőző- 
dését kövesse,  visszavonult  a  régi  védőművek  mögé,  a 
kedvező  alkalomra  várva.  Tudta  ő,  bizonyítja  ezt  1861 
január  9-iki  levele,  hogy  ha  kiegyezésre  kerül  a  sor,  a 
61-iki  feliratok  tiszta  personal  uniójából  engednikell ;  de 
tudta  azt  is,  hogy  most  még  többet  kellene  a  szük- 
ségesnél engedni,  a  mit  tenni  nem  szabad ;  arra  pedig, 
mit  tenni  lehetett,  az  időt  elérkezettnek  nem  látta,  ő, 
ki  a  kor  ütőerén  tartotta  kezét.  Nem  látta  fönn  a  kellő 
jóakaratot,  lenn  a  komoly  elszánást  s  a  kölcsönös 
bizalmat.  Senki  sem  tudhatta  jobban,  hogy  az  ural- 
kodó az  októberi  és  februári  alapról  tett  annyi  ünnepé- 
lyes kijelentését  nagy  okok  nélkül  meg  nem  változ- 
tatja, s  csakugyan  Zsedényi  1862  február  17-ikén  azt  írja, 
hogy  ő  felsége  a  külön  minisztérium  eszméjét  soha, 
de  soha  élnem  fogadja.  Erről  Deák  később  1868  már- 
czius  4-ikén  egyszer  így  szólt :  a  politikában  „mindent 
a  maga  idején  kell  tenni,  s  a  gyümölcsöt  leszakítni 
csak  érett  korában  kell,  s  míg  hátra  lépni  soha  egy 
lépést  sem  szabad,  az  előrelépés  csak  akkor  engedhető 
meg,  ha  tudjuk,  hogy  a  körülmények  által  vissza  nem 
löketünk".  Mit  tehetett  volna  pedig  éppen  most,  midőn 
1862július27-ikénegy  császári  kézirat  elrendelte  hazánk 
számára  a  nem  magyar  nemzetiségek  jogait  biztosító 
törvényjavaslat  kidolgozását,  melynek  czélja,  mint 
Erdélyben,  a  magyarság  megkerülése  volt.  A  conser- 
vativek  azonban  a  közhangúlatot  megint  alkalmasnak 
vélvén  az  alku  megkisértésére,  Schmerlinggel  kezdtek 
újra  tárgyalni  a  duaUsmus  alapján  s  többféle  tervet 
készítettek ;  de  mivel  mind  a  februári  alkotmány 
módosítását  tűzték  ki  előfeltételül,  közelebbi  egyez- 
kedés nem  történt.  A  birodalmi  tanács  október  16-iki 

Ülésén  Schmerling  egyenesen  kimondta,  hogy  ő  nem 
vonakodik  a  kiegyezéstől,  de  csak  a  februári  alapon 
s  Erdélyben  a  talaj  már  elő  van  készítve  a  tartományi 
ülés  sikert  igérő  összehívására.  Ez  gróf  NádasdyFerencz, 
1861  november  7-ike  óta'erdélyi  cancellár,  müve  volt, 
ki  ekkor  még  be  akarta  vinni  a  magyarokat  is  a 
Reichsrathba ;  mert  —  mint  ő  mondta  —  ez  az  egyet- 
len mód,  hogy  a  magyarok  a  jogeljátszás  elméletével 
szemben  s  a  Lajthán  túli  érdekek  figyelembevételével 
kivívhassák  az  őket  megillető  jogokat.  Zsedényi  1862 
február  17-iki  levele  szerint  éppen  Erdély  megnyerése 
lett  volna  Magyarországon  a  Reichsrathba  a  közvetet- 
len  választások  bevezetője.  Az  a  conservativek  különös 
érdeme,  hogy  utóbb  Nádasdyt  álláspontjuknak  meg- 
nyerve, kivitték  gróf  Eszterházy  Móricz  segélyével, 
hogy  sem  ez  a  kísérlet,  sem  újabb  octroyrozás  utóbb 
sem  történt.  Most  azonban  október  30-ikán  Schmerling 
külön  is  kifejezte  reményét,  hogy  egykor  a  Reichsrath 
padjait  mind  a  343  tag  elfoglalja ;  a  hivatalos  Donau- 
Zeitung  pedig  november  15-ikén  azt  írta,  hogy  min- 
dennemű kiegyezési  tárgyalás  megszakadt  s  kimondta 
Schmerling  jelszavát,  a  várakozást  vagy  megpuhítást, 
a  „wir  können  warten"  elvét. 

Alig  pár  hétre  rá  azonban  az  uralkodó  felhívatta 
gróf  Apponyi  Györgyöt  s  megbízta  egy  újabb  emlék- 
irat kidolgozásával,  a  ki  vállalkozott  is  rá,  de  csak 
gróf  Forgách  Antal  tudtával  és  csak,  ha  tanácskozhatik 
róla  Majláth  Györgygyei,  báró  Sennyey  Pállal  és 
Ürményi  Józseffel.  Ezeknek  a  tárgyalásoknak  lett  ered- 
ménye Forgách  közeledése  az  Apponyi  álláspontjá- 
hoz s  az  a  munkálat,  melyet  63  elején  átnyújthattak 
ő  felségének ;  de  mivel  ennek  is  előfeltétele  a  dualis- 
mus  és  a  februári   alkotmány  módosítása   volt,  rövid 

időn  azt  a  választ  kapták,  hogy  eszméik  kivihetet- 
lenek. Apponyi  másolatban  Deákkal  is  közölte  ezt 
a  tervet,  melynek  sorsa  még  inkább  meggyőzte,  hogy 
minden  kezdemény  korai  volna. 

A  47  előtti  diplomatikai  stylban  készült  emlék- 
irat a  pragmatica  sanctióból,  a  monarchiái  kapcsolat 
megerősítéséből,  a  nagyhatalmi  állásból  s  hazánk 
szükségszerű  kielégítéséből,  vagyis  „történet-politikai 
jogállása  "-ból  indul  ki,  mely  összeegyeztetendő  az 
összmonarchia  valódi  szükségeivel.  Ennek  formája  az 
az  „egyenjogú  dualismus"  lehet  csak,  mely  47-ig 
fennállt ;  de  a  változott  viszonyok  szerint  szükséges ; 
a)  a  közösügyekre  és  ezek  kezelésére  határozott  királyi 
javaslatok  kidolgozása;  b)  a  48-iki  törvények  ponto- 
san körülírt  módosítása ;  c)  a  februári  alkotmány  átala- 
kítása. A  közösügyek  kezelésére  az  egyenjogú  dele- 
gatiót  ajánlja,  melyeket  a  két  országgyűlés  szabadon 
választ.  Megbízatásának  időtartama  egyelőre  nem  lénye- 
ges ;  de  annál  inkább  az  a  teljes  paritás,  mert  a  delegatio 
elfogadása  hazánk  részéről  jogfeladás.  A  delegatio 
közösen  tanácskoznék  s  törvényerejű  határozatokat  hozna 
a  megszabott  keretben,  azaz  a  külügy,  véderő,  összbiro- 
dalmi  pénz  és  kereskedelem  ügyében. 

Ezek  közül  a  külügy,  mint  felségjog,  maradna 
tovább  is  az :  de  mivel  a  hadügyben  az  ország  jogai 
megszoríttatnának,  a  szükséges  egység  biztosításán 
kívül  az  országgyűlés  összes  egyéb  joga  fentartandó, 
tehát  az  újonczmegajánlás  is,  mert  csak  így  remélhető  a 
kiegyezés.  A  pénzügyi  kérdés  szintén  nehéz  ;  de  mivel 
az  államadósságban  részesedés,  közös  kiadások  és 
közvetett  adók  egyenlősítése  ügyében  megvan  Magj^ar- 
országon  a  szükséges  meggyőződés :  ezekben  is  meg- 
nyerhető az  országgyűlés  megegyezése,  ha  a  birodalom 

pénzügyei  elkülöníttetnek  az  országos  pénzügyektől. 
Ugyanez  a  szempont  alkalmazandó  a  közös  és  külön 
országos  kereskedelmi  ügyekre.  Az  összes  közösügyek- 
ben alapelv  tehát  a  birodalmi  érdekek  elkülönítése  az 
országos  érdekektől;  amazok  vezetésére  öt  közös 
(birodalmi)  miniszter  nevezendő  ki,  a  kik  csak  a  dele- 
gatiónak  volnának  felelősek ;  ezekben  s  a  paritás 
alapján  adelegatiókközös  megegyezésében  jutna  kifeje- 
zésre a  legfőbb  állami  érdekek  egysége.  Mindebből 
következik  a  48-iki  törvényekből  a  nádori  kivételes 
hatalomnak,  mely  a  felségjogba  ütközik,  a  korona 
kinevezési  joga  korlátozásának,  az  országgyűlést  felosz- 
lató jog  megszorításának  és  a  nemzetőrségi  törvény- 
nek eltörlése.  Ha  mindezek  koronázás  előtti  törvények 
alakjába  öntetnek  s  a  februári  alkotmány  megfelelően 
módosittatik,  a  viszály  oka  örökre  megszűnik. 

E  megoldásnak  egyszerre  és  nem  fokonként  kell 
történni ;  mert  ha  a  korona  követelései  a  monarchia 
életkérdései,  az  is  igaz,  hogy  ezek  csak  Magyarország 
elvi  engedményeivel  valósíthatók  meg ;  ezeket  pedig 
csak  a  kielégített  jogérzet  és  újra  fölébredt  bizalom 
adhatja  meg.  Erre  egyetlen  mód  a  legitim  jog  elis- 
merése, a  mi  Magyarországban  a  jogfolytonosságban, 
tehát  az  ország  területi  épségének  visszaállításában 
és  a  felelős  kormány  kinevezésében  áll;  csak  ebben 
s  így  a  48-iki  törvényeken  alapuló  alaki  jogfolytonos- 
ság elismerésében  lehet  biztosíték  arra,  hogy  az  ország- 
gyűlés többsége  ezeket  az  elvi  engedményeket  meg- 
szavazza ;  mert  az  egyenjogú  dualismus,  a  jogfoly- 
tonosság, önálló  felelős  kormány,  területi  épség  Magyar- 
országon politikai  credóvá  lettek  s  nélkülök  őszinte 
kiegyezés  nem  gondolható.  A  megoldásnak  vannak 
nehézségei,   minők   a  külön   honvédelmi  miniszter  és 

a  területi  épség ;  de  ezek  nem  lehetetlenek.  Egyfelől  az 
állami  czélok  egysége  és  ezek  közös  intézése  a  prag- 
matica  sanctio  alapján ;  másfelől  ugyanennek  alapján 
a  jogfolytonosság  és  egyenjogú  dualismus  egyszerre 
és  együtt  oldandók  meg ;  ezért  a  felelős  minisztérium 
kinevezésének  s  az  előleges  intézkedéseknek  meg 
kell  az  országgyűlés  összehívását  előznie ;  addig  a 
provisorium  fentartása  az  egyetlen  lehetőség. 

Látható,  hogy  ez  az  emlékirat  körülbelől  meg- 
jelöli a  későbbi  alapot  és  csak  a  közös  ügyek  meny- 
nyiségére,  tartalmára  és  a  delegatiók  hatáskörére 
nézve  tér  el  lényegében  attól,  a  mint  a  kiegyezés 
utóbb  csakugyan  megtörtént,  A  másik  nevezetes  benne 
az,  hogy  ebben  már  Deák  szelleme  működik  és  noha 
a  szöveg  telve  van  is  homálylyal  s  bizonytalansággal, 
minek  világos  czélja,  hogy  esetleg  többet,  esetleg 
kevesebbet  lehessen  belemagyarázni,  hogy  az  alkudozás- 
nak tágabb  teret  adjon ;  de  szabatosabb,  mint  bármi,  a 
mi  ezekben  az  években  a  conservativek  kezéből  kikerült. 
Végűi,  a  mi  a  legfontosabb,  ez  szakit  a  47-es  alap- 
pal, elfogadja  kiindulásul  48-at,  a  mi  szintén  a  61-iki 
országgyűlés  és  az  akkor  kivívott  nemzeti  egység 
érzelmének  eredménye. 

Ezzel  az  emlékirattal  azonban  Apponyi  nem  tűn- 
hetett fel  másként,  mint  Deák  oly  hívének,  a  ki  ugyan 
conservativ  maradt ;  de  álláspontjában  nagy  közele- 
dést árult  el  s  ezt  utóbb  is  conservativ  és  nem  conser- 
vativ egyaránt  mondta.  Ez  annál  fontosabb,  mert  a 
többi  conservativek  állhatatosak  maradtak  a  47-es 
alaphoz;  Zsedényi  meg  is  jövendölte,  hogy  az  lehet 
és  lesz  pár  év  múlva  a  megoldás  és  bizonyára  az  is  lett 
volna  Deák  nélkül.  Apponyi  ilyes  irányát  Bécsben 
jnár  előbb  ismerték  s  ő  állandóan  készen  állt  a  lemon- 

dásra ;  állását  eddig  is  csak  azért  tartotta,  mert  az  ország- 
bírói munkálat  alapján  ő  képviselte  hazánkban  az  egyet- 
len törvényes  tért,  mely  ellen  minden  támadást  vissza- 
utasított. Emlékirata  után  azonban  a  kormánykörök 
még  inkább  működtek  ellene,  míg  aztán  1863  már- 
czius  28-án  megjelenése  abban  a  küldöttségben,  mely 
Eötvös  vezetése  alatt  Deáknak  átadta  a  61-iki  ország- 
gyűlés díszalbumát,  véglegessé  tette  bukását.  Ezt  meg- 
írta Deáknak,  a  ki  rendkívüli  melegséggel  és  tiszte- 
lettel válaszolt,  helyeselvén  egész  eljárását. 

Az  albumnak  az  Eötvös  által  e  czélra  felszólított  con- 
servativek  és  szabadelvűek  nagyszámú  és  magas  állású 
tagjainak  jelenlétében  ez  az  ünnepélyes  átadása  való- 
sággal felvillanyozta  a  nemzetet  a  Schmerling-féle 
önkény  ellen  s  elsőrendű  tüntetéssé  vált  a  jogfoly- 
tonosság mellett  a  Deák  válasza  miatt,  melylyel 
a  61-iki  országgyűlés  eljárását  újra  helyeselve,  a 
nemzet  magatartásának  irányát  megszabja.  Jelentő- 
ségét növelte  az,  hogy  mind  az  öt  magyar  lapnak  azt 
a  számát,  melyek  az  Eötvös  és  Deák  beszédét  közölték, 
elkobozták  s  a  magyar  közönség  csak  bécsi  lapokból  is- 
merhette meg  őket.  „Az  ügy,  mely  mellett  együtt  küzdöt- 
tünk —  monda  Deák  —  a  haza  szent  ügye  ;  a  tér,  melyen 
állunk :  a  törvényesség".  Ennek  a  törvényességnek  meg- 
határozása, előtérbe  állítása,  a  beszéd  világos  czélja,  s 
így  az  tervszerűen  szólt  az  akkori  elméletek  és  vádak 
ellen  egyaránt.  A  törvényesség  elve  az  egyetlen  erkölcsi 
kapocs,  teljesen  forradalomellenes  és  nem  ellentétes 
az  uralkodó  iránti  hűséggel,  „mert  én  a  fejedelmet  — 
mond  —  legmagasabb  állásában  a  törvényesség  meg- 
testesülésének   óhajtom   tekinteni".^   E   térnek   meg- 

^  E  mondat  eredeti  alakja  ez  volt;  ,mert  úgy  vagyok  meg- 
győződve,  hogy  a  fejedelemnek  legmagasabb  állásában  a  tör~ 

tartását  hangsúlyozza,  mint  szent  kötelességet,  s  remé- 
nyét fejezi  ki,  hogy  hazánk  nem  vesztheti  el  alkot- 
mányát éppen  akkor,  midőn  48-ban  oly  nagyszerűen 
rótta  le  tartozását  a  nép  iránt  s  el  fog  jönni  az  idő, 
midőn  be  fogják  látni,  a  kiknek  keU,  hogy  egyik 
nemzet  szabadsága  nem  lehet  a  másik  nemzet  sza- 
badságának ellensége ;  ha  pedig  még  egyszer  szava 
lesz  a  nemzetnek  a  közügyekben,  igazságos  lesz  min- 
den vallás  és  nemzetiség  iránt,  mint  tudott  lenni  a 
néppel  szemben. 

A  beszédek,  de  kivált  Deáké,  számos  magyarázat 
tárgyai  lettek ;  olyanokat  olvastak  ki  belőle  s  magya- 
ráztak bele,  mire  Deák  bizonyára  nem  gondolt.  Ö  tulaj- 
donképen csak  ismételte  röviden,  pár,  a  korviszonyokra 

vényesség  megtestesülésének  kell  lenni".  Deák  este  hétkor  irt 
Keménynek,  hogy  javíttassa  ki  a  fenti  idézet  szerint ;  mert  —  irta 
tréfásan  —  az  Angol  királynét  nem  szeretné  a  Károly-kaszár- 
nyával  fölcserélni.  Ez  szombatnap  volt  s  másnap  a  lapokat 
lefoglalták.  A  Napló-ba  Reviczky  Szever  czikkében  kellett  volna 
a  beszédnek  megjelennie  ;  de  elkoboztatván,  a  lap  száma  hétfőn 
jelent  meg  a  beszéd  nélkül.  Ekkor  Kemény  megbízta  Reviczkyt, 
hogy  kőnyomatban  sokszorosítsa  s  levélalakban  küldje  szét  a 
beszédet  a  Napló  szerkesztőségében  megjelent  vidékiek  útján. 
A  kinyomatás  sok  bajjal  járt.  Reviczky  külön  könyomtató 
gépet  vett  e  czélra  s  egy  Ozoray  Árpád  nevű  kőnyomtatóval 
készíttetett  el  a  két  beszédből  vagy  4000  példányt  elébb  a 
Sándor-utczában,  Szabó  Richárd  lakásán,  aztán  a  Haladás  szer- 
kesztőségében, a  Zöldfa- és  Szerb-utcza  szögletén,  majd  a  Kétnyul- 
utczában  egy  asztalosmühelyben,  végre  a  Zöldfa-  és  Bástya- 
utcza  szegletén  egy  külön  bérelt  földszinti  szobában,  honnan 
az  ablakon  át  nyújtották  ki  éjjelenként  az  értök  jövőknek, 
úgy  hogy  nem  is  tudták,  kik  viszik  el.  Később  a  rendőrség 
kutatta  a  kiadót  s  Vidacs  János  ellen  fordulván  a  gyanú, 
Reviczky  maga  jelentkezett,  de  a  rendőrség  kihágás  czímén 
csak  50  frt  birságra  ítélte. 

vonatkozó  megjegyzéssel,  a  61-iki  programmot,  s  min- 
denesetre azok  olvasták  helyesen,  kik  benne  kifejezve 
látták,  hogy  a  48-iki  törvényekre  nézve  ő  és  pártja,  a 
47-es  alap  javára  semmi  egyezkedésbe,  minők  a  koro- 
názás előtti  törvényekés  több  ilyes,  bocsátkozni  nem  fog. 
Azonban  a  megjelent  conservativek  ez  által  azonosítni 
látszottak  magukat  a  Deák  és  pártja  elveivel;  nem 
gondolhatták,  hogy  ily  jelentékeny  politikai  nyilatko- 
zat tanúi  lesznek  ;  siettek  tehát  az  ünnep  után  kijelen- 
teni, hogy  ők  nem  mint  politikai,  hanem  mint  házi- 
ünnepen vettek  részt,  hogy  az  ott  elhangzott  politikai 
nyilatkozatokat  megelőzőleg  nem  ismerték  és  nem 
ismerhették,  velők  egyet  nem  is  értenek ;  sőt  kevéssel 
utóbb  a  47-es  Pesti  HirnöJc  valóságos  harczi  riadóban 
hívta  fel  a  conservativ  pártot,  mint  a  „valódi"  törvé- 
nyesség s  történeti  jog  egyetlen  őszinte  képviselőjét, 
hogy  az  „egyetértés"  békóit  ledobva,  lépjen  fel 
önerején. 

E  beszédnek  tehát  nagyon  fontos  eredménye  az 
lett,  hogy  a  conservativek  újra  előtérbe  léptek  s  újra 
nekiálltak  a  kiegyezés  szellemük  szerinti  megvalósí- 
tásának; míg  Deák  a  szokott  módon  május  elején 
falura  ment,  ezzel  is  a  hallgatást  ajánlva.  Ennek  egyik 
bizonyítéka  az,  hogy  a  birodalmi  tanácsban  való  rész- 
vétel ügyében  összehívatván  július  elsejére  az  erdélyi 
tartománygyűlés,  Ghyczy  a  nemzetiségekről  írt  czikkel 
akart  az  ellen  működni,  hogy  az  oláhok  a  birodalmi 
tanácsban  megjelenjenek ;  de  sem  Kemény,  sem  Deák 
nem  helyeselték  a  beavatkozást,  mert  sikere  úgy  sem 
lenne.  Erre  Ghyczy  czikke  elmaradt.  Az  év  legfontosabb 
belügyi  eseménye  az  volt,  hogy  a  magyarok  és  székelyek 
egy  fölterjesztésben  kifejtvén  okaikat,  a  szebeni  gyűlé- 
sen nem  jelentek  meg,  a  többiek  azonban  kimondták 

augusztus  21-ikén  az  unió  törvénytelenségét,  szeptem- 
ber 30-ikán  törvénybe  iktatták  az  októberi  diplomát 
s  a  februári  pátenst,  október  9-ikén  követeket  küldtek 
a  Reichsrathba,  mely  ezáltal  tágnak  és  teljesnek  nyi- 
latkoztatta magát.  Schmerling  oly  büszke  volt  erre 
az  eredményre,  hogy  ennek  vagy  ennyinek  elérését 
tűzte  ki  czéljáúl  Magyarországon  is  a  tervelt  nemzeti- 
ségi törvénynyel,  s  akkor  a  februári  alkotmányt  végre- 
hajtottnak mondta  volna. 

Ezzel  szemben  a  conservativek  álláspontja  az  volt, 
hogy  az  uralkodó  mindenesetre  hajlandó  volna  a  kiegye- 
zésre, ha  nem  tartana  attól,  hogy  a  diploma  esete 
ismétlődnék  s  bona  fide  tett  lépése  magyar  részről 
visszautasíttatnék.  Nekik  tehát,  mint  Sennyey  1864 
február  14-ikén  irta  Somsichnak,  mihelyt  az  akkori 
diplomatikai  alkudozások  bevégződnek,  közvetítő  sze- 
repeket folytatniok  s  egyengetniök  kell  akiegyezést, 
első  sorban   Deák  és  pártja  hajlandóvá  tevése  által. 

Míg  Deák  ezekkel  szemben  azt  mondta,  hogy  a 
61-iki  országgyűlésen  az  egész  Európa  előtt  kimon- 
dott elvek  sértetlen  fentartása  most  még  szükségesebb, 
mint  volt  közvetetlenül  az  októberi  diploma  után,  s 
minden  külön  sugalmazástól  távol  maradt ;  és  a  míg 
gróf  Forgách  Antal  helyett  1864  április  22-ikén 
gr.  Zichy  Hermann  kinevezése  csak  arról  győzte  meg, 
hogy  a  kiegyezés  lehetősége  egyelőre  távolabb  áll, 
mint  valaha :  addig  Kemény  folyvást  azon  töprengett, 
hogy  a  nemzet  a  kiegyezésre  az  alkalmas  időt  elsza- 
lasztottá és  csüggedve  engedett  Deák  tervének ;  mert 
ha  már  most  meg  lehetne  a  kiegyezést  csinálni,  a 
nemzeti  erőnek  minden  óra  nyereség  volna  s  szük- 
séges lenne  erről  valami  eszmét  vetni  fel.  Eötvösék 
kivált   azt  tartották  helytelennek  Deák  taktikájában, 


408  HETEDIK   FEJEZET. 

hogy  átengedi  a  tért  a  conservativeknek,  holott,  mig 
őt  a  nemzet  követné,  ezeknek  nincs  semmi  valódi 
nemzeti  talajuk.  Eötvös  és  Trefort  1863  őszén  egye- 
nesen szemrehányást  is  tettek  neki  e  miatt,  annál 
kevésbbé  helyeselvén  a  conservativeknek  átadott  terü- 
letet, mert  ezek  úgy  is  egyenesen  felmondták  a  Gl-iki 
egyességet.  Erre  Deák  így  felelt:  „Ausztriában  min- 
den a  körülményektől  függ.  Mihelyt  a  körülmények 
úgy  kívánják,  ha  nem  kérünk,  ha  nem  közeledünk 
is,  adni  fognak  vagy  legalább  Ígérni ;  ha  a  körülmé- 
nyek, bár  csak  látszólag  is,  rajok  nézve  jóra  fordul- 
nak, akkor,  ha  kérünk,  még  kevesebbet  adnak,  ille- 
tőleg semmit.  Majd  a  conservativeket  is  lehordják, 
ha  az  adás  vagy  igérés  ideje  és  szüksége  nincs  jelen ; 
ha  pedig  jelen  van,  akkor  felkeresnek  bennünket  is. 
Most  Rechberg  bölcs,  Ausztria  hatalmas,  szövetsége 
keresett,  a  franczia  lapok  dicsérik  szabadelvüségét, 
most  tehát  a  bécsi  kormány  engedhet  hajlamainak  és 
folytathatja  a  hagyományos  politikát.  Most  keressek 
én  valakit,  kivel  szóba  állhassak  ?  Most  tegyek  offer- 
teket,  midőn  Nádasdy  cancellár  és  persona  grata?" 
Általában  Deák  meggyőződése  az  volt,  hogy 
Schmerlinggel  alkotmányos  alapon  megoldást  keresni 
nem  lehet  s  ez  lett  a  magyar  közvélemény  is.  Schmer- 
Kng  nem  is  akarta  megismerni  a  magyar  viszonyokat. 
Nem  egyszer  tanácsolták  neki  a  60-as  évek  elején, 
hogy  jöjjön  pár  hétre  Pestre,  ismerkedjék  meg  a 
viszonyokkal,  keressen  érintkezést,  de  gőgje  s  elbiza- 
kodottsága nem  engedte ;  utóbb  meg  azt  kívánta,  hogy 
menjen  Deák  hozzá  Bécsbe,  miről  természetesen  szó 
sem  lehetett.  Mennyire  igaza  volt  fenti  véleményében, 
az  események  igazolták  úgy  63-ban,  mint  64-ben  s  igazolta 
első  sorban  Eötvös  1863-iki  kísérlete.  Ugyanis  a  frank- 

furti  Fürstentag  befejezte  után  (szeptember  elsején),  a 
magyarországi  rendkívüli  szárazság  miatti  inség  alkal- 
mából, bízva  a  helyzet  kényszerűségében,  Eötvös  föl- 
ment Bécsbe  s  egy  emlékiratban  a  következő  eljárást 
ajánlta:  hívassék  össze  az  országgyűlés  Pesten  az 
inségügy  leple  alatt,  nyissa  meg  az  uralkodó,  a  nemzet 
a  válaszfeliratban  közeledést  mutatna  s  a  továbbiak 
majd  magoktól  mennének.  Schmerlingnek  át  is  adta 
Falk  Miksa  közvetítésével  az  iratot ;  ő  nem  is  lett  volna 
ellene,  de  Forgách  befolyását  féltvén,  tagadólag  vála- 
szolt s  ez  egész  elmaradt.  Nemsokára  azonban  Forgách 
sem  bizonyult  eléggé  használható  eszköznek;  mert 
mint  az  Apponjá  álláspontjához  közeledő  politikus, 
nem  akarta  a  64-iki  új  „organisatio"  tervét  aláírni, 
azt  mondván,  hogy  erről  csak  országgyűlés  határoz- 
hat. Ekkor  1864  április  22-ikén  gr.  Zichy  Hermann 
lépett  helyére,  kinek  több  octroyálást  s  első  sorban  a 
„justiz-organisatiót"  kellett  volna  országgyűlés  előtt 
keresztülvinnie,  s  ezt  előre  jelezte  az,  hogy  május 
6-ikán,  a  bécsi  polgármester  bankettjén,  egész  várat- 
lanul kijelentette,  hogy  a  magyaroknak  be  kell  lép- 
niök  a  Reichsrathba.  Ismeretes,  hogy  Zichy  meg  is 
kísérletté  a  rá  rótt  feladatot  s  egész  64-ben  dolgozott 
rajta.  Ez  volt  oka  annak,  hogy  a  conservativeknek 
ez  év  szeptember  havában  adott  első  programmja,  melyet 
gr.  Andrássy  György  országbíró  vezetése  alatt  állítottak 
fel,  megbukott,  mi  szeptember  19-én  Andrássy  lemon- 
dását okozta  és  Schmerling  64 — 65-ben,  midőn  állása 
már  meg  volt  ingatva,  még  mindig  a  „várhatunk" 
elvét  hangoztatta  a  Reichsrathban.  Az  új  octroyról 
1865  január  elsején  jelentek  meg  az  első  hírek  s 
Deák  csak  annyit  látott  most  is  jónak  ellene,  hogy 
mivel   a   bécsi   lapok    Budapestről   íratták,   hogy   ez 

kedvezőn  fog  fogadtatni :  a  Napló-h&n  január  8-ikán 
czikket  íratott  oly  értelemben,  hogy  a  jogfolytonosság- 
nál fogva  törvényt  csak  országgyűlés  alkothat  s  az 
új  octroy  csak  nehezítné  a  kiegyenlítést,  mire  Schmer- 
ling  a  Botschafterhen  már  január  11-ikén  visszavonulót 
fúvatott.  Mindez  egyelőre  még  mind  a  hallgatást 
igazolta. 

Természetesen,  mindenki,  a  ki  ebben  az  időben  poli- 
tikával foglalkozott,  mind  azon  töprengett,  hogy  miként 
lehetne  a  két  állam  közti  kérdést  megoldani.  A  con- 
servativek  alapelve  a  47-iki  dualismusra  visszatérés 
és  minden  foederationalis  terv  elvetése  levén,  ők  any- 
nyira  lefoglalták  a  „dualismus"  szót,  hogy  ezt  ezekben 
az  években  a  Napló,  mint  Deák  nézeteinek  közlönye, 
a  legnagyobb  gonddal  kerülte,  nehogy  a  conservati- 
vekkel  azonosíttassanak.  Ezt  Kemény  egyszer  Fáiknak 
írta  is,  ki  e  szót  a  Napló  álláspontjából  akarta  hasz- 
nálni egy  czikkben.  Az  mindenesetre  igaz,  hogy  Deák, 
éppen  a  personal  unió  elve  miatt,  más  alapon,  mint 
dualismuson  nem  állhatott  s  nem  egész  pártja  sem ; 
de  e  szót  kerülniök  egyelőre  nemcsak  a  conservativek 
miatt  kellett,  hanem  azért  is,  mert  Deák  akkor  még 
az  alkotmány  visszaállításának  és  a_  pragmatica  sanc- 
tióból  folyó  jogfolytonosság  összes  kérdéseinek  megol- 
dását nem  hazánk  és  Ausztria,  hanem  a  német  kérdés 
miatt  kizárólag  hazánk  és  az  uralkodó  közti  kérdés- 
nek kívánta  tekintetni. 

Mindazoknak  a  tervezgetéseknek,  melyek  ekkor  a 
Deák  pártja  kebelében  az  embereket  foglalkoztatták 
s  melyeknek  különböző  alakban  kifejezést  adtak, 
alapja  az  1848-iki  törvények  bevezetésének  e  szavai 
voltak:  „a  pragmatica  sanctio  által  vele  (az  országgal) 
válhatatlan  kapcsolatban  álló  tartományok  iránti  tör- 

vényes  viszonyai"  ;    ezek   a    közös  ügyek  vagy  közös 
viszonyok  elvi  kifejezését   magokba   foglalván,   meg- 
oldásukról s  kezelésökről  annál  szükségesebb  volt  gon- 
doskodni, minél  világosabb  volt,  hogy  ezek  voltak  a 
48-iki  forradalom  okai  s  minél   inkább  vették  alapúi 
éppen  ők  e  törvényeket.  Magánbeszélgetésben  Deák  is 
mindig  kifejezte,  hogy  közösügyek  vannak  s  láttuk  ezek- 
ről 1861  január  9-iki  levelét.  E  kérdésekben  1861-ben 
és  62  elején  egész  czíkk-  és  röpiratözön  támadt.  Mint 
elhatározó   politikai  viszályokban  szokott,   előálltak  a 
jobbat    tudók  vagy    akarók  vágyaikkal,  tanácsaikkal, 
csalhatatlanoknak  hitt  gyógy  szereikkel,  mely  éknek  leg- 
nagyobb hibájuk  az   volt,   hogy   a  létező   történelmi 
alkotmány  helyett  többnyire  egy-egy  csinált  alkotmány 
keretében  mozogtak,  a  mint  ezt  a  Kemény  Zsigmond- 
hoz 1862  október  20-ikán  intézett  nevezetes  levél  {Pesti 
Napló  október  24.)  névtelen  irója  mondja,  hozzátévén, 
hogy  az  egyezkedés  elejtett  szálát  csak  az   uralkodó 
veheti  fel  s  a  megoldás,  de  csakis  országgyűlésen,  a 
király  és  nemzet  közös  feladata.^  íme,  a  húsvéti  czikk 
alapelve,  de  hatástalanul,  mert  nem  a  maga  idejében 
mondva  ki.  Ezt  az  időszerútlenséget  Kemény  hangsú- 
lyozta is  válaszában,  ki  most   és    utóbb,    elfogadván 
Deák  taktikáját,  a  korai  fellépéseket  általában  meg- 
támadta, vagy  legalább  is  nem  helyeselte,  mint  Danielik 
1862-iki  programmját,  Zichy  Antal  röpiratát  és  Kovács 
Lajos  s  Zichy  Antal  együttes  czikkét  a  Pesti  HimöJc- 
ben,  melyeket  némi  keserű  elszántsággal  bírált.  Ezek  az 
elméleti  megoldások  az  alkotmánygyártásban  hasonlí- 
tottak egymáshoz.  Általában  kiindulásuk  az  volt,  hogy 


^  Kemény  Zsigmond  öt  czikkben  felelt  rá  a  Pesti  Napló-h&n 
október  hóban. 

Deák  felirataiban  le  van  téve  a  közösügyek  megoldá- 
sának alapja ;  de  eltértek  a  közösügyek  számában  és 
körében,  még  inkább  kezelésük  módjában,  mely  össze 
legyen  egyeztethető  hazánk  szükségszerű  alkotmányos 
függetlenségével. 

Abban  tehát  egyetértett  mindenki,  hogy  ennek  meg- 
oldása csak  országgyűlésen  eszközölhető  ;  megegyeztek 
abban  is,  hogy  a  birodalom  csak  úgy  szervezhető,  ha 
két  országgyűlése  lesz,  egyik  Bécsben,  másik  Pesten 
vagy  másutt,  mint  47  előtt.  Ez  elvek  szószólója  Bécsben 
gr.  Eszterházy  Mór  miniszter  volt,  a  ki  éppen  azért 
meggátolta,  hogy  Magyarországon  a  Reichsrathba  való 
közvetetlen  választásokat  az  erdéljd  63-iki  siker  után 
elrendeljék.  Minden  egyébben  nagy  volt  az  eltérés.  A 
conservativek  47-es  dualismusa  és  korlátolt  jogkörű 
országgyűlése  beláthatatlan  messzeségben  állott  a 
szabadelvűek  48-iki  pesti  országgyűlésétől  és  alkot- 
mányos felelős  kormányzatától.  Viszont  a  közös  ügyek 
számában  és  kiterjedésében  ők  most  is  körülbelül  elfo- 
gadtak volna  oly  megoldást,  mint  az  októberi  diplomáé, 
kezelésmódjukra  valami  Reichsrathot  vagy  Staatsrathot 
vagy  talán  éppen  ezeknek  a  király  számára  fentartott 
(absolut)  eldöntését,  egy  felelős,  de  nem  alkotmányos 
kormányzást,  s  végűi,  hogy  a  nemzetet  éppen  meg- 
nyugtassák, a  48-iki  törvények  alaki  érvényességének 
elismerését.  Ez  a  dualistikus  nézet  terjedt  el  Ausztriá- 
ban is  a  Reichsrath  szabadelvű  köreiben  s  ezek  oly 
reményeket  ébresztettek,  hogy  Eötvösék  egyenesen 
érintkezésbe  léptek  velük;  ez  kitűnik  Eötvös ^és  Trefort 
leveleiből.  Trefort  formulázta  is  1865  április  2-ikán 
a  saját  elvét,  mely  ebben  állt:  „dualismus  tökéletes 
autonómiával  a  belügyekre,  közös  tárgyalással  és 
közigazgatással  a   közösügyekre    nézve;   két  ország- 

gyűlés,  két  országos  minisztérium,  két  országos  budget, 
egy  birodalmi  minisztérium,  egy  birodalmi  törvényhozás- 
sal, mely  az  országgyűlések  kifolyása  volna".  Szerinte  ez 
a  helyes  megoldás ;  itt  kell  minél  több  vívmányt  nyernünk. 
Kovács  Lajos,  ki  előbb  Zichy  Antallal  a  Pesti  HimöJc- 
ben  lépett  fel,  azt  mondta,  hogy  a  mi  kötelességünk 
szabatosan  körülírni  a  közösügyeket  és  kezelésök  mód- 
ját, melyre  akkoriban  Kemény  részletesen  felelt  a  Deák 
szellemében.  Kovács  utóbb,  1864  elején.  Kísérlet  a  ren- 
dezési kérdések  részletezett  megoldására  czimű  röpiratában 
elitélve  úgy  a  48-as  alapot,  mint  a  passivitást,  a  paritásos 
dualismus  mellett  tör  lándzsát  s  a  pragmatica  sanctio 
alapján  a  kiegyezést  e  három  elvre  alapítja:  hazánk 
ismerje  el  a  birodalmi  érdekek  közösségét,  integritását 
s  nagyhatalmi  állása  megóvásának  szükségét ;  legyen 
kész  ennek  terheit  arányosan  hordozni,  de  ragaszkod- 
jék a  közös  jogokban  az  egyezkedés  útjához  a  többi 
tartományokkal;  a  közösügyek  kezelése  módjában 
pedig  egy  delegáltakból  és  kinevezettekből  álló,  de  nem 
parlamenti  rendszerű  szűkebb  tanácsot  vélne  helyes- 
nek. Közösügyekül,  nem  elég  szabatosan,  a  kül-,  had- 
és  pénzügyet  jelöli  meg. 

Ilyes  és  hasonló  tervekkel  akkor  telve  volt  a 
levegő ;  mindenki  beszélt,  javasolt,  tanácsolt  és  izga- 
tott volt  a  legnagyobb  fokban.  Mondhatni,  mindenkit 
elhagyott  türelme,  Deákot  kivéve,  a  ki  meghallgatott 
minden  tanácsot,  minden  érvet  és  türelméből  csak 
akkor  fogyott  ki,  ha  valaki  megtámadta  a  61-ben  a 
nemzet  együttes  lelkesedésével  elfogadott  program- 
mot,  a  pragmatica  sanctión  alapuló  personal  uniót  és 
a  48-iki  törvények  érvényességét  s  nem  törődött  vele, 
ha  a  legközelebb  álló  conservativek  is  ügyvédnek 
nevezték.  Az  eszmék  e   zavarában,  a   politikai  elvek 

ez  ingadozásai  közt,  valami  meglepő  e  magasabb 
rendű  nyugalom,  mely  éppen  ezáltal  megőrizte  az 
egyetlen  romolhatatlan  alapot. 

Ezt  az  alapot  Schmerling  környezetéből  1862 
november  végén  a  tudomány  minden  látszólagos  fegy- 
vereivel felszerelt  támadás  fenyegette.  A  könyvet 
dr.  Lustkandl  Wenzel  irta,  ki  előbb  nevelő  volt 
Schmerlingnél  s  czélja  volt  tudományos  eszközökkel, 
a  magyar  törvények  összes  tömegével  bebizonyítani, 
hogy  hazánk  és  Ausztria  közt  nem  volt  soha  más, 
mint  reálunio  s  így  elvetve  a  „verwirkt"  elméletet, 
a  reálunio  tényleges  bizonjdtékaival  dönteni  meg 
azt  a  fellegvárat,  melyet  Deák  jogfolytonosságnak 
nevezett;  mert  szerinte  a  magyar-osztrák  alkotmány- 
kérdés csak  a  jog  útján  és  az  igazság  értelmében 
oldható  meg  kielégítően.  Ezért  írta  Das  ungarisch- 
österreichische  Staatsrecht  czímű  művét,  mely  érthető  és 
rendkívüli  feltűnése  által  kihívta  Deákot  elvei  védel- 
mére. Egyelőre  nem  gondolt  feleletre ;  de  erre  nem- 
csak Lustkandlnak,  hanem  a  magyar  közvéleménynek 
is  szüksége  volt  és  így,  nehogy  a  conservativek  ter- 
jeszkedése által  megingjon  az  akkora  gonddal  épített 
alap,  minthogy  végre  is  oly  nézetek  czáfolásáról  volt 
szó,  a  melyekhez  legnagyobbrészt  magyarok  adták 
az  adatokat:  Csengerynek  ismert  segítségével  meg- 
írta 1864-ben  feleletét  Adalék  a  magyar  hözjoghoz 
czím  alatt,  mely  eredetileg  a  Budapesti  Szemle  1865.  I. 
füzetében,  onnan  külön  is  megjelent  ^  s  mindmáig  leg- 

^  Teljes  czime  :  Adalék  a  magyar  közjoghoz.  Észrevételek 
Lustkandl  Venczel  munkájára:  Das  ungarisch-österreichische 
Staatsrecht  a  magyar  közjog  történelmének  szempontjából.  írta 
Deák  Ferencz.  A  „Budapesti  Szemle"  1865.  I.  füzetéből.  Pest. 
Kiadja  Pfeififer  Ferdinánd.  — 1865  január  27-ikén  br.  Kemény  azt 

fontosabb  közjogi  müveink  egyike.  Értékét  legszeb- 
ben méltányolta  az  akadémia;  t.  i.  midőn  1867-ben 
ügyrendje  miatt  nem  adhatta  neki  a  nagy  jutalmat, 
mivel  először  nem  önállóan  jelent  meg,  e  fájdalmas 
kénytelenség  következtében  az  ügyrend  e  pontját  a 
jövőre  tekintettel  megváltoztatta. 

Beksics  azt  írja,  hogy  a  kész  müvet  Deák  töb- 
beknek, köztük  Eötvösnek  és  Gorovénak  is  megmu- 
tatta. Mindketten  ellenezték  kiadását ;  Eötvös  rémülve 
ment  hozzá,  azt  mondva,  hogy  Bécsben  éppen  most 
hajlanak  a  concessiókra  és  megalkuvásra ;  ez  az  irat 
mindent  elront,  merev  jogi  álláspontja  lehetetlenné  tesz 
minden  közeledést.  Deák  nem  bírvánEötvöst  az  ellenke- 
zőről meggyőzni,  elhatározta,  hogy  kiadását  Kemény 
Zsigmond  ítéletétől  teszi  függővé,  a  ki  szintén  aggo- 
dalmaskodó, de  a  jogi  alaphoz  éppen  oly  szigorúan 
ragaszkodik.  Kemény  el  volt  ragadtatva  a  műtől  s 
elismerte  ugyan,  hogy  rossz  vért  okozhat,  de  helye- 
selte kiadását,  mert  ő  másként  ítélte  meg;  t.  i.  a 
bírálat  és  a  védelem  mellett  látta  benne  a  valódi 
czélt,  annak  a  tisztázását,  hogy  összes  régi  törvé- 
nyeink alapján  mihez  és  mennyiben  van  a  nemzetnek 
joga.  „Gyakorlati  haszna  az,  —  írja  Fáiknak  1865 
január  27-ikén  —  mi  egy  regestnimé,  midőn  a  felek 
alkudoznak  bizonyos  javadalmak  és  terük  átvételéről. 

írja  Fáiknak,  hogy  a  magyar  kiadást  Deák  Csengerynek  adta,  de  a 
német  kiadásból  szeretne  valami  hasznot  s  Bécsben  vagy  Lipcsében 
akarná  kiadni,  hogy  külföldön  és  Ausztriában  inkább  olvassák; 
ezért  ír  Kemény  Fáiknak,  hogy  ajánljon  kiadót,  utóbb  írja, 
hogy  Ráth  1000  forintot  ajánlt  a  német  fordításért,  melyet 
Csengery  megbízásából  Budenz  végez,  holott  Deák  Fáikra 
kívánta  bízni ;  Deák  okvetetlen  német  kiadót  keres,  nem  az 
összeg,  hanem  fenti  czélja  miatt. 

E  regestrumból  kitetszik:  mily  jogot  nem  hírt  az 
ország  s  tehát  az  eo  ipso  közös.  (Például  a  külügy.) 
Mily  jog  közös  azért,  mert  a  jog  külön  gyakorlásá- 
nak értelme  az  intézménynyel  szemben  megszűnt 
(közbeneső  vámsorompó  nem  lévén,  közös  a  vámügy). 
Mily  jog  közös  beltermészeténél  fogva  is,  önként 
érthetőleg.  (Közös  vasutak.)  S  végre  mely  jog 
olyan,  a  melyet  a  nemzet  valósággal  bírt;  de  fel- 
áldozni hajlandó  vagy  kényszerítve  lehet,  propter 
bonum  pacis.  Ilyen  leltárra  a  legnagyobb  békehajlam 
mellett  is,  végtére  szüksége  van  mind  a  nemzetnek, 
mind  az  osztrák  kormánynak.  Minden  eladásnál,  cse- 
rénél, átruházásnál  előfordul.  Én  ugyan  Deákot  nem 
ösztönzöm,  de  miután  barátai,  Gorovén  kívül,  nógat- 
ták a  kiadásra,  magam  is  azon  declaratiót  tettem : 
hogy  az  osztrák  sajtótörvények  szerint  sem  lehet  a 
munka  megjelenése  pör  tárgya.  Mi  igaz  is.  A  munka 
tehát  szedés  alatt  van  ..." 

E  mű  tehát  már  egy  lépéssel  tovább  megy,  mint 
a61-iki  feliratok.  Deák  czélja  itt  több,  mint  csupán 
bírálat;  előkészítője  kívánt  lenni  némileg  a  kiegye- 
zésnek is  és  szólt  Bécsnek  arról:  mit  nem  adhatunk 
fel,  s  a  nemzetnek  arról :  mit  nem  követelhetünk,  ha 
önként  nem  adják,  törvényeink  tartalma  s  a  múlt 
gyakorlata  szerint. 

Deák  a  válaszban  abból  indul  ki,  hogy  Lustkandl 
műve,  czíme  daczára,  nem  rendszeres  közjogi  mű; 
csak  a  magyar  és  osztrák  közjog  néhány  pontjának 
czélzatos  fejtegetése  s  így  terjedelme  mellett  is  csak 
röpirat,  mely  mindent,  mi  nézetével  ellenkezik,  el 
akar  vitatni,  nemzeti  jogainkat  tagadja  vagy  leszál- 
lítja ;  idézeteiben,  ha  kell,  pár  szót  megváltoztat,  vagy 
belegondol  olyakat,   mikre  állításában    szüksége  van. 

Nem  szándéka  pontról-pontra  czáfolni,  sem  a  jelen 
teendőiről  vitázni ;  „  csak  azokra  szorítkozik,  a  miket 
Lustkandl  úr,  a  történelemre  és  törvényekre  hivat- 
kozva, a  közjog  terén,  mint  megtörténteket  vagy  jogi- 
lag fennállókat  hoz  fel,  s  ezek  közül  is  csak  a  fonto- 
sabbakra  teend  megjegyzéseket,  azokra  tudniillik, 
melyek  egész  elméletének  alapul  szolgálnak". 

Első  sorban  is  tehát  Lustkandl  következő  alaptételét 
bírálja:  „a  február  26-iki  osztrák  alkotmány  többet 
adott  Magyarországnak  s  kevesebbet  az  összes  biro- 
dalomnak, mint  a  mit  az  összes  birodalom  Magyar- 
országtól, a  magyar  törvények  szerint  is,  joggal  köve- 
telhetne". 0  ennek  bebizonyítására  törvényeinket  s  a 
történelmet  idézi  és  megtámadja  az  1848-iki  törvények 
érvényességét.  A  felelet  első  feladata  tehát  a  48-iki  tör- 
vények jogérvényességének  megvédése.  E  végből  elő- 
adja a  48-iki  törvények  előállása  módját  addig,  míg 
április  11-ikén  a  király  megerősítette  ;  kimutatja,  hogy 
illetékes  testület  és  jogszerű  módon  alkotta  őket ; 
terrorizmusnak  nincs  nyoma  sem  alkotásuknál,  sem 
szentesítésöknél.  Legkivált  pedig  arra  nézve,  hogy  a 
javaslatok  elveit  a  főrendek  vita  nélkül,  felkiáltással 
fogadták  el,  nem  czélzatosság  nélkül  hivatkozik  a 
pragmatica  sanctióra,  melyet  éppen  így  fogadott  el  az 
országgyűlés,  de  ez  érvényét  nem  gyöngíti.  Nem  áll, 
hogy  a  javaslatokhoz  mások,  mint  követek  szólottak 
volna,  hogy  a  követek  nagyobb  része  távol  volt  vagy 
hogy  ezek  többsége  utasítása  ellen  szavazott  volna, 
mi  egyébaránt  a  magyar  közjog  szerint  a  törvény  érvé- 
nyét éppen  oly  kevéssé  változtatná  meg,  mint  nem 
változtatta  meg  1687-ben  a  trónörökösödési  törvény 
hitelét,  hogy  14  megye  követe,  nyíltan  kijelentve,  uta- 
sítása ellen  szavazott  rá.  Nem  áll  továbbá  az,  mintha 

Ferenczi :  Deák  F.  élete.  II.  27 

a  király  e  törvényeket  tévedésből,  kedve  ellen,  tar- 
talmukat nem  ismerve,  nem  szabadakaratból  erősí- 
tette volna  meg,  vagy  hogy  csak  a  maga  nevében 
szentesitvén,  ezek  utódait  nem  köteleznék,  mert  őket 
nem  kérdezte  meg,  a  mi  mindkettő  ismeretlen  köz- 
jogi felfogás. 

így  megy  tovább  a  következő  tételeken  át:  hogy 
e  törvények  sértik  a  hazánkkal  egyesült  országok 
jogait,  hogy  megerősitésök  alkalmával  az  alkotmányos 
Ausztria  meg  nem  kérdeztetett.  Ez  utóbbira  nézve  a 
felelet  önként  foly  a  pragmatica  sanctióból,  melyet 
nemzetünk  magával  a  királylyal  kötött,  s  így  a  tör- 
vények szentesítését  is  csak  a  királytól  kellett  kérnie. 
Végül  megczáfolja  azt  a  tételt,  hogy  a  48-iki  törvé- 
nyeket megszüntette  volna  1849  április  14-ike ; 
hiszen  e  végzést  megelőzte  a  márczius  4-iki  hatalom- 
szó,  mely  hazánk  alkotmányát  eltörölte  ;  de  e  mellett, 
ha  az  országgyűlés  Lustkandl  szerint  illetéktelen  volt 
a  törvények  hozatalára,  hogy  lehetett  illetékes  eltör- 
lésökre, mely  egyébiránt  nem  is  ugyanaz  az  ország- 
gyűlés volt  s  ez  az  utóbbi  már  valóban  nem  is  volt 
teljes  országgyűlés? 

A  második  fejezet  látszólag  könnyű  feladattal  foglal- 
kozik, midőn  részletesen,  még  pedig  a  Lustkandl  által 
felhozott  törvényekből  és  adatokból,  megczáfolja  a 
következő  állítást :  „a  Habsburg-házat  a  magyar  trón- 
örökösödés joga  és  pedig  első-szülöttségi  sorral,  sőt 
a  leányágra  is  kiterjesztve,  nem  1687  óta,  nem  az 
1723.  évi  sanctio  pragmaticánál  fogva,  hanem  I.  Fer- 
dinánd idejétől,  1527-től  kezdve  illeti  s  illette  min- 
denkor s  ezen  joga  még  az  Árpádháztól  szállott  reá". 
Ezzel  szemben  kifejteni  a  magyar  királyválasztás  ter- 
mészetét,   azt,    hogy     meghatározott    első-szülöttségi 

nőági  örökösödés  sem  elvben,  sem  gyakorlatban  nem 
volt  sem  az  Árpádházi,  sem  a  Vegyesházi  uralkodók 
alatt,  sőt  nem  volt  elsőszülöttségi  jog  a  szabad  király- 
választás rovására  még  akkor  sem,  midőn  az  1547 :  V. 
t.-cz.  a  királyság  jogát  a  Habsburg-ház  férfiutódaira, 
de  nem  kizáróan  az  elsőszülöttre   ruházta  s  az  első- 
szülöttségi örökösödést  csak  az  1687 :  II.  t.-cz.  mondja 
ki  és  ekkor  is  csak  a  fiúágra :  mindez,  mondjuk,  egy- 
szerű feladatnak  látszik  s  hogy  Deák  müvében  ennek 
mégis  oly  nagy  helyet  szánt,  oka  az,  mert  Lustkandl 
művének  ebből  folyó  alaptétele,  hogy  midőn  a  magyar 
nemzet  a  nőági  örökösödést   1723-ban  elfogadta,  jog 
szerint  nem  is  köthette  hozzá  az  ismert   föltételeket, 
hiszen  a  nőági  örökösödés  azelőtt  is  és  mindig  megvolt. 
Mindebből  Lustkandl  még  egy  más  fontos  következ- 
tetést von,  azt,  hogy  1723  előtt  Magyarország  és  Ausztria 
közt  valóságos  confoederatio  állt  fenn,  mely  nemcsak 
personal,  hanem  tiszta  realuniót  alkotott,  mire  nézve 
a  bécsi  béke  néhány   pontját,    Magyarország  s  Alsó- 
és  Felső-Ausztria  rendéi  közt  az  1608-iki  frigykötést  s 
az  1606-iki  zsitvatoroki  békekötést  hozza  fel ;  és  miután 
mindezt  bebizonyitottnak  véli,   úgy   megy  át  a  prag- 
matica  sanctióra  s  arra  a  szorosabb  reáluniora,  melyet 
az  1723-iki  törvény  kimondott. 

Deák  ehhez  képest  először  kimutatja,  hogy  a  confoede- 
rationak  kierőszakolt  magyarázata  a  nevezett  pontokból, 
ezeknek  egyenes  félreértése  vagy  elfacsarása ;  másodszor 
egyenesen  a  pragmatica  sanctio  kifejtésére  tér  s  ezért 
műve  mellékletében  szószerint  is  idézi  ezt  az  alaptörvényt, 
az  1723-iki  összes  129  t.-cz.  czímével  és  III.  Károly 
decretumával  együtt.  Lustkandl  azt  állítja  ugyanis,  hogy  a 
pragmatica  sanctio  az  1713-iki  április  19-iki  kihirdetés 
által,  minthogy  ekkor  Magyarország  és  Erdély  főméltó- 

ságai  is  jelen  voltak,  hazánk  mindkét  felében  is  érvé- 
nyessé vált ;  az  1723-iki  eljárás  csak  puszta  beczikke- 
lyezés  s  ezért  a  kettő  közt  nincs  is  különbség.  Deák 
tehát  kimutatja,  hogy  e  családi  intézkedés  ezzel  még 
nem  vált  Magyarországon  törvénynyé ;  ezt  maga  III. 
Károly  sem  hitte,  sőt  az  1715 :  III.  t.-cz.  világosan 
ismétli  a  nemzet  szabad  királyválasztó  jogát  a  férfiág 
kihalása  után ;  ezzel  szemben  az  1723-iki  határozat 
a  nőág  örökösödésének  és  föltételeinek  ünnepélyes 
és  viszonos  szerződés  általi  megállapítása ;  kimutatja 
végűi,  hogy  az  1713-iki  és  1723-iki  családi  és  magyar 
törvény  egymástól  lényegesen  különböznek.  Ugyanis  kü- 
lönböznek eredetre  nézve,  mert  amaz  házi  intézkedés, 
emez  alkotmányos  úton  hozott  törvény ;  abban  az  elvál- 
hatatlanságon  és  feloszthatatlanságon  kívül  más  intéz- 
kedés nincs,  a  magyarban  több  feltétel  van  kikötve, 
tudniillik  a  koronázási  eskü  és  hitlevél  kiadása  s  tehát 
hazánk  alkotmányos  kormányzásának  kötelezettsége ; 
meg  van  benne  szabva  a  nőági  örökösödés  terjedelme 
és  sora,  a  házitörvényben  nincs ;  a  nőág  megha- 
tározott örököseinek  kihalása  esetére  a  magyar  tör- 
vény szerint  a  szabad  királyválasztási  jog  visszaszáll 
a  nemzetre,  a  házi  törvényben  pedig  erről  még  az 
egész  Habsburg-ház  kihaltának  esetére  sincs  intéz- 
kedés. Mindezt  Lustkandl  némileg  maga  is  érezte. 
Ezért,  utalva  előbbi  fejtegetéseire,  hozzáteszi,  hogy  a 
magyaroknak  úgy  sem  lévén  soha,  míg  csak  Habsburg 
férfi-  vagy  nőörökös  él,  szabad  királyválasztó  joga ; 
tehát  ezzel  ellenkezőt  a  pragmatica  sanctio  sem  mond. 
Ha  ez  így  volna,  —  feleli  rá  Deák  —  akkor  a  nemzet, 
valamint  az  uralkodók  állandón  üres  játékot  űztek 
volna,  midőn  annyi  és  annyi  alkalommal  és  törvény- 
ben a  nemzet  a  szabadválasztást  hangsúlyozta  és  biz- 

tosította,  az  uralkodók  pedig  elismerték  és  megerősí- 
tették. 

Ezután  Lustkandl  rátér  az  1723-iki  törvényekből 
folyó  reálunio  kifejtésére,  melyek  a  reálunióra  még 
fontosabbak  az  1713-iki  házitörvénynél,  „Az  1713.  évi 
pragmatica  sanctiót  még  lehetne  talán  —  mond  ő 
műve  226.  lapján  —  personal  unió  értelmében  magya- 
rázni ;  de  az  1723.  évi  törvényekben  annyira  előtérbe 
vannak  állítva  a  reálviszonyok,  hogy  azokat  ignorálni 
vagy  elvitatni  nem  lehet".  E  bizonyítékait  első  sorban 
az  1715  :  XXIV.  és  LIX.  t.-cz.  téves  és  elfacsart  értel- 
mezésére alapítja,  melyekben  az  országgyűlés  bizott- 
ságokat küld  ki  a  hazai  törvénykezési,  politikai,  katonai 
és  közgazdasági  rendszer  kidolgozására.  Ö  ezekben 
közös  ügyeket,  a  bizottságnak  a  „király"  által  kine- 
vezendő tagjaiban  „császári"  biztosokat  keres  és  lát; 
a  politikai  szervezet  kidolgozásában  erővel  nem  bel-, 
hanem  külpolitikai  kérdéseket  talál,  holott  a  külügyek 
vezetését  a  magyar  országgyűlés  mindig  elismerte  a 
felség  számára  fentartott  jognak,  és  így  minden,  a 
közös  ügyekre  nézve  ezekből  vont  következtetés  téves 
vagy  erőszakolt,  és  Deák  különösen  fényesen  veri  vissza 
az  1723 :  XXU.  t.-cz.  3.  §-jának  erre  való  alkalma- 
zását, melyben  Lustkandl  azzal  a  fogással  él,  hogy  a 
törvény  egy  részének  idézését  czélzatosan  elhagyja  s 
ezáltal  értelmét  elferdíti. 

Hasonló  eljárást,  tudniillik  a  szöveg  egy  részének 
elhallgatását  követi,  midőn  a  reáluniót  az  1723-iki 
törvény  bevezetéséből  akarja  bizonyítni,  melyben  az 
uralkodó  az  1715-iki  törvényekben  már  említett  rend- 
szeres munkálatokról,  mint  megtörtént  intézkedésekről 
szól,  de  nem  az  összes  birodalomra,  hanem  csupán 
Magyarországra   vonatkozva.    Lustkandl  szerint   most 

már  világos,  hogy  az  1723-iki  országgyűlés  össze- 
hívásának czélja  a  realunio  megszilárdítása  volt  az 
1715-iki  alapon;  holott  e  törvények  e  kérdésre  éppen 
ellenkezőt  válaszolnak.  Ugyanis  a  rendek  kimondták 
a  feloszthatatlan  birtoklást;  de  a  következő  pontok- 
ban nemcsak  nem  mondták  ki  a  közös  kormányzást ; 
sőt  éppen  ellenkezőleg,  önálló  és  különvált  kormány- 
zást akartak  és  kívántak  hazánknak  biztosítani.  (II. 
t.-cz.  9.  §•)  Ezért  az  1723-iki  törvényekben  az  örökös 
tartományokkal  való  kapcsolatról,  az  uralkodás  közös- 
ségét leszámítva,  szó  nincsen.  így  tehát  hamis  és  a 
magyar  országgyűlési  tárgyalások  menetével  isme- 
retlenségre mutat  az  a  felfogás,  mintha  az  erre  az 
országgyűlésre  kinevezett  királyi  meghatalmazottak  (gr. 
Stahrembergi  Gundacker  Tamás  és  gr.  Kinsky  Ferencz 
Ferdinánd)  közösügyi  biztosok  lettek  volna ;  mert  ezek 
csak  a  távollevő  király  személyét  s  nem  az  örökös 
tartományokat  képviselték,  a  tárgyalások  bel-  s  nem 
közösügyekről  folytak,  működésök  pedig  csak  akkor 
kezdődött,  midőn  a  tiszta  personal  uniót  megállapító 
örökösödési  törvény  már  megalkotva  és  elfogadva  volt. 
Mellőzve  Lustkandlnak  pár  helytelen  idézésen  és 
elferdítésén  alapuló  állítását,  ő  még  mindezekkel  sem 
éri  be ;  hanem  a  közigazgatás  majd  minden  ágára 
kiterjeszkedve,  a  fentebbi  módon  számtalan  törvényt 
idéz,  kénye-kedve  szerint  értelmezi  őket,  terjedelmes 
okoskodásokat  fűz  hozzájuk  s  belőlök  mind  a  reál- 
uniót akarja  kimagyarázni.  Közben  felállít  az  alkot- 
mányosság fogalmával  teljesen  ellenkező  tételt,  tudni- 
illik azt,  hogy  hazánkban  a  királyi  vagy  nagy  részben 
királyi  jogok  mind  lényegökre,  mind  alakjokra  nézve 
változhatatlanok.  Ezzel  szemben  műve  IV.  fejezetében 
Deák  rámutat,  hogy  éppen  a  leglényegesebb   királyi 

jogok  is  időnként  változtak  vagy  módosultak ;  vala- 
mint egész  alkotmányunk  is,  „mely  történelmi  alkot- 
mány, nem  egyszerre  készült,  hanem  a  nemzet  éle- 
téből fejlett  ki,  s  a  nemzet  szükségeihez  és  a  kor 
igényeihez  képest,  mind  a  nemzet  jogait,  mind  a 
királyi  jogokat  illetőleg,  lényegben  és  formában  időn- 
ként változásokon  ment  keresztül".  így  felhozza  leg- 
kivált a  parlamentáris  kormány  1848-iki  alakját  s 
főkép  a  kormányi  felelősség  eszméjét,  melyet  ugyan 
kimond  az  1507  :  VII.  t.-cz.,  de  természetesen  nem 
az  1848-iki  alakban  és  terjedelemben.  Egyetlen  nem- 
zeti vagy  fejedelmi  jog  sem  változhatatlan,  ha  vál- 
toztatására a  közös  megegyezés  a  törvényhozás  ténye- 
zőiben megvan. 

Ezekután  a  IV.  fejezet  még  néhány  főbb  állítás 
czáfolatát  tartalmazza.  Ezek  közt  Lustkandl  közös- 
nek s  teljesen  a  királytól  függőnek  állítja  a  bánya- 
jogot, miközben  a  szőlőhegyvámot  báuyavámnak  értel- 
mezi s  a  magyar  és  német  bányaregálék  közösségét 
magyarázza  ki  belőle.  E  közben  állandó  felfogása, 
hogy  a  bányaügyben  a  szabad  és  független  törvény- 
hozási, kezelési  és  bíráskodási  hatalom  kizárólag  a 
királyé  volt  és  ő  ezt  a  jogát  át  is  ruháztatta  és 
ruházta  a  birodalmi  tanácsra,  a  mi  sohasem  történt. 
Deák  rámutat  először  arra,  hogy  számos  törvény, 
melyeket  Lustkandl  idéz,  ide  nem  vonatkozik ;  másod- 
szor, hogy  e  jogot  a  király  sohasem  ruházta  át  és 
hogy  az  országgyűlés  ebben  a  kérdésben  is  számos 
alkalommal  gyakorolta  törvényhozási  jogát.  Keáluniót 
talál  továbbá  Lustkandl  a  pénzverési  ügyre  nézve  is, 
csak  mert  I.  Ferdinánd  alatt  megengedte  az  ország- 
gyűlés a  német-osztrák  pénz  behozatalát,  holott  meg- 
engedte időnként    más   államaiét   is,  a   nélkül,  hogy 

velük  reálunióban  állt  volna.  A  magyar  és  osztrák 
pénzverési  ügy  közösségét  oly  törvényekből  következ- 
teti, melyek  éppen  az  ellenkezőt  bizonyítják ;  de  Ő 
úgy  szokta  őket  magyarázni,  hogy  a  mi  nincs  bennök, 
belegondolja,  a  mi  bennök  van,  elferdíti  s  a  mit  a  király 
szentesít,  mint  törvényt,  azt  királyi  adománynak  magya- 
rázza. Elismeri  Lustkandl  a  vámközösségnek  magya- 
rázott vámügy  fejtegetésénél,  hogy  Magyarország  és 
Ausztria  közt  külön  vámvonal  volt;  de  hogy  a  közös 
vámterület  elméletét  megvédje,  rögtön  csak  belvám- 
vonalnak  tünteti  fel,  holott  az  1848-ig  fennállott  külön 
vámvonalak  egyikéről  Magyarország,  másikáról  Ausztria 
rendelkezett  s  néha  közös  tárgyalásokat  folytattak 
országgyűlési  megbízottak  által,  melyekben  Lustkandl 
azonnal  közös  országgyűlést,  valóságos  Reichsrathot 
lát.  Hasonló  következtetést  von  le  azokból  a  hadi 
segélyekből,  melyekkel  az  örökös  tartományok  Magyar- 
ország s  főleg  a  végvidékek  oltalmához  járultak; 
t.  i.  ebből  nem  segélyt,  hanem  a  közös  adózás  elvét 
következteti  és  bizonyítja. 

De  mindezeknél  fontosabb  az,  a  mit  Lustkandl  az 
1790 — 91-iki  törvényekből  magyaráz  ki.  Első  sorban  is 
abból,  hogy  IL  József  törvénytelen  uralkodása  daczára, 
a  magyarok  nem  tartották  ekkor  a  pragmatica  sanctiót 
felbontottnak,  nem  a  magyarok  törvény-  és  szerződés- 
tiszteletét, hanem  a  nevezett  törvény  felbontathatlan- 
ságát  magyarázza ;  ez  igaz  is,  veti  utána  Deák,  de  akkor 
az  újabb  időkben  e  törvény  éppen  oly  kötelező  az  1849-iki 
események  daczára  is.  Ugyancsak  az  1790 — 91-iki 
királyi  hitlevél  V.  pontjából,  hol  a  király  a  szokott 
módon  e  törvények  megtartását  fogadja,  e  törvények 
alatt  a  közösügyi  törvényeket  értvén,  azt  magyarázza 
ki,  hogy  minden  oly  utóbbi  királyi  megerősítés, mely  ezzel 

ellenkezik,  az  utódot  nem  kötelezi ;  s  így  1.  Ferencz 
József,  ,,lia  meg  akarná  is  királyi  hitlevél  által  erő- 
síteni Magyarországnak  1848.  évi  törvényjavaslatait, 
arra  a  többi  örökös  tartományok  képviselőinek  hozzá- 
járulása nélkül  jogosítva  sem  lehetne,  mert  e  törvény- 
javaslatok egyenes  ellentétben  állanak  az  országok 
azon  kapcsolatával,  mely  a  sanctió  pragmaticában  van 
megállapítva", 

E  tétel  tulajdonképen  fő  következtetése  Lustkandl 
összes  fejtegetéseinek;  mert  midőn  emígy  korlátokat 
szab  a  magyar  király  és  a  magyar  nemzet  ország- 
gyűlés által  gyakorolt  törvényhozó  jogának  s  ennek 
teljes  gyakorolhatását  az  örökös  tartományok  bele- 
egyezésétől teszi  függővé  :  tulajdonképen  éppen  ezt  a 
következtetést  akarta  kivonni  mindabból,  a  mit  Magyar- 
ország s  Ausztria  közti  reálunióról  ily  erőszakos  eljá- 
rással be  akart  bizonyítni.  Most  tehát  még  csak  arra 
volt  szüksége,  hogy  az  1790 — 91-iki  nevezetes  alap- 
törvényeket s  az  akkori  királyi  hitlevelet  e  magya- 
rázatokhoz idomítsa.  E  tekintetben  e  törvényekkel  is 
csak  úgy  bánik  el,  mint  a  pragmatica  sanctióval  s 
így  különösen  a  hazánk  különállását  biztosító  X.  t.-cz. 
erejét  az  által  akarja  meggyengítni,  hogy  szerinte 
„ezen  törvény  által  csak  a  régi  törvények  erősíttettek 
meg,  de  a  reálunio  eltörlésének  abban  nyoma  sincs" ;  ez 
természetes,  mert  el  nem  törölhette  azt,  a  mi  soha- 
sem volt.  Ugyanitt  a  hazánk  önálló  kormányzatát  biz- 
tosító XIX.  t.-cz.-ről  azt  mondja,  hogy  ez  a  tisztán 
magyar  és  nem  a  közös  ügyekre  vonatkozik  s  így  ő 
nemcsak  azt  olvassa  ki,  hogy  e  közös  ügyek  reáluniót 
állapítanak  meg,  hanem  hogy  Ausztriának  joga  van 
Magyarország  törvényhozásába  avatkozni ;  holott  összes 
törvényeink  1723  óta    világosan  azt   állapítják   meg, 

hogy  „mi  is,  ők  is,  törvény  szerint  függünk  ugyanazon 
örökös  fejedelemtől,  ki  Magyarországot  s  a  többi  örö- 
kös tartományokat  elválaszthatatlanul  bírja;  de  egy- 
mástól teljesen  függetlenek  vagyunk".  Ugyanígy  okos- 
kodik a  Xll.  t.-cz.-ről,  mely  a  törvényhozó  és  végre- 
hajtó hatalom  gyakorlásáról  szól,  azt  mondva,  hogy 
ez  a  reálunióra,  a  „mutua  cointelligentiá"-ra  és 
„unio"-ra  nézve  éppen  nem  veszélyes ;  és  itt  ezeknek 
a  pragmatica  sanctióból  kikapott  szavaknak  helytelen 
értelmezését  erőszakolva  ki,  belőlök  a  magyar  nemzet 
törvényhozói  jogának  a  királyi  jogokkal  szemben  való 
megszorítását  magyarázza ;  holott  e  pontra  vonatkozó, 
már  legrégibb  összes  törvényeink  szelleme  a  törvény- 
hozásnak a  király  és  nemzet  közötti  közösségét  fejezi 
ki  s  így  legkivált  éppen  azok,  melyekre  ő  hivatkozik 
és  melyeket  fejteget. 

Szerinte  a  nemzet  törvényhozási  joga  meg  volt 
szorítva  a  regaliákra,  tudniillik  a  bányaügyre,  pénz- 
verésre, sóra,  salétromra  és  postára  nézve  s  jogköre 
ezekben  csupán  a  kérelmezésre  volt  szorítva.  Ezzel 
szemben  Deák  részletesen  hivatkozik  mindazon  törvé- 
nyekre, melyekből  a  nemzet  törvényhozási  befolyása  e 
tárgyakra  kitűnik.  Meg  volt  szorítva,  sőt  törvényhozási 
joga  nem  is  volt  Lustkandl  szerint  másodsorban  a 
katonaságra  nézve ;  már  —  mondja  ő  —  Szent  István 
óta  ez  az  ügy  mindig  a  királyt  illette  s  még  a  föl- 
kelésre nézve  sem  bírt  az  ország  szabad  elhatározási 
joggal,  hanem  a  király  felszólítására  tartoztak  a  nemesek 
személyesen  fölkelni.  Ezzel  szemben  Deák  azt  mutatja 
ki,  hogy  ellenkezőleg,  mint  mindenütt,  úgy  nálunk  is, 
a  katonaügy  mindinkább  tárgya  lőn  a  törvényhozás- 
nek,  a  mint  a  védelmi  rendszer  fejlett  és  változott. 
Nemzetünk  az  állandó  hadseregek  behozatala  előtt  is 

számos  törvényben  intézkedett  katonai  ügyekről,  és 
midőn  1715-ben  a  rendek  aVIU.  t.-cz.-et  alkották  az 
állandó  hadseregről,  úgy  ezt,  tehát  az  ujonczlétszámot, 
mint  a  fentartására  rendelt  adót  és  subsidiumot  ország- 
gyűlési tárgyaknak  jelentették  ki  s  csak  sürgős  esetre 
tettek  kivételt,  engedvén  egy  nagyobb  tanácskozó 
testületnek  jogot  az  intézkedésre.  Ezt  a  határo- 
zatot megújítja  az  1790/91 :  XIX.  t.-cz.,  világosan 
kifejezve  az  országgyűléstől  a  következő  országgyű- 
lésig való  intézkedést;  ilyenek  az  azutáni  intézke- 
dések is  s  legkivált  az  1825/27-ik  országgyűlés  bizto- 
sító törvénye. 

Lustkandl  azt  állítja,  hogy  hazánk  törvényhozó 
joga  soha  sem  terjedt  ki  a  kereskedelemre  ;  Deák  idézi 
tehát  a  bel-  és  külkereskedelmet  tartalmazó  törvé- 
nyeinket, a  beviteli  és  kiviteli  harminczad okról  szóló 
intézkedéseket  és  kiemeli  végül  az  1840-iki  ország- 
gyűlés külön  kereskedelmi  törvényeit.  A  közadóra  nézve 
Lustkandl  csak  az  1715-iki  évet  megelőző  időkből 
tagadja  az  országgyűlés  jogát,  mert  1715  óta  lehe- 
tetlen tagadnia  s  így  Deák  is  csak  a  régibb  időkre 
nézve  fejti  ki  a  magyar  közadó  valódi  természetét. 
Itt  diadalmasan  kérdi  Lustkandl,  hogy  volt-e  valaha 
költségvetés  (budget)  a  magyar  országgyűlés  elé  ter- 
jesztve ?  Nem  volt  —  feleli  Deák  —  régebben  sehol 
sem  s  így  nálunk  sem ;  de  éppen  azért,  mert  szük- 
ségét látták  rendeink,  határozták  el  ezt  1848-ban, 
miáltal  csak  az  adó  megszavazásának  előzményei  és 
alakja  lettek  újak,  de  a  jog  nem  ;  ez  az  alkotmányosság 
alapelvéből,  különösebben  pedig  a  magyar  alkotmány 
alaptörvényeiből  származó.  Hasonlót  ír  végre  Lustkandl 
a  külügyekről  s  ebben  van  is  igaza.  Ezek  joga 
Magyarországon  a  királyt  illeti ;  de  nem  illeti  az  intéz- 

kedés  ezeknek  eszközeire  s  kivált  a  katona-  és  adó- 
ügyre nézve. 

Mindezekből  foly,  hogy  hazánk  törvényhozó  joga 
tehát,  mind  az  1790/91 :  XII.  t.-cz.,  mind  a  gyakorlat 
szerint,  a  Lustkandl  által  felsorolt  közjogi  tárgyakra 
is  kiterjedt  s  nem  csupán  a  törvénykezésiekre,  mint 
ő  megengedni  hajlandó. 

Mindezek  után  Lustkandl  azt  a  következtetést 
vonja  ki,  hogy  a  reálunio  teljes  keresztülvitelére,  a 
politikai,  katonai  és  közgazdasági  rendszer  kifejté- 
sére ugyan  nem  mellőzendő  a  magyar  rendek  „némi" 
befolyása;  de  azért  e  viszonyokra  nézve  soha  nem 
volt  világos  törvényhozó  joguk  s  annál  kevésbbé  lehet 
most,  mióta  a  reálunio  a  fentebbiek  értelmében  elha- 
tároztatott. E  szerint  az  ő  nézete,  a  mint  Deák  az  ál- 
okoskodásokból  következteti,  a  reálunióról  s  „a  mutua 
cointelligentiáról"  az,  hogy  a  hazánkat  leginkább 
érdeklő  tárgyakról  kizárólag  Ausztria  határozna  s 
nekünk  rajok  csak  valamilyes  befolyást  engednének; 
holott  éppen  az  1715  :  LIX.  t.-cz.,  melyre  ő  leginkább 
alapítja  a  császári  biztosok  kinevezése  miatt  a  reál- 
uniót, világosan  megmondja,  hogy  a  katonai,  politikai 
és  gazdasági  ügyekben  az  országgyűlés  és  a  király 
által  kiküldött  biztosok  munkálataikat  a  legközelebbi 
országgyűlésnek  s  a  királynak  megvizsgálás  és  elha- 
tározás végett  tartoznak  benyújtani  s  így  éppen  abból 
következik  hazánk  különállása,  mire  elméletét  alapítja, 
hogy  ezt  tagadhassa.  Sőt  noha  a  külügyek  vezetése 
a  magyar  közjog  szerint  a  királyra  ruházott  jog,  mivel 
pedig  ezek  az  államminiszteriumban  tárgyaltattak,  még 
ezekben  is  az  országgyűlés  biztosította  a  maga  befo- 
lyását, midőn  az  államminiszteriumban  az  1741 :  XI. 
s  az  1790/91.  XVII.  t.-cz.  értelmében  magyaroknak  is 

alkalmazását  követeli;  de  ebből  a  kormányzat  egyéb 
ágainak  nem  közössége,  hanem  inkább  különállása 
következik. 

Mindezekre  az  elmagyarázott  előzményekre,  a  szán- 
dékos vagy  elfogult  következtetések  egész  sorát  építi, 
minő  ez:  „az  osztrák  tartományok  legalább  a  prag- 
matica  sanctio  óta,  egységes  összmonarchiát  alkot- 
tak, melynek  Magyarország  csak  specziális  része  volt" 
(307.  1.)  s  erre  nézve  az  azóta  alkotott  oly  magyar 
törvények  szavait  idézi;  melyekből  ugyan  az  uralkodó 
személyének  azonossága,  az  örökösödés  megállapított 
szabálya  világosan  kitűnik,  a  mit  senki  sem  tagad ; 
de  nemcsak  az  nem  tűnik  ki,  hogy  Magyarország  az 
összmonarchia  specziális  alkatrésze,  hanem  mindig  az 
van  hangsúlyozva,  hogy  , közjogi  tekintetben  is  önálló 
külön  ország  volt,  melyhez  a  fejedelem  külön  szólott, 
s  mely  a  törvényhozási  tárgyakban  királyával  együtt, 
az  osztrák  népektől  független  s  külön  határozott". 

így  hozza  fel  tétele  bizonyítására  még  az  1804 
augusztus  11-én  kiadott  királyi  pátenst  is,  mely  sze- 
rint I.  Ferencz  az  ausztriai  császári  czímet  fölvette ; 
s  teszi  ezt  abból  következtetve,  hogy  az  1805-iki 
országgyűlés  szó  nélkíQ  fogadta  el.  Ez  igaz  is ;  de 
szó  nélkül  elfogadta  azért,  mert  éppen  ez  a  pátens 
is  hangsúlyozza  hazánknak  az  1790 — 91  :  XII.  t.-cz. 
szerinti  önállóságát  smidőnmegszabja  az  osztrák  császári 
koronázás  módját,  a  negyedik  pontban  hangsúlyozza, 
hogy  a  magyar  királyi  koronázás  jövőben  is  az  eddigi 
módon  fog  történni ;  már  pedig  hazánkban  a  koronázás 
nemcsak  ünnepélyes  szertartás,  hanem,  „mint  a  teljes 
királyi  hatalom  alkotmányos  alapja,  közjogilag  lénye- 
ges;" tehát  ez  a  pátens  is  csak  a  kétségbevont 
önállás  bizonyítéka. 

Ezekután  kiemeli  még  Deák  a  Lustkandl  vég- 
következtetését. Ebben  azt  mondja,  hogy  „miután  az 
1848.  évi  törvények  jogilag  nem  érvényesek ;  miután 
az  októberi  diploma  s  a  februári  alkotmány  csak  azon 
szabályok  teljesítése,  melyeket  a  magyar  törvények 
1715,  1723  és  1729  óta  felállítottak:  ő  felségére,  a 
császárra  nézve,  nem  szükséges  új  királyi  hitlevél". 
Igen,  de  ha  mindez  így  volna  is,  alkotmányunk  azon 
alaptörvényei,  melyek  a  király  megkoronázását  s  ezt 
megelőzőleg  a  királyi  hitlevél  kiadását  kívánják,  nem 
48-ból  valók  s  így  a48-iki  törvények  nélkül  is  kötelezők. 
Itt  Deák  fokozatos  történelmi  levezetésben  mutatja  ki 
a  királyi  hitlevél  kiadásának,  esküvel  megerősítésének 
kötelezettségét,  mely  nélkül  a  koronázás  nem  is  volna 
alkotmányszerű ;  tehát  kibocsátása  nemcsak  a  nem- 
zetre, hanem  a  királyra  nézve  is  szükséges.  A  mi 
pedig  az  októberi  diplomát  és  februári  pátenst  s  az 
alkotmány  felfüggesztését  illeti,  azt  mondhatná  ugyan 
Lustkandl,  hogy  ez  a  monarchia  érdeke ;  de  még  a 
reáluniót  sem  lehetne  úgy  értelmezni,  hogy  a  magyar 
alkotmány  e  megszüntetése  a  nemzet  hozzájárulása 
nélkül  alkotmányszerú  és  törvényeinkből  következik, 
„Ausztriában  is,  Magyarországban  is  azt  hitte  min- 
denki, hogy  az  1861  február  26-iki  alkotmány  új 
alkotmány ;  de  íme  Lustkandl  úr  fölfedezte,  hogy  az 
tulajdonképen  nem  új,  hanem  csak  a  magyar  törvé- 
nyekben felállított  szabályok  teljesítése", 

„Ha  Lustkandl  úr  azok  közé  tartoznék,  —  így 
fejezi  be  müvét  Deák  —  kik  Magyarország  ellenében 
az  alkotmány-vesztés  elméletét  állítják  fel  s  nem 
tagadják  ugyan,  hogy  Magyarországnak  volt  alkot- 
mányos önállása,  voltak  törvényes  jogai,  hanem  azt 
mondják,  hogy  a  nemzet  azokat  elvesztette    s   többé 

vissza  nem  követelheti :  nem  feleltünk  volna  munká- 
jára, mert  azzal,  a  ki  a  törvényes  jog  ellenében  a 
fegyverre  hivatkozik,  mint  jogalapra,  vitatkozni  nem 
lehet.  De  Lustkandl  úr  nem  osztja  e  nézetet  s  mun- 
kája kezdetén  tiltakozik  az  alkotmány-vesztés  elmé- 
lete ellen.  Azonban  ő  is  azon  végczélhoz  akar  jutni, 
melyhez  az  alkotmány- vesztés  elmélete  vezet:  Magyar- 
ország alkotmányos  önállásának  és  jogainak  megtaga- 
dásához ;  s  e  czélt  az  által  véli  elérhetőnek,  ha  ténye- 
ket forgat  el,  a  törvényeket  kénye  szerint  magyarázza, 
az  idézett  törvények  szövegében  olvassa  a  sorok  közt, 
a  mi  ott  nincs,  a  mi  pedig  a  sorokban  van,  azt  saját 
elmélete  szerint  értelmezi ;  szóval:  nem  saját  nézeteit 
alkalmazza  az  adatokhoz,  hanem  az  adatokat  ido- 
mítja nézeteihez.  Hy  módon  igyekszik  a  magyar  köz- 
jogból mindazt,  a  minek  létezését  nem  szereti,  elvi- 
tatni s  kiforgatni.  Az  alkotmány-vesztés  elmélete  a 
magyar  közjognak  múltját  érintetlenül  hagyja,  csak 
a  jelent  támadja  meg,  hogy  a  jövőnek  tabula  rasát 
csináljon.  Lustkandl  úr  a  multat  is  meg  akarja 
semmisíteni,  hogy  ez  által  jogalapot  készítsen  azok- 
nak, kik  a  jövőt  saját  elméletök  szerint  akarják  így 
is  alakítani.  Egyik  szemközt  állva  nyíltan,  a  másik 
oldalt  kerülve  támad:  de  czéluk  ugyanaz". 

E  nevezetes  műre  a  Neue  Freie  Presse  felelt  már- 
cziusban  több  czikkben,  melyekben  Deák  egész  poli- 
tikai irányát  is  kemény  bírálat  tárgyává  teszi  s  leg- 
kivált abból  indul  ki,  hogy  Deák  Lustkandlt  illetlen 
modorban,  sértőleg  és  érdemetlenül  vádolja  törvé- 
nyeink erőszakos  magyarázatával,  elferdítésével  s 
czélzatos  idézetekkel.  E  névtelen  czikkek  Lust- 
kandltól  valók.  Ezekre  a  vádakra  válaszolt  ugyan 
a   Pester  Lloyd   azonnal ;    azonban   Deák    is   három 

nagy  czikkben,  valóságos  tanulmányban  felelt  a 
Pesti  Napló  márczius  29.,  április  2.  és  8-iki  számá- 
ban, magáról  és  művéről  mindig  harmadik  személyben 
szólva ;  de  hogy  tőle  valók,  nemcsak  a  czikkek  tar- 
talma és  irálya,  hanem  Eötvös  egyik  levele  is  tanú- 
sítja. E  czikkek  fő  czélja  kimutatni,  hogy  Deák 
nem  alaptalanul  vádolta  Lustkandlot.  E  végre  az  első 
czikkben  még  egyszer  szemlét  tart  a  munka  főbb 
állításai  felett  és  ezek  közül  párra  a  Presse  meg- 
jegyzése miatt  részletesebben  kiterjeszkedik.  A  máso- 
dik czikkben  abból  indul  ki,  hogy  a  Presse  pártirat- 
nak nevezi  Deák  feleletét  s  hogy  Deák  czélja  a  német 
tudósokat  elszoktatni  a  magyar  közjogi  kutatástól. 
Erre  ismétli  állítását,  hogy  Lustkandl  müve  nem  rend- 
szeres és  az  egyes  közjogi  kérdések  a  napi  politika 
elveihez  vannak  benne  idomítva ;  ez  ellen  írta  könyvét. 
Ha  csak  napi  politikáról  és  nem  történelmi  fejtegetések- 
ről volna  benne  szó,  nem  felelt  volna ;  mert  politikai 
programmokat  bírálni  nem  kíván  s  nem  a  német 
kutatás  ellen  intézte  művét,  nem  is  pártiraíként,  csak 
a  meghamisított  vagy  czélzatosan  alkalmazott  törvé- 
nyek helyes  magyarázata  végett.  Erre  nézve  a  már 
művében  is  kifejtett  pár  pontnak  még  bővebb  kifejtése 
teszi  a  két  czikk  tartalmát,  a  personalis  unió  újabb 
bizonyításával,  s  legkivált  válaszol  arra,  hogy  a  Presse 
szerint  Deák  taktikájának  czélja  a  dynasztikus  kap- 
csolat figyelmen  kívül  hagyása.  Erre  Deák  joggal 
felelhette,  hogy  hite  szerint  éppen  ez  a  personaKs 
unió,  melynek  tartóssága  nemcsak  a  fejedelem  sze- 
mélyéhez és  életéhez  van  kötve,  hanem  maradékaira 
is  kiterjed,  azonos  a  dynasztikus  összefüggéssel  és 
sohasem  gondolhatta,  hogy  találkozik  publicista,  ki  e 
kettőt  ellentétesnek  tartja. 

így  védte  meg  Deák  még  egyszer  a  megtámadott 
védőműveket,  még  pedig  oly  időben,  midőn  mások 
már  régóta  programmokat  gyártottak,  midőn  már  vilá- 
gos volt,  hogy  nemsokára  országgyűlés  lesz,  midőn 
már  a  conservativek  előkészítették  a  talajt  egy  új 
irányzat  számára  ;  de  most  már  ő  sem  a  merev  tagadás, 
hanem  egy  új  kiindulás  alapjait  tette  le  s  a  megkez- 
dett úton  nemsokára  tovább  haladt.  Ezért  nem  vála- 
szolt sem  ő,  sem  Magyarországon  senki  a  Lustkandl 
Abhandlungen  aus  dem  österreichischen  Staatsrecht^ 
művére,  mely  1866-iki  évszámmal  úgyis  elkésve  jelent 
meg,  de  egyébként  egy  terjedelmes  anyaghalmazzal 
ellátott  felelet  kivánt  lenni  Deák  művére  s  az  1861-iki 
feliratokra.  Mellőzzük  tehát  ez  alkalommal  mi  is. 

'  Abhandlungen  aus  dem  österreichischen  Staatsrecht  tiber 
das  kaiserliche  Manifest  und  Patent  vom  20.  September  1865. 
über  die  beiden  Adressen  des  ungarischen  Landtages  von  1861. 
und  über  die  Unbedingtheit,  Einheitlichkeit  und  Realitát  der 
pragmatischen  Sanction  mit  Anschluss  ihrer  Documente.  Von 
dr.  Wenzel  Lustkandl.  Wien,  1866.  Wilh.  Bramnüller.  6,  LXXII. 
892.  lap. 


Ferenczi :  Deák  F.  élete.  U.  28 


lö 


Ferenczi,   holtan 
Deák  elete 


PLEASE  DO  NOT  REMOVE 
CARDS  OR  SLIPS  FROM  THIS  POCKET 


UNIVERSITY  OF  TORONTO  LIBRARY 


